
JOHDANTO. 


"Nämä herjaavat sitä, mitä eivättunne". 

Juud. 1: 10. 


Onko elämää kuoleman jälkeen? Onko toista elämää? Onko henkimaailmaa, johon 
myös ihmisen sielu, erottuaan ruumiistaan joutuu? Ja minkälaiseksi me 
kuvittelemme elämää toisessa maailmassa? Mikä kohtalo tulee siellä meidän 
osaksemme? 

Vai - päättyykö kaikki hautausmaan muurin taakse? Haudataanko sinne ruumiin 
mukana myöskin henki? Eikö ihmisestä kaikkine toiveineen ja epäilyksineen, 
vaivoineen ja huolineen, iloineen ja kärsimyksineen, hyvine ja pahoine tekoineen jää 
mitään muuta jäljelle kuin pääkallo tai kourallinen tuhkaa? 

Yhä uudelleen nuo kysymykset askaroittavat ajatuksiamme. Vakavan sairauden 
hiljaisina hetkinä ne painostavat väsynyttä ihmissydäntä. Seisoessamme 
kuolinvuoteen ääressä, kulkiessamme arkun jäljessä nuo ajatukset raastavat 
sieluamme. Jokaisen hautakummun ääressä ne kohoavat mieleemme ja jokaiseen 
hautakiveen ne ovat piirretyt. 

Kuka ratkaisee meille tämän suuren arvoituksen? Kenen puoleen voimme 
epäilyksinemme kääntyä, jotta totuus meille selviäisi? Käännymmekö kirkon ja sen 
palvelijoiden puoleen? He opettavat kylläkin, että toinen elämä on olemassa ja että 
ihmissielu elää edelleen. Mutta heikko kohta heidän opissaan on se, että he kieltävät 
eläimen sielulta mahdollisuuden elää edelleen. Sillä jos eläin ei elä edelleen, niin 
mistä syystä ihminen eläisi? Onhan ihmisellä ja eläimellä sama kohtalo. 

Kumpaisetkin ovat samalla tavalla siitetyt ja ne syntyvät samalla tavalla. 

Kummallekin on suotu iloa ja tuskaa, kummatkin voivat erottaa hyvän ja pahan ja 
kummatkin kuolevat samalla tavalla. Senhän raamattukin todistaa seuraavin sanoin: 
» Sillä ihmislasten käy niinkuin eläinten; sama on kumpienkin kohtalo. Niinkuin 
toiset kuolevat, niin toisetkin kuolevat; yhtäläinen henki on kaikilla. Ihmisillä ei ole 
mitään etua eläinten edellä, sillä kaikki on turhuutta. Kaikki menee samaan 
paikkaan. Kaikki on tomusta tullut, ja kaikki palajaa tomuun. Kuka tietää ihmisen 
hengestä, kohoaako se ylös, ja eläimen hengestä, vajoaako se alas maahan? » (Saar 
3: 19-21.) 

Sen lisäksi eri kirkot ovat uskonnon tärkeimpien kysymysten suhteen ristiriidassa 
keskenään. Niinpä emme voi heiltä saada luotettavaa vastausta. Erehtyvät ihmiset 
eivät voi näissä kysymyksissä meitä varmasti johtaa. 

On vain yksi tie totuuteen: jos on olemassa toinen elämä ja henkimaailma, niin me 
voimme saada siitä todistuksen vain siten, että henkiolennot itse tulevat luoksemme 
ja opettavat meitä. Sillä vain niin kauan kuin me emme ole päässeet henkimaailman 
yhteyteen, niin kauan me elämme tietämättömyyden pimeydessäja kalvavassa 
epäilyksessä. 

Mutta nykyään ihmiset nauravat, kun joku vain puhuukin siitä mahdollisuudesta, 
että henkiolennot voisivat olla näkyvän maailman yhteydessä. He nauravat ja 
pilkkaavat, niinkuin he aina ovat pilkanneet kaikkea sellaista, mikä eroaa heidän 
aikansa käsityskannasta. 

Kun Galilei opetti, että maa pyörii ja aurinko pysyy paikallaan, pitivät hänen 
aikalaisensa häntä mielipuolena. Kirkko julisti hänet kerettiläiseksi ja erotti hänet 
yhteydestään. Hänet heitettiin vankilaan ja hän saattoi vapautua kärsimyksistään ja 
vainosta vain siten, että hän peruutti oppinsa. 

Kun Pariisin tiedeakatemiassa koetettiin ensimmäistä puhelinta, väitti eräs tämän 
korkeakoulun etevimmistä professoreista, että häntä oli petettyja että joku puhui 
vatsasta. 

Kaikkien uuden totuuden julistajien on käynyt samoin. Heidän aikalaisensa 
pilkkasivat ja herjasivat heitä, heittivät lokaa heidän silmilleen, polttivat tai 
ristiinnaulitsivat heidät. 

Niinpä nykyäänkin pilkataan niitä, jotka koettavat todistaa ihmiskunnalle, että on 
olemassa henkimaailma, joka ei ole ihmisiltä salattu, vaan jonka yhteyteen me 
voimme päästä, jos etsimme sitä oikealla tavalla ja täytämme ne edellytykset, jotka 
ovat välttämättömiä tämän yhteyden aikaansaamiseksi. Sillä ei ainoastaan 
näkyvässä maailmassa vallitse määrättyjä lakeja, vaan myös henkimaailmassa. 

Sitä oppia, joka sanoo, että on olemassa yhteys henkimaailman ja ihmisten välillä, 
on nimitetty » spiritismiksi ». *) Tämä sana on nykyään suuren yleisön parissa 
huonossa huudossa, joskaan useimmat eivät tiedä, mitä se tarkoittaa. » Spiritismiä 
» pidetään haaveellisten ihmisten naurettavana houreena. Ihmiset puhuvat 
pilkaten "spiritistisistä narreista". - » Nämä herjaavat sitä, mitä eivät tunne. » 
(Juud. 1: 10.) 

*) Anglo-saksilaisissa maissa käytetään nimitystä spiritualismi 
Spiritualismi eli Hengellisyys (Kustantajan huomautus) 


Kirkot ensi sijassa taistelevat spiritismiä vastaan. Sitä täytyy kuitenkin suuresti 
ihmetellä, sillä juuri kirkot opettavat, että he ovat saaneet uskonnolliset totuutensa 
henkimaailman kautta. Juutalaisuus ja kristinoppi, jotka perustuvat Vanhaan ja 
Uuteen Testamenttiin, seisovat kokonaan spiritismin pohjalla. Raamattu on 
huomattavin spiritistinen kirja, sillä sen pääsisällön muodostavat henkimaailman 
sanomat näkyvälle maailmalle. Siinä me voimme seurata askel askeleelta 
henkimaailman vaikutusta ihmisiin. 

Kirkot eivät voi siis kieltää henkimaailman vaikutusta ihmisiin, elleivät he tahdo 
kieltää syvintä totuuttaan. He yrittävät puolustaa taisteluaan spiritismiä vastaan 
sanomalla, että raamatussa kielletään ihmisiä pyrkimästä henkimaailman yhteyteen. 
He väittävät siinä sanottavan: » Älkää kysykö kuolleilta. » 

Mitä raamattu tarkoittaa » kuolleilta kysymisellä »? Kun raamatussa puhutaan 
» kuolleista », niin ei tarkoiteta maallisen kuoleman kautta ruumiistaan eronneita 
henkiolentoja, vaan hengellisesti kuolleita. » Kuolema » raamatun mukaan 
tarkoittaa sielun eroamista Jumalasta. » Kuolleet » ovat Jumalasta eronneita 
sieluja, jotka eivät usko Häneen. He ovat pimeyden henkiä. » Kuolleiden valtakunta 
» on Luciferin valtakunta, Jumalan vihollisten valtakunta, valheen ja pahuuden 
valtakunta. 

Raamatun mukaan on olemassa » kuolleiden »ja » elävien » valtakunta. 
Ihmiset voivat joutua kummankin valtakunnan yhteyteen. He voivat saada tietoja » 
hengellisesti kuolleilta » - se on keskustelua pahojen henkien kanssa eli niinkuin 
raamattu sanoo: Kysyä vainaja-ja tietäjähengiltä. Tai he kääntyvät » elävien » 
henkiolentojen puoleen - se on keskustelua hyvän henkimaailman kanssa eli 
niinkuin raamattu sanoo: » Kysyvät Jumalalta. 

Keskusteleminen » kuolleitten », Jumalasta luopuneitten henkiolentojen kanssa 
on raskas loukkaus Jumalaa vastaan, se on epäjumalanpalvelusta. Sillä olivathan 
epäjumalien palvelijat pahojen henkien yhteydessä. Henkienmanaajat entisaikoina 
olivat yleensä sellaisia, jotka ehdoin tahdoin pyrkivät pimeyden henkien demoonien 
yhteyteen. Siksi Vanhassa Testamentissa sanotaan, että Jumala hävittää 
henkienmanaajat kansan keskuudesta. 

Raamattu kieltää siis ihmisiltä määrätynlaisen yhteyden henkien kanssa, nimittäin 
yhteyden pahojen henkien kanssa. Sen sijaan tulee ihmiskunnan pyrkiä Jumalan ja 
hyvien henkien yhteyteen. »Ja kun he sanovat teille: Kysykää vainaja- ja 
tietäjähengiltä, niin sanokaa: Eikö kansa kysyisi Jumalaltansa? Kuolleiltako elävien 
puolesta? » (Jes. 8: 19.) » Kysykää tulevaisia minulta! » (Jes. 45: 11.) 

Kaikkien aikojen uskovaiset ovat hartaasti seuranneet tätä kehoitusta ja kysyneet 
neuvoa Jumalalta. Israelilaisten parissa oli aivan tavallista kysyä neuvoa Jumalalta. 

»Jokaisen, jolla oli kysyttävää Herralta, oli mentävä ilmestysmajalle, leirin 
ulkopuolelle. » (2 Moos. 33: 7.) Jumala vastasi mitä moninaisimmalla tavalla. Hänen 
sanansaattajansa olivat alituisessa yhteydessä uskovaisten kanssa. Me kohtaamme 
heitä kaikkialla sekä Vanhan että (Juden Testamentin kertomuksissa. 

Jos me siis uskovaisina tai ainakin rehellisinä totuudenetsijöinä koetamme päästä 
hyvän henkimaailman yhteyteen, niin emme tee mitään väärää, vaan täytämme 
Jumalan käskyn. Se on tärkeä käsky. Sillä yhteys hyvän henkimaailman kanssa on 
ainoa tie, joka johtaa totuuteen. Toista tietä ei ole olemassa. 

Siksi ei raamatussa koskaan neuvota totuutta etsiviä ihmisiä pyytämään opastusta 
kanssaihmisiltä, vaan aina Jumalalta ja Hänen henkiolennoiltaan. Samoin Uudessakin 
Testamentissa. Kristuksella, erotessaan tästä maailmasta, oli opetuslapsilleen vielä 
paljon sanottavaa, sellaista mitä he eivät ymmärtäneet. Hän lupasi myöhemmin 
antaa heille tarkempia neuvoja, ei kuitenkaan ihmisten kautta, vaan henkiolentojen, 
ja lähettää Jumalan luota heille totuuden henkiä, joiden teot he saisivat maallisilla 
aisteillaan havaita. » Te saatte nähdä Jumalan enkelien nousevan ylös ja 
laskeutuvan alas. » (Joh. 1: 51.) 

Ensimmäiset kristityt näkivät kokouksissaan Jumalan sanansaattajien nousevan 
ylös ja laskeutuvan alas. Apostoli Paavali kehoittaa sen vuoksi kristityitä: » Samoin 
tekin, kuin tavoittelette hengellisiä lahjoja, niin pyrkikää seurakunnan rakennukseksi 
saamaan niitä runsaasti. » (1 Kor. 14: 12.) 


Ihmiskunnan uskonnollisen elämän perusoppi on se, ettei kenenkään, joka haluaa 
saada totuudenmukaisen vastauksen tämän ja tulevan elämän suuriin kysymyksiin. 

tule turvautua ihmisiin ja heidän selityksiinsä, vaan pyrkiä suoranaiseen yhteyteen 
Jumalan henkimaailman kanssa, joka on totuuden lähde. Siten Jumala opettaa 
Vanhassa, ja Kristus Uudessa Testamentissa. Samaa opettivat apostolit, ja tämän 
opetuksen mukaisesti toimi Jumalan kansa vanhan liiton aikana sekä kristityt 
ensimmäisinä vuosisatoina. 

Myöhempinä aikoina on tämä perustotuus kadonnut. Erehtyvät ihmiset tulkitsivat 
totuutta Jumalan ja Hänen henkimaailmansa asemasta. Jumalan sana muuttui, 
käyttääksemme apostoli Paavalin sanontatapaa, » myyskentelyksi ». Ihmiset 
opettivat uskontoa samoinkuin kaikkia maallisia tieteitä. Ja siten on laita yhä tänäkin 
päivänä. 

Kansan hengellisillä johtajilla oli rajaton valta kaikissa uskonnollisissa asioissa ja he 
saavuttivat siten yhä suuremman maallisenkin herruuden. Yhä lukuisemmiksi tulivat 
ne ihmisten määräämät säännöt, joita sälytettiin uskovaisten hartioille. Entinen 
Jumalan lasten vapaus muuttui uskonnolliseksi orjuudeksi. Ken asettui vastarintaan 
ja tahtoi elää oman vakaumuksensa mukaan, sai maksaa sen hengellään. Miljoonien 
veri on vuotanut uskonnon nimessä. 

(Juden Testamentin alkuperäiset kirjat katosivat. Jäljennökset eivät tärkeimmissä 
kohdissa pidä yhtä alkuperäisen tekstin kanssa. Ryhdyttiin väärennyksiin, jotta 
voitaisiin löytää todistuksia ihmisten mielipiteille ja säätämille säännöille, jotka 
aikojen kuluessa olivat päässeet valtaan. Siten toistui se, mistä Jumala jo vanhan 
liiton aikana katkerasti valittaa profeettain suun kautta: » Kuinka saatatte sanoa: 
"Me olemme viisaita, ja meillä on Herran laki?" Totisesti! Katso, valheen työtä on 
tehnyt kirjanoppineiden valhekynä. Viisaat saavat häpeän, kauhistuvat ja joutuvat 
kiinni. Katso, he ovat hyljänneet Herran sanan - mitä heillä on viisautta? » (Jer. 8: 
8-9.) 

Nykyinen tieteellinen tutkimuskin on todennut, että väärennyksiä on tarttunut 
ruttotaudin tavoin kaikkiin vanhan ajan kirjoihin. Raamattua, kirkkoisiä, juutalaisten 
ja pakanallisten kirjailijoiden kirjoja väärennettiin niiden uskonnollisten 
mielipiteiden tueksi, jotka väärentäjien aikana olivat vallassa. 

Kaikki tämä tapahtui yksinkertaisen kansan tietämättä. Kansa otti epäröimättä 
vastaan niin sanotut uskonnolliset » totuudet »ja selitykset, joita hengelliset 
johtajat tarjosivat heille, ja jätti ne perinnöksi lapsilleen ja lastenlapsilleen. Aivan 
samoin on laita nykyäänkin. Uskonto on perintö, jonka jokainen perii 
vanhemmiltaan ja opettajiltaan, muodostamatta itse omaa mielipidettään sen 
sisäisestä totuudesta. Siihen eivät useimmat kykenisikään. Niinpä se, joka nykyään 

on kristitty, voisi yhtä suurella vakaumuksella tunnustaa juutalaisten tai 
muhamettilaisten uskoa, jos hänen vanhempansa olisivat olleet juutalaisia tai 
muhamettilaisia. Toisin oli niinä aikoina, jolloin ihmiset olivat hyvän henkimaailman 
yhteydessä. Silloin he saattoivat kysyä: » Mikä on totuus? » — ja saada 
vastauksen. Siksi Paavalikin kehoittaa ensimmäisiä kristityitä kysymään Jumalalta, 
jos he jossakin asiassa ovat toista mieltä kuin hän itse. »Jos teillä jossakin kohden 
on toinen mieli, niin Jumala on siinäkin teille ilmoittava, kuinka asia on. » (Fii. 3: 

15.) 

Myöhempinä vuosisatoina ei tämän suurimman kristillisen apostolin neuvoa tässä 
suhteessa voitu antaa, jotta ihmiset olisivat päässeet totuuden perille. Jos joku ei 
uskonut sitä, mitä hänen » kirkkonsa » opetti tai jos hän olisi yrittänyt samoinkuin 
israelilaiset ja ensimmäiset kristityt, ottaa selkoa totuudesta » kysymällä neuvoa 
Jumalalta », niin olisi hänet julistettu pannaan ja hänen päivänsä olisivat 
päättyneet polttoroviolla. Nykyään polttoroviot ovat sammuneet, koska » kirkolla 
» ei ole enää ulkonaista valtaa sytyttää niitä. Mutta kirkonpanna on vielä olemassa, 
ja ensimmäisen vuosisadan suurimmat kirkkoisät julistettaisiin pannaan, jos he 
nykyään eläisivät ja opetuksissaan seuraisivat sitä totuutta, jota he aikoinaan 
opettivat kristilliselle kansalle. 

Nykyään ei enää yritetä päästä Jumalan henkimaailman yhteyteen ja siten tie 
totuuteen on suljettu. Ihmisten laatimista säännöistä ja määräyksistä on uskonnon 
rakennus rakennettu ja ihmiskuntaa kehoitetaan asettumaan siihen. Sadat 
uskontokunnat tahtovat välittää totuutta. Toinen polttaa sen, mitä toinen palvelee, 
ja toinen julistaa totuudeksi sen, minkä toinen väittää kerettiläisyydeksi. 

Tästä erheellisestä tilanteesta voi ihmiskunta vapautua vain siten, että Jumala 
lähettää jälleen henkiolentoja totuutta ilmoittamaan, niinkuin Hän teki entisinä 
vuosisatoina. 

Meidän ei pidä kysyä neuvoa » kuolleilta », pimeyden valtakunnan hengiltä, eikä 
myöskään ihmisiltä - vaan Jumalalta. Jumala on sama nyt kuin ennenkin. Hän ei 
katso ihmisen arvoon. Nykyajan ihmiset ovat Hänelle yhtä rakkaita kuin 
entisaikojenkin ihmiset. Ja samoin kuin Hän ennen ilmaisi itsensä ihmisille 
sanansaattajiensa kautta, samoin nytkin. 

» Kirkot » tulevat tosin vastustamaan tätä totuutta kaikin keinoin. Niiden on 
pakko se tehdä; sillä ne taistelevat omasta olemassaolostaan. Ne pitävät itseään 
totuuden erehtymättöminä välittäjinä. Kullakin on kruunattu tai kruunaamaton 
paavinsa. Jumalan sanansaattajan välittämä oppi on heistä vaarallinen ja kirkon 

olemassaoloa uhkaava. Sillä voisihan olla mahdollista, että Jumalan henkiolentojen 
julistamat totuudet eivät pitäisi yhtä kirkkojen oppien kanssa. Mutta totuus on vain 
yksi. Joko yksi monista eri uskontokunnista tuntee totuuden - ja kaikki muut ovat 
väärässä, tai ei kukaan sitä tunne. Loppujen lopuksi soveltuvat kaikkiin uskontoihin 
ilman erotusta Göthen Faustin sanat: » Valaistus kirjokuvien niukka, lumetta 
paljon, totta hiukka. » 

Minä toimin 25 vuotta katolisena pappina. Minä uskoin, että uskontoni oli oikea. 
Sehän oli minun vanhempieni, opettajieni ja sielunpaimenteni usko. Vaikka 
todistukset uskoni erehtymättömyydestä eivät olleetkaan mielestäni vakuuttavia, 
niin ei minulla sittenkään ollut syytä olla uskomatta kaikkea sitä, mitä muut 
uskonveljeni pitivät totuutena. Sitä paitsi olisi pieninkin vapaaehtoinen epäilys 
kirkkoni erehtymättömyyttä vastaan ollut kuolemansynti. 

Minulla ei ollut aavistustakaan, että ihminen voisi päästä henkimaailman 
yhteyteen. » Spiritismistä » olin lukenut vain sanomalehdissä. Se oli mielestäni 
valhetta ja itsepetosta. 

Sitten koitti päivä, jolloin tahtomattani astuin ensimmäisen askeleen, sillä tiellä, 
joka saattoi minut henkimaailman yhteyteen. Sain kokea sellaista, mikä mullisti 
kokonaan hengellisen elämäni. 

Tämän ensimmäisen askeleen jälkeen en voinut enkä saanut pysähtyä. Minun 
täytyi kulkea eteenpäin, saada selvyyttä. Varovasti tutkien minä astuin eteenpäin, 
seuraten apostoli Paavalin sanoja: » Koetelkaa kaikki, pitäkää se, mikä hyvää on. » 
(1 Tes. 5: 21.) 

Tahdoin vain hyvää. Tahdoin tietää totuuden. Olin valmis ottamaan sen vastaan, 
vaikkapa suurinkin uhrauksin. Minä tiesin, ettei Jumala jätä rehellistä ja epäitsekästä 
etsijää apua vaille; ettei Hän Kristuksen sanojen mukaan anna nöyrästi anovalle 
kiveä leivän asemasta. 

Selvästi näin myös silmieni edessä tämän askeleeni seuraukset, asemani pappina, 
toimeentuloni, maallisen tulevaisuuteni näin tuhoutuvan, jos astuisin edemmäksi. 
Osakseni saisin pilkkaa, sortoa ja kärsimystä mitä suurimmassa määrässä. 

Mutta totuus oli minulle suuremman arvoinen. 

Minä löysin totuuden tällä tiellä, jota olin ruvennut kulkemaan. Se vapautti minut 
sisäisesti ja muutti mieleni iloiseksi. Ne ulkonaiset vaikeudet, joita sain kokea ja jotka 
yhä edelleenkin seuraavat minua, eivät voi häiritä saavuttamaani sisäistä rauhaa. 
Tämä kirja on aiottu jokaiselle totuutta etsivälle ihmiselle. Se pyytää olla tienviittana 

kaikille, jotka pyrkivät hyvän henkimaailman yhteyteen voidakseen siten lyhyintä 
tietä saavuttaa totuuden ja Jumalan. 

Kirjat, joiden tarkoituksena on olla » oppaina » maallisilla matkoilla, ovat 
sellaisten henkilöiden sepittämiä, jotka itse ovat kulkeneet niitä teitä, joista » 
oppaassa » kerrotaan. Sellaiset kirjat eivät ole tarkoitetut niille, jotka pysyttelevät 
kotona, vaan niille, jotka tahtovat oppia tuntemaan heille outoa maata. 

Sellainen » opas » pyrkii minunkin kirjani olemaan. Se tahtoo neuvoa tien sille 
sillalle, jolla me voimme kohdata toisen maailman sanansaattajat. Se, joka tämän 
kirjan opastamana astuu tuolle henkimaailman sillalle, saa oppia tuntemaan kaiken 
sen, mitä tässä kirjassa kerrotaan. 

En kehoita ketään koettelematta hyväksymään kirjani oppia. Siinä tapauksessa 
hänen vakaumuksensa elämän suurista kysymyksistä nojautuisi erehtyvän ihmisen 
sanoihin. Sitä hänen ei pidä tehdä. Sillä voisihan olla, että erehtyisin tai pettäisin 
itseäni vakuuttaessani, etten ole tämän kirjan totuuksia ammentanut itsestäni enkä 
omista aivoistani, vaan että ölen ne vastaanottanut toiselta puolen, ollessani 
yhteydessä Jumalan hyvän henkimaailman kanssa. 

Minä heikko, erehtyvä ja syntinen ihminen en voi vaatia, että minuun uskottaisiin 
enemmän kuin muihin kanssaihmisiini. Siksi en pyydä, että minuun sokeasti 
uskottaisiin. Yhtä vain pyydän. Että toiset tutkisivat sitä totuutta, jonka minä ölen 
löytänyt, kulkemalla samaa tietä kuin minäkin. Tämän tien ölen niin tarkasti 
selittänyt, että jokainen voi sen löytää. Oppinutja oppimaton, rikasja köyhä, kaikki 
voivat kulkea samaa tietä. Siihen ei vaadita heiltä mitään ennakkotietoja eikä 
koulutusta. Se ei maksa heille mitään. Ainoa, mikä on välttämätöntä, on se, että he 
tahtovat pyrkiä totuuteen. Heidän pitää olla valmiit ottamaan vastaan totuus, kun se 
vakuuttavalla tavalla selviää heille, ja järjestää elämänsä sen mukaan. Ken ei sitä 
halua, ei tätä kirjaa tarvitse. Hänellä ei yleensä ole mitään tietä, joka johdattaa 
totuuteen. Sillä Jumala ilmaisee totuutensa vain niille, joilla on hyvä tahto. 

Niillä, joilta puuttuu tahto pyrkiä totuuteen ja jotka eivät tutkien halua kulkea sitä 
tietä, jonka minä heille viittaan, ei ole myöskään oikeutta arvostella kirjaani. Sillä jos 
kemisti sanoo voivansa kemiallisten yhdistelmien avulla saada syntymään kultaa ja 
tarkalleen selittää, millä tavalla hän on saanut sen aikaan, niin vain se voi arvostella 
kemistin työtä, joka itse tarkalleen seuraa hänen menetelmäänsä. 


Minun vakaumukseni on se, että tämä kirja sisältää totuuden. » Sillä minä tunnen 
hänet, johon minä uskon. » (2 Tim. 1:12) 

Minun ei tarvitse pelätä, että ne, jotka seuraavat minun viitoittamaani tietä, 
löytävät jotakin sellaista, mikä on ristiriidassa sen kanssa, mitä minä ölen löytänyt. 
Kaikki, jotka tähän mennessä ovat seuranneet neuvoani ja pyrkineet hyvän 
henkimaailman yhteyteen, ovat löytäneet samaa kuin minäkin. 

Siitä huolimatta kirjani saavuttaa paljon ja katkeria vastustajia. Ei niin runsaasti 
suuren yleisön parissa kuin niiden, joille totuuden omistaminen vaatii raskaita 
maallisia uhreja. Tarkoitan eri uskontokuntien pappeja. Se oppi, jota he tähän 
saakka ovat seurakuntalaisilleen saarnanneet, on antanut heille samalla elatuksen. 
Jos heidän käsityskantansa totuudesta muuttuu, täytyy myös heidän entinen 
vakaumuksensa muuttua, silloin heidän on mahdotonta enää pysyä seurakuntansa 
pappina. Virkansa mukana he kadottavat leipänsä. Ihmisen suurimpia uhreja on 
luopuminen toimestaan ja köyhänä ja vainottuna heittäytyä epävarman 
tulevaisuuden varaan. Harvat kykenevät siihen. Mieluummin he luopuvat 
totuudesta. 

Siksi juutalaiset papit taistelivat myöskin niin ankarasti Kristusta ja hänen oppiansa 
vastaan. He pelkäsivät asemaansa. He eivät tutkineet Kristuksen julistamien 
totuuksien pätevyyttä, vaan kohdistivat vihansa häneen itseensä, koska he väittivät 
hänen yllyttävän kansaa heitä vastaan ja pelkäsivät hänen riistävän heiltä heidän 
vaikutusvaltansa. Siksi hänen piti kuolla. Ja vielä tänäkin päivänä kaikkien 
uskontokuntien pappeja seuraa se kirous, että he vastustavat totuutta, 
totuudenetsijöitä ja totuudenjulistajia. He ovat tulella ja miekalla taistelleet 
kerettiläisyyttä vastaan ja tappaneet miljoonia ihmisiä; samoin juutalaisetkin papit 
syyttivät Kristusta, että hän pilkkasi Jumalaa. Mutta todellinen syy oli silloin, 
samoinkuin myöhempinäkin aikoina, että he pelkäsivät kadottavansa 
vaikutusvaltansa, maallisen kunniansa, virkansa ja tulonsa. Tietysti oli 
poikkeuksiakin, ja on yhä vieläkin. Nykyään ehkä enemmän kuin ennen. Mutta nämä 
nykyajan Nikodeemus sielut, yhtä vähän kuin ensimmäinenkään, eivät voi estää 
hengellisiä johtajia langettamasta kuolemantuomiota totuudelle. 

Nykyajan papit eivät siis lue minun kirjaani eivätkä myöskään tutki sen totuutta, 
sillä tavalla kuin tässä kirjassa on neuvottu. Ja kuitenkin se on tie, jota jokainen voi 
hyvällä omallatunnolla seurata. Vai onko siinä jotain moitittavaa, jos joku, olkoon 
hän pappi tai maallikko, pitää kodissaan joko yksin tai toisten kanssa hartaushetken 
ja veisaten ja rukoillen kääntyy Jumalan puoleen anoen, että Kristuksen lupaus 
täyttyisi: »Jos siis te, jotka olette pahoja, osaatte antaa lapsillenne hyviä lahjoja, 
kuinka paljoa ennemmin taivaallinen Isä antaa Pyhän Hengen niille, jotka sitä 
häneltä anovat. » (Luuk. 11: 13.) - Onko syntistä tällaisena hartaushetkenä tutkia 

raamatun totuuksia, keskustella niistä toisten kanssa ja rukoilla oikeaa 
ymmärtämystä? Onko syntistä istua sellaisessa tilaisuudessa käsi kädessä, niinkuin 
ensimmäiset kristitytkin, keskittää sisimmät ajatuksensa Jumalaan, katua maalliset 
erehdyksensä, antaa toisilleen anteeksi ja rukoilla Jumalalta apua, jotta hän antaisi 
meille totuuden hengen, niinkuin Kristus on seuraajilleen luvannut? Onko ketään, 
joka ei hyvällä omallatunnolla voisi tätä tehdä? Mitään muuta en vaadi. Muuta tietä 
en minäkään ole kulkenut saadakseni osakseni kaiken sen, mistä tämä kirja kertoo. 
En ole saanut mitään erikoista osakseni. Sain vaan sen, minkä jokainen saa, joka 
vilpittömästi etsii. Monet voivat ehkä seuraamalla tätä tietä saada vielä paljon 
enemmänkin kuin minä. 

Vaikka ne asiat, joita meille tällä tavoin ilmaistaan, tuntuvat kovin uskomattomilta, 
niin ei ole silti syytä olla seuraamatta sitä tietä, jota tässä neuvotaan. Sillä Jumalahan 
lupaa meille suorastaan uskomattomia sanoessaan: 

» Huuda minua avuksesi, niin minä vastaan sinulle ja ilmoitan sinulle suuria ja 
salattuja asioita, joita sinä et tiedä. » (Jer. 33: 3.) 

Pääsiäisenä 1932. 


TEKIJÄ 


ENSIMMÄINEN OSA. 

Henkilökohtaisia kokemuksia henkimaailmasta. 

Ensimmäinen kokemukseni henkimaailmasta. 


» Minä mietin päästäkseni tästä selvyy- 
teen; mutta se oli minulle ylen vaikea- 
ta, kunnes minä pääsin sisälle Jumalan 
pyhiin salaisuuksiin. » Ps. 73: 16, 17. 

Oli syyskesä vuonna 1923. Siihen aikaan toimin katolisena pappina pienessä 
maalaisseurakunnassa sekä samalla läheisen kaupungin hyväntekeväisyys 
yhdistyksen johtajana, työskennellen sen toimistossa kahdesti viikossa. 

Eräänä päivänä tuli luokseni toimistoon mies, joka kysyi: "Mitä te ajattelette 
spiritismistä?" Ennenkuin ennätin vastata hänen kysymykseensä, hän alkoi kertoa 
kokemuksistansa. Hän ja muutamat hänen ystävänsä kerääntyivät kerran viikossa 
yhteen pitäen jonkunmoista jumalanpalvelusta. He rukoilivat, lukivat raamattuaja 
keskustelivat luetun johdosta. Heidän seuraansa kuului myöskin eräs 16- tai 17 
vuotias poika. Hän oli yksinkertaisen perheen lapsi, joka oli saanut varsin vaillinaista 
kouluopetusta, ja oli nyt oppipoikana eräässä yksityisliikkeessä. Näiden kokousten 
aikana poika useasti lyyhistyi kokoon kuin kuollut, mutta hetken kuluttua hänen 
vartalonsa ojentautui suoraksi, ikäänkuin näkymättömän voiman pakotuksesta, ja 
hän istui Sitten silmät ummessa jaellen läsnäolijoille ihmeellisiä opetuksia. Hän 
vastasi myöskin kysymyksiin, joita hänelle tehtiin. Vain puhtaasti maallisiin 
kysymyksiin hän kieltäytyi vastaamasta. Lopetettuaan opetuksensa poika lyyhistyi 
jälleen kokoon ja tuli tajuntaansa. Mutta hänellä ei ollut aavistustakaan siitä, mitä oli 
tapahtunut tai mitä hän oli puhunut. Hän oli täysin terve poika. Näiden kohtausten 
jälkeen hän ei tuntenut päänsärkyä eikä minkäänlaista pahoinvointia. 

Selostuksensa mies lopetti seuraavin sanoin: » Tahtoisin nyt tietää, mitä te tästä 
arvelette. Mutta ennenkuin ilmaisette mielipiteenne, pyytäisin teitä tulemaan 
tällaiseen istuntoon, jotta voisitte itse nähdä ja kuulla ja myös tehdä kysymyksiä 
pojalle. » 

Olin kuunnellut hänen kertomustaan tarkkaavasti. Mitäpä siihen vastaisin? Niin 
sanotusta » spiritismistä » en tiennyt mitään enkä ymmärtänyt sitä. Tosin olin 
silloin tällöin lukenut siitä sanomalehdissä, medioitten paljastuksista sekä 
spiritistisistä petoksista. Siis kaikkea muuta kuin hyvää. Nyt pitäisi siis minun, 
vakavan miehen ja kaiken lisäksi papin ruveta tutkimaan tätä asiaa ja mahdollisesti 
joutua ihmisten naurun alaiseksi. Se oli minulle mahdotonta. Tosin olisin puhtaasti 
tieteelliseltä kannalta kernaasti tahtonut tutkia näitä merkillisiä ilmiöitä, jos olisin 
voinut sen tehdä omassa työhuoneessani. Mutta en halunnut lähteä vieraitten 
ihmisten pariin ja antautua juoruille alttiiksi. 

Niinpä sanoin suoraan tuolle herralle, ettei minulla ollut omia kokemuksia 
spiritismin alalta enkä siis voinut lausua mielipidettäni hänen elämystensä johdosta. 
Olin myös hyvin epäilevällä kannalla, tokko voisin seurata hänen kutsuaan ja tulla 
hänen mainitsemaansa kokoukseen. Minun täytyi ottaa huomioon virkani ja varoa. 

etten joutuisi spiritistin huutoon. Sillä jos kävisin näissä istunnoissa, niin asia tulisi 
varmaankin hyvin pian yleisesti tunnetuksi. 

Mies ei kuitenkaan kiinnittänyt huomiota vastaväitteihini, vaan sanoi: Tämä on 
hyvin tärkeä asia, josta teidän sekä pappina että julkisuudessa toimivana miehenä 
tulee ottaa selko. Minun käsittääkseni teidän velvollisuutenne on perinpohjin ja 
puolueettomasti tutkia asiaa ja lausua siitä mielipiteenne. Varmaankin vielä useasti 
elämässä tullaan kysymään, mikä teidän mielipiteenne on näissä asioissa. Ja keltä 
me maallikot voimme saada selitystä, jollemme hengellisiltä johtajiltamme, joiden 
tiedämme ilmaisevan meille täyden totuuden. Vaitiololla ei näitä asioita voida enää 
sivuuttaa. Saksassakin spiritististen seurojen lukumäärä kasvaa päivä päivältä. Niitä 
on miltei kaikilla suuremmilla seuduilla. Minä tiedän kyllä, että kirkot tuomitsevat 
spiritismin humpuukiksi tai paholaisen vehkeilyksi. Mutta siten ei tätä kysymystä 
voida ratkaista. 

»Jos pelkäätte ikävyyksiä, niin pelkonne on aiheeton. Jos suostutte tulemaan 
kokoukseemme, niin tieto ei leviä siitä julkisuuteen. Sillä ne harvat, jotka ovat 
kokouksessa läsnä, osaavat vaieta ja välttävät kaikkea, mikä voisi teitä vahingoittaa. 
Suostukaa siis! » 

Minun täytyi myöntää, että miehen esittämät syyt olivat oikeat. Jos me kirkon 
palvelijat, joiden tulee olla ja jotka myös tahtovat olla kansan kasvattajia ja 
opettajia, kieltäydymme ottamasta itse selkoa tällaisista ilmiöistä, niin kuka sen 
tekee? Ketä muuta tämä asia voisi enemmän kiinnostaa kuin juuri pappeja? Sillä jos 
spiritismi voitaisiin todistaa todeksi, niin sen merkitys olisi hyvinkin suuri kaikille 
uskontokunnille. 

Jonkun aikaa epäröityäni lupasin tulla istuntoon seuraavana sunnuntai-iltana. 

Lähipäivien kuluessa ajatukseni askaroivat alituisesti tässä asiassa. Puolittain jo 
kaduin lupaustani, siitä koituvat ikävyydet tuntuivat minusta yhä suuremmilta, mitä 
enemmän asiaa ajattelin. Jännityksellä odotin sunnuntaita. 

Iltapäiväjumalanpalveluksen jälkeen läksin kaupunkiin. Aikomukseni oli suorittaa 
vielä joitakin tärkeitä tehtäviä hyväntekeväisyysyhdistyksen toimistossa, ennenkuin 
lähtisin istuntoon. Taskussani oli paperi, johon olin merkinnyt muistiin, mitä halusin 
kysyä pojalta. Nämä kysymykset olivat kaikki sellaisia, että ne vaativat pitempiä 
vastauksia sekä teologisia tietoja. Itse en kyennyt niihin vastaamaan, ja halusin vain 
kuulla, miten poika yrittäisi niitä selittää. 

Toimistossa oli kirje siltä herralta, joka oli kutsunut minut istuntoon. Hän kirjoitti, 
ettei istuntoa voitu pitää hänen kodissaan, niinkuin oli sovittu, vaan erään toisen 
perheen luona, jonka osoitteen hän ilmoitti minulle. Asia oli siten järjestetty. 

Tämä odottamaton muutos hämmästytti minua. Epäluuloni heräsi. Aiottiinko 
minua pitää narrina? Perhe, jonka luona istuntoa pidettiin, oli minulle aivan outo, en 
tuntenut heitä edes nimeltä. Täytyikö minun alistua kiusalliseen tilanteeseen aivan 
vieraitten ihmisten parissa? Ehkäpä koko juttu oli vain minulle viritetty ansa? Tein 
päätökseni: » Sinne minä en lähde. » 

Jotta minua ei turhaan odotettaisi lähetin sanan, etten saapuisi istuntoon. 

Ei kestänyt kauan ennenkuin tuo herra tuli itse luokseni. Hän pyysi, että tulisin 
sittenkin mukaan. Hän ei ollut syypää paikan muutokseen, vaan määräys oli tullut 
sellaiselta taholta, jota heidän oli toteltava. Ehkäpä syynä oli se, että istunto toisessa 
asunnossa herättäisi vähemmän huomiota kuin hänen omassaan. 

Niinpä läksin siis hänen mukanansa. Me saavuimme perille puolikahdeksalta. 

Perhe tervehti minua ystävällisesti. Huomasin, että he iloitsivat tulostani. Koska 
istunnon piti alkaa vasta kahdeksalta, oli minulla runsaasti aikaa keskustella pojan 
kanssa, joka myöskin oli saapunut. Tekemällä joukon kysymyksiä koetin ottaa selkoa 
hänen oppi-ja sivistystasostaan. Varsin pian huomasin, ettei hän mitenkään eronnut 
muista hänen ikäisistään keskinkertaisista pojista. 

Kahdeksalta istunto alkoi. Läsnä oli vain muutamia henkilöitä. Ihmettelin, ettei 
valoja sammutettu, vaan että huone oli täysin valaistu. Olin olettanut, että tällaisia 
istuntoja pidettiin aina pimeässä. 

Aloitettiin lyhyellä rukouksella, jonka eräs läsnäolevista luki suurella hartaudella. 
Yleensä läsnäolijat tekivät vakavan ja sopusointuisen vaikutuksen. 

Tuskin rukous oli päättynyt, niin poika lyyhistyi niin äkkiä kokoon ja alkoi niin 
äänekkäästi hengittää, että minä säikähdin. Hän olisi pudonnut lattialle, jollei tuolin 
käsinoja olisi ollut esteenä. Muutaman sekunnin kuluttua ikäänkuin näkymätön käsi 
kohotti hänet nytkähdyksin pystyyn, ja hän Sitten istui silmät ummessa. Tunsin 
sydämeni sykkivän entistä kiihkeämmin odottaessani jännittynein mielin mitä tulisi 
tapahtumaan. 

»Jumalan rauha! » - aloitti hän ja kääntyi Sitten heti minun puoleeni kysyen: » 
Miksi ölet tullut tänne? » Minä hämmästyin, kun hän sinutteli minua. Sitä ei poika 
luonnollisessa tilassaan olisi koskaan tehnyt. 

» Tulin tänne totuudenetsijänä, » - vastasin. - » Kuulin näistä istunnoista ja 
halusin itse ottaa selkoa, onko tämä totta vai petosta. » » Uskotko Jumalaan? » 

- kysyi hän edelleen, mutta lisäsi heti: » No niin, minä tiedän, että uskot Jumalaan. 
Mutta tahtoisin tehdä sinulle toisen kysymyksen: Miksi sinä uskot Jumalaan? » 

Kysymys tuli niin odottamatta, etten oikein tiennyt mitä sanoa. Ajatukseni olivat 
myöskin aivan sekavat. Niinpä vastasin hänen kysymykseensä niin vaillinaisesti, 
etten itse ollut tyytyväinen vastaukseeni. 

» Sinulta olisin odottanut parempaa vastausta, » sanoi hän levollisesti. Kuin 
korvapuusti vaikuttivat nuo moittivat sanat minuun. Olin tullut tänne todetakseni, 
että tällainen istunto oli humpuukia, ja sainkin nyt hävetä jo ensi hetkestä saakka. 

»Joskus myöhemmin me palaamme siihen kysymykseen, johon vastasit 
epätyydyttävästi », - sanoi hän lempeämmällä äänellä. »Ja nyt sinun vuorosi on 
tehdä minulle kysymyksiä. Minä vastaan niihin sen verran kuin minulla on lupa sitä 
tehdä. Sinähän ölet kirjoittanut paperille joukon kysymyksiä, joita tahdot minulle 
esittää. Ota esille kysymyslista taskustasi! » 

Läsnäolijat katsoivat minuun hämmästyneinä. Sillä ei kellään ollut pienintäkään 
aavistusta tämän paperin olemassaolosta. Ensimmäinen kysymykseni kuului: » 
Mistä johtuu, ettei kristinuskolla näytä enää olevan minkäänlaista vaikutusta 
nykyajan ihmisiin? » 

Hetkeäkään epäröimättä tai miettimättä hän ryhtyi vastaamaan. Hämmästyttävän 
yksinkertaisesti ja selvästi hän vastasi myös niihin välikysymyksiin ja vastaväitteihin, 
joita läsnäolijat hänen esityksensä aikana asettivat hänelle. Pikakirjoitus- 
mustiinpanojeni mukaan hän esitti seuraavaa: 

» Kristuksen oppi ei ilmene teille säilyneissä todistuskappaleissa koko 
laajuudessaan eikä myöskään alkuperäisessä puhtaudessaan ja selvyydessään. Siitä, 
jota te nimitätte Uudeksi Testamentiksi, on jätetty pois moniaita tärkeitä osia. Niin, 
kokonaisia lukuja on siitä poistettu. Ne, mitä te omistatte, ovat typistettyjä 
jäljennöksiä. Te ette tunne alkuperäisiä kirjoituksia, ja siksi ette voi ottaa selkoa, 
mitä alkuperäisestä tekstistä on poistettu. - Ne, jotka sen ovat tehneet, ovat 
saaneet kärsiä Jumalan rangaistuksen. » 

Silloin eräs läsnäolevista kysyi, kuka täten oli loukannut pyhää kirjaa. 

» Sitä teidän ei tarvitse tietää » - sanoi hän lyhyesti. » Riittää, kun tiedätte, että 
se on tapahtunut ja Jumala on rangaissut tekijää. Mitä hyötyä teille on siitä, jos 

saatte kuulla nimen! Jos saisitte sen tietää, niin tuomitsisitte vain häntä. Ja te 
tiedätte, ettei teidän pidä tuomita kanssaihmisiänne. Jumala tuomitsee! - se riittää. 

» Myöskin apostoli Paavalin kirjoittama kirje kaikille kristillisille seurakunnille on 
hävitetty. Siinä hän perusteellisesti selitti ne kohdat edellisissä kirjeissään, joita oli 
väärinymmärretty. Nuo selitykset eivät kuitenkaan soveltuneet niihin moniin vääriin 
oppeihin, jotka myöhemmin pujahtivat kristinoppiin ». 

Tässä minä keskeytin hänet kysymällä, milloin ensimmäiset oikeasta opista 
poikkeavat käsityskannat olivat tunkeutuneet kristinuskoon. Hän vastasi: 

» Vähäisessä määrässä jo ensimmäisenä vuosisatana Kristuksen syntymän 
jälkeen. Tiedäthän, että jo apostolien aikana tuli joitakin eroavia mielipiteitä ilmi. 
Myöhemmin ihmiset itse lisäsivät paljon vääriä selityksiä, jotka eivät pitäneet yhtä 
Kristuksen opin kanssa. Jos teille olisi säilynyt Kristuksen oppi puhtaana ja 
väärentämättömänä, niin te vapautuisitte monista epäilyksistä, jotka nyt uskonnon 
ja kristillisyyden nimessä painostavat teidän mieliänne. Moni kohta raamatussa, jota 
teidän on pakko uskoa, vaikka järkenne ei voi sitä ymmärtää, selviäisi, kun te 
huomaisitte, että se on ihmisten lisäämä, ja te voisitte hengittää vapaasti kuin 
Jumalan lapset. Lukemattomat ihmiset tuntevatkin vaistomaisesti, että monet 
kristinopin opetuksista ovat väärät. Tottumuksesta he ulkonaisesti kuitenkin 
seuraavat niitä. Mutta sisäistä merkitystä niillä ei ole. Sillä elävä usko puuttuu. 

» Mutta monet eivät edes ulkonaisesti seuraa nykyistä kristinuskoa. Sen sijaan 
että he hylkäisivät sen, mikä siinä on väärää, hylkäävät he koko kristinuskon sekä 
uskon Jumalaan, koska he arvelevat, että ne kuuluvat yhteen. Ja se on kovin paha. 

» Mutta tulee aika, jolloin Kristuksen oppi annetaan ihmisille täydessä 
puhtaudessaan ja totuudessaan. Millä tavalla se tapahtuu, sitä teidän ei tarvitse 
vielä tietää. 

» Mutta sitäkin, mikä alkuperäisistä kirjoista on säilynyt Uudessa Testamentissa, 
on monessa kohdin muutettu. Jäljentäjät muuttivat sanoja ja lauseenosia, jättivät 
toisesta kohtaa sanan pois tai lisäsivät sanan toiseen kohtaan, jotta lauseen ajatus 
tuli vääräksi, aina sen mukaan mikä soveltui heidän tarkoituksiinsa. He tahtoivat 
saada raamattuun todistuksia, jotka vahvistaisivat heidän omaa uskonkäsitystään, ja 
siksi he sitä väärensivät. He eivät aina käsittäneet, kuinka väärä heidän tekonsa oli. 
He luulivat vain pikemmin tekevänsä palveluksen uskonnolle. Siten kansaa johdettiin 
harhaan. Monet nykyään tuntevat sisimmässään, että he ovat väärällä tiellä, vaikkei 
heillä olekkaan mahdollisuutta päästä täyteen selvyyteen. Luonnollisena 

seurauksena on se, ettei harhaan joutuneen kristinuskon vaikutus voi olla sama kuin 
ennen. Sillä sen vaikutus heikkenee, kun sen ilmaisemaa totuutta epäillään. » 

» Saanko pyytää », - sanoin raskaalla mielellä - » sinua mainitsemaan jonkin 
kohdan Uudesta Testamentista, jossa joku muutos tai poisjätetty sana on 
aiheuttanut sen, että ajatus on tullut vääräksi? » 

» Aika ei tosin ole sopiva ruveta yksityiskohtaisesti selittämään näitä väärennyksiä 
», - vastasi hän. » Teen sen myohemmin, kun selitän teille raamattua 
yhtäjaksoisesti. Mutta tahdon kuitenkin täyttää pyyntösi ja mainita kaksi kohtaa: 
toisessa kohdassa erään sanan paikalle on pantu toinen, ja toisessa on sana 
kokonaan jätetty pois. 

» Sinä tunnet apostoli Tuomaan huudahduksen teidän raamattunne sanojen 
mukaan: » "Minun Herrani ja minun Jumalani!" » (Johannes. 20: 28) 

- Todellisuudessa hän käytti kuitenkin sitä sanamuotoa, jolla apostolit aina 
puhuttelivat Kristusta: » Minun Herrani ja minun Mestarini! » "Mestari" sanan 
sijalle on myohemmin pantu sana "Jumala". Miksi se tapahtui, sen selitän teille 
myohemmin. 

» Eräs kohta, jossa sana on jätetty pois ja sen kautta koko merkitys on muuttunut, 
kiinnostaa varmaan sinua erikoisesti. Sinä ölet katolinen pappi. Sinä luulet, että 
sinulla on valta antaa syntejä anteeksi. Missä kohdassa (Jutta Testamenttia on 
sanottu, että papeille on annettu tämä valta? » 

Minä mainitsin kohdan: »Joiden synnit te anteeksi annatte, niille ne ovat 
anteeksi annetut » (Johannes. 20: 33.) 

» Kreikkalainen sana, joka vastaa suomalaista sanaa » "niille" » selitti hän, » 
merkitsee myös "itselle". Alkutekstissä oli sanan "itse" edessä vielä sana "teille". Se 
mikä nykyään on käännetty sanaksi "niille", oli siis alkuaan "teille itsellenne". Tämä 
kohta kuului siis alkuperäisessä tekstissä sanasta sanaan: "Jos te annatte synnit 
toisille anteeksi, niin ne annetaan teille itsellenne anteeksi". Huomaat kai, miten 
ajatus on muuttunut, kun sana "teille" on jätetty pois. Kristus ei sano tässä muuta 
kuin mitä hän on sanonut monessa muussakin kohdassa, nimittäin: Teidän tulee 
sydämestänne antaa anteeksi lähimmäisillenne ne erehdykset ja synnit, joita he ovat 
tehneet teitä vastaan, jotta Jumala antaisi teille teidän omat syntinne anteeksi. 
"Anna meille meidän velkamme anteeksi, niinkuin mekin anteeksi annamme meidän 
velallisillemme". Anteeksiantaminen on vaikeinta teidän elämässänne. Siksi Jumala 
auttaa teitä siinä erikoisesti. Samassa kohdassa Kristus sanoo myöskin: "Jos te 
annatte ihmisille anteeksi heidän rikkomuksensa, niin teidän taivaallinen Isänne 

antaa myös teille anteeksi, mutta jos te ette anna ihmisille anteeksi, niin ei 
myöskään teidän Isänne anna anteeksi teidän rikkomuksianne". - Ymmärrätkö sen? 
» 

Masentuneena ja mietteisiini vaipuneena minä vastasin myöntävästi ja lisäsin 
Sitten: » Sinun mielestäsi siis on aivan turhaa, jos minä pappina otan vastaan 
toisten synnintunnustuksen, koska en voi antaa heille synninpäästöä? Minun pitäisi 
siis luopua siitä kokonaan. » 

» Sitä sinun ei tarvitse », - hän vastasi. » Koska sinun kirkkosi jäsenet ovat sitä 
mieltä, että heidän pitää tunnustaa papille syntinsä saadakseen synninpäästön, niin 
ota rauhallisesti heidän tunnustuksensa vastaan, niinkuin virkasi määrää. Sillä eihän 
siinä ole pahaa eikä väärää, jos avaa ihmisten silmät näkemään syntiä. Mutta sinun 
ei pidä luulla, että voisit Jumalan sijaisena antaa anteeksi rippilastesi synnit. Sinun 
tehtäväsi on vain opetuksin, nuhtein ja kehoituksin sekä vetoamalla rippilapsesi 
omaantuntoon poistaa syntiset ajatukset hänen sydämestään, niin että hän palaa 
kotiin sisäisesti muuttuneena ja elämällään osoittaa olevansa uusi ihminen. Mutta 
jos syntien tunnustaminen muuttuu tavaksi, niin se ei ole vain turhaa, vaan se 
hävittää myöskin synninsovittamisen ajatuksen pyhyyden. 

» Sinun välikysymyksesi johti minut pois varsinaisesta aiheestani. Nyt jatkan. 

»Joskin alkuperäisten kirjojen jäljennöksissä on useita kohtia jätetty pois 
Kristuksen opista ja toisia kohtia väärennetty, niin on sittenkin jäänyt jäljelle niin 
paljon totuutta, että ihmiset, seuraamalla sitä, voivat tulla lähemmäksi Jumalaansa. 
Mutta paha kyllä he eivät kykene erottamaan oikeaa väärästä. 

» Kristuksen opin pääperuste on hänen omien sanojensa mukaan: "Rakasta 
Jumalaa ylitse kaiken ja lähimmäistäsi niinkuin itseäsi!" Ken sitä käskyä seuraa, on 
täyttänyt kaikki kristinuskon käskyt. Kaikki muut totuudet ovat vain tämän 
perustotuuden täydennyksiä ja apuneuvoja, jotta ihminen voisi täyttää tämän 
käskyn omassa elämässään. 

» Kansa ei näe hengellisten johtajiensa seuraavan omassa elämässään 
kristinoppia eikä sitä, mitä he itse saarnaavat. Sama on laita kaikkien pappien 
kaikissa eri uskontokunnissa. Poikkeuksia on olemassa. Mutta ne ovat suhteellisen 
harvinaisia. Missä ovat ne papit, jotka voisitte asettaa Kristuksen rinnalle heidän 
tarvitsematta punastua häpeästä? Miten monet ottavat osaa veljiensä ja sisariensa 
kärsimyksiin, köyhyyteen ja hätään? Ovathan heidän seurakuntalaisensa heidän 
veljiään ja sisariaan. Palvelevatko he heitä, niinkuin Kristus opetti, -vai eivätkö he 

pikemmin vain hallitse heitä ja käytä heitä hyväkseen? Tekevätkö he mitään 
ilmaiseksi? Eivätkö monet rukoilekin maksua vastaan? 

»Ja heidän elämänsä yleensä! Mutta siitä en tahdo tällä kertaa puhua, vaan 
toisten kahden kesken sinun kanssasi. » 

Näin sanoen hän kääntyi minun puoleeni ja jatkoi: » Sinä aiot huomenna 
matkustaa omaistesi luo. Tuo matka ei ole kiireellinen. Älä matkusta vielä 
huomenna, vaan tule tänne huomeniltana puolikahdeksalta. Silloin me 
keskustelemme kahdenkesken. Sano siis tälle pojalle, jonka kautta minä puhun, heti 
kun hän tulee tajuntaansa, että hän tulee huomeniltana puolikahdeksalta tänne. » 

Sitten hän lopetti rukoillen vieraalla kielellä, ja kohottaen siunaten kätensä hän 
sanoi: » Olkaa siunatut Jumalan nimeen! Herran haltuun! » 

Näin sanottuaan poika lyyhistyi kokoon samoinkuin istunnon alussakin, avasi 
silmänsä ja katseli ihmeissään ympärilleen. Hän ei käsittänyt, että oli jo myöhä. 
Hänellä ei ollut aavistustakaan siitä, mitä oli tapahtunut. Hänestä tuntui vain 
ikäänkuin hän olisi nukkunut kauan ja sikeästi. Hän oli aivan virkeä ja terve. 

Kun sanoin hänelle, että hänen pitäisi tulla tänne taas seuraavana iltana 
puolikahdeksalta, selitti hän, että se oli aivan mahdotonta. Hänellä oli kiireellistä 
työtä suoritettavana, eikä hän luultavasti pääsisi kotiin ennenkuin yhdeksältä. Sen oli 
hänen mestarinsa jo eilen määrännyt. 

Siitä huolimatta päätin lykätä matkani ja tulla tänne jälleen seuraavana iltana 
määräajalla. 

Kun istunnon jälkeen kävelin kotiin, tuntui minusta ikäänkuin olisin herännyt 
raskaasta unesta. Kuu levitti hopea hohdettaan yli talojen kattojen ja tähdet 
tuikkivat ystävällisesti kirkkaassa yössä. Mutta sielussani ajatukset loimusivat kuin 
vuorenkorkuiset liekit. Minä tunsin, että tuo tuli ympäröi jo sitä perustaa, jolla 
tähänastinen uskontoni lepäsi. 

Kuka lausui totuuden? Uskontoko, jota minä pappina julistin, vai tuon pojan ääni? 
Vai oliko kaikki ehkä vain pojan itsensä keksimää ja näyttelikö hän meille? 

Poika itsekö? - Ei, se oli mahdotonta. Sitä minä en voinut uskoa. Olinhan silloin 
tällöin lukenut jotain » selvänäköisyydestä », » alitajunnasta »ja » 
ajatustensiirrosta ». Mutta eivät nekään soveltuneet tähän tapaukseen. Niinpä 
tahdoin kaikessa rauhassa tutkia edelleen. Asia oli siksi tärkeä minulle, etten voinut 
ilman muuta sitä syrjäyttää. Minun oli mahdoton enää peräytyä. Minun täytyi päästä 
selvyyteen. Ehkäpä seuraava istunto saattaisi minut jo askeleen eteenpäin. 

Ratkaisu. 


"Minä ölen valinnut totuuden tien, 
ölen asettanut eteeni sinun oikeutesi." 

Psalmi 119: 30. 


Varsin unettoman yön jälkeen koetin irtaantua kiusaavista ajatuksistani tekemällä 
ahkerasti työtä hyväntekeväisyysyhdistyksen toimistossa. 

Illalla saavuin vähää ennen puolikahdeksaa samaan taloon, missä eilinen istunto oli 
pidetty. Suureksi hämmästyksekseni oli poikakin jo siellä. Hän kertoi, että iltapäivällä 
kello neljä hänen työnantajansa oli ilmoittanut muuttaneensa mielensä ja 
siirtäneensä seuraavaan päivään sen työn, jonka hän oli määrännyt täksi iltapäiväksi. 

Minä olin yksin pojan kanssa. Kun kello löi puolikahdeksan, vaipui hän samoinkuin 
edellisenäkin päivänä minulle aivan käsittämättömään tilanteeseen, tervehti jälleen 
sanomalla »Jumalan rauha! », ojensi kätensä minulle ja jatkoi Sitten: » lloitsen, 
että jäit tänne. Sillä minulla on sinulle paljon sanottavaa. Kaikkein ensiksi pitää 
minun selittää se, mikä eilen jäi kesken. Sanoinhan sinulle, että halusin puhua siitä 
kahdenkesken kanssasi. 

Ja Sitten hän alkoi kuvata pappien elämää, sellaista kuin suurin osa heistä viettää. 
Järkytettynä ja tuskallisena minä kuuntelin häntä. 

Sen jälkeen hän sanoi hyvin ystävällisesti minulle: » Puhu sinä nyt aivan suoraan 
ja luottamuksella minulle. Sillä tiedän, että eilisestä saakka sinun sielussasi on 
tapahtunut suuri mullistus, etkä jaksa päästä selvyyteen. » 

Sisäisestä liikutuksesta väräjävällä äänellä minä vastasin: » Ölet oikeassa. 
Ajatukseni ovattäydessä sekasorrossa. En ymmärrä, mitä minun on tästä kaikesta 
ajateltava. Oie hyvä, neuvo ja opeta minua ja ennen kaikkea sano, kuka sinä ölet ja 
miten sinä voit puhua tämän pojan kautta. » 

» Sinulla on oikeus kysyä kuka minä ölen. Sillä teidän tulee ensi sijassa koetella 
henkiä, jotka teille puhuvat, päästäksenne selville ovatko he Jumalasta, jotta ette 
joutuisi pahojen henkien valtaan, jotka voivat ruumiillisesti ja henkisesti teitä tuhota 
eivätkä puhu teille totuutta, vaan valhetta ja siten johdattavat teidät perikadon 

partaalle. - Minä vannon sinulle Jumalan nimessä, että ölen hyvä henki ja yksi 
korkeimpia. Älä ilmaise muille nimeäni! » 

Sitten hän ilmoitti nimensä. 

» Minä ölen johdattanut sinut tänne. Jumalan käskystä minä tahdon opettaa 
sinua, jotta vuorossasi opettaisit kanssaihmisiäsi! » 

En tiennyt mitä ajatella ja mitä oikeastaan tapahtui. 

» Nyt minä selitän sinulle, mitä täällä tapahtuu », hän jatkoi. » Arvelet kai, että 
tämä kokemuksesi on jotain aivan uutta ja ennen kuulumatonta. Mutta se on yhtä 
vanhaa kuin maailmakin. Ensimmäisten ihmisten ajoista tähän päivään saakka on 
henkimaailma ollut ihmisten yhteydessä. Hyvä henkimaailma, mutta myöskin paha 
henkimaailma. Olethan usein lukenut niistä vanhoista kirjoista, joita te nimitätte 
Vanhaksi Testamentiksi, että Jumala puhui ihmisille. Jumala puhui Aadamille, 

Kainille, Aabrahamille, lisakille, Jaakobille, Moosekselle ja monelle muulle. Miten 
luulet sen tapahtuneen? Onhan Jumala henki. Mutta hengellä ei ole aineellista suuta 
eikä aineellisia äänijänteitä, jotta hän voisi ihmisten tapaan puhua. Millä tavalla 
Jumala siis puhui näiden ihmisten kanssa? » 

» Sitä en tiedä », - muuta en osannut vastata. 

»Ja miten selität sen seikan, kun kolme miestä ilmestyi Aabrahamin luo? 
Aabraham tiesi, etteivät he olleet ihmisiä, vaan Jumalan sanansaattajia. Kuitenkin 
hän antoi heille ruokaa ja keskusteli heidän kanssaan Sodoman ja Gomorran 
hävityksestä. Miten tämän seikan selität? » 

En osannut vastata mitään. Olin lukenut siitä satoja kertoja ja selittänyt 
tapahtumaa lapsille koulussa. Mutta miten raamatussa mainittu yhteys 
henkiolentojen ja ihmisten välillä tapahtui, sitä en ollut koskaan kuullut enkä liioin 
itse ajatellut. 

Hän jatkoi kuulustellen minulta näitä asioita, mutta en voinut mihinkään antaa 
oikeaa vastausta. 

» Sinä tiedät, että teillä ihmisillä on monenlaisia keinoja, joiden avulla voitte 
välittää tietoja niille, jotka ovat erossa teistä. Te kirjoitatte kirjeitä, puhutte 
puhelimessa tai sähkötätte ja nykyään te käytätte radiossa eetteriaaltojakin. 

- Niinpä on myös henkimaailmalla, jonka materia erottaa teistä, erilaisia keinoja, 
joiden avulla se pääsee yhteyteen teidän kanssanne. 

» Mutta nykyajanihmiset eivät ajattele näitä asioita. Te luette niistä, mutta se on 
teille kuollutta tietoa. 

» Ajattele Mooseksen historiaa! Siinä kerrotaan, että "Herran enkeli" puhuu 
palavasta pensaasta; että Jumala joka päivä antaa Moosekselle neuvoja mitä hänen 
tulee tehdä; että "Herran enkeli" kulkee Israelin kansan edellä pilven patsaana ja 
puhuu sen keskellä; että Mooses kysyy Jumalalta neuvoa niin usein kuin hän haluaa, 
ja että Jumala vastaa. 

» Mutta kansakin saattoi kysyä neuvoa Jumalalta. He menivät ilmestysmajaan, 
joka oli ulkopuolella leiriä, ja siellä piti Joosuan, Mooseksen palvelijan, olla alituisesti 
läsnä. - Ajattelehan nyt, miksi nuori Joosua ei saanut koskaan majasta poistua? 
Olikohan se jollakin tavalla tarpeellista, jotta voitaisiin puhua Jumalan kanssa? » 

Silloin vastaus iski kuin salama minun aivoihini ja minä sanoin nopeasti: »Joosuan 
laita oli varmaan sama kuin tämän pojan. Samoinkuin sinä käytättätä poikaa 
voidaksesi puhua minun kanssani, samoin varmaan henkimaailmakin siihen aikaan 
käytti Joosuaa? » 

» Sinä ymmärsit oikein », — sanoi hän. » Huomaa vaan, että hyvin harvoin 
Jumala itse puhui, kun raamatussa sanotaan: "Jumala puhui!" Sillä Jumala puhuu 
tavallisesti sanansaattajiensa kautta. 

» Älä myös koskaan luule, että henkimaailma aina käyttää ihmisen apua, kun se 
haluaa puhua teidän kanssanne. Henkiolennot voivat monella eri tavalla ilmaista 
ajatuksensa teille. 

» Niinpä esimerkiksi Jumala puhui "pilven patsaan" kautta. Hyvin monessa 
tapauksessa saattoivat yksityiset ihmiset, jotka olivat "selvänäköisiä" ja 
"selväkuuloisia", päästä henkiolentojen yhteyteen. Jumala puhui Aadamin ja Eevan 
samoinkuin monen muun ihmisen kanssa myöhempinä aikoina selväkuuloisuuden 
kautta. 

» Oli vielä toinenkin keino, jota Israelilaiset usein käyttivät Jumalalta neuvoa 
kysyessänsä. Se oli ylimmäisen papin pukuun kiinnitetty "rintakilpi", jota myös 
nimitettiin "oraakkelikilveksi". Myöhemmin selitän tarkoin, miten rintakilven kautta 
kysyttiin Jumalalta neuvoa. 

» Mutta ei vain Vanhassa Testamentissa kerrota miten ihmiset pyrkivät 
henkimaailman yhteyteen, mutta yhtä suuressa määrässä myöskin Uudessa 
Testamentissa. Kaikki evankeliumit ja varsinkin Apostolien teot sisältävät joukon 
henkien ilmoituksia. - Kristus itsehän oli luvannut lähettää Jumalan sanansaattajia 

kaikille, jotka uskoivat häneen. Ne ilmiöt, joita esiintyi ensimmäisten kristittyjen 
kokoontuessa palvelemaan Jumalaa, ja joita te nykyään ette osaa selittää, olivat 
henkimaailman ilmiöitä. Henget puhuivat läsnäolevien suun kautta joko vieraalla tai 
heidän omalla kielellään. Toisille he antoivat lahjan parantaa sairaita tai muita 
lahjoja aina sen mukaan, mikä soveltui parhaiten kullekin, jotta he voisivat toimia 
henkimaailman välittäjinä. Se oli siihen aikaan aivan tavallista ja luonnollista. 

» Tuo yhteys henkimaailman kanssa ei loppunut ensimmäisen kristillisen ajan 
päättyessä, niinkuin "kirkot" ovat väittäneet. Sitä on ja tulee aina olemaan kaikkina 
aikoina. Sillä se on ainoa tie, joka voi johtaa teitä totuuteen. 

» Ihmisistä itsestään riippuu, pääsevätkö he Jumalan henkien yhteyteen vai eivät. 
Vanhan liitonkin aikana oli hyvän henkimaailman ja ihmisten välinen yhteys ajoittain 
katkennut. Se tapahtui Jumalasta vieraantumisen aikoina. 

» Nykyäänkin ihmiset, huolimatta siitä, että rakennetaan paljon kirkkoja, ovat 
suuressa määrin vieraantuneet Jumalasta ja langenneet pahan valtaan. Kun 
nykyinen ihmiskunta tulee yhtä läheiseen yhteyteen Jumalan kanssa kuin se useinkin 
oli vanhan liiton ja ensimmäisten kristittyjen aikana, niin monet silloiset tapahtumat, 
jotka tuntuvat teistä kovin ihmeellisiltä, uudistuvat jälleen. Sillä Jumala on sama nyt 
kuin silloinkin. Hän rakastaa lapsiaan aivan yhtä paljon nyt kuin silloinkin ja kaikki 
ovat samanlaiset hänen edessään. 

» Nämä yleiset opetukset voivat nyt riittää tältä päivältä. Aikaa myöten saat 
tarkempia tietoja henkimaailman ja ihmisten välisestä yhteydestä, jos ölet halukas 
oppimaan ja tahdot suorittaa sen tehtävän, joka sinulle tarjotaan. Sinua ei pakoteta 
siihen. Sinulla on vapaa tahto. Voit suostua ehdotukseen ja todistaa totuutta - tai 
kieltäytyä siitä ja edelleen kulkea tähänastista tietäsi. Jos suostut ehdotukseen, niin 
täytynee sinun valmistautua suuriin maallisiin uhrauksiin. Sinun täytyy kestää vainoa 
totuuden vuoksi. Mutta sinä löydät rauhan. - Jos kieltäydyt ottamasta vastaan 
Jumalan lahjaa, niin saat itse kantaa edesvastuun. Ratkaise itse! Toinen tai toinen. 

» Sinun ei pidä sokeasti ottaa kaikkea vastaan, vaan koetella, onko se totuutta vai 
oletko joutunut pahan vallan viettelykseen. Sinun ei pidä tyytyä vain siihen, mitä 
minulta kuulet. Sinun pitää myöskin itse koota kokemuksia tällä alalla riippumatta 
siitä, mitä saat täällä kokea. 

» Niinpä tahtoisin lopuksi pyytää: Valitse seurakuntasi parista joitakin henkilöitä, 
jotka eivät vielä ole perillä näistä asioista. Kutsu heidät kerran viikossa sopivana 
hetkenä koolle ja rukoile heidän kanssaan ja selitä heille raamattua, niinkuin 
ensimmäisillä kristityillä oli tapana tehdä. Ja ota Sitten tarkka vaari kaikesta, mikä 

tapahtuu. Siten sinulla on tilaisuus verrata sitä mitä itse koet, siihen mitä täällä näet 
ja kuulet. 

» Sen lisäksi järjestä asiasi siten, että voit joka sunnuntai kello kahdeksalta olla 
mukana näissä istunnoissa, jotta minä voin jatkaa opetustani. » 

» Tulen kernaasti tänne sunnuntaisin », sanoin, » kun vain voin. En tiedä 
kuitenkaan voinko maalaisseurakuntani yksinkertaisten talonpoikien parista valita 
joitakin henkilöitä sanottuja kokouksia varten. Se herättäisi pienessä kylässäni 
tavatonta huomiota, jonka seuraukset voisivat olla aivan arvaamattomat. Sitä paitsi 
en tiedä, keitä valitsisin. » 

»Jos vain voit tehdä päätöksesi, niin kaikki muu käy itsestään », — vastasi hän 
vastaväitteihini. » Se ei ole pakollista. Kaikki riippuu vapaasta tahdostasi. Mutta 
minä kehoitan kuitenkin sinua yrittämään. - Ja nyt minä lopetan. » 

» Nostaen kätensä siunaukseen, samoinkuin edellisenäkin päivänä, hän lausui: » 
Jumala siunatkoon sinua! Antakoon Hän sinulle voimaa, jotta voisit täyttää Hänen 
tahtonsa! Aamen.-Jumalan haltuun! » 

Sitten poika lyyhistyi jälleen kokoon ja tuli taas tajuntaansa hetken kuluttua. 
Hänellä ei ollut aavistustakaan siitä, mitä oli tapahtunut. 

Kaikki luonnolliset selitysyritykseni täytyi minun jälleen hyljätä riittämättöminä. Ne 
eivät voineet selittää edes vähäistä osaa siitä, mitä olin kokenut. 

Syvimmän, tekisipä mieleni sanoa, vastustamattoman vaikutuksen, teki minuun se 
levollinen ja selvä, vakuuttava ja johdonmukainen tapa, jolla kaikki minulle esitettiin. 
Täten voitiin vain totuutta tuoda esiin. Tästä vaikutteesta en päässyt vapaaksi, 
vaikkapa olisin yrittänytkin. 

Miten moni kohta raamatussa, jota tähän saakka en ollut ymmärtänyt, oli nyt 
minulle selvinnyt. 

Sitä paitsi olin vasta alussa. Minulle luvattiin antaa täydellinen selitys kaikesta. 
Minulta ei vaadittu muuta kuin ottaa vastaan se, mikä minulle tarjottiin. Vieläkin 
enemmän! Minun ei tarvinnut tyytyä vain siihen, mitä täällä olin kuullut. Sain 
myöskin ammentaa toisesta lähteestä, joka oli tästä aivan riippumaton, voidakseni 
tulla totuudesta vakuutetuksi. Minun tuli yhdessä yksinkertaisten, kokemattomien 
maalaisten kanssa, joilla ei ollut aavistustakaan » spiritismistä », kokoontua 
jumalanpalvelukseen samaan tapaan kuin ensimmäiset kristityt, vapaana kaikista 
vieraista vaikutteista. 

Uskaltaisinko sen todellakin tehdä? Mitä ihmiset siitä sanoisivat? Huomasin, miten 
aloin pelätä ihmisten arvostelua. — Eivätkö minun omat seurakuntalaiseni pitäisi 
minua mielipuolena, jos sellaiseen ryhtyisin? Ja kun hengelliset viranomaiset saisivat 
siitä vihiä, eikö siitä seuraisi, että kadottaisin paikkani? — 

Ankara taistelu riehui sielussani. Mitä minun piti tehdä? Sillä tiesin, että minun 
täytyi tehdä päätökseni. — En koskaan eläissäni ole niin hartaasti rukoillut Jumalaa 
kuin noina päivinä. Vihdoin päätin seurata osviittaa, vaikkapa se vaatisi suuria 
uhrauksiakin, vaikkapa kadottaisin paikkani ja joutuisin taloudelliseen ahdinkoon. 

Ratkaisu oli siis tapahtunut. Sen jälkeen sain sisäisen rauhan, ja luottamuksella 
odotin, mitä nyt seuraisi. 


Totuuden toteaminen. 


Teillä on voitelu Pyhältä, ja kaikilla 
teillä on tieto... Teissä pysyy se voi¬ 
telu, jonka olette häneltä saaneet, 
ja te ette ole kenenkään opetuksen 
tarpeessa; Vaan niinkuin hänen voi- 
telunsa opettaa teille kaikkea, niin 
se on totta eikä ole valhetta. 

1 Joh. 2: 20, 27. 


Välittämättä uhkaavista seurauksista olin päättänyt valita omasta seurakunnastani 
muutamia henkilöitä, pitääkseni heidän kanssaan samanlaisia kokouksia, joissa olin 
lähikaupungissa itse ollut mukana. Keitä valitsisin, sitä en tiennyt. Olihan minulle 
sanottu, että kaikki järjestyisi itsestään niin pian kuin olin siihen valmis. Ja niin 
kävikin. Minun ei tarvinnut etsiä näitä ihmisiä, vaan tahtomattani heidät saatettiin 
tielleni aivan merkillisellä tavalla. 

Seurakunnassani oli eräs sairas, joka oli osittain rampa. Kävin useamman kerran 

viikossa hänen luonaan. Hänen naimisissa olevalla sisarellaan, joka myöskin asui 
samassa kylässä, oli neljä 20-28 vuotiasta lasta: kolme poikaa ja tytär. 

Eräänä iltana istuin sairaan luona ja keskustelin hänen kanssansa. Silloin hänen 
sisaren poikansa tuli taloon kysyen, oliko hänen äitinsä siellä. Hänelle sanottiin, että 
äiti oli käynyt siellä, mutta lähtenyt asioitaan toimittamaan. Hänen oli määrä hetken 
kuluttua palata takaisin. Poika jäi odottamaan äidin paluuta. Ei kestänyt kauan, 
ennenkuin äiti saapui, ja melkein samaan aikaan hänen molemmat toiset poikansa, 
jotka tulivat hakemaan veljeään. Sillä he olivat aikoneet toveriensa kanssa viettää 
iltaa eräässä tuttava perheessä. Hetkeä myöhemmin saapui tytärkin huoneeseen. 
Hän oli sairaanhoitajatar ja tahtoi tiedustella, olisiko tarpeellista valvoa yötä sairaan 
luona. 

Siten meitä oli siis seitsemän henkeä koolla. Äkkiä yksi poika käänsi puheen 
edellisenä sunnuntaina pitämääni saarnaan. Olin esittänyt siinä kohdan raamatusta, 
joka oli heille kerrassaan outo. Minä selitin nyt läsnäoleville perinpohjin tämän 
kohdan. Kaikki kuuntelivat hyvin tarkkaavasti. Kun lopetin, arveli eräs pojista, että 
hänestä olisi mieluista useamminkin kuulla raamattua selitettävän. 

Minä ehdotin, että tapaisimme toisemme heidän sairaan tätinsä luona, jolloin 
voisin vastata kysymyksiin, joita he minulle tekisivät. Siten ensimmäisetkin kristityt 
olivat kokoontuneet koteihin ja keskustelleet yhdessä uskonnollisista asioista. 
Läsnäolijat suostuivat ilolla ehdotukseeni, ja me määräsimme heti illat näitä 
kokouksiamme varten. 

Me olimme olleet yhdessä jo monta kertaa, mutta mitään erikoista ei ollut 
tapahtunut. Me aloitimme » istuntomme » rukouksella. Sitten me istuimme 
hetken ääneti käsikädessä kooten itsemme. Sen jälkeen luettiin raamattua ja 
selitettiin ja keskusteltiin ja vastattiin kysymyksiin, joita läsnäolijat tekivät. Myöskin 
me neuvottelimme, miten voisimme auttaa hätääkärsiviä joko omassa kylässämme 
tai lähiseuduilla. 

Minä ihmettelin, miten suurella vakavuudella nuo kolme veljestä suhtautuivat 
kokouksiimme. Erässeikka ei herättänyt yksin minun huomiotani, vaan myöskin 
heidän äitinsä: näiden kolmen nuorukaisen kasvojen ilmeet muuttuivat entistä 
paljon jalommiksi ja kauniimmiksi. Se herätti vieraidenkin huomiota. Eräs pojista 
sanoikin, ettei hän käsittänyt, mitä hänen sisimmässään oikeastaan oli tapahtunut. 
Kun hän oli ulkona pellolla työssä, kuuli hän sisäisen äänen alituisesti kehoittavan 
häntä kiittämään ja ylistämään Jumalaa. Ennen ei sellaisia ajatuksia ollut koskaan 
juolahtanut hänen mieleensä. Ja jos hän nyt kiivaudessaan joskus päästi vihansa 

valloilleen, niin tunsi hän heti niin ankaria omantunnonvaivoja, että hänen täytyi 
jättää työnsä kesken rukoillakseen Jumalalta anteeksi erehdystään. Sitten vasta hän 
saattoi jälleen iloisin mielin jatkaa työtään. Ennen hän oli kymmeniä kertoja päivän 
kuluessa tehnyt itsensä syylliseksi tällaiseen erehdykseen sen vähemmälläkään 
tavalla häiritsemättä hänen rauhaansa. 

Minäkin olin tuntenut aivan samaa sen jälkeen, kun ensi kerran olin ollut mukana 
lähikaupungissa pidetyssä kokouksessa. Viat ja laiminlyönnit, joita en ennen ollut 
edes huomannut, polttivat nyt kuin tuli sieluani. 

Neljännessä istunnossamme olin selittänyt erästä raamatun kohtaa. Selitykseni oli 
aivan sama kuin kaikkien kristillisten raamatun selittäjien nykyään. Muuta selitystä 
en tuntenut. En ollut vielä päässyt selitykseni loppuun, kun yksi pojista joutui 
omituisen kiihkon valtaan. Hän katseli minua loistavin silmin, ja minä huomasin, 
miten hän koetti sisäisesti taistella jotakin vastaan. Äkkiä hän kääntyi puoleeni, ja 
hänen ruumiinsa omituisesti vavistessa hän sanoi: 

» En voi sille mitään. Minun täytyy sanoa teille, että teidän selityksenne on väärä. 
Minun on pakko antaa teille oikea selitys. » 

Ja Sitten hän selitti tämän kohdan niillä sanoilla, joita sisäinen henki oli hänelle 
sanellut. Ne olivat niin selvät ja selittävät, etten minä, yhtä vähän kuin muutkaan 
läsnäolijat, voinut epäillä niiden totuutta. Me emme ennättäneet vielä tointua 
hämmästyksestämme, kun sama poika sanoi: » Minun on pakko kirjoittaa. » 

» Mitä sinä haluat kirjoittaa? » - kysyin minä. 

» En tiedä. Mutta vastustamaton halu pakottaa minua kirjoittamaan. - Antakaa 
minulle paperia ja lyijykynä! » 

Me annoimme hänelle mitä hän pyysi. Heti paikalla hän kirjoitti hyvin nopeasti 
paperiarkin koko sivun täyteen. Toinen kirjain liittyi toiseen, ja samoin kaikki sanat ja 
lauseetkin. Allekirjoituksena oli sana: » Celsior ». 

Tuo kirjoitus sisälsi meille hyvin tärkeän neuvon. 

Poika kysyi minulta, mitä sana » Celsior » merkitsi. Minä selitin, että se oli 
latinalainen sana ja merkitsi: » Korkeampi ». 

Minä tiedustelin nyt pojalta, miltä hänestä tuntui kirjoittaessansa. Hän vastasi, että 
hän ei voinut löytää oikeita sanoja selittääkseen sitä tunnetta. Hän oli jonkin voiman 
vallassa, joka oli niin suuri, ettei hän voinut sitä vastustaa. Hän oli tosin yrittänyt 
vastustaa sitä kaikin voimin, jotta hänen ei olisi ollut pakko sanoa minulle, että 

minun selitykseni oli väärä. Sillä hän oli tietenkin ollut aivan varma siitä, että se oli 
oikea. Mutta hänet oli pakotettu puhumaan ja sen jälkeen kirjoittamaan. Hänestä 
tuntui silloin, ikäänkuin hänen omat ajatuksensa olisivat kadonneet ja toiset tulleet 
niiden sijalle. Hän tiesi, että hän kirjoitti. Hän tiesi myöskin, mitä jokainen lause 
sisälsi, mutta vain niin kauan kuin hän lausui sen julki tai kirjoitti sen paperille. Kun 
lause päättyi, ei hänelle jäänyt siitä minkäänlaista muistoa, vaan seuraava lause 
täytti kokonaan hänen aivonsa, ja hänen oli pakko puhua tai kirjoittaa juuri, sillä 
tavalla kuin se hänelle ilmaistiin. Kirjoittaessaan hän ei voinut kiinnittää huomiota 
kirjaimiin, oikeinkirjoitukseen, pilkkuihin eikä pisteisiin. Päästyään selityksensä ja 
kirjoituksensa loppuun, ei hän tiennyt enää mitään sisällyksestä, niin että hänen olisi 
ollut mahdotonta toistaa sitä, mitä hän oli puhunut ja kirjoittanut. 

Me keskustelimme vielä tapahtumasta, kun toinen veljeksistä sanoi, ettei hän 
voinut enää ottaa osaa kokouksiin, sillä hänen oli mahdotonta pitää päätään 
liikkumatta. Vastoin hänen tahtoaan se kääntyi sinne ja tänne. Hän koetti vastustaa, 
mutta turhaan. 

Minäkin olin huomannut, että hänen päänsä liikkui puolelle ja toiselle. Samoin 
hänen äitinsäkin. Tämä katsoi kysyen ja tuskallisin ilmein minuun. Minä rauhoitin 
heitä sanomalla, ettei heidän tarvinnut mitään pelätä. Sillä se, mitä me teimme, ei 
voinut olla mitään pahaa. Tosin me emme vielä ymmärtäneet mitä täällä oikeastaan 
tapahtui. Mutta varmasti kaikki selviäisi pian. Samanlaisia ilmiöitä oli sattunut 
ensimmäisten kristittyjenkin parissa. Ja todistaakseni sen luin heille ensimmäisen 
korinttolaiskirjeen 14. luvun ja selitin sen niin hyvin kuin silloin osasin. 

Minulle olivat sen illan tapahtumat yhtä outoja kuin muillekin osanottajille 
Ollessani istunnossa lähikaupungissa en ollut kokenut muuta kuin että kuulin 
hengen puhuvan täysin tajuttoman ihmisen suun kautta. Minulla ei ollut 
aavistustakaan siitä, että henki saattoi käyttää välikappaleenaan täydessä 
tajunnassakin olevaa ihmistä ja saada hänet puhumaan ja kirjoittamaan. Enkä 
tiennyt lainkaan, mitä siinä pojassa tapahtui, jonka pää liikkui puolelle ja toiselle. 

Niinpä olin iloinen, että saatoin pyytää selitystä tähän kaikkeen lähtiessäni 
seuraavana sunnuntaina kaupungissa pidettävään istuntoon. Siellä minulle sanottiin: 

» Älä ole levoton, vaikka et heti kaikkea käsitäkkään. Asia on sinulle vielä kovin 
uusi, etkä ymmärrä vielä kaikkea. Mutta vähitellen kaikki selviää. - Samatenhan käy 
inhimillistenkin keksintöjen. Ensiksi pidetään keksintöä mahdottomuutena ja 
keksijää henkisesti epänormaalina. Vuosia myöhemmin saavuttaa sama keksintö 
yleisen tunnustuksen ja sitä pidetään aivan luonnollisena asiana. - Kukapa sata 

vuotta Sitten olisi voinut uskoa nykyisiin lentokoneisiin, puhelimeen, lennättimeen 
tai radioon? Jos joku silloin olisi sanonut, että aika koittaa, jolloin voidaan lentää 
ilmassa, puhua pitkien matkojen päähän ja kuunnella omassa asunnossaan 
konserttia, jota esitetään monen sadan penikulman päässä, niin ei häntä olisi otettu 
vakavalta kannalta. Ja juuri teidän oppineet miehenne olisivat kaikkein kiihkeimmin 
vastustaneet tällaisia mahdottomuuksia. 

» Nyt sinulle sanotaan, ja saat itsekin kokea, että henkimaailma voi päästä 
ihmisten yhteyteen, kunhan vain olosuhteet ovat edullisia. Suuri yleisö ei usko sitä ja 
pitää sitä mahdottomuutena, aivan samoinkuin se aikaisemmin piti 
mahdottomuutena paljoa sellaista mikä nykyään on aivan luonnollista. 

» Teidän tiedemiehenne eivät tahdo myöskään myöntää, että henkimaailma voi 
vaikuttaa teidän elämäänne siten, että voitte käsittää sen aisteillanne. Ja kuitenkin 
teidänkin aikananne tapahtuu paljon sellaista, mitä teidän tiedemiehenne voisivat 
todeta todeksi, yksinpä sellaista, mikä ei voi tapahtua muuten kuin henkimaailman 
myötävaikutuksella. Mutta teidän tiedemiehenne koettavat selittää näitä 
tosiseikkoja inhimillisellä tavalla uskotellen teille mitä järjettömimpiä ja 
mahdottomimpia asioita, jotta heidän vain ei tarvitsisi myöntää henkimaailman 
olemassaoloa. Toiset tekevät sen siksi, että he eivät usko elämän jatkuvan kuoleman 
jälkeen. Toiset taas siksi, että he tiedemiehinä eivät uskalla julkisesti tunnustaa 
henkien myötävaikutusta, vaikka he sisäisesti ovatkin siitä vakuutetut. He pelkäävät, 
että heidän tiedemiesarvonsa voi siitä kärsiä. 

» Mutta tulee aika, jolloin teidän tiedemiestennekin täytyy tunnustaa, että sekä 
hyvä että paha henkimaailma myötävaikuttavat teidän elämäänne ja kohtaloonne 
mitä moninaisimmalla, sekä näkyvällä että tuntuvalla tavalla. 

» Älä siis ihmettele, vaikka ihmiset pitäisivät sinua hiukan omituisena, jos väität 
voivasi keskustella henkien kanssa. 

» Mutta minua ihmetyttää, etteivät myöskään teidän monet kirkkonne usko, että 
henkimaailma voi myötävaikuttaa nykyaikanakin ihmisten elämään ja että se on 
yhteydessä heidän kanssaan; tai jos ne sen myöntävätkin, niin ne väittävät, että 
ainoastaan paha henkimaailma voi nykyään ilmaista itsensä. 

» Sellainen käsityskanta on aivan mieletön. Sillä jos henget eivät nykyään voi tulla 
teidän luoksenne, niin eivät ne voineet sitä ennenvanhaankaan. Ja silloin kaikki 
raamatun kertomukset henkien ja ihmisten välisestä yhteydestä ovat satuja. Tai jos 
nykyään ainoastaan pahat henget voivat päästä ihmisten yhteyteen, niin olivat 
entisaikoinakin kaikki henget pahoja. Mutta siinä tapauksessa kaikki uskonnot, jotka 

perustavat oppinsa Vanhaan ja Uuteen Testamenttiin, luhistuvat. Sillä nehän 
väittävät saaneensa uskonnolliset totuutensa ja lakinsa henkien välityksellä. Mutta 
jos ennen aikaan hyvät henget saapuivat ihmisten luo, niin miksikä ne eivät saapuisi 
nytkin. Sama Jumala lähetti silloin hyvät henget ihmisten luo kuin nykyäänkin. 
Samoinkuin Hän silloin tahtoi johdattaa ihmiskunnan oikealle tielle, samoin nytkin. 
Vai luuletteko, että te ette tarvitse enää Jumalan henkiä opettamaan ja johtamaan 
teitä? Luuletteko ehkä, että te olette parempia ja viisaampia kuin entisajan ihmiset 
ja että tunnette koko totuuden? 

» Se, minkä ölet kokenut oman seurakuntasi keskuudessa, todentaa sen, mitä 
minulta ölet kuullut. Sinä saat kokea vielä paljon enemmän. Älä ole huolissasi 
pojasta, jonka pää ei voi pysyä liikkumatta. Hänen kauttaan tehdään työtä, ja sinä 
saat omin silmin nähdä, millä tavalla erilaisia "medioita" kehitetään. 

» Sana "medio" tarkoittaa "välittäjää". Medioita ovat siis ihmiset, joita 
henkimaailma käyttää välittäjinään, jotta he voisivat päästä ihmisten yhteyteen. 
Eläimetkin voivat olla medioita. Mutta ne me toistaiseksi jätämme huomioon 
ottamatta. 

» Kun henkimaailma valitsee ihmisiä välittäjikseen, täytyy heitä siihen kehittää. 
Kehitysaika voi olla lyhyempi tai pitempi, riippuen henkilöstä, mutta ennen kaikkea 
tarkoituksesta, johon häntä on käytettävä. 

» Aikoinaan minä selitän sinulle seikkaperäisesti, mitä eri lajeja medioita on 
olemassa ja miten heitä kehitetään. Tänään sanon vain sen, mikä on sinulle tarpeen, 
jotta käsittäisit, mitä istunnoissasi tulee tapahtumaan. 

» Teidän parissanne on kaksi erilaista "medioita", joita parasta aikaa kehitetään ja 
joiden kautta henkimaailma työskentelee. Toinen on niin sanottu 
"inspiraattiomedio". Hänen aivoihinsa henkiolento painaa määrättyjä ajatuksia niin 
suurella voimalla, että medion omat ajatukset työntyvät syrjään ja hän joutuu 
kokonaan tuon henkiolennon valtaan. Mutta hän ei vain paina noita ajatuksia 
medion aivoihin, vaan pakottaa häntä myös tuomaan ne julki tai kirjoittamaan 
paperille. Medio on silloin koko ajan täydessä tajunnassaan. - Sinun 
inspiraattiomediotasi on edelleen kehitettävä, jotta hän kykenisi täydellisesti 
ottamaan vastaan henkimaailman ajatuksia. Hänestä on karsittava pois vielä paljon 
sellaista, mikä estää hänen kehitystänsä. Mitä se on, sitä sinä et vielä ymmärrä. 
Mutta myöhemmin käsität sen kyllä. 

» Toinen medio, joka ei ole vielä ruvennut toimimaan, on vasta kehityksen 
ensimmäisellä asteella. Tarkoitan poikaa, joka viime istunnossanne ei voinut olla 

liikuttamatta päätään ja sen johdosta kävi levottomaksi. Hänestä kehittyy 
äänimedio. Hänen oma henkensä väistyy hänen ruumiistaan, jotta vieras henki voisi 
vallata hänet ja puhua hänen kauttaan. Tällaista tilannetta nimitetään "transsiksi". 
Transsissa on monta eri astetta tai muotoa, riippuen siitä, eroaako medion henki 
vain osittain tai täydellisesti hänen ruumiistaan. 

» Millä tavalla medion henki eroaa hänen ruumiistaan, sitä teidän on vaikea 
käsittää. Mutta toisella kertaa selitän sen sinulle perinpohjaisesti. 

» Ei ole mieluista seurata "syvätranssi-medion" kehitystä. Mutta se on 
välttämätöntä ja riippuu kokonaan Jumalan laista. 

»Jotta medion äidin ei tarvitsisi kärsiä tästä näystä, on parasta, että hän 
toistaiseksi jää pois istunnoista. 

» Medioitten kehittäminen on tärkeä ja pyhä asia. Niinpä teidän on 
istunnoissanne rukoiltava hartaasti medioitten puolesta ja anottava Jumalalta 
voimaa ja apua, jotta kaikki tapahtuisi Hänen tahtonsa mukaisesti ja että mediot 
palvelisivat hyvän voimaa ja pysyisivät uskollisina Jumalalle. 

» Ne tiedot, jotka tänään ölet saanut, ovat sinulle välttämättömät, jotta jossakin 
määrin ymmärtäisit medioittesi kehitystä, etkä olisi huolissasi siitä, mitä heille 
tapahtuu. » 

Kaikki kävi toteen mitä minulle molempien medioitten kehityksestä oli sanottu. » 
Inspiraattiomedion » kehitys kävi nopeasti. Hänen kauttansa ilmoitettiin meille 
kaikki tärkeimmät totuudet, jotka hän kirjoitti paperille. Nämä opetukset olivat 
minulle aivan uusia ja suurimmalta osaltaan ne kumosivat kaiken sen, mitä poika itse 
tähän mennessä oli uskonutja mitä minä olin saarnannut. Alitajunnasta ja ajatusten 
siirrosta, joksi monet yrittävät selittää kaikkia tällaisia ilmiöitä, ei siis tässä 
tapauksessa voinut olla puhettakaan. Ajatustensiirto ei voinut senkään vuoksi tulla 
kysymykseen, että inspiraattiomedio ei tämän jälkeen kirjoittanut enää istuntojen 
aikana, vaan kotonaan, yksin ollessansa. Poika ei ruvennut koskaan omasta 
aloitteestaan kirjoittamaan, vaan sama vastustamaton voima, joka ensi kerralla oli 
vallannut hänet istunnossa, pakotti hänet joka kerta siihen ja määräsi myös hetken, 
jolloin hänen tuli kirjoittaa. Kerran hänet herätettiin aivan äkkiä varhain aamulla, 
ennenkuin hän oli vielä aikonutkaan nousta, ja kehoitettiin kirjoittamaan. Hän ei 
seurannut tätä kehoitusta, sillä hän arveli, että oli liian varhaista ruveta työhön. 
Silloin hänet äkkiä vedettiin väkisin vuoteesta lattialle. Kauhuissaan hän hyökkäsi 
pystyyn ja istahti kirjoittamaan. Hän kirjoitti silloin Jeesuksen lunastustyöstä 
ihmeellisiä selityksiä, jotka eivät missään kohdassa pitäneet yhtä katolisen uskon 



34 


kanssa ja joita ei missään muuallakaan ole löydettävissä. Samoin tämä 
yksinkertainen maalaispoika kirjoitti kirjoituksen » Pyhästä Raamatusta »Joka 
sisälsi täysin uusia totuuksia. Sekä sisältö, että tyyli näissä kirjoitelmissa on sellainen, 
ettei poika olisi koskaan itse kyennyt niitä sepittämään. Hän on kirjoittanut 
seuraavat suorasanaiset kirjoitelmat: » Sielun hengellisyys » - »Jumalan armo » 

- » Mitä Vapahtaja on puolestasi tehnyt? » - » Kevät, kesä, syksy ja talvi » - » 
Elonkorjuu » - » Yö » - » Rukoilkaa Herraa! » - » Pyhä Raamattu » - » 
Lapsenrakkaus »-» Kuolevaisen kuolema ». 

Samoinkuin kaikki nämä kirjoitelmat sisältävät Jumalan totuuksia, samoin hänen 
runonsakin: » Sankarien kutsu » - » Luomisen ääni » - » Armo ja kunnia » 

- »Jumalan teillä » - »Jumalan paimen ja hänen laumansa » - » Vahvin » 

- » Näin Luojasi käy ». 

Hänen veljensä kehittyminen äänimedioksi kysyi enemmän aikaa. Joskus oli varsin 
tuskallista seurata hänen ruumiillista tilannettansa. Niinpä olin iloinen, että minulle 
oli siitä edeltäpäin mainittu, muuten tuskin olisin uskaltanut odottaa loppuun 
saakka. Pojan äitiä olin pyytänyt jäämään toistaiseksi pois istunnoista. 

Kun hänen kehityksensä oli päättynyt, lankesi hän samalla tavalla transsiin kuin 
äänimedio kaupungissakin. Henkiolento, joka ensi kerran puhui hänen kauttansa, 
tervehti meitä sanoen: »Jumala kanssanne! » Sitten hän vannoi Jumalan nimeen, 
että hän oli hyvä henki ja mainitsi nimensä. Tältä henkiolennolta sain paljon neuvoja 
ja opastusta, jotka kaikki pitivät yhtä niiden tietojen kanssa, joita 
inspiraattiomediomme, mutta varsinkin kaupunkilaismedio oli meille antanut. 

Kaksi seikkaa selvisi minulle. 

» Ensiksikin huomasin, että se henkiolento, joka puhui kaupunkilaismedion 
kautta, oli arvoltaan korkeampi kuin ne, jotka puhuivat meidän äänimediomme 
kautta. Sillä joskus, kun kysyin jotakin hyvin tärkeää meidän äänimediomme kautta 
puhuvalta hengeltä, kieltäytyi tämä vastaamasta sanoen: » Siihen kysymykseen 
minulla ei ole lupa vastata. Mutta "hän", voi vastata! » - Lausuessaan sanan » hän 
» hän kumarsi syvään. » Hänellä » hän tarkoitti sitä henkeä, joka käytti 
medionaan kaupunkilaispoikaa. Ensi kerran, kun hän kehoitti minua kääntymään 
tämän hengen puoleen, kysyin, tunsiko hän hänet. » Minä tunnen hänet », 

- vastasi hän lyhyesti. Ja Sitten hän kumarsi hyvin syvään. - Ensiksi minun oli hiukan 
vaikea käsittää, miksikä ei meidän mediomme kautta puhuva henki saanut vastata 
kysymyksiini yhtä hyvin kuin se, joka käytti medionaan kaupunkilaispoikaa. Siksipä 
kysyin kerran häneltä syytä siihen. Hän selitti, että Jumala on antanut hänelle 

oikeuden vastata kaikkiin minun kysymyksiini, jos näiden kysymysten vastaaminen 
hänen mielestään on tarpeellista tai minulle hyödyksi. Mutta tuo toinen henki, joka 
puhuu meidän äänimediomme kautta, ei ole saanut yhtä laajakantoista tehtävää. 
Siksi jollei hän voi vastata minun kysymyksiini, tulee hänen neuvoa minua 
kääntymään hänen, korkeamman hengen puoleen, sillä tuo toinen henki on hänen 
alaisensa. 

Vielä toinenkin seikka kiinnitti huomiotani. Kaupunkilaismedion kautta puhui aina 
sama henki, mutta meidän äänimediotamme käyttivät useat henget, joskin hän, joka 
ensiksi oli puhunut hänen kauttansa, oli toisia korkeampi ja johti heitä. Hän tervehti 
meitä aina sanoen: »Jumala kanssanne »ja hänet saattoi heti tuntea lempeästä 
äänestään ja erikoisesta ilmaisutavastaan. Myöskin hän puhui aina ensimmäisenä 
istunnoissamme. 

Eräänä päivänä kysyin häneltä, miksikä kaupunkilaismedion kautta puhui aina vaan 
sama henki, jota vastoin useat henget käyttivät sitä mediota, jonka kautta hän 
puhui. Hän vastasi minulle: » Sillä hengellä, joka puhuu kaupunkilaismedion kautta, 
on oikeus yksinomaan käyttää häntä, jotta hän voisi täyttää määrätyn tehtävän. Siksi 
ei muita henkiolentoja päästetä hänen yhteyteensä. - Medio, jota minä käytän, on 
tosin kehitetty minua varten, mutta Jumala sallii, että muutkin henget, sekä hyvät 
että pahat, korkeatja alhaiset, saavat vallata hänet ja puhua hänen kauttaan. Siten 
sinulla on tilaisuus tutustua erilaisiin henkiolentoihin, ja heidän puheittensa ja 
tekojensa kautta sinä voit todeta, minkälainen heidän tilansa on tällä puolen. Ennen 
kaikkea sinun tulee päästä selville siitä, millainen pahojen henkien kehityskulku on, 
ennenkuin he saavuttavat täydellisyyden. On hyvin tärkeää, että omien kokemustesi 
nojalla perehdyt henkimaailmaan, sillä siten saavutat paljon perinpohjaisempia 
tietoja tällä alalla kuin jos sinua vain suullisesti opetettaisiin. Henget, jotka puhuvat 
tämän medion kautta, eivät kuitenkaan saa tulla ja mennä oman mielensä mukaan. 
He ovat kontrollihengen alaisia, joka määrää, ketkä kulloinkin saavat vallata medion 
ja miten kauan puhua hänen kauttaan. Jokaisella mediolla, joka toimii hyvän voiman 
välittäjänä, on kontrolli. Samoin on laita kaikissa istunnoissa, joissa työskennellään 
henkimaailman kanssa Jumalan tahdon mukaisesti. Missä tällaista kontrollia ei ole, 
siellä ei myöskään saavuteta hyviä eikä kauniita tuloksia. Sillä siellä ei ole hyviä eikä 
korkeita henkiä läsnä. He tulevat vain sinne, missä kaikki käy Jumalan määräysten 
mukaan ja Jumalan lähettämä henkiolento ylläpitää järjestystä. Nykyään useimmissa 
spiritistisissä istunnoissa ei ole kontrollia, ja siksi alemmat henkiolennot 
temmeltävät niissä. 

» Aluksi minä ilmoitan sinulle, mitkä henget valtaavat medion ja miten sinun tulee 
niitä kohdella. Myöhemmin voit itse huomata mitä kussakin yksityistapauksessa on 
tehtävä. » 

Niin kävikin. 

Suuri joukko henkiä käytti meidän » äänimediotamme ». Saapui korkeita henkiä, 
jotka ylistivät ja kiittivät Jumalaa, opettivat meille paljon tärkeitä asioita ja poistuivat 
toivottaen meille Jumalan siunausta. 

Saapui kärsiviä henkiä, jotka useinkin rukoilivat järkyttävin sanoin apua ja pyysivät, 
että me rukoilisimme heidän kanssansa. Joskus he puhuivat vierasta kieltä, jota me 
emme ymmärtäneet ja olivat kovin onnettomia, kun eivät voineet puhua 
kanssamme. 

Tuli myöskin alhaisia henkiä, jotka kirosivat itseään ja kohtaloaan ja herjasivat 
meitä mitä kauheimmalla tavalla ja pilkkasivat kaikkea korkeaa ja pyhää. Kun me 
kehoitimme heitä rukoilemaan Jumalaa yhdessä meidän kanssamme, kieltäytyivät 
he pilkaten meitä. Kun me vaadimme heitä lausumaan Jumalan nimen, niin he 
erosivat heti mediosta. 

Hyvin paljon oli sellaisia henkiä, jotka eivät yleensä tienneet, että he olivat 
kuoleman kautta eronneet maallisesta ruumiistaan. He luulivat edelleen olevansa 
maan päällä ja suorittavansa samoja töitä kuin eläissäänkin. He olivat niin sanottuja 
» maassa kiinni olevia henkiä ». 

Kauheimmat kokemuksemme olivat ne, kun rikollisten henget tulivat luoksemme. 
He palasivat alituisesti rikospaikaIle ja elivät uudestaan rikoksensa. Se oli kuin 
elokuva, jossa kaikki alati uudistuu. - Murhaajan henki suunnitteli yhä uudestaan 
murhaansa yksityiskohtia myöten ja kauhuksemme toi ilmi ajatuksensa ja tunteensa 
noina kamalina hetkinä; hän näki silmiensä edessä uhrinsa, joka seurasi häntä 
katseillaan saattaen hänet siten epätoivon valtaan. Samoja tuskia saivat myös 
koronkiskurit tai muut pahantekijät kestää, sellaiset, jotka olivat tuottaneet tuskaa ja 
kärsimystä kanssaihmisilleen. Minne ikänä he kääntyivät, kaikkialla heidän uhrinsa 
seisoivat heidän edessään. Itsemurhaajan henki sai alituisesti kärsiä samaa tuskaa ja 
epätoivoa, mikä oli saattanut hänet itsemurhaan. Ei paraskaan näyttelijä olisi voinut 
tulkita osaansa niin totuudenmukaisesti kuin nämä henget, kun he esittivät 
maallisen elämänsä synkimpiä hetkiä, käyttäen välittäjänään viatonta mediota, jolla 
ei ollut vähintäkään kokemusta eikä tietoa tällaisista seikoista. Usein koko 
ruumiimme vapisi, kun katselimme ja kuuntelimme mitä kulloinkin tapahtui 
silmiemme edessä. 

Silloin tällöin ilmestyi myöskin » kiusaajahenkiä », jotka yrittivät vehkeillään ja 
valheillaan meitä kiusata. Kun me emme olleet halukkaita seurustelemaan heidän 
kanssaan, täytyi heidän poistua yhtä nopeasti kuin olivat tulleetkin. 

Erilaisten henkien ilmestymisellä ja heihin liittyvillä tapahtumilla oli tärkeä 
tarkoituksensa. 

Korkeilta hengiltä me saimme vastaanottaa arvokkaita tietoja, joskus myös vakavia 
neuvoja ja moitetta, jotta monta kertaa kyyneleet nousivat läsnäolijoiden silmiin. 
Useasti läsnäolevien salatuimmat ajatukset paljastettiin, kuitenkin siten, ettei ketään 
toisten kuullen häväisty. Hyvän henkimaailman erikoisuutena on mainittava, että he 
aina pukevat moitteensa ja neuvonsa sellaiseen muotoon, etteivät ne loukkaa 
ketään, ja huomauttaessaan ihmisille heidän erehdyksiään samalla myös lohduttavat 
ja kehoittavat heitä ja ilmaisevat heille rakkautensa. He eivät koskaan taita 
taipunutta oksaa eivätkä sammuta lepattavaa kynttilää. Hellin käsin he koskettelevat 
heidän huostaansa uskottujen ihmisten sydämen haavoja. 

Samoja varotuksia ja neuvoja he eivät usein toista. Jollei heidän neuvojaan 
seurata, niin he huomauttavat ehkä vielä kerran tai kaksi, mutta ei sen useammin tai 
ainakin vain hyvin harvoissa tapauksissa. Mutta jos joku yrittää parhaansa mukaan 
seurata neuvoa tai ottaa varteen varotuksen, niin tulevat he yhä uudestaan ja 
auttavat opetuksillaan ja kehoituksillaan, kunnes toinen on saavuttanut 
päämääränsä. Kun joku osoittaa vain hyvää tahtoa, niin heidän rakkautensa ja 
säälinsä on rajaton sellaisissakin tapauksissa, jolloin ihminen heikkoudessaan yhä 
uudestaan kompastuu. Mutta ken ei edes yritä seurata henkiolennon neuvoa, ja 
myöhemmin pyytää jossakin muussa asiassa hänen neuvoaan, saa tavallisesti 
vastauksen: » Miksi kysyt minulta? Ethän kuitenkaan seuraa neuvoani ». 

» Mutta alhaistenkin henkien ilmestyminen oli meille opiksi. En koskaan voi 
unohtaa sitä iltaa, jolloin kolme itsemurhaajahenkeä aivan perätysten valtasi 
äänimedion, ja me saimme kokea kauheinta, mitä ihmiset tällä alalla voivat nähdä ja 
kuulla. Kun viimeinenkin näistä kolmesta hengestä oli poistunut mediosta, ja me yhä 
vavistuksen vallassa istuimme paikoillamme, valtasi medion johtaja henki, jota myös 
» oppaaksi » nimitetään ja sanoi meille: » Aivan erikoisesta syystä teille on tänä 
iltana näytetty näitä näkyjä. Ensiksikin te saitte nähdä, millainen se "rauha" on, jota 
monet ihmiset maallisen kuoleman jälkeen nauttivat. Teillähän on niin usein tapana 
sanoa ihmisen haudan partaalla: "Nyt hän on saanut rauhan!" - Tänä iltana te olette 
nähneet tämän "rauhan". Teidän on mahdotonta käsittää, mitä nämä onnettomat 
sielut saavat kärsiä, kunnes heille heidän tilansa selviää ja he kääntyvät Jumalan 
puoleen. Te ette saaneet opastaa noita kolmea henkeä. He eivät ansaitse sitä vielä. 

Heidän täytyy ensin kärsimysten kautta kypsyä, jotta he voisivat ottaa vastaan 
opastusta. Tänään se olisi ollut turhaa. - Mutta vielä muustakin syystä te saitte 
nähdä nämä henget. » 

Ja Sitten hänen äänensä muuttui juhlallisen vakavaksi ja hän sanoi. » Yksi teistä 
on tänään ajatellut itsemurhaa ja oli jo ryhtymäisillään valmistuksiin. » 

Silloin eräs läsnäolijoista huudahti kiihkeällä äänellä: » Minä se ölen! Voi, hyvä 
Jumala, minä se ölen! » 

» Niin, sinä se ölet », sanoi henki nyt lempeällä äänellä. » Sinä luulit voivasi 
itsemurhan kautta vapautua siitä raskaasta taakasta, jota jo vuosikausia ölet 
kantanut, ja saavuttaa rauhan. Tänään ölet nähnyt, minkälaisen "rauhan" olisit 
voittanut. Nyt ölet kai ikiajoiksi parantunut itsemurha-ajatuksista. Siten tämä ilta oli 
sinulle suureksi hyödyksi. » 

Erikoisella tarkkuudella koetin ottaa selkoa, tokko se, mitä meille » medioitten » 
kautta ilmoitettiin tai ennustettiin, kävi toteen. Sillä jos ne tiedot, joiden 
todenperäisyyttä me saatoimme tutkia, olivat oikeita, niin meillä ei ollut syytä 
epäillä niitäkään tietoja, joita oli mahdoton todeta. 

Niistä monista tiedoista, joista henkien ilmoitusten mukaan ölen ottanut selkoa, 
tahtoisin esittää muutamia, joiden pitäisi kelvata todistukseksi jokaiselle 
ennakkoluulottomalle henkilölle. 

1. Käyntini seurakuntani kirkossa medion seurassa. 

Eräänä päivänä tuli kaupunkilaismedio käymään pappilaani. Me istuimme yhdessä 
työhuoneessani ja keskustelimme jokapäiväisistä asioista. Taloudenhoitajani, joka 
työskenteli keittiössä, pistäytyi jonkun kerran huoneeseeni. Jäätyämme jälleen 
kahden lankesi poika äkkiä transsiin, ja henki kääntyi puoleeni sanoen: » Sinun 
taloudenhoitajattaresi läksi juuri puutarhaan työtä tekemään. Sillä välin haluaisin 
keskustella kanssasi. Oie hyvä ja näytä minulle kirkkosi! » 

Pojan itsensä oli mahdotonta tietää, että taloudenhoitajattareni oli mennyt 
puutarhaan. Sillä puutarha oli pappilan takana, ja keittiöstä joka oli puutarhan 
puolella, pääsi sinne vain eteisen takaoven kautta. Me istuimme huoneessa, joka oli 
vastakkaisella puolella, emmekä voineet nähdä emmekä kuulla mitä keittiössä tai 
puutarhassa tapahtui. 

Kun henki oli lausunut tämän toivomuksen, nousin minä tuoliltani. Poika, joka oli 
transsissa, seurasi jäljessäni kulkien silmät ummessa ja raskain askelin. Kirkko oli 
aivan pappilan vieressä. Ei tarvinnut kulkea kadun poikki päästäkseen sinne. Kirkon 

edessä olevan puutarhan puolelta sivuovi johti sisälle. Tultuamme kirkkoon hän 
sanoi: » Alttarin alle on haudattu luuranko. Myöskin laivan lattian alla on useita 
luurankoja. Tällä kohtaa oli ennen hautausmaa. » 

Minä sanoin, etten tiennyt sitä. Se oli mielestäni myöskin mahdotonta. Sillä kirkko 
seisoi korkealla paikalla eikä sen ympärillä ollut tilaa haudoille. - » Tiedustele 
seurakuntasi vanhemmilta jäseniltä » - sanoi hän - » ehkä he voivat antaa sinulle 
tietoja. » 

Sitten hän kääntyi silmät ummessa urkulehteriin ja sanoi: » Sinä tiedät, ettei 
minulla ole tapana antaa neuvoja puhtaasti aineellisissa asioissa. Mutta tänään teen 
poikkeuksen. Sinä ölet hankkinut urut. Sano urkurillesi, että hän soitettuaan uruilla 
joka kerta työntää rekisterinappulat kiinni. Kolme rekisterinappulaa on puoleksi 
ulosvedettyinä. Siten tomua ja kosteutta pääsee tunkeutumaan urkupilleihin ja aikaa 
myöten äänten puhtaus kärsii siitä. Puhdas, kaunis urkujen soitto kohottaa 
jumalanpalveluksen kauneutta ja samalla Jumalan kunniaa. Siksi sen sanon sinulle. 

» 

Soittopöytä oli lukossa, niin että oli mahdotonta nähdä koskettimia ja 
rekisterinappuloita, vaikkapa olisi seisonut aivan urkujen edessä. Vielä vähemmän 
niitä saattoi nähdä alttarin luota, missä me seisoimme. Ja vaikka urut olisivat olleet 
avoinna, niin ei sieltä saakka olisi voinut nähdä mitään. Urkujen avain riippui 
sakariston kaapissa. 

Me menimme Sitten erään sivualttarin luo. Alttaritaulu esittää pyhän Joosefin 
kuolemaa. Jeesus ja Maria seisoivat siinä hänen kuolinvuoteensa ääressä. » Tuo 
taulu ei ole oikea » - sanoi hän - »Jeesus ei ollut läsnä Joosefin kuollessa. » 

Me kuljimme Sitten useitten taulujen ohi, jotka esittivät Jeesuksen kärsimys 
historiaa. Yksi niistä kuvasi Veronikaa kädessään hikiliina, jossa näkyivät Jeesuksen 
veriset kasvot, ja tultuamme sen kohdalle, kysyin minä, oliko se todellinen tapaus vai 
legenda. » Se on tositapaus eikä mikään legenda » — kuului vastaus. 

Taulun luona, joka esitti Jeesuksen ristiinnaulitsemista, kysyi hän äkkiä: » Mikä 
ristiinnaulitsemisessa tuotti Jeesukselle suurinta tuskaa? » Minä vastasin: » 
Naulaaminen. » - » Ei », - hän vastasi - » ei naulaaminen, vaan jano. Raa'at 
pyövelit hakkasivat niin kovalla voimalla naulat käsien ja jalkojen läpi, että ruumis 
tuli tajuttomaksi eikä aluksi tuntenut kovinkaan suurta tuskaa. Aivan samoinkuin 
sotilaat, kun kuula tai granaatinsiru haavoittaa heitä, eivät ensi hetkessä tunne 
mitään kipua. Mutta jano, joka johtuu verenhukasta, tuottaa kauheaa tuskaa. 

myöskin haavoittuneille. Se voi saattaa ihmiset mielenhäiriöön. Ei mitään 
ruumiillista kipua voi verrata janon tuottamaan tuskaan. » 

Kulkiessamme edelleen saavuimme erään sivukappelin luo. Siellä oli vanha puinen 
Neitsyt Marian kuva; vuosisatoja Sitten se oli kuulunut luostariin, jonka rauniot olivat 
kirkon läheisyydessä. - » Tätä kuvaa » - sanoi hän - » ovat jo kauan etsineet 
kärsivät henget, joiden on pysyteltävä luostarin raunioiden parissa tuolla alhaalla 
laaksossa. » - Ihmeissäni minä kysyin: » Miksi nuo henget etsivät tätä Marian 
kuvaa? Helpostihan se täältä löytyy. Ja sitä paitsi, mitä apua kärsivillä hengillä voi 
olla tästä kuvasta? » 

» Etkö sinä ymmärrä? No, Sitten selitän sen sinulle. Katsohan, joskus henkiä 
rangaistaan siten, etteivät he saa liikkua määrätyn piirin ulkopuolella. Siitä syystä 
nuo henget eivät voi päästä luostarialueelta tähän kirkkoon. He voivat siis etsiä 
Marian kuvaa ainoastaan omalta alueeltaan, mutta he eivät löydä sitä sieltä. Kun 
ihmettelet mitä apua heillä voi olla tästä Marian kuvasta, niin ölet oikeassa, itse kuva 
ei voi heitä auttaa. Mutta eräs toinen seikka tuotti aikoinaan heille helpotusta. 

Siihen aikaan, kun kuva oli luostarissa, saapui sinne paljon ihmisiä rukoilemaan. 
Silloin rukoiltiin myöskin onnettomien sielujen puolesta. Rukous ei tosin voi 
vähentää heidän syntiään eikä poistaa rangaistusta. Mutta he kuulevat rukoukset ja 
heidän ajatuksensa kääntyvät silloin Jumalan puoleen. Se helpoittaa heidän tilaansa. 
Sen jälkeen, kun kuva poistettiin sieltä, ei kukaan tule sinne rukoilemaan ja henget 
kaipaavat sitä lievitystä, jota rukous heille tuotti. He tietävät, että rukous liittyi 
Marian kuvaan. Siksi he tahtoisivat saada kuvan takaisin omalle alueelleen. » 

Nyt me saavuimme portaille, jotka johtivat urkulehterille. Olisin kovin mielelläni 
tahtonut ottaa selkoa, miten rekisterinappuloiden laita oli. Mutta toinenkin ajatus 
askarsi sinä hetkenä mieltäni. Ihmettelin näet, osaisiko hän soittaa urkuja. Tiesin, 
ettei poika osannut. Mutta epäröin: olisiko vieras henki vallannut niin täydellisesti 
pojan ruumiin, että hän voisi liikutella sormia ja jalkoja kyllin nopeasti? - Siksi kysyin 
vain arastellen, tahtoisiko hän soittaa uruilla. - » Kernaasti, jos voin tuottaa sinulle 
iloa » - vastasi hän. Heti minä kiiruhdin sakaristoon ja hain sieltä urkujen avaimen. 
Me nousimme portaita urkulehterille. Minä avasin urut ja tarkastelin heti 
rekisterinappuloita. Aivan oikein! Kolme rekisterinappulaa oli puolittain 
ulosvedettyinä. Vielä kerran hän pyysi minua muistuttamaan siitä urkurille. 

Sitten hän kävi urkujen ääreen istumaan, veti rekisterinappulat ulos ja alkoi 
soittaa. Aluksi hiljaa ja arkaillen vienoja akordeja. Sitten hiukan äänekkäämmin, - ja 
mitä kauemmin hän soitti, sitä voimakkaammiksi sävelet paisuivat. Sitten kaikki 
rekisterit alkoivat kohista ja pauhata kuin myrsky, joka kaataa puita maahan. 

Vähitellen myrsky asettui päättyen hiljaiseen ja rauhalliseen huminaan. Mestari siinä 
hallitsi urkuja, siitä ei ollut epäilystäkään. 

Lopetettuaan soittonsa hän työnsi kaikki rekisterinappulat sisään ja nousi ylös. 
Minä suljin jälleen urut. Silloin hän asettui eteeni ja kysyi: » Tiedätkö, mitä minä 
äsken soitin? » - Minä sanoin, etten tiennyt. - » Minä soitin sinun elämäsi » 
-sanoi hän rauhallisesti. 

Minä katsoin häneen ihmeissäni. En käsittänyt, että joku voisi soittaa ihmisen 
elämää. Ikäänkuin hän olisi lukenut ajatukseni, hän sanoi: » Ihmisen elämä on kuin 
taulu. Voi maalata värein, mutta voi maalata myös sävelin. Jokainen väri esittää 
säveltä ja jokainen sävel väriä. On olemassa selvänäkijöitä, jotka näkevät kaikki 
sävelet väreissä ja voivat todeta sopusointua ja epäsointua kuulemalla ja näkemällä 
sävelvärejä. Siksi voidaan jokaista taulua soittaa ikäänkuin lukisi nuotteja. Ainakin 
henkimaailma pystyy siihen. » 

Minä en käsittänyt hänen selitystään. Se oli minulle liian uutta. 

Ääneti me astuimme portaita alas ja kirkon läpi sille ovelle, josta olimme tulleet 
sisälle. Tähän hän pysähtyi sanoen: » Minä lausun nyt jäähyväiset. En voi seurata 
mukanasi pappilaan, sillä taloudenhoitajattaresi palaa juuri puutarhasta sisälle, enkä 
halua, että hän näkee pojan transsissa. Minä asetun seinää vasten seisomaan. Tue 
sinä pojan ruumista, jotta hän ei kaadu maahan, kun eroan hänestä. » 

Minä tein niinkuin hän neuvoi ja minun täytyi tukea koko voimallani poikaa, kun 
hänen ruumiinsa lyyhistyi kokoon henkiolennon erotessa hänestä. Heti poika tuli 
tajuihinsa ja ihmetteli suuresti, että hän oli kirkossa. Hän ei muistanut muuta, kuin 
että hän oli istunut pappilassa minun huoneessani. Hänellä ei ollut aavistustakaan 
siitä, mitä sen jälkeen oli tapahtunut. Kun kerroin, että hän oli ihmeen kauniisti 
soittanut urkuja, pudisti hän päätään. 

Samassa kun avasimme pappilan oven, tuli taloudenhoitajattareni puutarhasta 
sisälle. Hän olisi siis nähnyt pojan transsissa, jollei henki, estääkseen sitä, olisi 
aikaisemmin eronnut hänestä. 

Poika itse, jonka kanssa sittemmin keskustelin, oli kovin hämmästynyt, kun kerroin 
hänelle luurangoista, rekisterinappuloista, Joosefin kuolemasta, Veronikan 
hikiliinasta, Jeesuksen kärsimyksistä ristillä, Marian kuvasta ja siihen liittyvästä 
kertomuksesta, luostariraunioilla elävistä hengistä ja rukouksen vaikutuksesta heihin 
sekä urkujen soitosta ja siitä selityksestä, jonka hän oli antanut minulle. Kaikesta 
tästä hän ei tiennyt mitään. 

Vielä samana iltana sain kuulla, että sillä paikalla, missä kirkko nyt seisoo, oli ennen 
vanhaan todellakin hautausmaa. 

2. Spiritistimunkki. - Eräs tiedonanto, jonka me eräänä iltana saimme 
äänimediomme kautta, tuntui meistä aivan mahdottomalta. Medion kautta sanottiin 
meille näet, että eräs läheisen benediktiiniläis-luostarin munkki otti osaa » 
spiritistisiin istuntoihin », joita pidettiin eräässä kaupungissa jonkun matkan 
päässä. Meistä tuntui aivan mahdottomalta, että munkki munkkikaavussaan voisi 
olla mukana spiritistisessä istunnossa, sillä olihan katolinen kirkko kovin ankara » 
spiritismin » vastustaja. Meillä ei ollut mitään mahdollisuutta ottaa selkoa, oliko 
tämä tiedonanto oikea vai ei. Mutta asia tuli toisella tavalla todetuksi. Joku oli näet 
antanut minut ilmi hengellisille viranomaisille, koska otin osaa spiritistisiin 
istuntoihin. Toimikunta asetettiin asiaa tutkimaan, ja kuulustelu tapahtui läheisessä 
benediktiiniläisluostarissa, jonne minut haastettiin. 

Tässä kuulustelussa minä tunnustin, että olin ollut sellaisissa kokouksissa läsnä ja 
itsekkin järjestänyt niitä omassa seurakunnassani. Minulle sanottiin, että paavi oli 
kieltänyt katolilaisia ottamasta osaa spiritistisiin istuntoihin. Minä vastasin, etten 
tiennyt mitään sellaisesta kiellosta. Jos se todellakin oli kiellettyä, niin en käsittänyt, 
miten eräs tämän samaisen luostarin veljeskunnan munkki oli myöskin voinut ottaa 
osaa tällaisiin istuntoihin. En sanonut sitä omaksi puolustuksekseni, vaan voidakseni 
todeta, oliko todellakin eräs luostarin munkeista ollut mukana spiritistisissä 
istunnoissa, niinkuin mediomme oli sanonut. 

Tutkintotoimikunnan esimies väitti kiihkeästi ilmoitustani vääriksi, sillä oli aivan 
mahdotonta, että joku munkki olisi voinut olla läsnä » spiritistisissä istunnoissa ». 
Yksin hänen munkkikaapunsakin takia se oli mahdotonta. Minun väitteeni oli 
luostaria vastaan raskas syytös, jonka hän torjui luotaan. 

Minä vastasin rauhallisesti, ettei tarkoitukseni ollut tuottaa ikävyyttä yhtä vähän 
munkille kuin luostarillekaan. Mutta olin saanut tiedon toiselta puolen ja siksi 
tahdon käyttää tätä tilaisuutta hyväkseni voidakseni todeta, pitikö tiedonanto 
paikkansa. Jos kävisi ilmi, että tiedonanto oli väärä, niin lupasin pitää huolta sen 
oikaisemisesta. Tutkintotoimikunnan esimies keskeytti nyt kuulustelun ja läksi 
kaikesta päättäen luostarin apotin luo. Hetken kuluttua hän palasi hyvin nolona ja 
myönsi, että tiedonantoni oli oikea. Puolustukseksi hän mainitsi, että kyseessä oleva 
munkki oli apotilta saanut luvan käydä spiritistisissä istunnoissa. 

Siten medion tiedonanto oli todistettu oikeaksi. 

3. Asiaani tutkittaessa sain yhä uudestaan todistuksia siitä, että minua koskevat, 
medioitten kautta annetut tiedot ja ennustukset pitivät paikkansa. 

Eräänä päivänä sain piispalta haasteen. Tuskin paperi oli käsissäni, kun luokseni tuli 
ääni mediomme ja sanoi: » Minun oli pakko tulla tänne. Te olette saanut kirjelmän 
piispalta. Teidän pitää mennä piispan luo.... päivänä. » Minä kysyin, montako riviä 
kirjeessä oli. Senkin hän ilmoitti aivan tarkasti. Sitten hän lankesi transsiin ja hänen 
kauttaan puhuva henki rohkaisi minua sanoen: » Sinun ei tarvitse pelätä. Usko 
Jumalaan, äläkä pelkää! Eivät ihmiset voi sinua vahingoittaa! » Minä lupasin 
tunnustaa piispaIlekkin sen vakaumuksen, jonka olin saavuttanut jouduttuani 
henkimaailman yhteyteen. Sen johdosta minut kai ensi tilassa erotettaisiin katolisen 
papin toimestani. » Piispa ei tiedustele sinulta spiritismiä eikä vakaumustasi », 
vastasi hän. » Vasta myöhemmin sinä eroat seurakunnastasi kaikessa sovinnossa, 
mutta sinua ei eroteta toimestasi. » 

En käsittänyt, miten piispa ei tiedustelisi minulta spiritistisiä istuntojani eikä niissä 
ilmenneitä totuuksia. Ja Sitten kävi, niinkuin medion kautta oli ilmoitettu. Piispa luki 
minulle roomalaisen luostariliiton säätämän kiellon vuodelta 1917, jossa sanottiin, 
etteivät katoliset saa ottaa osaa spiritistisiin istuntoihin, pyysi minulta kirjallista 
todistusta, että hän oli ilmoittanut minulle tämän kiellon, ja antoi minulle 
synninpäästön tämän kiellon rikkomisesta. Itse spiritismistä hän ei puhunut 
sanaakaan. 

Myöhemmin sain ikäväkseni todeta, että kaupunkilaismedion ennustus kävi 
toteen. Eräässä istunnossa oli näet ilmoitettu, että eräs läsnäolevista pettäisi minut. 
Meistä tuntui aivan mahdottomalta, että kukaan meistä voisi sellaista tehdä. Ja 
kuitenkin tämä mahdottomuus osoittautui mahdolliseksi. Eräs joukkoomme kuuluva 
nainen ilmoitti piispanvirastolle, että otin edelleen osaa spiritistisiin istuntoihin. 

Tämän ilmiannon johdosta luulin saavani eron toimestani. Tosin olin pyytänyt 
virkavapautta voidakseni antautua kokonaan hyväntekeväisyystyöhön. Mutta 
piispanviransijainen vastasi anomukseeni kieltävästi ja niin epäystävällisin sanoin, 
että inhimillisesti katsoen minulla ei ollut vähintäkään toivoa saada virkavapautta. 
Minua vastaan nostettua juttua käsiteltiin edelleen ja minut haastettiin 
määräpäivänä hengellisen oikeuden eteen. Oli vain muutamia päiviä enää siihen 
istuntoon, jossa tuomio minun erottamisestani kaikesta päättäen langetettaisiin. 
Kuitenkin minä luotin siihen ennustukseen, että saisin virkavapautta ja eroaisin 
sovussa kirkostani. Viime tingassa sain hengelliseltä tuomioistuimelta 
sähkösanoman, jossa ilmoitettiin, että piispan myötävaikutuksesta asia oli jätetty 
sikseen. Pian sen jälkeen tuli myös piispalta kirje, jossa hän myönsi minulle 

virkavapautta ja kysyi, milloin halusin poistua seurakunnastani. Mainitsin joulukuun 
31 päivän 1925, sillä jo kauan edeltäkäsin oli minulle ennustettu, että sinä päivänä 
luopuisin toimestani. 

4. Helluntaiviikolla 1924 matkustin Graziin Steiermarkissa. Passaun - Wienin 
välisellä junamatkalla istuin kahden erään nuoren miehen kanssa vaunussa. Me 
istuimme vastatusten, ja minä luin kirjaa. Äkkiä huomasin, miten nuorukaisen pää 
painui alaspäin, ikäänkuin hän olisi nukahtanut. Mutta samassa hän ojentautui taas 
suoraksi, otti hän silmät ummessa muistikirjan taskustaan ja kirjoitti siihen jotakin. 
Sitten hän repi irti lehden ja ojensi sen minulle sanoen: » Ota tämä ja säilytä se! 
Myöhemmin sinulle ilmoitan, mitä se merkitsee. » Minä tarkastelin kirjoitusta, 
mutta en ymmärtänyt mitä siinä seisoi. Sitten nuorukainen tointui. Hän ei tiennyt, 
että hän oli kirjoittanut; ei myöskään, että hän oli antanut lehden minulle eikä 
sanaakaan siitä, mitä hän oli sanonut. Ei hän myöskään osannut lukea, mitä 
paperissa seisoi. 

Palatessani Grazista pappilaani säilytin pari viikkoa paperia taskussani. Eräänä 
iltana menin äänimediomme kotiin. Poika oli yksin huoneessa. Hetken kuluttua hän 
lankesi transsiin ja sanoi: » Näytä minulle paperi, joka on taskussasi ja jonka sait 
junassa matkustaessasi Graziin. » Minä annoin hänelle paperin. Hän luki sen ja 
sanoi: » Huomenna iltapäivällä tulee eräs juutalainen luoksesi. Ihmiset luulevat 
häntä sairaaksi. Mutta totuus on se, että paha henki kiusaa häntä kovin, niin että 
hän tuskin saa sanaakaan sanotuksi. Heti kun hän tulee luoksesi, lähetä hakemaan 
tätä poikaa, jonka kautta minä puhun. Kaiken muun saat jättää minun huolekseni. 
Saat kokea jotakin ihmeellistä. Tämän paperiliuskan kirjoitti juutalaisen suojelija sen 
medion kautta, jonka kohtasit matkallasi Graziin. Juutalaisen suojelija on hänen setä 
vainajansa Kölnistä. Myöskin paha henki, joka kiusaa häntä, on kuollut sukulainen. 
» 

Seuraavana päivänä neljän tienoissa soitti joku pappilan ovikelloa. Minä avasin ja 
pelästyin nähdessäni miehen, sillä hänen jäsenensä vapisivat ja hänen päänsä 
nytkähteli kiivaasti. Hän yritti puhua, mutta ei saanut sanaakaan suustaan. Minä 
tartuin häntä käteen ja vein hänet huoneeseeni. Sitten lähetin hakemaan poikaa. 
Hän tuli heti paikalle, lankesi juutalaisen läsnäollessa transsiin, nousi pystyyn, ojensi 
kätensä, ikäänkuin manatakseen miestä ja puhui kieltä, jota minä en ymmärtänyt. 
Näkymätön voima viskeli juutalaista pari kertaa puoleen ja toiseen. Sitten hän pääsi 
vapaaksi, alkoi itkeä ilosta ja puhui aivan sujuvasti. Hän sanoi, että hän tiesi vallan 
hyvin, mitä hänelle juuri oli tapahtunut. Hän oli itsekin selvänäkijä ja tunsi ne 
henget, jotka ympäröivät häntä, sekä hyvät että pahat. Hänen hyvä henkensä oli 

hänen setänsä Kölnistä. Paha henki oli eräs sukulainen, jota hän tämän eläessä ei 
ollut tuntenut. Tämä oli koettanut estää häntä tulemasta luokseni ja oli matkalla 
sättinyt häntä hepreankielellä mitä kauheimmalla tavalla. Hän mainitsi minulle 
joitakin hepreankielisiä häväistys sanoja. Hän toivoi nyt päässeensä kokonaan 
vapaaksi pahasta seuralaisestaan, ja hän tiesi myöskin, mikä henki oli hänet 
vapauttanut. Sitten hän otti rukouskirjansa taskusta ja näytti minulle hepreankielistä 
rukousta, joka oli omistettu eräälle korkealle hengeile. Juutalainen oli oikeassa. Se 
oli samainen henki, joka oli nyt läsnä. Minun yhä keskustellessani juutalaisen kanssa, 
lankesi poika uudestaan transsiin ja kääntyi minun puoleeni sanoen: » Sitä, minkä 
nyt sanon sinulle, ei tuo mies voi kuulla, sillä hän kadottaa tajuntansa. Kaikki tämä 
on sinulle ja myöskin tuolle miehelle opiksi. Hän vapautuu vain vähäksi aikaa pahan 
hengen vallasta. Paha henki palaa pian takaisin ja kiusaa häntä aina hänen 
kuolemaansa saakka. Sinun luoksesi hän ei enää tule. Siihen hänellä ei ole voimaa. 

» 

Minä kysyin mieheltä, ymmärsikö hän, mitä juuri oli sanottu. Mutta hän ei ollut 
kuullut mitään. 

Syvästi järkytettynä lausuin jäähyväiset tälle miehelle. Hän ei palannut koskaan. 

5. Useasti eri mediot olivat sanoneet minulle, että ensimmäisen kristillisen ajan 
kirjoihin oli tehty paljon väärennyksiä. Minä tiedustelin yhä uudestaan, eikö ollut 
mitään tieteellistä teosta, jossa olisi koetettu ottaa selkoa näistä väärennyksistä. 
Minä en tuntenut ainoatakaan sellaista, eikä kukaan muu myöskään. Tahallaan en 
kysynyt sitä istunnoissamme, sillä minulle oli ilmoitettu, että saisin tietää kaiken sen, 
mikä oli minulle hyödyksi. 

Eräänä päivänä minulle lähetettiin kaksi kirjaa. Ne eivät olleet edes leikatut auki. 
Mukana seurasi kirje eräältä naiselta, jonka olin tavannutvain kerran eläessäni. Kirje 
kuului: 

» Mukana seuraavat kirjat jätti minulle eilen tohtorin rouva H., F:n kaupungista 
teille annettaviksi. Hänen äkkiä oli pakko lähettää ne teille ennenkuin hän itse oli 
edes ennättänyt niitä lukea. 

» Hänessä tapahtuu ihmeitä. Käykää niin pian kuin mahdollista häntä 
tapaamassa. » N. N. 

Tohtorinrouva H., jonka äkkiä oli ollut pakko lähettää minulle nuo kirjat, oli minulle 
aivan outo, en tuntenut häntä edes nimeltä. 

Kirjat, jotka hän lähetti minulle tuntematta itse niiden sisältöä, todistivat, että 
kristilliset jäljentäjät olivat mitä karkeimmalla tavalla väärentäneet kristinopin 
hyväksi juutalaisen kirjailijan Flavius Josephuksen teoksen. Jäljentäjä oli tehnyt 
Flavius Josephuksesta, Kristuksen halveksijasta, Kristuksen palvelijan. 

Näissä kirjoissa oli sitä paitsi viittauksia lukuisiin muihinkin kirjoihin, joita 
ensimmäisellä vuosisadalla oli aivan johdonmukaisesti väärennetty, ja siten sain 
todistuksen kaikkeen siihen, mitä minulle oli näistä asioista ilmoitettu 
yksinkertaisten medioitteni kautta. Se, että saatoin todeta tämän seikan, tuotti 
minulle suurta tyydytystä. 

6. Oleskellessani Amerikassa sain usein todistuksia, jotka kohdistuivat 
henkimaailmaan. Amerikassa » spiritismi » on laajalle levinnyt » spiritualismin » 
nimellä. Kaikkialla on niin sanottuja » spiritualistisia kirkkoja ». Ensi sijassa käytin 
tilaisuutta hyväkseni tutustuakseni siihen tapaan, millä spiritismiä harjoitettiin näissä 
kirkoissa. Siinä tarkoituksessa kävin usein spiritistisissä jumalanpalveluksissa. Siellä 
sain todeta, mitä niin useat mediot Saksassa olivat minulle sanoneet, että Jumalan 
hyvät henget pysyttelevät loitolla sellaisista istunnoista, joissa osanottajat kysyvät 
vain maallisia asioita eivätkä välitä sielunsa kehittämisestä. Missä maalliset 
näkökannat ovat vallalla, siellä ei ole kontrollia, vaan alhaiset henget saattavat 
mielensä mukaan kiusata, olematta silti varsinaisia pahoja henkiä. Enimmäkseen nuo 
henget ovat läsnäolevien omaisia, ystäviä ja tuttavia, jotka eivät ole vielä kehittyneet 
pitkälle ja sen vuoksi ovat suuremmassa määrässä kiinnostuneet jälkeen jääneiden 
maallisiin asioihin kuin heidän hengelliseen kehitykseensä. Tuollaiset kokoukset 
eivät ole jumalanpalveluksia, vaan pikemmin tietotoimistoja, jotka vastaavat 
kaikenlaisiin maallisiin kysymyksiin ja epäilyttävällä tavalla muistuttavat pakanallista 
epäjumalien palvelua. Sillä pakanallisen epäjumalanpalveluksen suuri vetovoima oli 
juuri siinä, että ihmiset saattoivat medioitten kautta saada tietoja tulevista 
maallisista tapahtumista. 

En mitään hengellisesti korkeaa enkä ylevää tavannut näissä kirkoissa, niin suuresti 
kuin sitä ikävöinkin. Enimmäkseen kokemukseni olivat pikemmin spiritismille 
vahingoksi kuin hyödyksi. Minusta tuntui myöskin siltä, että ihmiset saapuivat näihin 
kokouksiin yksinomaan saadakseen neuvoja maallisissa asioissa. Rahakysymys ei 
näyttänyt myöskään olevan sivuseikka näiden kirkkojen johtajille. Joka kerta 
vaadittiin ovirahaa, joka harvoin oli alle puolta dollaria, joten vähävaraisten oli 
mahdotonta käydä kokouksissa. 

Kaiken sen, mitä minulle oli Saksassa sanottu nykyajan spiritismistä, silloinkin kun 
sitä harjoitetaan täysin uskonnollisin menoin, saatoin itse todeta. Tulin vakuutetuksi 

siitä, että tämän tapainen spiritismi ei voi saattaa ihmistä paljoa lähemmäksi 
Jumalaansa. Se ei ole ensimmäisten kristittyjen spiritismiä. 

Mutta sain myöskin kokea, että Amerikassa pyrittiin vakavassa mielessä henkien 
yhteyteen ja saavutettiin samanlaisia kokemuksia kuin minä itsekin aikaisemmin. 

Oleskellessani New Yorkissa asuin erään saksalaisen Niemannin perheessä, 148 E, 
18 Str. — Mainitsen tämän perheen nimen ja tarkan osoitteen siksi, että heillä oli 
tärkeä osa seuraavissa tapahtumissa ja että he antoivat minulle luvan mainita 
heidän nimensä. Periaatteessa en muuten ole tässä kirjassa maininnut mitään nimiä, 
jotta pahansuovat ihmiset eivät voisi tuottaa heille ikävyyksiä tämän kirjan päästyä 
julkisuuteen. 

En ollut koskaan puhunut herra Niemannin kanssa spiritismistä, ainoastaan 
kertonut hänelle hiukan kokemuksiani New Yorkin kirkoissa. Hän itse ei kuulunut 
mihinkään uskontokuntaan. Usko Jumalaan näytti sammuneen hänessä. Niitä 
ilmiöitä, joita minä kerroin hänelle spiritistisistä kokouksista, hän piti petkutuksina ja 
rahanansiokeinoina. 

Uteliaisuudesta hän päätti kuitenkin eräänä iltana seurata mukanani erääseen 
kirkkoon. Samoinkuin kaikki muutkin läsnäolijat sai hänkin sanoman. Se, mitä 
hänelle ilmoitettiin, piti joka suhteessa paikkansa, joskin medio näki hänet ensi 
kertaa eikä tietenkään voinut tietää, kuka hän oli. Samalla hänelle myöskin 
ilmoitettiin, että hänellä itsellään oli suuret mediumistiset lahjat, joita häntä 
kehoitettiin kehittämään. 

Tultuamme kotiin kysyi herra Niemann minulta, mitä selvänäkijä oli tarkoittanut 
sanoessaan, että hänen tuli kehittää mediumistisia lahjojaan. Minä selitin sen nyt 
hänelle ja tarjouduin yhdessä hänen ja hänen vaimonsa kanssa pitämään istuntoja 
kerran tai kaksi viikossa. Siten minullakin olisi jälleen tilaisuutta todentaa Saksassa 
saamiani kokemuksia, joskaan en enää vähimmässäkään määrässä epäillyt. 

Pidin istunnot samaan tapaan kuin aikaisemmin omassa seurakunnassani, josta 
ölen jo kertonut. Täällä, valtameren toisella puolella, perheen keskuudessa, jonka 
jäsenet olivat luopuneet uskosta Jumalaan, mutta olivat halukkaita rehellisesti 
etsimään totuutta, näin nyt medion kehittyvän aivan samalla tavalla kuin 
entisessäkin ympäristössäni. Täällä siis mediumististen lahjojen kehitys oli samojen 
lakien alainen kuin sielläkin. 

Jo ensimmäisenä iltana alkoi herra Niemann kirjoittaa automaattisesti. 
Kirjoittaessaan hän tiesi, että hän kirjoitti, mutta ei, mitä hän kirjoitti. Hän kirjoitti eri 
käsialoilla ja eri kappaleiden alla oli useampien kuolleiden sukulaisten ja ystävien 

nimiä, sellaisia, jotka muistuivat herra Niemannin mieleen vasta sinä iltana, kun hän 
näki heidän nimensä. He ilmoittivat hänelle, että hän oli oikealla tiellä, ja kehoittivat 
häntä jatkamaan. Miten iloisia he itse olisivat olleet, jos heille maallisen elämänsä 
aikana olisi neuvottu tätä tietä Jumalan luo. Toinen elämä ja Jumala olivat olemassa; 
Jumalaan hänen tuli luottaa. 

Herra Niemann oli aivan sanaton tointuessaan ja lukiessaan, mitä hänen kätensä 
oli kirjoittanut. 

Myöhemmin minun poissa ollessani herra Niemann piti istunnon kahden vaimonsa 
kanssa. Hän kirjoitti taaskin samoinkuin ensimmäisellä kerralla, ja hänen vaimonsa 
oli siitä kovin ihmeissään. Sillä hän oli kuvitellut mielessään, että minä olin 
hypnotisoinut hänen miehensä ja ajatuksillani vaikuttanut sen, mitä hän kirjoitti. Nyt 
hän sai todistuksen siitä, että hän oli erehtynyt, koska hänen miehensä kirjoitti 
automaattisesti aivan samoinkuin minunkin ollessani läsnä. Sitä paitsi täytyi hänen 
jo edellisellä kerralla myöntää, etten minä voinut tietää allekirjoittajien nimiä enkä 
siis myöskään painaa niitä kirjoittajan aivoihin. Mutta samassa istunnossa hän sai 
vielä toisen vakuuttavamman todisteen. Äkkiä näkymätön voima pakotti häntäkin 
tarttumaan kynään ja kirjoittamaan, kyynelten vuotaessa pitkin hänen poskiaan. 
Päinvastoin kuin hänen miehensä hän tiesi mitä hän kirjoitti. Hänessä ilmeni tämä 
lahja samassa muodossa kuin siinä pojassa, joka kirjoitti automaattisesti minun 
seurakunnassani. Samoinkuin tälle, niin rouva Niemannillekin painettiin väkisin 
aivoihin ne ajatukset, joita hänen tuli kirjoittaa. Hän oli siis » inspiraattiomedio » 
samoinkuin poikakin. Hänenkin oli aivan mahdotonta, päästyään loppuun, tuoda ilmi 
mitä hän oli kirjoittanut. 

Näiden molempien medioitten kehitys edistyi viikko viikolta. Herra Niemann 
kirjoitti vielä jonkin aikaa, siten hän alkoi kehittyä » äänimedioksi », ja ulkonaiset 
ilmiöt olivat hänellä aivan samat kuin äänimediolla minun seurakunnassani. Henki, 
joka puhui hänen kauttansa, tervehti aina sanoen » Rauha teille! » — tai milloin 
hän halusi antaa erikoista opetusta, hän sanoi: »Jumalan sana olkoon kanssanne! 
» 

Eräänä päivänä me mitä järkyttävimmällä tavalla saimme todistuksen siitä, että 
kaikki, mitä tämä henki meille ilmoitti, oli totta. Minulla oli Saksassa hyvä ystävä. 

Hän oli yksinkertainen kansanmies ja asui maalla pienessä kylässä. Ennen Amerikan 
matkaani olin käynyt hänen luonaan hyvästijätöllä. 

Eräässä istunnossamme heinäkuun 20 päivänä 1930 sanoi herra Niemannin kautta 
puhuva henki, että ystäväni Saksassa oli vaikeasti sairaana ja kuolisi pian. Sanoma 

kuului sanan mukaisesti » Ystäväsi H. S. on vaikeasti sairaana. Hän sairastaa 
hivuttavaa tautia. Sinä ettapaa häntä enää tässä elämässä » — Kun minä tämän 
johdosta säikähdin ja kyyneleet nousivat silmiini, lohdutti hän: » Ystäväsi on jalo 
mies, meidän luonamme hän on hyvässä turvassa. Jos haluat kirjoittaa hänelle, niin 
tee se heti, silloin kirjeesi tapaa hänet vielä elossa. » Sitten hän näytti ikäänkuin 
vielä tuumivan, ennättäisiköhän kirjeeni ajoissa perille, sillä hän kallisti päätään 
ikäänkuin hän olisi neuvotellut jonkun kanssa. Sitten hän kääntyi uudelleen minun 
puoleeni ja sanoi: » Kyllä, kirjeesi ennättää vielä ajoissa perille. Mutta älä viivyttele! 
» 

Seuraavana päivänä minä kirjoitin ystävälleni ja ikäänkuin jäähyväisiksi liitin 
mukaan kuvani. Luonnollisestikaan en maininnut, että minulle oli ilmoitettu hänen 
kuolemansa. Päinvastoin lausuin iloni sen johdosta, että pian saisin tavata hänet ja 
pyysin, että hän tulisi minua Bremeniin vastaan saapuessani kotimaahan. 

Elokuun 20 päivänä 1930 sain sisareltani, joka asui Saksassa lähellä ystävääni, 
kirjeen, joka oli päivätty elokuun 11 päivänä 1930 ja se alkoi seuraavin sanoin; » 
Ikäväkseni minun täytyy ilmoittaa sinulle, että paras ystäväsi, H. S. on kuollut. 

Minulle kerrottiin, että hän oli vielä maanantaina saanut sinulta kirjeen sekä sinun 
kuvasi. Siten hän saattoi vielä kerran nähdä sinut ja lausua sinulle jäähyväiset. Hän 
oli purskahtanut katkeraan itkuun, kun pyysit häntä tulemaan Bremeniin vastaasi 
palatessasi kotimaahan. Nyt hän on toisessa maailmassa. » 

Samana päivänä, jolloin sain sisareni kirjeen, oli meillä istunto. Sen jälkeen, kun 
minulle oli ilmoitettu, että ystäväni pian kuolisi, ei herra Niemannin kautta puhuva 
henki ollut puhunut. Mutta sinä iltana hän valtasi medion ja sanoi seuraavaa, minkä 
rouva Niemann merkitsi pikakirjoituksella muistiin: »Jumalan sana olkoon 
kanssanne! Amen! -Täyttääkseni sinun pyyntösi puhun tänään vasten tavallisuutta. 
» (Olin näet päivän kuluessa rukoillut itsekseni, pyytäen, että Jumala sallisi minun 
saada lohdutusta.) » Sinua on kohdannut suru, joka syvästi painaa mieltäsi. Mutta 
älä ole suruissasi! Hän (kuollut ystäväni) voi paljon, paljon paremmin. Ja sinun 
iloksesi hän seisoo oikealla puolellasi kääntyneenä sinuun päin, hymyilee sinulle 
ystävällisesti ja sivelee oikealla kädellään päätäsi. Hän lähettää sinulle terveisensä. 
Älä sure niin suuresti. Ehkäpä myöhemmin saat kuulla hänen äänensä » (Hän 
tarkoitti sillä, että ystäväni ehkä myöhemmin itse puhuisi medion kautta.) » Ei vielä. 
- Hänen viimeinen kamppailunsa ei ollut kovin vaikea. Hän olisi kernaasti vielä 
kerran tahtonut nähdä sinut ja puhua kanssasi. Hän voi nyt jo nähdä. Mutta ei vielä 
puhua. - Hän kuoli rukoillen Jumalaa. - Oi, te ihmisparat! Elämä on teille raskasta, 
mutta olkaa uskolliset! Älkää horjuko, älkää kompastuko, niin saatte palkintonne. Ja 

monet, joiden elämä maan päällä oli vaikeampi kuin toisten, ovat nyt päässeet 
korkeammalle kuin monet hallitsijat. "Aine" ei tee ihmistä onnelliseksi. » (Aineella 
henki tarkoitti rahaa.) Sanaa » raha » hän ei koskaan käytä, vaan nimittää sitä » 
aineeksi ». - » Siis älä sure! Ah, jospa voisit nähdä hänet! Siitä, että hän on täällä, 
voit ymmärtää, että hän on päässyt korkealle. Hänen tulee vielä hiukan kirkastua, 
Sitten hän pääsee yhdennelletoista asteelle. Hänen ei tarvitse oleskella 
kymmenennellä. Hän on niitä harvoja, jotka todellakin ovat ja olivat Jumalan lapsia. 
» 

Sitten henki rukoili kohottaen medion kädet ylös: » Taivaallinen isä, ole meille 
armollinen! Käännä kasvosi meidän puoleemme! Suo lohdutusta hänelle, joka suree 
ystäväänsä! Suo hänelle rauha ja suo hänelle iloa, jotta hän voittaisi tuskansa. Suo 
armossasi hänen, joka erosi elämästä ja joka oli esimerkkinä kanssa ihmisilleen, tulla 
Sinun luoksesi! Ota hänet luoksesi, jotta hän nopeasti kehittyisi ja voisi siunausta 
levittää ihmisille. Isä, hän, jonka ölet valinnut omaksesi, tulee luoksesi. Suo hänen 
täyttää se tehtävä, johon hänet ölet määrännyt. Siunaa, Isä, armossasi heitä 
molempia! Aamen! » 

Seuraavissa istunnoissa rouva Niemann kirjoitti ystäväni hengellisen vaikutuksen 
alaisena paljon sellaista, mitä hän itse ei voinut tietää. Niinpä eräässä kirjoituksessa 
puhuttiin kävelyretkestä, jonka yhdessä ystäväni kanssa olin tehnyt Hunsrucktaliin. 
Me olimme silloin keskustelleet Jumalasta ja kuoleman takaisista suurista 
kysymyksistä. Minun mieleeni muistui tämä tapaus vasta Sitten, kun rouva Niemann 
luki ääneen automaattisen kirjoituksensa. Laakson nimi oli aivan oikein kirjoitettu, 
vaikka se on tuttu vain niille, jotka sillä seudulla asuvat. 

Myöskin niinä vuosina, jolloin ystäväni vielä eli, sain hänen kauttaan niin varmoja 
todistuksia siitä, että henkimaailman ilmoitukset olivat oikeita, että ne yksin olisivat 
riittäneet minulle. Kun hengelliset kokemukseni perinpohjin muuttivat uskonnollisen 
vakaumukseni, niin pelkäsin kadottavani tämän uskollisen ystäväni. Sillä hän oli 
hurskas katolinen. Mutta kun eräässä istunnossa Saksassa ilmaisin pelkoni 
henkiolennolle, sain vastaukseksi: » Turha sinun on pelätä, että kadottaisit ystäväsi. 
Me opetamme häntä, niin ettei sinun tarvitse mitään selittää. » 

Ei kestänyt kauan, ennenkuin ystäväni tuli luokseni käymään ja kertoi ihmeellisistä 
näyistään. Hänelle oli näytetty monia syviä totuuksia, jotka olivat ristiriidassa 
katolisen uskon kanssa; tärkein oli se näky, jonka hän näki hautausmaalla ja joka 
todisti hänelle, että kadotetutkin sielut saavat armon ja palaavat lopulta Jumalan 
luo. Hän näki myös näyissä toiselle puolelle siirtyneiden henkien kokemuksia ja sai 
samalla myös monenlaisia opetuksia. Hänelle näytettiin myöskin minun 

persoonallinen tehtäväni elämässä. Nämä kokemukset, joista voisi kirjoittaa 
kokonaisen kirjan, tekivät häneen niin vakuuttavan vaikutuksen, ettei minun 
tarvinnut muuta kuin todeta, että hänen näkynsä olivat oikeita. 

7. Egyptiläisiä hautoja. - En tahtoisi vaitiololla sivuuttaa erästä asiaa, jonka 
merkitystä en toistaiseksi täysin käsitä ja joka ei myöskään ole vielä mennyt 
täytäntöön. 

Kysymyksessä on kaksi egyptiläistä kuningashautaa vuodelta 5000 e. Kr. Oien aivan 
vakuutettu siitä, että minulle annetut tiedot ovat oikeat, että haudat joskus 
löydetään ja että ne sisältävät kaiken sen, mitä eri mediot ovat minulle ilmoittaneet. 

Mutta sallikaa minun ensin kertoa, millä ihmeellisellä tavalla sain tiedon näistä 
haudoista. 

Oli helmikuun 1 päivä 1924. Virka-ajan päätyttyä istuin konttorihuoneessani 
hyväntekeväisyysyhdistyksen toimistossa. Silloin kaksi, noin 20-28 vuoden korvissa 
olevaa nuorta miestä tuli luokseni ja he sanoivat, että he halusivat tehdä erään 
palveluksen minulle. Tuskin he olivat lausuneet nämä sanat, kun molemmat suureksi 
hämmästyksekseni lankesivat syvään transsiin. Henkiolennot, jotka puhuivat heidän 
kauttansa, pyysivät minulta paperiaja lyijykynät. Minä annoin ne heille. He kävivät 
pöydän ääreen istumaan ja alkoivat piirtää. Kun he hetken kuluttua keskeyttivät 
työnsä, näin, että kumpainenkin oli piirtänyt egyptiläisen kuningashaudan kuvanja 
että piirustuksissa oli vanhoja kirjoituksia, joita en ymmärtänyt. He lupasivat 
myöhemmin tulla uudestaan ja lopettaa piirustuksensa. 

Minä kysyin, keitä he olivat. Vain toinen heistä ymmärsi saksaa ja vastasi saksaksi. 
Toinen puhui kieltä, jota en tuntenut, mutta toinen tulkitsi hänen sanansa. He 
antoivat seuraavat tiedot: 

» Me molemmat, jotka puhummeja kirjoitamme näiden medioitten kautta, 
olimme aikoinamme egyptiläisiä ruhtinaita. Meidän nimemme ovat Arras ja Isaris. 
Minä - Arras - olin Niilin yläjuoksun, ja ystäväni Isaris sen alajuoksun alueen 
ruhtinas. Me kohtelimme alamaisiamme hyvin. Me emme kurittaneet orjiamme. Me 
annoimme kansoillemme vapauden. He olivat rikkaita. Varsinaisia köyhiä ei 
maassamme ollut. Kolmasti vuodessa korjattiin satoa, joten meillä oli yllin kyllin 
ruokavaroja. Alamaisillamme oli runsaasti kaikkea. He viettivät loistavia juhlia ja 
elivät prameudessa unohtaen Jumalan, kaikkivaltiaan. He söivät hedelmiä ja viljaa, 
jota Jumala kasvatti. He joivat puhdasta vettä, sillä sen puhtaampia lähteitä ei 
missään ollut. He joivat ihaninta viiniä mitä maailmassa oli saatavana ajattelematta, 
kuka sitä oli kasvattanut. Juhlilla ja iloisella elämällä ei ollut rajoja. Mutta he eivät 

tyytyneet enää entisiin oloihin. He valmistivat kullasta ja jalokivistä itselleen 
epäjumalia. He rukoilivat ja kunnioittivat epäjumaliaan. Olipa heidän keskuudessaan 
niitäkin, jotka antoivat uhrata itsensä näille epäjumalille. 

» Me seurasimme tätä kaikkea rauhallisella mielellä ja annoimme alamaistemme 
tehdä mitä he halusivat, sen sijaan, että olisimme heitä estäneet siitä, niinkuin 
meidän olisi pitänyt tehdä. Päinvastoin, voittaaksemme alamaistemme suosion me 
kannatimmekin heidän epäjumalanpalvelustaan. Minä annoin Amojo epäjumalalle 
kymmenen vaunullista kulta esineitä, jotta sen kuva voitaisiin saada valmiiksi. Siten 
toivoin saavuttavani kansan ihailun. Myöskin Isaris antoi kymmenen vaunullista 
kulta esineitä epäjumala Lachitjulle, jotta kansan ihailu häntä kohtaan kasvaisi. Me 
kuljimme alamaistemme etunenässä epäjumalankuvien vihkiäisissä ja annoimme 
sotajoukkojemme suojella näitä jumalia sen sijaan että olisimme ne hävittäneet. 
Epäjumalankuvan edessä oli kultainen malja, johon vuodatettiin vastasyntyneen 
lapsen verta. Tuo veri ei saanut koskaan kuivua. Siihen oli aina lisättävä uutta verta, 
jotta se ei kuivuisi. Sillä jos se kuivui, niin ylipappi mestasi epäjumalankuvan edessä 
sen papin, joka oli syypää tähän laiminlyöntiin. 

» Olot muuttuivat yhä hurjemmiksi. Silloin Jumala rankaisi meitä. Jumalan 
rangaistus oli kauhea, mutta oikeudenmukainen. Hän antoi lähteitten kuivua. Hän 
lähetti maahan niin kovan kuumuuden, että lämpöaalto hävitti kaikki. Kaikki kuivui. 
Mutta ei sittenkään kansa rukoillut häntä. Jos kansa olisi uskonut Jumalaan, niin Hän 
ei olisi tuominnut heitä niin ankarasti. Mutta ei kukaan kääntynyt Jumalan puoleen 
rukouksessa. Silloin Jumalan kosto kohtasi heitä. Hän hävitti koko kapinoivan 
kansan, joka ei tahtonut tunnustaa häntä Luojakseen. He olisivat voineet oppia 
tuntemaan totisen Jumalan, sillä kansan keskuudessa oli tähtienselittäjiä ja viisaita 
miehiä, jotka julistivat totuutta ja ennustivat kansalle Jumalan rangaistusta. Mutta 
kansa pilkkasi heitä. He eivät ottaneet korviinsa heidän neuvojansa, vaan ottivat 
heidät hengiltä. 

» Silloin taivas pimeni. Harmaita pilviä kerääntyi kokoon. Taivas oli aivan 
mustana. Myrsky nousi. Salamat iskivät maahan ja murskasivat epäjumalankuvat, 
ettei niistä jäänyt hitustakaan jäljelle. Sitten ihmiset hukutettiin: taivaasta tuli tulta 
ja tulikiveä, jotka muuttuivat kaasuiksi ja saastuttivat ilman, jotta ihmiset 
tukehtuivat. Palatsien muurit luhistuivat ja hautasivat kaikki raunioittensa alle. 

Sitten Jumala lähetti hirmumyrskyn, ja maanjäristyksessä koko maa peittyi 
keltaisenharmaan hiekan alle. Sellainen oli Jumalan kosto. Se oli oikeudenmukainen 
rangaistus. 

» Me molemmat olimme jo kuolleet, ennenkuin tämä hävitys tapahtui. Minä 
- Arras, sain kuoliniskun papin käden kautta, joka himoitsi vaimoani. Ystäväni, Isaris, 
jonka kanssa olin tehnyt elinaikaisen veriliiton, kuoli taistellessaan sotaherraansa, 
Zuclovia vastaan, joka asui saman katon alla kuin hänkin. Tämä ei ollut rehellinen 
mies, vaan himoitsi valtaa. Hän tahtoi anastaa herransa valtaistuimen, nousi 
kapinaan häntä vastaan ja tappoi hänet. 

» Meidän kaupunkimme ja hautamme ovat haudatut hiekkaan, eikä niitä ole vielä 
löydetty. Me elimme 5000 vuotta ennen Kristuksen syntymää. Egyptissä oli useita 
ruhtinaita yhteisen hallitsijan vallan alla, jota te nimittäisitte "keisariksi". Ne olivat 
liittoruhtinaita. Heidän joukkoonsa kuuluimme me myöskin. Isaris oli sen lisäksi vielä 
valtakunnan asioittenhoitaja; te sanoisitte häntä valtakunnan kansleriksi. 
Valtakunnan pääkaupunki oli Memph. Korkeimmat suvut, papitja sotaherrat 
valitsivat kuninkaan eli ruhtinaan aina samasta perheestä. » 

Kysyessäni, mitä muita kansoja siihen aikaan oli olemassa, vastasi hän: 

» Arabian niemimaalla asui paimentolaisheimoja. Eufratin varrella oli suuri 
valtakunta. Se ulottui Eufratin suusta aina Gangesiin saakka. Sitten oli vielä eräs 
valtakunta, jossa myöhemmin maurit elivät. Vanhoissa kartoissa näkyy vielä tämän 
valtakunnan jälkiä. » 

Kun mediot tulivat tajuntaansa, ihmettelivät he piirustuksiaan eivätkä 
ymmärtäneet, mitä ne oikeastaan merkitsivät. 

He kävivät luonani seitsemän kertaa kolmen kuukauden kuluessa. En koskaan 
edeltäpäin tiennyt, milloin he saapuivat. 

Eräänä aamuna, kun olin juuri menossa pappilastani hyväntekeväisyystoimistoon, 
tuli äänimediomme luokseni ja sanoi, että hän oli saanut käskyn seurata mukanani 
kaupunkiin. Hän ei tiennyt, mitä varten hänen piti lähteä. Minä otin hänet siis 
mukaani, koska kokemuksesta tiesin, että aina oli kysymys jostain tärkeästä asiasta, 
kun poika sai tällaisia tehtäviä. 

Sinä päivänä ilmestyivät luokseni jälleen molemmat mediot, jotka olivat piirtäneet 
egyptiläiset piirustukset. Samalla kuin hekin, lankesi äänimedioni transsiin ja istui 
kauan aivan ääneti, sillä välin kuin toiset piirustivat. Äkkiä äänimedioni kohosi 
pystyyn, astui toisen piirtäjän luo ja puhutteli häntä vieraalla kielellä. Hän näytti 
selittävän hänelle jotakin, mikä koski piirustusta. Sitten hän tuli minun luokseni ja 
pyysi minulta kumia. Kun olin antanut sen hänelle, palasi hän jälleen toisen medion 
luo. Minäkin astuin nyt lähemmäksi ja näin, että medio oli piirustanut kuvan Niilistä. 
Hän otti kumin pojan kädestä, pyyhki pois osan Niilin juoksusta ja piirusti sen toisin. 

Minä kysyin äänimedioltani, saisiko hän selittää minulle, mitä tämä kaikki merkitsi. 
Hän vastasi, että hän oli tänään saanut toimekseen valvoa molempien 
piirtäjämedioitten työtä. Sillä tarkoituksena oli piirtää kuva Niilin juoksusta, joka oli 
tärkeintä, jotta kuningashaudat löytyisivät. Nykyään oli Niilin juoksu toinen kuin 
ennen, sillä se oli osittain joutunut hiekan peittoon. Juuri tällaisella kohdalla 
kuningashaudat sijaitsivat. Tämän vuoksi hän oli juuri tänä aamuna kehoittanut 
poikaa seuraamaan minun mukanani kaupunkiin. 

Kun viimeinen piirustus oli valmis, sain minä käskyn jäljentää kaikki piirustukset ja 
tallettaa jäljennökset määrätyssä paikassa. Sitten toinen egyptiläisistä ruhtinaista 
saneli minulle todistuksen, jonka alle minun tuli kirjoittaa nimeni. Se kuului: 

Vuonna 1924 jouduin kahden henkiolennon yhteyteen, jotka aikoinaan olivat 
olleet ruhtinaita. Arras ja Isaris - niin heidän nimensä kuuluivat. He antoivat minulle 
useita piirustuksia sekä kertoivat minulle elämästään ja kokemuksistaan. Sain 
tehtäväkseni lähteä heidän maahansa, avata heidän hautansa ja kaivaa esille 
hautaantuneitten kaupunkien jäännökset. Nämä ainekset keräsin helmikuun 1 ja 
toukokuun 1 päivän välisenä aikana, v. 1924. 

» Isaris selittää Arraksen sekä omassa nimessään: Käskystä me molemmat 
olemme teille ilmoittaneet kaiken tämän, jotta te voisitte löytää hautamme. Teidän 
käsiinne jätetään tämän tehtävän suoritus. Sielullisesti, henkisesti te olette meitä 
auttanut. Siitä me kiitämme. Me pyydämme, että edelleen auttaisitte meitä, ja 
lausumme nyt tänään teille jäähyväiset. Me saavumme vielä vain kerran luoksenne. 
Me tulemme sinä päivänä, jolloin se, mitä olemme teille ilmoittaneet, on täyttynyt ja 
jolloin te uskotte siihen, ja asia tulee myös tunnustetuksi. 

» Rukoilkaa puolestamme! Jumala kanssanne! 

» Kun te seisotte meidän hautamme ääressä ja löydätte jäännökset, olemme 
mekin siellä läsnä. Nyt meidän tehtävämme on täytetty. - Jumala kanssanne 
- näkemiin! » 

Tämän todistuksen alle minä kirjoitin nimeni ja liitin sen muitten egyptiläisten 
asiakirjojen joukkoon. 

Tässä tilaisuudessa tein vielä useita kysymyksiä, jotka koskivat yllämainittua asiaa. 
Vastaukseksi sain seuraavan selityksen: 

» Voin sanoa sinulle, että kaikki, mikä koskee sitä seutua, jossa haudat ovat, on 
kirjoitettu muistiin. Lähemmät tiedot voimme antaa vasta itse paikalla. Nyt on vain 
kysymys jäljellä: Tehtävän suoritus. Teidän tulee lähteä etsimään hautoja ja te 

löydätte ne. Te löydätte niistä erinäisiä kulttuuri esineitä. Sellaisia on useasti 
ennenkin löydetty, eivätkä ne itsessään ole erikoisen tärkeitä. Mutta tärkeä on eräs 
kirjoitus, jonka nimenä on "Kehoitus kansalle" sekä "käärö", joka sisältää "Valkoisen 
magian" lait sekä tautien parannuskeinoja. Siellä on myöskin selityksiä, miten 
kasveista, suoloista sekä muista aineista voi valmistaa erilaisia säilytysaineita sekä 
kasvien syistä vahvoja kankaita. Siellä on myöskin rahaa ja kultaa, jotta voitte 
suorittaa kaikki menonne ja vielä enemmänkin. 

» Te ette joudu saman kohtalon alaisiksi kuin niin monet, jotka tähän mennessä 
ovat avanneet hautoja ja pian sen jälkeen kuolleet. Sillä jokaisella haudalla on 
kirjoitus: "Kaikki, jotka kajoavat tähän hautaan tai yrittävät avata sen, ovat 
kuoleman omat". - Te menette Jumalan nimessä ja Jumala auttaa teitä 
kaivaustyössänne. Siten teille ei tapahdu mitään vahinkoa. 

» Sinä kysyt, mitä piirustuksissa olevat kirjoitukset merkitsevät. Ne ovat erilaisia, 
sillä kaikkialla ei käytetty samoja kirjainmerkkejä. Meidän haudoistamme te näette, 
minkälaista kirjoitustapaa me siihen aikaan käytimme. Te ette voi sitä lukea ettekä 
kirjoittaa. Voisin sanella teille kirjaimet, mutta siitä ei olisi teille mitään hyötyä. Sillä 
yksi kirjain voi merkitä kokonaista sanaa yhtä hyvin kuin yksityistä kirjainta. Meidän 
haudoillamme, palatseissamme, kivissä, pilareissa ja seinillä, kaikkialla on käytetty 
samaa kirjoitustapaa. Tiedemiehet eivät kykene selittämään kirjoitusten merkitystä. 
Ehkäpä jotkut nähdessään piirustukset, voivat arvata, että kirjoitukset ovat 
egyptiläisiä, koska he tuntevat joitakin merkkejä. Mutta useimmat väittävät, että te 
olette mielettömiä. Ja he yrittävät estää työtänne. 

» Kuningas, jonka alaisia ruhtinaita me olimme, oli nimeltään "AM-EL". Hän kuoli 
meidän jälkeemme. Hänen hautaansa ei ole vielä löydetty. 

» Egyptissä on kaikkiaan noin 10.000 kuninkaitten, ruhtinaitten ja ylhäisten 
henkilöiden hautoja. Muita hautoja en ota lukuun. Voitte siis olla vakuutetut siitä, 
ettei kaikkia ole vielä löydetty. » 

» Myöhemmin tiedustelin tätä egyptiläistä asiaa meidän medioiltamme. Tahdoin 
saada tietää, milloin nämä haudat löydettäisiin. Sain vastauksen: » Se tapahtuu 
aikoinaan. Asia kypsyy vasta tärkeitten maailman tapahtumien jälkeen. Nykyään se 
on mahdotonta ja vaatisi paljon ihmisuhreja syystä, jota te ette ymmärrä. Ette voi 
edes aavistaa, mitä suuria Jumalan tarkoituksia tähän liittyy. » 

Oien tarkasti esittänyt tätä egyptiläistä asiaa, jotta sinä hetkenä, jolloin se täyttyy, 
olisi todistus olemassa siitä, että kaikki yksityisseikat ovat jo edeltäkäsin ennustetut. 

Minä puolestani ölen vakuutettu siitä, että nämä hautalöydöt tulevat valtavalla 
tavalla todistamaan nykyajan tieteelle, että se, mikä tässä kirjassa on esitetty, on 
totuutta. Sillä sellaisia todistuksia eivät voi enää syrjäyttää edes ne tiedemiehet, 
jotka kieltävät henkimaailman olemassaolon, vaan heidän on tunnustettava, että se 
on totuus. - Se on kuitenkin vain minun oma persoonallinen mielipiteeni. Mikä 
merkitys näiden egyptiläisten hautojen löydöllä voi olla, sitä ei minulle ole lähemmin 
selitetty. Myöskin kaupunkilaismedion kautta minulle vakuutettiin, että ilmoitus 
näistä haudoista oli oikea. Hän lisäsi vielä sen, että ruhtinas, joka nimitti itseään » 
Arrakseksi », on käyttänyt myöskin nimeä » Hario. » 

Jos rauhallisesti punnitsemme näitä esimerkkejä, jotka muodostavat vain pienen 
murto-osan kokemuksistani tällä alalla, niin jokainen käsittää, että » luonnolliset » 
selitysyritykset eivät vie meitä askeltakaan edemmäksi. Ei » suggestio », ei » 
ajatustensiirto » eikä » alitajunta » voi aiheuttaa näitä ilmiöitä. Sillä mediolla, 
tajunnassa ollessaan, yhtä vähän kuin kellään muullakaan ihmisellä, ei ollut niistä 
pienintäkään aavistusta. 

Se mikä ei koskaan ole ollut ihmisen tietoisuudessa, ei voi myöskään olla hänen 
alitajunnassaan, enkä minä voi siirtää toiselle ajatuksia, jotka eivät koskaan ole 
olleet minun aivoissani. 

Sanat » suggestio », » alitajunta »ja » ajatustensiirto », ovat tällä alalla 
enimmäkseen vain sanoja, joiden välityksellä ihmiset luulevat voivansa ilmaista 
paljon viisaita ajatuksia ja jotka tekevät myös syvän vaikutuksen niihin, jotka eivät 
osaa ajatella itsenäisesti. Mutta todellisuudessa ne ovattyhjiä sanoja. Kun ajatus 
puuttuu, koetetaan sitä usein korvata kauniilla sanoilla. 

Mitä ajatusten siirtoon tulee, niin ölen usein kaikin voimin koettanut siirtää 
ajatuksiani, medioihin sekä ennenkuin he lankeavat transsiin, että transsin 
kestäessä. Mutta ei kertaakaan ole sattunut, että he olisivat ilmaisseet sanaakaan 
siitä, mitä olin yrittänyt siirtää heidän aivoihinsa. 

Oien yhdessä muittenkin kanssa yrittänyt suggeroida mediolle ajatusta, josta 
edeltäkäsin olemme sopineet. Mutta kaikki tällaiset kokeet ovat olleet 
tuloksettomia. 

Kaikki se, mitä oppimattomat mediot ovat minulle ilmoittaneet, on aina ollut 
sellaista, mikä on kaiken inhimillisen tietoisuuden yläpuolella. 

Yksi ainoa tyydyttävä selitys on olemassa: henkiolennot käyttävät näitä medioita 
välikappaleinaan voidakseen siten todistaa meille, että on olemassa kuoleman 

takainen elämä, Jumala ja henkimaailma, ja että he voivat johdattaa meidät Jumalan 
luo. 

Seuraavissa luvuissa valaistaan uusilla todistuksilla tätä kysymystä, selitetään niitä 
lakeja, jotka määräävät, miten on mahdollista päästä henkimaailman yhteyteen sekä 
selvitetään näkymättömän ja näkyväisen maailman suuria kysymyksiä. 


TOINEN OSA. 


Lait, jotka määräävät, miten näkymätön ja näkyvä maailma voivat 


päästä toistensa yhteyteen. 


Huomautuksia. 


Minä tulin tietämään, että kaikki, mitä Ju¬ 
mala tekee, pysyy iäti. Ei ole siihen lisää- 
mistä eikä siitä vähentämistä. Ja Jumala 
on sen tehnyt, että häntä peljättäisiin. 

Saar. 3: 14. 

Minulle oli luvattu jo ensi kerran joutuessani kosketuksiin henkimaailman kanssa, 
selittää niitä lakeja, jotka määräävät, miten näkymätön ja näkyväinen maailma voi 
päästä toistensa yhteyteen. 

Tämän lupauksen täyttäminen oli uusi, kumoamaton todiste siitä, että opetukset, 
joita aikaisemmin olin saanut tästä lähteestä, olivattosia. Minulla ei ollut 
aavistustakaan näistä laeista. Vielä vähemmän tunsivat senkaltaisia lakeja 
oppimattomat medioni, jotta he olisivat voineet opettaa niitä minulle. 

Tämä lupaus tuli täytetyksi paljoa täydellisemmässä muodossa kuin mitä olin 
uskaltanut toivoa. Näiden lakien selitykset olivat niin selviä ja vakuuttavia, että olisi 
ollut mahdotonta epäillä niiden totuutta. Kaikkiin minun kysymyksiini vastattiin 
yksityiskohtia myöten. En koskaan voinut huomata selityksissä pienintäkään 
ristiriitaisuutta. Kaikki liittyi yhteen yhtä tarkasti kuin kellon koneiston eri osat. 
Opettajanani oli sama henkiolento, joka oli luvannut jo toisessa istunnossamme 



58 


perehdyttää minua kaikkiin totuuksiin. Hän käytti mediona samaa poikaa kuin 
aikaisemminkin. Koska poika oli nauttinut vain puutteellista kouluopetusta, niin 
toteutuivat hänessä apostoli Paavalin sanat: "Vaan sen, mikä on hulluutta 
maailmassa, sen Jumala valitsi saattaaksensa viisaat häpeään, ja sen mikä on 
heikkoa maailmassa, sen Jumala valitsi saattaaksensa sen, mikä väkevää on, 
häpeään, ja sen mikä maailmassa on halpasukuista ja halveksittua, sen Jumala 
valitsi, sen joka ei mitään ole, tehdäksensä mitättömäksi sen, joka jotakin on, ettei 
mikään liha voisi kerskata Jumalan edessä". (1 Kor. 1: 27-29.) 

»Te ihmiset » - siten henki aloitti opetuksensa - » luulette, että vain 
näkyväisessä maailmassa noudatetaan lakeja. Se on erehdys. Jumala on laatinut 
lakeja, joita sekä maallisen että hengellisen luomakunnan tulee noudattaa. Hän itse 
on säätämiensä lakien alainen eikä loukkaa niistä ainoatakaan. 

» Samoin pitää meidän henkiolentojenkin seurata Jumalan luonnonlakeja joka 
kerta, kun tulemme näkyväisen maailman yhteyteen. Tästä laista ovat sekä hyvät 
että pahat henget riippuvaisia. 

» Te nimitätte "ihmeeksi" kaikkea sitä, mikä ei ole riippuvaista niistä 
luonnonlaeista, joita te tunnette. Sille, joka tuntee sekä näkyvän että näkymättömän 
maailman voimat, ei mikään ole "ihmettä". Sillä kaikki ovat riippuvaisia samoista 
muuttumattomista laeista, joista mikään ei voi muuttaa tai kumota toista. 

»Jos nostat kiven maasta, niin kiven "painovoima", niinkuin te sitä nimitätte, ei 
tule syrjäytetyksi, vaan sinun kätesi voima, joka on sitä suurempi, voittaa sen. Mutta 
jos näkymätön käsi nostaa kiven maasta, niin on se teistä "ihme", koska te ette näe 
sitä voimaa ja arvelette, että kivi kohoaa itsestään. Ja kuitenkin täytyy kummassakin 
tapauksessa olla voima, joka nostaa kiven. Itse ilmiö ei muutu siitä, näettekö te sen 
voiman vai ette. Molemmissa tapauksissa vahvempi voima voittaa kiven 
painovoiman. 

» Ei edes Jumala, joka armossaan on säätänyt luonnonlait voi saada kiveä 
itsestään kohoamaan maasta. Tosin Hän olisi voinut säätää toisenlaiset lait 
luonnonvoimille. Mutta säädettyään sellaiset lait, jotka hallitsevat nyt luontoa, 
täytyy Hänenkin, jotta kivi voisi kohota maasta, antaa sellaisen voiman toimia, joka 
on suurempi kuin kiven painovoima. 

» Samoin on laita kaikilla aloilla. 

» Ei sekään ole mikään "ihme", kun henkiolennot tulevat teidän luoksenne ja 
puhuvat teidän kanssanne. Kun minä puhun sinun kanssasi tämän pojan kautta, niin 

täytyy minunkin siinä seurata voimassa olevia lakeja, samoinkuin pahan hengenkin 
tulisi tehdä, jos hän puhuisi tämän pojan kautta. 

» Ajatelkaa puhelinkoneitanne! Miten monia luonnonlakeja on seurattava, 
ennenkuin puhelu on mahdollinen! Tarvitaan voimavirta sekä johtolankoja ja 
kaikenlaisia muita laitoksia, jotka välittävät puhetta ja seuraavat sähkön ja akustiikan 
lakeja. Yhdentekevää, käyttääkö puhelinta hyvä ihminen vai rikoksentekijä, 
molempien tulee alistua samojen lakien alaisiksi. 

»Jotta käsittäisit niitä ilmiöitä, joita saat kokea ollessasi henkimaailman 
yhteydessä, on sinulle tärkeää oppia ymmärtämään niitä lakeja, jotka välittävät 
näkyvän ja näkymättömän maailman yhteyttä. Niin pian kuin ymmärrät ne, voit 
ymmärtää melkein kaiken muunkin, mitä tällä alalla tulet kokemaan ja mikä tähän 
saakka on tuntunut teistä ihmisistä niin käsittämättömältä. » 

Elämänvoiman laki. 1) 

» Henki ja aine eivät voi erilaisen luonteensa takia suoranaisesti vaikuttaa 
toisiinsa. Sinun oma henkesikään ei voi omalla voimallaan liikuttaa ruumiisi jäseniä 
tai elimiä. Yhtä vähän minä, käyttäessäni tämän pojan ruumista, kykenen omin 
voimin kohottamaan hänen ruumistaan tai hänen käsiään tai puhumaan hänen 
puhe-elintensä kautta. Meidän kumpaisenkin henki tarvitsee lisäksi voimavirtaa. 

» Samoin koneenkäyttäjä tarvitsee höyryn tai sähkön voimavirtaa, saadakseen 
koneen käyntiin. Jollei ole voimavirtaa tai jos se on liian heikko, niin kone ei liiku. 

» Tässä tapauksessa henki on koneenkäyttäjä. Kone on ruumis tai aine. Ja jotta 
henki voisi käyttää ainetta, on voimavirta tarpeen. 

» Vanhan ajan viisaat nimittivät ihmisen voimavirtaa "sieluksi" vastakohtana 
"hengeile" ja "ruumiille". Siten he täydellä syyllä opettivat, että ihminen on henki, 
sielu ja ruumis. 

» Raamattu nimittää voimavirtaa "elämän hengeksi". Jumala "puhalsi hänen 
sieraimiinsa elämän hengen, ja niin ihmisestä tuli elävä sielu". (1 Moos. 2: 7). 

» Elämänvoimaa on kaikessa, minkä Jumala on luonut. Jokaisella ihmisellä, 
eläimellä, kasvilla, kivellä, mineraalilla, vedellä, taivaankappaleella, hengellä, 
kaikella, mikä elää, on elämänvoimaa. Se ei ole aineellista, vaan jotain hengellistä, 
jotain mikä aina on hengen yhteydessä. Se on hengen elämänvoima. Jokainen, jolla 
on elämänvoimaa, on henki. Missä siis eloa on, siinä on elämänvoimaa, siinä on 

henki. Koska siis kaikessa, minkä Jumala on luonut, on elämänvoimaa, niin kaikessa 
on myös henki, ja siitä seuraa, että kaikessa luodussa on henki. 

1) Alkutekstissä on käytetty sanaa od, joka merkitsee elämänvoimaa. 

» Se kuulostaa teistä mahdottomalta, mutta se on totuus. 

» Henki, joka on aineellisen ruumiin yhteydessä, tarvitsee ensiksikin 
elämänvoimaa, jotta se henkenä voisi elää, toiseksi se tarvitsee vielä ylimääräisen 
määrän elämänvoimaa voidakseen synnyttää eloa, kasvua ja toimintaa ruumiissa. 
Samoin veturi, käyttääkseni epätäydellistä maallista vertausta, tarvitsee määrätyn 
määrän höyryvoimaa, jotta veturi itse pääsisi liikkeelle sekä ylimääräisen määrän 
höyryvoimaa voidakseen kuljettaa myös siihen kiinnitetyt vaunut. Teidän henkeenne 
kiinnitetty vaunu on ruumis. Sitä varten teidän henkenne tarvitsee ylimääräisen 
määrän elämänvoimaa. 

» Mutta se elämänvoima, jota ruumis tarvitsee, eroaa kuitenkin hengen 
elämänvoimasta. Sillä kaiken sen, mikä yhtyy aineeseen, tulee määrätyllä tavalla 
muuttua aineen mukaiseksi. Siksi ei ruumiin elämänvoima oleyhtä hengellinen kuin 
hengen, joka tässä ruumiissa elää. 

» Ruumiin elämänvoima on jossakin määrin teidän maallisten voimavirtojenne 
kaltainen. Ne eivät ole puhtaasti aineellisia, mutta eivät myöskään puhtaasti 
hengellisiä. Niiden varsinainen olemus on teille tuntematon, vaikka joka päivä 
olettekin niiden vaikutuksen alaisia. 

» Maallisia voimavirtojanne varten te käytätte aineellisia johtolankoja, jotta virta 
voisi vaikuttaa sopivimmalla voimalla. Teillä on koneita ja muita laitoksia ja laitteita, 
joiden käyttö vaatii määrättyä virta vahvuutta. Jos voimavirta on liian vahva, niin se 
rikkoo laitteen. Jos se on liian heikko, niin kone pysähtyy. 

» Samoin myös elämänvoima johdetaan määrätyllä voimalla johtolankaa myöten 
kaikkien elollisten olioiden ruumiiden ja elinten läpi. Jos virta vaikuttaa liian 
voimakkaasti elimeen, niin sejoutuu epäjärjestykseen; jos virta on liian heikko, 
pysähtyy sen toiminta. 

» Elämänvoiman johtolanka on veri. Jos johtolanka turmeltuu siten, että verta 
menee hukkaan tai se pilaantuu, niin elämänvoiman virta pysähtyy; aivan 
samoinkuin teidän koneissanne voimavirta katkeaa, jos johtoja vahingoitetaan tai 
rikotaan. 

» Koska veri on elämänvoiman johtolanka, eikä ruumiillista elämää voi olla ilman 
verta, niin sen vuoksi sanotaan, että veri on elämän lähde. 

» Henki ei anna ravintoa ihmisen ruumiilliselle elämänvoimalle, vaan se ruoka, 
jota ruumis nauttii. 

»Jotta ymmärtäisit, mitä edelleen opetan sinulle elämänvoimasta, on minun 
ensin selitettävä sinulle aineen olemus. 

» Oletko koskaan koettanut selvitellä itsellesi, millä tavalla elollisten olentojen 
ruumis syntyy? Tarkkaa omaa ruumistasi ja sen kasvua! Onko ruumiisi ehkä 
muodostettu valmiista aineesta, niinkuin talo, jota rakennetaan siten, että kivi 
liitetään kiveen? Voit itsekin huomata, ettei ruumiisi ole siten syntynyt. Ruumis ei 
ole mitään muuta kuin aineeksi tiivistettyä elämänvoimaa. Samoin on laita kaikkien 
ruumiiden, ei ainoastaan ihmisten, vaan myöskin eläinten, kasvien ja mineraalien. 
Siten synty ja kasvu on elämänvoiman tiivistymislakien alainen. 

» Yksityisessä olennossa toimiva elämänvoima on muodostunut erilaisten 
elämänvoimien sekoituksesta, joiden lakeja te ette tunne. Elämänvoiman sekoitus 
on toinen ihmisissä kuin eläimissä, ja eläimissä jälleen toinen kuin kasveissa, ja 
kasveissa toinen kuin mineraaleissa. 

» Tämä elämänvoiman sekoitus on erilainen sekä luonnon erilaisissa muodoissa 
että eri muotojen monissa yksilöissä. Siten on elämänvoiman sekoitus erilainen eri 
ihmisroduissa. Tummaihoisessa elämänvoiman sekoitus on toinen kuin 
valkoihoisessa tai intiaanissa. Mutta ei edes valkoisen rodun ihmisissä 
elämänvoiman sekoitus ole samanlainen, yhtä vähän kuin toisissa roduissakaan. 
Jokaisessa yksityisessä ihmisessä elämänvoiman sekoitus on erilainen. Niinpä ei 
kahdessa ihmisessä elämänvoiman sekoitus ole koskaan samanlainen. Samoin on 
laita eläinten, kasvien ja mineraalien. 

» Koska siis elämänvoiman sekoitus on jokaisen elollisen olennon ruumiissa 
erilainen, niin on jokaisella ruumiilla oma erikoislaatunsa. Liha, luut, kynnet, tukka ja 
kaikki muut ruumiiseen kuuluvat osat ovat jokaisella olennolla erilaiset. Se riippuu 
jokaisessa yksilössä toimivasta elämänvoiman sekoituksesta. 

» Teidän on mahdotonta käsittää, mitenkä eteerinen ja siis teille näkymätöntä 
elämänvoimaa voidaan tiivistää aineeksi. Mutta jokapäiväinen kokemus opettaa 
teille, että se on mahdollista, sillä te näette, ettei teidän ruumiinne kasva siten, että 
siihen liitetään valmista ainesta. Te tiedätte, että tammenterho ei kasva tammeksi 
siten, että siihen lisätään yhä uutta puuainesta, vaan että kasvaminen on elollisessa 
oliossa ilmenevä prosessi. Te tiedätte edelleen, että te ette kasva siten, että ruoka 
suoraan liitetään teidän ruumiiseenne, vaan että jokin voima, jota te ette tunne. 

virtaa ruumiinne kaikkiin osiin muuttuen lihaksi, hiuksiksi, kynsiksi ja muiksi 
ruumiinosiksi, ja että tämä voima tiivistymisen kautta muuttuu aineeksi. 

» Tuo voima, jota te ette tunne, on "elämänvoima". 

» Mistä tulee tuo elämänvoima, joka on välttämätön, jotta elolliset ruumiit 
voisivat elää ja kasvaa? Voit itse ottaa siitä selkoa, kun ajattelet, mitä kaikkea 
ruumiisi tarvitsee. Sinä tarvitset ilmaa, vettä ja ruokaa. Mutta ruumiisi ei voi käyttää 
kaikkea, mikä sisältyy ilmaan, veteen ja ruokaan. Ei missään tapauksessa sitä voida 
johdattaa ruumiisi eri osiin siinä muodossa, kuin se sisältyy ilmaan, veteen ja 
ruokaan, nimittäin aineellisessa muodossa. Sillä ilmakin on ainetta. Se on ensin 
muutettava eteeriseen muotoon ja elämänvoimana johdettava ruumiin kaikkein 
pienimpiinkin osiin. 

» Aineelliset ravintoaineet muuttuvat elämänvoimaksi siten, että ne liukenevat 
jouduttuaan teidän ruumiissanne sulatusprosessiin. 

» llma, jota te hengitätte, on aineellisen elämänvoiman sekoitus. Siitä teidän 
keuhkonne erittävät ainoastaan ne elämänvoiman osat, joita ruumiinne tarvitsee. 
Tarpeettomat osat poistuvat hengityksen kautta. 

» Vesi on myöskin erikoinen elämänvoiman sekoitus. Veden elämänvoima on 
kaikkein tarpeellisin sekä ihmisten ja eläinten ruumiille että kasveille. Sillä ne ovat 
suurimmaksi osaksi vedestä virtaavaa tiivistettyä elämänvoimaa. Veden 
elämänvoimaa onkin runsaimmassa määrässä niissä ravintoaineissa, joita saadaan 
eläin- ja kasvikunnasta, ja siksi nauttimalla näitä ravintoaineita enimmissä 
tapauksissa saatte tarpeellisen määrän veden elämänvoimaa. Koska veden 
elämänvoima on niin tärkeä ruumiille, niin ei ilman sitä voida kauan tulla toimeen. 
Teidän nälkätaiteilijanne voivat viikko määriä olla ilman ruokaa, mutta ilman vettä 
he eivät kauan kestä. Samasta syystä eläimet ja kasvit kuolevat, jollei niille 
pitempään aikaan anneta veden elämänvoimaa. 

» Nyt sinä ymmärrät myöskin, miksi janon tuska on suurinta, mitä ihminen voi 
kärsiä. Se tuottaa kaikkein tuskallisimman kuoleman. 

» Ilman elämänvoimaa ei käytetä pääasiallisesti ruumiin kasvua varten, vaan 
myöskin niiden erilaisten voimavirtojen synnyttämiseen, jotka sulattavat ruoan, 
yhdistävät ne elämänvoimaan, sekoittavat erilaiset elämänvoiman laadut yhteen ja 
lopulta tiivistävät ne ruumiilliseksi aineeksi. Yhdistämiseen tarvitaan kuumia, ja 
tiivistämiseen kylmiä elämänvoiman virtoja. Siksi te voitte elää vain hetken vailla 
ilman elämänvoimaa. Sillä kun sitä ei ole, häviävät kaikki muut elämänvoiman 
vaikutteet itsestään. 

» Mistä siis se elämänvoima on kotoisin, jota tavataan ilmassa, vedessä ja 
ravintoaineissa? 

» Se on kotoisin maasta. Maan elämänvoiman sekoitus ja säteily sisältää kaikki 
elämänvoiman eri lajit, mitkä ovat välttämättömiä maan päällä eläville olennoille. 
Maan elämänvoima on kokoonpantu siitä elämänvoimasta, mikä maalla 
taivaankappaleena on. Sen lisäksi se imee omaan elämänvoiman sekoitukseensa 
kaikkien niiden taivaankappaleiden elämänvoiman säteilyt, jotka kuuluvat maan 
piiriin. Jokaisella taivaankappaleella on oma erikoinen elämänvoimansa, eikä sitä 
lajia ja sekoitusta ole muilla taivaankappaleilla. 

» Sen mukaan missä asennossa taivaankappaleet kulloinkin ovat maahan nähden, 
on niiden elämänvoiman säteily milloin voimakkaampi milloin heikompi. Koska 
taivaankappaleiden asema toisiinsa nähden muuttuu joka hetki, muuttuu myöskin 
näiden taivaankappaleiden elämänvoiman säteily. 

» Maan elämänvoiman sekoitus ja maata ympäröivien taivaankappaleiden 
elämävoiman sekoitus on tavattoman tärkeä maan elämälle ja kasvulle. 

» Sinun tulee edelleen ottaa huomioon, että jokaisella elämänvoiman lajilla on 
aivan erikoinen voimansa, joka vaikuttaa muihin elämänvoiman lajeihin. 
Vastasyntyneen lapsen elämänvoiman sekoitus riippuu kokonaan siitä, onko hänen 
ruumiillinen elämänvoimansa hänen syntymähetkellään yhden vai useamman 
taivaankappaleen elämänvoiman vaikutuksen alainen. Lapsi on syntymähetkenään 
vielä suhteellisen neutraali, ja siksi häneen vaikuttava elämänvoiman säteily ja 
elämänvoiman sekoitus johtaa hänet määrättyyn suuntaan. - Jos tahdot valmistaa 
jotakin seosta ja kaadat lasin melkein täyteen jotakin ainetta, niin voit kaataa siihen 
sitä vähemmän toista ainetta. Seoksella on silloin sama väri, haju, maku ja muut 
ulkonaiset ominaisuudet kuin sillä aineella, jota ensiksi kaasit lasiin. Et voi 
jälkeenpäin enää lisätä toista ainetta ja siten ohentaa seosta. Sillä kun lasi on täysi, 
ei siihen voi lisätä enää mitään. 

» Samoin on laita vastasyntyneen lapsen elämänvoiman sekoituksen. Lapsella voi 
olla vain määrätty määrä elämänvoimaa eikä sitä voi lisätä. Jos jokin määrätty 
elämänvoiman laji muodostaa pääosan hänen elämänvoimastaan, niin on se aina 
määräävä hänen kasvulleen ja kehitykselleen. Ja koska yksityiset elämänvoiman lajit 
kehittävät myöskin aivan omaperäistä elämänvoiman energiaa, niin elämänvoimassa 
olevan pääosan erikoisuus antaa vastasyntyneelle erikoisen ruumiinmuodon sekä 
yksilöllisyyden luonteen. 

» Siksi ei ole taikauskoa eikä tyhjää haihattelua, kun väitetään, että 
syntymähetkestä voidaan todeta ihmisen sekä ruumiilliset että henkiset 
ominaisuudet. Taivaankappaleiden elämänvoima vaikuttaa teidän maalliseen 
elämäänne, elämänenergiaanne, luonteeseenne ja temperamenttiinne paljon 
enemmän kuin mitä te otaksutte. Teillähän on tapana sanoa: "Hän on syntynyt 
onnellisen tai onnettoman tähden alla". Sillä tarkoitetaan sitä vaikutusta, mikä 
taivaankappaleen elämänvoiman säteilyllä on eläviin olentoihin heidän 
syntymähetkellään. 

» Tämä kaikki kuuluu ihmiskohtalon suuriin kysymyksiin, enkä sen vuoksi voi 
sivuuttaa sitä vaitiololla. 

» Kaikki maallisten olentojen ruumiit ovat siis tiivistettyä elämänvoimaa, joka saa 
alkunsa maan ja sitä ympäröivien taivaankappaleiden elämänvoiman säteilystä. 

» Luonnosta otettu esimerkki voi selittää teille yhtymis- ja tiivistysprosessin. 

» Sinä tiedät, että lämmön vaikutuksesta maaperän ja järvien kosteus haihtuu 
ilmaan, joskaan ette tavallisesti voi sitä nähdä. Määrätyllä korkeudella maan 
yläpuolella tiivistyy näkymätön sumu hienoksi, tuskin näkyväksi harsoksi. 
Tiivistymisen lisääntyessä hieno harso muuttuu pilveksi. Kylmyyden vaikutuksesta 
pilvi tiivistyy yhä enemmän ja laskeutuu lopulta vetenä tai lumena maan päälle. Jos 
vesi ilman vielä kylmetessä edelleen tiivistyy, niin muuttuu se jääksi ja siitä tulee 
kiinteää ainetta. Täten teille näkymätön aine muuttuu vähitellen kiinteäksi aineeksi, 
jota te voitte nähdä ja käsin koskea ja jolla kaiken lisäksi on vielä hyvin suuri 
kantovoima. Niinpä jää, joka peittää teidän purojanne, lampianne ja jokianne, on 
tiivistynyttä vettä, sekä koostumukseltaan ja ominaisuuksiltaan aivan samaa kuin 
vesi; ja vesi on tiivistynyttä sumua. 

» Samoinkuin sumu nousee maasta, vähitellen muuttuu kiinteäksi aineeksi, jääksi 
ja jälleen sulaa vedeksi ja sumuksi, samoin kaikki maalliset ruumiitkin. Ne syntyvät 
teille näkymättömästä maan elämänvoimasta, joka kasvamalla tiivistyy aineeksi ja 
elävän olennon kuoleman jälkeen muuttuu jälleen maan elämänvoimaksi. Kaikkiin 
maallisiin olentoihin soveltuvat siten sanat: "Maasta ölet sinä tullut, maaksi tulee 
sinun jälleen muuttua". Se on elämän loputon kiertokulku, kunnes kaikki aine 
vihdoin on muuttunut elämänvoimaksi eikä enää tiivisty aineelliseksi ruumiiksi. 

- Mutta siitä minä puhun myöhemmin vielä sinulle. 

» Tästä voit käsittää, että jokaisessa maallisessa olennossa ilmenee kolme 
erilaista elämänvoimaa: sen hengen elämänvoima, joka on ruumiillistunut elävään 

olentoon, tiivistynyt, näkymätön aineellinen elämänvoima ja kiinteäksi aineeksi 
muuttunut elämänvoima, jota te nimitätte ruumiiksi. 

» Ruumiin elämänvoima on aina, niinkuin tiedät, hengen elämänvoiman, ja siis 
itse hengen yhteydessä. Se on ruumiillinen käyttövoima hengen kädessä, 
samoinkuin maallinen voimavirta on käyttövoima koneen käyttäjän kädessä. Jos siis 
ruumiillinen käyttövoima heikkenee siinä määrin, ettei ruumis voi enää elää, niin 
henki eroaa ruumiista. Se on maallinen kuolema. Samoin koneen käyttäjänkin kone 
pysähtyy, jos hän virran puutteen vuoksi ei voi enää pitää sitä käynnissä. 

» Kun maallinen ruumis kuolee, niin hengen elämänvoima jää jäljelle. Sillä 
maallisella ruumiilla ei ole itsenäistä elämänvoimaa, ainoastaan hengellä, joka on 
ottanut ruumiin valtaansa. 

» Henki voi, sillä elämänvoimalla, joka on sille ominainen, vahvistaa sairauden 
heikontamaa ruumista, se voi lujittamalla sairaan tahdonvoimaa kiihoittaa huonosti 
työskenteleviä ruumiillisia elimiä suurempaan toimintaan ja siten erottaa ruumiista 
vahingollisia aineita. Heikontuneen ruumiin tulee silloin tietenkin välttää 
vahingollisia ruokia ja sopivilla ravintoaineilla edistää hengen elämänvoiman 
vaikutusta. Henki vaikuttaa tällaisessa tapauksessa, käyttääkseni jälleen aineellista 
vertausta, omalla elämänvoimallaan aivan kuin vahva painopumppu ruumiilliseen 
elämänvoimaan ja elämänvoiman johtolankaan, nimittäin vereen. 

» Missä määrin ihmisen henki voi omalla elämänvoimallaan ja tahdollaan 
vahvistaa ruumiinsa elämänvoimaa, sen te voitte huomata monista tapauksista. 
Usein rammat, suuren vaaran uhatessa, voivat henkensä tahdonvoimalla vahvistaa 
siinä määrin ruumiillista elämänvoimaansa, että hervottomuus katoaa ja että 
jäsenet ainakin lyhyeksi aikaa saavat jälleen liikuntakykynsä. 

» Yhtä voimakas vaikutus on myöskin hartaalla parantumisen toiveella. Sekin on 
tahdon ilmaus, ja vahvistamalla siten ruumiillista elämänvoimaa voi äkillinen 
parantuminen ilmetä, mikä teidän mielestänne on ihme. 

» Tahdon energia, joka synnyttää rohkeutta, toivoa, luottamusta ja iloa, on sen 
vuoksi paras parannuskeino. Mutta se on myös paras tarttuvien tautien 
vastustuskeino. Siten ruumiin vahvistunut elämänvoima muodostaa jonkinmoisen 
suojusmuurin, joka estää taudinsiemeniä tunkeutumasta ruumiiseen. Mitä vahvempi 
tahdon energia, sitä vahvempi myöskin tämä näkymätön panssari. 

» Heikko tahto, rohkeuden puute, pelkoja hengen heikkous vaikuttavat 
päinvastoin. Ne työskentelevät kuin imupumppu, joka kuluttaa ruumiin 

elämänvoimaa, imee verta ruumiista, kutistaa sen elimet ja siten heikennettyään 
ruumiin päästää tartunnan ruumiiseen. 

» Samoinkuin henki voi vahvistaa sairauden heikontamaa ruumiin elämänvoimaa, 
samoin voidaan sitä myös vahvistaa siirtämällä terveen ihmisen elämänvoimaa 
sairaaseen. Sellaista elämänvoiman siirtoa te nimitätte "magnetisoimiseksi". 

»Jokainen elävä olento voi siirtää elämänvoimaa toiseen. Ei vain ihmiset 
toisiinsa, vaan myöskin eläimiin, kasveihin ja mineraaleihin. Te voitte siirtämällä 
omaa elämänvoimaanne kasveihin saada ne nopeammin kasvamaan. Te voitte 
magnetisoida vettä, öljyä ja muita senkaltaisia aineita, sekoittaa niihin jossakin 
määrin teidän elämänvoimaanne ja Sitten, antamalla sairaan juoda tätä vettä tai 
voitelemalla häntä öljyllä, edistää hänen paranemistaan. 

» Ihminen voi myöskin saada eläinten, kasvien ja mineraalien elämänvoimaa ja 
siten parantua. Näihin molemminpuolisiin elämänvoiman siirtoihin perustuvat 
parantamisen lait Jumalan luomakunnassa. Siten useitten elävien eläinten 
karvapeitteestä virtaa määrättyä elämänvoimaa, jolla on parantava voima. Monien 
kasvien parantava voima on yleisesti tunnettu. Paha kyllä te ette nykyään niinkuin 
entisajan kansat, tiedä, mitkä kasvit parantavat mitäkin tautia. Samaa on sanottava 
mineraaleista. Useimmat ihmiset eivät usko, että jalokivissä on oma erikoinen 
elämänvoimansa. Ja kuitenkin juuri jalokivien elämänvoima on aivan erikoisen 
puhdas ja voimakas ja vahvistaa sen henkilön elämänvoimaa, joka jalokiveä käyttää. 
On kuitenkin otettava huomioon, että ihmisen tulee valita sellainen jalokivi, joka 
soveltuu hänen elämänvoimaansa, sekä ettei siinä ole sellaista elämänvoimaa, joka 
vastustaa hänen oman elämänvoimansa säteilyä. Onhan teillä kirjoja, jotka 
tarkemmin selittävät, miten jalokiveä on käytettävä, ottaen lukuun kunkin ihmisen 
syntymähetken. 

» Hyvin tärkeä taudin parantamisessa on elämänvoiman siirtäminen ihmisestä 
toiseen. - Sairas lapsi tuntee helpotusta niin pian kuin terve äiti painaa hänet 
syliinsä. Siten hän siirtää oman terveen elämänvoimansa sairaaseen lapseen ja 
vahvistaa lapsen elämänvoimaa, jonka sairaus on heikontanut. -Terve ihminen, joka 
nukkuu yhdessä sairaiden tai vanhojen ihmisten kanssa, siirtää heille omaa 
elämänvoimaansa. Siten nämä sairaat tai vanhat ihmiset vahvistuvat, mutta terve 
ihminen, jonka alituisesti täytyy antaa heille elämänvoimaansa, heikontuu. Niinpä 
terveet, jotka nukkuvat pitemmän aikaa yhdessä sairaiden tai vanhojen ihmisten 
kanssa, muuttuvat sairaalloisen näköisiksi siksi, että heidän oma elämänvoimansa on 
heikontunut. Sen vuoksi ei pidä antaa lasten maata samassa vuoteessa vanhojen 
ihmisten kanssa. 

» Elämänvoima virtaa ruumiin ja kaikkien sen osien läpi ja säteilee vielä hiukan 
ruumiin ympärillekin. Tuota säteilyä te nimitätte "auraksi". Kaikilla luoduilla on 
tuollainen elämänvoiman aura. Myöskin suurilla taivaan kappaleilla. Se mitä te 
nimitätte maan vetovoimaksi, on elämänvoiman säteilyn voimaa, jonka vaikutus on 
määrätyssä suhteessa maapallon suuruuteen. Sama on laita kaikkien muidenkin 
taivaankappaleitten. Ei koko luomakunnassa ole ainoatakaan kohtaa, johon ei 
jonkun taivaankappaleen elämänvoiman säteily ulottuisi. 

» Elämänvoiman aura muodostaa yhtä suuren sädekehän kaikkien ruumiinosien 
ympärille. Siksi auralla on myöskin sen ruumin muoto, johon se kuuluu. Niinpä 
puhutaan myöskin elävien olentojen "astraaliruumiista" eli "eetteriruumiista" 
vastakohtana aineelliselle ruumiille. Raamattu nimittää sitä "hengelliseksi 
ruumiiksi". Teidän ruumiillinen silmänne ei voi sitä nähdä. Mutta niin sanotut 
"selvänäkijät", joilla on hengellisen näkemyksen lahjat, voivat nähdä elämänvoiman 
säteilyn eli "hengellisen ruumiin". 

» Elämän lähde on henki. Mutta elämän toiminta tapahtuu henkeen yhdistyneen 
elämänvoiman kautta. Tämä voima ilmenee elämänvoiman värähtelynä. Kaikki 
henkisen elämän ja teitä ympäröivän luonnon elämän ilmaisumuodot, kaikki 
luonnonvoimat ovat elämänvoiman värähtelyä. Ajatukset ja tahdonvoima ilmenevät 
vastaavina elämänvoiman värähtelyinä, jotka henki panee liikkeelle. Jokainen 
ruumiillinen tunne, jokainen sielullinen tilanne, syntyy elämänvoiman värähtelystä. 
Kaikki äänet, värit, tunto, haju- ja makuaisti syntyvät määrätyistä elämänvoiman 
värähtelyistä. Henkimaailmassa toimivat vain puhtaasti hengellisen elämänvoiman 
värähtelyt. Aineellisessa luomakunnassa toimivat enemmän tai vähemmän 
tiivistyneen elämänvoiman värähtelyt. 

» Kaikki maalliset ilmiöt, kasvaminen, kukoistusja kypsyntä, kaikki voimavirrat ja 
säteily, sähkö, radio, eetteriaallot, valo ja pimeys, kaikki ääniasteikot, värit, tunto, 
hajut ja maut ja niiden liikkeet avaruudessa - kaikki riippuvat näistä elämänvoiman 
värähtelyistä. Eräs vanhan ajan ajattelija on sanonut: "Kaikki virtaa". Hänen olisi 
pitänyt sanoa: "Kaikki värähtelee". Niihin elämänvoiman värähtelyihin, jotka 
virtaavat koko luomakunnan läpi ja tunkeutuvat sen pienimpäänkin osaan, perustuu 
"numeroitten jumalallinen salaisuus". Te pienet ihmiset ette voi koskaan käsittää 
tätä salaisuutta. Te etsitte yksikkölukua siinä, mikä ympäröi teitä. Mutta te ette voi 
sitä löytää. Tosin olette jo keksineet useita tähän lukusalaisuuteen liittyviä totuuksia. 
Te tunnette niiden värähtelyjen lukumäärän, jotka synnyttävät teille tuttuja ääniä. 

Te koetatte myöskin päästä selville niiden elämänvoiman värähtelyjen 
lukumäärästä, jotka synnyttävät värejä. Mutta mitä se kaikki merkitsee verrattuna 

niihin rajattomiin totuuksiin, jotka ovat teiltä salatut? Te ette voi murtaa Jumalan 
luomakunnan seitsemää sinettiä. Te voitte vain ihmeteilen ja kunnioittaen kumartaa 
Korkeimman viisaudelle ja voimalle. 

» Tehkäämme nyt sen johdosta, mitä ölen sinulle elämänvoiman värähtelystä 
sanonut, joitakin johtopäätöksiä, jotka ovat meille tärkeät. 

» Ensiksi huomaat kai, että elämänvoiman harmoniset värähtelyt synnyttävät 
kauneutta, terveyttä, iloa, rauhaa ja onnea, mutta disharmoniset värähtelyt 
rumuutta, sairautta, tuskaa ja onnettomuutta. Samoinkuin disharmoniset säveleet ja 
värit loukkaavat teidän sielullisia tunteita ja jossakin määrin tuottavat teille 
sielullista tuskaa, samoin hengellisyyden alalla on luovan hengen disharmonia 
suureksi tuskaksi Jumalalle, sillä silloin tämä disharmonia ilmenee myöskin 
hengellisen elämänvoiman vastaavissa värähtelyissä. Se synnyttää hengellistä 
rumuutta, sairautta, rauhattomuutta, onnettomuutta, -sanalla sanoen, hengellistä 
tuskaa, joka lisääntyy samassa määrässä kuin hengen disharmoninen suhde 
Jumalaan kasvaa. Disharmonian viimeinen aste, se on, kun henki nousee 
vihamielisenä luojaansa vastaan, merkitsee hengellisen tuskan ja onnettomuuden 
korkeinta määrää; - se on se, mitä te nimitätte helvetiksi. Ja koska hengellisen 
elämänvoiman värähtelyjen täydellinen disharmonia merkitsee myöskin kauneuden 
ja valon, täydellisen harmonian täydellistä vastakohtaa, niin täytyy helvetin merkitä 
hengellisen elämänvoiman täydellistä rumuutta ja syvintä pimeyttä. Nämä ovat 
ikuisiin lakeihin perustuvia totuuksia. Jumala ei tuomitse teitä helvettiin, vaan teidän 
disharmoninen suhtautumisenne kaikkeen kauniiseen ja hyvään, kaikkeen 
hengellisesti terveeseen ja puhtaaseen, valoon ja elämään saattaa teidät sinne. Siksi 
helvetti merkitsee hengellistä kuolemaa ja siihen joutuu jokainen, jonka hengellinen 
olemus on täydellisessä disharmoniassa Jumalaan. Hengellisen elämänvoiman 
värähtelyjen disharmonia painaa ihmisen alaspäin ja harmonia kohottaa hänet 
ylöspäin, aivan kuin korkeusperäsin lentokoneessa. Jokaisen ihmisen elämän 
tehtävänä on karkottaa disharmonia hengellisestä olemuksestaan. 

» Elävän olennon elämänvoiman värähtelyihin eivät vaikuta kuitenkaan 
yksinomaan hänen oman henkensä ajatukset ja tunnelmat, vaan myöskin sen 
ihmisen elämänvoiman värähtelyt, jonka elämänvoiman säteily vaikuttaa häneen. 

Jos siis niin sanotut "selvätuntoiset" ihmiset joutuvat jollakin tavalla toisen 
elämänvoiman säteilyn yhteyteen, niin he saavat myös toisen tuntokyvyn. Tähän 
lakiin perustuu ihmisen kyky tunkeutua toisen ihmisen tunteihin, luonteeseen, 
mielialaan ja kohtaloon. 

» Kaikki elävän olennon elämänvoiman värähtelyt painavat omaan hengelliseen 
ruumiiseen samanlaisia vaikutelmia kuin laulun säveleen värähtelyt 
gramofonilevyyn, jossa laulu tulee aina uudestaan kuuluville, eikä vain laulun 
sävelet, vaan myöskin se tunnelma, jonka vallassa laulaja on sitä esittänyt. Tästä 
riippuu myöskin muistamiskyky. Mitä syvemmät ne vaikutelmat, joita painetaan 
tähän elämänvoiman levyyn, sitä helpompi niitä on toistaa. 

» Se, mikä tapahtuu aineellisessa muodossa fonografilevylle, tapahtuu myöskin 
hengellisessä muodossa silloin, kun selvätuntoinen ihminen saa toiselta vaikutelmia 
jostakin tapahtumasta, niin pian kuin hän joutuu hänen hengellisen 
elämänvoimansa yhteyteen. Silloin hänen omaan elämänvoimaansa ilmestyvät 
samat värähtelyt ja siis myös samat tunnevärähtelyt kuin tuolla toisella. 

» Edellä sanotusta tiedät, etteivät määrätyt elämänvoiman värähtelyt synnytä 
ainoastaan määrättyä säveltä, vaan että ne voivat myöskin synnyttää määrätyn 
värin, hajun, maun ja tunnon. Myöskin lämmön ja kylmän tunne riippuu näistä 
elämänvoiman värähtelyistä. On selvätuntoisia ihmisiä, jotka näkevät säveleen 
myöskin värinä ja voivat koskettamalla määritellä värejä, sillä he tuntevat värit 
niiden erilaisista kylmistä tai lämpimistä säteilyistä. Toiset eivät vain tunne toisesta 
säteileviä sielullisia tunteita, niinkuin rakkautta tai vihaa, hyväntahtoisuutta tai 
kateutta, rohkeutta tai pelkoa, uskollisuutta tai petollisuutta, vaan he näkevät ne 
myöskin vastaavina värikuvina, niin että he voivat maalata värikuvan sellaisista 
käsitteistä kuin rakkaus, uskollisuus, suru, ilo, viha, kateus. Kaikki tuo riippuu 
elämänvoiman värähtelyistä, jotka seuraavat näitä tunteita. 

» Niinpä elämänvoima on myöskin ruumiillisen tunteen välittäjä. Kun siis 
elämänvoima karkoitetaan ruumiillisesta jäsenestä, niin siitä häviää myöskin tunto. 
Mitä erilaisimmilla tavoilla voidaan elämänvoima hävittää ruumiista tai 
ruumiinosista. Se voi tapahtua halvauksen tai sisäisten vaurioiden kautta, jotka 
aiheuttavat häiriöitä veressä, elämänvoiman johtolangassa. Teidän lääkäreillänne on 
tapana keinotekoisesti hävittää elämänvoima käyttämällä huumausaineita. Liiallinen 
alkoholin nauttiminen voi myöskin hävittää elämänvoiman, joka ilmenee joko 
osittaisena tai täydellisenä tajuttomuutena. Tajunta palaa jälleen niin pian kuin 
ruumis vapautuu noista aineista. 

» Päinvastoin on tunto vielä jäljellä, vaikka aineellinen jäsen ruumiista on 
poistettu. Sillä maallisen olennon hengellinen ruumis pysyy täydellisenä, vaikka joku 
aineellisen ruumiin jäsen onkin poistettu. Ihmisellä, joka on kadottanut jalkansa, on 
siis vielä hänen hengellisen ruumiin jalkansa tallella. Ja koska elämänvoima on 
tunnon välittäjä, tuntuu ihmisen mielestä senkin jälkeen, kun ruumiillinen jalka on 

poistettu, ikäänkuin jalka ei olisikaan poissa. Hän tuntee tuskia polvessa, pohkeessa, 
nilkassa ja varpaissa, vaikka hänellä ei olekaan enää jalkaa. Tämän totuuden voivat 
kaikki ne sinulle todentaa, joilta joku jäsen on amputeerattu. 

» Koska elämänvoima, hengen erottua ruumiista, pysyy hengen yhteydessä ja on 
tunteen välittäjä, niin voi ruumiista eronnut henki tuntea samaa kuin aineelliseen 
ruumiiseen sidottu henki. Siksi voivat henget kärsiä aivan yhtä paljon kuin maallisen 
elämänsäkin aikana. 

» Henget, jotka elämänsä vuoksi joutuvat alempaan (Syvempään) maailmaan, 
luulevat yhä elävänsä maan päällä. Siihen on seuraavat syyt: ensiksikin he ovat 
säilyttäneet tuntonsa, joka heillä oli ihmisinä. Edelleen he luulevat hengellistä 
ruumistaan aineelliseksi ruumiiksi, koska se on aivan samanlainen muodoltaan ja 
olemukseltaan kuin aineellinen ruumis. Lopuksi on heidän muististaan hävinnyt 
heidän maallinen kuolinhetkensä. 

» Kaikkien olentojen elämänvoimalla, on määrätty hajunsa. 

» Koska elämänvoima on hengellinen, niin sen hajun tuntee hengellinen 
tuntokyky, eikä aineellinen hajuaisti. Elämänvoiman haju on jokaisella elävällä 
olennolla erilainen, samoin kuin ei ole olemassa kahta ruumiiltaan ja 
kasvonpiirteiltään aivan samanlaista ihmistä, joilla olisi samanlainen elämänvoima ja 
samanlainen elämänvoiman haju. Koska jokaisella hengellä, niilläkin, joilla ei ole 
aineellista ruumista, on hengellinen ruumis, niin hengelläkin on oma elämänvoiman 
hajunsa, joka on sitä vastenmielisempi, mitä syvemmällä henkiolento elää. Siksi 
sanotaan vanhoissa kirjoissa paholaisesta, että se tuo mukanaan pahan hajun. 

» Koska elämänvoima muodostaa auran ruumiin ympärille, voivat myös muut 
tuntea sen hajusta. Elävän olennon elämänvoiman haju tarttuu hiukan kaikkeen, 
mikä joutuu hänen elämänvoimansa säteilyn kanssa kosketukseen. 

» Elämänvoiman hajusta koira tuntee isäntänsä omaisuuden ja jäljet. 
Elämänvoiman hajusta poliisikoira voi päästä rikollisen jäljille. Vain silloin kun toiset 
jäljet, joiden elämänvoiman haju on tuoreempi, peittävät alkuperäiset jäljet, on 
vaikeaa tai aivan mahdotonta seurata ensimmäisiä jälkiä. 

» Elävän olennon elämänvoiman säteily ja sille luonteenomainen haju ei tartu 
ainoastaan karheaan aineeseen, vaan myöskin niinkin hienoon aineeseen kuin 
eetteriin, jonka läpi olento on kulkenut. 

» Siten kaikki elävät olennot jättävät jälkeensä elämänvoiman jäljen, joka 
yhdistää heidän elämänsä ensimmäisen ja viimeisen päivän toisiinsa. 




71 


» Selitykseksi mainitsen aineellisen esimerkin. Jos tiellä ajavat kärryt, joissa on 
jotain hienorakeista ainetta ja kärryjen pohjassa olevasta raosta vuotaa alituisesti 
tätä ainetta tielle, niin voidaan täten syntyneen jäljen avulla seurata, mitä tietä 
kärryt ovat ajaneet. Se on samalla side, joka liittää kärryjen alku-ja loppupään 
toisiinsa. 

» Sellaisen siteen muodostaa elämänvoima jokaisen olennon elämän tielle. Tätä 
elämänvoiman sidettä seuraten muuttolintu löytää vanhan kotiseutunsa ja 
pääskynen saman räystään, jonne se aikaisemmin on rakentanut pesänsä. Näillä 
olennoilla on hyvin herkkä elämänvoiman tunto. Te nimitätte sitä eläimen 
"vainuksi". Mutta eläimen vainu on herkkä vain niin kauan kuin se on terve. 
Sairaitten eläinten vainu katoaa sen elämänvoiman heikontuessa niin ettei se tunne 
omaa eikä toistenkaan jälkeä. Siksi sairaat muuttolinnut eivät löydä kotitietään eikä 
sairas koira isäntänsä ei myöskään omaa jälkeänsä. 

» On ihmisiä, joiden elämänvoiman tunto on hyvin herkkä, niin että he jo jonkun 
matkan päästä tuntevat toisen elämänvoiman hajun joko mieluisana (sympatisena) 
tai vastenmielisenä (antipatisena), vaikka he eivät kysymyksessä olevaa ihmistä ole 
koskaan ennen nähneet tai eivät lähemmin tunne häntä. "Ensi hetken" mieltymys tai 
vastenmielisyys riippuu molemminpuolisesta elämänvoiman tunnosta. Siitä johtuu 
sananparsi: "He eivät siedä toistensa hajua". 

» Elämänvoima on ihmeellisimpiä ilmiöitä Jumalan luomakunnassa. 

Elämänvoiman side ei liitä teitä vain kaikkeen siihen, minkä yhteyteen te maallisen 
elämänne aikana joudutte, vaan se kuvastaa myöskin koko teidän olemuksenne 
aivan kuin filmi: kaikki kokemuksenne, tekonne, sananne ja ajatuksenne kuvastuvat 
siitä. Se on "elämänkirja", johon kaikki on merkitty. Se on valokuvalevy, joka 
säilyttää kaikki ja toistaa kaikki. Tämä filmi ei valehtele eikä sen totuutta voi kieltää. 
Tämän todistuksen mukaan teidän Luojanne lopulta tuomitsee teidät. 

»Jokaisen elävän olennon elämänvoimaan on myöskin hänen edeltäkäsin 
määrätty kohtalonsa alusta alkaen merkitty, ja se kuvastuu sekä koko hänen 
hengellisestä ruumistaan että jokaisesta sen yksityisestä osasta. Niinpä kohtalo 
kuvastuu myös jokaisesta elämänvoiman osasta, säteillen kaikesta, minkä yhteyteen 
olento joutuu. 

» Mutta ei kaikki, mitä te teette ja kärsitte elämässänne, ole kohtaloa. Enimmät 
tapaukset määrää teidän oma vapaa tahtonne. Edeltäkäsin määrätty on vain teidän 
elämäntienne, ja sen varrella jotkut määrätyt pysäkit. Mitä te näillä pysäkeillä teette 
ja miten te niillä elätte, riippuu teidän omasta tahdostanne. Siitä te olette itse 

edesvastuussa. Teidän elämällänne on vain yksi tarkoitus, se että teidän henkenne, 
sillä tiellä, joka sille on edeltäkäsin määrätty, kohoaa yhä korkeammalle, yhä 
lähemmäksi Jumalaa. Teidän elämäntienne on koulu. Minkälainen tämä koulu on ja 
miten pitkä, se on edeltäkäsin määrätty. Sitä teidän on mahdoton muuttaa. Pysäkit 
tämän tien varrella ovat kokeiden suorittamista varten. Maallinen kuolema on 
päätepiste. Täytättekö velvollisuutenne tällä teille määrätyllä tiellä vai ette, se 
riippuu teidän vapaasta tahdostanne. Se, jonka tutkinto hyväksytään, sen henki 
kehittyy edelleen toisella puolella voidakseen saavuttaa viimeisen päämääränsä, 
yhteyden Jumalan kanssa. Sen, jonka tutkintoa ei hyväksytä, sen täytyy yrittää 
uudestaan niin monta kertaa, kunnes hän lopulta tulee hyväksytyksi. Hyväksytäänkö 
tutkinto vai ei, ei ole kohtalosta riippuvaa, vaan ihmisestä itsestään. 

» Kristilliset kirkot eivät tunnusta tätä totuutta. He eivät käsitä, että Jumala 
seuraa samaa menetelmää kuin rakennusmestari, joka ensiksi laatii piirustukset, 
joiden mukaan rakennus on rakennettava. Piirustukseen ei ole merkitty kaikkia 
rakennuksen sisustukseen kuuluvia yksityiskohtia eikä aineksia, joita rakennusta 
varten on käytettävä, vaan ainoastaan sen ulkonaiset rajat. 

» Samoin Jumalakin on määrännyt jokaisen ihmisen elämän rakennuksen 
pääviivat, joiden mukaan elämä ulkonaisesti muodostuu. Sisustamisen Hän jättää 
ihmisen itsensä määrättäväksi. 

» Raamatussa viitataan usein siihen, että ihmiskohtalo on edeltäkäsin määrätty. 
"Sillä ei ihminen tiedä aikaansa". (Saarn. 9: 12) -"Minun päiväni olivat määrätyt ja 
kirjoitetut kaikki sinun kirjaasi, ennenkuin ainoakaan niistä oli tullut". (Ps. 139: 16) 

- Ja Saarnaajassa sanotaan: "Mitä olemassa on, sille on pantu nimi jo ammoin; ja 
edeltä tunnettua on ollut, mitä ihmisestä on tuleva. Ei voi hän riidellä väkevämpänsä 
kanssa. Sillä niin on: puheen paljous enentää turhuutta. Mitä etua on ihmisellä siitä? 
Sillä kuka tietää, mikä on ihmiselle hyvä elämässä?" (Saarn. 6: 10-12.) - "Minun 
aikani ovat sinun kädessäsi". (Ps. 31:16.) — Profeetta Jeremia sanoo: "Minä tiedän, 
Herra, ettei ihmisen tie ole hänen vallassansa, eikä miehen vallassa, kuinka hän 
vaeltaa ja askeleensa ohjaa". (Jer. 10: 23.) - "Mikä heitä odottaa, se tulee rientäen". 
(5 Moos. 32:35.) 

» Syntyminen ja kuolema ja niiden välinen elämänaika ovat edeltäkäsin määrätyt 
eikä ihminen voi niitä muuttaa. Ei kukaan, ei edes lääkärikään, voi pelastaa ihmisen 
elämää. Jokainen kuolee sinä hetkenä, joka hänelle on määrätty: "Ei hallitse kukaan 
kuoleman päivää". (Saar. 8: 8.) - Kristus vahvistaa tämän totuuden sanoen: "Ja kuka 
teistä voi murehtimisellaan lisätä ikäänsä kyynäränkään vertaa?" (Matt. 6: 27.) 



73 


Moosekselle sanoo Herra: "Katso, lähestyy aika, jolloin sinun on kuoltava". (5 Moos. 
31: 14.) 

» Samoinkuin maallinen rakentaja voi myöhemmin tehdä muutoksia rakennus 
suunnitelmaansa, samoin ei ole mahdotonta, että Jumalakin poikkeustapauksessa 
sallii muutoksen tapahtua ihmisen elämän kohtalossa. Vain Hän voi pidentää tai 
lyhentää elinaikaa. Niinkuin raamatussa kerrotaan, pidentää Hän joskus sen ihmisen 
elinaikaa, joka on Jumalalle uskollinen ja on rehellisesti auttanut Jumalaa hänen 
pelastustyössänsä koettaen johdattaa Jumalasta luopuneita takaisin Hänen 
luokseen. Siksi Hän lähettää sanoman Hesekielille: "Ja minä lisään sinulle ikää 
viisitoista vuotta". (2 Kun. 20: 6.) Toisilta hän lyhentää määrätyn elinajan, koska he 
eivät täytä omaa elämäntehtäväänsä tai koettavat kanssaihmisiään estää 
täyttämästä velvollisuuttaan Jumalaa kohtaan. "Murhamiehet ja petturit eivät pääse 
puoleen ikäänsä". (Ps. 55: 24.) "Murhaamisella" ei raamattu tarkoita toisen ihmisen 
murhaamista, vaan sielun murhaamista, toisen ihmisen viekoittelemista pois 
Jumalasta. "Herran pelko elinpäiviä jatkaa, mutta jumalattomien vuodet lyhenevät". 
(San. 10: 27.) - Hananjalle Jumala sanoo profeetta Jeremian kautta: "Tänä vuonna 
sinä kuolet, sillä sinä ölet julistanut luopumusta Herrasta". (Jer. 28: 16.) - "Verestäsi, 
jonka ölet vuodattanut (viekoittelemalla toisia luopumaan Jumalasta), sinä ölet 
tullut vikapääksi, ja kivijumalistasi, jotka ölet tehnyt, sinä ölet saastunut; sinä ölet 
jouduttanut päiviäsi ja ölet vuottesi määrään päässyt". (Hesek. 22: 4.) 

» Yksityisten kansojenkin kohtalo on määrätty. 

» Te ette tätä kaikkea käsitä, koska ette ymmärrä suurten maailman tapahtumien 
syitä ja tarkoituksia. Varsinkaan te ette ymmärrä aineellisen luomakunnan 
tarkoitusta ettekä tiedä, missä yhteydessä ruumiiseen yhdistynyt henki on Jumalan 
luomakuntaan. 

» Siitä minä vielä puhun yksityiskohtaisemmin. 

» Tämän kohtalo kysymyksen ölen liittänyt tähän siksi, että siitä on pakko puhua 
elämänvoiman yhteydessä, muuten et ymmärrä, kun puhun "selvänäköisyyden" 
suhteesta elämänvoimaan. 

» Selvänäkijöitä ovat ne olennot (ihmiset tai eläimet), joiden henki voi siinä 
määrin irtaantua ruumiista, että he näkevät samalla tavalla kuin aineellisesta 
ruumiista eronneet henget. 

» Täysin kehittynyt "selvänäkijä" voi määrätyissä olosuhteissa nähdä toisen 
henkilön kohtalon, joka on painettu hänen elämänvoimaansa. Hän voi nähdä koko 
sen henkilön entisyyden, jonka elämänvoiman hän näkee. Sekä sen, mikä hänen 

elämässään on kohtalon määräämää, että sen, mitä hän vapaasta tahdosta on 
tehnyt. Tulevaisuudesta hän näkee kuitenkin vain sen, minkä kohtalo on edeltäkäsin 
määrännyt, mutta ei sitä, mikä riippuu ihmisen vapaasta tahdosta. 

Millä tavalla ihminen kuolee, sen voi selvänäkijä vain siinä tapauksessa nähdä, että 
se on kohtalon määräämä. Sillä ei kaikille ihmisille kohtalo ole määrännyt, millä 
tavalla heidän on kuoltava, sillä yleensä toiselle voi joku seikka olla kohtalon 
määräämä, mutta toiselle vapaasta tahdosta riippuva. Vain kuoleman hetken 
kohtalo määrää kaikille. 

»Jotta "selvänäköisyys" tässä suhteessa olisi mahdollista, täytyy "selvänäkijän" 
jollakin tavalla päästä sen henkilön elämänvoiman yhteyteen, jonka kohtalosta on 
kysymys. Joko henkilön tulee olla hänen lähellään, jotta hän joutuu hänen 
elämänvoimansa säteilyn alaiseksi, tai hänen pitää saada kosketella jotakin esinettä, 
jonka mainittu henkilö omistaa ja johon siis on tarttunut hänen elämänvoimansa 
säteilyä. 

» Tästä elämänvoiman säteilystä riippuu myöskin selvänäkijän kyky lukea 
suljettuja kirjeitä tai tuntea esineitä, joita hän ei näe. Mitä voimakkaammin 
elämänvoima säteilee kysymyksen alaisesta esineestä, sitä selvemmin hän näkee. 

»Jos selvänäkijän henki voi täydellisesti irtaantua hänen ruumiistaan ja poistua 
siitä, niin voi hän myöskin seurata toisen ihmisen elämänvoiman jälkeä ja määritellä, 
missä tämä sillä hetkellä on. 

» Ei kuitenkaan aina elämänvoiman säteily ole selvänäköisyyden aiheuttajana. 
Paljon sellaista, mikä tapahtuu loitolla selvänäkijästä, hän voi nähdä siten, että 
hänen ruumiista poistunut henkensä on itse tapahtuma paikalla läsnä, tai vaikka hän 
ei poistukkaan ruumiistaan, hän joko kuullen tai näkemällä kuvia, saa henkiolentojen 
kautta ilmoituksen tapahtumasta. 

» Niiden yksityisten henkilöiden tulevia kohtaloja, joiden elämänvoiman säteilyn 
yhteyteen selvänäkijä ei pääse, voi selvänäkijä vaan siinä tapauksessa nähdä, että 
henkiolennot näyttävät hänelle ne vastaavina kuvina. Samoin on laita kokonaisten 
maiden, kansojen, kaupunkien ja muitten yhdyskuntien. Henkiolennot, joille näitä 
tehtäviä uskotaan, voivat helposti muodostaa tällaisia kuvia, olkoot ne todellisen 
tapahtuman totuudenmukaisia jäljennöksiä tai "symbooleja". Kuva-aineksena he 
käyttävät elämänvoimaa. 

» Vanhan liiton profeetat näkivät kansojen tulevat kohtalot tai muut tapahtumat 
enimmäkseen symbooleina. 

» Elämänvoimalla on värikin, ja se on jokaisella erilainen. Synkimmästä mustasta 
se kehittyy biljoonien eri värivivahtelujen kautta ihanimmaksi valkeaksi. Te ihmiset 
ette voi mielessänne kuvailla värien moninaisuutta. Tarkasta joskus syksyisin 
kellastuvia lehtiä. Kaikkien kellastuneiden lehtien joukosta etlöydä kahta, joiden 
keltainen väri olisi täsmälleen sama. Yhtä moninaisia ovat kaikki muutkin värit. 

» Oien jo useamman kerran selittänyt sinulle, mistä elämänvoiman hajun ja värin 
erilaisuus riippuu. Se riippuu elävän olennon hengestä. Mitä syvempää hengen 
ajatus ja tahto on Jumalasta, sitä rumempi hänen henkensä on. Sillä hengelläkin on 
muotonsa. Siten teidän inhimillisellä hengellänne on inhimillinen muoto tai 
oikeammin: teidän inhimillisellä ruumiillanne on teidän henkenne muoto; ja 
eläimellä on eläimellisen hengen muoto. Aineellinen ruumis on näet 
samanmuotoinen kuin hengellinen ruumis ja hengellinen ruumis on täydellisesti 
samanlainen kuin henki. Elämävoiman avullahan henki luo aineellisen ruumiin oman 
kuvansa ja oman muotonsa mukaan. 

» Teidän niin sanotut tiedemiehenne nauravat kuitenkin sinulle, jos sanot, että 
ruumiiseen yhtyneillä hengillä on niiden ruumiin muoto. He eivät voi käsittää, että 
hengellä voisi olla muotoa. He arvelevat, että vain aineella, sillä, mikä on sidottu 
paikkaan ja aikaan, on muoto. Siinä he suuresti erehtyvät. Henget eivät ole vailla 
muotoa, sillä koko luomakunnassa ei ole mitään, millä ei ole muotoa. Heillä on 
ruumis ja muoto, eivätkä sittenkään ole sidotut paikkaan eikä aikaan niinkuin 
aineelliset olennot. - Mitenkä me henget voisimme tuntea toisemme, ellei meillä 
olisi ruumista? Miikael on toisenlainen kuin Gabriel ja Gabriel toisenlainen kuin 
Rafael ja muut henget - mainitakseni vain näitä raamatullisia nimiä. Totuus on siis 
se, että kaikilla hengillä on muoto, niin hyvin Jumalalla ja Hänen korkeilla hengillään 
kuin syvyyden rumimmillakin kuvatuksilla ja aineeseen verhoutuneilla 
henkiolennoilla. 

» Kauneus on harmoniaa ja rumuus disharmoniaa. Se laki on koko luomakunnassa 
voimassa. Kauneinkin kuva voidaan disharmonisella viivalla muuttaa irvikuvaksi. 
Niinpä myös henki muuttuu muodoltaan yhä rumemmaksi, varsinkin kasvon 
piirteiltään, mitä disharmonisempi hänen suhteensa Jumalaan on, jonka kuvaksi ja 
muodoksi hänet kerran luotiin. 

» Samoinkuin henkeä ympäröivä elämänvoima on samanmuotoinen kuin 
henkikin, niin on sen väri ja haju yhtä kaunis tai ruma kuin hengenkin. Siksi te 
henkien materialisaattio istunnoissa olette nähneet, että hyvän henkiolennon 
elämänvoiman säteily on loistavan valoisa ja että siitä leviää mieluisa haju, kun sen 
elämänvoima tiivistyy, jota vastoin alhaisen henkiolennon elämänvoima on synkän 

verhon peitossa ja siitä lähtee aina vastenmielinen haju. Tosin ei ihminen aina tunne 
tätä hajua, koska sitä vain harvoin voi aineellisella hajuaistilla todeta. 

» Nämä ovat totuuksia, joita teidän tiedemiehillännekin on usein ollut tilaisuus 
todeta. 

» Hengen harmonia tai disharmonia siirtyy myöskin hengellisen ruumiin kautta 
aineelliseen ruumiiseen. Sen tähden ilmenee ihmisen luonne hänen ruumiinsa 
muodoista, varsinkin hänen kasvoistaan, vieläpä hänen jäsenistänsä. Se, joka on 
perillä tästä laista, voi ruumiinosien viivoista ja muodoista saada selkoa hengen 
ominaisuuksista. Myöskin ruumiin ryhti, käynti, liikkeet ovat hengen ilmaisumuotoja. 
Samoin ihmisen käsialasta voidaan päätellä hänen luonteensa. Samasta syystä 
henkiolento, joka kirjoittaa inhimillisen medion välityksellä, kirjoittaa samalla 
käsialalla kuin eläissään maan päällä; se muuttuu vasta Sitten, kun henkiolennon 
luonne toisella puolen on kehittynyt paremmaksi. 

» Koska ihmisen kohtalon voi nähdä elämänvoimasta aivan samoinkuin 
rakennuksen sen pohjapiirustuksesta, ja koska se elämänvoiman kautta siirtyy 
myöskin aineelliseen ruumiiseen, niin voi nähdä ihmisen kohtalon myöskin hänen 
ruumiinsa viivoista ja merkeistä. Ken tuntee nuo merkit, voi osittain nähdä samaa 
kuin selvänäkijä elämänvoimasta. 

» Voisin sanella sinulle mielenkiintoisen kirjan kaikista näistä asioista. Minun 
tehtäväni ei ole kuitenkaan rikastuttaa teidän inhimillistä tiedettänne, vaan selittää 
sinulle vain sen verran kuin on välttämätöntä, jotta voisit ymmärtää henkimaailman 
ja aineellisen luomakunnan yhteyttä sekä mitkä lait ovat tämän yhteyden perustana. 

» Koska elämänvoima on hengellinen, niin on sillä sama ominaisuus kuin 
hengelläkin, nimittäin, ettei minkäänlainen aine voi asettaa sille esteitä. Samoinkuin 
se esteettömästi tunkeutuu omaan ruumiiseensa, samoin se voi tunkeutua mihin 
muuhun aineeseen tahansa, niin pian kuin se on eronnut omasta ruumiistaan. Ei 
mikään voi asettaa sille esteitä. 

» Samantapainen ominaisuus on teidän niin sanotuilla Röntgensäteillänne, jotta 
teidän ei ole vaikea ymmärtää tätä totuutta. 

» Samoinkuin luonnossa lämmön vaikutuksesta ja pilvien kerääntyessä yhteen 
muodostuu vahvoja voimavirtoja, jotka näyttäytyvät salamoina, niin voi myöskin 
henkimaailma elämänvoiman avulla synnyttää hyvin vahvoja sekä kuumia että 
kylmiä voimavirtoja. Tehän puhutte myöskin salaman kuumista iskuista, jotka 
sulattavat kaiken, mihin ne osuvat sekä kylmistä iskuista, jotka eivät sytytä, mutta 
saavat aikaan äärettömän paineen. 

» Lämpö laajentaa ja haihduttaa - kylmä supistaa ja tiivistää. Tämä laki on 
voimassa sekä aineellisessa maailmassa että henkimaailmassa. 

» Samoinkuin te kuumuuden avulla muutatte ainetta höyryksi, vieläpä voitte 
saada sen näkymättömäksi, samoin voivat henkiolennot täydellisesti haihduttaa 
aineen. Hekin käyttävät apunaan kuumia voimavirtoja, muuttaen aineen 
elämänvoiman tapaiseksi, siis hengelliseksi voimaksi. Sillä aine, niinkuin jo ölen 
sanonut, ei ole muuta kuin ruumiillistunutta elämänvoimaa, joka voidaan muuttaa 
hengelliseksi elämänvoimaksi. Elämänvoimaksi muuttunut aine tunkeutuu 
esteettömästi kaiken aineen läpi, samoinkuin kaikki muukin elämänvoima, ja se 
voidaan siirtää minne hyvänsä ja tiivistää jälleen aineeksi. 

» Aineen haihduttamista te nimitätte "dematerialisoimiseksi" ja elämänvoiman 
tiivistämistä aineeksi te nimitätte "materialisoimiseksi". 

» Henkiolennot, niinkuin sanottu, käyttävät elämänvoiman kuumia voimavirtoja 
aineen haihduttamiseen ja kylmiä virtoja elämänvoiman tiivistämiseen, seuraten 
siten yleisiä luonnonlakeja. Ja samoinkuin teidän käyttäessänne voimakkaita 
maallisia voimavirtoja, täytyy noudattaa suurta varovaisuutta, samoin 
henkiolentojenkin tulee mitä suurimmalla varovaisuudella käyttää näitä 
voimavirtoja. Voidaksenne koskea korkeajännityslankoihin te käytätte eristimiä. Te 
puhutte oikosuluista ja muista vahingoista. Yhtä suurella varovaisuudella tulee 
henkien käsitellä elämänvoimavirtoja, joita käytetään dematerialisointiin tai 
materialisointiin istunnoissa, jotta ihmiset eivät saisi vammoja ja jotta toivottu 
aineen hajoitus tai tiivistys tapahtuisi. 

»Jos spiritistisessä istunnossa joku äkkiarvaamatta häiritsee henkiolentojen 
työtä, niin voi medio, joka työskentelee voiman lähteenä, tai myöskin osanottajat 
saada vammoja tai voi se vaikeuttaa ilmiön onnistumista tai kokonaan tehdä sen 
tyhjäksi. Sillä tässäkin työssä voi sattua "oikosulku", ellei eristyksestä ole ajoissa 
huolehdittu. 

» Tämä kuulostaa teistä liian inhimilliseltä. Mutta en voi kyllin usein sinulle 
huomauttaa, että kaikki, mitä maan päällä on aineellisessa muodossa, on myöskin 
henkimaailmassa olemassa hengellisessä muodossa ilman pienintäkään poikkeusta. 
Teidän ei ole helppo sitä käsittää, sillä kaikki teidän ajatuksenne ovat aineellisia. Ja 
teidän on hyvin vaikea siirtää ajatuksianne hengelliseen maailmaan. 

» Elämänvoiman, jolla teidän oma henkenne työskentelee ruumiissanne, täytyy 
tiivistyä määrättyyn asteeseen, niinkuin ölen jo sinulle selittänyt. Sillä hengen ja 
aineen välillä on määrätty yhtäläisyys tarpeen. Samasta syystä täytyy myöskin 

henkiolentojen, työskennellessään aineellisten olentojen kanssa, tiivistää maallista 
elämänvoimaa niin paljon, että se soveltuu heidän tarkoitukseensa. Suurena esteenä 
elämänvoiman tiivistymiselle on lämpö ja valo. Sinä ymmärrät kai ilman muuta, että 
lämpö on esteenä. Sillä lämpö laajentaa ja haihduttaa. Ehkäpä voit myös jossakin 
määrin ymmärtää, että valokin on esteenä elämänvoiman tiivistymiselle, kun 
huomautan, että te, kehittäessänne valokuvalevyjä tarvitsette pimeää huonetta. 

» Elämänvoiman tiivistys ei tosin ole mahdotonta lämmössä ja päivänvalossa, 
mutta siihen tarvitaan niin suurta elämänvoiman määrää, että sitä vain hyvin 
harvoin on henkiolennoilla käytettävänään, kun he välittävät sanomia ihmisille. 
Mutta luomiseen ja Jumalan erikoisten tehtävien suorittamiseen on hyvillä 
henkiolennoilla rajaton määrä elämänvoiman energiaa käytettävänään. 

» Sen vuoksi on mieletöntä nauraa sille ajatukselle, että monet spiritistiset ilmiöt 
onnistuvat vain pimeässä. Samalla se todistaa, miten tietämättömiä ihmiset ovat. 
Monet teidän tiedemiehistännekin väittävät, että istuntoja pidetään pimeässä vain 
siksi, ettei "spiritistisiä väärennyksiä" voitaisi yhtä helposti paljastaa. Yhtä hyvin voisi 
valokuvaajalta vaatia, että hän kehittäisi valokuvalevynsä päivänvalossa eikä 
pimeässä huoneessa, ja voisi sanoa häntä petturiksi, jos hän kehittäisi ne pimeässä. 
Ikävä kyllä vain harvat tietävät, että henkimaailman työskentelyssä on seurattava 
samoja lakeja kuin teidän maallisessakin työssänne. 

» Myöskin ravinnon vastaanotto, jota voidaan nimittää "elämänvoiman 
ravitsemiseksi" ja jota ihmisen on mahdotonta nähdä ja hyvin vaikea käsittää, 
tapahtuu aineen haihtumisen ja jälleen tiivistymisen kautta. 

» Kaikkina aikoina on näet ollut ihmisiä, jotka pysyivät elossa, vaikka he eivät 
nauttineet ruokaa. He vastaanottivat ravintoa hengellistä tietä. Henkiolennot tuovat 
elämänvoimaan ruokaa ja siirtävät sen tässä muodossa ruoansulatuselimiin. Siellä 
elämänvoiman ravinto tiivistyy ja muuttuu aineelliseksi ravinnoksi. Sen vuoksi on 
näiden henkilöiden ulostus yhtä luonnollinen kuin jos he nauttisivat aineellista 
ruokaa. Ne henkilöt, joita tällä tavoin ravitaan, ovat muussakin suhteessa 
henkimaailman yhteydessä. Se ei tapahdu ihmisen itsensä vuoksi, vaan on rengas 
tapahtumien ketjussa, joiden tulee palvella korkeampaa päämäärää. 

» Siitä, mitä tähän saakka ölen sinulle selittänyt, voit itsekin tehdä sen 
johtopäätöksen, että jokaiseen tehtävään, jota henkiolennot suorittavat tavalla, jota 
te voitte käsittää, tarvitaan riittävästi elämänvoiman energiaa. Elämänvoiman 
energia on Jumalan koko luomakunnan käyttövoima. Myöskin henkien 
työskennellessä ihmisten yhteydessä. 

» Nyt nousee itsestään kysymys, mistä henkiolennot ottavat sen elämänvoiman 
energian, jota he tarvitsevat ollessaan ihmisten yhteydessä? 

» Voisit ehkä olettaa, että hengille riittää heidän oman elämänvoimansa energia, 
kun he työskentelevät ihmisten yhteydessä. Se ei kuitenkaan pidä paikkaansa. Sillä 
henget tarvitsevat elämänvoimansa energian omaan elämäänsä ja henkimaailmassa 
suoritettavaan työhönsä. Mutta ennen kaikkea on korkeampien henkiolentojen 
elämänvoima aivan liian hienoa ja puhdasta, jotta se voisi vaikuttaa ihmisten aivan 
toisen luontoisen elämävoiman yhteydessä. Onhan teilläkin hienoja aineita, joita 
ette voi sekoittaa karkeampien kanssa yhteen. 

» Siitä seuraa, että henkiolentojen tulee käyttää maallisessa työssään sellaista 
elämänvoimaa, joka soveltuu maalliseen elämänvoimaan. Ja sitä he tavallisesti 
saavat maallisilta olennoilta, joiden parissa he työnsä suorittavat. Ihmiset, eläimet, 
kasvit ja mineraalit ovat ne lähteet, joista henget saavat tarvittavan voiman. Näitä 
lähteitä te nimitätte "medioiksi". Maallisia olentoja, jotka voivat riittävästi antaa 
elämänvoimaa, sanotaan "mediumistisiksi". 

» Kaikki maalliset olennot ovat jossakin määrin mediumistisia. Sillä kaikilla on 
elämänvoiman energiaa ja he voivat sitä hiukan erittää. Mutta suurimmalla osalla 
tämä eritys on niin vähäinen, etteivät he kelpaa henkimaailman elämänvoiman 
lähteeksi. 

» Mutta useasti sattuu, ettei "medioitten" elämänvoiman energia, vaikka sitä 
onkin riittävästi, ole ilman muuta käytettävissä. Jotta "korkeammat henget" voisivat 
sitä käyttää, on sitä joka tapauksessa puhdistettava, jossakin määrin "suodatettava". 
Teidän maallisiakin aineitanne täytyy usein "suodattaa" ennenkuin niitä voi käyttää. 

» Alhaisten henkien ei tosin tarvitse puhdistaa medioitten elämänvoimaa. Sillä 
mitä sumeampi medioitten elämänvoima, sitä paremmin se soveltuu näiden henkien 
elämänvoimaan. Siksi heidän onkin helppo käyttää medioita tarkoituksiinsa, ja he 
saavuttavat paljon pikemmin päämääränsä kuin korkeat henget. 

» Minun on turha antaa lisäneuvoja, sillä voit itsekin tutkimalla tähänastisia 
selityksiäni, ymmärtää, miten elämänvoiman energiaa on käytettävä. 

» On näet vastattava kysymykseen: "Millä tavalla henkiolennot käyttävät 
maallista elämänvoimaa suorittaessaan työtään maallisten olentojen yhteydessä"? 

» Paras ja lyhyin vastaus tähän kysymykseen on seuraava: Samoinkuin sinun oma 
henkesi käyttää ruumiisi aineellisia jäseniä, jotta netoimisivat täysin tajuttavalla 
tavalla, samoin ruumiittoman olennon, pitää useimmiten luoda itselleen aineellisia 

jäseniä, jotta hän voisi saada aikaan samantapaista toimintaa. Se tapahtuu siten, 
että hän ympäröi hengelliset jäsenensä mediosta erittämällään ja tarkoitusta varten 
tiivistämällään elämänvoimalla. 

» Kun sinun henkesi tahtoo tarttua aineelliseen esineeseen, niin se tapahtuu 
siten, että käytätomaa aineellista kättäsi. Mutta sinun ruumiillinen kätesi ei 
todellisuudessa ole mikään muu kuin henkesi aineellistuneen käden verho, joka on 
muodostettu tiivistetystä maallisesta elämänvoimasta. Kun siis henkiolento tahtoo 
tarttua samaan aineelliseen esineeseen, täytyy hänen ensin aineellistuttaa 
henkikätensä tiivistämäIlä hänen käytettävänään olevaa maallista elämänvoimaa. 
Muuta mahdollisuutta hänellä ei ole. Aineellistumisen ei tietenkään tarvitse olla 
yhtä tiivis kuin sinun ruumiillisen kätesi. Ei edes niinkään tiivis, että teidän silmänne 
voisi sen nähdä, mutta kuitenkin siksi täydellinen, että sillä voidaan tarttua 
aineelliseen esineeseen. Jollei käytettävänä oleva elämänvoima riitä sellaiseen 
tiivistymiseen, niin henkiolento ei voi tarttua siihen, yhtä vähän kuin sinäkään, jos 
ruumiillinen käsivartesi ja kätesi olisi poikki. 

» Tosin henkiolento voi tarttua aineelliseen esineeseen ja siirtää sen toiseen 
paikkaan, vaikka hänen henkikätensä ei olisikaan aineellistunut, mutta silloin hänen 
tulee muuttaa esine ensin elämänvoimaksi. Sillä elämänvoimaksi muuttunut, siis 
hengellinen aine on ilman muuta henkiolennon käytettävissä. Mutta henkiolento voi 
vain siinä tapauksessa tarttua aineelliseen esineeseen, jota ei edeltäkäsin ole 
muutettu elämänvoimaksi, että hänen henkikätensä on materialisoitu. Sillä vain 
samantapainen aine voi tarttua samantapaiseen. 

On olemassa paljon elämänvoiman tiivistyksen eli aineellistumisen eri asteita, 
alkaen niistä elämänvoiman tiivistyksistä, joita vain selvänäkijä voi nähdä, aina 
täydellisiin henkien aineellistumisiin saakka, jotka eivät missään suhteessa eroa 
aineellisesta ruumiista. Tiivistymisen aste riippuu siis siitä elämänvoiman määrästä, 
mikä henkiolennoilla on tarkoituksiaan varten käytettävänä. 

» Valitkaamme vielä toisia esimerkkejä. Sinun oma henkesi haluaa puhua, jotta 
kanssaihmisesi voisivat korvillaan kuulla. Mitä hänen tulee tehdä? Hänen pitää ottaa 
avukseen sinun ruumiisi aineelliset puhevälineet. Muuten se ei käy. Ja kun henki 
haluaa puhua, jolla ei ole aineellista ruumista eikä siis aineellisia puhevälineitä, mitä 
hänen pitää tehdä, voidakseen saada aikaan sellaisia ääniä, joita ihmiskorva voi 
kuulla? Hänellä on kaksi keinoa, toinen on se, että hän aineellistuttaa maallisen 
elämänvoiman avulla oman hengellisen puhevälineensä. Toinen keino on se, että 
hänen hengellinen äänensä tiivistyy medion elämänvoiman avulla, joka on hänen 
käytettävänään, jotta ihmisen korva voisi kuulla hänen äänensä. Tässä tapauksessa 

hän ei tarvitse aineellistuneita puhevälineitä, vaan ainoastaan tiivistetyn äänen 
elämänvoimaa. Te nimitätte tätä henkien puhetapaa "suoranaiseksi ääneksi", joka 
kuuluu joko voimakkaampana tai heikompana aina sen mukaan kuinka paljon 
elämänvoiman energiaa henget saavat medioilta elämänvoiman äänen tiivistämistä 
varten. 

» Kanssaihmisesi voivat nähdä sinut siksi, että sinulla on aineellinen ruumis. Sinun 
aineellinen ruumiisi on kuitenkin vain henkesi ja kaikkien sen elinten aineellinen 
kuori. Sillä sinun ruumiisi kaikki elimet ovat hengellisessä muodossa sinun 
hengessäsi. Jos siis henkiolento haluaa näyttäytyä ihmisille sellaisessa muodossa, 
että häntä kaikissa suhteissa voidaan pitää maallisena olentona, niin tulee hänen 
verhota koko hengellinen olentonsa kaikkine hengellisine elimineen aineelliseen 
kuoreen, jonka hän saa aikaan tiivistäen maallista elämänvoimaa. Siten 
materialisoidussa hengessä ei ihminen voi huomata mitään, mikä eroaisi tavallisesta 
ihmisestä. Hänellä on luut ja nahka, kaikki ulkonaiset elimet, kynnet, hiukset, 
hampaat; kaikki sisäiset elimet, sydän, joka sykkii sekä veri, joka kiertää suonissa 
sekä kaikkea muutakin, mitä normaalilla ihmisellä on. Sellainen täydellinen 
aineellistuminen vaatii niin paljon elämänvoimaa, ettei yksi medio koskaan voi niin 
paljon erittää. Sellaisessa tapauksessa on eritettävä myöskin ainetta medion 
aineellisesta ruumiista ja käytettävä hengen aineellistuttamiseen. Siksi medion 
ruumiinpaino vähenee huomattavasti tällaisessa hengen materialisoinnissa. Mutta 
niin pian kuin materialisointi on päättynyt, saa hän kaiken sen takaisin, minkä hän on 
kadottanut. 

» Minua ihmetyttää, että teidän tiedemiehenne, jotka kokeilevat niin paljon tällä 
alalla, eivät itsestään ole huomanneet näitä totuuksia. Näkeväthän he siksi paljon 
ilmiöitä, että niiden pitäisi osoittaa heille tie. He näkevät, miten aineellistuneet 
kädet tarttuvat esineihin ja siirtävät niitä muualle. He kuulevat "suoranaisia ääniä" ja 
näkevät usein samalla elämänvoiman pilven, josta ääni kuuluu. Ja kun he 
valokuvaavat ilmiöitä, niin he näkevät joskus levyllä kurkunpään näköisen kuvan, 
jonka henki on muodostanut aineellistuttamalla elämänvoimaa voidakseen 
synnyttää ääntä. Tutkimalla täydellisiä henkimaterialisaattioita he näkevät niissä 
kaiken sen, mitä normaalisissakin ihmisissä on, ja kaikesta huolimatta eivät 
sittenkään pääse totuuden perille. 

» Suurin este totuuden ymmärtämiseen on se, ettei käsitetä mitä "henki" ja 
"aine" oikeastaan ovat. Kun kerran se tosiasia ymmärretään, että henkimaailma 
olennoltaan on samanlainen kuin aineellinen, niin katoavat enimmät vaikeudet, 
jotka nyt estävät ihmisiä oikein ymmärtämästä näkymättömän ja näkyvän maailman 

yhteyttä. Silloin tunnustetaan, että henkiolennolla on sama elimistö hengellisessä 
muodossa kuin ihmisellä aineellisessa muodossa; että ruumis on hengen kuori ja sen 
vuoksi ei aineellisessa kuoressa voi olla mitään, mitä ei hengellisessä maailnnassa 
ole. Silloin käsitetään, että henkimaailnna kaikessa on samanlainen kuin aineellinen 
maailma, ainoa erotus on vain se, että aineellisessa maailmassa kaikki on aineellista 
ja henkimaailmassa kaikki hengellistä. 

» Mutta kaikki elämä sekä aineellisessa että henkimaailmassa on sidottu 
elämänvoiman energiaan. Se on luomisen suurin voima, jolla Jumala, tämän voiman 
lähde, voi mullistaa kaikki. Tällä voimalla Hän ja hänen henkimaailmansa saa aikaan 
suurimmat "ihmeet", niinkuin te sanotte. Se on se voima, jolla ihmeiden tekijä 
suorittaa yliluonnollisia tekoja siten, että hänen elämänvoimansa energiaa lisäävät 
henkiolennot, joko hyvät tai pahat, aina sen mukaan, kenen yhteydessä hän on. 

» Elämänvoimaa on kuitenkin pahoissa, Jumalasta luopuneissa hengissä, 
demooneissa vain rajoitettu määrä, jota vastoin Jumalan hengillä on sitä voimaa 
rajattoman paljon. 

» Tällä voimalla Kristus paransi sairaita ja herätti kuolleita. Tällä voimalla hän ajoi 
pahoja henkiä riivatuista. Hyvien henkien voiman avulla Kristus saattoi kulkea 
järvellä. Tällä voimalla henkimaailma, joka palveli Kristusta, muutti hänen 
käskystään leivän elämänvoiman muotoon, jotta se aineellistumisen kautta lisääntyi 
aivan ihmeellisessä määrässä. 

» Kristus lupasi antaa saman voiman kaikille, jotka uskovat häneen. "Ja nämä 
merkit seuraavat niitä, jotka uskovat: minun nimessäni he ajavat ulos riivaajia, 
puhuvat uusilla kielillä, nostavat käsin käärmeitä, ja jos juovat jotain kuolettavaa, ei 
se heitä vahingoita; he panevat kätensä sairasten päälle, ja ne tulevat terveiksi. 
Mutta he lähtivät ja saarnasivat kaikkialla, ja Herra vaikutti heidän kanssansa ja 
vahvisti sanan sitä seuraavien esimerkkien kautta". (Mark. 16: 17, 18, 20.) Sillä usko 
Jumalaan, luottamus Häneen ja Hänen tahtonsa täyttäminen saattaa ihmisen hyvin 
läheiseen yhteyteen Jumalan loppumattoman voimalähteen kanssa. Sitä, jolla on 
tämä usko, palvelee myös Jumalan henkimaailma, niin että hän tässä uskossaan 
kykenee kaikkeen. "Kaikki on mahdollista sille, joka uskoo". (Mark. 9: 23.) 

»Jokaisessa, joka uskoo Jumalaan, toteutuu sama totuus kuin Kristuksessakin, 
nimittäin: Jos me täytämme Jumalan tahdon, niin Jumala täyttää myös meidän 
tahtomme. » 

Elämänvoiman käyttö henkimaailman yhteyteen 
pyrittäessä raamatun mukaan. 


Silloin Herra astui alas pilvessä ja puhut- 
teli häntä. 4. Moos. 11: 25. 


» Luonnonvoimat toimivat kaikkialla. Siitä ei ole mitään poikkeusta. 
Elämänvoiman energia, niinkuin ölen sinulle selittänyt, on siis välttämätön, jotta 
henkiolennot ja ihmiset voisivat päästä toistensa yhteyteen. 

»Jotta huomaisit, että elämänvoiman virta oli välttämätön silloinkin, kun 
raamatussa kerrotaan henkiolentojen ja ihmisten yhteydestä, niin haluaisin 
tarkastaa sinun kanssasi muutamia Vanhan ja (Juden Testamentin kohtia ja selittää 
ne sinulle. 

» On luonnollista, että useimmissa näissä tapauksissa, joista raamatussa 
kerrotaan, mainitaan vain se tosiasia, että henget tulivat ihmisten yhteyteen ja 
sivuutetaan vaitiololla siihen liittyvät ilmiöt. Mutta siitä huolimatta on vielä runsaasti 
kohtia, joissa suorastaan puhutaan elämänvoimasta. 

» Ensimmäinen viittaus siihen on kertomuksessa Aabrahamista: "Ja kun aurinko 
oli laskenut ja oli tullut pilkkopimeä, näkyi suitsuava pätsi ja liekehtivä tuli, joka 
liikkui uhrikappaleiden välissä". (1 Moos. 15: 17.) -Tämä tapahtui Herran puhuessa 
Aabrahamin kanssa. Elämänvoiman virta näyttää hiukan tiivistyneessä muodossa 
savupilveltä ja loistaa pimeässä punertavan keltaisena kuin tuliliekki. 

» Kertomus Mooseksesta on täynnä tämäntapaisia esimerkkejä. "Silloin Herran 
enkeli ilmestyi hänelle tulen liekissä keskellä orjantappurapensasta; ja hän näki, että 
pensas paloi ilmitulessa, mutta pensas ei kuitenkaan kulunut". (2 Moos. 3: 2.) 

- Tässäkin henki käytti elämänvoimaa puhuakseen Mooseksen kanssa. Oli yö, kun 
Mooses näki tämän ilmiön, sillä päivällä elämänvoima ei voinut näyttää tulenliekiltä, 
vaan pilveltä, joka peitti pensaan. Sama seikka käy ilmi myöskin seuraavasta 
raamatun kohdasta: "Ja Herra kulki heidän edellänsä, päivällä pilvenpatsaassa 
johdattaakseen heitä tietä myöten ja yöllä tulenpatsaassa valaistaksensa heidän 
kulkunsa, niin että he voivat vaeltaa sekä päivällä että yöllä. Pilvenpatsas ei 
poistunut päivällä eikä tulenpatsas yöllä kansan edestä". (2 Moos. 13: 21, 22.) 

Pilvenpatsas ei ollut mitään muuta kuin elämänvoiman pilvi. Se muodosti sekä 
orjantappurapensaassa että israelilaisten vaeltaessa erämaassa elämänvoiman 
kuoren, joka ympäröi Herraa ja joka oli välttämätön, jotta Hän saattoi ilmaista 
itsensä ihmisille tajuttavalla tavalla. Oien jo sinulle selittänyt, että elämänvoima on 
aina hengen yhteydessä. Ei ole olemassa irtonaista, vapaasti leijailevaa 
elämänvoimaa. 

» Niin usein kuin siis Vanhassa Testamentissa mainitaan "pilvenpatsas", puhutaan 
siitä aina Jumalan henkiolentojen yhteydessä: "Niin Jumalan enkeli, joka oli kulkenut 
Israelin joukon edellä, siirtyi kulkemaan heidän takanansa; ja pilvenpatsas siirtyi 
heidän edeltänsä ja asettui heidän taaksensa". (2 Moos. 14: 19.) — "Ja aina kun 
Mooses meni majaan, laskeutui pilvenpatsas ja seisahtui majan ovelle; ja Herra 
puhutteli Moosesta". (2 Moos. 33: 9.) - "Sitten Mooses kutsui kokoon 
seitsemänkymmentä miestä kansan vanhimpia ja asetti heidät majan ympärille. 
Silloin Herra astui alas pilvessä ja puhutteli häntä". (4 Moos. 11: 24, 25.) 

» Kun Herra Siinain vuorelta tahtoi puhua Moosekselle niin suurella äänellä, että 
koko kansa voisi sen kuulla, sanoi hän Moosekselle: "Katso, minä tulen sinun tykösi 
paksussa pilvessä, että kansa kuulisi, kun minä puhun sinun kanssasi, ja uskoisi myös 
sinua ainiaan". (2 Moos. 19: 9.) -Tässä sanotaan aivan suoraan, että elämänvoiman 
pilvi oli välttämätön, jotta Herra voisi puhua ihmisille. Edelleen sanotaan, että 
elämänvoiman synnyttämä ääni on sitä vahvempi, mitä tiiviimpi elämänvoima on. 
Samoin on laita radionne. Mitä vahvempi voimavirta, sitä vahvempi ääni. 

» Kun siis Herra puhui Siinain vuorelta valtavalla pasuunan äänellä, täytyi myöskin 
elämänvoiman olla voimakas. Niinpä sanotaan: "Ja koko Siinain vuori peittyi savuun, 
kun Herra astui sille alas tulessa, ja siitä nousi savu niinkuin pätsin savu, ja koko 
vuori vapisi kovasti. Ja pasuunan ääni koveni kovenemistaan. Mooses puhui, ja 
Jumala vastasi hänelle jylinällä". (2 Moos. 19: 18, 19.) 

Selittäessäni elämänvoiman lakia, huomautin, että vahvat voimavirrat luovat 
tiivistynyttä elämänvoimaa, samoin ne myöskin hajottavat tiivistyneen 
elämänvoiman. Tällaiset voimavirrat loivat myöskin tiivistynyttä elämänvoimaa 
Siinain vuorella. Sen vuoksi oli hengenvaarallista astua voimavirtojen läheisyyteen. 
Niinpä Herra kielsi kansaa lähestymästä vuorta. Kaikkia, - ihmisiä ja eläimiä — jotka 
rikkoivat tämän käskyn, rangaistiin kuolemalla. (2 Moos. 19:12.) - Se ei ollut turha 
uhkaus, jotta kansa pelkäisi Jumalaa, niinkuin te sen käsitätte. Se oli suoranainen 
varoitus hengenvaarasta, joka uhkaa jokaista, joka joutuu näiden voimavirtojen 
yhteyteen. Samoinkuin te pystytätte varoitustauluja maallisten voimavirtojenne 
läheisyyteen, jotta ihmiset huomaisivat, miten hengenvaarallista on kajota 

korkeajännitys lankoihin, samoin annettiin Israelilaisillekin varoitus. Vasta kun 
voimavirta ei toiminut enää, sai kansa nousta vuorelle. Tämän ajan määräsi Herra 
seuraavin sanoin: "Vasta kun pitkä torven puhallus kuuluu, he nouskoot vuorelle". 

(2. Moos. 19: 13.) - Vain ne saattoivat sitä ennen hengenvaaratta astua voimavirran 
läheisyyteen, joille Herra oli erikoisesti antanut siihen luvan, nimittäin Mooses ja 
Aaron. Heidän varjelukseensa käytettiin samantapaisia laitteita, joilla te eristätte 
voimavirtanne. 

»Ja kun Herra edelleen sanoi, että ihmiset ja eläimet joutuivat kuoleman omiksi, 
jos he vain yrittäisivätkin lähestyä savuavaa vuorta, niin ei Hän sillä rangaissut heitä 
tottelemattomuudesta. Ensiksikään eivät eläimet voi olla tottelemattomia Jumalaa 
vastaan. Tämä kielto tarkoitti pikemmin vain sitä, että oli varottava, etteivät 
voimavirrat katkeaisi. Ne olisivat katkenneet, jos maalliset olennot olisivat joutuneet 
elämänvoiman virtojen suoranaiseen kosketukseen. 

» Sinä ihmettelet, että annan sinulle tällaisen selityksen raamatun tapahtumista. 
Se tuntuu sinusta varmaan liian maalliselta ja aineelliselta. Mutta se on totuus ja 
sinulle uusi todistus siitä, että Jumalan laatimat lait ovat kaikkialla samat ja että 
Luojan itsensäkin täytyy alistua niihin. Hän ei riko mitään lakia, niinkuin raamatussa 
sanotaan: "Minä tulin tietämään, että kaikki, mitä Jumala tekee, pysyy iäti". (Saar.3: 
14.) 

» Kuultuasi tämän selityksen ymmärrät myöskin, miksi Kristus heti 
ylösnousemuksen jälkeen kielsi Magdaleenaa kajoamasta itseensä. Sillä hänen 
henkensä ruumiillistuminen oli vasta alussaan, eikä Magdaleena koskemalla häneen 
olisi estänyt vain aineellistumisen täydentymistä, vaan samalla myös turmellut sen 
kokonaan. Syyn, minkä vuoksi Kristus kielsi häntä kajoamasta itseensä, lisäsi eräs 
tietämätön jäljentäjä raamattuun vasta myöhemmin: "Sillä en minä ole vielä mennyt 
ylös Isäni tykö". (Joh. 20: 17.) Siitä voit huomata, ettei Kristus tämän takia kieltänyt 
Magdaleenaa kajoamasta hänen hengelliseen ruumiiseensa, koska hän myöhemmin 
suorastaan kehoitti apostoleita koettelemaan hänen jäseniänsä. Ei hän silloinkaan 
vielä ollut mennyt Isän luo. Mutta hänen ruumiinsa oli aineellistunut ja siksi ei 
kajoaminen voinut vahingoittaa apostoleja eikä estää Kristuksen aineellistumista. 

» Mainitkaamme vielä joitakin esimerkkejä Uudesta Testamentista. 

Kirkastuksessa Taborin vuorella "tuli pilvi, joka peitti heidät varjoonsa, ja pilvestä 
kuului ääni". - Tässäkin oli elämänvoiman pilvi tarpeen, jotta ihmiskorva voisi kuulla 
äänen. Samaa elämänvoiman pilveä käyttivät Mooses ja Elias, voidakseen näyttäytyä 
tiivistyneessä hengellisessä ruumiissa Jeesukselle ja kolmeile apostolille. (Matt: 17. 
1-13.) 

» Kristus ilmestyi aineellistuneessa hengellisessä ruumiissa ylösnousemuksen 
jälkeen. Hengellisessä ruumiissaan hän seisoi opetuslastensa edessä taivaaseen 
nousupäivänä. He näkivät, miten hengellinen ruumis heidän silmiensä edessä haihtui 
elämänvoiman pilveksi. Ja kun se oli haihtunut kokonaan, oli Kristuskin kadonnut 
heidän näkyvistään. Se yleinen käsitys, että tavallinen pilvi kätki Kristuksen 
opetuslasten katseilta, on aivan väärä. 

» Helluntaina ilmestyi apostolien ja muiden läsnäolevien yläpuolelle "tulisia 
kieliä". Ne olivat elämänvoiman liekkejä, samantapaisia kuin liekki 
orjantappurapensaassa, ja ne asettuivat jokaisen pään yläpuolelle. He tulivat 
täyteen Jumalan henkeä, jota oli näissä elämänvoiman kuorissa, ja Jumalan henki 
puhui elämänvoiman avulla heidän suunsa kautta yhtä monella vieraalla kielellä, 
kuin eri kansojen edustajia oli heidän joukossansa. Koska elämänvoiman kielet 
näyttivät "liekeiltä", niin voimme siitä päättää, että Jumalan henget tulivat yöllä. 
Jumalan hengen vuodatus tapahtui näet >2 2 yöllä teidän ajanlaskunne mukaan. 

» Eräs kohta Johanneksen ilmestyksessä todistaa, että paha henkimaailma on 
samojen elämänvoiman lakien alainen kuin hyväkin: "Minä näin tähden, taivaasta 
maan päälle pudonneen ja sille annettiin syvyyden kaivon avain; ja se avasi syvyyden 
kaivon, ja kaivosta nousi savu, niinkuin savu suuresta pätsistä, ja kaivon savu pimitti 
auringon ja ilman. Ja savusta lähti heinäsirkkoja maan päälle". (Ilm. 9: 1-3.) Ja Sitten 
kerrotaan edelleen, että Jumala, rangaistakseen siten ihmisiä, antoi käskyn pahoille 
hengille aineellistua elämänvoiman energian avulla heinäsirkoiksi, joilla oli ihmisen 
kasvot. Minä mainitsen tämän kohdan vain siksi, että siinä suoranaisesti puhutaan 
"elämänvoiman pilvistä", jotka ovat välttämättömiä, jotta pahat henget voisivat 
aineellistua. 

» Luonnollisesti monien raamatussa mainittujen henkien aineellistuminen ja 
henkien välittämät sanomat tapahtuivat elämänvoiman energian avulla, vaikkei sitä 
yksityiskohdissa suorastaan sanotakkaan. 

» Vanhan liiton uhrit olivat elämänvoiman lähteitä, joista Jumala eritti voimaa 
voidakseen puhua. Ne kohdat Vanhan Testamentin kirjoissa, jotka tuntuvat teistä 
turhilta, koskettelevat ensi sijassa israelilaisten uhrilakeja. Te ajattelette täydellä 
syyllä: Mitenkä täydellinen Jumala, kaiken elämän, onnen, hyvyyden ja kauneuden 
lähde, voi vaatia, että hänelle uhrattaisiin sellaisia maallisia uhreja kuin eläimiä, 
kasveja ja yrttejä? Mitenkä hän voisi virvoittaa itseään uhrieläinten verellä ja 
härkien, pässien ja lampaitten lihalla? Mitenkä Hän voisi nauttia sellaisista 
tuoksuista, joita valmistetaan mirhasta, kanelista, kalmoruo'osta, kassiasta ja 
oliiviöljystä? Mitenkä voisivat yrtit olla Hänelle erikoisen suloisia? - Ja teistä tuntuu 

lapselliselta, kun suuri Jumala, jota taivaat eivät voi käsittää, rakennuttaa itselleen 
pienen maallisen majan ja itse määrää pienimmätkin seikat, jokaisen laudan ja 
listan, matot ja esiriput, pappien puvut ja päähineet, vieläpä alusvaatteetkin. 
Tosiaankin, eikö se tunnu inhimilliseltä turhamaisuudelta, kun Jumala määrää 
käytettäväksi kallisarvoisia aineksia, niinkuin kultaa, hopeaa ja jalokiviä, niin että 
ilmestysmaja sisustuksineen olisi maksanut kokonaisen suuren omaisuuden teidän 
rahassanne? 

»Jos arvostelette asiaa inhimilliseltä kannalta, niin voi se tuntua teistä Jumalalle 
arvottomalta. Mutta kun ymmärrätte mitä tarkoitusta Jumala piti tässä silmällä, ja 
käsitätte, että vain siten tämä teille käsittämätön tarkoitus oli saavutettavissa, - niin 
te tässäkin kunnioitatte Jumalan rajatonta viisautta ja rakkautta. 

» Tämä tarkoitus on teiltä salattu, vaikka raamatussa siitä aivan suoraan 
puhutaan ja siihen selvästi viitataan. Te ette osaa ajatuksella lukea näitä pyhiä 
kirjoja. Te luette niitä yhtä hätäisesti kuin maallisia kirjoja. Te käsitätte inhimilliseltä 
kannalta sen minkä luette. Teidän maallinen henkenne ei käsitä Jumalan suurta 
työtä, josta niissä puhutaan. Siten se ei myöskään kykene käsittämään sitä totuutta, 
jota maallinen ilmestysmaja ja vanhantestamentillinen uhri edustaa. 

» Avaa raamattusi ja minä selitän sinulle, mitä siinä sanotaan ilmestysmajasta ja 
sen sisustuksesta sekä uhreista ja papeista. 

» Kaikkien näiden ohjeiden tarkoitus ilmenee seuraavista sanoista: "Tämä olkoon 
teillä jokapäiväinen polttouhri sukupolvesta sukupolveen ilmestysmajan ovella 
Herran edessä, jossa minä ilmestyn teille puhuakseni sinun kanssasi. Sillä minä 
ilmestyn israelilaisille". (2 Moos. 29: 42, 43.) 

» Siis Jumalan, ilmestyminen israelilaisille oli ainoa tarkoitus, jota Jumala piti 
silmällä antaessaan määräyksensä ilmestysmajasta ja uhreista. 

» Sinä tiedät, että jokainen henki tarvitsee maallista elämänvoiman energiaa, kun 
hän tulee ihmisten yhteyteen heille tajuttavassa muodossa. Se on Jumalan säätämä 
laki, jota kaikkien henkiolentojen täytyy seurata, sekä Jumalan, kaikkein korkeimman 
hengen, että alhaisempienkin, syvyyden henkien. 

» Kun siis Jumala itse tai Jumalan henkiolennot hänen käskystään tai hänen 
luvallaan tahtoivat tulla israelilaisten yhteyteen ja puhua heille, niin täytyi heillä olla 
käytettävänään tarpeellista elämänvoimaa. 

» Kaikki toimenpiteet, joihin Mooses Jumalan käskystä ryhtyi rakentaessaan 
ilmestysmajan ja säätäessään uhrilakeja, tarkoittavat puhtaimman maallisen 
elämänvoiman synnyttämistä. 

» Koska ihmiset ovat maallisen elämänvoiman välittäjiä, ja maallinen 
elämänvoima on ihmeellinen erilaisten maallisten elämänvoiman lajien sekoitus, 
niin oli eritettävä elämänvoimaa erilaisista maallisista elämänvoiman lähteistä, jotta 
Jumala voisi puhua ihmisten kanssa; mineraaleista, kasveista, yrteistä, puista ja 
eläimistä. Mutta ennen kaikkea oli alusta alkaen huolehdittava siitä, ettei tämä 
elämänvoiman sekoitus tulisi sameaksi siitä, että sen läheisyydessä olevasta 
maallisesta aineesta säteilisi sameaa elämävoimaa ja tunkeutuisi puhtaaseen 
elämänvoimaan. Siksi täytyi ennen kaikkea sen aineksen, josta ilmestysmaja ja sen 
sisustus oli tehty, olla sellaista, että se sisälsi ainoastaan puhdasta elämänvoimaa. 

» Mineraaleista ovat kulta, hopea ja kupari puhtaimman mineraalisen 
elämänvoiman sekoituksen välittäjiä. Sen huomaat siitäkin, etteivät ne ruostu. Sillä 
ruoste syntyy, kun mineraaliin tunkeutuu epäpuhdasta elämänvoimaa turmellen 
siinä olevan elämänvoiman. 

» Sama oli laita kankaitten, joita käytettiin osittain pappien puvuiksi, osittain 
esiripuiksi ja matoiksija ilmestysmajan katon peitteeksi. Sinisessä ja purppuran 
punaisessa kankaassa, helakan punaisessa ja valkeassa palttinassa on puhtainta 
elämänvoiman sekoitusta. Siksi piti ylimmäisellä papilla, joka oli kaikkein lähimmässä 
yhteydessä elämänvoiman pilvessä puhuvan Jumalan hengen kanssa, olla kullasta ja 
sinipunaisista, purppuranpunaisista ja helakanpunaisista langoistaja kerratuista 
valkoisista pellavalangoista kudottu kasukka. 

» Samoin oli valmistettu rintakilpi, joka oli kiinnitetty kasukkaan. Siinä oli 
kaksitoista jalokiveä, koska niissä on voimakkainta elämänvoimaa hyvin suuressa 
määrässä. 

» Viitta oli sinistä purppuraa ja sen helmassa oli granaattiomenia, punasinisistä, 
purppuranpunaisista ja helakanpunaisista langoista ja niiden välissä kultatiukuja. 
Kaikella tällä oli erikoinen tarkoituksensa. 

» Alusvaatteet olivat pellavasta. Housut puhdasta liinaa. Tekin tiedätte, että 
puhdas liina alus- ja vuodevaatteina on erittäin terveellistä. Se johtuu siitä, että 
tässä kankaassa on erikoista, puhdasta elämänvoimaa, joka siirtyy teidän 
ruumiiseenne ja vahvistaa sitä. 

» Kaikista puulajeista on akasiapuu puhtain. Siksi saatiin vain sitä käyttää 
ilmestysmajan rakennuspuuna. 



89 


» Kaikki muut määräykset astioista, esiripuista, matoista, kattopeitteestä 
annettiin yksinomaan elämänvoiman puhtautta silmällä pitäen. Raamatusta voit 
lukea kaikesta yksityiskohtaisesti. 

» Nämä kaikki olivat varovaisuus toimenpiteitä, jotta se elämänvoima, joka 
pilvenä laskeutui liitonarkin yläpuolelle, pysyisi puhtaana ja helpottaisi Jumalan 
puhumista. Samasta syystä piti pappien pestä kätensä ja jalkansa kaikkein 
pyhimmän ovella ennenkuin he astuivat ilmestysmajaan. 

» Tärkeintä oli kuitenkin elämänvoiman luominen, joka leijaili majan yläpuolella 
elämänvoiman pilvenä, jotta Jumalan ääni kuuluisi, kun hän puhui Moosekselle. 
Siinä ei siis puhuttu medion kautta, vaan se oli "suoranainen ääni". Hengellinen ääni 
tiivistettiin pilven maallisen elämänvoiman kautta sen verran kuin oli tarpeellista, 
jotta ihmisen korva voisi sen kuulla. Raamattu sanoo: "Ja kun Mooses meni 
ilmestysmajaan puhumaan Herran kanssa, kuuli hän äänen, joka puhutteli häntä 
liitoarkun päällä olevalta armonistuimelta, molempien kerubien väliltä; ja Herra 
puhui hänelle". (4 Moos. 7: 89.) 

» Määrätyt uhrit olivat tarpeen tämän elämänvoiman pilven luomiseen. 

» Sinä tiedät, että veri on aineellisessa ruumiissa elämänvoiman johtolanka. Siksi 
veressä on eniten ja helpoimmin sekoittuvaa elämänvoimaa. Sen vuoksi on veri 
paras elämänvoiman lähde, kun yritetään päästä henkimaailman yhteyteen. Ja vain 
siitä syystä, että voitaisiin saada elämänvoimaa, teurastivat sekä pakanat 
epäjumalanpalveluksessaan että juutalaiset jumalanpalveluksessaan uhrieläimiä. 
Veri kaadettiin alttarille, ja uhrieläimen lihaa, varsinkin ihraa, munuaiset ja maksa 
sekoitettiin polttamalla elämänvoimaan. Sillä näissä elimissä on veren ohella eniten 
elämänvoimaa. 

» Pakanat uhratessaan epäjumalilleen, valmistivat elämänvoimaa, joka saattoi 
heidät pahojen henkien yhteyteen. Jumalan ilmestysmajassa valmistettiin 
elämänvoimaa, joka saattoi Israelin kansan Jumalan ja Hänen korkeitten henkiensä 
yhteyteen. Se käy ilmi niistä sanoistakin, jotka Jumala puhui Moosekselle: "Ja pappi 
vihmokoon veren Herran alttarille ilmestysmajan oven edessä ja polttakoon rasvan 
suloiseksi tuoksuksi Herralle. Ja älkööt he enää uhratko uhrejansa metsänpeikoille, 
joiden jäljessä he haureudessa kulkevat". (3 Moos. 17: 6, 7.) 

» Koska elämänvoiman pilven ilmestysmajan yläpuolella tuli edustaa maallisen 
elämänvoiman puhtainta sekoitusta, niin oli lupa teurastaa vain sellaisia eläimiä, 
joissa oli puhtainta elämänvoimaa. Niin sanottuja saastaisia eläimiä ei saatu käyttää 
uhrieläiminä. Raamatussa mainitut "saastaiset" eläimet ovat ne ihmisten ravinnoksi 

kelpaamattomat eläimet, joissa on heikointa ja sameinta elämänvoimaa. Samasta 
syystä oli kansalta myös kielletty saastaisten eläinten lihan syönti. Se oli vahingollista 
ihmisen ruumiille siksi, että siinä oli epäpuhdasta elämänvoimaa. Tietäväthän teidän 
lääkärinnekin, että sianliha ei ole terveellistä varsinkaan kasvaville lapsille. Lapset 
eivät sairastaisi niin suuressa määrin risatautia, jos heille ei annettaisi sianlihaa. 
Sianliha ei ole terveellistä aikaihmisillekään, jos he nauttivat sitä runsaasti joka 
päivä. 

» Mutta toisestakin syystä juutalaisilta kiellettiin epäpuhtaitten eläinten lihan 
syönti. Sinä tiedät, että ihmisen samea elämänvoima vetää puoleensa pahoja 
henkiä, jotka vaikuttavat epäedullisesti hänen heikkoihin ominaisuuksiinsa. Sillä 
syvyyden henkien elämänehtona on samea elämänvoima ja heidän on helppo 
työskennellä sellaisten parissa, joissa on yhtä samea elämänvoima; he vaikuttavat 
heidän ajatuksiinsa ja mielikuvitukseensa, voivatpa kiihoittaa heidän ruumiillisia 
intohimojaankin. Pahat henget eivät yhtä helposti pääse sellaisen ihmisen lähelle, 
jossa on puhdas elämänvoima. Puhtaan elämänvoiman säteily varjelee häntä. Pahat 
henget eivät voi kestää puhtaan elämänvoiman säteilyä yhtä vähän kuin sairaat 
silmätvaloa. Ihmisen elämänvoiman puhtaus riippuu hänen henkensä puhtaudesta. 
Koska useimmilla ihmisillä henkensä epäpuhtauden vuoksi on jo itsessään kylliksi 
sameaa elämänvoimaa ja he siten antavat pahuudelle tilaisuuden hyökätä heidän 
kimppuunsa, niin ei pidä saastaisella ruoalla pilata vieläkin enemmän tätä sameaa 
elämänvoimaa. 

»Jumalalla oli siis hyvin tärkeät syyt, joiden takia hän kielsi ihmisiä syömästä 
saastaisia eläimiä. Juuri siihen aikaan oli pahojen henkien vaikutus hyvin suuri 
kaikkialle levinneen epäjumalanpalveluksen kautta. Ja Jumala tahtoi sitä kansaa, 
jonka Hän oli valinnut uskonsa välittäjäksi, varjella niin paljon kuin mahdollista 
pahoilta vaikutteilta. 

» Samasta syystä Hän sääti myös monet määräyksensä siltä varalta, etteivät 
israelilaiset joutuisi samean elämänvoiman yhteyteen ja tulisi saastaisiksi. 

» Mutta ilmestysmajassa tarvittavan elämänvoiman sekoituksen valmistukseen ei 
riittänyt eläinten puhdas elämänvoima. Siihen tarvittiin myöskin kasvien ja 
mineraalien puhtainta elämänvoimaa. Sulaneen mirhan, kanelin, kalmoruo'on, 
kassian, ruisleivän, viinin ja oliiviöljyn elämänvoima sekaantui yrttien 
elämänvoimaan: hajupihkaan, simpukankuoreen, tuoksukumiin, puhtaaseen 
suitsutukseen ja suolaan. Siten valmistettiin "suloisesti tuoksuva uhri Herralle". Sinä 
käsität minun edellisten opetuksieni nojalla mitä nämä sanat "suloisesti tuoksuva 

uhri Herralle" merkitsee. Sinä tiedät, että puhtain elämänvoima levittää myös 
suloisinta tuoksua. 

»Jumalan henget valmistivat ilmestysmajaa varten niin puhtaan elämänvoiman 
sekoituksen, jotta se vastaisi Jumalan puhtautta. "Hengellisinä kemisteinä" toimivat 
ne henkiolennot, joita te nimitätte "kerubeiksi". Siksi oli liitonarkin kannella 
kultainen kerubi, ja kerubin kuvia kudottuina esirippuihin ja mattoihin. 

» Koska elämänvoima kerättiin liitonarkin kannen yläpuolelle, jotta Jumala voisi 
puhua, niin täytyi elämänvoiman valmistuksen tapahtua liitonarkin läheisyydessä. 
Sillä elämänvoiman lähteen pitää aina olla sen henkiolennon läheisyydessä, joka sitä 
tarvitsee. Siksi alttarit ja pöydät, joilla uhrieläimiä teurastettiin, olivat lähellä 
esirippua, liitonarkin takana. 

» Elämänvoiman keräytyminen, koossapysyminen ja tiivistys kävivät helpommin, 
kun liitonarkki oli sijoitettuna matoilla ja esiripuilla eristettyyn kammioon. Tehän 
käytätte myöskin, saadaksenne vahvaa, tiivistynyttä elämänvoimaa, niin sanottua 
"kabinettia", jonka sisällä tai ovella istuu medio, joka on elämänvoiman lähde. 
Kaikkialla vallitsevat samat lait, jotta yhteys henkimaailman ja ihmisten välillä olisi 
mahdollinen. 

» Elämänvoiman pitivät myös koossa liitonarkin molemmissa päissä olevat 
kultaiset kerubit, joiden siivet muodostivat ikäänkuin katoksen arkin yli. 

» Niihin ankariin määräyksiin, joita oli säädetty, jotta samea elämänvoima ei 
pääsisi tunkeutumaan ilmestysmajaan, oli vielä toinenkin syy. Sillä kun puhtaat ja 
hyvin vahvat elämänvoiman virrat, jommoisia Jumalan henkiolennot loivat 
ilmestysmajassa, tulivat sameitten elämänvoimien virtojen yhteyteen, niin nämä 
voimavirrat tappoivat samean elämänvoiman välittäjän, samoinkuin ihminenkin 
kuolee, jos hän tulee maallisen korkeajännitys virran suoranaiseen yhteyteen. 

» Sen vuoksi ei Aaronkaan saanut kaikkina aikoina astua kaikkein pyhimpään, 
vaan vasta Sitten, kun elämänvoima liitonarkin yläpuolella oli tiivistynyt eivätkä 
siihen tarvittavat voimavirrat toimineet enää. Hänelle määrättiin aika, milloin hän sai 
astua sinne sisälle. Jollei hän olisi seurannut tätä määräystä, niin hänkin olisi kuollut 
samoinkuin hänen molemmat poikansa, kun nämä eivät seuranneet niitä 
määräyksiä, joita oli noudatettava, kun elämänvoima oli puhdistettava 
suitsutusuhreja varten. 

» Saatuasi nyt nämä selitykset esiintyvät uhreja koskevat lait ja ilmestysmajan 
sisustus sinulle aivan toisessa valossa kuin ennen. » 

Mediot. 


Sitten kuin Jumala muinoin monesti ja 
monella tapaa oli puhunut isille pro- 
feettain kautta. Hebr. 1: 1. 


» Niihin aikoihin, jolloin ihmiset hartaasti etsivät Jumalaa, olivat he välittömässä 
yhteydessä Jumalan henkimaailnnan kanssa. Yksityisillä ihmisillä se oli luonnollinen 
lahja, mikä on tarpeen, jotta voitaisiin päästä henkimaailnnan yhteyteen. Heidän 
oma henkensä, joka oli viritetty kaikkeen siihen, mikä on korkeaa ja jumalallista, 
saattoi "hengellisen näkemisen, kuulemisen, ja tuntemisen" avulla vastaanottaa 
henkimaailman sanomia. Se oli sitä, mitä te nykyään nimitätte "selvänäköisyydeksi", 
"selväkuuloisuudeksi" ja "selvätunnoksi". Ei siis tarvittu ketään, joka olisi välittänyt 
sanomia toiselta puolen. 

» Nämä lahjat katosivat, kun ihmiset kääntyivät pois Jumalasta ja heidän 
ajatuksensa ja toiveensa suuntautuivat maallisiin asioihin. Tavoitellessaan rahaa ja 
muita maallisia etuja he unohtivat Jumalan. Siten yhteys hyvien henkien kanssa 
katosi ja samalla myöskin ne lahjat, joiden avulla oli tultu henkien yhteyteen. Ja 
nykyään suurin osa ihmiskuntaa on, sillä kannalla, ettei se enää usko tällaisen 
yhteyden mahdollisuuteen. Suhteellisen harvat omistavat nykyään näitä lahjojaja 
samoinkuin entisajan hurskaat ihmiset ovat hyvien henkien yhteydessä. 

» Mutta aika koittaa, jolloin olot muuttuvat samanlaisiksi kuin ennenkin, jolloin 
siis yksityiset ihmiset saattoivat hengellisen näkemisen ja kuulemisensa avulla tulla 
toisen maailman yhteyteen. 

» Sillä välin voivat kuitenkin Jumalaan luottavat ihmiset päästä toisella tavalla 
henkien yhteyteen. Ja myöskin monet, jotka eivät usko Jumalaan, voivat seurata 
ruumiillisilla aisteillaan henkimaailman toimintaa ja siten tulla herätetyiksi niin, että 
hejälleen uskovat Jumalaan, henkimaailmaan ja jatkuvaan elämään kuoleman 
jälkeen. 

» Sen vuoksi on Jumala antanut nykymaailmalle niin sanottuja "medioita". 

Tämän käsitteen merkityksen ymmärrät jo siitä, mitä edellä on sanottu. Mutta koska 
on tärkeää oikein ymmärtää "medioita", niin tahtoisin seikkaperäisesti selittää tätä 

seikkaa sinulle. Minä rajoitun ihmismedioihin enkä ota lukuun sellaisia tapauksia, 
joissa eläimet esiintyvät medioina. 

» Medio on se välikappale tai inhimillinen koje, jota henkiolennot käyttävät 
välittäessään sanomia ihmisille. Koska henkiolennot tarvitsevat tähän tarkoitukseen 
elämänvoimaa, niin "mediot" ovat sellaisia ihmisiä, jotka kelpaavat elämänvoiman 
lähteeksi. 

» Mediot erittävät pääasiallisesti omaa elämänvoimaansa henkiolennoille. Mutta 
samalla he keräävät elämänvoinnaa niiltä henkilöiltä, jotka ottavat osaa spiritistiseen 
istuntoon. Samoinkuin vesijohtoa rakennettaessa joskus pienet lähteet yhdistetään 
päälähteeseen, jotta päälähteen vesimäärä lisääntyisi, samoin medion 
elämänvoiman määrä lisääntyy, kun hän kerää itseensä läsnäolijoiden heikommat 
elämänvoimat. 

» Vaikka kaikissa ihmisissä onkin elämänvoinnaa, niin on se useimmissa kokonaan 
yhdistetty omaan ruumiiseen ja vaikeasti eritettävää. Siksi henget eivät voi käyttää 
sitä tarpeellisen vahvassa muodossa. 

» Ihmiset, jotka kelpaavat medioiksi, ovat hyvin herkkiä. Se merkitsee, että heissä 
on niin helposti erittyvää elämänvoimaa, että he tuntevat kaikki vaikutteet paljoa 
selvemmin kuin muut ihmiset. Se ei ole sairaaloista, niinkuin teidän tiedemiehenne 
väittävät. Se ei myöskään ole hermostumista, hysteriaa eikä tahdonheikkoutta. 
Päinvastoin, hyvät henkiolennot eivät voi käyttää "medioina" hermostuneita, 
heikkoluontoisia eikä sairaita ihmisiä. Hyvä medio on lujaluontoisempi ja terveempi 
ja vähemmän hermostunut kuin muut ihmiset. 

» On useita erilaatuisia medioita riippuen siitä, mihin tarkoitukseen henkiolennot 
käyttävät medion elämänvoimaa. 

» 1. Jos pöytää käytetään välikappaleena, niin te nimitätte välittäjää 
"pöytämedioksi". 

» Pöydän värähtelyt edustavat merkkikieltä, jonka välityksellä tulee sanomia 
henkiolennoilta. Se on alhaisin laji henkimaailman yhteyttä. Sillä melkein 
poikkeuksetta vain alhaiset henkiolennot ilmestyvät pöytä istunnoissa. Korkeammat 
henget käyttävät harvemmin tätä välityskeinoa. Siksi sattuu usein, että tällaisissa 
istunnoissa alemmat henget harjoittavat kaikenlaista vallattomuutta, ja että 
osanottajat joskus vielä avustavat heitä petkutuksillaan. Ikävä kyllä tällaisten 
"pöytäistuntojen" ja niiden osittain naurettavien ja valheellisten sanomien kautta 
joutuu korkeampilaatuinenkin yhteys henkimaailman kanssa huonoon huutoon. 

» Sen vuoksi pysyvät Jumalan ja totuuden etsijät erillään tällaisista istunnoista ja 
pyrkiessään henkimaailman yhteyteen valitsevat korkeampiin päämääriin johtavia 
teitä. 

» 2. Jos sanomat toiselta puolelta saapuvat "kirjoituksen" välityksellä, niin te 
nimitätte kirjoittajaa "kirjoitusmedioksi". 

» Kirjoitusmedioita on monta eri lajia. Toiselle inspiroidaan ajatukset hänen 
ollessaan täydessä tajunnassa, ja hän kirjoittaa ne paperille. Seilaista välittäjää 
nimitetään "inspiraattiomedioksi". — Toinen kirjoittaa siten, että hänen kättänsä 
kuljetetaan, ja samalla sanat, joita hän kirjoittaa, inspiroidaan hänelle. Sekin 
tapahtuu medion ollessa täydessä tajunnassa. Inspirointi on välttämätön sellaisessa 
tapauksessa, että kirjoittajan käsi ei kykene seuraamaan ohjausta. - Sitten on 
sellaisia, jotka vain tietävät kirjoittavansa, mutta eivät tiedä, mitä he kirjoittavat. 

- Toiset taas kirjoittavat täydellisessä tajuttomuudentilassa. He eivät siis tiedä, että 
he kirjoittavat eivätkä myöskään mitä he kirjoittavat. 

» Sattuu kuitenkin usein, että sama "kirjoitusmedio" voi kirjoittaa useammalla eri 
tavalla. 

» Kerrassaan eroavaa tällaisesta mediumistisesta kirjoitustavasta on niin sanottu 
"suoranainen kirjoitus". Se tapahtuu siten, että henkiolento käyttää vain medion 
elämänvoimaa, mutta ei hänen kättään. Mediosta keräämällään elämänvoimalla 
henkiolento materialisoi oman hengellisen kätensä ja kirjoittaa sillä jollekin 
esineelle, joka ei ole medion lähellä, esimerkiksi taululle tai paperille. Siihen 
tarvitaan paljoa suurempi määrä elämänvoimaa kuin jos medion kättä kuljetetaan. 

» Raamatussa mainitaan kahdessa kohtaa "suoranaista kirjoitusta". Laintauluissa 
oleva kirjoitus oli Jumalan käden kirjoittama, niinkuin Mooseksen kirjoissa 
mainitaan: "Ja taulut olivat Jumalan tekemät, ja kirjoitus oli Jumalan kirjoitusta, joka 
oli tauluihin kaiverrettu". (2 Moos. 32:16.) 

» Kun kuningas Belsasar ja hänen valtakuntansa ylimykset joivat viiniä pyhistä 
astioista, jotka hänen isänsä oli ryöstänyt Jerusalemin temppelistä, ja ylistivät 
epäjumalia, "ilmestyivät ihmiskäden sormet ja kirjoittivat kuninkaan palatsin 
kalkitulle seinälle, vastapäätä lampunjalkaa, ja kuningas näki käden, joka kirjoitti". 
(Dan. 5: 5.) 

» Henkiolennot voivat käyttää medion kättä myöskin piirustamiseen ja 
maalaamiseen. Siinä tapauksessa puhutaan "piirustus-ja maalausmediosta". Se 
tapahtuu kuitenkin aivan samoinkuin kirjoittaminen. 

» 3. Jonkinmoisia kirjoitusmedioita ovat myöskin "planshetti-mediot". 
"Planshetiksi" sanotaan puusta, metallista tai muusta aineesta tehtyä levyä, johon 
kirjaimet, luvut ja muut merkit ovat piirretyt. Planshetin pinta on liukas, niin että 
jokin esine voi helposti liukua sitä myöten edes ja takaisin. Medio, joka on täydessä 
tajunnassa, laskee kätensä helposti liikkuvalle esineelle, johon on kiinnitetty terävä 
pää tai osoitin siten, että se koskettaa liukasta pintaa. Viisari osoittaa yksityisiä 
kirjaimia, joita yhdistämällä muodostuu sanoja ja lauseita. 

» Planshetti-medio istuu silmät kiinni tai vieläkin parempi sidotuin silmin, jotta 
hän ei voi nähdä kirjaimia, sillä muuten on se vaara lähellä, että hän kädellään 
auttaa ja kirjoittaa, mitä hän itse ajattelee. 

» Kuuluisin "planshetti" oli Vanhassa Testamentissa mainittu "rintakilpi", joka oli 
kiinnitetty papin kasukkaan. Pappi itse oli medio. 

» Rintakilpeä käytettiin, kun tahdottiin "kysyä neuvoa Jumalalta". Se oli 
neliskulmainen ja siinä oli neljä riviä jalokiviä. Ensimmäisessä rivissä karneoli, topaasi 
ja smaragdi, toisessa rubiini, safiiri ja jaspis; kolmannessa hyasintti, agaatti ja 
ametisti; neljännessä krysoliitti, onyksi ja berylli. (2 Moos. 39: 8-13.) 

»Jokaiseen jalokiveen oli kaiverrettu yhden Israelin sukukunnan nimikirjaimet. 

Ne muodostivat siis jonkinlaiset aakkoset. Jalokivet olivat valitut siksi, että niissä on 
runsaasti elämänvoimaa ja että ne lisäsivät ylimmäisen papin mediumistista voimaa. 
Jalokivien välissä oli leveä, sileä kultainen levy. 

» Sen lisäksi oli vielä "otsakoriste", pyhä kultainen otsalehti, johon oli kaiverrettu 
seuraavat sanat: "Herralle pyhitetty". Se oli punasinisellä nauhalla sidottu 
ylimmäisen papin käärelakin reunaan. Se oli tärkein väline Jumalalta neuvoa 
kysyttäessä, ja siksi siihen oli täydellä syyllä kaiverrettu sanat: "Herralle pyhitetty". 

(2 Moos. 39:30, 31.) 

»Jumalalta neuvoa kysyttäessä ylimmäinen pappi irrotti kasukasta rintakilven 
alapään ja kohotti sen vaakasuoraan asentoon. Sitten hän irrotti otsalehden 
lakistaan ja asetti sen jalokivien välissä olevalle levylle. Sitten hän asetti kätensä 
rintakilven yläpuolelle kajoamatta siihen tai otsalehteen. Ylimmäisen papin 
voimakasta elämänvoimaa käyttäen Jumalan henkiolennot liikuttivat kultaista 
otsalehteä. Se liikkui kultaista levyä pitkin ja kosketti siinä olevalla pienellä renkaalla 
otsalehden jalokiviä, jolloin kirjaimet, joita rengas kosketti, muodostuivat sanaksi. 
Kun sana oli valmis, liukui otsalehti rintakilven oikealle reunalle, ja kilautti pientä 
tiukua merkiksi, että sana päättyi siihen. Kun sanoista oli muodostunut lause, niin 
liukui otsalehti sekä oikealle että vasemmalle puolelle rintakilpeä ja kilautti 

peräkkäin kumpaistakin tiukua. Tämä kaksoismerkki ilmaisi, että lause oli lopussa. 
Siten ei voinut erehdystä sattua. Ei mikään jälkimmäisen sanan kirjain voinut joutua 
edelliseen sanaan eikä mikään edellisen lauseen sana joutua seuraavaan lauseeseen. 

» Koska tämän laitteen avulla oli mahdotonta saada väärää vastausta Jumalalta, 
nimitettiin otsalehteä ja tiukuja valon ja täydellisyyden merkkeinä "pyhäksi arvaksi". 
Hepreaksi "valo ja täydellisyys" on uurim ja tummim. 

» Israelilaisten kuninkaitten aikana käytettiin tätä rintakilpeä Jumalalta neuvoa 
kysyttäessä, ja papit toimivat medioina. Varsinkin Daavid melkein kaikissa tärkeissä 
asioissa kysyi neuvoa Jumalalta pappi Ebjatarin kautta, joka rintakilven välityksellä 
sai vastaukset Jumalalta. 

» 4. Totuuden välittäjinä kaikkein tärkeimmät ovat "puhemediot", niin pian kuin 
heistä on kehittynyt "syvätranssimedioita". Medio on syvässä transsissa niin pian 
kuin hänen oma henkensä on kokonaan eronnut ruumiista. Tässä tilassa ollessaan 
medio on kuin eloton ruumis, sillä erotuksella vain, että elämänvoiman side yhdistää 
vielä eronneen hengen ruumiiseen, jota vastoin side elottomassa ruumiissa on 
katkennut. Tämä elämänvoiman side kuljettaa eronneelta hengeltä medion 
ruumiiseen sen verran elinvoimaa, että ruumiilliset elimet toimivat. Medion eronnut 
henki palaa elämänvoiman sidettä myöten takaisin ruumiiseen. 

» Eronneen hengen sijalle tunkeutuu toinen henkiolento puhemedion ruumiiseen 
ja välittää sanomat medion puhevälineiden kautta. Hän käyttää silloin sitä 
elämänvoimaa, mikä on jäänyt medion ruumiiseen hänen henkensä erottua siitä. 

» Syvätranssimedio ei luonnollisestikaan tiedä, mitä vieras henki puhuu. Kun hän 
tulee tajuntaansa, jolloin hänen oma henkensä palaa ruumiiseen, tuntuu hänestä 
ikäänkuin hän olisi nukkunut. Siksi te puhutte syvätranssi-medioitten 
"mediumistisesta unesta". 

» Sille, jolle vieras henkiolento puhuu medion kautta, on erittäin tärkeää tietää, 
minkälainen henki on vallannut medion ruumiin, onko hän korkea vai alhainen, hyvä 
vai paha henkiolento. Sen vuoksi annan kaikille sen neuvon, että he koettelisivat 
henkiä, ovatko he todellakin Jumalan lähettämiä vai pahoja henkiolentoja. Sen te 
voitte tehdä, kun annatte heidän vannoa Jumalan nimessä, keitä he ovat ja mistä he 
tulevat. Hyvä henki vannoo, mutta ei paha. Hyvä henki välittää teille sanomia, ja 
antaa neuvoja ja opetuksia, joista teille on hyötyä. Mutta pahat henget karkoittakaa 
luotanne. Mutta sitä ennen kehoittakaa heitä kääntymään Jumalan puoleen ja 
rukoilemaan Häntä. 

»Jos puhemedion valtaavat sellaiset henkiolennot, jotka ovat alhaisia ja 
onnettomia, mutta silti hyvää tarkoittavia, niin puhukaa heille heidän olotilastansa, 
neuvokaa heitä kääntymään Jumalan puoleen ja rukoilkaa heidän kanssansa. Siten 
te voitte tehdä hyvän työn "onnettomille sieluille", niinkuin te heitä nimitätte, ja he 
ovat teille ikuisesti kiitollisia. 

» Apostolit teroittivat myöskin ensimmäisten kristittyjen mieleen, että heidän tul 
koetella henkiä. Jokaista kristillistä seurakuntaa opetettiin ymmärtännään näitä 
asioita, samoinkuin vanhan liiton ihmisetkin olivat niistä perillä. 

» 5. "Apporttimediot" ovat enimmäkseen myös syvätranssi-medioita. Heidän 
elämänvoimaansa käyttävät henget kuljettaakseen muualta aineellisia esineitä 
suljettuihin huoneisiin tai viedäkseen ne sieltä muualle. Useimmissa tapauksissa on 
syvätranssi välttämätön, koska henget käyttävät medion koko aineellisen 
elämänvoiman, jotta kuljettaminen olisi mahdollinen. Paikalle tuotujen aineellisten 
esineiden täytyy näet ensiksi tulla sulatetuiksi toisessa ja Sitten tiivistyä jälleen 
aineeksi toisessa paikassa. On kuitenkin seilaisiakin medioita, jotka ilman 
syvätranssiakin voivat erittää niin paljon elämänvoimaa, että se riittää esineiden 
kuljetukseen, varsinkin jos useampia voimakkaita medioita toimii samalla kertaa 
elämänvoiman lähteinä. Vaikka te ette voikaan tuntea sitä tavattoman suurta 
kuumuutta, jota on luotava elämänvoiman virtojen välityksellä aineen sulattamista 
varten, niin voitte kuitenkin jälkeenpäin hiukan tuntea sitä, kun esineet jälleen 
tiivistyvät. Mainitsen sinulle yhden esimerkin. Niin sanotut "kummitukset" 
kuljettavat joskus kadulta kiviä, hiekkaa tai muuta sellaista suljettuihin huoneisiin. 
He voivat sen tehdä vain siinä tapauksessa, että heillä on kylliksi elämänvoimaa 
käytettävänään, jolla he luovat kuumia voimavirtoja. Sillä he sulattavat aineen, 
kuljettavat elämänvoiman sulattaman aineen huoneeseen, missä elämänvoima 
tiivistyy jälleen kiinteäksi aineeksi. Mutta uudelleen aineellistunut aine tuntuu nyt 
kuumalta, sillä vaikka tiivistyminen tapahtuu kylmien voimavirtojen avulla, niin jää 
sittenkin osa siitä suuresta kuumuudesta jäljelle, jota tarvitaan aineen 
sulattamiseen, samoinkuin hehkuva teräs tuntuu kuumalta, vaikka sitä on kylmässä 
vedessä jäähdytetty. 

»Joskus medion ruumiskin kuljetetaan paikasta toiseen, vieläpä pitkienkin 
matkojen päähän. Hänen ruumiinsa sulatetaan myöskin ensiksi, ja Sitten se tiivistyy 
taaskin aineeksi. 

» Kun vanhan liiton aikana enkeli kuljetti profeetta Habakukin viemään ruokaa 
Danielille jalopeuranluolaan, niin ei enkeli kantanut häntä ilman läpi, niinkuin te 
näytätte luulevan, vaan hän sulatti hänen ruumiinsa ja materialisoi hänet jälleen 

jalopeuranluolassa. - Samoin tapahtui Filippukselle, josta Apostolien teoissa 
kerrotaan. Kun hän oli selittänyt evankeliumia kuningatar Kandaken hoviherralle ja 
kastanut hänet, "tempasi Herran henki Filippuksen pois"ja kuljetti hänetAsdodin 
kaupunkiin. Henki sulatti Filippuksen ruumiin, jotta hän äkkiä katosi hoviherran 
näkyviltä ja materialisoi hänet jälleen Asdodin kaupungissa. (Ap.t. 8: 26-40.) 

» Ihmiset eivät ymmärrä tällaisia ilmiöitä siksi, että he eivät näe niitä voimia, jotka 
niissä toimivat. Mutta nykyään ei voida kieltää sitä tosiasiaa, että ainetta ja myöskin 
elävien ihmisten ruumiita voidaan sulattaa toisella paikalla ja toisella jälleen 
aineellistuttaa. Sillä sellaisia ilmiöitä on nähty kyllin paljon, ja on voitu todistaa, että 
aineellisia esineitä ja myöskin ihmisiä on sulatettu ja jälleen materialisoitu. Edellä 
mainituista selityksistä ymmärrät, mitkä luonnonlait voivat kaiken tämän aiheuttaa. 

» 6. "Materialisaattiomedioitten" koko aineellinen elämänvoima on tarpeen, kun 
yksi tai useampi henkiolento näyttäytyy teidän silmienne edessä. Koska siihen 
tarvitaan medion koko elämänvoima, täytyy medion oman hengen erota ruumiista. 
Sen mukaan miten paljon elämänvoimaa on käytettävänä, materialisoi vieras henki 
joko koko ruumiinsa, siis kaikki jäsenensä tai vain jonkun yksityisen jäsenen, 
silmänsä tai kasvonsa tai ainoastaan kätensä. Jos ruumiillistumisen tulee olla niin 
vahva, että kysymyksessä oleva henki voisi näyttää maalliselta olennolta, niin 
medion elämänvoima ei yksin riitä. Hänen ruumiistaan on myöskin otettava ainetta 
ja käytettävä elämänvoiman muodossa hengen ruumiillistumiseen. Medion paino 
laskee silloin samassa määrässä kuin elämänvoimaa ja ainetta luovutetaan vieraalle 
hengelle. Teidän tiedemiehenne mittaavat medion painon automaattisilla vaaoilla, 
joille he asettavat mediot istumaan ennen istunnon alkua. On sattunut joskus, että 
materialisaattio-medioitten paino on muutamassa minuutissa laskenut 40 kiloa. 
Kuitenkin sekä eritetty elämänvoima että aine pysyvät elämänvoiman siteen kautta 
medion yhteydessä ja palaavat hengen ruumiillistumisen päätyttyä takaisin medion 
ruumiiseen. Siksi materialisaattio tapahtuu aina medion läheisyydessä. Te voitte 
myöskin huomata, että ruumiillistuneen hengen liikkeet toistuvat samanlaisina 
mediossa, sillä medio ja ruumiillistunut henki ovat hyvin läheisessä yhteydessä 
toisiinsa. Jos sinun kätesi ja käsivartesi sidotaan lujasti toisen ihmisen käsiin ja sinä 
liikutat käsivarsiasi, liikkuvat toisen kädet ja käsivarret samalla tavalla. Samanlaiset 
elämänvoiman siteet yhdistävät ruumiillistuneen hengen ja medion toisiinsa. 

» Tämä tosiasia selittää toisenkin ilmiön, jota teidän tiedemiehenne pitävät 
myöskin aivan käsittämättömänä. He ovat näet todenneet, että materialisaattioiden 
aikana mediosta erittyy erilaisia tuoksuja. Milloin niillä on hyvä haju, milloin 
inhoittavan paha tai sietämätön ruumiin löyhkä. Nämä hajut riippuvat niiden 

henkiolentojen laadusta, jotka käyttävät medion elämänvoimaa aineellistumiseensa. 
Puhuessani elämänvoimasta selitin jo sinulle, että elämänvoima omistaa itselleen 
sen hengen luonteen hajun, jota se ympäröi. Siten mediosta erittyvä elämänvoima, 
jota henki käyttää aineellistumiseen, imee itseensä sen hajun, joka vastaa 
kysymyksessä olevan hengen luonnetta. Ja koska hengen aineellistunut 
elämänvoima pysyy läheisesti medion yhteydessä niin virtaa medioon hengen 
elämänvoiman haju. Siitä johtuu se oletus, että medio erittäisi sitä mieluisaa tai 
vastenmielistä hajua,jota istunnossa tunnetaan. 

» 7. On vieläkin eräs laji medioita, jotka eivät ole ihmiskunnalle hyödyksi, sillä ne 
palvelevat enimmäkseen pahoja henkiä. Ne ovat niin sanottuja "fysikaalisia 
medioita". Henkiolennot käyttävät näiden medioittensa elämänvoimaa siirtääkseen 
esineitä, jotka ovat hänen läheisyydessään. Pöytiä, tuoleja, kaikenlaisia esineitä he 
nostavat ja siirtävät paikasta toiseen; soittokoneet soivat, torvi kohoaa ilmaan ja 
puhaltaa, rumpu alkaa päristä, kellot kilisevätja lentävät huoneessa ja kaikenlaista 
muuta tapahtuu. 

» Hyvä henkiolento ei luonnollisestikaan tee tällaista. Sillä hyvien henkien 
tehtävänä ei ole synnyttää ilmiöitä, jotka tyydyttävät vain ihmisten uteliaisuutta. 
Samaa voidaan sanoa monista muistakin ilmiöistä, joita muunlaiset mediot 
synnyttävät. Mutta he tekevät sitä harvemmin kuin "fysikaaliset mediot". 

» Sinä kysyt, mikä tarkoitus, sillä on, että alhaiset henget saavat ilvehtiä 
spiritistisissä istunnoissa. Siihen minä vastaan, että alhaisilla hengillä on sama 
tahdon vapaus kuin alhaisilla ja pahoilla ihmisillä. Samoinkuin ei ihmistä estetä 
seuraamasta halujaan, samoin henkienkään vapautta ei rajoiteta, ei edes 
pahojenkaan henkien. Täyttä vapautta ei heillä kuitenkaan ole, muuten he 
tuottaisivat ihmiskunnalle vielä paljon enemmän vahinkoa kuin mitä he nyt tekevät. 
Sillä ihmiskunnan päämäärä on päästä Jumalan yhteyteen. Ja ottaen huomioon 
tämän päämäärän on Jumala jossakin määrin rajoittanut pahojen henkien toimintaa. 
Mutta pahojen henkien pilantekokin spiritistisessä istunnossa voi saada aikaan 
jotakin hyvää. Sillä nykyään, jolloin niin monet eivät usko Jumalaan, henkimaailmaan 
eikä jatkuvaan elämään kuoleman jälkeen, on hyväksi, että ihmiset kokevat 
sellaistakin mikä saattaa heidät ajattelemaan, horjuttaa heidän epäuskoaan ja saa 
heidät etsimään totuutta. Samaa on sanottava kaikista ilmiöistä nykyisissä 
spiritistisissä istunnoissa, niin hyvin kolkutuksista pöytäistunnoissa, fysikaalisista 
ilmiöistä ja henkimaterialisaattioista. Vaikka useimmat ottavatkin osaa tällaisiin 
istuntoihin ainoastaan sensatiohalusta, niin monelle jää kuitenkin se ajatus mieleen, 
että on jotakin muutakin olemassa kuin näkyvä maailma. Vaikka se ei olekaan suuri 

voitto, niin on se sittenkin parempi, kuin jos ihmisten ajatukset eivät lainkaan 
kääntyisi sille puolen. 

» Mutta ihmisille olisi perinpohjin selitettävä mitä henkimaailma merkitsee ja 
miten voidaan päästä hyvien henkien yhteyteen. Se on sinun elämäntehtäväsi. Sitä 
tarkoitusta varten sinua nyt opetetaan. Opetus ei ole tarkoitettu vain sinua varten, 
vaan myöskin sinun kanssaihmisillesi. Sinun tulee ilmoittaa heille nämä totuudet, 
ikäänkuin he olisivat sinun veljiäsi. Jos ihmisille selitetään, millä tavalla heidän tulee 
pyrkiä hyvän henkimaailman yhteyteen, niin jokaisesta spiritistisestä istunnosta 
tulee mieltä ylentävä jumalanpalvelus. 

» 8. Teidän tiedemiehenne laskevat medioiksi myöskin ne, jotka ovat 
"selvänäköisiä" ja "selväkuuloisia". Se ei ole oikein. Tosin niillä, jotka ovat 
selvänäköisiä, selväkuuloisia ja selvätuntoisia, on mediumistisia voimia; mutta he 
eivät ole yhtä voimakkaita kuin varsinaiset mediot. Heissä heidän oma henkensä 
toimii, se näkee ja kuulee, jota vastoin varsinaisissa medioissa vieras henki toimii ja 
oma henki on erossa. 

» Selvänäköisen ja selväkuuloisen henki kykenee tosin näkemään ja kuulemaan 
häntä ympäröiviä henkiä. Mutta selvänäkijä ei ole näiden henkien työväline ja siksi 
hän ei ole yhtä voimakas medio. Ihmisen henki, jolla on selvänäkijän ja selväkuulijan 
lahjat ja jolla on hengellinen haju-, maku- ja tuntoaisti, voi suuremmassa tai 
pienemmässä määrässä irtaantua ruumiista. Irtaantunut ja osittain ruumiista 
eronnut henki ei ole enää yhdistynyt ruumiin siteihin. Hänellä on ruumiista 
eronneen hengen voimat ja ominaisuudet. Hän näkee, kuulee ja tuntee samalla 
tavalla kuin henkimaailman olennot, sitä täydellisemmin mitä enemmän hän on 
irtaantunut ruumiista ja mitä hienompi on häntä ympäröivä elämänvoima. 
Elämänvoiman puhtaus on hyvin tärkeä selvänäkijälle. Sillä samean lasin läpi ei voi 
selvästi nähdä. Samasta syystä henkiolentojen kyvyt riippuvat heidän hengellisen 
ruumiinsa erilaisista ominaisuuksista. Toiset heistä näkevät, kuulevat ja tuntevat 
mitä toiset henget eivät voi nähdä. Samoin on selvänäköisten, selväkuuloisten ja 
selvätuntoisten ihmisten laita. Heidänkin lahjansa eroavat suuresti toisistaan, toisilla 
ne ovat epätäydelliset, toisilla korkeat. Toiset tuntevat vain henkien läsnäolon ja 
heidän vaikutuksensa. Toiset taas näkevät henkiä, mutta eivät kuule. Toiset taaskin 
näkevät heidät ja kuulevat myöskin heidän äänensä ja osaavat erottaa yksityiset 
henget toisistaan. 

» Ne monet erehdyttävät tiedot, joita selvänäkijät välittävät, johtuvat siitä, että 
useimmilla tämä lahja on epätäydellinen. 

» Vanhassa ja Uudessa Testamentissa puhutaan usein selvänäkijöistä. Patriarkka 
Jaakobista sanotaan: "Mutta Jaakob kulki tietänsä; ja Jumalan enkeleitä tuli häntä 
vastaan". Heti kun Jaakob näki heidät, sanoi hän: "Tämä on Jumalan sotajoukkoa". 

(1 Moos. 32: 1, 2.) 

» Kun Daavidin aikana Jumalan enkeli lähetti ruton rangaisten siten israelilaisia, 
näki Daavid enkelin. Ja Herran enkeli oli silloin jebusilaisen Araunan puimatantereen 
luona. Mutta nähdessään enkelin surmaavan kansaa, sanoi Daavid Herralle: "Katso, 
minä ölen tehnyt syntiä, minä ölen tehnyt väärin; mutta nämä minun lampaani, mitä 
he ovat tehneet?" (2 Sam. 24: 17.) 

» Profeetta Elisa oli selvänäkijä. Hänestä kerrotaan Kuningasten kirjassa, että hän 
näki näyssä, miten hänen palvelijansa Geehasi riensi parantuneen Naeman jäljessä 
ja petollisesti pyysi häneltä lahjoja Elisalle. Kun hän oli piilottanut lahjat taloonsa, 
aikoen pitää ne itse, tuli Elisa hänen luoksensa ja kysyi: "Mistä tulet, Geehasi!" - Hän 
vastasi: "Palvelijasi ei ole käynyt missään". Silloin Elisa sanoi: "Eikö minun henkeni 
kulkenut sinun kanssasi, kun eräs mies kääntyi vaunuissansa sinua vastaan? Oliko 
nyt aika ottaa hopeata ja hankkia vaatteita, öljytarhoja, viinitarhoja, lampaita, 
raavaita, palvelijoita ja palvelijattaria?" (2 Kun. 5: 20-26.) 

» Elisa näki myöskin näyssä Hasaelin kohtalon. Siitä kerrotaan samassa kirjassa 
seuraavasti: "Hän (Elisa) tuijotti eteensä kauan ja liikahtamatta; Sitten Jumalan mies 
alkoi itkeä. Niin Hasael sanoi: Minkä tähden herrani itkee? Hän vastasi: Sen tähden, 
että minä tiedän, kuinka paljon pahaa sinä ölet tekevä israelilaisille: sinä pistät 
heidän varustetut kaupunkinsa tuleen, sinä surmaat miekalla heidän valtiomiehensä, 
sinä murskaat heidän pienet lapsensa ja halkaiset heidän raskaat vaimonsa. - Herra 
on ilmoittanut minulle, että sinusta on tuleva Aramin kuningas". (2 Kun. 8: 11-13.) 

» Profeetat näkivät näyssä heidän luokseen lähetetyt henget sekä ihmiskunnan, 
kansojen ja yksityisten ihmisten kohtalot. Enimmäkseen henkiolennot ilmoittivat ne 
heille symboleina. Samalla kun he olivat selvänäköisiä, he myöskin kuulivat. 
Esimerkkejä voit löytää Danielin kirjasta, varsinkin niistä kohdista, missä arkkienkeli 
Gabrielin ilmestymisestä puhutaan; "Ja kun minä vielä puhuin rukouksessa, tuli se 
mies, Gabriel, jonka minä olin nähnyt ennen näyssä, kiiruusti kiitäen minun tyköni 
ehtoouhrin aikana. Hän opetti minua, puhui minulle ja sanoi: Daniel, nyt minä ölen 
lähtenyt neuvomaan sinua ymmärrykseen. Kun sinä aloit rukoilla, lähti liikkeelle 
sana, ja minä ölen tullut sitä ilmoittamaan; sillä sinä ölet otollinen. Käsitä siis se sana 
ja ymmärrä näky". (Dan. 9: 22, 23.) "Ensimmäisen kuun kahdentenakymmenentenä 
neljäntenä päivänä minä olin suuren virran, Hiddekelin, rannalla. Minä nostin silmäni 
ja näin, ja katso: oli eräs mies, puettuna pellava vaatteisiin ja kupeet vyötettyinä 

Uufaan kullalla. Hänen ruumiinsa oli kuin krysoliitti, hänen kasvonsa olivat kuin 
salaman leimaus, hänen silmänsä kuin tulisoihdut, hänen käsivartensa ja jalkansa 
kuin kiiltävän vasken välke; ja hänen sanojensa ääni oli kuin suuren kansanjoukon 
pauhina. - Ja minä, Daniel, yksin näin sen näyn, mutta miehet, jotka olivat kanssani 
eivät näkyä nähneet; kuitenkin valtasi heidät suuri pelko, ja he pakenivat ja 
lymysivät. Ja minä jäin yksin. Ja kun minä näin tämän suuren näyn, meni minulta 
kaikki voima; minun verevä muotoni muuttui kaamean näköiseksi, eikä minussa ollut 
voimaa mihinkään. Ja minä kuulin hänen sanainsa äänen; ja kuullessani hänen 
sanainsa äänen minä vaivuin horroksiin kasvoilleni, kasvot maata vasten. Ja katso, 
käsi kosketti minua ja ravisti minut hereille, polvieni ja kätteni varaan". (Dan. 10: 4- 
10.) Nämä molemmat kohdat Danielin kirjasta ölen sen vuoksi maininnut, että ne 
ovat hyvin opettavia ja todistavat, että monet minun aikaisemmista opetuksistani 
pitävät paikkansa. Ensiksikin on tässä esitetty selvänäköisyys-ja- kuuloisuus aivan 
selvin sanoin. Daniel näkee henkiolennon, vaikka hänen seuralaisensa eivät sitä näe. 
Mutta koska hänen seuralaisensa olivat myöskin "mediumistisia", niin he tunsivat 
hengen läsnäolon sekä hänen valtavan elämänvoimansa ja pakenivat kauhuissaan. 
Tässä on todistettu se totuus, jonka minäkin ölen maininnut, että monet ihmiset 
eivät tosin näe henkiolentoja, eivätkä kuule heidän ääntään, mutta tuntevat heidän 
läsnäolonsa. Sitä paitsi todistavat nämä kohdat, samoinkuin niin monet muutkin 
raamatussa, että hengillä on hengellinen ruumis ja jäsenet niinkuin ihmisilläkin. 
Daniel tunsi myöskin, kun käsi tarttui häneen ja nosti hänet pystyyn. Se oli Gabrielin 
käsi, jonka hän oli materialisoinut Danielin elämänvoiman avulla. Sillä Gabriel saattoi 
vain aineellistuneella kädellä nostaa ihmisen pystyyn. Tarvittiin niin paljon 
elämänvoimaa, jotta henkiolennon ääni voisi kuulua ja käsi aineellistua, että Daniel 
vaipui voimattomana maahan, ja Gabrielin täytyi vahvistaa häntä omalla 
hengellisellä voimallaan. "Silloin kosketti minua jälleen se ihmisen muotoinen ja 
vahvisti minua". (Dan. 10: 18.) 

» Uudesta Testamentista mainitsen vain yhden "selvänäkijän", apostoli Paavalin. 
Trooassa näki Paavali äkkiä makedonialaisen miehen edessään ja kuuli hänen 
sanovan: "Tule yli Makedoniaan ja auta meitä". (Ap.t. 16: 9.) - Eräänä toisena yönä 
Herra tuli Paavalin luo ja sanoi: "Oie turvallisella mielellä, sillä niinkuin sinä ölet 
todistanut minusta Jerusalemissa, niin sinun pitää todistaman minusta myös 
Roomassakin". (Ap.t. 23: 11.) — Matkustaessaan laivassa Italiaan sanoi Paavali 
laivamiehille: "Miehet, minä näen, että purjehtiminen käy vaivalloiseksi ja 
vaaralliseksi, ei ainoastaan lastille ja laivalle, vaan myös meidän hengellemme". 

(Ap.t. 27: 10, 11.) - Oien jo sanonut sinulle, että voi nähdä suuria tulevia tapahtumia 
vain silloin, kun henkiolennot näyttävät ne kuvina selvänäkijälle. Sekin on todistettu 




103 


tässä kohdassa. Sillä kun laivamiehet eivät ottaneet korviinsa Paavalin kehoitusta, 
vaan läksivät matkaan, yllätti heidät niin kova myrsky, että heidän oli pakko heittää 
osa laivan lastia ja kalustoa mereen ja kaikilta katosi viimeinenkin pelastuksen toivo. 
Silloin Paavali astui heidän keskelleen ja sanoi: "Miehet, teidän olisi pitänyt 
noudattaa minun neuvoani eikä lähteä Kreetasta: siten olisitte säästyneet tästä 
vaivasta ja vahingosta. Ja nyt kehoitan teitä olemaan rohkealla mielellä, sillä ei 
yksikään teistä huku, ainoastaan laiva hukkuu. Sillä tänä yönä seisoi tykönäni sen 
Jumalan enkeli, jonka oma minä ölen ja jota myös palvelen, ja sanoi: Älä pelkää, 
Paavali, keisarin eteen sinun pitää mennä; ja katso, Jumala on lahjoittanut sinulle 
kaikki, jotka kanssasi purjehtivat. Olkaa sen tähden rohkealla mielellä, miehet; sillä 
minä uskon Jumalaan, että niin käy, kuin minulle on puhuttu. Mutta jollekin saarelle 
meidän täytyy viskautua". (Ap.t. 27: 21-26.) 

» Korinttolaisille kirjoittaa Paavali: "Sillä minä, joka tosin ruumiillisesti ölen poissa, 
mutta hengessä kuitenkin läsnä, ölen jo, niinkuin läsnäollen, puolestani päättänyt". 

(1 Kor. 5: 3.) 

» Samoin hän kirjoittaa kolossalaisille: "Sillä jos ruumiillisesti olenkin poissa, ölen 
kuitenkin teidän kanssanne hengessä ja iloitsen nähdessäni järjestyksen, joka teidän 
keskuudessanne vallitsee, ja teidän lujan uskonne Kristukseen". (Kol. 2: 5.) 

» Molemmista viimeksi mainituista kohdista käy ilmi, että henki erosi Paavalista ja 
oli läsnä kaukana asuvien luona. » 


Medioitten kehitys. 


Sillä minä vuodatan vedet janoavaisen päälle 
ja virrat kuivan maan päälle. Minä vuodatan 
Henkeni sinun siemenesi päälle ja siunaukseni 
sinun vesojesi päälle. (Jes. 44: 3.) 


» Se, minkä tulee palvella määrättyä tarkoitusta, on tarkoitusta varten 
rakennettava, valmistettava ja sovitettava. Teidän koneenne ja työkalunne 
valmistetaan sitä tarkoitusta varten, johon niitä käytetään. 

» Mediot ovat henkimaailman työvälineitä. Heidän tulee välittää henkien ja 
aineellisen maailman yhteyttä. Siksi heitä on opetettava, jotta he voivat täyttää 
tämän tarkoituksen. Heidän mediumistisia voimiaan on kehitettävä. 

» Mediot ovat pääasiallisesti voimalähteitä, joista henkiolennot ammentavat 
käyttöainetta työtänsä varten. He erittävät elämänvoimaa. 

»Jotta ymmärtäisit mahdollisimman hyvin medioitten kehityksen eri asteet, 
turvaudun jälleen vertaukseen. Teidän voimavaunujenne liikkeellepanoon te 
käytätte ainetta, jota saadaan vuoriöljylähteistä. Poraamalla koetetaan saada näistä 
lähteistä niin runsaasti öljyä, että tuottajalle on siitä hyötyä. Mutta näistä lähteistä 
virtaava raakaöljy ei ole vielä käyttökelpoista. Se on ensiksi puhdistettava ja erilaisin 
suodatusmenetelmin saatava sellaiseksi, että sitä voidaan käyttää monenlaisiin 
tarkoituksiin. 

» Samoin henkiolennotkin koettavat ensi sijassa saada medioitten kautta 
mahdollisimman suuren määrän elämänvoimaa. Mutta elämänvoima on medion 
ruumiin yhteydessä. Se on saatava irti, jotta medio voi erittää sitä henkiolennoille 
tarpeellisen suuressa määrässä. 

» Käyttäessänne keinotekoisia lannoitusaineita te puhutte aineiden 
liukenemisesta. Te puhutte fosforin, kaliumin, typen ja kalkin kokonaispitoisuudesta 
ja liukenevasta osasta. Vain liukenevalla osalla on teille arvoa ja siitä te myös 
maksatte hinnan. 

» Samoin henkiolennoilla on hyötyä vain siitä osasta elämänvoimaa, joka on irti ja 
jota ruumis voi siis erittää. Mitä enemmän medion elämänvoima on irtaantunut, sitä 
enemmän hän voi sitä erittää. Ja sitä voimakkaampia ja suurempia ovat ne ilmiöt, 
joita henkiolennot voivat synnyttää. 

» Kun minä puhun elämänvoimasta, jota medio erittää ja jota henkiolennot 
käyttävät työssänsä, niin tulee minun huomauttaa eräästä hyvin tärkeästä seikasta. 
Jos henkiolennon tehtävänä on Jumalan erikoisen käskyn suorittaminen, niin on 
hänellä käytettävänään enemmän elämänvoimaa kuin mitä koko ihmiskunnalla on. 
Silloin henkiolento on itse elämänvoiman lähteen, Jumalan yhteydessä ja saa tästä 
lähteestä niin paljon voimaa, kuin hän tarvitsee jumalallisen käskyn suorittamiseen. 

»Jos esimerkiksi joku henkiolento saa Jumalalta käskyn opettaa teitä, niin saa 
hän siihen myös tarvittavaa elämänvoimaa. Hän käyttää tosin siinä tapauksessa 
myöskin teidän elämänvoimaanne. Sillä henkiolennot käsittelevät tätä kallisarvoista 
ainetta yhtä säästeliäästi kuin te itse kallisarvoisia maallisia aarteita. Tässä 
tapauksessa te vahvistatte omalla elämänvoimallanne henkiolennon käytettäväksi 

annettua elämänvoimaa ja autatte häntä, niin että hän voi pidentää sanomiensa 
aikaa. - Siten, käyttääkseni maallista vertausta, lisätään vielä hiukan raitista vettä 
jäähdytyskojeeseen sen jälkeen, kun vesi on jo jäähdytetty, jotta vesi tulisi vielä 
kylmemmäksi ja kestäisi kauemmin kylmänä. 

» Mutta jos hyvät henkiolennot eivät ole saaneet suorittaakseen erikoista 
Jumalan käskyä, vaan omasta vapaasta tahdostaan, joskin Jumalan luvalla, saapuvat 
luoksenne, niin heidän toimintansa riippuu siitä elämänvoiman määrästä, minkä he 
voivat ammentaa maallisista lähteistä, siis medioista. 

»Jokainen medio erittää eri määrän elämänvoimaa. Toinen voi erittää vain sen 
verran, että se riittää ainoastaan helppoon tehtävään; toinen voi erittää niin paljon, 
että se riittää jo paljon suurempiin saavutuksiin; kolmas voi erittää sitä niin suuressa 
määrin, että voidaan synnyttää kaikkein vaikeimpiakin ilmiöitä mitä yleensä tällä 
alalla on mahdollista. Tällaisia ilmiöitä on esimerkiksi se, kun henkiolento 
voimakkaan elämänvoiman tiivistymisen kautta ruumiillistuu niin täydellisesti, ettei 
hän missään suhteessa eroa todellisesta ihmisestä. Siten kolme Jumalan 
sanansaattajaa ilmestyi Aabrahamin luo, arkkienkeli seurasi nuorta Tobiasta hänen 
matkallansa, ja Kristus ilmestyi opetuslapsilleen ylösnousemuksen jälkeen. 

» Medion itsensä tehtävänä on irrottaa ruumiillista elämänvoimaansa 
mahdollisimman paljon. Se tapahtuu sisäisen syventymisen eli keskittymisen kautta, 
joksi te sitä nimitätte. Vain ne ihmiset voivat olla hyviä mediota, jotka voivat 
hengellisesti koota itsensä ja irrottaa ajatuksensa jokapäiväisistä asioista. Sen vuoksi 
on paljon voimakkaita medioita niiden kansojen keskuudessa, joiden uskonnon 
harjoituksissa on hengellisellä keskittymisellä tärkeä osansa. Eniten medioita on 
intialaisten parissa, sillä heidän uskontonsa vaatii heitä nuoruudesta saakka joka 
päivä harjoittamaan hengellistä keskittymistä. He nimittävät sitä "itseensä 
vajoamiseksi" ja monet ovat saavuttaneet siinä suuren taidon. Koska hengellisessä 
keskittymistilassa ihmisen henki käyttää vain omaa elämänvoimaansa, lepää 
ruumiillinen elämänvoima sillä aikaa. Se on vapaana kaikista voimanponnistuksista 
ja voi sitä helpommin antautua henkiolentojen käytettäväksi. 

» Mitä useammin ihminen harjoittelee tätä hengellistä keskittymistään, sitä 
helpommin hän voi päästää vapaaksi levossa olevan ruumiillisen elämänvoiman ja 
erittää sitä säteilyn kautta. Hän on kuin magneetti. Ensi kerralla, kun magneettia 
käytetään, se voima on vielä hyvin heikko. Se ei voi vetää puoleensa edes 
pienintäkään rautakappaletta. Mutta mitä enemmän sitä käytetään, sitä 
vahvemmaksi sen voima muuttuu. Lopulta se on niin suuri, että se voi nostaa 
raskaitakin rautakappaleita. 

» Samoin on elämänvoimankin laita. Ensiksi mediota kehitettäessä sen voima on 
hyvin pieni. Mitä useammin medio harjoittaa hengellistä keskittymistä, sitä 
vahvemmaksi muuttuu elämänvoiman säteily, jota käytetään silloin, kun ollaan 
henkimaailman yhteydessä. 

» Ensimmäisenä päämääränä mediota kehitettäessä on se, että hän oppii 
keskittämällä ajatuksensa erittämään mahdollisimman paljon elämänvoimaa. 
Maallisen elämänvoiman runsaus eli voima on yhtä tärkeä kaikille hengille, sekä 
hyville että pahoille. 

» Toinen tehtävä medioitten kehittämisessä on se, että medion ja työskentelevän 
henkiolennon elämänvoima muutetaan samanlaatuiseksi. Tämä tehtävä kuuluu 
henkiolennolle. Elämänvoiman muuttaminen samanlaatuiseksi on hyvin erilainen 
tehtävä, riippuen siitä, tahtovatko korkeat vai alhaiset henget sitä käyttää. Korkean 
hengen täytyy puhdistaa ja jalostaa medion elämänvoimaa. Hänen tulee suodattaa 
sitä ikäänkuin vettä suodatetaan. Alhaisen henkiolennon ei tarvitse nähdä tätä 
vaivaa. Hänen oma elämänvoimansa on samea ja yhtyy helposti puhdistamattomaan 
maalliseen elämänvoimaan. 

» Usean medion kehittämisessä on otettava huomioon vielä kolmas tarkoitus. Jos 
nimittäin medion koko ruumiillinen elämänvoima on käytettävä henkien työhön, 
niin on se vain siinä tapauksessa mahdollista, että medion henki eroaa ruumiista. 

Sen vuoksi on henki medion ruumiista erotettava. Se ei ole helppo tehtävä. Se vaatii 
henkiolennolta vaivalloista ja pitkäaikaista työtä. Medio joutuu silloin jokseenkin 
samaan tilaan kuin kuoleva. Kuolinvuoteellahan kuolema tapahtuu siten, että henki 
lähtee ruumiista. Toisessa yhteydessä ölen jo maininnut, mikä ero on kuolleen 
ruumiin ja medion ruumiin välillä, jonka henki on eronnut ruumiista. Sinä muistat 
kai, että kun henki eroaa "syvätranssi-mediosta", yhdistää elämänvoiman side 
ruumiista eronneen hengen sen ruumiiseen, jota vastoin kuolleessa ruumiissa tämä 
side on katkennut. 

» Yllä esitetystä sinulle kai selviää medioitten kehittämisen tarkoitus, 
mahdollisimman paljon elämänvoimaa on eritettävä ja puhdistettava, niin että hyvät 
henget voivat tehdä työtä ja että "syvätranssimedioitten" henki pääsee irti 
ruumiista. 

» Kehittäminen on myöskin välttämätöntä "selvänäköisyyden" ja 
"selväkuuloisuuden" kyvyn saavuttamiseksi. Siinäkin selvänäkijän henki osittain 
irtaantuu hänen ruumiistaan. Siinäkin on medion henkeä ympäröivä elämänvoima 
puhdistettava. Mutta selvänäkijän hengen osittainen irtaantuminen on oleellisesti 

erilainen kuin "syvätranssimedion". Selvänäkijän henki eroaa tosin, mutta koko 
hänen ruumiillinen elämänvoimansa ja kaikki sen osat ovat silti yhdistyneet hänen 
ruumiiseensa. Elämänvoima vain venyy, käyttääkseni maallista sana muotoa, ja tämä 
venyminen tekee mahdolliseksi hengen osittaisen irtaantumisen. Ruumiillinen 
elämänvoima ei eroa selvänäkijän hengestä. 

» Mutta "syvätranssissa" koko elämänvoima, lukuun ottamatta elämänvoiman 
sidettä, irtaantuu medion hengestä, joka siten vapautuu ja voi erota hyvin loitolle 
ruumiista elämävoiman siteen venyessä. Medion ruumiiseen, hänen eronneen 
henkensä tilalle, tunkeutuu vieras henki välittäen sanomia. Se on selvänäkijälle 
mahdotonta. Hänen ruumiiseensa ei voi vieras henki tunkeutua, koska hänen 
henkensä on yhä hänen ruumiinsa koko elämänvoiman yhteydessä eikä voi siis 
antaa sijaa toiselle henkiolennolle. 

» Selvänäköisellä pysyy siis hänen oma henkensä mitä läheisimmässä yhteydessä 
hänen ruumiinsa elämänvoiman kanssa. "Syvätranssimedio" on melkein kokonaan 
irti ruumiillisesta elämänvoimastaan. Selvänäkijän oma henki näkee ja kuulee. 
Syvätranssissa medion hengen sijalle tulee hänen ruumiiseensa toinen henkiolento, 
jotta tämä käyttäen medion jäljelle jäänyttä ruumiillista elämänvoimaa, voisi hänen 
ruumiinsa kautta välittää sanomia. 

» On kuitenkin selvänäkijöitä, jotka samalla ovat "transsimedioita", joko 
"puolitranssi" tai "syvätranssimedioita". 

» Sen kai ymmärrät, että henkiolennoilla on vaikea ja monipuolinen työ 
suoritettavanaan, kun he kehittävät medioita. Tosin et voi kuvailla mielessäsi, miten 
kallista henkimaailmalle - käyttääkseni inhimillistä vertausta - on medion 
kehittäminen. Miten paljon hengellisiä voimavirtoja siihen tarvitaan, kallisarvoisia 
hengellisiä lääkkeitä ja muita aineita! On tehtävä hengellisiä leikkauksia, jotka usein 
ovat paljon suurempia ja vaikeampia kuin ne leikkaukset, joita maalliset lääkärit 
suorittavat. Monella mediolla on sisäisiä vikoja, jotka ensin on korjattava ennenkuin 
heidän kehittämisensä voi alkaa. 

» Samoinkuin teidän lääkärinne, suorittaessaan leikkauksia ja parantaessaan 
sairaita, tarvitsevat monenlaisia kojeita ja lääkkeitä, samoin mekin. Kaikkea samaa, 
mitä teillä on aineellisesti, on meillä henkimaailmassa. Luonnollisestikaan me 
henkiolennot emme sairasta emmekä tarvitse leikkauksia emmekä parantamista. 

Me käytämme vain runsaita tietojamme ja keinojamme maailman hyväksi 
parantamalla ihmisiä ja eläimiä sekä kehittämällä medioita, jotta yhteys ihmisten ja 
henkimaailman välillä tulisi mahdolliseksi. Sitä tarkoitusta varten meillä on omat 

spesialistimme joka alalla. Myöskin sellaisia, jotka kehittävät medioita. Meillä on 
professoreita ja heidän assistenttejaan, ja mitä erilaisimpia apulaisia. Meillä on 
paljon hengellisiä kojeita, huumausaineita, vahvistavia aineita ja lääkkeitä. 

» Kaikkia niitä tarvitaan medioitten kehittämiseen. Monet henkiolennot ovatkin 
työssä, kun medio, joka tahtoo palvella hyviä henkiä, on kehitettävä. Samoinkuin 
maallisissa leikkauksissa jokaisella apulaisella on määrätty tehtävänsä, niin tulee 
myöskin jokaisen, joka ottaa osaa medion kehittämiseen, suorittaa määrätty 
tehtävänsä. Se on ihmeellisen hyvin järjestetty. Teidänkin kehitettävänä olevat 
medionne ovat hyvissä käsissä, jos he antautuvat hyvien henkien hoitoon, 
karkottavat pahan luotansa ja luottavat Jumalaan. 

» Ei kenenkään tarvitse olla huolissaan nähdessään medioita kehitettävän, ei edes 
syvätranssimedioita. Määrätyt lait vallitsevat kaikkialla, ja hyvät henget ovat teidän 
parhaat ystävänne. Heidän parissaan teidän ei tarvitse pelätä mitään. 

» Medioitten kehitys käy nopeimmin "spiritistisissä kokouksissa". 

» Koska medioitten kehittäminen on hyvin tärkeää, niin tahtoisin seikkaperäisesti 
selittää, miten näitä hengellisiä kokouksia on pidettävä. Samalla selitän, miksi 
joitakin yksityiskohtia on otettava huomioon. Myöskin selitän sinulle medioitten 
kehitystä koskevat ilmiöt, jotka esiintyvät näissä kokouksissa. 

»Jos jotkut totuutta ja Jumalaa etsivät ihmiset ovat päättäneet yhdessä pyrkiä 
hyvän henkimaailman yhteyteen, niin tulee heidän ensin sopia paikasta, missä he 
säännöllisesti kokoontuvat. On valittava huone, jossa he voivat olla häiritsemättä. 
Ettehän tekään halua, että teitä häiritään, kun suoritatte jotain tärkeää maallista 
työtä. Sitä enemmän on otettava huomioon, että saadaan työskennellä rauhassa, 
kun koetetaan saada aikaan puhtaasti hengellinen yhteys, johon kaikki maalliset 
häiriöt vaikuttavat paljon häiritsevämmin kuin mihinkään maalliseen. 

» Sopivin aika kokouksen pitämiseen on iltahetki kahdeksan jälkeen. Silloin on 
päivän työ maallisine huolineen ja ajatuksineen päättynyt ja ihmiset voivat rauhassa 
keskittyä. 

» Kokouksia ei tule yleensä pitää useammin kuin kahdesti viikossa. 

» Huonetta on ennen istuntoa hyvin tuuletettava, jotta ummehtunut, huono ilma 
ja tupakansavu poistuu. Sillä huonossa ilmassa osanottajien elämänvoima heikkenee 
suuresti ja henkimaailmalle välttämätön elämänvoiman säteily estyy. 

»Jotta ilma pysyisi huoneessa raittiina, on lattialle asetettava raitista vettä vatiin. 
Vesi imee osittain kokouksen aikana kerääntyneen huonon ilman. 

» Pöydälle, jonka ympärille osanottajat istuvat, on kutakin varten asetettava 
paperia ja pehmeä lyijykynä. 

» Vähää ennen kokouksen alkua ei osanottajien pidä keskustella enää maallisista 
asioista, vaan koota ajatuksensa ja kääntää mielensä Jumalan puoleen. Onhan se 
tavallaan jumalanpalvelus. 

»Jokaisen tulee istua aina samalla paikalla, kun ensi kerrallakin, jotta 
elämänvoiman säteily, joka jokaisessa on erilainen, vähitellen jossakin määrin tulisi 
samanlaatuiseksi. Samasta syystä on katsottava, että mies ja nainen istuvat aina 
vierekkäin. Sillä miehen elämänvoima on pääasiallisesti positiivinen, naisen 
negatiivinen. Vierekkäin istuen heidän elämänvoimansa parhaiten sekaantuu. 
Tällainen vuorottelu ei ole kuitenkaan välttämätön, se vain helpottaa elämänvoiman 
sekaantumista, jotta voimakas elämänvoiman virta syntyy. Paikkoja on muutettava 
vain siinä tapauksessa, että henkiolennot antavat sellaisen määräyksen valmiiksi 
kehittyneen tai kehitettävänä olevan medion kautta. 

»Jos kokoushuoneessa on soittokone (piano tai harmonio), niin on parasta 
aloittaa kokous virrellä, joka lauletaan soittokoneen säestyksellä. Soittokoneen 
asemasta voidaan myös käyttää gramofonia. Laulu ja soitto synnyttävät harmoniaa 
ja hartautta osanottajien mielessä ja kohottaa heidän ajatuksensa Jumalan luo. Se 
on myöskin voimakas vastustuskeino pahoja henkiä vastaan, jotka yrittävät 
tunkeutua istuntoon ja estävät ja häiritsevät työtä. Sillä paha on disharmoniaa eikä 
viihdy siellä, missä harmonia vallitsee ja hyvät ajatukset ja harras mieli ilmenee 
sanoin ja sävelin. Siksi paha henki väistyi Saulinkin luota, niinkuin raamatussa 
kerrotaan, niin pian kuin Daavid soitti harppuaan Saulille ja lauloi kauniita virsiä. 

» Laulettua joku läsnäolijoista rukoilee omin sanoin. Jos hän sitä arastelee, niin 
kirjoittakoon rukouksen edeltäkäsin paperille ja lukekoon sen hartaasti. Jokaisen 
läsnäolijan pitää vuorotellen rukoilla. 

» Rukouksen jälkeen lukekoon joku raamatusta, joko Vanhasta tai Uudesta 
Testamentista kappaleen ja läsnäolijat keskustelkoot Sitten sen johdosta. 

» Laulu, lukeminen ja keskustelu luetun johdosta voi kestää noin puoli tuntia. 

» Kun keskustelu on päättynyt, niin valo on himmennettävä ja Sitten läsnäolijat 
tarttuvat toisiaan käteen siten, että oikea käsi tarttuu vierustoverin vasempaan 
käteen. Sitä nimitetään nykyään "ketjun" muodostamiseksi. Se on välttämätöntä, 
jotta yksityisten elämänvoima yhtyisi yhtenäiseksi virraksi, samoinkuin yksityisiä 
lankoja, joiden läpi tahdotaan johtaa virta, on yhdistettävä, jotta virta voisi kulkea. 

Ei pidä koskaan unohtaa, että henkiolentojen työ istunnossa riippuu elämänvoiman 
väkevyydestä. Himmeä valo edistää suuresti elämänvoimaa. 

» "Ketjun muodostamisella" on myöskin symbolinen merkitys. Sillä samoinkuin 
läsnäolijat, pitäen toistensa käsistä kiinni, muodostavat yhtenäisen kokonaisuuden, 
samoin heidän tulee hengellisesti olla yksi sydän ja yksi sielu. Heidän tulee rakastaa 
toisiaan, auttaa toisiaan, antaa anteeksi toistensa viat ja poistaa sydämestään kaiken 
sen, mikä voi häiritä sisäistä harmoniaa. 

» Mainituista syistä istuivat ensimmäiset kristitytkin samalla tavalla kädet yhdessä 
jumalanpalveluksissaan. Se oli heidän yksimielisyytensä merkkinä, mutta ennen 
kaikkea he koettivat saada väkevän elämänvoiman virran syntymään, jotta hyvät 
henkiolennot voisivat välittää heille sanomia. 

» Ketju voi kestää 12-15 minuuttia. Sinä aikana koettakoon jokainen olla 
keskittyneenä, karkoittaa kaikki maalliset ajatukset mielestään ja ajatella vain hyvää. 
Kukin voi tutkia omaa itseään ja tähänastista elämäänsä, ajatella vikojaan ja 
erehdyksiään, suhdettaan Jumalaan ja kanssaihmisiinsä, ja tehdä hyviä päätöksiä, 
rukoilla Jumalalta anteeksiantoa ja voimaa, voidakseen välttää pahaa. Jokaisen tulee 
kiittää Jumalaa siitä hyvästä, minkä hän osakseen on saanut, ylistää Häntä ja rukoilla 
hartaasti, jotta pääsisi hyvän henkimaailman yhteyteen. Kaikkea sitä, mikä voi olla 
sielulle hyväksi, on ajateltava ja rukoiltava. 

» Kun määrätty aika on loppunut, katkaisee kokouksen johtaja "ketjun". Jokainen 
ottaa nyt edessään olevan kynän käteensä ja asettaa sen kevyesti paperille. Käsi on 
pidettävä niin rentona, että se voi seurata jokaista henkimaailman suorittamaa 
liikettä, mutta ei pidä yrittää liikuttaa kättä. 

» Ensimmäisissä kokouksissa on tavallisesti käytettävänä oleva elämänvoima 
hyvin heikko. Läsnäolevat henget eivät ehkä siksi voi saada mitään aikaan. Myöskin 
läsnäolijoiden vastustus on vielä kovin suuri. Kaikki on heille vielä kovin outoa. 
Heidän on vaikea koota itseään ja he odottavat liian jännittyneinä, mitä tulee 
tapahtumaan. Juuri jännitys on suurimpana esteenä elämänvoiman erittämiselle, 
josta myöhemmin puhun tarkemmin. Läsnäolijat ovat magneetin kaltaisia, jota ei 
vielä ole käytetty. 

» Sattuu kuitenkin varsin usein, että moni osanottaja on kehittynyt paljon 
pitemmälle kuin mitä hän itse tietää. Sellaisessa tapauksessa voivat henkiolennot 
päästä vaikuttamaan jo ensimmäisessä kokouksissa. Kädessä, joka pitelee kynää, voi 
näkyä värähtelyä tai jäykkyyttä, ja se alkaa liikkua. Tätä ilmiötä ei saa millään tavalla 
vastustaa, vaan käden tulee seurata liikettä. Aluksi ehkä joissakin kokouksissa 




111 


henkiolennot piirtävät vain viivoja, kaaria, pyöröjä tai muita kirjoitus harjoituksia, 
ennenkuin muodostuu kirjaimia, sanoja tai lauseita. Se johtuu siitä, että 
läsnäolijoiden erittämä elämänvoima ei ole vielä kyllin väkevä, varsinkaan tulevan 
kirjoitusmedion, joka on vasta alkuasteellaan. Kirjoitusharjoitukset vahvistavat 
voimaa. Kun henkien ensimmäiset vaikutukset tulevat tässä tai jossakin muussa 
muodossa ilmi, niin toisten läsnäolijoiden jännitys estää työn suoritusta. He 
seuraavat tavallisesti uteliaina ja tarkkaavaisina toisen liikkeitä. Jännitys ja kiihkeä 
odotus estää jokaisen ihmisen elämänvoiman säteilemistä, samoinkuin kuuntelija 
vaistomaisesti pidättää hengitystään. Se heikontaa elämänvoiman virtaa ja 
henkimaailman työ käy vaikeammaksi. Sillä paraskin koneenkäyttäjä on avuton, jos 
voimavirta katkeaa tai tuntuvasti heikkenee. 

» Yhtä epäedullisesti kuin henkinen jännitys vaikuttaa elämänvoiman virtaukseen, 
yhtä epäedullisesti vaikuttaa myöskin pelon, kauhun, epäilyn ja sisäisen 
vastahakoisuuden tunne. Ken ottaa osaa hengelliseen kokoukseen sellaisten 
ajatusten ja tunteiden vallassa, ei voi erittää elämänvoimaa ja sitä paitsi häiritsee 
toisia ja katkaisee toisten elämänvoiman virran. Siksi mediot tuntevat aivan heti, jos 
osanottajien parissa on joku, joka vaikuttaa toisiin ehkäisevästi. Ja he tekevät oikein, 
jos he vaativat sellaisen osanottajan poistumista, kunnes hänen henkinen 
tasapainonsa on palautunut. 

» Niin pian kuin tunteet ja mielialat spiritistisissä kokouksissa eivät ole 
harmonisia, ei yhtenäistä elämänvoiman virtaa saada aikaan ja onnistuminen on 
hyvin kyseenalaista. 

» Se on myöskin syynä siihen, että tieteelliset seurat, jotka kokeilevat 
medioittensa kanssa, saavuttavat kovin vähäisiä tuloksia, jos lainkaan. Mediot, jotka 
ovat henkiolentojen voimalähteitä, hermostuvat ja tulevat levottomiksi, kun heitä 
epäillään. He huomaavat, että heitä luullaan pettureiksi ja että itse asiaa epäillään. 
Sellaisissa olosuhteissa medioitten elämänvoiman eritys suuresti vähenee, ellei 
kokonaan ehdy. 

» Se on luonnonlaki, sama, joka aiheuttaa myöskin sen, että veri katoaa poskilta 
ja ihminen kalpenee, kun hän joutuu pelon valtaan. Veri virtaa sydämeen, kun 
elämänvoima keskittyy sisäänpäin. Tästä laista on elämänvoiman energia 
riippuvainen, koska se on elämänvoiman välittäjä ruumiissa. 

» Miten usein teidän tiedemiehenne arvostelevat aivan väärin medioitten 
arkuutta! Heidän pitäisi toki kerran perusteellisesti tutkia niitä esteitä, joita niin 
usein asetetaan medioitten tielle, varsinkin teidän tiedemiestenne puolelta; heidän 

pitäisi poistaa esteet, silloin henkimaailman sanomat voisivat myös olla heille 
hyödyksi. 

» Tosin hyvät henget vain harvoin välittävät sellaisia sanomia, jotka palvelevat 
yksinomaan puhtaasti tieteellisiä päämääriä tai tyydyttävät ihmisten uteliaisuutta. 
Sillä alalla alempi henkimaailnna työskentelee kernaasti ja liiankin usein saa aikaan 
varsin paljon harmia. 

» Spiritististen kokousten osanottajille on yhä uudestaan huomautettava, että 
heidän tulee karkoittaa mielestään kaikki epäilykset ja epäluulot ja rauhallisesti 
odottaa, kunnes jotakin tapahtuu. 

»Jos joku osanottajista saa sisäisen käskyn kirjoittaa, niin tulee hänen se tehdä. 
Vähitellen hän oppii erottamaan inspiroidut ajatukset omistansa. Henkiolentojen 
inspiroimat ajatukset toistuvat näet yhä uudelleen, jos koetatte karkoittaa omat 
ajatuksenne; ja vaikka ajaisitte ne pois, niin palaavat ne sittenkin. 

»Jos joku läsnäolijoista tuntee huumausta tai raskautta jäsenissään, jos hänen 
päänsä liikkuu edestakaisin tai hänen ruumiinsa nytkähtelee käsittämättörnästä 
syystä, niin on se merkkinä siitä, että henkiolennot työskentelevät hänen kanssaan, 
ja että hänen henkensä irtaantuu ruumiista ja hänen ruumiillisesta 
elämänvoimastaan. Hengen irtaantumista todistavat ruumiilliset ilmiöt herättävät 
usein katselijain levottomuutta. Sehän on tavallaan kuoleman kamppailua, joskaan 
medio ei tunne kipua. Ei ole kuitenkaan syytä pelkoon. Kaikki tapahtuu määrättyjä 
lakeja noudattaen. 

» Vaikein aika syvätranssimedion kehityksessä on se, kun medio ei ole vielä 
kehittynyt pitemmälle kuin "puolitranssiin". Oma henki ei ole vielä täysin irti 
ruumiista ja vieras henki puhuu jo medion kautta. Medion oma henki kuulee, mitä 
vieras henki hänen kauttaan puhuu. Medio voi silloin helposti tulla siihen 
käsitykseen, että hänen omat sanansa ja ajatuksensa tulevat esille. Hän voi siten itse 
ruveta epäilemään ja luulla sanomia vääriksi. Tällä kehitysasteella medion oma henki 
häiritsee helposti vieraan hengen sanomia ja herättää oikeutettuja epäilyksiä 
osanottajien parissa. 

» Ensi silmäyksellä voisi siis tuntua edullisemmalta, jos vieras henki odottaisi, 
kunnes medio olisi täysin kehittynyt, ennenkuin hän rupeaa välittämään sanomia ja 
siten välttäisivät harmit. Mutta hän alistuu kernaasti tähän harmiin sen vuoksi, että 
juuri alkuaikoina, jolloin medio ei ole vielä täysin kehittynyt, on osanottajille 
annettava opetusta ja heille selitettävä monta tärkeää seikkaa, joita ei sovi jättää 

myöhemmäksi. Siksi sanomien epätäsmällisyys on paljon pienempi epäkohta kuin 
jos opetukset jäisivät kokonaan antamatta. 

» Tavallisesti kehittyminen "puolitranssista" "syvätranssiin" ei kestä hyvin kauan, 
jos medio koettaa tehdä parastaan ja voittaa inhimilliset vikansa. Niin pian kuin 
medio joutuu "syvätranssiin", ei hänellä ole aavistustakaan siitä, mitä vieras henki 
hänen kauttaan puhuu tai tekee. 

» Ne, jotka hyvässä tarkoituksessa pyrkivät henkimaailman yhteyteen, saavat 
kokea eniten kärsimystä pahojen henkien vuoksi. Sillä paha tahtoo tässäkin, niinkuin 
kaikkialla, estää hyvää. Kaikin keinoin se yrittää saada osanottajat luopumaan tästä 
työstä. Aluksi se koettaa luulotella kaikille ja ensi sijassa tulevalle mediolle, että 
kysymyksessä on vain itsepetos, suggestio tai hypnotismi, ja kehoittaa heitä 
luopumaan yrityksistään, jotta eivät joutuisi ihmisten naurun alaisiksi. 

» Pahat henget saavat paljon pahaa aikaan jo sillä, että osanottajat alkavat epäillä 
asian totuutta ja pelkäävät, etteivät he tee oikein ryhtyessään tällaiseen työhön. He 
käyttävät siinä hyväkseen kaikkein vähäpätöisimpiäkin verukkeita ja pieniä 
erehdyksiä ja vikoja, joita sattuu aina heikkojen ihmisten parissa. 

» Niitä, jotka ovat kehittymässä "selvänäkijöiksi", pahat henget yrittävät pelottaa 
kauhunkuvilla, paholaisennaamioilla ja muilla kuvatuksilla, jotta he keskeyttäisivät 
kehityksensä ja lopettaisivat työnsä. 

» Pahojen henkien häiriöt ovat tarkoitetut koetusajaksi osanottajille, varsinkin 
mediolle. Jokainen pannaan erikoisella tavalla koetukselle ja tartutaan kunkin 
heikoimpaan kohtaan. Ken ei kestä, luopuu työstä tai joutuu pahojen henkien 
valtaan. Sen tähden tulee jokaisen rukoilla apua ja voimaa, jotta hän jaksaisi 
vastustaa pahojen henkien kiusauksia. 

» Mitä kokousten aikaan tulee, niin ei niitä pidä liiaksi pitkittää. Tunti keskimäärin 
riittää. Niin pian kun henget ilmestyvät, määräävät he tavallisesti, milloin on 
lopetettava. Sillä Jumala ylläpitää järjestystä, ja hänen henkensä seuraavat myös 
samaa tapaa. Se käy niin ihmeellisellä tavalla ilmi niissä kokouksissa, jotka ovat 
Jumalan mielen mukaisia, sillä niissä on aina läsnä kontrolli, joka johtaa kaikkea. Hän 
määrää, mitä osanottajien tulee tehdä helpottaakseen medioitten kehitystä; hän 
selittää, miten heidän on työskenneltävä omaksi kehityksekseen, mistä vioista 
heidän on luovuttava ja mihin pyrittävä. Hän määrää usein, mitä kokouksen alussa 
on luettava raamatusta, ja muuttaa joskus osanottajien paikat, jotta elämänvoima 
vahvistuisi. Hän määrää edelleen, ketkä henkiolennot saavat puhua, mitä he saavat 
sanoa ja miten kauan he saavat viipyä. Hän päästää myöskin pahoja henkiä 

puhumaan, jotta läsnäolijat tutustuisivat heidän luonteeseensa ja tekoihinsa ja 
oppisivat, miten sellaisia henkiolentoja on kohdeltava. Kernaasti hän antaa kärsivien 
henkiolentojen vallata medion, sellaisten, joilla on hyvä tahto, jotta läsnäolijat 
voisivat heitä opettaa ja neuvoa heitä kääntymään Jumalan puoleen. Siten 
läsnäolijoilla on tilaisuus suorittaa rakkaudentöitä toisessa maailnnassa eläville 
kärsiville veljilleen. Joskus kontrolli selittää jälkeenpäin syyn, miksi eri henkiolentoja 
on päästetty kokoukseen. 

» Kontrolli ilmestyy aina ensimmäisenä kokoukseen ja tervehdyksessään 
mainitsee aina Jumalan nimen. Hän on osanottajien hengellinen johtaja, hän 
kehoittaa ja varoittaa heitä, moittii ja opettaa heitä. Aivan erikoisen tehokkaasti hän 
painaa heidän mieleensä, varsinkin medioitten kehitysaikana, mutta myös 
myöhemmin, että heidän uskonsa ja luottamuksensa Jumalaan tulee alituisesti 
kasvaa ja lujittua. 

» Mitä lähemmäksi ihminen tulee Jumalaansa, sitä runsaammin hän saa Jumalalta 
voimaa. Mutta sitä suuremmat ja ihmeellisemmät ovat myöskin ne lahjat, jotka hän 
saa Jumalalta, jotta hän käyttäisi niitä lähimmäistensä hyväksi. Sen vuoksi jokaisen 
kokouksen päämääränä on: "Lähemmäksi Jumala sual". 

» Kun medioita kehitettäessä saavutetaan ensimmäiset kirjalliset sanomat 
henkimaailmasta, niin tavallisesti toiselle puolelle siirtyneet omaiset ja ystävät 
saavat luvan ilmestyä, edellyttäen kuitenkin, että he itse kulkevat Jumalan tiellä 
eivätkä kuulu pahojen henkien joukkoon. Hekin kehoittavat teitä uskomaan 
Jumalaan ja vakuuttavat yhä uudestaan, että olette oikealla tiellä pyrkiessänne 
hyvien henkien yhteyteen. Usein he syvästi valittavat sitä, ettei heitä heidän 
eläissään maan päällä neuvottu kulkemaan tätä tietä. 

» Kehityksen yhä edistyessä harvenevat omaisten ja ystävien sanomat, ja korkeat 
henkiolennot ilmestyvät. Edellytyksenä on kuitenkin se, että osanottajat kehittävät 
itseään ja että heillä on hyvä tahto. Jos joltakin osanottajalta puuttuu hyvä tahto, 
eivätkä henkien yhä uudistuvat kehoitukset vaikuta mitään, niin kontrollin 
kehoituksesta häneltä kielletään osanotto kokouksiin. Se on välttämätöntä sen 
vuoksi, ettei hän itse kehity ja että hän on toisille esteenä. Sillä pahat henget 
tarrautuvat häneen. He seuraavat häntä kokoukseen ja monella tavalla vaikuttavat 
pahaa toisiinkin osanottajiin; edelleen disharmonia, jonka hän tuo mukanaan 
kokoukseen, vaikuttaa epäedullisesti elämänvoimaan. 

» Kaikki sellaiset kokoukset, joissa pyritään henkimaailman yhteyteen, ilman 
hyvän kontrollin apua, toimivat vastoin Jumalan tahtoa. Vaikkapa niillä ulkonaisesti 

olisikin "jumalanpalveluksen" leima, niin niiden henki on sittenkin Jumalan 
vastainen. Niiden tarkoituksena ei ole puhdistaa ja kohottaa sisäistä ihmistä. Milloin 
Jumalan asettama kontrolli puuttuu, siellä ei ole tilaa niille hengille, joiden 
tehtävänä on palvella Jumalaa etsiviä ihmisiä. Spiritististen kokousten ainoa 
tarkoitus on osanottajien sielujen pelastaminen. 

» Vaikka nykyään niin monissa spiritistisissä kirkoissa rukouksilla ja virsillä on 
suuri sijansa, niin on sittenkin se, mikä niissä on tärkeintä, on vierasta Jumalalle. 

» Näiden kirkkojen johtajilla tai toimihenkilöillä on tavallisesti selvänäköisyyden, 
selväkuuloisuuden ja selvätuntoisuuden lahjat. Siksi he voivat päästä niiden henkien 
yhteyteen,jotka ovat saapuneet yleisön mukana. Näiden henkiolentojen 
elämänvoiman säteily sekaantuu kirkkojen mediumististen palvelijoiden 
elämänvoiman säteilyyn. Tämän säteilyn välityksellä he näkevät läsnäolevien 
henkiolentojen kuvat sekä heidän suhteensa henkilöihin, joiden seurassa he ovat, ja 
samalla kuulevat ne sanomat, joita henkiolennot tahtovat saada sanotuiksi 
ystävilleen. 

» Sanomien välittäminen, jotka yksinomaan käsittelevät maallisia suruja ja huolia 
ja aineellisia etuja, muodostaa näiden kirkollisten kokousten tärkeimmän osan. Niitä 
varten useimmat osanottajat ovat myös saapuneet paikalle. He pitävät näitä kirkkoja 
tietotoimistoina, ja toivovat saavansa määrättyä pääsymaksua vastaan kirkon 
selvänäköisten palvelijoiden välityksellä sukulaistensa tai ystäviensä hengiltä tietoja 
maallisesta kohtalostaan. Siksi koettavat myös näiden kirkkojen johtajat huolehtia 
siitä, että niin monet kuin suinkin saavat sellaisen "sanoman". 

» Koska tämäntapaisissa kokouksissa hyvät henget eivät ole läsnä, eivätkä siis 
myöskään johda niitä, niin on alemmalla henkimaailmalla vapaus tehdä mitä haluaa. 
Vaikka ilmestyvät henget eivät suorastaan olekaan pahoja, niin ei ihmisillä 
kuitenkaan voi olla suurta hengellistä hyötyä tällaisesta henkimaailman yhteydestä. 

»Jos näissä kirkoissa "selvänäkijä" kaiken lisäksi on "puolitranssimedio", niin ovat 
nämä kokoukset avonaisia ikkunoita, joista alemmat henkiolennot voivat mielensä 
mukaan astua sisälle. Ei mikään kontrolli suojele läsnäolijoita eikä pidä järjestystä. Ja 
niin henkimaailman sanomia tulla tupruttaa ihmisille niin runsaasti, että tuntuu 
suorastaan vastenmieliseltä. Siten kärsivät nekin kokoukset, joissa hyvät henget 
työskentelevät Jumalan tahdon mukaisesti, sillä ihmiset arvostelevat niitä samalla 
mitalla kuin edellisiäkin. Sillä koska näillä kirkollisilla kokouksilla on "uskonnollinen 
leima", niin ihmiset luulevat, että niissäkin harjoitetaan spiritismiä Jumalan mielen 
mukaisesti. 

» Tällaisten kirkkojen johtajat ovat sen tähden edesvastuussa Jumalalle siitä, mitä 
näissä kokouksissa tapahtuu. Heidän velvollisuutensa on käyttää lahjojaan 
epäitsekkäästi ja palvella Jumalaa välittämättä ihmisten arvostelusta. Heidän pitää 
rukoilla Jumalalta kontrollia, mikä kernaasti heille suodaan. Mutta häntä on Sitten 
myöskin kaikessa toteltava. Jos he sen tekevät, niin muuttuvat kokoukset todellisiksi 
jumalanpalveluiksi ja osanottajille kohotukseksi ja hengelliseksi avuksi. Sillä silloin 
korkeat henget työskentelevät, eivätkä alemmat saa häiritä heitä. 

»Jos kokouksia johdetaan siten, kuin nyt ölen sinulle opettanut, niin tuottavat ne 
teille suurta siunausta, iloa ja sydämen rauhan. 

» Kokoukset lopetetaan aina lyhyellä kiitosrukouksella, jonka istunnon johtaja 
lukee, ja jos mahdollista, laululla. 

» Mutta mahdollisuus kehittää medioita ja pääsy hyvän henkimaailnnan 
yhteyteen ei rajoitu vain näihin yhteisiin kokouksiin. Yksityinen henkilö voi myöskin 
yksin harjoittaa keskittymistä joko joka päivä tai useamman kerran viikossa; sitä 
hänen on tehtävä aina määrähetkellä, ja vain puolen tuntia tai vielä vähemmän 
kerrallaan. Hänen tulee työskennellä samalla tavalla kuin yhteisissäkin kokouksissa 
ölen neuvonut. Hänen tulee aloittaa lyhyellä rukouksella, lukea raamattua ja ajatella 
sitä, mitä on lukenut. Sitten hän ottaa kynän, asettaa kätensä pöydällä olevalle 
paperille ja odottaa rauhallisesti. Jos hän kuulee ajatuksia ja tuntee 
vastustamattoman halun kirjoittaa, niin kirjoittakoon. Jos vieras voima liikuttaa 
hänen kättään, niin antakoon sen liikkua. 

» Kun aika, jonka hän on määrännyt tätä hartaushetkeä varten, on päättynyt, niin 
lopettakoon rukouksella. Hän voi luottaa siihen, että hyvät henget, joiden yhteyteen 
hän pyrkii, heti paikalla alkavat työskennellä hänessä ja ryhtyvät tarpeellisiin 
valmistuksiin, jotta yhteys saavutettaisiin. Niin, tämä työ alkaa jo silloin, kun ihmisen 
ajatukset kääntyvät tähän asiaan. Usein selittämätön tunne valtaa mediumistiset 
henkilöt, kun he keskustelevat henkimaailmasta ja henkien ja ihmisten välisestä 
yhteydestä. Tämä tunne johtuu siitä, että henkiolennot, joista jotkut aina 
ympäröivät heitä, yrittävät jo vaikuttaa heihin, koska he mediumististen 
taipumustensa vuoksi ovat hyvin vastaanottavaisia henkimaailman elämänvoiman 
vaikutteille. Olisi kuitenkin turhaa, jos ihmistä ympäröivät henkiolennot aloittaisivat 
hänessä työnsä ennenkuin hän tietää, että on mahdollista päästä henkimaailman 
yhteyteen. Siitä voisi myöskin olla ikäviä seurauksia. Sillä yhtä vähän hän itse kuin 
hänen omaisensakaan voisivat käsittää hänessä ilmeneviä mediumistisia ilmiöitä. 
Häntä pidettäisiin hermosairaana, hänelle hankittaisiin lääkärinhoitoa tai hänet 

lähetettäisiin parantolaan. Hyvät henget alkavat työnsä sen vuoksi vasta Sitten kun 
on menestymisen toivoa; muuten ei. 

» Opetusteni yhteydessä tahtoisin vastata vielä kysymykseen, jonka monet 
täydellä syyllä asettavat minulle: "Onko spiritismi vahingollinen medioitten tai niiden 
henkilöiden terveydelle, jotka ottavat osaa spiritistisiin kokouksiin?" Siihen 
kysymykseen vastaan sekä myöntäen että kieltäen. 

»Jos kokouksissa, jossa henget ilmestyvät luoksenne, pidätte Jumalan silmienne 
edessä ja teette kaikki Hänen nimessänsä, turvaudutte Jumalaan, rakastatte Häntä 
ja aina tahdotte hyvää, niin yhteys henkimaailman kanssa ei koskaan teitä 
vahingoita. Päinvastoin te vahvistutte sekä ruumiillisesti, henkisesti ja hengellisesti. 
Ennen kaikkea juuri mediot. Jos me hyvät henget työskentelemme heissä tai heidän 
kauttansa, niin se ei lainkaan vahingoita heitä. He lepäävät syvässä transsissa 
ollessaan, ja ovat kokouksen jälkeen entistä virkeämmät. Sen elämänvoiman, joka 
kokouksen aikana erittyy mediosta ja osanottajista, korvaavat hyvät henget uudella 
elämänvoimalla. Sen lisäksi hyvät henget, kehittäessään mediota, poistavat sellaiset 
sisäiset vammat, jotka vaikeuttavat tai estävät syvätranssia, jotta ihminen, medioksi 
kehittymisen jälkeen on terveempi kuin ennen. 

» Spiritismi vahingoittaa kuitenkin, jos hylkäätte Jumalan, työskentelette pahojen 
henkien kanssa, pidätte hauskaa heidän kanssansa ja unohdatte rukoilla. Siten te 
vähitellen joudutte pahan valtaan. Se ei ole pahaa vain siksi, että pahat henget 
viekoittelevat teidät pois totuuden tieltä ja hävittävät teidän uskonne, mutta he 
vahingoittavat teitä myös suuresti ruumiillisesti. Sillä he eivät korvaa sitä 
elämänvoimaa, jota he teistä imevät. Siitä seuraa, että medion, ja samoin myöskin 
osanottajien, terveys suuresti heikontuu ja vähitellen kokonaan turmeltuu. Niinpä 
on hiukan totuutta siinä taikauskossa, että se, joka tekee liiton paholaisen kanssa, 
saa maksaa sen hengellään. Sillä pahat henget kuluttavat vähitellen ihmisen 
elämänvoimaa, jotta hänen ruumiinsa kuolee. Monet mediot, jotka harjoittavat 
alhaista spiritismiä, joutuvat ruumiillisesti rappiolle. Monet lopettavat elämänsä 
mielisairaalassa tai tekevät itsemurhan. 

» Spiritismi on vain silloin vaarallinen ja vahingollinen, kun sen välityksellä ei 
koeteta oppia tuntemaan totuutta eikä tulla sisäisesti paremmaksi, vaan 
tyydytetään ainoastaan uteliaisuutta ja etsitään erikoisia kokemuksia, tai halutaan 
tietoja aineellisista tai puhtaasti tieteellisistä asioista. 

» Varoita siis vakavasti kanssaihmisiäsi, etteivät he ottaisi osaa sellaisiin 
kokouksiin, joissa ei palvella korkeampia päämääriä. Selitä heille sitä spiritismiä, joka 
on Jumalalle otollinen. Se on ainoa tie totuuteen ja lyhyin tie Jumalan luo. 

» Sekin, joka ei vielä ole saavuttanut uskoa Jumalaan, voi pyrkiä hyvien henkien 
yhteyteen, jos hänellä vain on rehellinen tahto ottaa vastaan totuus niin pian kuin se 
hänelle vakuuttavalla tavalla tarjotaan. Sellaiset totuuden etsijät löytävät tällä tiellä 
totuuden ja saavuttavat Jumalan. He saavat kokea, mitä todellinen usko on. Heihin 
soveltuvat Kristuksen sanat: "Etsikää, niin te löydätte!" 

» Niiden, jotka eivät usko Jumalaan, tulee sittenkin rukoilla Jumalaa, vaikkapa 
vain ehdollisesti. He voivat sovelluttaa rukouksensa hetkellisen mielentilansa 
mukaan. Seuraavaa rukousta voi jokainen epäuskoinenkin rukoilla, jos hänellä on 
hyvä tahto ja jos hän on valmis ottamaan vastaan totuuden: 

» Hyvä Jumala, jos Sinä todellakin ölet olemassa, niin rukoilen Sinua kaikesta 
sydämestäni: Opeta minua tuntemaan Sinut! Ilmoita minulle totuus ja johdata 
minua oikealle tielle! Aamen. 

»Jumala kuulee varmaan hänen rukouksensa. Sillä Jumala armahtaa jokaista, 
jolla on hyvä tahto. Jokainen voi ottaa osaa spiritistiseen kokoukseen, jossa hyvät 
henget työskentelevät, kuulukoon hän mihin uskonnolliseen seurakuntaan hyvänsä. 
» 


Raamatun mediot ja medio koulut. 


Ja minä herätin teidän pojistanne profeettoja 
ja nuorukaisistanne nasiireja. Aamos. 2: 11. 


» Nykyajan ihmisten mielestä tuntuu oudolta ja omituiselta ajatella, että 
henkimaailman ja ihmisten välillä voi olla yhteyttä. Se johtuu siitä, että te luette 
raamattua pintapuolisesti ettekä tarkemmin ajattele mitä siinä kerrotaan. 
Muutenhan teidän pitäisi joskus kysyä: "Mitenkä se kaikki tapahtui? Mitenkä se oli 
mahdollista? Miten sitä on selitettävä? Miten minun on se ymmärrettävä?" 

» Koska jo raamatun ensimmäisissä luvuissa kerrotaan, että Jumala puhui 
ihmisille, Aadamille ja Eevalle, Kainille ja Aabelille, lisakille ja Jaakobille ja 

Moosekselle, niin pitäisihän teidän ajattelevina ihmisinä ainakin koettaa selvitellä 
itsellenne, millä tavalla Hän puhui. Olivathan ne, joille Jumalan henkiolennot 
puhuivat, ihmisiä samoinkuin tekin. He olivat syntisiä ja heillä oli vikansa niinkuin 
teilläkin. Heidän maallisen elämänsä luonnonlait olivat samat kuin teidänkin. Jumala 
ja Hänen henkimaailmansa on myös tänään sama kuin silloinkin. Ja kun te Sitten 
edelleen luette, että israelilaiset ja henkimaailma olivat joka päivä yhteydessä 
toistensa kanssa, että jokainen saattoi kysyä neuvoa Jumalalta ja Jumala vastasi, että 
kansan johtajat eivät ryhtyneet mihinkään hyvien henkien kehoituksetta, niin teidän 
terveen järkenne täytyy sanoa: Siis yhteys henkimaailman kanssa on mahdollinen. Ja 
jos se on mahdollinen ja jos ihmiset ovat ylläpitäneet tätä yhteyttä vuosisatojen 
kuluessa, niin miksikä ihmiset eivät nykyään voisi päästä tähän yhteyteen. 

» Te näytätte kuitenkin luulevan, että yhteyden aikaansaaminen riippuu 
ainoastaan henkimaailmasta ja että se voisi omin voimin ja omasta halustaan sitä 
ylläpitää ilman että te mitenkään otatte siihen osaa. Te arvelette kai, että 
henkiolennot voivat milloin hyvänsä tulla teidän luoksenne, sekä ettei ihmisten 
tarvitse muuta kuin avata heille ovensa ja kuunnella, mitä he puhuvat. Ja kun te 
nykyään ette enää näe henkien tulevan luoksenne niinkuin raamatun aikoina, jolloin 
heidän osuutensa ihmisten elämään oli niin suuri, niin te luulette, että yhteys 
näkymättömän ja näkyvän maailman välillä on kokonaan loppunut. Se on 
surkuteltava erehdys. Hyvät henget haluavat hartaasti vielä nytkin tulla teidän 
luoksenne ja ovat valmiit astumaan sille sillalle, joka yhdistää molemmat puolet 
toisiinsa. Mutta teidän tulee olla avullisina tämän sillan rakentamisessa. Vanhoinakin 
aikoina ihmisten täytyi täyttää kaikki vaadittavat ehdot, jotta henkiolennot ja 
ihmiset pääsisivät toistensa yhteyteen. Entisajan kansat olivat perillä näistä ehdoista 
ja täyttivät ne. 

» Nykyään te arvelette, lukiessanne raamatusta henkimaailman ilmiöistä, että ne 
ovat vain ulkonaista koreutta, joka ei vaikuta henkimaailman yhteyden 
aikaansaamiseen. Luuletteko todellakin sitä vain leikiksi tai turhaksi ulkonaiseksi 
eleeksi, kun Herran enkeli puhui Moosekselle palavasta orjantappurapensaasta ja 
israelilaisille pilvenpatsaasta, ja että Hän ilman tuota elämänvoiman liekkiä ja 
patsasta olisi saanut äänensä kuuluville? Luuletteko ehkä, että Jumala laski leikkiä 
sanoessansa Moosekselle: "Minä tulen sinun tykösi paksussa pilvessä, että kansa 
kuulisi, kun minä puhun sinun kanssasi?" - Ikäänkuin hän olisi voinut vahvistaa 
ääntään vahvistamatta elämänvoiman pilveä. - Vai oletteko sitä mieltä, että se 
mahtava pilvi, joka peitti Siinain vuoren sinä aikana, kun ukkonen jyrisi ja pasuunat 
pauhasivat, oli vain ulkonaista hälinää ja että ukkonen ja pasuunain äänet olisivat 
voineet kuulua ilman tuota pilveäkin? Ja kun Daavid pyysi pappi Ebjatarta tuomaan 

kasukkansa ja rintakilven, voidakseen kysyä neuvoa Jumalalta, ja Jumala vastasi 
hänelle, niin oliko rintakilpikin vain pilakapine? - Eivätkö orjantappurapensaan liekit, 
pilvenpatsas, rintakilpi ja muut senkaltaiset, joita mainitaan raamatussa aina, kun 
henkimaailma on yhteydessä ihmisten kanssa, olleet pikemmin välttämättömiä 
johtolankoja, jotka tekivät mahdolliseksi puhelinyhteyden näkymättömän ja näkyvän 
maailman välillä? 

» Ne muodostivat todellakin sen sillan, jota myöten hyvät henget saapuivat 
silloisten ihmisten luo. Ilman tuota siltaa he eivät olisi voineet tulla. Aine, jota 
ihmiset tätä siltaa varten luovuttivat, oli elämänvoimaa, joka näkyi liekkinä palavassa 
orjantappurapensaassa, pilvenä pilvenpatsaassa; sitä tarvittiin myöskin monia 
henkimaterialisaattoja varten, jotta henki olisi voinut saada aineellisen muodon. 
Samaa voimaa piti myöskin olla riittävästi henkien käytettävänä, kun he rintakilven 
kirjainten välityksellä muodostivat lauseita ja toivat sanomia toiselta puolen. 

» Kaikissa raamatussa kerrotuissa tapauksissa, jolloin pyrittiin henkimaailman 
yhteyteen, olivat elämänvoiman lähteenä "mediot" aivan samoinkuin nykyäänkin. 

» Vanhan Testamentin kirjoissa puhutaan paljon "profeetoista" ja 
"profeettakouluista". Miksi te niitä luulette? Luuletteko ehkä, että kouluissa 
opetettiin profetoimisen taitoa samoinkuin maallisia tieteitä? Teidän nykyisen 
kielenkäyttönne mukaan merkitsee "profeetta" henkilöä, joka voi ennustaa 
tulevaisuutta. Sen mukaan teidän pitäisi otaksua, että entisajan "profeettakouluissa" 
opetettiin ennustamaan tulevia asioita. 

» Mooses oli myöskin medio. Hän eritti sen elämänvoiman, joka loisti liekkinä 
orjantappurapensaassa. Sitä vahvisti karjan erittämä elämänvoima, jota Mooses 
paimensi. Tällöinkin oli yönaika. Tiivistynyt elämänvoima loisti orjantappura 
pensaassa, koska se monine oksineen muodosti ikäänkuin esiripun, joka piti 
elämänvoimaa koossa, samoinkuin ilmestysmajan esirippu ja kabinetti nykyisissä 
spiritistisissä istunnoissa. Orjantappurapensaassa itsessäänkin oli elämänvoimaa, 
joka yhtyi muuhun elämänvoimaan. 

» Vanhoina aikoina nimitettiin medioita "näkijöiksi", koska he muitten 
mediumististen lahjojensa ohella olivat myöskin selvänäkijöitä. Vasta myöhemmin 
ruvettiin käyttämään nimitystä "profeetta". 

» Kaikkialla oli sellaisia "näkijöitä" eli "profeettoja". 

» Kun Saul palvelijansa kanssa etsi isänsä kadonneita aasintammoja eikä löytänyt 
niitä, sanoi palvelija hänelle: "Tässä kaupungissa on Jumalan mies. Menkäämme nyt 
sinne; kenties hän ilmaisee meille jotakin". Ja tässä kohtaa on lisättynä selitys: 

"Muinoin sanottiin Israelissa, kun mentiin kysymään Jumalalta, näin: Tulkaa, 
menkäämme näkijän luo. Sillä sitä, jota nytsanotaan profeetaksi, kutsuttiin muinoin 
näkijäksi". (1 Sam. 9: 5-9.) Siten Saul ja hänen palvelijansa tulivat Samuelin luo. 

» Samuel oli medio ja hän johti "mediokoulua" Raamassa. Sellaisia kouluja 
nimitettiin siihen aikaan "profeettakouluiksi". 

» Kun Saul kotimatkalla saapui Gibeaan, tuli häntä vastaan joukko "medioita", 
jotka olivat syvätranssissa, ja henget ylistivät Jumalaa heidän suunsa kautta. Silloin 
lankesi Saulkin transsiin. 

» Teidän raamatunkääntäjänne, jotka eivät tiedä, mitä tämä tilanne tarkoittaa, 
sanovat: "Hän joutui hurmoksiin" - sanontatapa, josta lukija ei tiedä, mitä se oikein 
merkitsee. Ei Saulin eikä niiden "medioitten" henki, jotka tulivat häntä vastaan, 
joutunut hurmoksiin, vaan hyvät henkiolennot valtasivat heidät. Medioitten ei 
tarvinnut olla syvätranssissa, vaan riitti se mitä te nykyään nimitätte 
"puolitranssiksi". 

» Edelleen raamattu kertoo, että Daavid pakeni Samuelin luo Raamaan, missä he 
molemmat asuivat "profeettakoulussa", siis "mediokoulussa". Kun Saul lähetti sinne 
miehiä hakemaan Daavidia, piti Samuel parhaillaan istuntoa medioitten kanssa. He 
olivat transsissa, kun Saulin lähettiläät astuivat huoneeseen. Teidän raamatun 
kääntäjänne kertoo siitä seuraavasti: "Kun he näkivät profeettain joukon 
hurmoksissa ja Samuelin seisovan johtamassa heitä, tuli Jumalan henki Saulin 
miehiin, niin että hekin joutuivat hurmoksiin. Silloin hän itse läksi Raamaan. Ja kun 
hän tuli sen suuren vesisäiliön luo, joka on Seekussa, kysyi hän: Missä ovat Samuel ja 
Daavid? Hänelle vastattiin: He ovat Raaman Naajotissa. Mutta kun hän oli menossa 
sinne, Raaman Naajottiin, tuli Jumalan henki häneenkin, niin että hän kulki 
hurmoksissa, kunnes tuli Raaman Naajotiin. Silloin hänkin riisui vaatteensa ja joutui 
hurmoksiin Samuelin edessä; ja hän kaatui maahan ja makasi alastonna koko sen 
päivän ja koko sen yön. Sen tähden on tapana sanoa: Onko Saulkin profeettain 
joukossa". (1 Sam. 19: 18-24.) 

» Moni seikka tässä kertomuksessa kaipaa selitystä. Se, että kaikki Saulin miehet 
joutuivat niin nopeasti "transsiin", on siten selitettävä, että he olivat kaikki 
mediumistisia. Keskellä suurta ja väkevää elämänvoiman virtaa, jota Samuelin 
mediokoulun oppilaat erittivät, oli henkiolentojen varsin helppo saada nämä 
taipumukseltaan mediumistiset miehet "puolitranssiin". 

» Saul itse oli medio. Hän ei siis tarvinnut vierasta elämänvoimaa, joutuakseen 
puolitranssiin. Siksi hän joutui tähän tilaan jo matkalla Raamaan. 

» Älkää panko pahaksenne, vaikka mediot Raaman mediokoulussa istuivat, tai 
silloisen ajan mukaan lepäsivät kevyissä alusvaatteissa. Nykyään mediot käyttävät 
istunnoissa mahdollisimman kevyttä pukua. Sillä hikoilua on vältettävä, koska 
lämpö, niinkuin tiedät, vaikuttaa epäedullisesti ja ehkäisevästi elämänvoiman 
tiivistymiseen. Tästä syystä Saul riisui vaatteensa. Kun sanotaan, että hän makasi 
koko sen päivän ja koko sen yön, niin ei pidä käsittää sitä siten, että hän olisi koko 
ajan ollut transsissa. Häntä pidettiin siellä niin kauan siksi, että hyvät henget silloin 
vielä viimeisen kerran yrittivät saattaa hänet jälleen Jumalan luo. Hänhän oli 
tottelemattomuuden vuoksi luopunut Jumalasta. Hän ei ollut enää hyvien henkien 
yhteydessä, vaan paha henki oli vallannut hänet. Hänhän oli tullut Raamaan 
vangitakseen Daavidin ja tappaakseen hänet. Tämä oli Jumalan viimeinen kutsu, 
jonka hyvät henget läsnäolevien medioitten välityksellä monta eri kertaa ilmoittivat 
hänelle. Samuel itse koetti pelastaa voitelemansa kuninkaan varoittamalla häntä 
kiihkeästi uhkaavasta vaarasta. Samoin hän varoitti Saulia monta kertaa 
jumalanpalvelustenkin aikana, joissa Saul oli läsnä, vaikka teidän raamatussanne 
siitä ei kerrota. Hän koetti pehmittää kuninkaan sydäntä ja saada hänet kääntymään. 

»Jumalanpalvelus oli yleensä tärkein toimitus "mediokouluissa". Tulevat mediot 
eli "profeetta-oppilaat", joiksi heitä silloin nimitettiin, koetettiin saattaa mitä 
läheisimpään vuorovaikutukseen Jumalan kanssa. Oppilaiden mediumistisia lahjoja 
kehitettäessä koetettiin herättää heissä horjumatonta uskoa ja syvää luottamusta 
Jumalaan. Heidän piti palvella kanssaihmisiään Jumalan ja hänen henkimaailmansa 
välittäjinä. Sillä samat vaarat uhkasivat medioita silloin kuin nytkin. 

» Suurin vaara silloin, samoinkuin kaikkina aikoina, oli kunnian-ja rahanhimo. 
Mediota pidettiin suuressa arvossa. Maalliset hallitsijat keräsivät joukoittain 
medioita ympärilleen, samoin myös yksityiset, varakkaat perheet varasivat itselleen 
oman medion, voidakseen saada neuvoja henkimaailmalta. Nämä mediot, joita 
nimitettiin "papeiksi", saivat runsaita lahjoja ja vapaan elatuksen. Enimmäkseen he 
olivat "planshettimedioita", niinkuin te nykyään sellaisia nimitätte. He käyttivät 
keskustellessaan henkimaailman kanssa "orakkelikilpeä", ilmestysmajan rintakilven 
jäljennöstä. 

» Näille minun sanoilleni voit löytää todistuksen Tuomarien kirjasta. Siinä 
kerrotaan, miten eräs Miikka niminen mies antoi takaisin äidilleen häneltä 
ottamansa rahat. Äiti teetti osalla näistä rahoista "veistetyn ja valetun 
jumalankuvan", kuva pystytettiin Miikan taloon, ja hän määräsi yhden pojistaan sen 
papiksi. Hän otti tähän toimeen vielä toisenkin nuorukaisen, erään Beetlehemistä 
kotoisin olevan leeviläisen, ja sanoi hänelle: "Asetu minun luokseni ja tule minun 

isäkseni ja papikseni, niin minä annan sinulle vuosittain kymmenen hopeasekeliä ja 
vaatetuksen ja elatuksesi. Ja leeviläinen suostui asettumaan sen miehen luo" (Tuom. 
17: 10, 11). "Veistetty ja valettu jumalankuva", joksi sitä teidän raamatussanne 
sanotaan, oli "planshetti" molempine osineen. 

» On inhimillistä, että mediot koettivat voittaa niiden henkilöiden suosion, joiden 
luona he asuivat. Mutta siinä juuri oli suuri vaara. Koettaessaan välittää isännälleen 
yksinomaan mieluisia sanomia, he joskus salasivat epämieluisan totuuden, ja 
ilmoittivat sen sijaan jonkin valheen. Siten heistä tuli "valheen profeettoja". He 
joutuivat silloin eroon hyvistä hengistä ja tulivat pahojen henkien välittäjiksi, joskin 
he edelleen näön vuoksi käyttivät Jumalan nimeä työssänsä. 

» Varsinkin ne mediot, jotka palvelivat maallisia haIlitsijoita, joutuivat kiusauksen 
uhriksi, niinkuin kävi esille kuningas Ahabin kertomuksesta. (1 Kun. 22.) Neljäsataa 
mediota päätti välittää kuninkaalle yksinomaan mieluisia sanomia. Mutta he tekivät 
tämän päätöksen pahassa tarkoituksessa. Samalla he joutuivat eroon hyvien henkien 
yhteydestä ja tiesivät antautuneensa valheen henkien palvelukseen. Siksi he 
pelkäsivät, että he voisivat tulla paljastetuiksi, jos kuningas kutsuisi hyviä henkiä 
palvelevan medion luokseen. Kuningas lähetti hakemaan Miikaa, joka palveli hyvää 
henkimaailmaa, ja sanansaattaja koetti viekoitella häntä puhumaan ainoastaan 
hyvää kuninkaalle. Mutta Miika ennusti kuninkaalle hänen perikatonsa, niinkuin 
Jumalan henki oli sanonut. Silloin yksi valhe profeetoista löi häntä poskelle ja sanoi: 
"Mitä tietä Herran henki on poistunut minusta puhuakseen sinun kanssasi?" -Tästä 
kertomuksesta käy ilmi, miten kelvottomia ne profeetat ovat, jotka kunnian-ja 
rahanhimosta valehtelevat ja pettävät ja sittenkin tekeytyvät Jumalan välittäjiksi. 
Heidän sanomansa ovat valheen henkien lähettämiä. Ja sen he tietävät. 
Pahuudessaan he koettavat keksiä keinoja, millä peittää valheensa. 

» Sellaiset mediot, jotka palvelivat jumalattomia kuninkaita, tulivat myös koko 
kansan pahennukseksi, niin pian kuin he julkisesti rupesivat palvelemaan epäjumalia. 
Heitä nimitettiin "Baalin profeetoiksi". Heidän lukunsa oli hyvin suuri. Ajoittain ei 
ollut montakaan hyviä henkiä palvelevaa profeettaa. Niinpä sanotaan ylimmäisen 
papin, Eelin aikana: "Ja poikanen Samuel palveli Herraa Eelin johdolla; mutta Herran 
sana oli harvinainen siihen aikaan, eivätkä näyt olleet tavallisia". (1 Sam. 3: 1.) 

» Karmelin vuorella seisoi Elia, "ainoa Herran profeetta" 450 Baalin profeetan ja 
400 Aseran profeetan kanssa. 

» Seuraavista sanoista, jotka Jumala puhui profeettojen kautta, käy ilmi, että 
vanhoinakin aikoina mediot käyttivät väärin mediumistisia lahjojaan saavuttaakseen 

maallisia etuja. "Näin sanoo Herra niitä profeettoja vastaan, jotka eksyttävät minun 
kansaani, jotka huutavat "Rauha", kun heidän hampaissaan on purtavaa, mutta 
julistavat pyhän sodan sille, joka ei anna mitään heidän suuhunsa." (Miik. 3: 5.) "Sen 
profeetat ennustelevat rahasta, mutta Herraan he turvautuvat". (Miik. 3: 11.) 

» Teidän ei pidä luulla, että silloiset ihmiset ilman muuta uskoivat kaikkiin 
ilmiöihin, joita mediot välittivät. He epäilivät medioita aivan yhtä paljon kuin tekin 
nykyään. He pelkäsivät tulevansa petetyiksi. He sitoivat kiinni mediot, jotta he eivät 
voisi tehdä silmänkääntäjäkonsteja. Siksi oli medioilla, jotka ansaitsivat elatuksensa 
mediumistisilla lahjoillaan, sopivia pää-, käsi-ja jalkasiteitä kotonaan, joilla vieraat 
saivat sitoa heidät. Jos kuitenkin ilmestyi henkiolentoja, joiden täytyi siis olla oikeita, 
niinkuin he olivatkin, niin tekivät nämä ilmestykset syvän vaikutuksen läsnäolijoihin 
ja heidät voitettiin asian puolelle. Mutta koska hyvät henget eivät käyttäneet näitä 
medioita, niin osanottajatkin vähitellen joutuivat pahojen henkien valtaan. Ne 
opetukset, joita pahat henkiolennot antoivat heille medioitten välityksellä, 
vieroittivat heidät Jumalasta ja viekoittelivat heitä mitä inhottavimpiin paheisiin. 
Varsinkin naispuoliset "mediot" vetivät ihmisiä puoleensa. Jumala uhkaa heitä 
profeetta Hesekielin kautta (13: 17-19.): "Ja sinä ihmislapsi, käännä kasvosi kansasi 
tyttäriä vastaan, jotka joutuvat hurmoksiin oman sydämensä voimasta, ja ennusta 
heitä vastaan ja sano: Näin sanoo Herra, Herra: Voi niitä naisia, jotka sitovat 
taikasiteet kaikkiin ranteisiin ja tekevät hunnut kaiken korkuisiin päihin 
pyydystääkseen sieluja! Toisia sieluja te pyydystätte minun kansaltani pois, toisten 
sielujen annatte elää omaksi eduksenne". "Ja te häpäisette minut kansani edessä 
muutamista ohra kourallisista ja leipäpalasista, kun kuoletatte sieluja, joiden ei olisi 
kuoltava, ja annatte elää sielujen, jotka eivät saisi elää; kun valehtelette minun 
kansalleni, joka kuuntelee valhetta". 

» Millä tavalla medioita kehitettiin mediokouluissa Vanhan Testamentin aikoina, 
sitä ei lähemmin kerrota. Ensi sijassa tutkittiin oppilaiden mediumistisia 
taipumuksia. Jo lyhyen ajan kuluttua tuli ilmi, kellä näitä taipumuksia oli. Ne, joilta 
ne puuttuivat, lähetettiin pois. 

» Mutta nekin, joilla oli suuret mediumistiset lahjat, saivat jatkaa vain siinä 
tapauksessa, että he luonteeltaan olivat hyviä ja lupasivat käyttää lahjojaan hyvien 
henkien ja Jumalan palvelemiseen. Siihen hyvien mediokoulujen johtajat panivat 
pääpainon, jota vastoin epäjumalia palvelevissa mediokouluissa kiinnitettiin 
huomiota ainoastaan oppilaan mediumistiseen voimaan. Siihen aikaan oli aivan 
sama ero olemassa medioitten kehittymisessä kuin nykyäänkin. Sinä ölet itse 
seurannut muutamien medioitten kehitystä. Sinä ölet itse johtanut niitä kokouksia, 

joissa heidän lahjansa kehittyivät. Sinä muodostit kokouksista hartaushetkiä ja koetit 
parhaasi mukaan johdattaa läsnäolevia Jumalan läheisyyteen. Te työskentelitte 
Jumalan suojeluksen alaisina. Te aloititte ja lopetitte kokouksenne rukouksella ja 
virrenveisuulla. Te luitte Jumalan sanaa. Te pyritte vain hyvyyteen ja Jumalan 
työaseiksi. 

» Samaten hurskaat israelilaisetkin koettivat kehittää medioitaan. 

» Sinun pitäisi ymmärtää, miten toisin enimmät "spiritistiset kokoukset" ovat 
nykyään johdetut. Jumalasta ja rukoilemisesta ei ole useinkaan puhetta. Ihmiset 
kokoontuvat nähdäkseen vain jotakin jokapäiväisyydestä poikkeavaa ja hermoja 
kiihdyttävää. Heistä on yhdentekevää työskentelevätkö siinä hyvät vai pahat henget. 
Sitä paitsi monet eivät usko, että ilmiöt ovat henkiolentojen välittämiä. Koetetaan 
selittää niitä "inhimillisellä" tavalla. Siten käy jo alusta alkaen mahdottomaksi sen 
ainoan päämäärän saavuttaminen, johon hyvät henkiolennot, ollessaan ihmisten 
yhteydessä pyrkivät, nimittäin ihmisten lähentäminen Jumalaan. 

» Samantapaisia olivat myöskin ne kokoukset, joissa "Baalin medioita" kehitettiin. 
Tosin kaikki siihen aikaan tiesivät, että tarkoituksena oli päästä henkimaailman 
yhteyteen. Mutta ne, jotka harjoittivat alhaista henkimaailman yhteyttä, halusivat 
vain kokea ja kuulla sellaista, mikä suorastaan koski heidän maallista elämäänsä. 
Elämä tällä puolen oli heilleyhtä kaukainen kuin useimmille ihmisille nykyäänkin. 
Siksi he eivät välittäneet myöskään siitä, että medioita kehitettäisiin palvelemaan 
korkeita tarkoituksia ja Jumalaa. 

» Raamatussa ei puhuta lähemmin "Baalin pappien" mediokouluista, sillä heidän 
medioitaan kehitettiin yleisissä kokouksissa, joissa palveltiin epäjumalia. Pahuutta ei 
tarvitse erikoisesti oppia. Sen oppii itsestään. Sillä ihminen on taipuvainen 
pahuuteen syntymästään saakka. Mutta ken pyrkii hyvyyteen ja tahtoo täyttää 
Jumalan tahdon, hän saavuttaa hyvyyden suurin ponnistuksin ja raskaasti taistellen. 
Siihen tarvitaan suurta voimaa. Ja se oli välttämätöntä niille medioille, jotka 
tahtoivat palvella Jumalan työaseina. Heitä kehitettiin "profeettakouluissa", joista 
puhutaan raamatussa; heillä oli opettajinaan ja johtajinaan Jumalan miehiä, sellaisia 
kuin Samuel, Elia ja Elisa. 

» Niihin aikoihin, jolloin "mediokouluja" johtivat suuret ja armoitetut miehet, 
niinkuin Samuel, Elia ja Elisa, pyrki näihin kouluihin paljon oppilaita. Sillä hurskaat 
perheet pitivät suurena Jumalan armona, jos heidän lapsillaan oli mediumistisia 
lahjoja ja niitä voitiin kehittää näiden miesten johdolla. 

» Elian ja Elisan eläessä oli mediokoulu jokaisella suuremmalla paikkakunnalla. 
Niitä oli Raamassa, Gilgalissa, Beetelissä, Jerikossa ja monella muulla seudulla. 

Elisalla oli niin paljon profeetta-oppilaita, ettei heillä olluttilaa kokoussalissa. Siksi 
he sanoivat eräänä päivänä Elisalle; Katso huone jossa me istumme sinun edessäsi, 
on meille liian ahdas. Menkäämme siis Jordanille, ja tuokaamme sieltä kukin yksi 
hirsi ja rakentakaamme sinne huone istuaksemme. Hän sanoi: Menkää! (2 Kun. 6: 1, 
2 .) 

» (Juden Testamentin aikana ei kristityillä ollut omia mediokouluja. Ne eivät 
olleet tarpeen siksi, että jumalanpalvelus vastasi täysin entisiä mediokouluja. 
Läsnäolijat tarttuivat toistensa käsiin rukoillessansa, sillä he tahtoivat siten osoittaa, 
että he olivat "yksi sydän ja yksi sielu", että rakkaus yhdisti heitä ja että he sen 
vuoksi tahtoivat rukoilla Jumalaa yhtenä joukkona: kaikki yhdessä yhden hengellisen 
ruumiin jäseninä, yhden hengen innoittamina, yhden toivon elvyttäminä, saman 
uskon yhteen liittäminä ja yhden Jumalan eteen polvistuneina. 

» Toistensa käsiin tarttuminen oli hyvin tärkeää niille läsnäolijoille, joilla oli 
mediumistisia taipumuksia. Sillä siten läsnäolijoiden elämänvoima yhtyi yhdeksi 
elämänvoiman virraksi. Sitä saattoivat hyvät henget käyttää puhuessaan valmiitten 
medioitten kautta sekä kehittäessään tulevia medioita. Mediumistiset ilmiöt olivat 
ensimmäisille kristityille tutut jo pakanuuden ajoilta, niin että he tiesivät vallan 
hyvin, mistä oli kysymys. Pakanoina he olivat harjoittaneet yhteyttä pahojen henkien 
kanssa ja tiesivät mitkä luonnonlait olivat toimessa. He tiesivät, että pakanallinen 
epäjumalanpalvelus ei merkinnyt muuta kuin pahojen henkien palvelemista, ja että 
siinä toimivat aivan samat luonnonlait kuin hyviäkin henkiä palveltaessa. 

» Siksi ei Paavalinkaan tarvinnut ensin opettaa korinttolaisille niitä lakeja, jotka 
tekivät mahdolliseksi pääsyn henkimaailman yhteyteen, vaan hän selitti vain mikä 
vaikutus hyvillä ja pahoilla hengillä oli ihmisiin. 

» Ensimmäisen Korinttolaiskirjeen 12. ja 14. luku sisältävät sen, mitä uskovan ja 
Jumalaa etsivän ihmisen tulee tietää hyvien henkiolentojen työstä. Paha kyllä te ette 
ymmärrä nykyään enää näitä opetuksia, joita apostoli antoi korinttolaisille näissä 
luvuissa. Se johtuu etupäässä siitä, että te ette yleensä tiedä miten henkimaailman 
yhteyteen voidaan päästä. Siihen on suureksi osaksi syynä teidän väärät raamatun 
käännöksenne sekä väärät selitykset, joita näiden väärien käännösten pohjalla 
kristityille annetaan. 

» Koska tämä asia on hyvin tärkeä, niin tahtoisin yhdessä sinun kanssasi käydä 
läpi ensimmäisen Korinttolaiskirjeen 12. ja 14 luvun ja antaa sinulle oikeat selitykset. 

» Teidän käännöksenne mukaan alkaa 12. luku sanoilla: "Mutta mitä hengellisiin 
lahjoihin tulee, niin en tahdo, veljet, pitää teitä niistä tietämättöminä. Te tiedätte, 
että kun olitte pakanoita, teitä vietiin mykkien epäjumalien luo, miten vain 
tahdottiin". - Jo ensimmäiset sanat: "Mitä hengellisiin lahjoihin tulee", ovat 
harhaanjohtavat. Lukija voi ymmärtää ne vain siten, että on kysymys lahjoista, jotka 
ihminen on saanut Jumalalta. Mutta kreikkalainen teksti sanoo jotakin aivan muuta. 
Siinä sanotaan sanasta sanaan, kääntäen: "Mitä pääsyyn henkiolentojen yhteyteen 
tulee, niin en tahdo pitää teitä tietämättöminä". Nykyään sanottaisiin aivan lyhyesti 
"Spiritismiin" nähden en tahdo pitää teitä tietämättöminä". Alkuaan ei myöskään 
sanottu "mykkiä epäjumalia", vaan "kuolleita jumalia"; sillä "kuolleilla jumalilla" 
tarkoitettiin yleensä "demooneja" tai Jumalasta eronneita henkiä, joita raamatussa 
sanotaan aina "kuolleiksi". 

» Seuraavasta kohdasta puuttuu kaksi lausetta, joita ei myöskään ole 
kreikkalaisessa tekstissä. Ne kuuluvat. "Te olitte silloin pahojen henkien vallassa, 
sellaisten, jotka eivät tunnusta Jeesusta Herraksensa. Mutta nyt, kun te olette 
Kristuksen omat ja hänen herruutensa alaiset, olette pyhien henkien yhteydessä". 
Nämä puuttuvat lauseet päättivät kolmannen jakeen, joka teidän käännöksessänne 
kuuluu: "Sen tähden minä teen teille tiettäväksi, ettei kukaan, joka puhuu Jumalan 
hengen kautta sano: Jeesus olkoon kirottu, ja ettei kukaan voi sanoa: Jeesus olkoon 
Herra, paitsi pyhän hengen kautta". 

» Mutta tässäkin kolmannessa jakeessa on käännösvirhe, joka vaikeuttaa 
ajatuksen ymmärtämistä. Kreikkalaisessa tekstissä ei sanota Jumalan hengen kautta 
eikä pyhän hengen kautta, vaan Jumalan henkiolennon ja pyhän henkiolennon 
kautta. 

» Ei Jumala itse työskentele yksityisissä tapauksissa, vaan Jumalaa palvelevat 
henkiolennot täyttävät Jumalan voimalla sen tehtävän, jonka Jumala antaa heille. 

» Sen johdosta, että raamatussa käytetään monissa kohdin sanamuotoa "pyhä 
henki", vaikka kreikkalaisessa tekstissä sanotaan "pyhä henkiolento", ovat monet 
kohdat saaneet väärän tulkinnan, ja varsinkin käsite "pyhä henki" on siinä määrin 
väärin käytetty, että oppi pyhän hengen jumalallisesta persoonasta on saanut 
alkunsa. 

»Jotta saisit oikean käsityksen hengestä ja henkiolennoista ja voisit ymmärtää 
ensimmäisen Korinttolaiskirjeen yllämainitut luvut, valitsen esimerkin maallisesta 
elämästänne. 



128 


» Siihen aikaan, kun teidän kuninkaillanne oli vielä rajaton valta, täytyi kaikkien, 
jotka kuuluivat kuninkaan vallan alle, totella yksinomaan hänen tahtoansa. Hän laati 
kaikki lait ja säädökset. Hänen valtakunnassaan vallitsi vain yksi tahto, yksi henki, 
kuninkaan henki ja tahto. Hänen alamaisensa ja virkamiehensä täyttivät tehtävänsä 
hänen käskyjensä mukaan, toteilen vain hänen tahtoaan ja henkeään. Silti heidän ei 
tarvinnut jokaisessa yksityisasiassa kysyä kuninkaan mieltä. Sillä heillä oli hänen 
lakinsa ja määräyksensä, joiden mukaan he itse saattoivat päättää, mitä kussakin 
yksityistapauksessa oli tehtävä. 

» Valtakunnassa oli siis paljon hallitsevia, mutta oikeastaan vain yksi hallitsija, 
nimittäin kuningas. 

» Samoin on Jumalankin valtakunnassa. Siellä on vain yksi yksinvaltias hallitsija, 
jonka tahdosta kaikki riippuu. Se on Jumala -tai, niinkuin monasti raamatussa 
sanotaan, Jumalan henki eli pyhä henki. Muut henget, joita myöskin nimitetään 
Jumalan hengiksi tai pyhiksi hengiksi, ovat vain Jumalan käskyjen toimeenpanijoita, 
Hänen alamaisiaan ja virkamiehiään. Heilläkin on lakeja ja määräyksiä, joiden 
mukaan he toimivat. Eivät hekään tarvitse työssään saada suoranaisia käskyjä 
Jumalalta. He työskentelevät kaikki Jumalan tahdon ja hengen mukaan. He 
edustavat tavallaan suurta virkakuntaa, jonka monet jäsenet ovat itsenäisiä ja 
toisistaan eroavia yksilöitä. Mutta samalla he ovat kokonaisuuden osia, joita se 
henki johtaa, joka on luonut henkimaailman virkakunnan ja antanut sille valtansa ja 
voimansa. Sitä Paavali tarkoitti sanoessansa: "Armolahjat ovat moninaiset, mutta 
henki on sama; ja seurakuntavirat ovat moninaiset, mutta Herra on sama; ja voima 
vaikutukset ovat moninaiset, mutta Jumala, joka kaikissa vaikuttaa, on sama. (1 Kor. 
12: 4-6.) 

» Kun siis kristittyjen kokouksissa Korintossa henki puhui medion kautta vieraalla 
kielellä, toinen heidän äidinkielellään, kolmas paransi sairaita ja monet muut henget 
työskentelivät muulla tavalla, niin eivät he tehneet sitä omasta tahdostaan eikä 
omalla voimallaan, vaan Jumalan, korkeimman ja kaikkivaltiaan hengen tahdosta ja 
voimalla. 

» Korinttolaiset olivat suuresti ihmeissään ja hämmästyneet, kun henki puhui 
jonkun heidän medionsa kautta vieraalla kielellä. Siksi he toivoivat hartaasti ja 
rukoilivat, että mahdollisimman monet sellaiset henget ilmestyisivät heidän 
luokseen. Paavali moittii heitä sen johdosta, koska tämä toive oli vain inhimillisen 
uteliaisuuden ja sensaatiohalun sanelema. Hän sanoo heille, että heidän luokseen 
ilmestyvien henkien työn tarkoituksena ovat seurakunnan kohottaminen ja heidän 
joukkonsa lisääminen, eikä heidän henkilökohtaisten toivomustensa täyttäminen. 

Mitä hyötyä heillä on siitä, jos heille ilmestyvät henkiolennot puhuvat vierailla 
kielillä? Ei mediolla ole siitä hyötyä, koska hän ei ymmärrä vierasta kieltä, eikä 
myöskään muilla osanottajilla; sillä hekään eivät ymmärrä, mitä henki vieraalla 
kielellä puhuu heille. Heidän pitää siis kernaammin pyytää luokseen sellaisia 
henkiolentoja, jotka opettavat heitä heidän omalla kielellään. Ja jos henkiolento 
puhuu heille vieraalla kielellä, niin pitää heidän pyytää, että hänen puheensa 
käännetään heille - minkä joko sama henki tai joku toinen voi tehdä. 

» Voi tuntua omituiselta, että henkiolennot yleensä puhuttelivat läsnäolijoita 
vieraalla kielellä. Mutta tälläkin oli erikoinen tarkoituksensa. Se oli todisteena siitä, 
että ilmestyvä henkiolento oli oikea, tai niinkuin Paavali täydellä syyllä sanoo, että se 
oli "merkkinä uskottomille". 

» Tässä minun on huomautettava, että teidän raamatunkääntäjänne sanovat 
vieraalla kielellä puhumista "kielillä puhumiseksi" ja äidinkielellä annettuja opetuksia 
"profetoimiseksi". 

» Paavali hyväksyy täydellisesti sen, että korinttolaiset koettavat päästä 
henkimaailman yhteyteen. Sillä hän sanoo: "Samoin tekin, koska etsitte 
henkiolentoja, niin pyrkikää saamaan niitä runsaasti seurakunnan rakennukseksi". (1 
Kor. 14: 12.) - Tämänkin lauseen ovat teidän kääntäjänne muuttaneet aivan 
käsittämättömäksi, asettamalla sanan "hengellisiä lahjoja" "henkiolentojen" tilalle. 
Sillä tässä kohdassa sanotaan suoraan "henkiolentoja" eikä "hengellisiä lahjoja". 

» Lopuksi Paavali kehoittaa korinttolaisia, että he puhuessaan henkiolentojen 
kanssa noudattaisivat järjestystä. Sillä Jumala ei ole epäjärjestyksen, vaan 
järjestyksen ja rauhan Jumala. Medioitten piti myöskin noudattaa järjestystä. Vain 
kaksi tai kolme mediota sai kerrallaan antaa henkien puhua kauttansa vieraita kieliä 
ja ainoastaan siinä tapauksessa, että oli läsnä henkiolentoja, jotka voivat kääntää 
vieraskieliset sanomat läsnäolijoiden äidinkielelle. Jos sellaisia ei ollut läsnä, niin ei 
pitänyt sallia vierailla kielillä puhuttavan. Ei pitänyt myöskään sallia useamman kuin 
kahden tai kolmen henkiolennon puhua läsnäolijoiden äidinkielellä, jotta 
kuuntelijoilla olisi aikaa keskustella kuulemansa johdosta ja tuoda esiin 
mielipiteensä. Paavali sanoo sen seuraavin sanoin. "Muut arvostelkoot". Tässä 
Paavali antaa korinttolaisille saman kehoituksen kuin minäkin niin usein ölen 
kehoittanut teitä kokouksissanne. Sekä minä että toiset henkiolennot, jotka ovat 
puhuneet teidän kanssanne, olemme kehoittaneet teitä aina lopuksi 
keskustelemaan sen johdosta, mitä olette kuulleetja lausumaan mielipiteenne, siis 
niinkuin Paavali sanoo, "arvostelemaan" sitä, mitä olette kuulleet. Sillä pääasia ei ole 
se, että kuulette mahdollisimman paljon, vaan että ymmärrätte oikein sen, mitä 

olette kuulleet. Kun te keskustelette siitä, mitä me, henkiolennot, olemme sanoneet, 
niin me voimme todeta, kuka on käsittänyt meidät oikein, kuka väärin. Sillä 
henkiolennot ovat teidän keskustellessanne vielä läsnä ja kuuntelevat teitä. Jos nyt 
teidän keskustelustanne käy ilmi, että teidän käsityksenne ei ole oikea tai että olette 
eri mieltä, niin me tulemme uudestaan ja selitämme teille medioitten kautta sen, 
mikä on jäänyt epäselväksi. 

» Ken ei omien kokemustensa nojalla ole oppinut ymmärtämään, millä tavalla 
henkiolennot välittävät sanomia ja mikä on heidän suhteensa medioihin, hän ei voi 
myöskään ymmärtää Paavalin neuvoja. Siksi annan vielä muutamia selityksiä. 

» Te ette voi ymmärtää, mitkä tekijät aiheuttavat teidän yhteytenne 
henkimaailman kanssa. Henkiolennot ovat teidän parhaat ystävänne ja he saapuvat 
suurin joukoin teidän kokouksiinne. He ovat enimmäkseen seilaisia henkiolentoja, 
jotka aikaisemmin ovat olleet ihmisiä niinkuin tekin ja päässeet lähemmäksi Jumalaa 
tällä puolen. He ovat teidän johtajianne, neuvojianne ja suojelijoitanne. He haluavat 
koko sydämestään auttaa teitä, jotta pääsisitte jo maallisen elämänne aikana niin 
lähelle Jumalaa kuin suinkin, ja erottuanne maan päältä joutuisitte mahdollisimman 
korkealle asteelle henkimaailmassa. Teidän henkimaailman ystävänne ovat useinkin 
eläissään maan päällä kuuluneet toisten kansojen pariin ja puhuneet heidän 
kieltään. Monet eivät osaa teidän äidinkieltänne. Sillä henkiolentojenkin pitää oppia 
maallisia kieliä, joita he maan päällä ollessaan eivät osanneet. Mutta he haluavat 
sittenkin sanoa teille jotakin hyvää, ja ympäröivät mediot voidakseen puhua tai 
kirjoittaa heidän kauttansa. Jotta kaikki kävisi hyvässä järjestyksessä, tulee 
jokaisessa kokouksessa, jossa pyritään hyvien henkien yhteyteen, aina olla 
"kontrolli" läsnä, Hän määrää, ketkä henkiolennot saavat puhua ja miten kauan. Hän 
seuraa määräyksissään myöskin osanottajien omaa mieltä. Jos he päättävät, ettei 
kukaan saa puhua vieraalla kielellä, niin kontrolli ei päästä puhumaan ketään, joka ei 
osaa läsnäolevien äidinkieltä. Mediotkin voivat kieltää, ettei henkiolento saa vallata 
heidän ruumistaan. Sillä he joutuvat transsiin vain siinä tapauksessa, että he itse 
suostuvat siihen. Siksi Paavali sanoo, että kaikki profeettain henget ovat 
"profeetoille", se on "medioille" alamaiset. 

» Eräs kohta apostoli Paavalin neuvoissa on osittain itsessään epäselvä, osittain se 
riippuu väärästä käännöksestä. Kohta kuuluu: "Kun tulette yhteen, on jokaisella 
jotakin annettavaa: millä virsi, millä opetus, millä ilmestys, mikä puhuu kielillä, mikä 
selittää; kaikki tapahtukoon rakennukseksi". 

» Ensiksikin käännös on väärä. Sen pitäisi kuulua: Kun tulette yhteen, saa jokainen 
teistä virren jne. Jokainen saa sen läsnäolevien medioitten kautta. Sitä ei ole kellään 

edeltäkäsin, ikäänkuin hän toisi sen mukanaan, vaan kokouksen aikana henkiolennot 
antavat sen kaiken medioitten kautta: toinen laulaa ylistyslaulun, toinen pitää 
opettavan esitelmän, kolmas välittää jonkun ilmiön, neljäs puhuu vieraalla kielellä, 
viides kääntää vieraalla kielellä annetun sanoman äidinkielelle. Jokainen läsnäolija 
voi siitä runsaasta hengellisestä ravinnosta, mikä on tarjona, valita sen, mitä hänen 
hetkellinen sieluntilansa parhaiten tarvitsee. Sillä koko seurakunnan tulee tuntea 
hartautta, ei vain jotkut harvat. On tarjona niin paljon erilaista, sillä läsnäolijoiden 
hengelliset tarpeet ovat erilaisia. Ken tuo paljon mukanaan, voi antaa jokaiselle. 

Sille, joka itse tai jonka perhe on saanut osakseen jotakin erikoisen hyvää, sille 
henkiolennon virsi tulkitsee oikealla tavalla hänen hetkellistä tunnelmaansa. Se, joka 
on masentunut, saa rohkaisua lohdullisesta opetuksesta. Kolmas taistelee epäilyksiä 
vastaan, ja ihmettelee, tokko se, minkä hän näkee ja kuulee, todellakin tulee 
henkimaailmasta. Hän vapautuu epäilyksistään, kun hän kuulee medion puhuvan 
vierasta kieltä. 

» Ne neuvot, joita apostoli Paavali antaa korinttolaisille, jotta he pääsisivät 
henkimaailman yhteyteen, eivät ole lähtöisin hänestä itsestään, vaan hän täyttää 
Jumalan antaman tehtävän. Sillä hän lopettaa varotuksensa seuraavin sanoin: "Jos 
joku luulee olevansa profeetta tai hengellinen, niin tietäköön, että mitä minä 
kirjoitan teille, se on Herran käsky". (1 Kor. 14: 37.) Ja jatkaa Sitten: "Siten minä 
opetan pyhille kaikissa seurakunnissa". 


Jumalan neuvon kysyminen raamatun kertomusten 

mukaan. 


Näin sanoo Herra, Israelin Pyhä, joka on hänet 
tehnyt: Kysykää tulevaisia minulta. 

Jesaja 45: 11. 


»Jumala on totuuden lähde. Ken siitä lähteestä ammentaa, hän löytää totuuden 
eikä erehdy. Tämä tieto johdatti vanhan ajan uskovaiset totuuden etsinnässään 
Jumalan yhteyteen. He eivät tienneet voivansa päästä Jumalan yhteyteen ja 
saavuttaa varmuutta sisäisen kirkastumisen tietä, vaan valitsivat ulkonaisen tien 
toivoen, että Jumala ilmaisisi heille totuuden inhimillisin aistimin käsitettävällä 

tavalla. He kysyivät neuvoa Jumalalta inhimillisten välittäjien kautta ja Jumala vastasi 
heille samalla tavalla. 

» He tiesivät, että Jumalaa palvelevat hyvät henget välittivät Jumalan tahdon ja 
Jumalan sanomat, ja että Jumalan neuvon kysyminen merkitsi samaa kuin hyvien 
henkiolentojen neuvon kysyminen. 

» Samoin he tunsivat myöskin pahuuden henget. Jokapäiväinen kokemus opetti 
heille, että he saattoivat päästä heidänkin yhteyteensä. 

» Vanhan liiton sekä ensimmäisten kristittyjen aikana kysyivät uskovaiset usein 
neuvoa Jumalalta. 

» Avaa raamattusi ja tutki sen kirjoja, niin saat todistuksen siitä. 

»Jo aikaisin puhutaan raamatussa "Jumalan neuvon kysymisestä". Rebekasta, 
lisakin vaimosta kerrotaan, että hän kysyi neuvoa Jumalalta ollessaan huolissaan 
raskauksiensa aikana: "Ja lapset sysäsivät toisiaan hänen kohdussansa. Niin hän 
sanoi: Jos näin käy, niin minkä tähden minä elän? Ja hän meni kysymään Herralta." 

(1 Moos. 25: 22.) Millä tavalla "Jumalalta kysyttiin", sitä ei tässä sanota. Ei 
myöskään, mitä tietä hän sai vastauksen. Mutta yksinkertaisesta kertomuksesta käy 
kuitenkin ilmi, ettei siihen aikaan ollut mitään tavatonta kysyä neuvoa Jumalalta. 

» Kun israelilaiset pakenivat Egyptistä, tuli kansa joka päivä Mooseksen luo, jotta 
hän heidän puolestaan "kysyisi neuvoa Jumalalta". Kun Mooseksen appi näki kaiken, 
mitä hän teki kansalle, sanoi hän: Mitä tämä puuha on, jota sinulla on kansan 
kanssa? Miksi sinä seisot yksin ja kaikki kansa seisoo ympärilläsi aamusta iltaan asti? 
Mooses vastasi apellensa: Kansa tulee minun luokseni kysymään Jumalalta neuvoa. 
Kun heillä on jokin riita-asia, tulevat he minun luokseni, ja minä ratkaisen heidän 
riitansa ja ilmoitan heille Jumalan säädökset ja lait! (2 Moos. 18: 14-16.) Tässäkään ei 
ole sanottu, millä tavalla Jumalalta kysyttiin. Vasta myöhemmin, kun Mooses 
Jumalan käskystä oli pystyttänyt ilmestysmajan, selitetään sitä tarkemmin, ja miten 
voidaan saada vastauksia: "Mutta Mooses otti majan ja pystytti sen leirin 
ulkopuolelle, jonkun matkan päähän leiristä, ja kutsui sen ilmestysmajaksi, ja 
jokaisen, jolla oli kysyttävää Herralta, oli mentävä ilmestysmajalle, leirin 
ulkopuolelle. Ja kun Mooses lähti majalle, nousi koko kansa, ja kukin asettui majansa 
ovelle ja katseli Mooseksen jälkeen, kunnes hän oli mennyt majaan. Ja aina kun 
Mooses meni majaan, laskeutui pilvenpatsas ja seisahtui majan ovelle; ja Herra 
puhutteli Moosesta. Ja kaikki kansa näki pilvenpatsaan seisovan majan ovella, niin 
kaikki kansa nousi, ja he kumartuivat itse kukin majansa ovella: Ja Herra puhutteli 
Moosesta kasvoista kasvoihin, niinkuin mies puhuttelee toista. Sitten Mooses palasi 

takaisin leiriin; mutta Joosua, Nuunin poika, hänen apumiehensä ja palvelijansa ei 
poistunut majasta". (2 Moos. 33: 7-11.) Tämän kertomuksen tärkein osa on sinulle jo 
aikaisemmista selityksistä tuttu. Mutta huomaat kai sen, että se tapa, jolla Mooses 
kysyi neuvoa Jumalalta, oli toinen kuin kansan. Mooses, joka tässä juhlallisessa 
tilaisuudessa kysyy neuvoa Jumalalta koko kansan edustajana, saa Jumalan 
vastauksen pilvenpatsaan kautta. Mutta kun kansa kysyi neuvoa Jumalalta, eivät he 
saaneet Jumalan vastausta pilvenpatsaan kautta, vaan toisella tavalla. Sitä ei tosin 
suoraan sanota, mutta viittaus on kuitenkin siksi selvä, että se, joka on perillä näistä 
asioista, sen käsittää. Sanotaan näet, että Joosua, Mooseksen palvelija, ei saanut 
poistua ilmestysmajasta. Täytyi olla joku syy kieltoon. Se oli välttämätöntä, jotta 
voitaisiin kysyä neuvoa Jumalalta. Joosua palveli mediona niitä, jotka 
yksityisasioissaan tahtoivat kysyä Jumalalta neuvoa. Sanotaanhan suoraan, että 
"jokaisen, jolla oli kysyttävää Herralta, oli mentävä ilmestysmajalle". Ei ollut 
määrätty, milloin Jumalalta sai kysyä neuvoa, ja siksi täytyi Joosuan aina olla majassa 
ja välittää kansalle Jumalan vastaukset. Jumalan henkiolennot käyttivät häntä 
välittäjänä samalla tavalla kuin nykyisiä medioita. 

» Israelilaiset eivät koskaan ryhtyneet mihinkään tärkeämpään tehtävään 
kysymättä Jumalalta neuvoa. Olihan Jumala sanonut Moosekselle: "Sano nämä sanat 
israelilaisille". (2 Moos. 19: 6.) "Ilmestysmajassa minä ilmestyn israelilaisille". (2 
Moos. 29: 43.) Kysyessään neuvoa Jumalalta kansa seurasi siis Jumalan tahtoa. 

»Joosuan kuoleman jälkeen kysyivät israelilaiset Herralta: "Kenen meistä on 
ensiksi lähdettävä kaanaanilaisia vastaan, sotimaan heitä vastaan? Herra vastasi: 
Juuda lähteköön, katso, minä annan maan hänen käsiinsä". (Tuom. 1:1, 2.) 

» Kun daanilaiset etsivät itselleen maata asuttavakseen, lähettivät he viisi miestä 
tutkimaan maata. Nämä tapasivat erään leeviläisen, joka eli Miikan luona mediona. 
Silloin he pyysivät: "Kysy Jumalalta, että saisimme tietää, onnistuuko matka, jolla me 
olemme. Pappi vastasi heille: Menkää rauhassa. Matka, jolla olette, tapahtuu Herran 
edessä". (Tuom. 18: 1-6.) Samassa kohdassa kerrotaan myöskin yksityiskohtaisesti, 
miten Jumalalta kysyttiin. Kerrotaan, että Miika oli antanut kultasepän valmistaa 
"veistetyn ja valetun jumalankuvan". Teidän raamatunkääntäjänne sanovat sitä 
"jumalankuvaksi", sillä he eivät tienneet, mitä sillä tehtiin, vaan luulivat, että se oli 
"epäjumalankuva". Mutta se olikin jäljennös siitä rintakilvestä, joka kuului 
ylimmäisen papin kasukkaan, ja jota käytettiin, niinkuin tiedät, kun tahdottiin kysyä 
neuvoa Jumalalta. 

» Tällaisen ylimmäisen papin rintakilven jäljennöksiä käyttivät israelilaiset 
"kysyessään neuvoa Jumalalta" omissa yksityistarpeissaan. Se oli samantapainen 

kuin "planshetti", jota te käytätte spiritistisissä kokouksissanne, ja samoinkuin 
niissäkin siinä oli kaksi osaa: alempi, liikkumaton osa oli valettu levyksi, johon 
aakkoset ja muut merkit olivat kaiverretut - ja toinen osa oli kauniisti veistelty, kevyt 
pieni lauta, jossa oli terävä neula. Valettu levy asetettiin joko pöydälle tai 
kiinnitettiin jalustaan tai pilariin. Se oli sileäksi kiillotettu, jotta pieni lauta voisi 
kevyesti liikkua sitä myöten. Kun Jumalalta kysyttiin neuvoa, niin asetettiin lauta 
kiillotetulle levylle. Medio laski kätensä laudalle, ja odotti, alkaisiko se henkiolennon 
elämänvoiman välityksellä liukua pitkin levyä. Jos se tapahtui, niin laudan neula kulki 
kirjaimesta toiseen, jotka sanoiksi ja lauseiksi yhdistettyinä muodostivat vastauksen. 
Tämä laite vastasi siis pääasiallisesti ylimmäisen papin rintakilpeä. 

» Yksityisten oraakkelikilvet olivat siinäkin suhteessa samanlaiset kuin ylimmäisen 
papin rintakilpi, että niissä kirjaimet olivat kaiverretut jalokiviin, jotka kultaseppä oli 
taidokkaasti upottanut valettuun levyyn. Niistä maksettiin suuria summia. Ja samoin 
kuin ylimmäinen pappi, kysyessään neuvoa Jumalalta, oli puettuna kallisarvoiseen 
pappispukuun, samoin yksityismedioillekin hankittiin samantapainen puku. Niin teki 
Miikakin: "Hän teetti kasukan ja kotijumalien kuvia ja asetti yhden pojistaan 
itsellensä papiksi". (Tuom. 17: 5.) Myöskin Gideon antoi midianilaisilta 
anastamistaan aarteista valmistaa samantapaisen "kasukan" ja vei sen kaupunkiinsa 
Ofraan. (Tuom. 8: 27.) Jokainen saattoi käyttää sitä, jos hän halusi kysyä neuvoa 
Jumalalta. Mutta pian kansa alkoi käyttää sitä myöskin kysyäkseen neuvoa pahoilta 
hengiltä. "Ja koko Israel kulki haureudessa siellä sen jäljessä. Ja se tuli ansaksi 
Gideonille ja hänen perheellensä". Gideonin tarkoitus oli, että sen välityksellä 
kysyttäisiin ainoastaan Jumalalta neuvoa, mutta kansa käytti sitä väärin, kysyen 
neuvoa "kuolleilta" ja asettui siten pahojen henkien yhteyteen. Se oli 
epäjumalanpalvelusta. 

» Mutta ne israelilaiset, jotka olivat lainkuuliaisia, kysyivät vain hätätilassa neuvoa 
Jumalalta perheensä keskuudessa. Tärkeimmissä tapauksissa he kysyivät neuvoa 
Jumalalta ilmestysmajassa, jonka Jumala itse oli Mooseksen aikana määrännyt tähän 
tarkoitukseen. Siellä ylimmäinen pappi tiedusteli Jumalan mieltä rintakilven 
välityksellä. Niinpä israelilaiset läksivät Beeteliinja kysyivät Jumalalta, kenen heistä 
oli lähdettävä taisteluun benjaminilaisia vastaan. Ja Herra vastasi heille: "Juuda 
ensiksi". (Tuom. 20: 18.) 

» Kun Saul tahtoi yön aikana ajaa filistealaisia takaa ja tuhota heidät, ja sai 
miehensä siihen suostumaan, niin sanoi pappi hänelle: "Astukaamme tänne Jumalan 
eteen". Mutta kun Saul kysyi Jumalalta: "Lähdenkö minä filistealaisten jälkeen? 
Annatko heidät Israelin käsiin?", niin Herra ei sinä päivänä vastannut hänelle. Sillä 

Saulin poika oli samana päivänä ollut tottelematon Jumalalle. Jumala tahtoi siten 
sanoa, että Hän vastasi vain niille, jotka seurasivat Hänen käskyjänsä. (1 Sam. 14: 36, 
37.) 

» Daavid kysyi melkein aina "oraakkelikilven" kautta Jumalalta neuvoa. Hänen 
medionsa oli pappi Ebjatar: "Daavid rohkaisi mielensä Herrassa Jumalassansa ja 
sanoi pappi Ebjatarille, Ahimelekin pojalle: Tuo minulle kasukka. Niin Ebjatar toi 
kasukan Daavidille. Ja Daavid kysyi Herralta: Ajanko takaa tuota rosvojoukkoa? 
Saavutanko minä sen? Hän vastasi hänelle: Aja, sillä sinä saavutat sen ja pelastat 
pelastettavat". (1 Sam. 30: 7, 8.) 

»Jumala sallii vain niiden kysyä Häneltä neuvoa, jotka luottavat Häneen ja 
turvaavat Hänen apuunsa. Mutta sen, joka antautuu keskusteluihin pahojen henkien 
kanssa ja toivoo syvyyden hengiltä apua, sen Jumala työntää luotaan. "Nämä miehet 
ovat sulkeneet kivijumalansa sydämeensä ja asettaneet kasvojensa eteen sen, mikä 
heille oli kompastukseksi syntiin. Antaisinko minä heidän kysyä minulta neuvoa?" 
(Hes. 14: 3.) 

» Niille ihmisille, jotka horjuvat sinne ja tänne, tänään palvelevat Jumalaa ja 
huomenna Baalia, tänään menevät kirkkoon ja sen jälkeen tekevät pahuuden töitä, 
ei Jumala vastaa, yhtä vähän silloin kuin nykyäänkään. Jumala antaa profeetta 
Jesajan kautta näiden ihmisten luonteesta oikean kuvan sanoessansa: "Miksi me 
paastoamme, kun et sinä sitä näe, kuritamme itseämme, kun et sinä sitä huomaa?... 
Eikö tämä ole paasto, johon minä mielistyin: että avaatte vääryyden siteet, irrotatte 
ikeen nuorat, päästätte sorretut vapaiksi, että särjette kaikki ikeet? Eikö tämä: että 
taitat leipäsi isoavalle ja viet kurjat kulkijat huoneeseesi, kun näet alastoman, 
vaatetat hänet etkä kätkeydy siltä, joka on omaa lihaasi? Silloin sinun valkeutesi 
puhkeaa esiin niinkuin aamurusko, ja haavasi kasvavat nopeasti umpeen. Silloin sinä 
rukoilet, ja Herra vastaa". (Jes. 58: 3-9.) 

» Monella eri tavalla Jumala välitti sanomiaan uskovaisille, jotka huolineen 
kääntyivät hänen puoleensa. Saulin historiassa kerrotaan, millä tavalla tämä Israelin 
kansan ensimmäinen kuningas sai Jumalan vastaukset niin kauan kuin hän pysyi 
Jumalalle uskollisena. Ennen Gilboan taistelua Saul, jonka Jumala oli hyljännyt hänen 
uppiniskaisuutensa ja tottelemattomuutensa tähden, kysyi neuvoa Jumalalta. Mutta 
Jumala ei vastannut hänelle, "ei unissa", ei "uurimin" eikä "profeettain" kautta. (1 
Sam: 28: 6.) Saul oli siis tähän saakka saanut Jumalan vastaukset joko "unien" tai 
"rintakilven" tai "profeettain" välityksellä. "Unet", joista raamatussa puhutaan, ovat 
hengellisiä näkyjä, joissa ihmisille näytetään totuus selvinä kuvina. 

» Sellaisia näkyjä voi vain "selvänäkijä" nähdä. Henkiolentojen tulee siis, 
valitessaan sanomilleen ilmaisumuotoja, mukautua niiden vastaanottokyvyn 
mukaan, joille sanomat ovat aiotut. 

» Rintakilpeä käytettäessä saatiin Jumalan vastaukset medion välityksellä, 
niinkuin jo useampaan erään ölen sinulle selittänyt. 

» Pfofeetat, jotka raamatussa esiintyvät niin usein Jumalan sanomien välittäjinä, 
olivat "puhemedioita", mutta usein he myöskin olivat selvänäkijöitä ja 
selväkuulijoita ja välittivät Jumalan vastaukset edelleen. 

»Joka kerta kun raamatussa sanotaan, että joku "kysyy neuvoa Jumalalta", 
todistaa se, että Jumala vastaa jollakin käsitettävällä tavalla niille, jotka 
luottamuksella kääntyvät Hänen puoleensa ja kysyvät Häneltä neuvoa. 


"Kuolleilta" kysyminen raamatun mukaan. 


Eikö kansa kysyisi Jumalaltansa? 
Kuolleiltako elävien puolesta? 

Jesaja. 8: 19. 


» Kun te nykyisin puhutte "kuolleista", tarkoitatte te vainajia, joiden ruumiit 
lepäävät haudassa. Muuta ei sana "kuollut" merkitse teille. Te tarkoitatte siis 
kuolemalla vain hengen eroamista maallisesta ruumiista. 

» Raamatussa puhutaan paljon "kuolemasta" ja "kuolleista". Mutta vain harvoissa 
kohdin on "kuolemaa" käytetty maallisessa merkityksessä. Raamatun "kuolleet" 
eivät ole maallisesta elämästä eronneita. Kun raamattu puhuu "kuolemasta", ei sillä 
tarkoiteta hengen eroamista ruumiista, vaan hengen eroamista Jumalasta. Se "elää", 
joka on Jumalan yhteydessä ja Hänen omansa. "Kuollut" on erossa Jumalasta. 

» Tätä opettavat kaikki sekä Vanhan että (Juden Testamentin kirjat. 

» "Kuolleet" ovat siis Jumalasta eronneet, hengellisesti kuolleet, yhdentekevää 
elävätkö he henkiolentoina tällä puolen vai Jumalasta eronneina maan päällä. 

»Jo ensi kerran, kun sana "kuolema" esiintyy raamatussa, tarkoittaa se eroa 
Jumalasta. Kun Jumala kielsi ensimmäisiä ihmisiä paratiisissa syömästä hyvän ja 

pahan tiedon puusta, uhkasi Hän: "Sinä päivänä, jona sinä siitä syöt, pitää sinun 
kuolemalla kuoleman". (1 Moos. 2: 17.) -Sillä ei tarkoitettu maallista kuolemaa, 
vaan eroa Jumalasta. Ensimmäiset ihmiset eivät kuolleet ruumiillisesti, kun he 
rikkoivat tämän kiellon, vaan he kuolivat hengeilisesti. Tottelemattonnuus saattoi 
heidät pahan hengen valtaan ja he erosivat Jumalasta. 

» Kun Mooses ennen maallista kuolemaansa jätti hyvästit kansalleen, varoitti hän 
heitä: "Minä ölen pannut sinun eteesi elämän ja kuoleman, siunauksen ja kirouksen. 
Niin valitse siis elämä, että sinä ja sinun jälkeläisesi eläisivät. Rakasta Herraa, Sinun 
Jumalaasi, kuule hänen ääntänsä ja riipu Hänessä kiinni". (5 Moos. 30: 19, 20.) - Ei 
hän puhunut heille ruumiillisesta elämästä eikä ruumiillisesta kuolemasta, vaan 
hengellisestä elämästä, joka kestää niin kauan kuin he pysyvät Jumalassa, sekä 
hengellisestä kuolemasta, joka tapahtuu niin pian kuin he hylkäävät Jumalan ja 
eroavat Hänestä. "Joka käskyt pitää, saa henkensä pitää; joka ei teistänsä välitä, on 
kuoleman oma". (San. 19: 16.) - "Jos joku pitää minun sanani, hän ei ikinä näe 
kuolemaa". (Joh. 8: 51.) 

» Luopuminen Jumalasta aiheuttaa siis hengellisen kuoleman. "Ettekö tiedä, että 
olette joko synnin palvelijoita kuolemaksi tahi kuuliaisuuden vanhurskaudeksi?" 
(Room. 6: 16.) - "Minkä hedelmän te siitä silloin saitte? Sen, jota te nyt häpeätte. 
Sillä sen loppu on kuolema. Mutta nyt, kun olette synnistä vapautetut ja Jumalan 
palvelijoiksi tulleet, on teidän hedelmänne pyhitys, ja sen loppu on iankaikkinen 
elämä. Sillä synnin palkka on kuolema, mutta Jumalan armolahja on iankaikkinen 
elämä". (Room. 6: 21-23.) 

» Ei jokainen synti erota ihmistä Jumalasta, "mutta kun synti on täytetty, 
synnyttää se kuoleman". (Jaak. 1: 15.) Se merkitsee, kun synti on saavuttanut 
korkeimman asteensa, seuraa hengellinen kuolema. - Ei uskovaisen vähäiset synnit 
tuota hengellistä kuolemaa. Sillä ihminen tekee vähäisiä syntejä heikkoudesta ja hän 
kompastuu, sillä tiellä, joka johtaa hänet Jumalan luo. Mutta jos hän kääntyy pois 
Jumalasta, kääntyy Häneen selin ja elää ikäänkuin ei Jumalaa olisikaan - niin se on 
synti, joka aiheuttaa hengellisen kuoleman. 

» "Kuolleet" ovat Jumalan vihollisia. He ovat pahojen henkien vallassa. "He ovat 
Adamin tavalla rikkoneet liiton; siinä he ovat olleet minulle uskottomat." (Hoos. 6: 

7.) - He ovat luopioita ja palvelevat pimeyden ruhtinasta. Hänet he ovat valinneet 
jumalaksensa. Sitä tarkoittaa sana "epäjumala", joka niin usein esiintyy raamatussa. 
"Heidän tekonsa eivät salli heidän kääntyä Jumalansa puoleen, sillä haureuden henki 
on heidän sisimmässänsä". (Hoos. 5: 4.) - Kapinanhenkensä vuoksi he eivät ole 
kypsät palaamaan Jumalan luo. "Tuonelan kädestä minä heidät päästän, kuolemasta 

minä heidät lunastan. Missä on sinun ruttosi, kuolema, missä sinun surmasi, 
tuonela?" (Hoos. 13:14.) - Rutto ja surma ovat ne rangaistukset, jotka Jumala 
lähettää kapinallisille ihmisille pahojen henkien kautta. Heidän sydämensä täytyy 
ensin sulaa tuskan ja kärsimyksen kautta; heidän täytyy tulla yhtä kurjiksi kuin 
tuhlaajapoika, kunnes koti-ikävä herää heissä ja he palaavat isänsä, Jumalan luo. 

» On luonnollista, että Jumala, joka vaatii hengellistä elämää, kieltää niin jyrkästi 
ihmisiä olemasta "kuolleiden", hänen vihollistensa yhteydessä. "Kuolleilta" ei voi 
oppia mitään hyvää, ei totuutta eikä hyveitä. 

» Kauheita kokemuksia oli entisajan kansoilla, jotka pyrkivät pahojen, Jumalasta 
eronneiden henkien yhteyteen alhaisen spiritismin välityksellä, jota sanotaan 
raamatussa aina "epäjumalanpalvelukseksi". He viekoittelivat harhaanjohdettua 
kansaa inhimillisten medioittensa välityksellä kaikkiin mahdollisiin kauheuksiin. 
Ihmiset söivät uhrilihaa, joka oli pyhitetty demooneille ja tunnustivat siten olevansa 
heidän yhteydessään; he uhrasivat poikiaan ja tyttäriään pahoille hengille ja 
harjoittivat uhriaterioillaan mitä inhottavinta irstaisuutta. Kaikkeen sellaiseen pahat 
henget viekoittelivat ihmisiä niin pian kuin he joutuivat heidän yhteyteensä. "He 
antautuivat palvelemaan Baal-Peoria ja söivät kuolleitten jumalien uhreja". (Ps. 106: 
28.) — "Ja he uhrasivat poikiansa ja tyttäriänsä riivaajille". (Ps. 106: 37.) 

» Viisauden kirjassa kuvaillaan epäjumalanpalveluksen vaikutusta ihmisiin 
seuraavin sanoin: "Sillä viettäessään uhrijuhlia, joissa lapsia surmataan, taikka muita 
kätkettyjä salamenoja tai hillittömiä juominkejaan eriskummaisine tapoineen, he 
eivät enää välitä hengestä eivätkä avioliiton puhtaudesta, vaan toinen raivaa toisen 
tieltänsä salakavalasti tai tuottaa hänelle kärsimystä viettelemällä hänen vaimonsa. 
Kaikkialla vallitsee sekaisin verenvuodatus ja murha, varkaus ja petos, turmelus ja 
uskottomuus, metelit, valapattoisuus, hyvien ahdistaminen, kiittämättömyys, 
sielujen saastutus, luonnoton sukuyhteys, avioliittojen sekasorto, haureus ja irstaus. 
Sillä noiden epäjumalain palvelu... on kaiken pahan alku, syyja täyttymys. He näet 
joko riehuvat ilon hurmiossa tai profetoivat valhetta". (Viis. 14: 23-28.) 

» Kun te tätä luette, oletatte ehkä, etteivät ihmiset olleet enää järjissään. He 
olivat kuitenkin yhtä järjissään kuin tekin. Mutta niin suuri on pahan valta ja niin 
ovela sen taito villitä ihmisiä, ettei se, joka kerran on joutunut pahan valtaan, voi 
helposti siitä vapautua. Pimeyden vallan voimakkain ase on totuuden ja valheen 
sekoittaminen toisiinsa. 

» He opettivat niille, jotka "kysymällä neuvoa kuolleilta" asettuivat pahojen 
henkien yhteyteen, että eläimissä, auringossa, kuussa ja tähdissä on 

ruumiillistuneita mahtavia henkiä, joilla on suuri valta ihmisiin ja että he voivat 
tuottaa heille joko onnea tai onnettomuutta. Heitä oli siis kunnioitettava, jotta voisi 
saada maallista onnea osakseen ja välttää onnettomuutta. Heidän yhteyteensä 
saattoi tulla uhraamalla heille, varsinkin uhraamalla lapsia. 

» Se oli kylläkin totta, että aineellisissa olennoissa eli ruumiillistuneita henkiä ja 
että uhrien välityksellä voitiin päästä näiden henkien yhteyteen. On kuitenkin väärin 
sanoa, että ne ovat hyviä henkiä ja tuovat onnea ystävilleen. Mutta niin pian kuin 
pahat henget saivat puolustajansa sitä uskomaan, oli vain pieni askel enää 
ihmisuhreihin. Vanhemmille, joiden oli määrä uhrata lapsensa, vakuutettiin, että 
heidän lastensa henki kuoleman jälkeen ympäröisi heitä suojellen heitä ja tuoden 
heille onnea; mutta että he itse sekä heidän lapsensa saisivat kauheasti kärsiä, jos he 
eivät suostuisi uhraamaan heitä epäjumalille. Niinpä he harhaluulossaan myöntyivät 
siihen. 

» Teidän ei pidä sitä ihmetellä, sillä epäjumalanpalveluksessa ja siihen liittyvissä 
kokouksissa pahat henget levittivät oppejaan transsimedioittensa välityksellä ja mitä 
ihmeellisimmillä ilmiöillä herättivät läsnäolijoissa uskoa. Usein tuntui siltä kuin 
epäjumalankuvat itse olisivat puhuneet, sillä alemmat henget saivat aikaan 
"suoranaisen äänen" uhrien ja läsnäolevien medioitten elämänvoiman välityksellä. 

»Jumala salli sen tapahtua, sillä hän on antanut pahoillekin hengille vapauden 
työskennellä, vaikka vain määrätyissä rajoissa. 

» Syynä Jumalasta luopumiseen oli silloin samoinkuin nytkin maallisen onnen ja 
menestyksen himo. Erotus oli vain siinä, että silloin tiedettiin, miten voitiin päästä 
henkimaailman yhteyteen, mutta nykyään on se kyky unohtunut. Sen vuoksi ihmiset 
eivät vain sisäisesti luopuneet Jumalasta, vaan pyrkivät myös ehdoin tahdoin 
alemman henkimaailman yhteyteen spiritistisissä epäjumalanpalveluksissa. 
Kysyminen "kuolleilta" oli maailmanmieliselle ihmiselle jokapäiväinen tarve, 
samoinkuin uskovaiset alituisesti kysyivät neuvoa Jumalalta. 

» "Kuolleitten" sanomat, joita mediot välittivät, tyydyttivät inhimillisiä 
intohimoja. He saivat kuulla yksinomaan miellyttäviä asioita. He eivät tahtoneet olla 
missään tekemisissä hyvien medioitten kanssa, jotka olivat Jumalan välittäjiä. Nämä 
ilmoittivat Jumalan käskystä heille vain katkeria totuuksia. "Sillä he ovat 
niskoitteleva kansa, ovat vilpillisiä lapsia, jotka eivät tahdo kuulla Herran lakia, jotka 
sanovat näkijöille: älkää nähkö ja ennustajille: älkää ennustako meille tosia, puhukaa 
meille mieluisia, ennustakaa silmänlumeita. Poiketkaa tieltä, väistykää polulta; 
viekää pois silmistämme Israelin Pyhä". (Jes. 30: 9-11.) - He halusivat kuulla vain 

mieluisia, varsinkin sellaista, mikä koski heidän aineellista onneaan. He pyrkivät 
myös aivan määrättyjen henkien yhteyteen, niinkuin Saul, joka ollessaan Een-Doorin 
noidan luona, pyysi häntä nostamaan hänelle Samuelin hengen. Hyvät henget eivät 
seuraa ihmisten oikkuja eikä mielitekoja. He tulevat omasta halustaan Jumalan 
luvalla tai myöskin erikoistapauksissa Jumalan suoranaisesta käskystä. Mutta he 
tulevat vain niiden luo, jotka etsivät Jumalaa, johdattaakseen heitä Jumalan luo. 
Ihmiset eivät voi määrätä mikä hyvä henki ilmestyy heille, vaan sen määräävät hyvät 
henget itse. Ei alhaisista hengistä tule myöskään aina ne, joita ihmiset haluavat, vaan 
heidänkin täytyy pyytää lupaa. Mutta alhaiset henget väittävät aina olevansa juuri 
niitä joita halutaan, vaikka he eivät olisikaan. Sillä he ovat valheen henkiä, jotka 
koettavat aina puhua liittolaisilleen vain sellaista, mikä on heille mieleen ja mitä he 
toivovat. 

» Siksi on myös äärettömän järjetöntä, kun ihmiset keskenään sopivat, että 
ensiksi kuollut ilmoittaa jäljelle jääneelle onko toista elämää vai ei. Se, joka tekee 
sellaisen sopimuksen ja uskoo tulevaan elämään vain siinä tapauksessa, että tämä 
sopimus täyttyy, ei koskaan saa tällaista todistetta. Sillä tällaiset sopimukset 
todistavat, ettei ihmisellä ole uskoa Jumalaan. Ja se, joka kuolee uskomatta 
Jumalaan, joutuu toisella puolella niin kauaksi, ettei hän voi mitään ilmoittaa jäljelle 
jääneelle. Syvyydessä elävät henget eivät tiedä mitään, he eivät edes muista 
tehneensä sellaista sopimusta. Ja vaikka he muistaisivatkin, niin eivät he kuitenkaan 
voi poistua sieltä, minne heidät on syntinsä vuoksi lähetetty. Se, joka uskoo 
Jumalaan, hän jo eläissään joutuu ilman erikoista sopimustakin yhteyteen toiselle 
puolelle siirtyneiden henkiolentojen kanssa, vaikka hän ei etsisikään yhteyttä. 
Tässäkin seuraavat Kristuksen sanat pitävät paikkansa: "Etsikää ensin Jumalan 
valtakuntaa ja Hänen vanhurskauttaan, niin myös kaikki tämä teille annetaan". 

» Mutta ne, jotka pyrkivät alemman henkimaailman yhteyteen, eivät etsineet 
Jumalan valtakuntaa. He eivät olleet Jumalan etsijöitä olemukseltaan, vaan 
ajattelivat yksinomaan maallisia etujaan. Siksi he eivät myöskään halunneet päästä 
hyvien henkien yhteyteen. Sillä hyvien henkien sanomat kuuluivat kovilta ja 
katkerilta intohimojensa vallassa olevien ihmisten korvissa. Heille Jumalan sana oli 
raskas kuorma. He menivät niin pitkälle, että nimittivät "Herran kuormaksi" niitä 
kehoituksia, varoituksia ja uhkauksia, joita Jumala profeettojen välityksellä heille 
jakeli. "Mikä on Herran kuorma?" kuului tavallinen kysymys, kun tahdottiin tietää, 
mitä Jumala oli ilmoittanut. Siksi Jumala käski ihmisille sanoa: "Kun tämä kansa tai 
profeetta tai pappi sinulta kysyy sanoen: Mikä on Herran ennustuksen kuorma? niin 
sano heille: Mikä kuorma?" - "Teidät minä heitän pois, sanoo Herra. Ja sitä 
profeettaa, pappia ja kansaa, joka sanoo: Herran kuorma, sitä miestä ja hänen 

huonettansa minä rankaisen. Näin sanokaa keskenänne, toinen toisellenne: Mitä on 
Herra vastannut? ja Mitä on Herra puhunut? Mutta Herran kuormaa älkää enää 
mainitko; sillä kuormaksi on tuleva jokaiselle hänen oma sanansa. Te vääntelette 
elävän Jumalan, Herran Sebaotin, teidän Jumalanne sanoja". (Jer. 23: 33-36.) 

» Ken tahtoi siis kuulua Jumalan kansaan, ei saanut pyrkiä Jumalasta eronneen 
henkimaailman yhteyteen. Hän ei saanut "kysyä kuolleilta". Se oli petosta Jumalaa 
vastaan ja totuudesta luopumista. Sillä kuolleet eivät voineet ilmaista totuutta. 
Kuolleet eivät tiedä mitään. He valehtelevat ja pettävätja koettavat viekoitella 
uskovaisia pimeyteen. 

» Siksi Jumala kehoittaa kansaansa: "Kysykää tulevaisia minulta ja jättäkää minun 
haltuuni minun lapseni, minun käteni teot". (Jes. 45: 11.) - "Minä ölen Herra, sinun 
Jumalasi, joka opetan sinulle mikä hyödyllistä on, johdatan sinua sitä tietä, jota sinun 
tulee käydä". (Jes. 48: 17.) - "Ja kun he sanovat teille: Kysykää vainaja- ja 
tietäjähengiltä, jotka supisevatja mumisevat, niin eikö kansa kysyisi Jumalaltansa? 
Kuolleiltako elävien puolesta?" (Jes. 8: 19.) - "Ettekö te saastuta itseänne isienne 
tiellä? Ettekö kulje uskottomina heidän iljetystensä jäljessä? Ettekö ole 
saastuttaneet itseänne kaikilla kivijumalillanne aina tähän päivään asti, kun tuotte 
lahjojanne ja panette lapsenne käymään tulen läpi? Ja minäkö antaisin teidän kysyä 
minulta neuvoa? Niin totta kuin minä elän, en anna teidän kysyä minulta neuvoa". 
(Hes. 20: 30, 31). 

» Israelilaiset olivat Egyptissä harjoittaneet "hengellisesti kuolleilta" kysymistä ja 
olivat siellä suureksi osaksi vajonneet epäjumalien palvelemiseen. Siksi kaikkein 
ensimmäiset käskyt, joita Jumala antoi israelilaisille heidän paettuaan Egyptistä, 
kuuluivat näin: "Älkää merkeistä ennustelko, älkääkä harjoittako noituutta". (3 
Moos. 19: 26.) - "Älkää kääntykö vainaja- ja tietäjähenkien puoleen: älkää etsikö 
heitä, ettette tulisi heistä saastutetuiksi. Minä ölen Herra, teidän Jumalanne". (3 
Moos. 19: 31.) — "Ja jos joku kääntyy vainaja- tai tietäjähenkien puoleen, lähtien 
haureudessaan kulkemaan heidän jäljessänsä, sitä ihmistä vastaan minä käännän 
kasvoni ja hävitän hänet hänen kansastansa". (3 Moos. 20: 6.) - "Jos jossakin 
miehessä tai naisessa on vainaja- tai tietäjähenki, niin heidät rangaistakoon 
kuolemalla; heidät kivitettäköön, he ovat verivelan alaiset". (3 Moos. 20: 27.) 

- Nämä lauseet todistavat, että henkienmanaajat olivat mies- tai naispuolisia 
"medioita", joiden välityksellä pahat henget puhuivat. Nämä mediot olivat itse 
edesvastuussa yhteydestään pahojen henkien kanssa. He olisivat voineet karkoittaa 
pahat henget, jos he olisivat uskovaisina kääntyneet Jumalan puoleen ja pyrkineet 

hyvien henkien yhteyteen. Heidän rangaistuksensa oli sen tähden oikeutettu. 

- Myöskin "selvänäkijät" olivat pahojen henkien yhteydessä. 

» Kun tässä puhutaan "verivelasta", niin sillä ei tarkoiteta verenvuodatusta eikä 
murhaa. Raamattu tarkoittaa "verivelalla" hengellistä murhaa, hengen erottamista 
Jumalasta. Henkienmanaajat joutuivat verivelkaan siksi, että he saattoivat pahojen 
henkien yhteyteen ja eroon Jumalasta ne ihmiset, jotka saapuivat heidän luokseen, 
ja olivat siten edesvastuussa heidän hengellisestä kuolemastaan. 

» Se saastaisuus, jota henkienmanaajat levittävät ihmisiin, ei ole ruumiillista 
saastaa. Se tarkoittaa sameaa elämänvoimaa, joka tarttuu ihmisiin 
henkienmanaajista ja samentaa heidän omaa elämänvoimaansa, jotta pahat henget 
voivat siinä mellastaa. 

» Eräs tapaus raamatusta kuvailee seikkaperäisesti henkien manausta. Se on 
monessa suhteessa hyvin opettava. Siinä kerrotaan kuningas Saulista, joka tuli 
kysymään neuvoa Een-Doorin noidalta. 

» Samuel oli kuollut. Mutta Saul oli karkoittanut henkienmanaajat maasta. Silloin 
filistealaiset hyökkäsivät suurella voimalla hänen maahansa. Kun Saul näki 
filistealaisten leirin, kauhistui hän ja peljästyi. Silloin hän kysyi neuvoa Herralta; 
mutta Herra ei vastannut, ei selvänäkijän, ei rintakilven eikä muitten hyvien 
medioitten kautta. Sillä Saul oli rikkonut Herraa vastaan ja joutunut Hänestä eroon. 
Hyvät henget olivat poistuneet hänen luotaan, ja paha henki oli vallannut hänet. 
Silloin Saul käski palvelijoittensa etsiä jonkun naisen, joka osaisi manata henkiä. Hän 
halusi mennä hänen luokseen ja kysyä häneltä neuvoa. Koska hyvä henkimaailma ei 
vastannut hänelle, niin hän tahtoi kysyä neuvoa pahan henkimaailman kautta. 

- Hänen palvelijansa ilmoittivat, että Een-Doorissa asui vaimo, joka osasi manata 
henkiä. Saul pukeutui valepukuun ja läksi matkaan. Yöllä hän saapui vaimon luo ja 
sanoi hänelle: "Ennusta minulle vainajahengen avulla ja nostata minulle se, jonka 
minä sinulle sanon". Henkienmanaaja ei tahtonut suostua, sillä hän pelkäsi, että 
hänet annettaisiin ilmi ja tapettaisiin. Mutta Saul rauhoitti häntä. Vaimo kysyi: 
"Kenen minä nostatan sinulle?" Saul vastasi: "Nostata minulle Samuel". Kun vaimo 
näki Samuelin, huusi hän ääneensä ja sanoi Saulille: "Miksi ölet pettänyt minua? 
Sinähän ölet Saul" Kuningas vastasi: "Älä pelkää. Mitä sinä näet?" Vaimo vastasi; 
"Minä näen jumal'olennon nousevan maasta". "Hän kysyi häneltä: Minkä näköinen 
hän on? Vaimo vastasi: Vanha mies nousee ylös, viittaan verhoutuneena. Niin Saul 
ymmärsi, että se oli Samuel, ja kumartui kasvoilleen maahan ja osoitti kunnioitusta. 
Ja Samuel sanoi Saulille: Miksi sinä ölet häirinnyt minua ja nostattanut minut? Saul 
vastasi: Minä ölen suuressa hädässä: filistealaiset sotivat minua vastaan, ja Jumala 

on poistunut minusta eikä vastaa minulle enää, ei profeettain kautta eikä unissa. 

Niin minä kutsuin sinut, että ilmoittaisit minulle, mitä minun on tehtävä. Mutta 
Samuel vastasi: Miksi sinä minulta kysyt, kun Herra on poistunut sinusta ja tullut 
vihamieheksesi? Herra on tehnyt sen, minkä hän on minun kauttani puhunut: Herra 
on reväissyt kuninkuuden sinun kädestäsi ja on antanut sen toiselle, Daavidille. Kun 
sinä et kuullut Herran ääntä... sen tähden Herra on tänä päivänä tehnyt sinulle 
tämän. Herra antaa myös Israelin yhdessä sinun kanssasi filistealaisten käsiin, ja 
huomenna ölet sinä poikinesi minun tykönäni". (Sam. 28: 3-19.) 

» Moni seikka tässä kertomuksessa kaipaa selitystä, sillä teidän on vaikea sitä 
ymmärtää. 

» Huomaatko, että kun Saul näki filistealaisten leirin, niin hän pelästyi ja hänen 
sydämensä vapisi kovin? Se ei ollut hänen tapaistaan. Hän oli rohkea mies ja oli ollut 
mukana monessa taistelussa ja pelotta katsonut kuolemaa silmiin. Miksi hän nyt 
äkkiä pelkäsi? - Tämä oli niitä merkillisiä seikkoja, joita te usein elämässä saatte 
kokea. Se oli "kuoleman aavistusta", niinkuin te sanotte. Se ei ole kuitenkaan oikea 
sana. Pitäisi sanoa "kuoleman varmuutta". Heti, kun Saul näki filistealaisten leirin, 
sanoi sisäinen ääni hänelle, että hänen kuolinhetkensä oli tullut. Senhän on kohtalo 
määrännyt jokaiselle. Mutta mikä on tuo sisäinen ääni, joka sai hänet vakuutetuksi 
siitä, että tämä taistelu ja hänen kuolemansa olivat yhteydessä keskenään? Mikä on 
se ääni, joka sanoo niin monelle sotilaalle sodan riehuessa: Ensi hyökkäyksessä sinä 
kaadut! Tai: Tämän päivän iltaa et näe! Tai: Tämä on sinun viimeinen lomasi. Et 
palaa enää omaistesi luo! - Miksikä monen sotilaan, jotka monta kertaa ovat olleet 
lomalla, on niin vaikea juuri viimeisellä kerralla lähteä rintamalle, joita he eivät enää 
palaa? - Saulille, samoinkuin niin monelle muullekin, jotka saavat tietää kuolevansa, 
ilmoitti hänen suojelushenkensä, että hänen elämänsä tärkein hetki oli tullut. 
Suojelushenget ovat teidän oppaanne ja ystävänne. Usein elämänne varrella he 
varoittavat teitä vaaran uhatessa. 

» Usein he varoittavat niin ajoissa, että pelastutte. Mutta silloin, kun teidän 
kuolinhetkenne on tullut, saattavat nämä henkimaailman ystävät teidän sydämenne 
vapisemaan niin ankarasti, että te kuulette korvissanne lähestyvän kuolinhetken 
sanoman. Se muuttuu teille varmuudeksi. Suojelushenget eivät saa kuitenkaan 
ilmoittaa sitä jokaiselle. Se on erikoinen Jumalan armo sille, joka tämän sanoman 
kuulee, jotta hän vielä viimeisessä hetkessä voisi pyrkiä Jumalan yhteyteen ja 
rukoilla, että Hän auttaisi häntä hänen astuessaan toiselle puolelle. Jumalan 
sanansaattaja kutsui myös Saulia viimeisen kerran kehoittaen häntä palaamaan 
Jumalan luo. Mutta sen sijaan että Saul olisi kääntynyt Jumalan puoleen ja 

vilpittömin mielin uudistanut uskollisuudenlupauksensa, kääntyi hän medioitten 
kautta Jumalan puoleen pyytäen Häneltä maallista apua. Hän ei pyrkinyt sisäiseen 
yhteyteen Jumalan kanssa katumalla tähänastista elämäänsä. Siksi ei Jumala 
vastannut hänen kysymykseensä. Hädässään hän läksi siis henkienmanaajan luo. Kun 
Saul sanoo: Minä ölen suuressa hädässä, tarkoittaa hän sillä, että hän tietää 
kuoleman uhkaavan häntä. 

» Tässä tilaisuudessa tahtoisin mainita sinulle, miten monella eri tavalla voidaan 
ilmoittaa lähestyvää kuolemaa. Sinä tiedät, että kansan keskuudessa on se luulo 
olemassa, että koiran ulvonta, linnun ilmestyminen, kasvien lehtien valkeneminen 
merkitsee lähestyvää kuolemaa. Se ei ole taikauskoa, niinkuin teidän tieteellisesti 
valistunut aikanne olettaa. Se on totta. Ja vaikka nämä merkit eivät ilmaisekkaan, 
ketä ne koskevat, niin pitäisi jokaisen kiinnittää huomiota niihin ja tutkia itseänsä. 
Teidän suojelijanne kutsuu teitä silloin ja muistuttaa mieleenne, että Jumala on 
olemassa ja että on tehtävä tiliä, niin pian kuin olette eronneet maallisesta 
elämästä. Henkiolennot käyttävät välittäjinään näitä eläimiä ja antavat niiden kautta 
teille merkin, jota te luulette aavistukseksi. Olenhan usein sanonut sinulle, että sekä 
hyvät että pahat henget voivat käyttää eläimiäkin medioina. Mutta henkiolennot 
antavat tällaisia merkkejä vain silloin, kun he huomaavat, että ihmiset voivat niitä 
ymmärtää. Sillä henkiolennot eivät tee mitään aiheettomasti. Sen enempää en puhu 
tästä asiasta. 

» Voi tuntua ihmeelliseltä, että Samuel lainkaan ilmestyi Een-Doorin noidan 
manatessa henkiä. Eihän Samuel ollut "kuollut", se on, Jumalasta eronnut. Hän ei 
ollut pimeyden henki, joiden yhteydessä tämä vaimo tähän asti oli ollut. Hän oli hyvä 
henkiolento. Sen vaimokin huomasi, sillä hän sanoo näkevänsä jumal 'olennon 
nousevan maasta. Samuelin hengen ilmestyminen merkitsi sitä, että Jumala tahtoi 
rangaista Saulia. Saulin tuli saada rangaistus siitä, että hän oli kääntynyt pahan 
hengen puoleen saadakseen vastauksen Jumalalta. Jos Samuelin asemasta paha 
henki olisi ilmestynyt, niin hän ei olisi ilmaissut Saulille hänen julmaa kohtaloaan, 
vaan pettänyt häntä kertomalla jotakin mieluisaa. Siksi Jumala antoi Samuelin hyvän 
hengen astua selvänäkijän eteen, ja hänen kauttaan ilmoittaa Saulille mikä kohtalo 
häntä seuraavana päivänä odotti. Kauheinta Saulille oli se, että jo nyt sai tietää 
kauhean totuuden: "Huomenna ölet sinä poikinesi minun tykönäni; myös Israelin 
leirin Herra antaa filistealaisten käsiin". - Tuo tieto tuotti Saulille kuoleman tuskaa, 
joka alkoi nyt jo ja raastoi hänen sydäntään aina siihen saakka, kunnes ennustus 
täyttyi. Siksi hän samassa hetkessä kaatui pitkin pituuttaan maahan. 

Henkienmanaaja ei ilmoittanut hänelle sitä, mitä hän olisi halunnut, nimittäin miten 
hän voisi voittaa vihollisensa - vaan häntä rangaistiin siten, että hänelle ilmoitettiin 

kauhea tieto, jota hän ei olisi tahtonut kuulla. Hänessä toteutuivat ne sanat, jotka 
Jumala profeetta Hesekielin kautta lausuu: "Sillä kuka ikinä israelilainen tai 
muukalainen, joka asuu Israelissa, luopuu minusta ja sulkee kivijumalansa 
sydämeensä ja asettaa kasvojensa eteen sen, mikä hänelle oli kompastukseksi 
syntiin, ja Sitten menee profeetan tykö kysymään itsellensä neuvoa minulta, hänelle 
minä, Herra, itse annan vastauksen. Minä käännän kasvoni sitä miestä vastaan, teen 
hänet merkiksi ja sananlaskuksi ja hävitän hänet kansastani: ja te tulette tietämään, 
että minä ölen Herra". (Hes. 14: 7, 8.) 

» Syynä siihen, että Samuelin ilmestyessä henkienmanaaja tunsi Saulin, oli se, 
että hän oli selväkuuloinen ja kuuli Samuelin mainitsevan Saulia nimeltä. 

» Kun Samuel ilmoitti Saulille, että hän ja hänen poikansa seuraavana päivänä 
ovat hänen luonaan, niin ei sitä ole käsitettävä siten, että Saul ja hänen poikansa 
joutuisivat toisella puolella saman kohtalon alaisiksi kuin Samuel. Samuel tahtoi sillä 
vain ilmoittaa Saulille, että hän ja hänen poikansa kuolisivat seuraavana päivänä, ja 
että Samuel tulisi heitä vastaan heidän saapuessaan sille puolelle. Sillä henkiolennot 
tulevat kuolevien henkiä vastaan ja tervehtivät heitä, jos he eläissään maan päällä 
ovat olleet läheisessä suhteessa toisiinsa. He opettavat ja varottavat myöskin 
vastatulleita, kunnes heidät saatetaan sinne, missä heidän on määrä olla. Tämä on 
yhtä luonnollista henkiolennoille kuin teille, kun menette satamaan ystäviänne 
vastaan vieraassa maassa, jonne te olette saapuneet aikaisemmin. Kuitenkin te 
voitte saada kokea tuossa vieraassa maassa aivan muuta kuin teidän ystävänne. 

» Een-Doorin henkienmanaaja joutui "kuolleitten" yhteyteen selvänäköisyyden ja 
selväkuuloisuuden välityksellä. Hän ilmoitti kysyjälle vain sitä mitä hän näki ja kuuli. 
Toiset henkienmanaajat olivat transsimedioita, joiden kautta vieras henki itse puhui. 

» Kun sanotaan, että Samuelin henki "nousi maasta", niin se merkitsee sitä, että 
selvänäkijä näki hänen nousevan maasta. Henki tarvitsee elämänvoiman pilven 
voidakseen näyttäytyä. Hän imee elämänvoimaa läsnäolevien ihmisten 
elämänvoiman säteilystä. Elämänvoiman pilvi ei synny kerrallaan, vaan se kehittyy 
vähitellen, tavallisesti kasvaen alhaalta ylöspäin, jotta näyttää siltä, kuin se kohoaisi 
ylöspäin. Samuel näyttäytyi vanhana miehenä ja viittaan verhoutuneena, niinkuin 
hän eläissään maan päällä oli puettuna, jotta hänet tunnettaisiin. Ilmestyessään 
aineellisessa muodossa henget ovat tavallisesti samannäköisiä kuin eläissään maan 
päällä. Samoinkuin te voitte mielenne mukaan valita maalliset vaatteenne, samoin 
henkiolennot voivat antaa hengelliselle verholleen sen muodon, mikä heidän 
mielestään parhaiten vastaa tarkoitusta. 

» Koska pääsy sekä alhaisen että hyvän henkimaailman yhteyteen riippuu aivan 
samoista laeista, niin huomaatte raamatusta, että käytettiin aivan samoja keinoja 
sekä kuolleilta että Jumalalta kysyttäessä. Kummassakin tapauksessa elämänvoiman 
välittäjinä ovat mediot, joko Baalin tai Jumalan profeetat. Kummasakin tapauksessa 
vahvistetaan elämänvoimaa eläinten uhreilla ja suitsutuksilla. Kummassakin 
tapauksessa valitaan rauhallinen suoja, jossa valo ja lämpö vaikuttavat 
mahdollisimman vähän ehkäisevästi elämänvoiman tiivistymiseen. Siksi raamatussa 
kirous kohdistuu yhtä paljon epäjumaliin kuin niihin paikkoihinkin, missä 
harjoitetaan pahojen henkien yhteyttä. "Minun kansani kysyy puultansa, ja sen 
sauva sille vastaa; sillä haureuden henki on eksyttäväinen: haureudessa he ovat 
luopuneet tottelemasta Jumalaansa. Vuorten huipuilla he uhraavat, polttavat uhreja 
kukkuloilla, rautatammen, haavan ja tammen alla, sillä niiden varjo on suloinen". 
(Hos. 4: 12, 13.) 

» Kaikesta siitä, mitä raamattu opettaa "kuolleista", voit huomata, että "kuolleet" 
ovat pahuuden voimia. Se, joka liittyy pahuuden voimaan, eroaa Jumalasta ja kuolee 
hengellisen kuoleman. Korkealle kohosi hän Israelissa. Mutta hän joutui syyn 
alaiseksi Baalin takia ja hän kuoli. (Hos. 13: 1.) 

» Ei Baalin palvelusta ole kuitenkaan vain se, että ihminen tekee itselleen 
epäjumalia ja ehdoin tahdoin asettuu pahojen henkien yhteyteen, niinkuin vanhoina 
aikoina ja yhä vieläkin epäjumalia palvelevat kansat tekevät. Epäjumalanpalvelusta 
on jo sekin, kun ihminen karkoittaa Jumalan elämästänsä ja vajoaa kokonaan 
aineellisuuteen ja pahuuden vallan vaikutuksesta unohtaa Jumalan. 

» Ihmiskunta on nykyään yhtä altis palvelemaan epäjumalia kuin nekin kansat, 
joista raamattu kertoo, joskaan niin sanotuissa sivistyneissä oloissa ei palvella puisia 
eikä kivisiä epäjumalankuvia. Mutta epäjumalan kuvat ovat ihmisten sydämissä. 
Epäjumalina on raha, kunnia ja maallinen menestys. Näille epäjumalille uhrataan 
nykyään yhtä paljon kuin vuosituhansia Sitten epäjumalankuville. Näille epäjumalille 
uhrataan nykyään, joskin vähemmän räikeällä tavalla kuin ennen, miljoonia ihmisiä, 
miljoonia lapsia. Pimeyden valtakunnan pahat henget hallitsevat nykyään suurinta 
osaa ihmiskuntaa. Ja se, mitä profeetta Miika sanoi silloisista sukukunnista, soveltuu 
yhtä hyvin nykyaikaankin: "Poissa ovat hurskaat maasta, eikä oikeamielistä ole 
ihmisten seassa. Kaikki he väijyvät verta, pyydystävät verkolla toinen toistansa. 
Pahan tekoon molemmin käsin! Sitä taidolla tekemään! Päämies vaatii, tuomari 
maksusta tuomitsee, ja mahtava puhuu julki sielunsa himon; senkaltaista he 
punovat. Paras heistä on kuin orjantappura, oikeamielisin pahempi kuin 
teräväokainen aita. Sinun tähystäjäisi ilmoittama päivä, kosto sinulle, tulee. Silloin 

he joutuvat sekasortoon. Älkää uskoko ystävää, älkää luottako uskottuun; vaimolta, 
joka sylissäsi lepää, varo suusi ovet. Sillä poika halveksii isää, tytär nousee äitiänsä 
vastaan, miniä anoppiansa vastaan; ihmisen vihamiehiä ovat hänen omat 
perhekuntalaisensa. - Mutta minä panen toivoni Herraan, odotan pelastukseni 
Jumalaa: minun Jumalani on minua kuuleva". (Miik. 7: 2-7.) 

» Mutta Jumala armahtaa myös nykyistä ihmiskuntaa. Hän sallii sen tulla jälleen 
hyvän henkimaailman yhteyteen ja siten nousta kuolleista. "Näitten jälkeen minä 
ölen vuodattava Henkeni kaiken lihan päälle, ja teidän poikanne ja tyttärenne 
ennustavat, vanhukset unia uneksuvat, nuorukaisenne näkyjä näkevät. Ja myös 
palvelijain ja palvelijattarien päälle minä niinä päivinä vuodatan henkeni". (Jooel. 2: 
28, 29.) » 


KOLMAS OSA. 

Hyvien henkiolentojen antamia tietoja uskonnollisista 

kysymyksistä. 

Huomautus. 


"Ja he tulevat kaikki Jumalan 
opettamiksi". Joh. 6: 45 


Kaikki se, mitä minulle on opetettu niistä laeista, jotka tekevät yhteyden 
henkimaailman ja näkyvän luomakunnan välillä mahdolliseksi, sekä mitä itse ölen 
kokenut ollessani henkimaailman yhteydessä, on siinä määrin selvittänyt monet 
käsittämättömät tapahtumat raamatussa, että kaikki epäselvyys on nyt kadonnut. 
Sitä paitsi ölen niiden avulla voinut ymmärtää myös kaikkia outoja tapahtumia, joista 
myöhemmin ölen joko kuullut tai lukenut. 

Suuret uskonnolliset kysymykset askarruttivat kuitenkin kaikkein eniten mieltäni. 
Niistä halusin ensi sijassa päästä selvyyteen. Olin pappi ja elämäntehtävänäni oli 
opettaa uskontoa uskonveljilleni. Niinpä oli luonnollista, että ensi sijassa halusin 
päästä varmuuteen siitä, oliko kaikki se totta, mitä tähän asti olin uskonut ja 
opettanut, — vai oliko kirkkoni opissa totuudesta poikkeavia kohtia. 

En voinut aavistaa, että eroavaisuudet olisivat niin lukuisat ja suuret, kuin 
vähitellen suureksi hämmästyksekseni totesin. Olin kuitenkin alusta alkaen siihen 
valmistautunut. 

Myöhempinä vuosina ölen lukenut, että varsinkin katolinen kirkko sekä katoliset 
kirjailijat kehoittavat » spiritismiä » koskevissa kirjoituksissaan lukijoitaan 
varomaan spiritismiä yleensä ja niin sanottua » ilmoitettua spiritismiä » 
erikoisesti, siis juuri sitä, mitä vakava totuudenetsijä ensi sijassa haluaa oppia. Sillä 
se, jolle spiritistiset kokoukset merkitsevät ensimmäisten kristittyjen hengessä 
pidettyjä todellisia jumalanpalveluksia, samoinkuin minullekin, ei välitä kiintoisista 
spiritistisistä ilmiöistä, joita tavallisissa spiritistisissä kokouksissa tavoitellaan, - vaan 
hän pyrkii saman hyvän henkimaailman yhteyteen, joka oli opettanut ihmiskuntaa 
raamatullisena aikana. Tämän henkimaailman toivoin ilmoittavan minulle totuuden 
tärkeimmistä elämänkysymyksistä. Toivoin sen selittävän minulle näkyvän ja 
näkymättömän maailman yhteyden. Kaikki muu oli minulle toisarvoista. 

Minun mielestäni oli kuitenkin aivan luonnollista » kirkkojen » kannalta katsoen, 
että ne kehoittivat ihmisiä varomaan spiritismiä sellaisena kuin minä sitä harrastin, 
siis ilmoitettua spiritismiä. Sillä niin pian kuin myönnetään, että hyvät henget voivat 
vielä nykypäivinäkin ilmaista suoran totuuden ihmisille, alkaa kirkkojen perustus 
horjua. Silloin kirkot ristiriitaisine uskontunnustuksineen voivat helposti kadottaa 
seurakuntalaisensa. Sillä totuutta etsivien ihmisten ei tarvitse silloin turvautua 
kirkonpalvelijoihin, vaan he voivat, ollessaan hyvän henkimaailman yhteydessä, 
päästä suoraan totuuden lähteelle samoinkuin ihmiskunta raamatullisenakin aikana. 

Itsesäilytysvaisto on syynä siihen, että kirkonpalvelijat vastustavat yleensä 
spiritismiä ja erikoisesti niin sanottua » ilmoitettua spiritismiä ». Tällaista taistelua 
Herodeskin kävi kuningasvaltansa puolesta saatuaan tiedon juutalaisten kuninkaan 
syntymästä. 

Yhtä turhaan kirkot kuitenkin koettavat estää ihmisiä pyrkimästä hyvän 
henkimaailman yhteyteen, kuin Herodeskin koetti taistella Jumalan esikoista 
vastaan. Kerran vielä se totuus tulee tunnustetuksi, että hyvä henkimaailma voi 
päästä yhteyteen ihmisten kanssa ja kirkosta ja kirkonpalvelijoista riippumatta voi 
antaa heille vastauksen näkymätöntä maailmaa koskeviin suuriin ja tärkeisiin 
kysymyksiin. Ja vielä kerran kohdistuvat kirkkoihinkin seuraavat sanat: » Ne ovat 
kuolleet, jotka väijyivät lapsen henkeä. » (Matt. 2: 20.) 

Se mitä kirkot opettavat yksinkertaiselle kansalle, ei ole totuutta. Aivan toisin kuin 
kirkko vastaa hyvä henkimaailma kaikkiin niihin kysymyksiin, jotka koskevat Jumalaa, 

Jumalan luomakuntaa ja sen kohtaloa ja lunastusta, Kristusta ja hänen elämäänsä ja 
työtänsä, kirkkoa, sakramentteja, taivasta ja helvettiä, sekä kaikkien luotujen 
syntymää ja viimeistä päämäärää. 


JUMALA. 


"Sinäkö käsittäisit Jumalan tutkimattomuuden 
tahi pääsisit Kaikkivaltiaan täydellisyydestä 

perille?" Job 11: 7. 


» Sinä toivot, että puhuisin sinulle Jumalasta. Mutta mitäpä minä voisin sanoa, 
jota sinä voisit ymmärtää? Ethän ymmärrä edes alhaisinta olentoa ympäristössäsi, et 
ymmärrä omaa itseäsi. Et ymmärrä pienintä kiveä tiellä, et matoa pellolla. Et käsitä 
vähimmässäkään määrässä heikointakaan olentoa, jonka silmäsi näkee, - miten 
minä siis voisin selittää sinulle olentoa, joka on kaikista korkein ja puhtaasti 
hengellinen! Se on mahdotonta. Sinulta puuttuvat kaikki ne käsitteet, jotka ovat 
välttämättömiä tämän korkeimman totuuden ymmärtämiseen. "Sillä katoavainen 
ruumis raskauttaa sielun, ja mainen maja on painona monimietteiselle hengeile. 
Vaivoin me käsitämme nämä maalliset ja työläästi löydämme sen, mikä käden 
ulottuvilla on; kuka siis voi tutkia taivaalliset?" (Viis. 9: 15, 16.) 

»Järkevästi ajattelemalla jokainen teistä käsittää vain tämän: täytyy olla jotakin, 
joka on kaiken luodun alkuna. Samoinkuin ei minkäänlaista kelloa voi olla olemassa 
ilman kelloseppää, samoin on mahdotonta ajatella, että niin ihmeellistä ja tarkkaa 
kelloa kuin maailmankello voisi olla olemassa ilman suurta mestaria, joka on 
valmistanut sen biljoonine rattaineen, jotka kaikki tarkalleen sopeutuvat toisiinsa ja 
käyvät niin täsmällisesti, että te jo tänään voitte laskea, missä suhteessa tämän 
kellon rattaat ovat toisiinsa tuhannen vuoden kuluttua. 

» Tämän maailman kellon luojaa, joka on niin suuri, etteivät ihmisaivot voi häntä 
käsittää, te nimitätte "Jumalaksi". Jokainen voi siis myöntää, että Jumalan täytyy olla 
olemassa, vain "hullu sanoo sydämessänsä: Ei ole Jumalaa." (Ps. 14: 1.) 

» Mutta Jumalan olemusta en voi sinulle selittää enkä syytä Jumalan 
olemassaoloon. Jos yrittäisin sitä tehdä, niin yhtä hyvin voisit selittää nelivuotiaalle 

lapseile tähtiradan kulkua. Eihän lapsi voi ymmärtää tähtitiedettä eikä 
matematiikkaa eikä näiden tieteiden periaatteita, kaavoja ja yhtälöjä. Ja koska 
teidän kuuluisimmatkin tähtitieteilijänne ovat käyttäneet vuosikausia yhden ainoan 
tähdenradan laskemiseen, niin ihminen, jolle kaikki tieteelliset käsitteet ovat outoja, 
joutuisi varmaan mielenhäiriöön, jos yrittäisit hänelle selittää sellaista, mitä hänen 
on mahdotonta käsittää. Niinpä sinäkin tulisit mielisairaaksi, jos yrittäisin selittää 
sinulle käsitteitä, joita sinun on aivan mahdotonta ymmärtää. Sinustakin pitäisi 
sanoa: "Senkaltainen tieto on minulle ylen ihmeellinen, ylen korkea käsittääkseni 
sen". (Ps. 139: 6.) 

» Paljon enempää en voi sanoa sinulle Jumalasta kuin minkä jo tiedät. 

» Oma järkesi sanoo, että Jumala on voimakas, luova ja viisaasti järjestävä korkea 
henki; kaikkivaltias, viisas ja suuri. Raamattu kertoo sinulle tarkemmin Hänen 
maailmanhallinnostaan, ihmetöistään, rakkaudestaan ja laupeudestaan ihmisiä 
kohtaan. Minä voin vain lähemmin selittää raamatun totuuksia ja huomauttaa 
sinulle niistä erehdyksistä, jotka sisältyvät teidän uskontojenne käsitykseen 
Jumalasta ja Hänen olemuksestansa. 

» Kaikki uskonnot tunnustavat Kristuksen todistuksen mukaan, että Jumala on 
henki. "Jumala on henki; ja jotka häntä rukoilevat, niiden tulee rukoilla hengessä ja 
totuudessa". (Joh. 4: 24.) Mutta kaikki eivät tunnusta, että tällä korkeimmalla 
hengellä on hahmo. Monet arvelevat, että vain aineella on hahmo, mutta ei 
hengellä. Se on erehdys. Aine on hengen kuva. Ja samoinkuin kaikella aineella on 
muoto ja hahmo, samoin hengelläkin, siis myös Jumalalla. Ei ole mitään olemassa, 
mikä olisi muotoa vailla, yhtä vähän aineellisessa kuin henkimaailmassa. Kauneus 
merkitsee muodon täydellisyyttä, myöskin Jumalan valtakunnassa. Jumala on 
täydellisin kauneus ja siis myös täydellisin hahmo. 

»Jumala itsenäisenä, ajattelevana ja voimallisena olentona on persoonallisuus. Ei 
mitään persoonallisuutta, ei mitään "minää" ole olemassa ilman hahmoa ja muotoa. 

»Jumala eroaa kaikista henkiolennoista siinä suhteessa, että Hän on korkein 
henki. Mutta eroa voi olla vain silloin, kun on olemassa jokin eroavaisuuden merkki. 
Ja merkkejä on vain silloin, kun muotoja ja hahmoja on olemassa. Koska Jumalalla on 
hahmo, niin voivat henget nähdä hänet. Kaikki, jotka tulevat Hänen luokseen, saavat 
nähdä Hänet kasvoista kasvoihin sellaisena kuin Hän on. Siksi Mooses pyysi, että 
Jumala omassa persoonassaan kulkisi Israelin kansan kanssa. "Elleivät sinun kasvosi 
käy meidän kanssamme, niin älä johdata meitä täältä pois". Silloin Herra vastasi: 
"Mitä sinä nyt pyydät, sen minä myös teen". (2 Moos. 33: 15,17.) Edelleen Mooses 

pyysi: "Anna siis minun nähdä sinun kirkkautesi!" Mutta Herra vastasi: "Sinä et voi 
nähdä minun kasvojani, sillä ei yksikään ihminen, joka näkee minut, jää eloon". (2 
Moos. 33: 18, 20.) Jumalalla on siis hahmo ja kasvot. Vaikka ihmiset eivät voi Häntä 
nähdä, niin henkiolennot voivat. 

» Vaikka Jumala on persoonallisuus ja Hänellä on hahmo, niin Hän ei ole kaikkialla 
läsnä siten kuin te sen käsitätte. Tosin hän näkee kaikki Hänestä virtaavan voiman 
välityksellä, sillä kaikki, mikä on olemassa, saa kiittää olemassaolostaan, elämästään 
ja toiminnastaan Jumalasta virtaavaa elämänvoimaa. Hänessä me elämme, liikumme 
ja olemme. Voimansa kautta Hän on yhteydessä koko luomakunnan kanssa. Ei 
mikään voi olla Hänen vaikutuksensa ulkopuolella. Mutta hengellisenä 
persoonallisuutena Hän ei ole kaikkialla läsnä. Siksihän te myös rukoilette: "Isä 
meidän, joka ölet taivaissa". - "Herra katsoo alas taivaasta, näkee kaikki ihmislapset; 
asumuksestaan, valtaistuimeltaan hän katselee kaikkia maan asukkaita. Hän joka on 
luonut kaikkien heidän sydämensä, joka tarkkaa kaikkia heidän tekojansa". (Ps. 33: 
13-15.) - "Jumala katsoo taivaasta ihmislapsiin nähdäksensä, onko ketään 
ymmärtäväistä, ketään, joka etsii Jumalaa". (Ps. 53: 3.) - Ja Jumalan asuinsijasta 
sanotaan: "Virta lähteinensä ilahuttaa Jumalan kaupungin, korkeimman pyhät 
asunnot. Jumala on sen keskellä, ei se horju". (Ps. 46: 5-6.) 

» Se mitä raamatussa niin monin paikoin sanotaan Jumalasta, ei ole vain 
vertausta, vaan totuutta, sillä erotuksella kuitenkin, että se minkä te käsitätte 
aineeksi, on Jumalalle hengellistä. On olemassa Jumalan valtaistuin ja Jumalan 
asuinsija. Jumala omassa persoonassaan vaeltaa luomakunnassaan. Se on täyttä 
totta, kun raamatussa sanotaan: "Kun Jumala oli lakannut puhumasta Aabrahamin 
kanssa, kohosi hän ylös hänen luotansa". (1 Moos. 17: 22.) Sinähän tunnet ne monet 
kohdat raamatussa, joissa puhutaan Jumalan vaeltamisesta paikasta toiseen. 

» En voi edes viittaamalla selittää sinulle, miten ihmeellisesti Jumalan 
maailmahallitus on järjestetty. Se käy teidän käsityksenne yli. Niinpä ette voi 
käsittää, että kaikilla luoduilla on suojelijansa, jotka tekevät kaikesta selkoa 
Jumalalle. Siksi ei voi mitään tapahtua Jumalan tietämättä. Sen vuoksi te nimitätte 
Jumalaa kaikkitietäväksi. Ja te olette oikeassa. Yhdessä suhteessa te vain liioittelette 
Jumalan kaikki tietoisuutta pelosta, että voisitte pienentää Hänen suuruuttaan. Te 
opetatte näet, että Jumala on perillä myös siitä, mitä ihminen vapaasta tahdostaan 
tekee tulevaisuudessa. Tämä teidän olettamuksenne on väärä. Jumala tietää kaiken 
sen mikä on oleellista. Hän tuntee entisyyden ja Hän tuntee nykyhetken. Hän tietää 
jokaisen ajatuksen. Hän tietää tulevat kohtalot, jotka Hän itse on määrännyt 
luoduilleen. Mutta hän ei tiedä sitä, mitä ihmiset vapaasta tahdosta tulevaisuudessa 

tekevät. Hän ei tiedä edeltäkäsin, mitä ihminen vapaasta tahdosta kussakin 
tapauksessa tekee. Siksi Hän myös koettelee ihmisiä. Olisihan koettelemus aivan 
turha ja tarpeeton, jos Jumala ilman muuta tietäisi, miten ihminen kestää 
koettelemuksen. Jumala ei tee mitään aiheettomasti. 

»Jos Jumala tietäisi edeltäkäsin, mitä ihmiset vapaasta tahdostaan 
tulevaisuudessa tekevät, niin pitäisi sen riippua sellaisista laeista, jotka pakottaisivat 
heitä määrättyihin tekoihin tulevaisuudessa ja samalla kumoaisivat vapaan tahdon. 
Mutta on väärin sanoa, että jotakin tapahtuu vapaasta tahdosta, vaikka se samalla 
on pakollista. 

» Ihminen toimisi pakosta, jos Jumala tietäisi edeltäkäsin, mitä ihminen aikoo 
tehdä. Sillä Jumalankin tietoisuus, niinkuin kaikki muu tieto, on ikuisten lakien 
alainen. Jumalalle 2 kertaa 2 on 4 samasta syystä, kuin kaikille muillekin hengille. Ei 
mitään tietoa, yhtä vähän kuin edeltäpäin tietoakaan, ole olemassa, jollei siihen ole 
erikoista syytä. Ei Jumalallakaan. Sillä Jumalankin tietoisuuteen soveltuvat sanat: Ei 
mitään ilman syytä. Jos Jumala olisi täysin tietoinen siitä, mitä ihmiset vapaasta 
tahdostaan tulevaisuudessa tekevät, niin pitäisi olla jokin syy tähän tietoon. Ainoa 
syy olisi se, että Jumala vaikuttaisi ihmisen vapaaseen tahtoon, niin ettei mikään 
muu ratkaisu olisi mahdollinen. Mutta samalla ihmisen vapaus olisi kumottu. 

» Se ettei Jumala ole tietoinen siitä, mitä ihmiset vapaasta tahdostaan 
tulevaisuudessa tekevät, ei merkitse sitä, ettei Jumala olisi täydellinen, vaan se 
johtuu aivan luonnollisesti siitä, että Jumala on antanut ihmisille vapaan tahdon, 
mikä on suurin Jumalan lahjoista. Samoinkuin Jumalalle moni seikka on mahdoton 
siksi, että se itsessään on mahdotonta, niinkuin esimerkiksi ettei 2 kertaa 2 voi olla 
5, samoin Jumala, annettuaan ihmisille vapaan tahdon, ei voi edeltäkäsin tietää, 
miten ihminen käyttää tätä vapaata tahtoaan, eikä myöskään määrätä, miten hänen 
tulee sitä käyttää. Sillä vapaus ja pakko ovat sisäisesti ristiriidassa keskenään. Ja 
asian, josta sanotaan, että se aivan varmasti tapahtuu, täytyy myös olla sellainen, 
että vain se varmasti voi tapahtua. Tätä totuutta eivät teidän teologinne voi kumota, 
opettakoot he päinvastoin, miten monessa teoksessaan hyvänsä. Väärillä 
johtopäätöksillään hevievät vain kanssaihmisensä harhaan. He erehtyvät 
sanoessaan, että Jumala elää vain nykyhetkessä; ettei Hänelle tulevaisuus merkitse 
mitään, vaan että kaikki mikä tulevaisuudessa tapahtuu, ihmisten vapaasta tahdosta 
johtuvat teotkin, ovat Hänelle jo oleellisia tositapahtumia. Ja siksi Hän on niistä 
tietoinen. Yhtä vähän kuin te tiedätte, että joku talo tulee vasta tulevaisuudessa 
rakennetuksi, yhtä vähän Jumala on tietoinen siitä, mitä tulevaisuudessa tapahtuu. 
Vapaan tahdon käsitteeseenhän sisältyy juuri se, ettei varmuudella voi tietää. 

toteutuvatko yleensä vapaasta tahdosta riippuvat tapahtumat ja millä tavalla ne 
toteutuvat. 

» Sinä tiedät, että ilmaisen sinulle totuuden tästä seikasta samoinkuin kaikesta 
muustakin. Ölet saanut lukemattomia todisteita siitä, että minä, sinun opettajasi, 
ölen totuuden henki. Oien vannonut sen sinulle kaikkein korkeimman, totisen 
Jumalan nimessä. Julistamalla sen totuuden, ettei Jumala voi edeltäkäsin tietää, mitä 
ihminen vapaasta tahdostaan tekee, ei vähennä Hänen suuruuttaan. Mutta te 
osoitatte kunnioituksen puutetta Jumalaa kohtaan opettaessanne päinvastaista, sillä 
te annatte siten ihmisille pelottavan käsityksen Jumalan olemuksesta. Monet 
ihmiset kieltävät Jumalan olemassaolon juuri sen vuoksi, etteivät he voi käsittää, 
miten Jumala voisi luoda ihmisiä, joiden Hän tietää varmasti tulevan ikuisesti 
onnettomiksi. Tehän opetatte, joskin aivan väärin, että kadotetut sielut joutuvat 
ikuiseen kadotukseen. Teidän oppinne mukaan olisi siis Jumala luonut miljoonia 
olentoja, joista Hän vääjäämättömän varmasti tiesi, että he joutuisivat ikuiseen 
kadotukseen. Sellainen Jumala ei olisi mikään Jumala, vaan hirviö. Kurjinkaan 
maallinen isä ei lähettäisi lastaan sellaiseen paikkaan, missä lapsi saisi kestää 
loputonta tuskaa. Ja kuinka se, mikä leimaisi maallisen isän hirviöksi, voisi olla 
mahdollista Jumalalle, sanomattoman hyvälle taivaalliselle Isälle? 

» Luehan raamattua! Se opettaa, että Jumala juuri sen vuoksi lähettää ihmisille 
koettelemuksia, että Hän, sen mukaan miten ihmiset kestävät koettelemuksensa, 
voisi todeta, mihin suuntaan heidän päätöksensä kulkevat. "Herra, teidän 
Jumalanne, ainoastaan koettelee teitä tietääksensä, rakastatteko Herraa, teidän 
Jumalaanne kaikesta sydämestänne ja kaikesta sielustanne". (5 Moos. 13: 3.) 

» Kun Jumala ei antanut eräitä kansoja Joosuan valtaan, vaan salli heidän 
edelleen elää, selitetään raamatussa, mistä se johtui. Siinä sanotaan: "Nämä ovat ne 
kansat, jotka Herra jätti paikoilleen koetellakseen niiden kautta Israelia, kaikkia niitä, 
jotka eivät olleet kokeneet mitään kaikista Kanaanin sodista... filistealaisten viisi 
ruhtinastaja kaikki kanaanilaiset ja siidonilaiset ja hivviläiset.. . Nämäjäivät, että 
hän niiden kautta koettelisi Israelia saadakseen tietää, tottelisivatko he Herran 
käskyjä, jotka hän Mooseksen kautta oli antanut heidän isillensä". (Tuom. 3: 1-4.) 

» Hurskaasta kuningas Hiskiasta sanotaan: "Niinpä Jumala ainoastaan 
koetellakseen häntä ja tullakseen tuntemaan kaiken, mitä hänen sydämessään oli, 
jätti hänet Baabelin ruhtinaitten lähettiläiden valtaan, jotka olivat lähetetyt hänen 
luokseen tiedustelemaan ihmettä, joka oli tapahtunut maassa". (2 Aikak. 32: 31.) 

» Psalmeissa sanotaan. "Hänen silmänsä näkevät, hänen katseensa tutkii 
ihmislapset. Herra tutkii vanhurskaat, mutta jumalattomia ja niitä, jotka vääryyttä 
rakastavat, hänen sielunsa vihaa". (Ps: 11: 4-5.) - Ja Sananlaskuissa sanotaan: 
"Hopealle sulatin, kulialle uuni, mutta sydämet koettelee Herra". (San. 17: 3.) 
Profeetta Jesaja sanoo: "Katso, minä ölen sinua sulattanut, hopeata saamatta, minä 
ölen sinua koetellut kärsimyksen pätsissä". (Jes. 48: 10.) 

» Eihän Jobin kohtalo, josta raamatussa kerrotaan, ole muuta kuin koettelemus, 
jonka kautta Jumala tahtoi päästä selville, miten tämä hurskas ihminen suhtautuisi 
Häneen suuressa tuskassaan. 

» Olisivathan kaikki koettelemukset turhia, jos Jumala edeltäkäsin tietäisi miten 
ihmiset niistä suoriutuvat. 

» On luonnollista, että Jumala, joka tuntee perinpohjin luotujensa hengen, voi 
monessa tapauksessa varsin varmasti tietää, miten he vapaasta tahdostaan toimivat. 
Me henkiolennotkin olemme siitä suuressa määrin tietoiset. Voittehan te ihmisetkin, 
jos tunnette kanssaihmisenne luonteen, jokseenkin varmasti tietää, miten hän 
kussakin tapauksessa toimii ja mitä hän päättää. Mutta se on vain oletus. Siitä ei 
kuitenkaan tässä ole kysymys, vaan siitä, onko mahdollista aivan varmasti 
edeltäkäsin tietää, mitä joku vapaasta tahdostaan tekee. Sellaista ei mikään henki 
voi tietää. Ei Jumalakaan. Siksi ei Jumalakaan tiennyt edeltäkäsin luopuisivatko vain 
harvat henkiolennot vai suuret joukot Hänestä, eikä Hän luonnollisesti myöskään 
tiennyt, ketkä näistä henkiolennoista luopuisivat. Hän tiesi vain, että luopuminen 
saattoi tapahtua, koska heille kerta oli annettu vapaa tahto. 

»Jos Jumala olisi varmasti edeltäkäsin tiennyt, niinkuin te opetatte, että Hänen 
luomansa henget käyttäisivät väärin vapauttaan ja luopuisivat Hänestä, niin Hän ei 
yleensä olisi luonut heitä, vaan sellaisia henkiä, joiden Hän edeltäkäsin tiesi pysyvän 
Hänessä. 

» Vielä tahdon vain lyhyesti viitata kahteen muuhun erehdykseen kirkkonne 
opissa, jotka koskevat Jumala-käsitettä, sillä toisessa yhteydessä tulen puhumaan 
niistä pitemmältä. 

» Te opetatte, että Jumala on kolme persoonaa. Te väitätte siis, että on olemassa 
kolme henkeä, joista kukin on tosi Jumala ja jotka kuitenkin muodostavat vain yhden 
Jumalan. Se on suuri erehdys. Kolminaisuutta ja kolmiyhteyttä ei ole siinä mielessä 
kuin te opetatte. Jumala on vain yksi ainoa persoonallisuus. Vain Isä on Jumala. 

Kaikki muut pyhät henget ovat Jumalan luomia. Ei kukaan ole Isän veroinen. 

» Edelleen te puhutte iankaikkisesti rankaisevasta Jumalasta. Te opetatte, että on 
olemassa ikuinen helvetti. Helvetti ei ole ikuinen. Jumala on rakkaus. Hän ei hylkää 
ketään ikuisiksi ajoiksi. Kaikki, jotka omasta tahdostaan ovat Hänestä luopuneet, 
palaavat jälleen Hänen luokseen. Se on totuus, josta toisella kertaa annan 
todistuksen. » 


Jumalan luomakunta ja sen kohtalo. 


"Mutta sinä ölet järjestänyt kaikki mitan ja 
luvun ja painon mukaan. Sillä suuri väkevyys 
on aina sinun tykönäsi". Viis. 11: 20-21. 


»Jumala on henki, ja kaikki Hänen luotunsa ovat henkiä. Oman kuvansa mukaan 
Hän loi henkiolentoja niin suuressa määrässä, ettette te voi edes lähimainkaan niitä 
laskea maallisin numeroin. 

» Millä tavalla suuri ja kaikkivaltias Jumala loi henkimaailman, sitä sinulle, joka 
ölet ihminen, on mahdotonta selittää. Ei ole myöskään tarpeellista, että ihminen 
saisi sen tietää, eikä siitä ole hyötyä hänen sielulleen. Riittää jos hän tietää, missä 
yhteydessä ihminen on Jumalan luomistyöhön; siitä hän oppii ymmärtämään, miksi 
hän elää maan päällä ja mitä velvollisuuksia hänellä on täytettävänään maallisen 
elämänsä aikana. Siinä tarkoituksessa minä selitän sinulle Jumalan luomistyötä. 

»Jumala ei luonut henkimaailmaa yhdellä kertaa. Jumala on suuri rakentaja, joka 
seuraa suunnattoman viisaita lakeja ja luo pienestä suurta, yhdestä monta, 
siemenestä puun miljoonine siemenineen, joista syntyy uusia puita. Hän ei 
muodosta perhettä siten, että Hän samalla kertaa loisi vanhemmat ja lapset, vaan 
Hän luo ensin vanhemmat ja antaa heille kyvyn siittää, niin että lapset vähitellen 
syntyvät ja perhe kasvaa ja että tästä perheestä voi syntyä uusia perheitä 
loputtomasti. 

» Samalla tavalla Jumala loi henkimaailman. Kaikki samat lait, jotka toimivat 
aineellisissa maailmoissa, vaikuttavat myös henkimaailmassa. Monta monituista 
kertaa ölen mieleesi painanut tämän totuuden ja teen sen yhä uudestaan, koska se 
on kaikkien henkimaailmaa koskevien tietojen pohja ja perusta, samantekevää 

otatteko tämän totuuden vastaan vai työnnättekö sen luotanne pilkallisesti 
hymyillen. 

» Niinpä te varmaan epäillen pudistatte päätänne, kun sanon, että mies- ja 
naispuolista yhteyttä koskeva laki, joka toimii koko maallisessa luonnossa ja kaikkien 
elävien olentojen parissa, toimii yhtä suuressa määrässä henkimaailmassa. Sillä aine 
on vain hengen ruumiillistuma, siis hengen toinen olomuoto, joka ei kumoa 
henkimaailman lakeja, vaan pakottaa niitä vain toimimaan aineeseen sopeutuvalla 
tavalla. Samoinkuin maallisessa luomakunnassa joka eri lajilla on mies-ja 
naispuoliset olentonsa, samoin henkimaailmassa on myös mies-ja naispuolisia 
henkiolentoja. Miespuolisten olentojen lukumäärä on yhtä suuri kuin 
naispuolistenkin. Jumalan lain mukaan on jokaiselle miespuoliselle henkiolennolle 
annettu naispuolinen henkiolento. Kumpaisetkin soveltuvat täydellisesti toisiinsaja 
täydentämällä toisensa ja täyttämällä uskollisesti yhdessä sen tehtävän, jonka 
Jumala on heille antanut, he saavuttavat korkeimman, henkilökohtaisen onnensa. 
Näitä toisiansa varten luotuja henkiolento pareja nimitetään "duaaleiksi". Se 
merkitsee; Kaksi yhteenkuuluvaa. "Katso kaikkia Korkeimman tekoja! Ne ovat kaikki 
kaksittain, toinen toisensa vastakohtia". (Siir. 33: 15.) - Ne ovat taivaassa määrättyjä 
avioliittoja. - Ainoat, joita tämä laki ei sido miehenä ja naisena pareittain toisiinsa, 
ovat Jumala ja Jumalan esikoinen poika, se, jota te nimitätte Kristukseksi. Kaikkiin 
muihin henkiin soveltuvat raamatun sanat: "Mieheksi ja naiseksi Hän loi heidät", 
sekä "Kasvakaa ja lisääntykää". 

» Kristus on korkein henki, jonka Jumala kaikkivaltiudessaan saattoi luoda. Hän on 
kaikessa Jumalan täydellinen kuva, siinä määrin kuin luotu henkiolento voi saavuttaa 
Luojansa täydellisyyden. Siksi Paavali täydellä syyllä sanoo hänestä, että "hän on 
näkymättömän Jumalan kuva, esikoinen ennen kaikkea luomakuntaa". (Kol. 1: 15.) 
Kristus ei ole siis Jumala, niinkuin monet nykyään opettavat, vaan "Jumalan poika" 
jonka Jumala loi kaikkein ensimmäiseksi, hän on Jumalan korkein ja täydellisin 
luoma. 

» Kristuksen jälkeen luotiin vielä kuusi henkiolentoa, joita myös nimitetään 
"Jumalan pojiksi", mutta he saavat kiittää taivaallisesta ruumiistaan Jumalan 
esikoista eivätkä ole suuruudessa, voimassa eivätkä kirkkaudessaan hänen 
vertaisiaan. 

» Toinen "Jumalan poika" oli se, jota nimitetään "Luciferiksi" - Valonkantaja, 
Kristuksen jälkeen korkein luoduista hengistä, joka myöhemmin luopui Jumalasta. 
Tobiaksen kirjassa esiintyy myös yksi Jumalan seitsemästä pojasta. Siinä ihmiseksi 
ruumiillistunut korkea taivaan henki seuraa nuorta Tobiasta hänen matkallaan ja 

ilmaisee itsensä Tobiaksen perheelle sanomalla: "Minä ölen Raafael, yksi Jumalan 
seitsemästä pojasta". (Tob. 12: 15) * 

» Lukuun ottamatta Jumalan esikoista ei Jumala ole suoranaisesti luonut 
henkimaailmaa, vaan se luotiin Jumalan esikoisen kautta, joka sai luomisvoiman. 
Siksi Paavali sanoo kirjeessään kolossalaisille: "Hänessä luotiin kaikki, mikä taivaissa 
ja mikä maan päällä on, näkyväiset ja näkymättömät, olkoot ne valtaistuimia tai 
herrauksia, hallituksia tai valtoja, kaikki on luotu hänen kauttansa ja häneen, ja hän 
on ennen kaikkia ja hänessä pysyy kaikki voimassa". (Kol. 1: 16, 17.) - Samoinkuin 
koko maallinen ihmissukukunta on saanut ruumiillisen alkunsa ensimmäisestä 
ihmisestä, samoin koko henkimaailma on saanut hengellisen ruumiillisen alkunsa 
Kristuksesta. Samoinkuin ihmiset ovat perineet monen sukupolven välityksellä 
ensimmäiseltä esi-isältään aineellisen ruumiinsa, johon heidän henkensä on 
yhdistynyt ilman siittäjän myötävaikutusta, samoin myös taivaalliset olennot ovat 
saaneet taivaallisen luomakunnan esikoiselta taivaallisen ruumiinsa, johon Jumala 
on yhdistänyt oman henkensä. Edellisistä selityksistäni ölet jo oppinut, mikä ero on 
olemassa "taivaallisen" ja "maallisen" ruumiin välillä. Jokaisella henkiolennolla on 
hengellinen ruumis. Sen opettaa teille Paavali ensimmäisessä kirjeessään 
korinttolaisille (15: 40, 44). "On taivaallisia ruumiita ja maallisia ruumiita; mutta 
toinen on taivaallisten kirkkaus, toinen taas maallisten... Meillä on luonnollinen 
ruumis, on myös hengellinen ruumis". Henkiolento saa hengellisen ruumiin kautta 
hahmonsa. Henki itse on Jumalan kipinä, joka loistaa sen mukaan millainen sitä 
ympäröivä verho on. Tämä on vain vertauskuva. Mutta teille ihmisille ei voida 
selittää hengellisiä asioita muuta kuin epätäydellisten vertauskuvien kautta. 

» Samoinkuin maallisessa luomakunnassa on mitä erilaisimpia lajeja ja muotoja, 
sekä korkeampia että matalampia, mutta jokainen laji itsessään sekä tehtäväänsä 
nähden on täydellinen, samoin oli myös lukematon joukko erilaisia henkiä olemassa, 
jotka Jumala loi eri yksilöiksi taivaallisissa hahmoissaan. Raamatun mukaan tekin 
puhutte henkimaailman kerubeista, serafeista, arkkienkeleistä, enkeleistä, valtiaista 
ja ruhtinaista. 

(* Tämä on sananmukainen käännös saksalaisesta tekstistä, suomalaisessa 
raamatussa sanotaan " seitsemästä pyhästä enkelistä". Suom. muist.) 

» Se henkimaailma, jonka Kristus on luonut yhteyteensä, muodosti ihmeellisen 
elävän elimistön, jossa kaikki henkiolennot olivat hengellisen yhteiskunnan jäseniä, 
joskin erilaisia sekä lajinsa että täydellisyytensä puolesta. Samoinkuin maallisen 
ruumiin jäsenet, joskin ne eroavat toisistaan sekä muotonsa että tehtävänsä 
puolesta, muodostavat elimellisen kokonaisuuden, jossa ei ainoakaan jäsen ole 

tarpeeton eikä vain itseänsä varten olemassa, samoin henkimaailmakin muodosti 
hengellisen ruumiin, jossa Kristus oli päänä ja muut henkiolennot jäseninä. Hyvin 
järjestetyssä maallisessa valtakunnassa muodostaa kuningas, joka on kansan pää, 
ministereineen, korkeampine ja alempine virkailijoineen ja kaikkine alamaisineen 
yhtenäisen suuren perheen, missä kaikki työskentelevät koko valtakunnan hyväksi ja 
missä valtakunnan onnesta riippuu myös jokaisen yksityisen onni. Samoin oli laita 
suuren hengellisen perheen. Kaikilla henkiolennoilla oli omat tehtävänsä, korkeat tai 
vähemmän korkeat, mutta kaikki muodostivat suuren, ihanan yhteyden, missä ei 
ainoakaan henki ollut liikaa eikä yksityinen henki tehnyt itsensä hyväksi työtä, vaan 
suoritti yhdessä toisten kanssa sitä ihmeellistä tehtävää, mikä hänelle oli määrätty 
Jumalan luomistyössä. Hänen tuli olla osallisena Jumalan työssä, ja sen kautta päästä 
osalliseksi myös Luojansa onnesta ja Jumalan ja Kristuksen, Jumalan määräämän 
kuninkaan, kirkkaudesta. 

» Siksi apostoli Paavali puhuu kirjeissään yhä uudestaan "Kristuksen ruumiin 
salaisuudesta". "Sillä niinkuin meillä yhdessä ruumiissa on monta jäsentä, mutta 
kaikilla jäsenillä ei ole samaa tehtävää, niin me, vaikka meitä on monta, olemme yksi 
ruumis Kristuksessa, mutta itse kukin olemme toistemme jäseniä, ja meillä on 
erilaisia armolahjoja sen armon mukaan, mikä meille on annettu". (Room. 12: 4-6.) 
"Vaan että me kaikin tavoin kasvaisimme häneen, joka on pää, Kristus, josta koko 
ruumis, yhteen liitettynä ja koossa pysyen jokaisen jänteensä avulla kasvaa sen 
voiman määrän mukaan, mikä kullakin osalla on". (Ef. 4: 15, 16.) - "Kristus on pää, 
josta koko ruumis, nivelten ja jänteiden avulla koossa pysyen, kasvaa Jumalan 
antamaa kasvua". (Kol. 2: 19.) 

» Tätä suurta henkien yhteyttä Paavali nimittää seurakunnaksi eli kirkoksi. 
-"Kristus on ruumiin, se on: seurakunnan pää". (Kol. 1: 18.) "Jumala on kaikki 
asettanut hänen jalkainsa alle ja antanut hänet kaiken pääksi seurakunnalle, joka on 
hänen ruumiinsa, hänen täyteytensä, joka kaikki kaikissa täyttää". (Ef. 22, 23.) 

» "Kirkko" tarkoittaa siis Jumalalle uskollisten henkien yhteyttä Kristuksen 
valtakunnassa. Sana "kirkko" merkitsee Herran valtakuntaa. Se, joka alistuu tämän 
valtakunnan ja samalla Jumalan alaiseksi, kuuluu "kirkkoon". Varsinainen kirkko 
käsite ei ole siis missään yhteydessä teidän maallisten kirkkojenne kanssa. Se on vain 
ihmisten keksimä ja ihmisten erehdysten synnyttämä ja katoava niinkuin kaikki 
inhimillinen. 

» Se mitä Paavali nimittää "Kristuksen hengelliseksi ruumiiksi", tapahtui 
todellakin, kun henkiä luotiin. Kaikki luodut henkiolennot olivat suuren hengellisen 
elimistön jäseniä ja Kristuksen alaisia. Heitä ei pakotettu mihinkään. Heillä oli täysi 

vapaus. Kaikki heidän tekonsa riippuivat heidän vapaasta tahdostaan. Kaikki 
kunnioittivat Kristusta kuninkaana ja Jumalan vallanpitäjänä ja olivat siten uskollisia 
itse Jumalalle. Hella rakkaudenside yhdisti kaikki suuren hengellisen perheen jäsenet 
toisiinsa. Kristus, joka hallitsi Jumalan käskynhaltijana, ei ollut itsevaltainen, vaan 
pikemmin veljellinen ohjaaja ja suojelija. Voimakkaamman suojeleva käsi johti 
heikompia. 

» Koska Luoja oli suurimpana lahjanaan suonut henkiolennoille vapaan tahdon, 
niin johtui siitä, että heillä oli myös mahdollisuus vastustaa Jumalan asettaman 
kuninkaan määräyksiä. Kaikkiin muihin luotuihin henkiolentoihin - paitsi Jumalan 
esikoiseen - soveltuvat raamatun sanat: "Katso, palvelijoihinsakaan hän ei luota, 
enkeleissäänkin hän havaitsee vikoja". (Job 4: 18.) Sekä seuraava raamatunlause: 
"Katso, pyhiinsäkään hän ei luota, eivät taivaatkaan ole puhtaat hänen silmissänsä". 
(Job 15: 15.) Ja kuitenkin he ovat pyhiä henkiä niin kauan kuin he tunnustavat 
olevansa Jumalan ja Kristuksen alaisia eivätkä luovu Jumalan valtakunnasta. 

» Suurin osa henkimaailmaa luopui kuitenkin Jumalan valtakunnasta nousemalla 
Kristuksen valtaa vastaan. He eivät, niinkuin te opetatte, nousseet suorastaan itse 
Jumalaa vastaan, vaan Hänen asettamaansa käskynhaltijaa vastaan. 

» Se oli ensimmäinen vallankumous. Te ette voi kyllin inhimillisesti kuvitella 
mielessänne tätä tapausta. Kaikki kävi samaten kuin maallisessakin 
vallankumouksessa. Sillä kun te panette toimeen vallankumouksen, niin 
vallankumoajien maalliset ruumiit eivät suunnittele kumousta eivätkä yritä panna 
sitä toimeen, vaan ihmisten henget. Ja jos seuraatte maallisen vallankumouksen 
syntyä ja sen yksityistapahtumia, niin saatte varsin todellisen kuvan ensimmäisestä 
Jumalan valtakunnassa tapahtuneesta vallankumouksesta. 

» Kaikkia vallankumouksia valmistetaan kauan edeltäkäsin. Ne eivät synny äkkiä. 
Ne saavat alkunsa johtajasta, joka kerää ympärilleen suuren joukon samanmielisiä, 
uskoo heille suunnitelmansa ja jos vallankumous onnistuu, lupaa heille palkintona 
korkeita virkoja ja valta-asemia. Uskotut miehet työskentelevät aluksi varovaisesti, 
sittemmin yhä rohkeammin yhteisen kansan parissa, sillä ilman kansan 
myötävaikutusta ei mikään vallankumous voi onnistua. Suuri kansanjoukko, joka 
johtajien jäljessä juoksee meluten ja huutaen, ei tavallisesti tiedä, mistä on kysymys. 
He juoksevat jäljessä, koska muutkin juoksevat, he huutavat, koska toisetkin 
huutavat. Siksi he eivät olekaan yhtä syyllisiä kuin johtajat, jotka ovat tarkasti 
miettineet ja yksityiskohtaisesti valmistaneet suunnitelman. He tietävät tyystin, mitä 
he tahtovat. Sen vuoksi teidän inhimillisten lakienne mukaan raskain rangaistus 
kohtaakin heitä, jota vastoin seuraajat saavat paljon lievemmän tuomion. 

»Jumalan valtakunnassa tapahtuneen vallankumouksen johtaja oli Lucifer, 
Korkeimman toinen poika, Valonkantaja, joka Kristuksen jälkeen oli korkein ja 
kaunein henkiolento Jumalan luomakunnassa. Mitä hän halusi? - Hän pyrki 
korkeammalle. Hän tahtoi hallita ensimmäisenä eikä alistua toisena ensimmäisen 
johdon alle. Hän tahtoi anastaa Kristuksen paikan ja hallita kuninkaana hänen 
sijassaan. Hän tahtoi syöstä veljensä valtaistuimelta. 

» Tämä hänen suunnitelmansa ei syntynyt äkkiä. Se kypsyi hänessä vähitellen, 
kunnes se kehittyi lujaksi päätökseksi ja muuttui synniksi, joka tahrasi tätä korkeaa 
henkeä. 

»Jumala ei tukahduttanut tämän synnin itua eikä estänyt sen kehittymistä, 
niinkuin Hän olisi voinut tehdä. Hän antaa henkiolentojen toimia vapaasti, 
samoinkuin Hän sallii teidänkin toimia, kun te suunnittelette pahoja tekoja ja 
ryhdytte niiden suorittamiseen. Hän salli Luciferin ja hänen apulaisjohtajiensa 
rauhassa työskennellä eikä estänyt heitä, kun he yrittivät johtaa harhaan korkeita 
henkiä ja viekoitella lupauksilla suuria joukkoja puolelleen. Jumala tahtoi siten 
asettaa koetukselle koko henkimaailman. Vapaasti sen tuli ratkaista, tahtoiko se 
pysyä Kristuksen, Jumalan asettaman laillisen kuninkaan puolella, vai siirtyä Luciferin 
puolelle. 

» Näiden seuraajien joukossa, joita oli paljon kaikilla eri kehitys-asteilla, oli 
myöskin henkiruhtinas, jota ihmisenä raamatussa mainitaan Aadamin nimellä. 
Sellaisia henkiruhtinaita oli Jumalan valtakunnassa lukematon joukko. Kullakin 
ruhtinaalla oli alaisenaan suuri joukko henkiä. Samoin oli Aadamillakin. Monet näistä 
ruhtinaista auttoivat Luciferia vallankumouksen valmisteluissa. Toiset, niinkuin 
Aadam, sekä heidän alaisensa suuremmattai pienemmät joukot, kuuluivat niihin, 
jotka seurasivat vain johtajia. 

» Sitten koitti hetki, jolloin Lucifer ja hänen puoluelaisensa luulivat olevansa kyllin 
voimakkaat voidakseen anastaa herruuden henkien valtakunnassa; samalla myös 
suuri osa Miikaelin sotajoukkoa yhtyi heihin. Teidänkin maallisissa 
vallankumouksissanne pidetään hyvin tärkeänä voittaa sotajoukko 
vallankumouksellisten aatteiden puolelle. Se oli Luciferillekin suuressa määrässä 
onnistunut. Tämän sotajoukon oli Jumala alusta alkaen määrännyt jonkinmoiseksi 
vakinaiseksi armeijaksi siltä varalta, että sitä kerran voitaisiin tarvita. Samoin on 
teilläkin vakinainen sotajoukko, jotta olisitte varustetut uhkaavan vaaran varalta. 

» Kun nyt taistelu alkoi, ja henkiolennot olivat asettuneet joko Kristuksen puolelle 
tai häntä vastaan, sekaantui Jumala kapinaan. Koettelemus oli päättynyt. Sisäinen ja 

ulkonainen lankeemus oli tapahtunut. Nyt seurasi rangaistus. Ruhtinas Miikael sai 
käskyn jäljellejääneine uskollisine sotajoukkoineen tuhota kapinalliset. Jumalan 
voiman vahvistamana hän täytti tämän tehtävän. Hirveä oli kohtalo, joka kohtasi 
ensiksikin entistä Valonkantajaa ja hänen apulaisjohtajiaan. Heidät karkoitettiin 
luomakunnan syvyyksiin, joiden pimeyttä ja kauhuja teidän on mahdotonta käsittää. 
Minä en myöskään voi sinulle selittää, miten tämän pimeyden syvyyksiä on 
sananmukaisesti käsitettävä. Samoin on laita teidän maallisenkin pimeytenne. Te 
ymmärrätte tosin, että pimeys vallitsee siellä, mistä valo kokonaan katoaa. Ja mitä 
täydellisemmin valo katoaa, sitä syvempi pimeys on. Pimeys syntyy siis, kun valo 
katoaa. Mutta mitä pimeys on, sitä te ette voi käsittää. Edelleen te tiedätte omasta 
kokemuksestanne, että kaikki värit sisältyvät valoon ja että musta ei merkitse muuta 
kuin kaikkien värien puutetta. Käytä apunasi näitä inhimillisiä kokemuksiasi 
kuvaillessasi mielessäsi sitä tilannetta, jossa langennut henkimaailma sai olla 
jouduttuaan eroon valon ja kaiken värin piiristä, niin aavistat, miten läpitunkematon 
tämä pimeys on, vaikka et ymmärräkään itse pimeys-käsitettä. 

» Raamatussa puhutaan usein tästä henkien taistelusta ja lankeemuksesta. 

Kristus itse sanoo: "Minä näin saatanan lankeavan taivaasta niinkuin salaman". 

(Luuk. 10: 18.) Ja apostoli Johannes näki näyssä Miikaelin ja hänen sotajoukkonsa 
taistelun Luciferia vastaan. "Ja syttyi sota taivaassa: Miikael ja hänen enkelinsä 
sotivat lohikäärmettä vastaan ja lohikäärme ja hänen enkelinsä sotivat, mutta eivät 
voittaneet, eikä heillä enää ollut sijaa taivaassa". (Ilm. 12: 7, 8.) Pietari kirjoittaa: 
"Sillä ei Jumala säästänyt enkeleitä, jotka syntiä tekivät, vaan syöksi heidät 
syvyyteen, pimeyden kuiluihin, ja hylkäsi heidät tuomiota varten säilytettäviksi". (2 
Piet. 2: 4.) 

» Alkuperäisessä raamatussa kerrottiin miten henget luotiin ja miten osa heistä 
luopui Jumalasta aivan samoinkuin ölen sen nyt sinulle esittänyt. Mutta myöhemmin 
tämä ensimmäinen kertomus poistettiin raamatusta. 

» Kuullessanne, että osa henkimaailmaa luopui Jumalasta, ihmettelette te 
ihmiset: Mitenkä yleensä oli mahdollista, että korkeat ja onnelliset henget saattoivat 
luopua Jumalasta? Heidän luopumisensa johtui samasta syystä kuin niin usein 
teidänkin erehdyksenne: Vallanhimosta. Ken omistaa paljon, haluaa yhä enemmän. 
Ja kellä on suuri valta, haluaa vielä enemmän, vaikkapa hän yhdellä iskulla voisi 
kadottaa kaikki. Ettekö ole huomanneet sitä seuratessanne sekä suurten 
historiallisten henkilöiden että arkielämän pienten ihmisten kohtaloja? 

» Itkuvirressään Hesekiel Jumalan käskystä kertoo, minkä vuoksi Tyyron kuningas 
luopui Jumalasta ja henkiolentona otti osaa Luciferin johtamaan suureen 

vallankumoukseen, niin että hän tuli syöstyksi pimeyteen. "Sinä ölet 
sopusuhtaisuuden sinetti, täynnä viisautta, täydellinen kauneudessa. Eedenissä, 
Jumalan puutarhassa sinä olit. Peitteenäsi olivat kaikkinaiset kalliit kivet; karneolia, 
topaasia ja jaspista, krysoliittia, onyksia ja berylliä, safiiria, rubiinia ja smaragdia sekä 
kultaa olivat upotus- ja syvennystyöt sinussa, valmistetut sinä päivänä, jona sinut 
luotiin. Sinä olit kerubi, laajalti suojaavainen, ja minä asetin sinut pyhälle vuorelle; 
sinä olit jumal 'olento ja käyskentelit säihkyvien kivien keskellä. Nuhteeton sinä olit 
vaellukseltasi siitä päivästä jona sinut luotiin siihen saakka, kunnes sinussa löydettiin 
vääryys. Suuressa kaupankäynnissäsi tuli sydämesi täyteen väkivaltaa, ja sinä teit 
syntiä. Niin minä karkoitin sinut häväistynä Jumalan vuorelta ja hävitin sinut, 
suojaava kerubi, pois säihkyväin kivien keskeltä. Sinun sydämesi ylpistyi sinun 
kauneudestasi, ihanuutesi tähden sinä kadotit viisautesi. Minä viskasin sinut 
maahan... Paljoilla synneilläsi, tekemällä vääryyttä kaupoissasi, sinä ölet häväissyt 
pyhäkkösi. Niin minä annoin sinun keskeltäsi puhjeta tulen; se kulutti sinut. Ja minä 
panin sinut tuhaksi maahan kaikkien silmäin edessä, jotka sinut näkivät... Kauhuksi 
ölet sinä tullut, eikä sinua enää ole, hamaan ikiaikoihin asti". (Hes. 28: 12-19.) 

» "Sinun sydämesi ylpistyi", - nämä sanat tulkitsevat parhaiten henkimaailman 
luopumisen syytä. Se ettei tahdo palvella, vaan hallita, oli lankeemuksen syynä. 

»Ja miten kävi sen suuren joukon, joka seurasi johtajia? Eiväthän he olleet yhtä 
syyllisiä kuin johtajat. Jumala rankaisee vain syyllisyyden mukaan. Olisi siis ollut 
väärin, jos Jumala olisi syössyt heidät yhtä syvään pimeyteen kuin Luciferin. 

»Jumala oli heille hyvin armollinen. Hän määräsi heille suhteellisen vähäisen 
rangaistuksen. Hän karkotti heidät tosin entisestä ihanasta olotilastaan, mutta salli 
heidän elää maailmassa, joka teistä tuntuisi taivaalta, jos voisitte sen nähdä. Sitä ei 
tosin voi verrata siihen ihanaan maailmaan, jossa he aikaisemmin olivat, mutta 
teidän mielestänne se vastaa kuitenkin paratiisia. Sillä se maailma, johon he 
joutuivat, on teidän raamattunne "paratiisi". Se ei kuitenkaan ollut tällä maapallolla, 
niinkuin te oletatte. Sillä aineellista maailmaa ei siihen aikaan vielä ollut olemassa. 
Raamatun kuvaus paratiisista kauniine puutarhoineen, jokineen, puineen, kukkineen 
ja hedelmineen on antanut teille aiheen sijoittaa se maan päälle. Te ette tiedä, että 
näkymättömässä maailmassa on hengellisessä muodossa kaikki se olemassa, mitä te 
omassa maailmassanne näette aineellisessa muodossa. Siellä on olentoja, asuntoja, 
jokia, puita, vuoria ja laaksoja, soittoa ja laulua, tuoksuja, värejä ja säveliä. Monesta 
raamatun kohdasta voit nähdä, että minun sanani ovattodet. Siinä kuvataan 
Jumalan kaupunkia, muureineen ja portteineen, juoksevine vesineen, kukkivine 
kukkineen ja kaikkine aarteineen, jotka voivat ilahduttaa sydäntä. Te arvelette, että 

ne ovat vain vertauskuvia. Ne eivät ole vertauskuvia, vaan todellisuutta. Eikö Kristus 
ole itse sanonut: "Minun isäni kodissa on monta asuinsijaa. Jos ei niin olisi, 
sanoisinko minä teille, että minä menen valmistamaan teille sijaa? Ja vaikka minä 
menen valmistamaan teille sijaa, tulen minä takaisin ja otan teidät tyköni, että tekin 
olisitte siellä, missä minä ölen". (Joh. 14: 2, 3.) - eikö Kristus ole sanonut edelleen: 
"Minä en juo enää viinipuun antia, ennenkuin sinä päivänä, jona juon sitä uutena 
Jumalan valtakunnassa". (Mark. 14: 25.) - Ja eikö enkeli Raafael sanonut Tobiakselle 
jo vanhan liiton aikana: "Minä nautitsen näkymätöntä ruokaa, jota ei yksikään 
ihminen nähdä taida". (Tob. 12: 19.) — Eikö edelleen profeetta Hesekiel, 
kuvaillessaan langennutta kerubia, mainitse erikoisesti hänen ihanaa hengellistä 
vaatetustaan jalokivineen ja kultakoristeineen, joka verhosi tätä korkeaa 
henkiolentoa ennen hänen lankeemustaan? Enkö puhuessani sinulle 
elämänvoimasta opettanut, että jokaisella hengellä on hengellinen ruumisja että 
aineelliset ruumiit ovat vain tiivistyneitä hengellisiä ruumiita? Täydellisin ruumis ei 
ole siis aineeksi tiivistynyt ruumis, vaan hengellinen ruumis. Aineellinen ruumis ei 
ole siis kaunein, vaan hengellinen ruumis. Aineellinen jalokivi ei ole loistavin, vaan 
hengellinen jalokivi; aineellinen kulta ei ole kallisarvoisin, vaan hengellinen kulta. 
Sillä kulta ja jalokivet sekä aineellisissa että hengellisessä muodoissaan eivät ole 
muuta kuin ihmeellisesti muodostunutta elämänvoimaa, joka toisessa tapauksessa 
on tiivistyneessä, toisessa tiivistymättömässä muodossa. Sitä teidän on ehkä vaikea 
ymmärtää, koska teidän käsitteenne ovattäysin aineelliset. Hengellisiä käsitteitä te 
ette lainkaan ymmärrä. Sitä teille ei myöskään ole opetettu nuoruudessanne. Mutta 
selvänäkijät, jotka voivat nähdä sielunsa silmällä kaikkea hengellistä, ymmärtävät 
tämän täydellisesti. He ymmärtävät myöskin, että paratiisia puineen, kasveineen, 
hedelmineen ja jokineen on kuvattu hengellisenä paratiisina. Sitä mitä unessa koet, 
näet ja kuulet, et myöskään käsitä aineellisella tavalla, vaan kaikki se esiintyy 
unennäkijälle hengellisessä muodossa ja hahmossa. 

» Tähän hengelliseen paratiisiin karkotettiin siis ne henget, jotka olivat 
seuranneet johtajiaan henkimaailman vallankumouksessa. Se ei ollut yksinomaan 
rangaistus, vaan myös uusi koettelemus. Oikeudenmukaisuudessaan ja 
hyvyydessään Jumala pani nämä henget koetukselle antaen heille siten vielä uuden 
tilaisuuden hyvittää erehdyksensä, jonka he heikkoudessaan olivat tehneet. He 
olivat vain seuranneet johtajiansa eivätkä olleet pahuudesta langenneet tähän 
syntiin. Heidän johtajansa olivat viekoitelleet heitä heikkona hetkenä. Ulkonaisesti 
he olivat luopuneet Kristuksen vallasta. Mutta sydämessään he olivat puoleksi 
Kristuksen, puoleksi Luciferin puolella, niinkuin niin monet ihmiset nykyäänkin. He 
horjuivat jossakin määrin kummallekin puolelle. Mutta Jumala vanhurskaudessaan 

vaati, että heidän sydämensäkin tekisi lopullisen ratkaisun. Karkoittamalla heidät 
paratiisiin Hän lähetti heidät "puolueettomalle alueelle". Siellä heidän tuli tehdä 
valinta. Se ei olisi ollut heille vaikeaa, jos heillä edelleen olisivat vielä olleet kaikki 
samat kyvyt kuin aikaisemmin Jumalan valtakunnassakin. Sillä, niinkuin sinulle selitin 
puhuessani elämänvoimasta, niin pian kuin henkiolento nousee Jumalaa vastaan, 
muuttuu hänen hengellinen ruumiinsa. Se sumenee, kadottaa puhtaasti hengellisen 
hahmonsa ja tiivistyy. Sen johdosta tietoisuus heikkenee ja samalla muisti edellisestä 
olomuodosta katoaa. Siksi eivät henkiolennot paratiisissa voineet enää muistaa sitä 
autuutta, joka ympäröi heitä Jumalan valtakunnassa ennen lankeemusta. 

Muutenhan olisi ollut mahdotonta panna näitä henkiä koetukselle paratiisissa. Sillä 
jos he olisivat muistaneet entisen onnen tilansa ja voineet verrata sitä nykyiseen 
elämäänsä, niin he eivät olisi hetkeäkään epäilleet kenen puolelle asettua. Mutta he 
olivat unohtaneet kadotetun autuutensa, henkien taistelun sekä oman 
lankeemuksensa. He olivat tietoisia vain uudesta olotilastaan, samoinkuin te 
ihmisetkin tunnette vain nykyisen elämänne, ettekä muista edellisiä olotilojanne, 
niin että enimmät ihmiset olettavat, että he nyt vasta ovat ensi kerran syntyneet 
maailmaan. He eivät muista elämäänsä Jumalan luona eivätkä myöskään heidän 
henkensä monia ruumiillistumia. Vain jotkut harvat aavistavat hämärästi, että he 
ovat aikaisemmin eläneet. 

»Jumala koetteli henkiolentoja paratiisissa siten, että hän kielsi heiltä jotakin, 
jonka tarkoitusta he eivät voineet käsittää. Raamatussa tämä kielto on esitetty 
kielletyn hedelmän muodossa. Kielto koski kaikkia niitä, jotka olivat langenneet 
samoinkuin Aadamkin ja oleskelivat paratiisissa niinkuin hänkin ja joilla oli 
samanlainen hengellinen ruumis kuin hänellä. 

» Sekä Jumalalle uskolliset joukot että syvyyden voimat koettivat nyt vaikuttaa 
näihin henkiolentoihin; edelliset koettivat kehoittaa heitä olemaan kärsivälIisiä ja 
tottelemaan Jumalan kieltoa; jälkimmäiset yrittivät viekoitella heitä monella tavalla 
ja herättää heissä halveksumista tätä kieltoa kohtaan. Sama taistelu riehuu vielä 
nytkin jokaisen ihmisen ympärillä. Toisella puolella paha henki koettaa viekoitella 
ihmisiä rikkomaan Jumalan lakia ja esittää hänelle synnin mitä viehättävimmässä 
muodossa. Toisella puolella hyvän hengen ääni varoittaa ihmistä antautumasta 
pahan valtaan. Ihmisen itsensä on ratkaistava, ketä hän haluaa seurata. 

» Kun te maan päällä haluatte voittaa kansan asianne puolelle, niin te koetatte 
ensin voittaa ne henkilöt, joita kansa kunnioittaa ja joiden arvosteluun ja työhön se 
panee arvoa. 

» Samoin oli laita paratiisissakin. Sen asukkaiden parissa oli Aadamilla, entisellä 
korkealla taivaan ruhtinaalla, huomattava asema suurten hengellisten kykyjensä 
vuoksi. Siksi oli luonnollista, että hänen suhtautumisensa Jumalan kieltoon saattoi 
vaikuttaa ratkaisevasti muihinkin paratiisin henkiolentoihin. Siksi paha henki yritti 
ensi sijassa saada hänet lankeamaan. Se käytti välikappaleenaan naispuolista 
henkiolentoa, joka oli Aadamin kaksoisolento ja jota raamatussa nimitetään 
"Eevaksi". Eeva ei voinut vastustaa pahan hengen viekoituksia ja saattoi Aadaminkin 
lankeamaan. Hänen esimerkkiään seurasivat Sitten kaikki paratiisin henkiolennot. 

» Tämän toisen syntiinlankeemuksen jälkeen Aadam ja hänen seuraajansa 
joutuivat pahan hengen valtaan ja vajosivat melkein samalle asteelle kuin Lucifer. 
Paratiisista heidät syöstiin pimeyden syvyyteen. Lucifer oli nyt näidenkin 
henkiolentojen ruhtinas. Omassa valtakunnassaan hän oli itsevaltias hallitsija. Tosin 
hänkin oli Jumalan vallan alainen, eikä voinut siis tehdä mitä hän tahtoi. Mutta 
Jumala salli hänen hallita niitä henkiolentoja, jotka vapaasta tahdosta olivat tulleet 
hänen alamaisikseen. Oli hirveä seuraus Jumalan vanhurskaudesta, kun hän salli 
Luciferin pitää ominaan ne, jotka olivat tulleet hänen puolellensa. Heitä ei siis 
mikään voinut enää pelastaa. Vaikkapa he myöhemmin olisivat katuneet 
lankeemustaan, niin he eivät voineet päästä enää vapaiksi. He olivat joutuneet 
Pimeyden ruhtinaan valtaan ikiajoiksi. Se on synti, josta Paavali kirjeissään puhuu ja 
josta hän sanoo, että se on voittamattomana esteenä langenneitten pelastumiselle. 

» Maallisissa valtioissa on asian laita aivan sama. Kun joku on tullut jonkun 
valtakunnan alamaiseksi, niin hänen täytyy seurata maan lakeja. Ilman hallituksen 
lupaa hän ei saa poistua maasta. Ja jos valtakunta on sodassa toista maata vastaan, 
niin vihollisen ei sallita astua maan rajojen yli. Sama laki vallitsee Luciferinkin 
valtakunnassa. Se on alituisessa sodassa Jumalan valtakuntaa vastaan. Siksi Lucifer ei 
koskaan sallisi alamaistensa palata Jumalan valtakuntaan. 

» Toinen esimerkki. Ken vapaaehtoisesti liittyy muukalaislegioonaan, hän on 
sidottu siihen. Katukoon jälkeenpäin vaikka tuhat kertaa tekoaan, itkeköön ja 
valittakoon kohtaloansa, hänen on pakko alistua siihen - muuta neuvoa hänellä ei 
ole. Hänen täytyy alistua ankaran kurin alaiseksi, joka ei tunne sääliä. Hänen on 
pakko pysyä paikallaan. Ja jos hän yrittää karata, niin legioonalaiset saavuttavat 
hänet ja vievät takaisin, ja silloin hänen kohtalonsa on kahta kauheampi. Ei mikään 
silta johda sieltä sen ihmisen kotimaahan, joka vapaaehtoisesti on hyljännyt maansa. 

» Tällainen muukalaislegioona on Pimeyden ruhtinaan valtakunta. Ken hänen 
luokseen saapui, ei voinut enää palata. Ei mikään silta kulkenut sen syvän kuilun yli, 

joka erotti Pimeyden valtakunnan muukalaislegioonan Jumalan valtakunnasta. 
Tämän sillan Kristus vasta myöhemmin rakensi lunastustyöllään. 

» Siksi Kristus vertauksessaan rikkaasta miehestä ja Lasaruksesta antaa 
Aabrahamin lausua tämän saman totuuden: "Ja kaiken tämän lisäksi on meidän 
välillämme vahvistettu suuri juopa, että ne, jotka tahtovat mennä täältä teidän 
luoksenne, eivät voisi, eivätkä ne, jotka siellä ovat, pääsisi yli meidän luoksemme". 
(Luuk. 16: 26.) 

» Kolmas esimerkki: Ajattele sotilaan kohtaloa, joka sodassa hylkää oman 
armeijansa ja menee vihollisen puolelle. Vaikka hän jälkeenpäin katkerasti katuisi 
tekoaan ja ikävöisi takaisin isänmaahansa — vihollinen ei päästä häntä vapaaksi. 

» Nyt ölen opetuksissani johtanut sinut siihen kohtaan, jossa kaksi valtakuntaa 
seisoo horjumattomasti vastatusten. Jumalasta luopuneiden eli "kuoleman 
valtakunta" toisella ja Jumalan valtakunta toisella puolella. Pimeyden valtakunta 
toisella ja valon valtakunta toisella puolella Luciferin kuningaskunta toisella ja 
Kristuksen kuningaskunta toisella puolella. Toisella puolella Lucifer -toisella Kristus. 

» Mutta Jumala rakastaa kaikkia lapsiaan, niitäkin, jotka oman syntinsä vuoksi 
ovat karkotetut Isän kodista. Ja koska Hän oli luonut heidät poikansa välityksellä ja 
liittänyt heidät hengellisinä jäseninä Kristuksen ruumiiseen, niin Hän tahtoi jälleen 
yhdistää eronneet jäsenet Kristuksen hengelliseen ruumiiseen, - nuo toisetkin, jos 
eivät jää epäuskoonsa, tulevat oksastettaviksi, sillä Jumala on voimallinen 
oksastamaan ne jälleen. (Room. 11: 23.) 

» Mutta katkenneet oksat voitiin jälleen yhdistää elämän puuhun ja luopuneet 
jäsenet uudestaan liittää Kristuksen ruumiin elävöittävään elimistöön vain siten, että 
luopuneet henkiolennot itse vapaasta tahdosta halusivat sitä. Jumala oli antanut 
heille vapaan tahdon. Vapaasta tahdosta toiset olivat johtajina, toiset seuraajina 
liittyneet henkimaailman kapinaan. Seuraajat olivat vapaasta tahdosta toistamiseen 
langenneet paratiisissa voimatta kestää koettelemusta. Heidän tuli jälleen vapaasta 
tahdosta tehdä parannus ja palata Isän kotiin. 

» Se tuntui kuitenkin mahdottomalta. 

» Se oli selvää, että Luciferin ja hänen apulaisjohtajiensa paluu oli mahdoton. Sillä 
se, joka ylpeydestä on langennut, paatuu pahaksi ja tahtoo kernaammin olla 
onneton kuin nöyrtyä. 

» Tosin harhaanjohdetut henkiolennot erosivat mielenlaadultaan yhä sangen 
suuressa määrässä johtajistaan. Mutta he eivät nähneet mitään pelastuksen 

mahdollisuutta. Ja missä pelastuksen toivoa ei ole, siellä ei ole myöskään tahtoa 
pelastua. Ja missä tahto puuttuu, siellä ei millään tavalla koeteta pelastua. 

» Mutta vaikka he olisivat tahtoneetkin pelastua, niin voittamattomana esteenä 
oli sittenkin se, että Luciferilla oli oikeus hallita heitä ja tätä oikeutta ei Jumalakaan 
voinut häneltä riistää, koska Hän oli antanut sen hänelle. 

» Mutta Jumalan tiet ovat ihmeelliset ja viisaudessaan Hän tietää, mitkä keinot 
johtavat päämäärään. "Sinä säälit kaikkia, koska ne ovat sinun, oi Herra, joka 
rakastat eläviä. Sillä sinun katoamaton henkesi on kaikissa". (Viis. 11: 26.) 

» Henkien lankeemuksen jälkeen Jumala laati suunnitelman, jonka kautta Hän 
saattoi pelastaa kaikki Hänestä eronneet henget. 

»Jumalan lunastussuunnitelma on se suuri salaisuus, jonka Kristuksen lähettämät 
henget ilmaisivat apostoli Paavalille sekä muille apostoleille. 

» Mutta apostolitkaan eivät uskaltaneet ilmaista Jumalan lunastussuunnitelman 
koko salaisuutta ensimmäisille kristityille seurakunnille, sillä suurinta osaa siitä he 
eivät voineet käsittää. Sen vuoksi heidänkin täytyi jättää tämän salaisuuden 
ilmaiseminen niille hyville hengille, jotka kristillisissä jumalanpalveluksissa puhuivat 
medioitten kautta ja vähitellen ilmaisivat heille koko totuuden. Tämä tapahtui 
samalla tavalla kuin minäkin nyt opetan sinulle näitä totuuksia. 

» Aluksi ei suinkaan ole helppo käsittää Jumalan pelastussuunnitelman koko 
totuutta. Te ette voi, niinkuin Paavali useaan kertaan kirjoittaa ensimmäisille 
kristityille, sulattaa vahvaa ruokaa. Teille voi tarjota vain maitoa, niinkuin pienille 
lapsille. Totuus koko laajuudessaan ja suuruudessaan on vaikeasti sulavaa hengen 
ruokaa, jota vain hengessä vahvat voivat sulattaa. Helposti ymmärrettävä totuus on 
maito, jota annetaan niille, jotka uskon ja totuuden elämässä ovat vielä lapsia. 

» En anna sinulle maitoa seuraavissa opetuksissani, vaan vahvaa ruokaa, 
samoinkuin sekin, mitä tähän asti ölen opettanut, on osittain ollut vaikeasti sulavaa 
ruokaa. En anna sinulle tietoa vain suurista, näkymätöntä maailmaa koskevista 
totuuksista, vaan sinun tulee minun opetukseni johdolla oppia myös ymmärtämään 
niitä syitä, jotka muodostavat yhdyssiteen eri totuuksien välillä. Sillä henki voi tulla 
tyydytetyksi vain silloin, kun se ymmärtää tapahtumien syyt. 

Jumalan lunastussuunnitelma. 


"Me puhumme viisautta täydellisten seurassa, 
mutta emme tämän maailman viisautta... 

Me puhumme salattua Jumalan viisautta, sitä 
kätkettyä, jonka Jumala on edeltä määrännyt 
ennen maailmanaikoja meidän kirkkaudek- 
semme". 1 Kor. 2: 6, 7. 


» Kun suuri osa henkimaailmaa oli luopunut Jumalasta, laati Jumala 
suunnitelman, jotta Hän voisi pelastaa syvyyteen vajonneet onnettomat olennot ja 
palauttaa heidät valtakuntaansa. 

» Hänen armonsa kohdistui ensi sijassa niihin, jotka olivat vähemmän syyllisiä. 
Vähemmän syyllisiä olivat ne lukemattomat joukot, jotka paratiisissa eivät voineet 
voittaa uutta koettelemusta, vaan olivat langenneet syntiin ja lopullisesti luopuneet 
Jumalasta. Vasta Sitten kun he olivat pelastetut, pääsisivät heidän viekoittelijansa 
- Lucifer ja hänen apulaisjohtajansa -takaisin Jumalan luo. 

»Jumala on oikeudenmukainen. Viekoitellut henget olivat heikkoudesta 
langenneet syntiin. Viekoittelijat olivat pahuudesta tehneet syntiä. Koska synti oli 
oleellisesti erilainen, niin oli myös rangaistus ja paluu syvyydestä erilainen. 

» Pelastuksen ensimmäinen askel oli se, että Jumala loi eri kehitys-asteita ja laati 
viisaudessaan lakeja, joita teidän on mahdotonta ymmärtää. Kirjeessään efesolaisille 
Paavali puhuu näistä kehitys-asteista, joita myöten henget voivat kohota pimeyden 
syvyydestä Jumalan luo ja joita Jumala oli luonut suunnitelmansa toteuttamiseksi, 
jotta kaikki voisivat jälleen tulla yhdistetyksi Kristuksessa. Tässä kohdassa on 
alkutekstissä käytetty vertauskuvana rakennusta monine kerroksineen. Käsitä tämä 
vertaus hengelliseltä näkökannalta, niin voit helpommin ymmärtää langenneitten 
henkien kehitys-aste-oppia. 

» Se, mitä te sanotte "helvetiksi" on syvin aste, minne kaikki langenneet henget 
joutuvat. Mutta helvetissäkin on useita kehitysasteita, joiden kautta henkiolento, 
tehtyään parannuksen, voi kohota ensimmäiselle maalliselle asteelle. Tämän alueen 

alin aste on alhaisimpien eläinten, Sitten seuraa kivien, kasvien, yrttien, kukkien ja 
korkeampien eläinten asteet, kunnes ne päättyvät korkeimman eläimen, "ihmisen" 
asteeseen. Nämä maalliset asteet eivät ole olemassa yksin teidän maapallollanne, 
vaan myöskin muilla taivaankappaleilla. On siis useita teidän maapallonne asteita 
vastaavia asteita. Eikä maallisia asteita ole ainoastaan aineellisessa muodossa, 
sellaisina kuin te näette ne eläin-, kasvi-ja kivikunnassa, vaan myöskin niitä 
vastaavissa hengellisissä muodoissa; sillä myöskin hengellinen eläin-, kasvi-ja 
kivikunta ja näiden mitä erilaisimpien elollisten olentojen hengelliset ruumiit ovat 
täydellisesti samanlaiset kuin niiden aineelliset ruumiit maan päällä. Maallisen 
kuolemansa jälkeen aineellisesta ruumiistaan eronneet henget siirtyvät näille 
maallisia asteita vastaaville hengellisiIle alueille ja pysyvät niissä, kunnes he 
syntyessään jälleen maan päälle ruumiillistuvat uudestaan. Jos henki ei tee 
parannusta, niin täytyy hänen niin usein uudestaan ruumiillistua samalla asteella, 
kunnes hän on kyllin kehittynyt voidakseen ruumiillistua korkeammalla asteella. 

»Jumalan erikoista apua tarvittiin joka kerta, jotta henget voisivat ruumiillistua 
eri kehitys-asteilla. Se tapahtui siten, että Jumala soi kullekin hengelliselle ruumiille 
sen hahmon, mikä kullakin kehitys-asteella oli tarpeen sekä antoi heille kyvyn siittää 
tälle kehitysasteelle kuuluvia ruumiita. Mutta henki tunkeutuu siten siitettyyn 
ruumiiseen henkimaailmassa vallitsevien lakien mukaisesti. 

» Teidän ihmisten on kuitenkin mahdotonta käsittää, miten se tapahtuu, 
samoinkuin te ette ymmärrä, mitä teidän ympärillänne ja teidän silmienne edessä 
luonnossa tapahtuu. 

» Teidän tiedemiehenne pohtivat perinnöllisyys kysymystä, varsinkin ihmisen 
periytymistä apinoista. 

» Korkeampi laji ei ruumiillisesti periydy alemmasta. Kasvit eivät synnytä eläimiä, 
alhaisemmat eläimet eivät synnytä korkeampia eläimiä. Kukin laji siittää omaan 
lajiinsa kuuluvia olentoja. Mutta kuhunkin lajiin sisältyy useita rotuja. Saman lajin 
erilaisten rotujen jäsenet ovat keskenään siitoskykyisiä. 

» Ihminen kuuluu apinoiden lajiin. Hän muodostaa tämän lajin korkeimman 
rodun. Siksi voidaan täydellä syyllä sanoa, että apina on alhaisin ihminen ja ihminen 
jaloin apina. Ihminen on siis korkein maapallon eläimistä. Mutta ruumiillisesti hän ei 
ole apinasta periytynyt, joskin apina ruumiillisessa kehityksessä onkin häntä lähinnä. 

» Ihmisen henki, ennenkuin se ensi kertaa ruumiillistui ihmisruumiiseen, oli 
eläimen ruumiissa. Sama henki kohoaa erilaisten luonnonasteitten kautta yhä 
täydellisempään muotoon. 

» Luonnonasteet aineellisessa olomuodossaan eivät muutu. Ne ovattänään 
samanlaiset kuin tuhansia vuosia Sitten. Vain aikojen kuluessa ovat yksityisten 
kehitys-asteiden monet lajit hävinneet siksi, etteivät henget ole enää 
ruumiillistuneet niihin. Siksi Jumala loi toisia, korkeampia lajeja, joihin ne henget, 
joita varten hävinneet lajit aikaisemmin olivat luodut, nyt ruumiillistuvat. Hävinneet 
lajit merkitsevät kehityksen väliasemia. Kun ne hävisivät ja niiden tilalle tuli toisia, 
täytyi kysymyksessä olevien henkien odottaa, kunnes ne siirtyivät niihin lajeihin, 
jotka olivat luodut hävinneiden tilalle. 

» Siten te vielä nykyäänkin löydätte ruumiillisia jäännöksiä niiden kasvi- ja 
eläinkuntien hävinneistä lajeista, joita oli entisinä aikakausina olemassa. 

» Henki ei voi vajota korkeammalta kehitys-asteelta syvemmälle, mutta se voi 
pysyä paikallaan samalla asteella. Oien jo sanonut sinulle, että henkiolennon, joka 
erotessaan ruumiistaan ei ole kehittynyt korkeammalle asteelle, täytyy ruumiillistua 
samalla asteella yhä uudestaan, kunnes hän on kyllin kehittynyt seuraavaa 
korkeampaa astetta varten. Sama on ihmisenkin laita. Jos hänen henkensä ei 
maallisen elämän aikana ole etsiessään Jumalaa tullut täydellisemmäksi, niin tulee 
hän jälleen ihmiseksi. Jokainen elämä on tutkinnon suoritus. Ken siinä epäonnistuu, 
hänen täytyy yrittää uudestaan, kunnes hän on sen suorittanut. Nämä ovat 
jumalallisia lakeja, jotka koskevat yhtä suuressa määrin koko luomakuntaa. Jumalalle 
ei mikään ole ehdon alaista. 

» Kun sanoin sinulle, että henki ei voi vajota syvemmälle kehitys-asteelle. Niin 
johtuu se siitä, että henki, joka toiselta puolen tulee huonommaksi kuin mitä hän oli 
ennen, tulee toiselta puolen taas paremmaksi, ja että siten saadaan tasoitus aikaan. 
Siihenkin vaikuttaa jumalallinen laki. 

» Teidän on mahdotonta käsittää, miten pitkä aika on kulunut henkien 
lankeemuksesta siihen päivään saakka, jolloin ensimmäinen langennut henki oli 
kyllin kehittynyt ruumiillistuakseen ihmisenä. "Yksi päivä on Herran edessä niinkuin 
tuhat vuotta". (2 Piet. 3: 8.) 

» Kaikista näistä totuuksista ei nykyisellä kristinuskolla ole aavistustakaan. Ne 
ovat myös sinun tähänastisen käsityskantasi vastaisia. Mutta salaisinko sinulta 
totuuden sen vuoksi, että sinun on sitä vaikea uskoa ja että kanssaihmisesi 
nauraisivat sille? Onhan sinulla tilaisuus tutkia näitä totuuksia niiden henkimaailman 
sanomien välityksellä, joita voit saada erilaisissa spiritistisissä jumalanpalveluksissa, 
ja silloin saat nähdä, että kaikki todistavat ne oikeiksi. 

» Paha kyllä, nämä tärkeimmät opetukset, joita juuri ölen selittänyt sinulle, ovat 
poistetut raamatun luomiskertomuksesta. Siinä on tuskin mitään niistä jäljellä. Siinä 
ei kerrota miten Jumala loi henkimaailman, ei henkien taistelusta eikä heidän 
lankeemuksestaan, ei kehitysasteista, ei langenneiden henkien uudelleenluomisesta 
eri kehitys-asteilla eikä myöskään henkien ruumiillistumisesta aineelliseen muotoon. 
Raamattunne esittää maallisen luomisen ennenkuulumattomana erillisenä 
tapahtumana, joka ei ole missään yhteydessä henkiolentojen luomisen eikä 
henkiolentojen lankeemuksen kanssa. 

» Alkuperäinen raamattu sisälsi kaikki nämä totuudet. Kun raamattu myöhemmin 
muutettiin, poistettiin siitä pahan voiman vaikutuksesta Jumalan 
lunastussuunnitelmaa koskevat tapahtumat. Ihmiskunnalle ei tahdottu ilmaista sitä 
lohdullista totuutta, että kaikki palaavat jälleen Jumalan luo. "Sillä Jumala tahtoo, 
että kaikki ihmiset pelastuisivat ja tulisivat tuntemaan totuuden". (1 Tim. 2:4.) 
Maallisen luomisen tarkoitus on myöskin palauttaa kaikki Jumalan luo. 

» Pimeyden vallalle oli tietenkin paljon edullisempi toivottomuuden ja pelon oppi, 
"ikuisen helvetin" oppi, josta eräs teidän runoilijoistanne on sepittänyt seuraavat 
kauhistuttavat sanat: "Ken tästä käy, saa kaiken toivon heittää". 

» Nämä sanat kaikuivat helvetin hallitsijoiden korvissa paljon mieluisempina kuin 
oppi armahtavasta Jumalasta, joka tosin vanhurskaudessaan vihastuu ja rankaisee, 
mutta jonka viha ja rangaistus eivät ole ikuisia, sillä Hän antaa jälleen anteeksi 
lapsilleen ja kutsuu heidät kotiin. Pelottamalla ihmisiä "ikuisen helvetin 
rangaistuksella" on häväisty totista Jumala käsitettä. Sen kautta on myös Jumalan 
pelastussuunnitelman toteuttaminen tehty paljon vaikeammaksi, Jumalan, joka salli 
synnin ja surun raskauttamille ihmisille lausua seuraavat armon ja rakkauden sanat: 
"Vaikka äiti lapsukaisensa unohtaisikin, minä en sinua unhota". (Jes. 49: 15.) 

» Monessa kohtaa on raamatun käynyt samoinkuin vanhojen mestarien 
maalausten, jotka koristivat teidän vanhojen kirkkojenne seiniä. Myöhemmin niin 
sanotut "kirkkomaalarit" peittivät ne arkipäiväisillä kuvillaan. Ja kun te nykyään 
varovasti poistatte peitevärin näiltä seiniltä, tulevat vanhat maalaukset jälleen esille 
ja te ihailette suuren mestarin taideteosta. 

» Samoin on myöhemmin myös vääristelty raamatun alkuperäisiä totuuksia. 
Erehtyvät ihmiset korjasivat raamatun kertomuksia. He jättivät pois sellaista, mitä 
he eivät ymmärtäneet ja lisäsivät vääriä selityksiä. Heidän jälkeensä toiset jälleen 
tekivät "parannuksia", lisäyksiä ja poistoja. Siten ei vain totuus tullut vääristellyksi, 
vaan raamattuun tehtiin lisäyksiä, jotka halventavat Jumalan sanaa. Eräs runoilija on 

sanonut: "Kirjoilla on kohtalonsa". Raamatulla on myöskin ollut kohtalonsa, 
surullista kyllä. Siitä on paljon kadonnut ja siihen on lisätty paljon sellaista, mitä siinä 
ei pitäisi olla koska se on totuudenvastaista. 

» Kun jotkut "kirkot" eivät tahdo tunnustaa tätä tosiasiaa, vaan pitävät raamattua 
"väärentämättömänä", niin he eivät sillä edistä Jumalan asiaa. He tuottavat sille vain 
vahinkoa. Sillä oppimatonkin ihminen, lukiessaan raamattua ja varsinkin 
luomishistoriaa, ymmärtää, että siinä täytyy olla paljon sellaista, mikä ei voi olla 
oikein. 

» Profeetta Jeremiaan kautta Jumala valittaa, että Vanhaan Testamenttiin on 
tullut niin paljon väärennyksiä. "Kuinka saatatte sanoa: Me olemme viisaita ja meillä 
on Herran laki? Totisesti! Katso, valheen työtä on tehnyt kirjanoppineiden 
valhekynä." » (Jer. 8: 8.) 

» Toisissa raamatun kohdissa on totuus kärsinyt siten, että teidän kääntäjänne 
ovat väärentäneet siinä määrin alkuperäisen tekstin sanoja ja lausetapoja, että 
oikeaa tarkoitusta on mahdotonta käsittää. 

» Näiden sanojen johdosta voit ymmärtää, miksi raamatun luomiskertomuksessa, 
sellaisena kuin se teille nykyään esitetään, totuus ilmenee sekavana ja vääristettynä. 
Vain joistakin yksityiskohdista tunkeutuu totuus heikosti vielä esille. Niinpä viitataan 
siinä joihinkin maallisen luomisen kehityskausiin. Ne eivät kuitenkaan vastaa 
todellisuutta, yhtä vähän lukunsa kuin tapahtumien järjestyksenkään puolesta. 

» Samaa on sanottava ensimmäisten ihmisten luomisesta. Henkien luominen ja 
ensimmäisten henkien ruumiillistuminen ihmisruumiiseen on siinä sekoitettu 
yhteen. 

» Raamatun ensimmäisessä luvussa kerrotaan, että Jumala loi ihmisen kaikkein 
viimeiseksi. Maa, kasvit ja eläimet olivat jo luodut. Sitten sanotaan: "Ja Jumala loi 
ihmisen omaksi kuvaksensa, Jumalan kuvaksi hän hänet loi; mieheksi ja naiseksi hän 
loi heidät. Ja Jumala siunasi heidät ja sanoi heille: Olkaa hedelmälliset ja lisääntykää" 
(1 Moos. 1: 27, 28.) 

» Se on oikein, että molemmat henkiolennot, jotka kaikkein ensiksi 
ruumiillistuivat ihmisiksi ja olivat nimeltään "Aadam ja Eeva ", Jumala loi omaksi 
kuvakseen ennen heidän lankeemustansa. Oikein on sekin, että Hän loi heidät 
mieheksi ja naiseksi ja siunasi heidät, jotta he olisivat hedelmälliset ja lisääntyisivät. 
Mutta se ei tapahtunut sen jälkeen, kun maa, kasvit ja eläimet oli luotu, vaan tämä 
tarkoittaa heidän luomistaan henkiolennoiksi. Se, jonka Jumala luo omaksi 
kuvakseen, voi olla vain henki. Sillä Jumala on henki ja yksinomaan henki, eikä 

ainetta. Ja se minkä Hän luo omaksi kuvakseen, on myöskin yksinomaan henki eikä 
osittain henkeä ja osittain ainetta, niinkuin maalliset ihmiset. 

» Edelleen raamatun luomiskertomuksen yksityiskohdissa huomaamme vieläkin 
suurempia ristiriitaisuuksia. Muutamia rivejä edempänä sanotaan, että Jumala oli 
luonut ihmisen, ainoastaan miehen, ja että se tapahtui aikana, jolloin ei ollut vielä 
mitään muuta elollista maan päällä, jota vastoin ensimmäisen tiedon mukaan 
ihminen luotiin sen jälkeen, kun kaikki muut elolliset olennot oli luotu. Toisen tiedon 
mukaan Jumala olisi siis asettanut ihmisen autioon maailmaan ja vasta sen jälkeen 
luonut Eedenin puutarhan, johon Hän asetti ihmisen. Ja vasta Sitten ilmestyivät 
kaikenlaiset puut hyvänmakuisine hedelmineen "paratiisiin", joksi te tätä puutarhaa 
nimitätte. Hänen sanotaan antaneen ihmiselle tehtäväksi viljellä ja vartioida tätä 
puutarhaa. Saman tiedon mukaan ei mitään muuta ollut maan päällä olemassa. 
-Yhtä paljon lauseita kuin ristiriitaisuuksia! - 

» Vertaa nyt tätä käsittämätöntä kertomusta siihen totuudenmukaiseen kuvaan, 
mikä sinulle on annettu. Siinä sinä näet paratiisin sinä henkimaailmana, jonne 
Jumala henkien vallankumouksen jälkeen rangaistukseksi karkoitti vähemmän 
syylliset henkiolennot ja asetti heidät uudelle koetukselle. Täällä kasvoi hyvän ja 
pahan tiedon hengellinen puu. Tämän kiellon Jumala asetti heille koettelemukseksi, 
mutta he eivät ymmärtäneet sen kantovoimaa. Tämän kiellon tai käskyn 
tottelemisesta tai rikkomisesta kävisi ilmi, kenen puolelle paratiisin henkiolennot 
olivat lopullisesti halukkaat liittymään, Jumalan vai Luciferinko. Jos he tottelisivat 
Jumalan käskyä, niin se muuttuisi heille elämänpuuksi Jumalan autuudessa. Mutta 
jos he sen rikkoisivat, muuttuisi se kuolemanpuuksi. Silloin heidät karkoitettaisiin 
paratiisistakin Luciferin valtakuntaan. Se merkitsisi täydellistä eroa Jumalasta. Se 
merkitsisi heille hengellistä kuolemaa. "Sinä päivänä, jona siitä syöt, pitää sinun 
kuolemalla kuoleman". (1 Moos. 2: 17.) 

» Nyt sinä ymmärrät myöskin, miksi Aadamin piti vartioida paratiisia. Suojella 
itseään ja muita, jotta he eivät kallistaisi korvaansa synnille, joka viekoitteli heitä 
tottelemattomuuteen. Nyt sinä ymmärrät myös sen viittauksen raamatussa, joka 
sanoo, että sen jälkeen, kun Jumalasta luopuneet henget olivat karkoitetut 
paratiisista, kerubi esti heidän paluutaan leimuavin miekoin. Sillä ratkaisu oli 
tapahtunut. He olivat totelleet syvyyden valtiasta. Heidät pakoitettiin nyt Pimeyden 
valtakuntaan. Heillä ei ollut enää lupa oleskella paratiisissa, eikä tulla sinne takaisin, 
ennenkuin sinä päivänä, jolloin langenneet henget, palatessaan Jumalan luo, 
pääsevät taas tähän onnen maailmaan, joka johtaa taivaaseen. Silloin he saavat 

jälleen palata Eedenin hengelliseen puutarhaan ja kohota siellä siihen autuuteen, 
josta heidät kerran synnin vuoksi oli karkoitettu. 

» Totuus on aivan päinvastainen kuin mitä raamatussa väitetään Jumalan 
sanoneen, kun suuri joukko Hänen lapsiaan karkoitettiin kokonaan Jumalan 
valtakunnasta ja syöstiin onnettomuuteen: "Ihminen on tullut sellaiseksi kuin joku 
meistä, niin että hän tietää hyvän ja pahan. Kun ei hän nyt vain ojentaisi kättänsä ja 
ottaisi myös elämän puusta ja söisi ja eläisi iankaikkisesti". (1 Moos. 3: 22.) — Siten 
puhuu paholainen, mutta ei Jumala, jonka hyvyys on rajaton. Todellisuudessa Lucifer 
lausui nuo sanat ivatessaan viettelemiään henkiä. - Jumalan tahtohan on, että 
henget lankeemuksen jälkeenkin tavoittelisivat elämänpuuta, seuraisivat Hänen 
käskyjään ja palaisivat Hänen luokseen. 

» Mutta syvyyden voimat koettavat estää, etteivät ne henget, joiden 
pelastukseksi Jumala loi monet kehitys-asteet, tavoittelisi elämänpuuta eivätkä 
palaisi Jumalan luo. Jos Lucifer olisi saanut määrätä, niin ei noita asteita henkien 
kohoamiseksi olisi koskaan luotu eikä näkyväistä maailmaa olisi syntynyt. Hän olisi 
siinä tapauksessa voinut häiritsemättä hallita noita henkiolentoja tarvitsematta 
pelätä, että hän voisi kadottaa ainoatakaan heistä. 

» Minun täytyy myös oikaista sitä käsitystä, mikä raamatussa annetaan 
ensimmäisen naisen luomisesta. 

» Raamatussa sanotaan, että Jumala tahtoi antaa avun ensimmäiselle yksinäiselle 
miehelle. Sen vuoksi Hän loi tomusta kaikki maan eläimet ja taivaan linnut ja saattoi 
ne miehen luo, jotta tämä valitsisi niiden joukosta vaimon itselleen. Mutta niiden 
parissa ei ollut ainoatakaan sopivaa. Korjatakseen tämän epäkohdan Jumala vaivutti 
miehen raskaaseen uneen, otti yhden hänen kylkiluistaan ja täytti sen paikan lihalla. 
Kylkiluusta Hän loi Sitten naisen ja antoi hänet miehelle vaimoksi. 

» Sinä tiedät, että varsinkin uskonnon vastustajat ovat ivanneet tätä kertomusta. 
Surullista tosiaan, että Jumalan luomistyötä on täten vääristelty ja alistettu ihmisten 
pilkan alaiseksi. Tässäkin paholainen on ihmiskätyriensä kautta vääristänyt totuuden 
inhottavaksi irvikuvaksi, jotta vanhurskaan ja kaikkivaltiaan Jumalan käsite tulisi 
naurettavaksi. Sillä se, mikä tehdään naurettavaksi, tapetaan kuolettavalla aseella. 

— Jumala ei estänyt totuuden väärentämistä, niinkuin Hän yleensä ei estä, kun 
ihmiset tahtovat tehdä jotakin pahaa. Totuudenetsijöillä ja Jumalan lapsilla oli aina 
keino, jonka avulla he saattoivat erottaa oikean väärästä, yksin väärennetystä 
raamatustakin. He saattoivat pyrkiä hyvän henkimaailman yhteyteen ja siten päästä 
totuuden perille. 

» Mikä on siis totuudenmukainen selostus ensimmäisen ihmisparin luomisesta? 

» Aadam oli ensimmäinen henkiolento, joka oli kyllin kehittynyt voidakseen 
kohota korkeammasta eläinmaailmasta ja saavuttaa inhimillisen ruumiillistumisen. 

Se ei kuitenkaan tapahtunut siten, kuin te raamatun väärän selostuksen nojalla 
oletatte. Jumala ei luonut ihmistä tomusta eikä puhaltanut hänen sieraimiinsa 
elävää henkeä. Pikemmin ensimmäisen ihmishengen ruumiillistuminen tapahtui 
samojen lakien mukaan, jotka vielä nytkin saavat aikaan hengellisen ruumiin 
ruumiillistumisen. 

» Henkien ruumiillistumisesta ölen sinulle jo riittävästi puhunut. Sinä tiedät, että 
siihen nykyään tarvitaan "materialisaattio-mediota", joiden voimaa käytetään 
henkiolennon hahmon tiivistämiseen. 

» Samaa lakia Jumala seurasi ensimmäisen ihmishengen ruumiillistumiseen. 

Siihen aikaan ei ollut vielä materialisaattio-medioita, joiden elämänvoimaa olisi voitu 
käyttää. Siksi Jumala käytti maan elämänvoimaa, vieläpä sellaista elämänvoiman 
sekoitusta, joka vastasi inhimillisen ruumiin rakennetta. Se oli samaa elämänvoiman 
sekoitusta, joka nykyäänkin edistää ihmisen ruumiin kasvua. Jo Paavali sanoo: 
"Jumala antaa... kullekin siemeneile sen oman varren. Ei kaikki liha ole samaa lihaa, 
vaan toista on ihmisten, toista taas karjan liha, toista on lintujen liha, toista kalojen". 
(1 Kor. 15: 38, 39.) Jumalan henkimaailma valmisti elämänvoiman ensimmäisen 
ihmisen ruumiillistumista varten. 

» Ensimmäisen ihmisen, Aadamin, joksi te häntä nimitätte, ruumis on siis 
tosiaankin luotu "tomusta", joskin toisella tavalla kuin te tähän saakka olette 
olettaneet. Hänen ruumistaan ei luotu savesta, vaan hänen hengellisen ruumiinsa 
jäsenten ympärille muodostettiin näkyvä kuori maan tiivistetyn elämänvoiman 
avulla. Ja täten muodostettu Aadamin ruumis hajosi hänen kuollessaan jälleen maan 
elämänvoimaksi. Elämänvoiman muodossa hänet luotiin maasta ja samassa 
muodossa hän palasi jälleen maahan. Tämä laki on yhteinen kaikille aineellisille 
olennoille. 

» Täten luotu ensimmäinen miespuolinen ihminen oli nyt ainoa lajiaan. Hän oli 
yksin, niinkuin raamattunne täydellä syyllä sanoo. Häntä ympäröi vain kasvi- ja 
eläinkunta. Hän ikävöi sitä hetkeä, jolloin seuraava henkiolento olisi kyllin kehittynyt 
ruumiillistuakseen ihmisenä. Hän piti silmällä korkeampia eläimiä nähdäkseen, eikö 
niiden kuollessa Jumalan mielestä joku olisi kyllin kehittynyt ruumiillistuakseen. 
Raamatun kertomus viittaa tähän, kun siinä sanotaan, että Jumala toi ensimmäisen 
ihmisen eteen kaikki eläimet, jotta hän niiden joukosta voisi löytää itselleen toverin. 

» Vihdoinkin koitti se päivä, jolloin henkiolento jälleen saavutti ihmisen 
kehitysasteen. Tällä kertaa se oli naispuolinen henki. Se oli samainen henkiolento, 
joka Jumalan valtakunnassa ja sittemmin myös paratiisissa oli ollut Aadamin 
toverina ja ensimmäisenä oli rikkonut Jumalan käskyn ja myös viekoitellut Aadamin 
tottelemattomuuteen. 

» Tämän henkiolennon syyllisyys ja sen johdosta myös hänen rangaistuksensa oli 
suurempi kuin Aadamin. Niinpä hänen kohoamisensa syvyydestä kesti kauemmin 
eikä hän saavuttanut maallista ihmismuotoa samalla kertaa kuin hänen 
miespuolinen kaksoishenkensä. 

» Kertomus naispuolisen hengen ruumiillistumisesta ihmiseksi, siinä muodossa 
kuin se esiintyy nykyisessä raamatussa, antaa totuuden hiukan pilkistää esille. 

» Ensimmäinen nainen, "Eeva", joksi te häntä nimitätte, ruumiillistui samalla 
tavalla kuin henkiolennot materialisaattioissa. Eevan luomisessa ei Jumalan 
tarvinnut enää käyttää maan elämänvoimaa, sillä "materialisaattio-medio" oli Hänen 
käytettävänään. Medio oli Aadam. Aadamin psyykillinen voima oli hyvin suuri, sen 
todistaa se seikka, että henkimaailma oli materialisoinut hänen ruumiinsa ja oli 
alituisessa yhteydessä hänen kanssaan. 

» Samoinkuin nykyäänikin hengen ruumiillistuminen on mahdollinen vain silloin, 
kun materialisaattio-medio on "syvä-transsissa", samoin silloinkin. Aadamin 
"syvätranssi-tilaa" kuvaa raamattu seuraavin sanoin: "Herra Jumala vaivutti ihmisen 
raskaaseen uneen, ja hän nukkui". (1 Moos. 2: 21.) Se oli "psyykillinen uni", jonka 
aikana Aadamin henki erosi ruumiista. Ja samoinkuin nykyäänkin henkiolennon 
täydellisesti ruumiillistuessa materialisaattio-medion elämänvoima ei yksin riitä, 
vaan myöskin medion ainetta on eritettävä, samoin Eevan ruumiillistumisessa 
henkimaailma liuotti Aadamin ruumiillista ainetta elämänvoimaan ja käytti sitä 
Eevan ruumiin muodostamiseen. Tätä tapausta raamattu kuvaa sanoessaan, että 
Jumala otti Aadamilta yhden kylkiluun: »Ja kun Aadam nukkui, otti Jumala yhden 
hänen kylkiluistaan ja täytti sen paikan lihalla. Ja Herra Jumala rakensi vaimon siitä 
kylkiluusta". (1 Moos. 2: 21, 22.) 

» Tavallisesti henkien materialisaatioissa ruumiillistuminen kestää vain määrätyn 
ajan. Sen haihtuessa mediolle palautuu jälleen se elämävoima sekä ruumiillinen 
aine, jota hänen on ollut pakko erittää. Mutta Eevan ruumiillistuminen täytyi olla 
kestävää laatua. Siksi ei Aadam voinut saada takaisin erittämäänsä elämänvoimaa 
eikä sitä ruumiillista ainetta, jota hän elämänvoimana oli erittänyt. Henkimaailman 
tuli siis korvata se maan elämänvoimalla samalla tavalla kuin se oli muodostanut 

Aadamin ruumiinkin. Tätä tarkoittavat raamatun sanat, jotka ovat tuntuneet teistä 
niin käsittämättömiltä: "Ja täytti sen paikan lihalla". 

» Siten ensimmäinen ihmispari oli luotu. Heistä tuli koko ihmiskunnan saada 
alkunsa. 

» Tulevan lapsen ruumiin siittämiseen tarvitaan vain siemen. Henki, seuraten 
teille tuntemattomia lakeja, yhtyy lapsen ruumiiseen vasta vähää ennen sen 
syntymistä. Lapsen elämä äidin kohdussa on riippuvainen äidistä. Äidin veri kiertää 
lapsen ruumiissa ja sen voimalla lapsen elimet liikkuvat niin pian kuin ne ovat edes 
jossain määrin kehittyneet. Se tapahtuu tavallisesti raskauden viidennessä 
kuukaudessa. On välttämätöntä, että lapsen elimet liikkuvat äidin kohdussa, jotta ne 
tottuisivat jo ajoissa toimimaan. Näitä liikkeitä ei siis aiheuta lapsen oma henki, joka 
yhtyy ruumiiseen vasta myöhemmin, vaan äidin. Tässä käy samoinkuin koneessa, 
joka on valmiiksi rakennettu. Se pannaan ensin ulkoa tulevalla voimalla käyntiin, 
ennenkuin se saa ruveta omalla voimallaan työskentelemään. Sen täytyy ensin 
harjaantua, ennenkuin sitä voidaan ruveta käyttämään. Samoin on tulevien ihmisten 
ruumiiden laita. 

» (Juden ihmisen syntyminen on suurin luonnon salaisuus, jossa Jumalan voima ja 
viisaus ilmenee kaikkein ihmeellisimpänä. Yhtä suuressa määrin se tietenkin koskee 
siittämistä muillakin luonnon asteilla. Kaikkialla henget yhtyvät siitettyihin 
ruumiisiin, seuraten siten Jumalan viisaita lakeja, mutta tätä jumalallista salaisuutta 
teidän ihmisjärkenne ei voi käsittää, vaikka yrittäisinkin sitä teille selvitellä. 

» Aadamille ja hänen vaimolleen syntyi poikia ja tyttäriä. (1 Moos. 5: 4.) Veljet 
naivat sisarensa. Kun siis raamatussa sanotaan, että Kain tapettuaan Aabelin pakeni 
toiseen maahan ja siellä "tunsi" emäntänsä, niin se ei tarkoita, että hän vasta siellä 
olisi tavannut vaimonsa, ikäänkuin olisi ollut muitakin ihmisiä olemassa, jotka eivät 
olleet Aadamin ja Eevan perillisiä. Sana "tuntea" merkitsee heprealaisen 
sanontatavan mukaan aviollista kanssakäymistä. Kainista sanotaan: "Ja Kain tunsi 
emäntänsä joka tuli raskaaksi ja synnytti Hanokin". (1 Moos. 4: 17.) Aadamistakin 
käytetään sanoja: "Ja Aadam tunsi emäntänsä Eevan ja hän tuli raskaaksi ja synnytti 
Kainin". (1 Moos. 4: 1.) 

» Ensimmäisestä ihmisparista on siis koko ihmiskunta saanut alkunsa. He 
edustavat langenneitten henkien korkeinta maallista kehitys-astetta. Siinä oli 
Luciferin valtakunnan raja. Sen rajan yli ei ainoakaan langennut henki voinut ennen 
lunastuksen täyttymistä astua. Sillä ei ainoakaan Luciferin alamaisista voinut 
vapautua hänen vallastaan, vaikka hän olisi katunutkin ja halunnut palata takaisin 



178 


Jumalan valtakuntaan. Vain lunastaja saattoi pakoittaa Luciferin luopumaan 
oikeudestansa. Ennenkuin lunastaja saapui, täytyi kaikkien henkien pysyä samalla 
kehitys-asteella, joko ruumiillistuneina ihmisinä ihmisten maailmassa tai henkinä 
henkimaailmassa, joka vastasi ihmisten kehitys-astetta. Sen yläpuolella oli syvä kuilu, 
joka erotti Luciferin valtakunnan Jumalan valtakunnasta. Vain Luciferin voittaja 
saattoi rakentaa sillan tämän kuilun yli. Myöhemmin tahdon seikkaperäisesti 
selittää, mitä lunastus merkitsee ja miten se tapahtui. 

»Jos lunastus täyttyisi, oli Jumala päättänyt luoda myöskin "henkimaailmat", 
joihin ihmishenget, erottuaan ruumiistaan, saattoivat vähitellen kohota, kunnes he 
saavuttivat taivaan. Aiheetonta oli luoda niitä ennen lunastuksen täyttymistä, koska 
ei ainoakaan langenneista henkiolennoista voinut kohota korkeammalle eikä päästä 
taivaaseen saakka. 

» Tässä yhteydessä tahtoisin huomauttaa sinulle eräästä toisestakin hyvin 
tärkeästä totuudesta. Ennen lunastuksen täyttymistä oli paljon ihmisiä, joihin ei 
langenneita henkiä ollut ruumiillistunut. Ne olivat taivaallisia henkiolentoja, joille 
Jumala oli antanut luvan syntyä ihmisinä maan päälle, jotta he voisivat auttaa muita 
ihmisiä, johtaa heitä totiseen jumalanpelkoon ja siten valmistaa heitä lunastukseen. 
Sellaisia ihmiseksi tulleita taivaan henkiolentoja olivat esimerkiksi Eenok, Aabraham, 
lisak, Jaakob, Mooses, Joosua, Kaaleb, ja useimmat profeetat, Jeesuksen äiti Maria ja 
monet muut, joiden nimiä ei mainita raamatussa. Nämä henkiolennot, erottuaan 
ruumiistaan, palasivat jälleen Jumalan valtakuntaan. He eivät olleet Luciferin 
alamaisia, koska he eivät olleet luopuneet Jumalasta yhdessä hänen kanssansa. 

» Niitä henkimaailmoita, joiden luominen kuului Jumalan lunastussuunnitelmaan 
ja joihin ihmishenget lunastustyön täytyttyä saattoivat kohota, on kaikkiaan 
kolmetoista. Turhaa on lähemmin kuvata jokaista erikseen. Sen mitä ihmisenä voit 
niistä käsittää, ölet henkilökohtaisesti saanut kuulla niiltä eri maailmojen 
henkiolennoilta itseltään, jotka medioitten välityksellä ovat sinua opettaneet. Siitä 
tavasta, millä nämä henkiolennot ovat esiintyneet ja mitä he ovat puhuneet, saatoit 
käsittää, minkälaisissa olosuhteissa he elivät eri maailmoissaan ja millaiset itse nämä 
maailmat olivat. 

» Ölet tutustunut kärsiviin ihmishenkiin, jotka erottuaan ruumiistaan joutuivat 
syvimpään kolmestatoista maailmasta. Heissä näit Kristuksen sanan toteutuneena 
"Heittäkää hänet ulos pimeyteen. Siellä on oleva itku ja hammasten kiristys". 
Myöskin seuraavat sanat ölet todennut tosiksi: Kuolleet eivät tiedä mitään. 
Henkiolennot, jotka eläessään maan päällä olivat epäuskonsa vuoksi hengellisesti 
kuolleita ja Jumalasta luopuneita, eivät tienneet mitään. He eivät tienneet, keitä he 

ihmisinä ollessaan olivat olleet, missä he aikaisemmin olivat eläneet tai missä he nyt 
oleskelivat; he eivät tienneet myöskään, miksi he elivät pimeydessä ja olivat niin 
onnettomia. 

» Sinä saatoit myöskin huomata, että henkiolentojen tietoisuus lisääntyi sitä 
myöten mitä korkeampiin maailmoihin he kohosivat ja mitä suuremmassa määrässä 
heidän napinansa Jumalaa vastaan väheni. Myöskin saatoit huomata erilaisia valo-ja 
väri- ilmiöitä niiden sanomien yhteydessä, jotka saapuivat eri maailmoista. Näiden 
maailmojen värit vaihtelivat mustasta, mikä kuuluu alimmalle asteelle, kaikkien eri 
väriasteikkojen kautta häikäisevimpään valkeaan, mikä edustaa korkeinta maailmaa. 
Kolmannessatoista maailmassa vallitsee niin häikäisevä valo, että maallinen silmä ei 
voi sitä kestää. Se on Jumalan puhtaitten henkien maailma. Se on se maailma, jota 
te nimitätte "taivaaksi". 

» Ne kokemukset, joita ölet kerännyt ollessasi yhteydessä alempien maailmoiden 
henkien kanssa, ovat todistaneet sinulle, miten vaikea näiden henkiolentojen on 
vapautua surkuteltavasta tilastansa. Sillä he voivat kohota näistä henkimaailmoista 
vain siinä tapauksessa, että he kääntyvät Jumalan puoleen. Mutta sinä ölet itse 
kokenut, miten suuresti juuri nämä henkiolennot vastustavat Jumalaa. Suuri 
Jumalan armo tulee siis heidän osakseen, jos he niin pian kuin mahdollista voivat 
uudelleen tulla ihmisiksi. Ihmisinä he voivat helpommin uskoa Jumalaan, kun he 
näkevät Jumalan luomakunnan silmiensä edessä, kun toiset opettavat heitä tai ovat 
heille hyvänä esimerkkinä, kuin jos he oleskelevat yksin syvässä henkimaailmassa. 

» Useimpien ihmishenkien on pakko palata yhä uudestaan maan päälle. Sillä 
heidän elämänsä päättyy aina onnettomasti ja he joutuvat takaisin syviin 
henkimaailmoihin sen sijaan että he olisivat kypsät kohoamaan korkeampiin 
maailmoihin. — Tarkasta ihmisten elämää! Eikö heidän mielensä ja toiveensa 
kohdistu yksinomaan maallisiin asioihin? Miten monet yleensä ajattelevat Jumalaa, 
uskovat Häneen ja tekevät hyvää? Sen jälkeen, kun pahat henget ovat tuoneet 
ihmisten keskuuteen rahan, on heillä keino, jolla he voivat rajattomasti hallita 
suurinta osaa ihmiskuntaa. 

» Aika, jonka syvien maailmoiden henget ovat pakotetut viettämään tällä puolen 
ennenkuin he uudelleen ruumiillistuvat, vaihtelee suuresti. Se riippuu siitä 
rangaistuksesta, jolla jokaisen on sovitettava maallinen elämänsä. Jumala on 
oikeudenmukainen, ja jokainen erehdys on sovitettava. Mutta Jumala on myöskin 
hyvä eikä rankaise koskaan niin ankarasti kuin Hänen luomansa ansaitsisivat. 

» Ne henkimaailman sanomat, jotka ovat tuoneet sinulle tietoja näistä 
kolmestatoista henkimaailmasta, ovat tulleet erilaisten medioitten välityksellä. Se oli 
siten määrätty. Sinun piti siten saada todistuksia totuudesta. Sillä jos olisit saanut 
tietoja noista eri maailmoista yhden ainoan medion välityksellä, niin olisit ehkä 
pelännyt niiden tulevan medion alitajunnasta. Teidän nykyiset tiedemiehenne ovat 
aina valmiit vetoamaan "alitajuntaan", niin pian kuin on kysymys jostakin tätä alaa 
koskevasta asiasta, jota he eivät kykene järjellään käsittämään: mutta ne eivät tahdo 
myöskään myöntää, että henkimaailma olisi siihen vaikuttanut. 

» Kolmentoista henkimaailman luominen oli Jumalan lunastussuunnitelman 
viimeinen työ. Sitä ennen oli vielä paljoa vaikeampi tehtävä suoritettava. Sillä mitä 
hyötyä oli kehitys-asteista, jotka johtivat Manalan syvimmästä kuilusta ihmisen 
ylimpään maalliseen kehitys-asteeseen — mitä hyötyä oli suunnitelluista 
kolmestatoista henkimaailmasta, jotka johtivat aina Jumalan korkeuteen saakka, 

— jos Lucifer ei päästänyt vapaaksi ainoatakaan niistä hengistä, jotka olivat 
asettuneet hänen puolelleen, vaan piti edelleen kiinni siitä vallasta, jonka Jumala oli 
antanut hänelle!? 

» Mutta kuka voisi pakoittaa Luciferin luopumaan ainakin niistä henkiolennoista, 
jotka katuivat ja tahtoivat palata Jumalan luo? Tosin Jumala olisi voinut pakoittaa 
häntä. Mutta Jumala vanhurskaudessaan oli antanut hänelle tämän oikeuden, ja 
siksi Hän ei voinut ottaa sitä häneltä pois. 

» Vain se henkiolento, joka suostui tunkeutumaan Pimeyden valtiaan 
valtakuntaan ja uskalsi uhmata häntä, oli oikeutettu taistelemaan häntä vastaan. 
Onhan teilläkin kansainvälinen tuomioistuin, joka antaa sorretulle ja kidutetulle 
kansalle oikeuden nousta sortajaansa vastaan ja yrittää vapautua hänen vallastaan. 

» Mutta tämän henkiolennon tuli olla sellainen, joka ei luopuisi Jumalasta eikä 
joutuisi Luciferin valtaan. Sillä muuten hän olisi auttamattomasti kadotettu. 

» Hänen tuli olla taivaan henkiolento, joka tulemalla ihmiseksi joutuisi vain 
ulkonaisesti Luciferin vallan alaiseksi. Sillä kaikki, jotka ovat ihmisiksi tulleet, ovat 
pahan vallan vaikutuksen alaiset. Siksi pahuudella on niin suuri vaikutus kaikkiin 
ihmisiin, vaikkeivät he mielellään olekaan pahoja. Jumalaa pelkäävätkin ihmiset 
saavat joka päivä kokea, miten suuri valta pahuudella on heihin, ja he saavat taistella 
sitä vastaan. 

» Siksi tämä tehtävä olisi tälle taivaalliselle henkiolennolle hyvin vaaranalainen. 
Olisihan hän ruumiillisesti ihminen niinkuin kaikki muutkin ihmiset. Hänellä ei olisi 
muistoa edellisestä elämästään taivaallisena henkiolentona. Hän ei siis tietäisi kuka 

hän oli, eikä aluksi olisi myöskään selvillä siitä tehtävästä, joka hänen ihmisenä piti 
suorittaa, ja häntä viekoiteltaisiin pahuuteenja kiusattaisiin niinkuin kaikkia 
muitakin ihmisiä. Jumala ei soisi hänelle myöskään enemmän hengellistä apua kuin 
kenellekään muullekkaan. Se olisi ollut vastoin Jumalan oikeudentuntoa. Tämän 
ihmiseksi tulleen taivaallisen hengen pitäisi voittaa pahan hengen hyökkäykset 
voidakseen saada apua Jumalalta. Mitä ankarammin hän vastustaisi pahan hengen 
viekoituksia, sitä enemmän apua hän saisi Jumalalta. Samoin on laita kaikkien 
ihmisten. Mutta samassa määrässä kuin Jumalan antama apu lisääntyisi, saattaisivat 
myös pahan hengen hyökkäykset kasvaa. Sillä Jumala ei anna kenellekään suurempia 
koettelemuksia kuin mitä hän jaksaa kantaa. Paha henki ei saa yhtä kovasti koetella 
lasta kuin aikuista. Ei kenenkään hartioille saa laskea leiviskän painoa, jos hänen 
hartiansa kestävät vain puolen leiviskän painon. 

» Samoin ei paha henki saisi viekoitella lapsena tätä ihmiseksi tullutta taivaallista 
henkiolentoa yhtä suuressa määrin kuin miehenä. Ja vasta Sitten, kun hän pääsisi 
selville siitä, kuka hän oli ja mitä tarkoitusta varten hän oli tullut ihmiseksi, saisi 
Pimeyden ruhtinas kaikin voimakeinoin hyökätä häntä vastaan. Silloin taistelu 
elämästä ja kuolemasta alkaisi. Tuon henkiolennon tulisi siis ihmisenä ryhtyä 
puolustustaisteluun Luciferia vastaan, joka koettaisi saada hänet luopumaan 
Jumalasta. Se olisi taistelu, jonka täytyisi päättyä maalliseen kidutuskuolemaan, siinä 
tapauksessa, että ihmiseksi tullut taivaallinen henkiolento jaksaisi pitää puolensa 
loppuun saakka. Sillä jolleivät pahat voimat kykenisi pienillä keinoilla saamaan häntä 
valtaansa, niin he lopulta turvautuisivat ankariin kidutuskeinoihin saavuttaakseen 
voiton. Ihmisten parista he löytäisivät aina apulaisia ja kätyreitä. 

»Jos tämä henkiolento, huolimatta suurista tuskista, joilla pimeyden voimat ja 
heidän kätyrinsä kiduttaisivat häntä sekä sieluIIisesti että ruumiillisesti, pysyisi 
Jumalalle uskollisena ja lujana viimeiseen hengenvetoonsa saakka, niin hän, 
taistelemalla pahuutta vastaan, ansaitsisi suurimman avun ja voiman, minkä 
henkiolento voi saada Jumalalta. Jumalan voiman vahvistamana tämä henkiolento, 
erottuaan ruumiista, saattaisi ryhtyä henkiolentona hyökkäystaisteluun Manalaa 
vastaan, sillä ihmisenä hän ei kykenisi muuhun kuin puolustustaisteluun. Silloin hän 
varmasti voittaisi Luciferin. Sillä taivaan sotajoukot auttaisivat häntä. 

» Tuo taistelu tulisi olemaan yhtä ankara kuin aikaisemmin taistelu taivaassa, 
jolloin Miikael sotajoukkoineen syöksi Luciferin ja hänen joukkonsa pimeyden 
kuiluun. 

» Tuon taistelun tulisi tapahtua Manalassa, jonne taivaallinen lunastaja-henki 
tunkeutuisi voittaakseen Luciferin hänen omassa valtakunnassaan. Tarkoituksena ei 

olisi ryöstää Luciferin vallan alta kaikkia langenneita henkiä, eikä tuomita häntä 
täydelliseen voimattomuuteen. Voittajan tehtävänä olisi vain rajoittaa hänen 
valtaansa. Sillä Lucifer ei hallinnut ainoastaan niitä, jotka mieleltään yhä olivat 
hänelle suopeita, vaan myöskin niitä, jotka tosin vapaasta tahdosta olivat menneet 
hänen puolelleen, mutta katuivat tekoaan ja halusivat palata Jumalan valtakuntaan. 
Niin pian kuin korkea taivaallinen henkiolento voittaisi Luciferin, hän pakoittaisi 
hänet luovuttamaan katuvat henget. Luciferilla oli tosin edelleen oikeus käyttää 
kaikkia mahdollisia keinoja viekoitellakseen heidät jälleen valtaansa. Mutta hänellä 
ei ollut enää oikeutta väkipakolla pidättää heitä vallassaan, niinkuin tähän saakka. 
Hänen rajavartioittensa täytyi jonkun verran peräytyä siltä Jumalan valtakuntaan 
johtavalta sillalta, jonka lunastaja oli rakentanut, jotta he eivät voisi väkivallalla 
estää ketään henkiolentoa palaamasta entiseen kotiinsa. 

»Jos Pimeyden ruhtinas suostuisi tähän rajoitukseen - ja voitettuna hänen oli 
pakko suostua - ja jos sellainen rauhansopimus tehtäisiin, niin hänen täytyisi se 
pitää. Sillä kaikkivaltias ja vanhurskas Jumala suojelisi tätä rauhansopimusta. Hänen 
valtansa alainen on myöskin Manala. Senkin täytyy alistua Hänen valtansa alle. 

» Tällaisen rauhansopimuksen seuraukset voisivat aikaa myöten käydä 
kohtalokkaiksi Luciferille ja hänen valtakunnalleen. Sillä hän kadottaisi täten 
vähitellen kaikki alamaisensa, ja lopulta hänen kävisi kuin sotapäällikön, jonka koko 
sotajoukko menee vihollisen puolelle. Hänen täytyisi silloin tunnustaa 
voimattomuutensa ja olevansa myös itse voitettu. 

» Sitten kun kaikki olisivat luopuneet Luciferista, hänkin myöntäisi olevansa 
voimaton Jumalan edessä ja viimeisenä alistuisi vapaasta tahdosta. 

» Silloin Jumalan lunastussuunnitelman mukaisesti koittaisi se päivä, jolloin ei 
kukaan enää olisi erossa Jumalasta, jolloin kuoleman valta olisi päättynyt. Se päivä 
koittaisi, jolloin kaikki elämänpuusta revityt oksat olisivat jälleen liitetyt siihen, 
jolloin ei olisi enää itkua eikä valitusta, jolloin Jumala pyyhkisi kaikki ne kyyneleet, 
joita eksyneet lapset pitkän eron tiellä ovat niin runsain määrin vuodattaneet. Se 
päivä koittaisi, jolloin Jumalan valtakunta olisi yhtä kirkas kuin ennen henkien 
lankeemusta. Silloin kotiin palanneet Jumalan lapset ottaisivat haltuunsa jälleen ne 
asuinsijat Isän kodissa, jotka heille aikaisemmin kuuluivat. 

»Ja myöskin Lucifer, joka astuu viimeisenä katuvin mielin voittajan rakentaman 
sillan yli, olisi jälleen valonkantaja Kristuksen, hänen kuninkaallisen veljensä rinnalla, 
jonka rakkauden ja viisaan hallituksen hän aikoinaan hylkäsi. Ja silloin taivaan 
valtakunnassa vallitsisi suuri riemu. 

» Tämän lunastussuunnitelmansa Jumala ilmaisi Lusiferin ja hänen joukkojensa 
luopumisensa jälkeen ainoastaan esikoiselleen sekä joillekin korkeimmille 
taivaanruhtinaille. Jonkun heistä piti vapaasta tahdosta määrä aikana tarjoutua 
suorittamaan tätä vaarallista tehtävää ja tulemalla ihmiseksi voittaa Pimeyden 
ruhtinas. Kaikki tiesivät, mitä ihmiseksi tuleminen merkitsi. He tiesivät, että 
vihollinen, joka heidän oli määrä voittaa, voisi voittaa heidät, kun he olivat tulleet 
ihmiseksi, ja että siinä tapauksessa toivottu lunastus ei voisi toteutua. Edelleen he 
tiesivät, että jos ensimmäinen henki, joka läksi maan päälle suorittamaan 
lunastustyötä, epäonnistuisi, olisi välttämätöntä lähettää toinen ja samoin yhä 
edelleen, kunnes lunastustyö olisi suoritettu. - Jokainen näistä korkeista taivaan 
hengistä tarjoutui lähtemään. 

» Mutta Kristus, joka oli korkein luoduista henkiolennoista ja Jumalan asettama 
kuningas henkimaailmassa, halusi ensimmäisenä yrittää. Hänen tähtensähän Lucifer 
oli ryhtynyt suureen henkimaailman vallankumoukseen. Hänen tähtensähän oli suuri 
riita syntynyt. Hänen tähtensähän oli syntynyt ylipääsemätön kuilu Jumalan ja 
Pimeyden ruhtinaan valtakuntien välille. Siksi Kristus myös tahtoi rakentaa sillan 
tämän kuilun yli, jotta kaikki Jumalasta harhaan joutuneet lapset voisivat palata 
kotiin. 

»Jumala salli poikansa tulla ihmiseksi. Sen piti tapahtua silloin, kun langenneet 
henget olivat kohonneet kehitysasteiden viimeiselle maalliselle asteelle ja tulleet 
ihmisiksi ja toivoivat pääsevänsä takaisin Jumalan luo. 

» Ei keillekkään muille Jumalan valtakunnan henkiolennoille eikä myöskään 
Pimeyden voimille ilmaistu Jumalan lunastussuunnitelmaa, sillä muuten Manalan 
ruhtinas olisi voinut estää sen toteutumisen. Jos pahat voimat olisivat tienneet, mikä 
Jumalan pojan ihmiseksi tulemisen todellisena tarkoituksena oli. Jos he olisivat 
tienneet, että hänen taistelunsa pahan valtaa vastaan ja hänen tuskallinen 
kuolemansa oli välttämätön, jotta hän henkiolentona voisi voittaa Luciferin, niin 
eivät he olisi lainkaan koetelleet häntä. He olisivat kaikin keinoin estäneet 
ristiinnaulitsemisen sen sijaan että he kaikin voimin edistivät sitä. 

» Vasta Kristuksen lunastuskuoleman jälkeen oli aika ilmaista Jumalan 
lunastussuunnitelma koko suuruudessaan kaikille ihmisille. Silloin suunnitelman 
paljastuminen ei voinut enää tuottaa vahinkoa, vaan ainoastaan hyvää. Pelastustyön 
perustus oli pystytetty eikä sitä voitu enää hävittää. Ja sen paljastaminen kiiruhdutti 
vain sen sisäistä täyttymistä. Sillä sen täyttyminen merkitsi sitä, että Jumalasta 
luopuneet henkiolennot palaisivat lunastajan rakentamaa siltaa myöten entiseen 
kotiinsa. 

» Alkuperäiseen raamattuun sisältyi se osa lunastussuunnitelmaa, jonka Jumala 
tahtoi ilmaista ihmiskunnalle, jotta heillä olisi toivon ankkuri. Siinä kerrottiin 
totuudenmukaisesti henkiolentojen luomisesta, henkien taistelusta ja 
lankeemuksesta, kehitys-asteiden luomisesta, sekä Jumalan lähettämästä suuresta 
vapauttajasta. Lukuun ottamatta tulevaan Messiaakseen kohdistuvia ennustuksia on 
aikojen kuluessa kaikki muu poistettu Vanhan Testamentin kirjoista. Ihmiskunta ei 
käsittänyt enää näitä totuuksia. Ja mitä se ei ymmärrä, pitää se tavallisesti 
mielettömyytenä ja koettaa karkoittaa mielestään. 

» Samoin oli laita Kristuksenkin aikana. Ei mitään sellaista, mikä kuului arkielämän 
ulkopuolelle tai mikä soti isiltä perittyä uskontoa vastaan, ihmiset eivät tahtoneet 
uskoa yhtä vähän silloin kuin nykyäänkään. Siksi ei Kristuskaan kosketellut lähemmin 
näitä totuuksia, vaan rajoittui vain julistamaan totuutta Jumalasta, Hänen tahtonsa 
täyttymisestä ja itseään Jumalan lähettämänä poikana. Kaiken muun hän jätti 
totuudenhenkien tehtäväksi, jotka hän lupasi lähettää ihmiskunnalle. 

» Mutta vielä sittenkään, kun Jumalan henkiolennot saapuivat opettamaan 
ihmiskuntaa, eivät Jumalan lunastussuunnitelmaa käsittäneet muut kuin ne, jotka 
tunsivat totuuden. Muille se oli vaikeasti sulavaa ravintoa, jota he eivät voineet 
kestää. Yksinpä monet kristityt arvelivat, että apostoli Paavali oli "suunniltaan", kun 
hän saarnasi heille siitä. (2 Kor. 5: 13.) - Ja kun Paavali kertoi kuningas Agripalle 
ilmestyksistään, huudahti maaherra Festus, joka myöskin oli läsnä: "Sinä ölet hullu, 
Paavali, suuri oppi hulluttaa sinut". (Ap. teot. 26: 24.) 

» Kun julistat ihmisille minun oppiani, niin he sanovat sinullekin, että se on 
naurettavaa mielikuvittelua ja että ölet kadottanut järkesi. Kaikkina aikoina on 
totuutta pidetty valheena ja hulluutena, jota vastoin niitä valheita, joita tältä puolen 
on ilmoitettu, ovat ihmiset uskoneet ja julistaneet ja korottaneet 
uskontunnustuksiksi. 

» Kaiken sen, mitä ölen ilmoittanut sinulle Jumalan lunastussuunnitelmasta, 
todistan yksityiskohtiaan myöten esittäessäni sinulle Kristuksen opin yhtenäisenä, 
sellaisena kuin osittain Kristus itse, osittain totuudenhenget ovat julistaneet sen 
apostolien ja medioitten välityksellä. Sittemmin me vertaamme myös Kristuksen 
oppia nykyiseen kristinuskoon, mikä vertailu tulee olemaan hyvin opettavaa sekä 
sinulle että kanssaihmisillesi. » 

Kristus - hänen elämänsä ja työnsä. 


"Niin on meillä kuitenkin ainoastaan yksi 
Jumala, Isä, josta kaikki on ja johon me 
olemme luodut, ja yksi Herra, Jeesus Kristus, 
jonka kautta kaikki on, niin myös me hänen 

kauttansa". 1 Kor. 8: 6. 


» Mitä sinä ajattelet Kristuksesta? - Tämä kysymys oli piirrettynä tulikirjaimin 
minun silmieni eteen siitä päivästä saakka, jolloin päätin ruveta papiksi. Minun 
tehtävänäni ei ollut vain julistaa Kristuksen oppia uskonveljilleni, vaan selittää 
Kristuksen persoonaa, elämää ja työn totuutta. 

Kuka oli Kristus? - Kuka hän oli ennen ihmiseksi tuloaan? Millainen hän oli 
ihmisenä? - Oliko hän Jumala vai ainoastaan Jumalan poika? Oliko hän inhimillisen 
syntymänsä kautta ihminen samoin, kun mekin, sekä sisäisesti että ulkonaisesti? 
Oliko hän siinnyt ja syntynyt niinkuin kaikki ihmiset? Täytyikö hänen lapsena 
opiskella niinkuin kaikkien ihmisten? Pitikö hänenkin vähitellen päästä Jumalan 
tuntemukseen ja oppia tuntemaan Jumalan olemusta ja tahtoa samaa tietä kuin 
kaikkien ihmisten? Täytyikö hänenkin olla altis pahan hengen kiusauksille ja itse 
ratkaista mitä hän tahtoi tehdä, niinkuin me ihmisetkin olemme pakoitetut 
tekemään joka päivä? Saattoiko hän, niinkuin jokainen muu ihminen, langeta 
kiusaukseen? Saattoiko pahan voima saada hänetkin luopumaan Jumalasta, niinkuin 
miljoonia muita ihmisiä? Ja jos hänen oli määrä lunastaa ihmiset - niin mitä tämä 
lunastus merkitsi? Mitenkä kaikkia näitä toisistaan riippuvia kysymyksiä saattoi 
selittää? 

Kun siis spiritistisissä jumalanpalveluksissa olin saavuttanut sen varmuuden, että 
Jumalan henget puhuivat medioitten kautta ihmisille, samoinkuin ensimmäistenkin 
kristittyjen aikana, niin kaikkein ensimmäiseksi pyysin heitä täydellisesti selittämään 
» Kristus-kysymystä ». Se suotiinkin minulle pienimpiä yksityiskohtia myöten. Se 
oli uskonnolliselle elämälleni kaikkein tärkeintä. 

Seuraavassa esitän totuuden Kristuksesta, hänen elämästä ja lunastustyöstään 
siinä muodossa kuin se on minulle ilmoitettu. 

Näin puhui minua opettava henki: 

» Sinä haluat saada selvyyttä Kristuksen persoonasta, hänen ihmiseksi tulostaan, 
hänen elämästään maan päällä, hänen kärsimyksestään ja kuolemastaan sekä hänen 
lunastustyöstään. 

» Muutamiin näihin kysymyksiin ölen jo sinulle vastannut puhuessani Jumalan 
luomistyöstä ja sen kehityksestä sekä Jumalan lunastussuunnitelmasta. 

» Silloin sinulle sanottiin, että Kristus on ensimmäinen ja korkein Jumalan 
luomista henkiolennoista, ainoa, jonka Jumala itse loi; että muu henkimaailma syntyi 
Kristuksen kautta muodostaen yhdessä hänen kanssaan suuren, hengellisen 
yhdyskunnan - hengellisen kuningaskunnan, jonka kuninkaaksi Jumala määräsi 
Kristuksen. Kristus oli siis tavallaan Jumalan sijainen tässä valtakunnassa. Hän ei ollut 
itse Jumala. Hän oli vain Jumalan esikoinen. Jumalalta hän oli vastaanottanut 
valtansa ja suuruutensa ja kuningaskuntansa. Hän oli vain yksi Jumalan luomista eikä 
siis iankaikkinen niinkuin Jumala. Henkiolennot nousivat Luciferin johtamina 
kapinaan Kristuksen valtakuntaa vastaan. Kun osa henkimaailmaa luopui Jumalasta 
ja syöstiin syvyyteen, tarjoutui Kristus Jumalan lunastussuunnitelman mukaisesti 
johdattamaan langenneet takaisin Jumalan valtakuntaan. 

» Kristuksen lunastustyö alkoi heti henkien lankeemuksen jälkeen. Kristus loi 
Jumalan määräämät kehitys-asteet, joista ölen perinpohjaisesti puhunut Jumalan 
lunastussuunnitelmaa käsittelevässä luvussa. Siten Kristus loi koko aineellisen 
luomakunnan, jonka ne asteet muodostavat, joita myöten langenneet henget voivat 
kohota syvyydestä Jumalan valtakuntaan. 

» Kun syvyyden henkiolennot olivat kehittyneet ihmisasteen tasolle, tuli 
Kristuksesta ihmiskunnan johtaja ensimmäisestä alusta alkaen. Hän koetti johtaa 
ihmiskunnan pahuuteen taipuvan mielen Jumalan puoleen. Mutta myöskin Manalan 
vallat yrittivät kaikin voimin pidättää ihmiskuntaa omassa vallassansa. Siten syntyi 
valtava taistelu Kristuksen ja Luciferin valtakunnan välillä ihmisiksi ruumiillistuneista 
hengistä, taistelu, joka muodostaa Vanhan Testamentin kirjojen pääsisällön. 

» Tässä taistelussa Kristuksen alaiset hyvät henkiolennot tukivat häntä. Monet 
näistä henkiolennoista tarjoutuivat vapaasta tahdosta tulemaan ihmisiksi, jotta he 
julistamalla totuutta ja hyvällä esimerkillään voisivat johdattaa ihmisiä hyvyyteen. 

» Eenok oli sellainen taivaan henki, jonka sallittiin syntyä ihmiseksi maailmaan. 
Hän julisti aikalaisilleen totisen Jumalan oppia ja neuvoi heille tien Jumalan 
tuntemukseen; ja ennen kaikkea hän puhui Jumalan henkimaailmasta, jonka 
yhteydessä hän oli joka ainoa päivä. Sillä melkein kaikki ihmiset harjoittivat siihen 

aikaan yhteyttä pahan henkimaailman kanssa, joka viekoitteli heitä saastaiseen 
epäjumalanpalvelukseen ja kaikenlaisiin paheihin. 

» Hänen vaikutuksensa ei ollut kuitenkaan pitkäaikainen. Pahuuden valta oli 
voimakas, ja senaikuisten kansojen keskuudessa harjoitettiin paljon hirmutöitä, 
joista teillä nykyään ei ole aavistustakaan. Manalan korkeimmat henget eivät 
käyttäneet inhimillisiä syvätranssi-medioita ainoastaan puhumiseen, vaan myöskin 
heidän ruumiitaan siittämiseen. Sillä samoinkuin medion oma henki kykeni 
inhimillisen ruumiinsa välityksellä siittämään, voi myöskin vieras henkiolento vallata 
syvätranssimedion ja hänen ruumiinsa välityksellä siittää. Ja sen aikuinen 
turmeltunut naissukupolvi piti suurena kunniana, kun heitä epäjumalanpalveluksissa 
siten raiskattiin. Tämän todistaa teille raamattu sanoessansa, että Jumalan pojat 
yhtyivät ihmisten tyttäriin ja nämä synnyttivät heille lapsia. (1 Moos. 6: 4.) 

- "Jumalan pojilla" tarkoitetaan tässä Jumalasta luopuneita taivaan johtajahenkiä. 

Ne olivat samoja henkiä, joista Jobin kirjassa sanotaan: "Mutta kun eräänä päivänä 
Jumalan pojat tulivat ja asettuivat Herran eteen, tuli myöskin saatana heidän 
joukkoonsa". (Job. 1: 6.) Tässähän tarkoitetaan vain Jumalasta langenneita henkiä. 
Luciferihan oli myös Jumalan poika. Nämä langenneet henget eivät voi pimeyden 
valtakunnan valtioina tehdä kaikkea mitä he tahtovat, vaan ovat Jumalan vallan 
alaisia ja heidän pitää tehdä tiliä Hänelle teoistansa. 

» Kristus ja hänen hyvä henkimaailmansa ei voinut vaikuttaa tähän kokonaan 
pahuuteen langenneeseen ihmiskuntaan. Siksi täytyi silloinen ihmissukukunta tulla 
hävitetyksi ja sen sijalle syntyä uusi ihmiskunta. Se tuhoutui vedenpaisumuksessa, ja 
vain yksi ainoa perhe pelastui, jotta siitä tulisi paremman ihmiskunnan kantaperhe. 
Se oli Nooan perhe. 

» Mutta varsin pian vedenpaisumuksen jälkeen paholaisen pää kohosi jälleen 
esille Nooan jälkeläisten parissa. Se käy selville Sodoman ja Gomorran sekä Lootin 
perheen kohtalosta. Ja mitä laajimmalle ihmiset levisivät, sitä suuremmassa 
määrässä he palvelivat pimeyden ruhtinasta epäjumalapalvelustensa ja paheittensa 
kautta. 

» Vaikka pahuudella olikin niin kauhistuttava valta ihmisten parissa, niin yritti 
kuitenkin Kristus, jo kauan ennen ihmiseksi tuloaan ja saavuttaakseen päämääränsä, 
voittaa ainakin pienen osan ihmiskuntaa Jumalan puolelle. Tämän pienen joukon tuli 
välittää tuleville sukupolville uskoa Jumalaan ja lunastukseen. Sen tuli olla se 
hapatus, joka vähitellen hapattaisi koko ihmiskunnan. Sen tuli olla se sinapinsiemen, 
joka kasvaisi oikean uskon ja Jumalan rakkauden suureksi puuksi ja vuosituhansien 
kuluessa keräisi ihmisiä oksiensa alle. Kun tämä puu kerran olisi saavuttanut 

määrätyn kasvunsa, niin silloin olisi "aika täyttynyt", jolloin lunastaja saapuisi maan 
päälle "ihmisen poikana" täyttämään lunastustyönsä viimeistä osaa. Silloin hänen 
kannatti rakentaa silta, jota myöten Jumalaan uskovat ihmiset voisivat kulkea 
Luciferin valtakunnasta Jumalan valtakuntaan. Ettehän tekään rakenna siltoja 
ennenkuin on kylliksi ihmisiä, jotka haluavat niiden yli kulkea. 

» Aabraham valittiin uskon ja lunastuksen toivon hapatukseksi ja 
sinapinsiemeneksi. Hänen uskonsa Jumalaan oli luja ja horjumaton. Kristus eli 
yhteydessä hänen kanssansa, milloin itse, milloin henkiensä välityksellä. Sillä 
Aabraham oli ihmiseksi tullut taivaan henki. 

» Aabrahamin usko pantiin hyvin kovalle koetukselle. Sillä jokainen, jolle Jumala 
tahtoo uskoa jonkin suuren tehtävän, pannaan edeltäkäsin kovalle koetukselle. Kun 
te rakennatte rautatiesillan, jonka yli tavara- ja matkustajajunien on määrä kulkea, 
niin te koetatte sen kantovoimaa, ennenkuin otatte sen käytäntöön. Jos se 
huomataan heikoksi, niin te vahvistatte sitä. Mutta jollei sitä sittenkään saada kyllin 
vahvaksi, niin silta on käyttökelvoton ja teidän on rakennettava toinen. - Samoin 
Jumalakin koettelee ihmisiä, joiden tulee suorittaa tärkeitä tehtäviä Jumalan 
valtakunnan hyväksi. Jos he osoittautuvat sopimattomiksi ja ellei vahvistuksestakaan 
ole hyötyä, niin heidät työnnetään käyttökelvottomina syrjään ja toisia valitaan 
heidän sijaansa. Usein monet ovat pohjaltaan kelvollisia suorittamaan Jumalan 
suuria tehtäviä. Mutta vikojen vuoksi, joihin he itse ovat syypäät ja joista he eivät 
halua luopua, heidät on syrjäytettävä. Sillä tuon vian vuoksi heidän kantovoimansa 
ei ole riittävä. - Monet ovat kutsutut, mutta harvat valitut. 

» Miten kovasti Aabrahamia koeteltiin, kun hän sai käskyn uhrata poikansa! Ken 
rakastaa isäänsä tai äitiään, veljeään tai sisartaan, poikaansa tai tytärtään tai 
ystäväänsä enemmän kuin Jumalaa, ei ole sovelias täyttämään Jumalan suuria 
tehtäviä. 

» Aabraham kesti kovan koetuksensa ja sen vuoksi Jumala antoi hänelle 
lupauksen: "Sen tähden, että tämän teit etkä kieltänyt minulta ainokaista poikaasi, 
minä runsaasti siunaan sinua ja teen sinun jälkeläistesi luvun paljoksi kuin taivaan 
tähdet ja hiekka, joka on meren rannalla,... ja sinun siemenessäsi tulevat siunatuiksi 
kaikki kansakunnat maan päällä » (1 Moos. 22: 11-18.) Tässä mainittu siemen ei 
tarkoita Aabrahamin lihallisia jälkeläisiä. Eiväthän ne olisi voineet käsittää kaikkia 
maailman kansakuntia eivätkä olla niin lukuisia kuin tähdet taivaalla ja hiekka meren 
rannalla. Jumala ei liioittele. Minkä Hän sanoo, on aina totta. Tässä tarkoitetaan 
Aabrahamin hengellisiä jälkeläisiä. Niihin kuului koko langennut henkimaailma, sillä 
Aabrahamin uskon ja luottamuksen Jumalaan tuli vähitellen ulottua kaikkiin 

Jumalasta luopuneihin. Aabrahamille ei tosiaankaan olisi ollut siunausta siitä, että 
hänen lihallisia jälkeläisiään olisi ollut hyvin paljon ja ne kaikki olisivat langenneet 
pahuuteen. Sillä myöhemmin Aabrahamista polveutuneet kokonaiset sukukunnat 
hylkäsivät totisen uskonja palvelivat epäjumalia. 

» Aabrahamin pojanpoika, Jaakob ja Jaakobin pojat johdettiin Egyptiin. Siellä 
hedelmällisessä Goosenin maakunnassa heidän oli määrä kehittyä suureksi kansaksi 
ja erillään Egyptin epäjumalia palvelevista asukkaista pysyä uskollisina Jumalan 
oikealle uskolle. 

» Mutta maallinen menestys on ajanpitkään suurena vaarana ihmisten uskolle. 
Siksi Jumala salli faaraoitten sortaa ja orjuuttaa heprealaisia, joiksi Aabrahamin 
jälkeläisiä nimitettiin. 

»Jumala ei yllyttänyt faaraota tähän tekoon, vaan pahat henget. Sillä nämä olivat 
huomanneet, että heprealaiset, jotka uskoivat Jumalaan, olivat Kristuksen kädessä 
vaarallinen ase, joka saattoi ruveta vastustamaan Jumalaa vieroavaa henkimaailmaa. 
Siksi se oli tuhottava. Ja koska se ei onnistunut, vaikka he saivat kärsiä kovaa 
orjuutta, niin demoonit yllyttivät faaraota hävittämään heprealaiset kaikkein 
yksinkertaisimmalla, mutta varmimmalla tavalla. Kaikki miehenpuoliset esikoiset oli 
surmattava. 

Tämän teon puolustukseksi olivat Manalan vallat herättäneet Egyptin kuninkaassa 
sen ajatuksen, että hänen maassaan asuvat heprealaiset voisivat käydä hänen 
valtakunnalleen vaarallisiksi, jos he liittyisivät Egyptin vihollisiin, sillä heprealaiset 
olivat kasvaneet jo varsin vahvaksi kansaksi. Pahat voimat osaavat tarttua ihmisten, 
ja varsinkin maallisten hallitsijoiden heikoimpaan kohtaan. Kuningas pelkää aina 
kadottavansa valtansa. Niinpä faarao kallisti korvansa paholaisen kuiskauksille ja 
päätti surmauttaa kaikki heprealaisten vastasyntyneet poikalapset. Faaraon 
suunnitelman mukaisesti olisivat kaikki heprealaiset miehet kuolleet varsin lyhyen 
ajan kuluessa, ja naiset olisivat sulautuneet vaimoina ja orjattarina Egyptin kansaan 
ja vajonneet epäjumalanpalvelukseen. Siten Kristuksen ja hänen henkimaailmansa 
tehtävä kasvattaa Jumalan oikean uskon levittäjiä olisi yhdellä iskulla tuhoutunut. 

» Mutta tässäkin kävi ilmi, niinkuin niin usein luonnossa ja ihmisten elämässä, 
että pahuuden voima saa hyvää aikaan, vaikka sen tarkoitus on tehdä pahaa. Sillä 
sinä hetkenä, jolloin hallitsija uhkaa tappaa alamaistensa lapset ja siten kiihoittaa 
kansan epätoivon ylimmilleen, on tämä kansa myös kypsä pakenemaan 
kärsimystensä maasta. Ja toisestakin vielä paljon tärkeämmästä syystä oli jo aika 
karkoittaa heprealaiset faaraoitten maasta. He olivat näet eläessään 400 vuotta 

Egyptissä tutustuneet yhä enemmän egyptiläisten epäjumalanpalvelukseen ja 
monet suorastaan ottivat siihen osaakin. Siitä äärettömästä vaarasta, joka uhkasi 
heprealaisten uskoa, saattoivat he pelastua vain poistumalla maasta. Nyt oli sopiva 
hetki koittanut. Sillä lasten tappaminen muutti heidän olonsa Egyptissä helvetiksi. 

» Näin suuri ja varsin vaikeasti käsiteltävä kansa tarvitsi oppaakseen suuren 
johtajan. Kristus valitsi tähän toimeen korkean taivaan hengen ja antoi hänen syntyä 
ihmiseksi. — Tämä oli Mooses. Hän oli heprealaisten vanhempien lapsi, mutta 
faaraon tytär pelasti hänet kuolemasta. Hän antoi Mooseksen opiskella kaikkia 
senaikaisia tieteitä, niin että hän ihmisenä omisti ne tiedot, joita hän suuren kansan 
johtajana tarvitsi. 

» Kun hän oli varttunut mieheksi, astui Kristus palavassa orjantappurapensaassa 
hänen luoksensa ja kutsui hänet "Jumalan kansan" johtajaksi. Moosekselle annettiin 
kaksi tärkeää tehtävää. Ensiksikin hänen tuli orjuuden ikeen alla eläville 
heprealaisille todistaa olevansa Jumalan lähettämä, joka on saanut tehtäväkseen 
johdattaa heidät pois Egyptistä. Toiseksi hänen piti vaikuttaa faaraoon, jotta tämä 
sallisi heprealaisten poistua maasta. 

» Näitä molempia tehtäviä varten Kristus antoi hänelle yli-inhimillisiä voimia. 
Mutta myöskin pahat henget, jotka huomasivat vaaran uhkaavan heidän 
tuhoamissuunnitelmiaan, ilmestyivät suurella voimalla taistelutantereelle ja 
käyttivät aseinaan egyptiläisiä taikureita. 

» Nyt syttyi suurin henkien taistelu, mitä koskaan maan päällä on taisteltu. 
Toisella puolella oli Kristus ja hänen hyvä henkimaailmansa sekä Mooses hänen 
näkyvänä aseenaan. Toisella puolella Manala ja sen kätyreinä egyptiläiset tietäjät. 
Mooses suoritti näkymättömien hyvien henkien avulla suurimmat ihmeet, mitä 
maailma ennen Kristuksen tuloa oli nähnyt. Sillä hän tahtoi todistaa sekä 
heprealaisille että faaraolle, että hän oli Jumalan lähettämä. Näiden ihmeitten, jotka 
tapahtuivat Jumalan kansan silmien edessä, tuli taivuttaa heitä seuraamaan 
Moosesta ja antautumaan hänen johdettaviksensa. Ja niiden tuli vaikuttaa faaraoon, 
jotta hän sallisi heidän lähteä. 

» Mutta pahat henget suorittivat alussa samanlaisia ihmeitä tietäjien välityksellä 
kuin Mooseskin, jotta kansa ja faarao eivät uskoisi häneen. Pahan voima laimeni 
kuitenkin pian ja tietäjien täytyi itse tunnustaa: "Tämä on Jumalan sormi". Ei 
koskaan ole nähty niin valtavia henkimaterialisaattioita kuin tässä taistelussa. 
Mooseksen välityksellä hyvä henki sulatti sauvan käärmeeksi. Tietäjien välityksellä 
alhaiset henget saivat aikaan samanlaisia ilmiöitä. Mooseksen välityksellä suuret 

henkimaailman joukot ruumiillistuivat sammakoiksi. Tietäjien välityksellä alhaiset 
henget saivat aikaan saman. Mooseksen välityksellä Jumalan henget muuttivat 
veden vereksi. Manalan henget saivat saman aikaan tietäjien välityksellä. Jumala 
salli pahan vallan näyttää taitoaan aivan viimeiseen saakka, jotta Hänen oma 
voimansa pääsisi ilmenemään koko suuruudessaan ja siten lujittasi israelilaisten 
uskoa. Sillä tässä taistelussa oli ratkaistava, pysyisivätkö heprealaiset Jumalan 
kansana vai eivät. Israelilaiset olivat ensimmäiset, jotka uskoivat Jumalaan. Jos he 
joutuisivat Manalan valtaan, niin kestäisi kauan ennenkuin ihmiskunnan 
keskuudessa syntyisi toinen kansa, joka olisi kypsä omistamaan itselleen oikean 
uskon. Kristus taistelee Manalan ruhtinaan kanssa ensimmäisestä kansasta, joka on 
omistanut itselleen oikean uskon ja odottaa maailman lunastajaa. Kristus voitti 
tämän taistelun. Jumalan koston enkeli surmasi Egyptin miespuoliset esikoiset. Se 
ratkaisi asian. Faarao ja hänen kansansa pelästyivät ja omien kansalaistensa 
pyynnöstä hän salli heprealaisten poistua maasta. Kristus kulki pilvenpatsaassa 
Israelin edellä ja puhui Moosekselle. Hän suojeli Jumalan kansaa takaa ajavilta 
egyptiläisiltä. Hyvät henget halkaisivat meren ja väistivät aallot. Kansa luotti häneen, 
joka puhui pilvenpatsaasta, ja kulki pelotta aaltojen välitse. He saivat ensimmäisen 
kasteensa Kristuksessa uskoessaan "Jumalan enkeliin". Sillä hän oli Kristus. Jumala ja 
Kristus johdattivat israelilaiset erämaan halki ja antoivat henkimaailman välityksellä 
heille vettä kalliosta ja mannaa. Siksi Paavali sanoo täydellä syyllä: "Sillä minä en 
tahdo, veljet, pitää teitä tietämättöminä siitä, että isämme olivat kaikki pilven alla ja 
kulkivat kaikki meren läpi ja saivat kaikki kasteen Mooseksen pilvessä ja meressä ja 
söivät kaikki samaa hengellistä ruokaa ja joivat kaikki samaa hengellistä juomaa. Sillä 
he joivat hengellisestä kalliosta, joka heitä seurasi; ja se kallio oli Kristus". (1 Kor. 10: 
1-4.) 

»Jumala ja Kristus sekä hyvä henkimaailma antoivat kansalle tarpeelliset neuvot 
ja opetukset. Jumala itse antoi lain taulut Siinain vuorella. 

» Oleskelu erämaassa oli välttämätön koetus kansalle. Sen tuli osoittaa, oliko sen 
usko ja luottamus Jumalaan kyllin suuri, jotta se voisi kestää ne vaarat, jotka 
uhkasivat sitä epäjumalia palvelevan maan taholta, jonka se myöhemmin valloittaisi. 
Sillä tämän kansan usko Jumalaan ei saanut enää tulla tuhotuksi, muuten kaikki työ, 
mikä tähän saakka oli tehty, olisi ollutturhaa. 

» Toinenkin vaara, joka uhkasi heidän uskoaan, oli väistettävä. Se oli maallisen 
tavaran himo ja liiallinen kiintymys kaikkeen maalliseen, mikä aina syöksee ihmiset 
pahan hengen valtaan. 

» Kristus ryhtyi kaikkiin mahdollisiin toimenpiteisiin tämän vaaran torjumiseksi tai 
ainakin lieventämiseksi, käyttäen varsin ankaraa keinoa valitsemansa kansan 
pelastamiseksi. Hän sääti lain, joka pakotti israelilaiset - joksi heprealaisia 
myöhemmin nimitettiin - maksamaan kymmenykset kaikesta omaisuudestaan. 
Edelleen heidän tuli luovuttaa esikoiset kaikesta karjasta ja saaliista tai lunastaa ne 
muita luovutuksia vastaan. Sitä paitsi heidän tuli luovuttaa runsaasti eläimiä ja 
hedelmiä poltto-, ruoka-, rauha-, synti- ja vikauhreiksi ja luovuttaa ainoastaan 
virheettömiä. Elonkorjuussa he eivätsaaneet korjata koko satoa, eikä kerätä 
jälkisatoa, vaan se oli annettava köyhille ja muukalaisille. Joka seitsemäs vuosi pelto 
oli jätettävä kesannoksi. Joka viideskymnnenes vuosi oli jokaiselle, joka oli velkojalle 
luovuttanut omaisuutensa, annettava se takaisin. Erikoinen laki määräsi myöskin, 
ettei korkoa saanut ottaa, ja se teki alusta pitäen koronkiskomisen mahdottomaksi. 

»Jos israelilaiset pitivät nämä määräykset, niin ei rahan eikä tavaranhimon vaara 
ollut kovinkaan suuri eivätkä he rakkaudesta mammonaan luopuisi Jumalasta. 

» Mutta toinen paljoa suurempi vaara uhkasi oikeaa uskoa, nimittäin epäjumalia 
palvelevat kansat "luvatussa maassa". Tuo vaara oli sen tähden niin suuri, että 
epäjumalanpalvelusta harjoitettiin aina tajuttavan alhaisen henkimaailman 
yhteydessä. Ihmisten mielestä henkimaailma on aina jotakin salaperäistä. Ja kaikki 
salaperäinen vaikuttaa aina vastustamattomasti jokaiseen. Te kiinnitätte aina mitä 
suurinta huomiota henkimaailmaa käsitteleviin kertomuksiin. Ja missä tapahtuu 
jotakin salaperäistä ja aavemaista, olkoon se todellista tai kuviteltua, sinne te aina 
kiiruhdatte. 

» Samoin israelilaisetkin olivat jo aikaisemmin kiinnostuneet egyptiläisten 
epäjumalanpalveluksesta. Samaa apostoli Paavalikin todistaa korinttolaisille 
sanoessansa: "Te tiedätte, että kun olitte pakanoita, teitä vietiin mykkien 
epäjumalien luo, miten vain tahdottiin". (1 Kor. 12: 2.) Kyllähän te itsekin 
ajattelevina ihmisinä käsitätte, ettei ole kysymys vain epäjumalankuvien 
katselemisesta. Kuollut kivi ja puu eivät voinut kiinnostaa silloisia ihmisiä yhtään 
enempää kuin nykyisiäkään. Epäjumalanpalveluksessa itse yhteys alhaisten henkien 
kanssa oli puoleensavetävää. Ihmisiä kiinnosti se, että henget saattoivat puhua 
epäjumalienkuvien ja inhimillisten medioitten kautta ja saada aikaan muitakin 
ihmeellisiä ilmiöitä. He saivat kuulla paljon salaperäistä. He saivat vastauksia 
maallista menestystä tarkoittaviin kysymyksiinsä. He saivat tulevaisuudestaan 
tietoja, joita ihmiset niin kernaasti haluavat. Sitä paitsi heille sanottiin paljon 
sellaista, mikä imarteli heidän inhimillistä turhamaisuuttaan. Siellä paheet leimattiin 

hyveiksi ja hyveet paheiksi. Ken kerran oli päässyt tällaisten henkien yhteyteen, ei 
voinut helposti päästä heistä eroon. 

» Kahdella tavalla Kristus koetti varjella hänen johdettavikseen uskottuja ihmisiä, 
jotta he eivät lankeaisi epäjumalapalvelukseen. 

» Ensiksikin siten, että hän antoi heille korvaukseksi tilaisuuden päästä hyvän 
henkimaailman yhteyteen. Hän antoi heille ilmestysmajan, oraakkelikilven ja hyviä 
medioita, "profeettoja". Tästä seikasta ölen jo aikaisemmin laajalti sinulle puhunut. 

» Toiseksi siten, että Jumala käski israelilaisten tuhota määrätyt kansat siitä 
maasta, jonne heidän oli määrä asettua. Näitä oli kaikkiaan kuusi, ja ne olivat niin 
syvälle langenneet epäjumalanpalvelukseen ja paheisiin, että heidän kääntymisensä 
Jumalan uskoon näytti mahdottomalta. Muussa tapauksessa heidän keskuudessaan 
asuvat israelilaiset olisivat varmaan hyvinkin lyhyessä ajassa luopuneet Jumalasta. 

» Tämän käskyn vuoksi monet teistä pitävät "Vanhan Testamentin Jumalaa" 
julmana. He arvelevat, että Vanhan Testamentin kirjoittajat eivät voineet ymmärtää 
Kristuksen tapaista rakkautta, muuten he eivät olisi väittäneet Jumalan määränneen 
jotakin niin julmaa. Siinä suhteessa te erehdytte. Sama Kristus puhui sekä Uuden 
Testamentin Jumala-käsitteestä että epäjumalia palvelevien kansojen tuhoamisesta. 
Kummasakin tapauksessa Kristus on pelastajana. Antaessaan tuhota nuo kansat hän 
esti heitä vajoamasta vieläkin syvempään epäuskoon ja paheeseen. Hän pikemmin 
vain salli heidän uudessa elämässä kohota syvyydestä. Tarkoitus oli sama kuin 
aikoinaan vedenpaisumuksessa ja Sodoman ja Gomorran hävityksessä. 

» Toinen vieläkin tärkeämpi tarkoitus oli se, että Jumalan uskon tuli säilyä hänen 
kansansa keskuudessa. Teillä ihmisillä on tapana sodassa ampua jokainen, joka 
yrittää viekoitella sotamiehiänne pakenemaan lipun alta. Se on teistä aivan 
luonnollista. Eikö Jumalalla olisi myöskin oikeutta tuhota ne, jotka viekoittelivat 
hänen valitsemaansa kansaa pakenemaan lipun alta ja antautumaan pimeyden 
valtaan? Olihan Jumalan kansan tehtävänä valmistaa koko ihmiskunnan lunastuksen 
hetki. Sallisiko Kristus Jumalan vihollisten ja Luciferin kätyrien tuhota tämän työn, 
jota muutenkin oli niin vaikea suorittaa? Kylläpä te ihmiset tulette äkkiä 
helläsydämisiksi, kun Jumala suuressa viisaudessaan ja vanhurskaudessaan antaa 
tuhota pahoja ja langenneita ihmisiä, jotta he eivät saattaisi onnettomiksi miljoonia 
muita ihmisiä ja että he itse henkiolentoina löytäisivät tien pelastukseen. Senhän 
Jumala tekee, elämän ja kuoleman Herra, joka suuressa pitkämielisyydessään on 
armahtanut näitä kansoja, vaikka he ovat tehneet sellaista, mikä on Herralle 

kauhistus ja palvellessaan epäjumaliansa ovat polttaneet poikiansa ja tyttäriänsä 
jumalillensa. (5 Moos. 12: 31.) 

» Toisia kansoja israelilaisten tuli inhimillisesti kohdella. "Kun lähestyt jotakin 
kaupunkia, sotiaksesi sitä vastaan, tarjoa sille ensin rauhaa". (5 Moos. 20: 10.) - He 
eivät saaneet vahingoittaa edes hedelmäpuutakaan piirittäessään kaupunkia. Ja 
piirityksessä tarvittavat kojeet oli tehtävä sellaisista puista, jotka eivät kantaneet 
syötäviä hedelmiä. 

» Mooses sai jo esimaun siitä, miten vaarallinen epäjumalanpalvelus oli hänen 
kansalleen, kun nämä alkoivat palvella kultaista vasikkaa. Pian sen jälkeenkin, kun he 
lähestyivät mooabilaisten aluetta ja israelilaiset asettuivat Sittimiin, "kansa rupesi 
irstailemaan Mooabin tyttärien kanssa. Nämä kutsuivat kansaa jumaliensa uhreille, 
ja kansa söi ja kumarsi heidän jumaliansa". (4 Moos. 25: 1-2.) Tässä mainittu irstaus 
kuului epäjumalanpalvelukseen, ja demoonit kehoittivat siihen medioittensa suun 
kautta osanottajia, väittäen sen olevan jumalille mieluista. Se muodosti osan 
epäjumalanpalveluksesta, niinkuin on tapana kaikkien pakanallisten kansojen 
keskuudessa. 

» Käyttäen aseenaan epäjumalanpalvelusta sekä siihen liittyviä paheita alhaiset 
henget vahingoittivat sittemmin sangen suuresti Jumalan kansaa sekä tulevaa 
lunastustyötä. Monet sukupolvet Jumalan valitun kansan keskuudessa luopuivat 
oikeasta uskosta. Johdattaakseen heidät jälleen luoksensa Jumala määräsi heille 
kovia rangaistuksia. Kristus lähetti heidän pariinsa myös profeettoja 
käännyttääkseen jälleen heidän mielensä. Profeetat olivat medioita, jotka palvelivat 
hyvää henkimaailmaa, mutta heidän ei ollut helppo taistella demoonisia medioita 
- "Baalin profeettoja" - vastaan. Taivaalliset henget olivat ruumiillistuneet näihin 
Jumalan profeettoihin, joskin he ihmisinä olivat yhtä suuressa määrässä kuin 
muutkin kiusausten alaiset. He saivat ainakin estetyksi sen, ettei usko Jumalaan ja 
tulevaan lunastajaan kokonaan hävinnyt myöhemmän ihmiskunnan parista. 

» Vihdoin oli aika koittanut, jolloin suuri osa ihmiskuntaa ainakin ikävöi pelastusta 
ja oli kypsä uskomaan Kristuksen lunastustyöhön ja astumaan sen sillan yli, joka 
Kristuksen oli määrä rakentaa syvyyden valtakunnan ja Jumalan valtakunnan välille. 

» Nyt oli aika täyttynyt, jolloin Jumalan lunastussuunnitelman mukaisesti 
lunastaja piti ilmestyä. 

» Vähää ennenkuin Kristus itse tuli ihmiseksi, lähetti hän airueen, jonka tuli 
ilmoittaa ja valmistaa hänen tuloansa. Hänkin oli taivaallinen henki. Se oli Elias - siis 
sama henki, joka sinä vaikeana aikana, jolloin kansa oli langennut epäjumalien 

palvelemiseen, oli Kristuksen määräyksestä tullut maan päälle ja taistellut 
voitollisesti pahuuden voimia vastaan. Täytettyään tehtävänsä hän oli palannut 
jälleen korkeuteen kokematta maallista kuolemaa. Nyt hän Kristuksen edeltäjänä 
tuli toistamiseen ihmiseksi, syntyi Sakariaan poikana ja sai nimen - "Johannes". 

» Ennenkuin Johannes oli vielä syntynyt, ilmoitettiin myös Kristuksen tulo 
ihmiseksi. Arkkienkeli Gabriel, joka oli ilmoittanut Sakariaalle, että Johannes olisi 
Kristuksen edeltäjä, sai myös toimekseen ilmoittaa lunastajan ihmiseksi tulon. 

» Hänet lähetettiin Nasaretiin, neitsyeen luo, jonka nimi oli Maria. Hänet oli 
valittu lunastajan äidiksi. » 


Jeesuksen maallinen syntymä. 


» Siittäminen ja syntyminen seuraa Jumalan luomakunnassa muuttumattomia 
lakeja. Jotta siittäminen olisi mahdollista, täytyy mies-ja naispuolisen siemenen aina 
yhtyä. Ei mitään poikkeusta tästä laista ole olemassa. 

» Ihminen voi siis syntyä vain siinä tapauksessa, että miehen ja naisen siemen 
yhtyvät. Sen vuoksi ei mikään ruumiiton henki, olkoon hän taivaan tai manalan 
henki, voi siittää ihmistä käyttämättä ihmisen ruumista ja ihmisen siementä. 

» Raamatun kertomuksen Kristuksen siittämisestä te käsitätte siten, että 
taivaallinen henki loi lapsen ruumiin elämän idun käyttämättä miespuolisen ihmisen 
ruumista välittäjänään ja vuodattamatta miehen siementä neitsyen kohtuun. Tämä 
käsitys on väärä ja antaa täydellä syyllä aihetta lukemattomille ihmisille, sekä 
uskovaisille että epäuskoisille, kieltää tai ainakin epäillä, että Jumalan pojan 
syntyminen olisi siten tapahtunut. Tässä on jotakin ihmeellistä ja tavallisuudesta 
poikkeavaa, mutta kuitenkin aivan luonnollista, joskin samalla jotain niin vaikeasti 
käsitettävää, että se tuntuu miltei mahdottomalta. 

» Tässä kohden tahdon ilmoittaa sinulle täyden totuuden, koska tiedän, että 
ymmärrät sen. 

» Olenhan puhuessani epäjumalanpalveluksesta huomauttanut sinulle, että 
alhaiset henget harjoittavat miespuolisten medioittensa välityksellä ruumiillista 
yhteyttä ihmisten tyttärien kanssa ja, niinkuin raamatussa sanotaan, siittävät lapsia. 
Miksikä eivät siis hyvätkin henget voisi tehdä samaa kuin alhaiset henget? Jos 

alhaiset henget saattoivat toimia ihmiskunnan turmelukseksi, niin saattoivathan toki 
hyvät henget toimia ihmiskunnan pelastukseksi. 

»Jumalan henget olivat jo usein, käyttäen Joosefia välittäjänään, puhuneet 
Marialle tulevasta lunastajasta. Tällaiset henkimaailman sanomat eivät olleet 
hänelle siis outoja, niinkuin yleensä juutalaiset olivat selvillä siitä, että yhteys 
henkimaailman kanssa oli mahdollinen. Sen voit huomata raamatussa kerrotusta 
tapahtumasta, jolloin enkeli ilmestyi Sakariaalle. Kun Sakarias astui ulos temppelistä 
eikä kyennyt puhumaan, niin kansa ymmärsi, että hän oli nähnyt näyn temppelissä. 
(Luuk. 1: 22.) 

» Siksi ei Mariakaan pelästynyt, kun henki eräänä päivänä valtasi Joosefin ja toi 
hänelle sanoman. Hän hämmästyi vain sitä tapaa, millä henki häntä puhutteli. Hän 
sanoi, että Maria oli armoitettu. Sillä hän viittasi siihen, että Maria tulisi äidiksi. 

Maria ei voinut ymmärtää, miten henki saattoi sitä tarkoittaa, koska hän ei tiennyt 
miehestä mitään eikä siis voinut myöskään tulla äidiksi. Nyt hänelle ilmoitettiin, että 
pyhä henki tulee hänen päälleen ja korkeimman voima varjoaa häntä. Siksi myös se 
pyhä, mikä hänestä syntyy, pitää kutsuttaman Jumalan pojaksi. Henki selitti hänelle 
lähemmin, miten se oli tapahtuva, joskaan teidän raamattunne ei sitä kerro. Hän 
sanoi, että niin pian kuin hän oli eronnut Joosefin ruumiista, toinen vieläkin 
korkeampi henki valtaisi hänet. Ja niin kävikin. Sillä kun Gabriel oli eronnut Joosefin 
ruumiista, niin ennenkuin tämä heräsi transsista, valtasi Kristus itse hänet, ja 
Kristuksen henki tunkeutui tulevan lapsen ruumiiseen. 

» Ensimmäiset kristityt tiesivät, että Kristus oli täten syntynyt. Se ilmoitettiin 
heille samalla tavalla kuin minä nyt sen sinulle ilmoitan. He tiesivät siis, että Kristus 
itse oli luonut maallisen ruumiinsa Joosefin välityksellä, ja että siis pyhä henki, joka 
Gabrielin sanojen mukaan oli tullut Marian päälle, oli Kristus itse. Sillä hän tahtoi itse 
suorittaa kaiken sen, mikä oli välttämätöntä lunastuksen täyttämiseksi. Hän oli 
ensimmäisestä päivästä saakka itse ottanut suorittaakseen koko sen vaikean 
valmistustyön, mikä oli välttämätöntä ihmisten lunastamiseksi. Hän oli valinnut 
Jumalan kansan oikean uskon kantajaksi, hän oli johdattanut, opettanut, 
varoittanut, nuhdellut ja rangaissut heitä. Hän oli lähettänyt korkeita taivaan henkiä 
profeetoiksi. Kaikkein viimeiseksi hän oli luonut maallisen ruumiin voidakseen 
tunkeutua siihen, syntyä ihmisenä ja vaeltaa ihmisten parissa. 

» Kun Joosef kuuli, mitä oli tapahtunut, heräsi epäilys hänessä. Voisiko hän uskoa 
sitä? Ääretön sisäinen taistelu syttyi hänen sydämessään. Joosef oli ihminen niinkuin 
kaikki muutkin. Pahuuden voima teki nyt ankaran hyökkäyksen. Manalan voimilla oli 
ainoana päämääränään saattaa Joosef epäilemään Mariaa ja hylkäämään hänet. Sillä 

juutalaisten lain mukaan oli uskoton morsian kivitettävä. Pahuuden voima yritti nyt 
uskotella Joosefille, että Maria oli ollut uskoton ja vain pelastaakseen itsensä oli 
keksinyt valheen. Alhaiset voimat koettivat kaikella tavalla herättää Joosefin 
mielessä epäilystä, mustasukkaisuutta ja pettymystä. He kiusasivat häntä hirveällä 
tavalla. Tämä kiusaus näytti käyvän hänelle ylivoimaiseksi. Hän aikoi jo hyljätä 
morsiamensa ja lähteä salaa hänen luotaan, sillä koska hän ei ollut varma asiasta, ei 
hän rehellisenä miehenä tahtonut ilman pätevää todistusta saattaa Mariaa 
turmioon. Mutta hän ei voinut epäilystensä vuoksi naida häntä. Silloin Jumala lähetti 
Joosefin luo lähettiläänsä, joka selitti hänelle kaikki. Ja siihen taistelu päättyi. 

» Minä tiedän, että teidän, pienten ihmisten mielestä, tuntuu totuus - ja tämä on 
totuus - liian maalliselta ja luonnonlakien vastaiselta. Se ei ole teistä kyllin 
ihmeellinen ja salaperäinen. Ruumiillinen siittäminen on monen mielestä jotakin 
alhaista, eikä Jumala kyllin siveä, kun hän loi sellaisen lain luomakunnalleen. Oi, te 
kurjat ihmiset, jotka aliarvioitte kaikkivaltiaan ja vanhurskaan Jumalan lakeja! 

Kristus, korkein kaikista luoduista hengistä, ei pitänyt arvoaan alentavana luoda 
inhimillistä kuortansa ikuisten lakien mukaisesti, voidakseen elää, kärsiä ja kuolla 
teidän parissanne. Vaikkei teille hänen ruumiillinen syntymisensä totuus olisikaan 
kylliksi ihmeellinen, niin hänelle on ihmeellistä kaikki se, mikä tapahtuu hänen 
taivaallisen Isänsä pyhien lakien mukaisesti, joista Saarnaaja sanoo: "Minä tulin 
tietämään, että kaikki, mitä Jumala tekee, pysyy iäti. Ei ole siihen lisäämistä eikä siitä 
vähentämistä. Ja Jumala on sen niin tehnyt, että häntä peljättäisiin". (Saar. 3: 14.) 

- Teiltä puuttuu jumalanpelko. Siksi te viisaudessanne koetatte omalla tavallanne 
selittää Kristuksen ihmiseksi tuloa, ja teidän selityksenne ovat teennäisyytensä 
vuoksi ristiriitaisia ja antavat aihetta niille, jotka eivät usko Jumalaan, pilkata 
Kristuksen ihmiseksi tulemista. 

»Jollei Kristuksen ihmiseksi tuleminen olisi käynyt inhimillisten lakien mukaisesti, 
niin Paavali ei olisi voinut sanoa: "Kristuksen piti kaikessa tulla veljiensä kaltaiseksi". 
Siinä suhteessa hän olisi oleellisesti eronnut teistä ihmisistä. Hänen ruumistaan ei 
olisi luotu samalla tavalla kuin teidän ruumistanne. Mutta Paavali on oikeassa. 

Kristus on kaikessa teidän kaltaisenne, yksin hänen ruumiinsakin on syntynyt samalla 
tavalla kuin teidän. 

» Nyt minä sinun pyynnöstäsi puhun muutamista katolisen kirkon 
uskonkappaleista, jotka liittyvät tähän. Sinähän olit katolinen pappi. On siis 
ymmärrettävää, että erikoisesti haluat tietää, mikä katolisen kirkon opetus vastaa 
totuutta ja mikä on erehdystä. 

» Katolinen kirkko opettaa, että Jeesuksen äiti oli "perisynnistä" vapaa. Se on 
oikein. Mutta se ei ole oikein samasta syystä kuin sinun entinen kirkkosi väittää. 
Mariassakin, niinkuin monissa muissa entisajan ihmisissä, joille Jumala oli antanut 
jonkin suuren tehtävän täytettäväksi, oli taivaallinen henki ruumiillistuneena. 

Samoin oli laita Eenokin, Aabrahamin, Mooseksen, Eliaan ja monen muun, joista 
ölen jo sinulle puhunut. Samoin oli laita Johanneksen, Kristuksen edeltä kävijän, 
jonka ruumiiseen Elias syntyi uudestaan. Mariassa ei siis ollut Jumalasta luopunutta 
henkeä, vaan Jumalalle uskollinen henki. Hän oli vapaa lankeemuksen synnistä, joka 
rasittaa kaikkia muita maallisia olentoja. Tätä "perisyntiä" hänellä ei ollut. 

» Mutta aivan väärä on se katolisen kirkon oppi, että Maria olisi ollut vapaa 
kaikista, yksin pienimmistäkin synneistä. Ei kukaan ihminen ole vapaa sellaisista 
synneistä, joita te nimitätte inhimillisiksi ja joilla ei ole mitään yhteyttä siihen syntiin, 
josta Kristuksen oli määrä lunastaa maailma - nimittäin Jumalasta luopumisen 
syntiin. Se on varsinainen synti. Kaikki muu on inhimillistä heikkoutta, josta 
Mariakaan ei ollut vapaa. Siitä huolimatta hän pysyi Jumalalle uskollisena, 
samoinkuin Mooseskin, tuo korkea taivaan henki, pysyi Jumalalle uskollisena, joskin 
hän useamman kerran ihmisenä erehtyi eikä sen vuoksi päässyt luvattuun maahan. 

» Siinäkin katolinen kirkko erehtyy, kun se väittää, että Maria Kristuksen 
syntymän jälkeen olisi vielä ollut neitsyt. Ei Maria ollut neitsyt, yhtä vähän kuin 
kukaan muukaan on lapsen syntymän jälkeen enää neitsyt. Mutta ennen Kristuksen 
syntymistä hän oli neitsyt. Lunastajalla piti olla äiti, joka ei aikaisemmin ollut 
synnyttänyt. Sitä tarkoittavat profeetan sanat: "Katso, neitsyt tulee raskaaksi ja 
synnyttää pojan". 

» Ei ole myöskään totuuden mukaista, kun katolinen kirkko väittää, ettei Marialla 
Jeesuksen syntymän jälkeen olisi enää ollut muita lapsia. Minkä vuoksi hän 
esikoisensa syntymän jälkeen olisi luopunut äidin oikeuksistaan, ja Joosef 
kieltäytynyt isän ja puolison oikeuksista? Eiväthän Kristuksen jälkeen syntyneet 
sisarukset millään tavalla vahingoittaneet Kristuksen persoonaa tai hänen 
elämäänsä, hänen oppiansa tai hänen tekojansa. 

» Kun Uudessa Testamentissa eri paikoissa puhutaan Jeesuksen veljistä ja 
sisarista, niin tarkoitetaan hänen täysiä veljiään ja sisariaan eikä "sukulaisia", 
niinkuin katolinen kirkko voimalla ja väellä koettaa todistaa. Jos he olisivat olleet 
Kristuksen "sukulaisia", niin ei heitä sanottaisi "veljiksi" ja "sisariksi", vaan 
"sukulaisiksi". Vai luuletteko, ettei silloisessa kielessä olisi ollut sanaa, joka olisi 
tarkoittanut "sukulaista"? Ettehän toki voine sitä vakavissanne väittää. Sillä 
sanotaanhan kaksitoistavuotiaasta Jeesuksesta, että hänen vanhempansa etsivät 

häntä "sukulaisten" ja tuttavien parista. Tässä siis, missä oli kysymys todellisista 
"sukulaisista", evankelista käyttää myöskin sanaa "sukulainen". Kun sama 
evankelista myöhemmin kirjoittaa: "Ja hänen äitinsä ja veljensä tulivat häntä 
tapaamaan." (Luuk. 8: 19.), niin hän ei suinkaan tahdo, sillä sanoa, että nämä veljet 
olivat vain "sukulaisia", jotka tulivat yhdessä hänen äitinsä kanssa. Ja ne, jotka 
ilmoittivat Jeesukselle äidin ja veljien tulon, sanoivat samoin: "Sinun äitisi ja "veljesi" 
seisovat ulkona ja tahtovat nähdä sinua". Samoin Matteus ja Markus kertovat, että 
hänen "äitinsä" ja "veljensä" tulivat hänen luokseen. Olisivatko kaikki kolme 
evankelistaa käyttäneet sanaa "veljet", tarkoittaessaan "sukulasia", vaikka he 
olisivat voineet ja heidän olisi pitänytkin käyttää sanaa sukulaiset? On järjetöntä 
olettaa jotakin sellaista. 

» Edelleen Matteus sanoo puhuessaan Jeesuksen esiintymisestä 
kotikaupungissaan Nasaretissa: "Ja hän tuli kotikaupunkiinsa ja opetti heidän 
synagogassaan, niin että he hämmästyivät ja sanoivat: Mistä hänellä on tämä viisaus 
ja nämä voimalliset teot? Eikö tämä ole se rakentajan poika? Eikö hänen äitinsä ole 
nimeltään Maria ja hänen veljensä Jaakob ja Joosef ja Simon ja Juudas? Ja eivätkö 
hänen sisarensa ole kaikki meidän parissamme? Mistä Sitten hänelle on tämä 
kaikki?" (Matt. 13: 54-56.) - Voiko kukaan järkevä ihminen väittää, että tässä 
kertomuksessa tarkoitettaisiin Jeesuksen isällä, äidillä, veljillä ja sisarilla vain 
"sukulaisia"? Samoinkuin tässä tarkoitetaan Jeesuksen todellista isää ja äitiä, 
tarkoitetaan myöskin hänen oikeita veljiään ja sisariaan. Ja mitä hyötyä siitä olisi, jos 
tässä lueteltaisiin hänen "sukulaisiaan"? Nasaretin asukkaat ihmettelivät Jeesuksen 
oppia ja ihmetöitä. Ja he kysyivät samoinkuin tekin joskus samanlaisessa 
tapauksessa: Mistä hänelle on kaikki tämä? Hänen isänsä, Joosef, on yksinkertainen 
rakentaja. Hänen äitinsä, Maria, on yksinkertainen nainen, eivätkä hänen 
sisaruksensakaan ole millään tavalla herättäneet huomiota. Sillä hänen veljensä, 
Jaakob ja Joosef ja Simon ja Juudas, hehän ovat joka päivä meidän parissamme, 
emmekä me ole tähän saakka huomanneet heissä mitään erikoista. Eivät hänen 
sisarensakaan, jotka elävät meidän paikkakunnallamme, eroa millään tavalla muista 
Nasaretin naisista. Mitenkä Jeesus yksin koko sisarusjoukossa on saanut noin 
ihmeellisiä lahjoja? On järjetöntä väittää, että tässä tarkoitettaisiin Jeesuksen 
"veljillä" ja "sisarilla" vain "sukulaisia", eikä kukaan voikaan sitä väittää, ellei hänellä 
ole erikoisia syitä siihen. Siitä näet miten käy, kun yritetään tukea valhetta toisella 
valheella. Katolinen kirkko on omaksunut sen väärän opin, että Maria pysyi 
neitsyenä, vaikka hän oli synnyttänyt Jeesuksen. Siitä oli seurauksena, ettei hänellä 
saanut olla muitakaan lapsia. Mutta raamattu puhuu monessa kohtaa Jeesuksen 
veljistä ja sisarista, ja koska tämä soti Marian neitseellisyysoppia vastaan, niin oli 

pakko leimata Jeesuksen todelliset veljet ja sisaret "sukulaisiksi". Sillä muutenhan 
oppi Marian neitseellisyydestä sekä paavin erehtymättömyydestä ei olisi pitänyt 
paikkaansa. 

»Jeesuksen syntymä tapahtui aivan samoinkuin minkä muun lapsen hyvänsä. 
Vastasyntynyttä lasta syötettiin, hoidettiin ja myöhemmin vieroitettiin aivan 
samoinkuin kaikkia muitakin. 

» Enkelien sanoma paimenille, heidän tervehdyskäyntinsä ihmisten pelastajan 
luona, Jeesuksen käynti temppelissä ja tietäjien tulo itäiseltä maalta, kaikki tämä 
tapahtui siten kuin teidän raamattunne kertoo. Tietäjät olivat Jumalan työaseita, 
joille Hän oli antanut suuret psyykilliset lahjat. He julistivat omassa kotimaassaan 
oikeaa Jumalan uskoa ja harjoittaessaan yhteyttä hyvän henkimaailman kanssa 
heille oli ilmoitettu monia lunastusta koskevia totuuksia. Sama henkimaailma, joka 
ilmoitti paimenille vapahtajan syntymän, oli heillekin julistanut tämän ilosanoman. 

Jo aikaisemmin olivat Jumalan lähettiläät ennustaneet Kristuksen syntyvän. Heitä 
kehoitettiin lähtemään matkaan ja etsimään lasta, johon Jumalan poika oli 
ruumiillistunut. Paikkaa ei heille ilmoitettu, sanottiin vaan, että valo kulkisi heidän 
edellään ja viittoisi heille tietä. Ei yksin tietäjät, vaan monet muutkin näkivät tämän 
valon, joka kulki loistavana tähtenä heidän edellään. Se johdatti heitä samalla tavalla 
kuin pilvenpatsas aikanaan Moosesta ja israelilaisia. Tietäjät saapuivat ensin 
Jerusalemiin Herodeksen luo. Se oli Jumalan sallimus. Siten oli maalliselle ruhtinaalle 
ilmoitettava koko luomakunnan kuninkaan syntyminen, jotta profeettojen ennustus 
Betlehemin lasten kohtalosta kävisi toteen. Tässäkin Kristusta vastustavat 
henkimaailman voimat sekaantuivat asiaan, herättivät Herodeksessa pelkoa ja 
yllyttivät häntä murhauttamaan kaikki poikalapset, jotta samalla vastasyntynyt 
totuuden julistaja tuhoutuisi. 

» Tietäjät saapuivat Betlehemiin sen jälkeen, kun Jeesus oli viety temppeliin 
Sakariaan nähtäväksi. Lapsen vanhemmat olivat yhdessä lapsen kanssa palanneet 
Jerusalemista takaisin Betlehemiin. Siellä he aikoivat vielä viipyä joitakin päiviä 
jatkaakseen matkaa Nasaretiin. Heti heidän tultuaan Betlehemiin saapuivat tietäjät. 
Kun nämä olivat lähteneet, varustautuivat lapsen vanhemmatkin kotimatkalle. 

Silloin Jumalan lähettiläs käski Joosefin lähteä äidin ja lapsen kera Egyptiin. Sillä 
Herodes, joka oli saanut tiedon juutalaisten uuden kuninkaan syntymästä, oli 
päättänyt raivata hänet tieltä. 

»Jeesus-Iapsen lapsuus muodostui samanlaiseksi kuin toistenkin lasten. Hän oppi 
kävelemään ja puhumaan ja hän leikki niinkuin lasten on tapana leikkiä. Hänellä oli 
samanlaisia pieniä vikoja kuin yleensä lapsissa. Sitten pojan järki alkoi kehittyä. 

Koska hänessä oli korkein kaikista henkiolennoista ruumiillistuneena, oli hän 
henkisiltä lahjoiltaan hyvin etevä. Mutta siitä huolimatta hänen täytyi opiskella 
niinkuin kaikkien muidenkin, yksin kaikkein etevimpienkin. Lapsena hän oppi 
tuntemaan Jumalan samoinkuin sinäkin, nimittäin vanhempiensa ja opettajiensa 
välityksellä. Hän kuuli saarnattavan Jumalasta kotikaupunkinsa synagogassa. Hän 
keskusteli sen johdosta, mitä hän kuuli, vanhempiensa ja opettajiensa kanssa, ja he 
selittivät hänelle mitä hän ei ymmärtänyt tai mikä ei tuntunut hänestä oikealta. 

» Hän joutui myös kiusauksiin, niinkuin kaikki ihmislapset, ja nämä kiusaukset 
olivat hänen lapsellisten voimiensa mukaiset. Hän voitti ne niin pian kuin hän oppi 
ymmärtämään mikä oli pahaa. Mutta hänkin erehtyi heikkoudesta, samoinkuin 
paraskin lapsi. Joka kerta kun poika voitti kiusauksen, sai hän Jumalalta uutta 
voimaa. Mutta samassa määrin kuin hänen sisäinen vastustuskykynsä kasvoi, 
kasvoivat myös pahojen voimien hyökkäykset. Siten on laita kaikkien ihmisten. 
Tässäkään suhteessa ei siis Jeesus ollut poikkeusasemassa. Sillä koko ihmiskunnalle 
yhteinen on se laki, että ihmisen vastustusvoima kasvaa joka kerta kun hän voittaa 
pahan, mutta pahan voima kasvaa silloin myöskin, niin että hurskaan ihmisen elämä 
muuttuu alituiseksi taisteluksi Jumalaa vastustavia voimia vastaan. Ihmisen elämä on 
alituista sotaa maan päällä. 

» Sitä myöten kuin Jeesus varttui, alkoi hän taistella monia erehdyksiä vastaan, 
jotka ilmenivät juutalaisten uskonnossa. Nuo erehdykset olivat aikojen kuluessa 
syntyneet siten, että juutalainen kirkko oli liittänyt ihmisten omia ajatuksia ja 
lisäyksiä Jumalan lakiin. 

» Niin pian kuin Jeesus oppi itse lukemaan ja ymmärtämään Vanhan Testamentin 
alkuperäisiä kirjoja, huomasi hän, että juutalaisten kirjanoppineiden selitykset 
monesta raamatun kohdasta olivat aivan väärät. Ja kun hän lapsen viattomalla 
mielellä ilmaisi vakaumuksensa vanhemmilleen tai opettajilleen, sai hän ankaria 
nuhteita osakseen. Juuri näitä juutalaisen kirkon oppia vastustavia mielipiteitään 
kaksitoistavuotias poika esitti Jerusalemin temppelissä papeille, teki heille 
kysymyksiä ja vastasi heidän kysymyksiinsä oman käsityskantansa mukaan. 

» Tässä suhteessa hän kylläkin oli "ihmelapsi". Teillä on ihmelapsia monella eri 
alalla. Jeesus oli ihmelapsi siinä merkityksessä, että hän ymmärsi Jumalan 
lunastustyön totuudet. Mutta hän oli ihminen, niinkuin kaikki muutkin. Aluksi hän ei 
tiennyt, kuka hän oli ja mikä hänen tehtävänsä ihmisenä oli. 

» Mutta niin pian kuin hänen järkensä alkoi kasvaa, kehittyivät myöskin hänen 
psyykilliset lahjansa. Hänellä oli selvänäköisyyden ja selväkuuloisuuden lahja. 

pienestä alusta ne kehittyivät täydellisyyteen. Niiden välityksellä hän pääsi 
henkimaailman yhteyteen, hän saattoi nähdä henkiolentoja ja kuulla heidän 
äänensä. Nämä lahjat, jotka tulivat kasvavassa nuorukaisessa ilmi, eivät olleet 
mitään uutta. Monet ennen häntä olivat omistaneet ne. Mutta ne kehittyivät 
Jumalan lähettämässä nuorukaisessa kaikkein korkeimpaan asteeseen, mikä 
ihmiselle yleensä on mahdollista. 

» Henkimaailman välityksellä hän maallisen elämänsä aikana sai tietää kaiken sen 
mikä oli välttämätöntä hänen tehtävänsä täyttämiseen. Sillä ihmisenä hän tiesi siitä 
yhtä vähän kuin muutkin. Hänellä ei ollut mitään muistoa aikaisemmasta 
elämästään, jolloin hän oli ollut korkea Jumalan henki, sillä hengen ruumiillistuessa 
aineelliseen ruumiiseen muisto aikaisemmasta elämästä katoaa. 

» Sen, mitä Kristus siis maallisen elämänsä aikana opetti, oli hän saanut 
henkimaailmalta samoinkuin Mooseskin. 

» Siten poika varttui nuorukaiseksi ja mieheksi. län mukana lisääntyivät myös 
hänen tietonsa, ei vain ne tiedot, joita jokainen ihminen iän mukana saavuttaa, vaan 
ennen kaikkea ne tiedot, joita hän vastaanotti Jumalan hengiltä. Samassa määrässä 
hän varttui myös hyvyydessä, josta raamattunne puhuu seuraavin sanoin: "Jeesus 
varttui viisaudessa ja iässä ja armossa Jumalan ja ihmisten edessä". (Luuk. 2: 52.) 

» Se oli todellista edistymistä. Kristus ei ihmisenä ollut alusta alkaen täydellinen, 
sillä ei mikään henki ihmisen ruumiissa voi olla täydellinen. Sillä aine itsessään on 
epätäydellinen. Myöskin hengen, joka tunkeutuu puhtaana ja täydellisenä 
aineelliseen kuoreen, tulee ihmisruumiissa pyrkiä yhä täydellisemmäksi taistelemalla 
pahuutta vastaan, joka koettaa vetää häntä alaspäin. Jokaisen ihmisruumiin 
heikkoudet ja epätäydellisyydet vaikuttavat henkeen, ja täydellisenkin hengen, 
täytyy niitä vastaan taistella voimatta koskaan vapautua niistä kokonaan niin kauan 
kuin hän on ihminen. Sellainen on ihmisluonne. Kristuskaan ei siinä suhteessa ollut 
poikkeus. Hänen täytyi viimeiseen hengenvetoonsa asti taistella epätäydellisyyttä 
vastaan ja inhimillisessä heikkoudessaan hän ei aina jaksanut vastustaa pahuutta. 
Getsemanen puutarhassa tämä voimakas voittaja oli niin heikko, että hän rukoili Isää 
ottamaan häneltä pois kärsimyksen kalkin, joskin hän lisäsi: Älköön kuitenkaan 
tapahtuko minun tahtoni vaan sinun! Hän tiesi, että hänen tuli kärsiä. Tässä puhuu 
siis heikko, epätäydellinen ihminen, joka pelkää tuskallista kuolemaa ja koettaa sitä 
vastustaa. Täydellinen henki olisi sanonut: "Isä, salli minun kärsiä niin paljon kuin 
sinä tahdot ja hyväksi näet. Minä ölen valmis kestämään". Hän ei olisi sanonut: Ota 
pois minulta kalkki! -Ja hän oli heikko ihminen valittaessaan ristillä seuraavin 
sanoin: "Jumalani, Jumalani, miksi minut hylkäsit?" Näin ei olisi täydellinen ihminen 

valittanut. Mutta niin täydellistä ei ole olemassa. Silloin ihminen ei olisi enää 
ihminen eikä ruumis olisi enää ainetta. 

» Paavali on ilmaissut tämän totuuden kirjeessä heprealaisille seuraavin sanoin, 
jotka kaikuvat hyvin vastenmielisiltä niiden korvissa, jotka pitävät Kristusta Jumalana 
ja väittävät, että hän oli synnitön eikä koskaan vastustanut Jumalaa. Hän sanoo: "Ja 
lihansa päivinä hän väkevällä huudolla ja kyynelillä uhrasi rukouksia ja anomuksia 
sille, joka voi hänet kuolemasta pelastaa; ja hänen rukouksensa kuultiin hänen 
jumalanpelkonsa tähden. Ja niin hän, vaikka oli Poika, oppi siitä, mitä hän kärsi, 
kuuliaisuuden, ja kun oli täydelliseksi tullut, tuli hän iankaikkisen autuuden 
aikaansaajaksi kaikille, jotka ovat hänelle kuuliaiset". (Hebr. 5: 7-9.) 

» Nämä sanat todistavat yksityiskohtiaan myöten kaiken sen, mitä aikaisemmin 
ölen sinulle sanonut. 

» Selittäessäni Jumalan lunastussuunnitelmaa mainitsin sen tosiseikan, että 
korkeintakin henkeä, joka on tullut ihmiseksi, uhkaa se vaara, että pahan voima voi 
hänet voittaa ja viekoitella luopumaan Jumalasta. Tämä vaara uhkasi myös Kristusta. 
Hän tunsi sen koko suuruudessaan. Useita kertoja hän oli vähällä sortua pahan 
hengen hyökkäysten alle. Siihen viittaa Paavali yllämainitussa kirjeessään, kun hän 
sanoo, että Kristus huutaen ja kyyneliä vuodattaen pyysi Jumalaa pelastamaan 
hänet kuolemasta. Siinä ei tarkoiteta ruumiillista kuolemaa, sillä Paavali sanoo, että 
Jumala kuuli hänen rukouksensa. Hän pelasti Kristuksen siis kuolemasta, jota hän 
niin suuresti pelkäsi. Pelastiko Jumala hänet maallisesta kuolemasta ja maallisesta 
kuolemanpelosta? Ei. Maallisen kuolemantuskan ja maallisen kuoleman kalkin Hän 
salli hänen tyhjentää pohjaa myöten. Toisenlaisesta kuolemasta siis Kristus pelastui. 
- Sinä tiedät, että sana "kuolema" melkein joka kohdassa raamattua ja varsinkin 
Paavalin kirjeissä tarkoittaa "hengellistä kuolemaa" eli luopumista Jumalasta. Tätä 
vaaraa Kristus pelkäsi jo silloin, kun hänellä ei ollut vielä aavistustakaan 
ristinkuolemastaan. Niin äärettömästi paha henki häntä kiusasi. Raamatussa ei 
kerrota mitään Kristuksen jokapäiväisestä taistelusta Manalan voimia vastaan, jotka 
kaikella tavalla koettivat heikontaa hänen voimaansa ja saada hänet luopumaan 
Jumalasta. Koska hän kyynelsilmin rukoili Jumalaa ja pyysi Hänen apuaan, kun 
Lucifer joukkoineen ahdisti häntä, ja koska hän pelkäsi, ettei jaksaisi ajan pitkään 
häntä vastustaa, niin te voitte käsittää, että häntäkin uhkasi Jumalasta luopumisen 
vaara. Sillä jollei sitä mahdollisuutta olisi ollut, niin hänen ei olisi tarvinnut pelätä 
Manalan hyökkäyksiä ja vielä vähemmän väkevästi huutaen ja kyyneliä vuodattaen 
rukoilla apua Jumalalta. - Lucifer, joka tiesi, kuka Kristus oli, ei olisi voinut olla niin 
typerä, että hän koko sotajoukollaan olisi hyökännyt häntä vastaan, ellei hänellä olisi 

ollut mahdollisuutta voittaa häntä. Siksi Luciferin hyökkäykset eivät koskaan 
kohdistu itse Jumalaan, vaan Jumalan luomiin. Ja koska Lucifer, joka oli lähinnä 
korkein Jumalan luomista, oli luopunut Hänestä, niin miksikä ei korkeinkin näistä 
hengistä olisi voinut luopua, varsinkin nyt, kun hän heikkona ihmisenä taisteli 
Manalan voimia vastaan. Paha henki tietää tarkalleen, mitä se tekee, eikä se ryhdy 
mihinkään mikä on aivan turhaa. 

» Paavali tuo tässä kohdassa esille myöskin sen totuuden, että Kristuksella oli 
inhimillisiä vikoja ja heikkouksia. Sillä hän sanoo, että Kristus, vaikka hän oli Jumalan 
poika, oppi kärsimystensä kautta kuuliaisuutta. Siis Kristuksenkin piti ihmisenä oppia 
kuuliaisuutta. Siis ei hänkään aina seurannut sitä, minkä hän tiesi olevan parasta. 
Mutta rangaistus, jota hän heikkona ihmisenä sai kärsiä pienimmästäkin 
tottelemattomuudesta, opetti hänelle vähitellen kuuliaisuutta, ja siten hän saavutti 
täydellisyyden täyttääkseen kaikkein suurimman kuuliaisuuden vaatimuksen 
- kärsimällä ristinkuoleman. 

» Sehän puoli Kristuksessa on niin suurta ja ihmeellistä, että vaikka hän oli 
Jumalan poika, niin hänen täytyi sittenkin ihmisenä taistella samoja heikkouksia ja 
erehdyksiä vastaan kuin muidenkin ihmisten, ja että hän siitä huolimatta saattoi 
voittaa pahuuden vallan. Hänen täytyi kestää pahan hengen kauheimmatkin 
hyökkäykset, ja pelosta, että hän voisi tulla voitetuksi, hän rukoili Jumalalta apua. 
Siksi hän omasta kokemuksestaan tietää, miten avuttomia te heikot ihmiset olette. 
"Sillä ei meillä ole sellainen ylimmäinen pappi, joka ei voi sääliä meidän 
heikkouksiamme, vaan joka on ollut kaikessa kiusattu samalla lailla kuin mekin, 
kuitenkin ilman syntiä". (Hebr. 4: 15.) "Synnillä" tässä ei tarkoiteta inhimillistä 
heikkoutta, jota vailla ei ainoakaan ihminen ole, ei edes Kristuskaan, - vaan se 
tarkoittaa sellaista syntiä, joka erottaa meidät Jumalasta ja jonka rangaistuksena on 
kuolema. Kristus ei ollut langennut Jumalasta eikä hän ihmisenäkään luopunut 
Jumalasta. Hän ei tehnyt syntiä, joka on "kuolemaksi", niinkuin apostoli Johannes 
sitä nimittää. Muuten hän oli kaikessa ihmisten kaltainen, hän oli inhimillisesti 
heikko ja hairahtuvainen. Sillä hairahtuminen on heikkoutta. Se, joka ei koskaan 
hairahdu, ei ole koskaan heikko. 

» Se aika, jolloin Johannes Kastaja esiintyi julkisesti saarnaten parannusta, oli 
myös Kristukselle ratkaiseva. Sillä sitä ennen hän ei ollut tietoinen Messias 
kutsumuksestaan. Mutta kun hän tapasi Johanneksen, ja tämä esitti hänet 
kansanjoukolle Jumalan karitsana, joka ottaa pois maailman synnin, niin hän 
ymmärsi, kuka hän oli ja sai heti myös Jumalalta itseltään todistuksen: "Sinä ölet 
minun rakas poikani; sinuun minä ölen mielistynyt". 

» Nyt oli hetki tullut, jolloin Jumalan henkimaailmakin sai selittää Kristukselle 
hänen elämäntehtäväänsä. Hänelle sanottiin, että hän oli korkein luoduista hengistä, 
Jumalan esikoinen. Hänelle opetettiin, että hänen tuli julistaa Jumalan totuutta, että 
hänen piti vastustaa pahan hengen hyökkäyksiä, että paha henki taisteli kaikin 
voimin häntä vastaan eikä jättäisi häntä rauhaan ennenkuin hän kuolisi ristillä, 
niinkuin profeetat olivat ennustaneet. Mutta vasta Sitten, kun Kristuksen henki 
ristillä oli eronnut hänen ruumiistaan, hän sai tietää, mitä hän lopullisesti voitti 
voittaessaan pahan hengen. 

» Pimeyden valta tunnusti Kristuksen Jumalan pojaksi ja lähetiksi, jonka tuli 
oppinsa kautta johdattaa ihmiskuntaa Jumalan luo ja olla valmis kuolemaan 
totuuden puolesta. Mutta että Kristus vain ristinkuolemallaan saattoi voittaa 
Manalan, sitä ei Luciferikaan tiennyt. Jos hän olisi tiennyt totuuden, niin hän ei olisi 
saattanut Kristusta kiusaukseen eikä kiirehdyttänyt hänen kuolemaansa. Mutta hän 
luuli häntä vain totuuden julistajaksi ja tahtoi sen vuoksi mahdollisimman pian 
saattaa hänet vaarattomaksi. Jos hänen ei onnistuisi saada Kristusta luopumaan 
Jumalasta, niin hän toivoi voivansa keskeyttää hänen toimensa totuudenjulistajana 
siten, että hän valmisti hänelle häpeällisen ristinkuoleman. Lucifer arveli, että oppi, 
jota ristiinnaulittu ihminen oli julistanut, unohtuisi pian ihmisten keskuudesta. Sillä 
pitihän heidän olettaa, että Jumalan poika, joksi Kristus itseään nimitti, saisi niin 
paljon voimaa Jumalalta, että hän voisi pelastaa itsensä näin häpeällisestä 
kuolemasta. Jos hän ei siihen pystynyt, niin hänen kuollessaan hänen oppinsa 
kadottaisi myös voimansa. Siten Lucifer oli laskenut. 

» Kristus tiesi siis nyt, kuka hän oli ja miten suuri tehtävä hänelle oli uskottu. 
Mutta ennenkuin hän ryhtyi työhönsä, oli hänen voimansa pantava koetukselle, 
samoinkuin kaikkien entistenkin Jumalan työaseiden. Hänen tuli näyttää, oliko hän 
tärkeän ja vastuunalaisen tehtävänsä tasalla. Siksi Jumalan henki kuljetti hänet 
erämaahan. 

» Täällä Pimeyden vallat hyökkäsivät ankarasti häntä vastaan. Ei kukaan ollut 
hänen apunaan eikä tuntenut häntä. Ei ainoakaan äidin, sisarusten tai ystävien 
lohduttava sana tavannut häntä. Ja kuitenkin ihminen kaipaa juuri vaikeassa 
sieluntuskassaan säälivää, osanottavaa ja tukevaa ihmistä. Ei ketään sellaista hänellä 
erämaassa ollut. Villit eläimet ulvoivat hänen ympärillään ja Manalan henget 
ilmestyivät hänen eteensä. Hän kuuli heidän viekoittelevan, lupaavan ja uhkaavan. 
Kaikin keinoin, joilla ihmistä vain voi vietellä, he viettelivät häntä. Luciferilla on 
taitavat kätyrinsä kaikilla pahuuden eri aloilla. Pelkuruuden, epäuskon ja epäilyksen 
henget koettivat riistää häneltä uskon siihen tehtävään, jonka Jumala oli hänelle 

antanut ja saada hänet epäilemään omaa itseänsä ja jumalallista alkuperäänsä. 

Vihan henget koettivat nostattaa hänen mielessään katkeruutta Jumalaa kohtaan, 
koska Hän antoi hänen kitua erämaassa. Elämänilon henget esittivät hänelle 
viekoittelevina kuvina, mikä suuri ero oli olemassa tämän kaamean erämaan ja 
inhimillisten ilojen ja riemujen välillä. - Mutta kaikki nämä henget esiintyivät valon 
enkelien hahmossa ja väittivät olevansa hänen ystäviään. 

» Nämä viettelijähenget olivat jakaneet osansa erittäin taitavasti. Epäilyksen 
henget olivat kaikkein voimakkaimmat ja ilmestyivät yhä uudestaan. Mitenkä Jumala 
saattoi lähettää esikoisensa erämaahan näkemään nälkää ja kärsimään sieluntuskia? 
Eivätkö hyvien henkien sanomat, Johannes Kastajan tervehdys ja Jumalan ääni 
Jordanin rannalla, eivätkö ne kaikki olleet vain erehdystä tai pahan hengen 
viekoitusta? Eikö hän ollut joutunut suuren erehdyksen valtaan, luullessaan olevansa 
Jumalan poika? 

» Tähän seikkaan Manalan hyökkäys pääasiallisesti keskittyi. Ihmisen pojan usko 
jumalalliseen alkuperäänsä oli tuhottava. Jos se onnistuisi, niin Lucifer olisi voittanut. 
Sillä se, joka epäilee omaa tehtäväänsä, joutuu hukkaan. 

» Neljäkymmentä päivää ja neljäkymmentä yötä kesti pahan hengen hyökkäys. 
Hänen uhrinsa oli avuttomana hänen vallassaan; sielullinen tuska, vavisutti hänen 
jäseniään ja nälkä ja unettomuus kalvoivat hänen ruumistaan. Hänellä ei ollut 
minkäänlaista ravintoa. Hän paastosi, ei vapaasta tahdosta, vaan siksi, ettei ollut 
mitään syötävää. Ei muuta kuin hiekkaa ja kiviä niin pitkälle kuin silmä kantoi. 

» Mutta kaikki Manalan henget ponnistivat turhaan voimiaan saadakseen Jeesus 
Nasaretilaisen lankeamaan, vaikka nälkä ja jano oli saattaneet hänen ruumiinsa niin 
heikoksi, ettei hän pysynyt enää pystyssä. Yhä uudestaan hän rukoili kyynelsilmin 
Isältään apua, jotta Hän varjelisi häntä lankeamasta ja antaisi hänelle voimaa kestää 
pahan hengen viekoituksia loppuun saakka. 

» Viimeisenä päivänä, kun Manalan henget eivät olleet saaneet valtaansa 
kiusattua uhriaan, tuli itse Pimeyden ruhtinas hänen luokseen. Monessa asiassa hän 
on asiantuntija. Varsinkin hän on taitava tekemään helvetillisiä ihmeitä. Hän seisoo 
nälästä vapisevan Jeesuksen edessä ja sanoo: "Sinä luulet olevasi Jumalan poika? Jos 
se ölet, niin sinun ei tarvitse nähdä nälkää, vaan voit käskeä, että nämä kivet 
muuttuvat leiviksi. Mutta siihen sinä et kykene, sinä harhaanjohdettu ihminen, ja 
harhaluulosi vuoksi sinun täytyy nääntyä täällä nälkään. Ihmeitä et voi tehdä, et ole 
niitä tehnyt etkä tulekkaan tekemään. Ja sittenkin kuvittelet mielessäsi olevasi 
Jumalan poika. Katso minua, minä ölen saman Jumalan poika, mutta ölen luopunut 



207 


siitä Jumalasta, joka julmuudessaan on saattanut sinut näin kurjaksi. Minä voin 
tehdä ihmeitä. Sitä voimaa ei sinun Jumalasi voi minulta riistää. Minä voin muuttaa 
nämä kivet leiviksi. Minä annan sinulle syötävää. Saatpa nähdä, että voin sen tehdä. 
Luovu hänestä, joka antaa sinun täällä kuolla nälkään! Tule luokseni, niin annan 
sinulle "maailman parhaat herkut". 

» "Mene pois, saatana, en halua sinun leipääsi enkä huoli siitä, vaikka voisit 
muuttaa nämä kivet leiviksi. Minä odotan ihmesanaa Jumalalta. Se sana saapuu 
aikanaan ja tuo minulle ruokaa niin etten menehdy". 

» Mutta niin helposti ei paha henki väistynyt. 

» Hyvä! - sanoi hän - jollet tahdo tehdä ihmettä minun nähteni etkä ota minulta 
leipää vastaan, niin voit valita toisen tien, jotta tietäisit, oletko Jumalan poika. Sillä 
minä tahtoisin todistaa sinulle, ettet sinä ole Jumalan poika. Tästä itsepetoksesta 
tahtoisin sinut vapauttaa. Katso, tässä on pyhäkön harja. Sinne minä vien sinut, jotta 
heittäytyisit alas. Sillä Jumalan pojillehan on luvattu, että enkelit tällaisessa 
tapauksissa kantavat heitä käsillään. Yritä siis! Sinä tiedät, että en aio sinua auttaa. 
Sillä minä tahdon todistaa sinulle, ettet ole Jumalan poika. Ja minä ölen varma, että 
heittäytyessäsi alas jäät murskattuna maahan makaamaan. Mutta yritä kuitenkin. Ei 
Jumalakaan voi vaatia, että sokeasti uskot olevasi Jumalan poika. Pitäähän sinun toki 
edes kerran kokeilla, jos tahdot järkeäsi seurata. Jos vahingoittumatta suoriudut 
kokeesta, niin minäkin uskon sinuun. Mutta jos kuolet, niin voit olla iloinen, että heti 
vapauduit kuoleman kautta siitä petoksesta, jota sinulle on uskoteltu, etkä jäänyt 
elämään tällaisessa harhaluulossa ja lopulta pettyneenä ja ihmisten kiroamana 
joutunut perikatoon. 

» Keräten kaikki voimansa viikkokausia kiusaantunut uhri vastaa: "Jumalaani minä 
en kiusaa. En tällä tavalla tahdo todistaa olevani Jumalan poika. Jumalani saa itse 
todistaa minut pojakseen siten kuin Hän tahtoo sen tehdä. Hän antaa siitä 
todistuksen, sen saat itse nähdä". 

» Kuultuaan nämä sanat Lucifer, Jumalan toinen, langennut poika, väistyi hetkeksi 
vanhemman, Jumalalle uskollisen veljensä luota. Hän ei voinut saada mitään aikaan 
ihmeitä tekevällä voimallaan, koska hänen uhrinsa ei tahtonut hyötyä hänen 
ihmeistään eikä itsekään halunnut tehdä ihmeitä. 

Mutta Lucifer ei kadottanut vielä toivoaan. Hänellä oli toinenkin syötti, jolla hän 
aina oli saavuttanut erinomaisia tuloksia: maailma oli hänen omansa. Koko 
aineellinen maailma oli hänen valtansa alla. Hän saattoi lahjoittaa maailman 
valtakunnat keile hän halusi. Hän saattoi itse määrätä, antoiko hän valtakunnan 

babylonialaiselle Nebukadnesarille vai roomalaiselle Tiberiukselle vai nasarealaiselle 
Jeesukselle. Kaikki, joille hän tähän saakka oli antanut maailman valtakunnat, olivat 
olleet hänen vasallejaan ja totelleet hänen käskyjään... Ja maalliset valtakunnat 
viekoittelevine loistoineen kulkivat kuin elokuvat ihmisenpojan kuumeisten silmien 
ohi... "Katso, tämän kaiken minä annan sinulle. Valitse itse, minkä haluat; sinä sen 
saat. Mutta sinun on tunnustettava minut herrakseni. Näissä valtakunnissa, jotka nyt 
näit, ölen minä ensimmäinen ja pysyn ensimmäisenä. Mutta sinä saat olla toinen". 

» "Mene pois, saatana! - Minä kumarran vain yhtä herraa - Jumalaani!" 

» Lucifer oli hävinnyt taistelussa. Hän oli luullut voittavansa, sillä hän oli viime 
päivien kuluessa kuullut uhrinsa usein tuskissaan huutavan Jumalaa avuksensa. 
Kuitenkin olivat silloin vain Luciferin kätyrit olleet työssä. Mutta nyt hän oli itse 
saapunut voittaakseen linnoituksen, jonka hän luuli olevan kypsän antautumaan ja 
jossa nälkä oli hänen voimakkaana liittolaisenaan. Mutta hän olikin erehtynyt. 
Hengellisin asein ja inhimillisin viekoituksin oli turha koettaa voittaa ihmisenpoikaa. 

- Mutta yksi taisteluväline oli Luciferilla vielä jäljellä, joka saattoi kaikki ihmiset 
vapisemaan ja antautumaan. Tämä taisteluväline oli ruumiillinen kipu. Hän tahtoi 
koettaa kaikkein vaikeinta. Olihan hänellä yllin kyllin inhimillisiä kätyreitä 
palveluksessaan, oppineita ja oppimattomia, kuninkaitaja maaherroja, hengellisiä ja 
maallisia vallanpitäjiä. Sen täytyi onnistua. Hän keksisi parhaimman tilaisuuden 
suunnitelmansa toteuttamiseen. Siksi sanoo teidän raamattunne: "Ja kun hän oli 
kaiken kiusattavansa kiusannut, poistui perkele hänen luotaan ajaksi". (Luuk. 4: 13.) 

» Paavali ajatteli etupäässä juuri niitä kiusauksia, joilla perkele kiusasi Jeesusta 
erämaassa, kun hän sanoi, että Kristus "väkevällä huudolla ja kyynelillä uhrasi 
rukouksia ja anomuksia sille, joka voi hänet kuolemasta pelastaa". 

» Sinä näet, että Jumala ei lahjoita suuria lahjojaan. Ne ovat koettelemusten 
kautta voitettavat. Kristuksenkin täytyi ihmisenä ansaita se voima, jota hän suurta 
tehtäväänsä varten tarvitsi. Hänelle ei annettu mitään ilmaiseksi. Mutta joka kerta, 
kun oli voitokkaasti kamppaillut pahan hengen kanssa, sai hän palkaksi Jumalan 
voimaa. Siten tapahtui myöskin taistelun jälkeen erämaassa. "Enkeleitä tuli hänen 
tykönsä ja ne tekivät hänelle palvelusta." (Matt. 4: 11.) - He toivat hänelle myöskin 
maallista leipää, jota vailla hän oli ollut neljäkymmentä päivää. Nyt, kun Jumalan 
lähettiläät muuttivat kivet leiviksi, otti hän ne Jumalaa kiittäen vastaan. Hänen oli 
täytynyt kieltäytyä silloin, kun perkele tarjosi niitä hänelle. 

» Kestettyään ensimmäisen koetuksensa Jeesus aloitti julkisen opettajatoimensa. 
Hän keräsi muutamia köyhiä, yksinkertaisia miehiä, jotka olivat halukkaat ottamaan 

vastaan totuuden. Te tunnette heidät apostolien nimellä. Jeesuksen tarkoituksena 
oli ilmoittaa heille lunastuksen salaisuudet. Mutta hyvinkin pian kävi ilmi, että he 
olivat oman aikansa heikkoja lapsia, jotka eivät voineet ymmärtää muuta kuin 
pienen osan totuudesta. 

» Kaikkein ensimmäiseksi Jeesuksen piti todistaa sekä opetuslapsilleen että 
kansalle, että Jumala oli lähettänyt hänet maan päälle. Hänen tuli sanoa heille kuka 
hän oli ja mitä hän tahtoi sekä todistaa sanansa Hänen voimallaan, jonka 
lähettämäksi hän itseään sanoi. 

» Samoin oli Mooseksenkin laita, jonka tehtävä kaikessa oli aivan sama kuin 
tulevan Kristuksenkin. Kristukseen Mooses viittasikin sanoessaan: "Sinun 
keskuudestasi Herra, sinun Jumalasi herättää sinulle profeetan, minun kaltaiseni." (5 
Moos. 18: 15.) - Mooseksen tehtävänä oli Jumalan lähettiläänä johdattaa Israelin 
kansa orjuuden maasta luvattuun maahan. Heidän sortajansa olivat egyptiläiset, 
joita faarao hallitsi. Orjat, joita Kristuksen oli määrä vapauttaa orjuudesta, olivat 
Jumalasta luopuneita henkiä. Heidän sortajansa olivat Tuonelan vallat, joita Lucifer 
hallitsi. Mooseksen tehtävän onnistuminen riippui kahdesta seikasta: ensiksikin piti 
orjien itse haluta lähteä pois orjuuden maasta ja antautua Mooseksen johdettaviksi. 
Kun tämä tehtävä oli suoritettu, niin jäi Moosekselle vielä toinen paljoa vaikeampi 
tehtävä. Hänen tuli pakoittaa egyptiläiset ja kuningas faarao suostumaan 
israelilaisten lähtöön. Sillä luonnollista oli, etteivät faarao ja hänen kansansa 
vapaaehtoisesti luopuneet halvoista orjistansa ja orjattaristansa. 

» Niinpä Kristuksenkin lunastustyö riippui kahdesta seikasta: ensiksi piti hänenkin 
koettaa vaikuttaa niihin pahuuden vallassa riutuviin henkiin, jotka olivat 
ihmisasteelle ruumiillistuneet, jotta he haluaisivat luopua pahuudesta. Mutta Sitten 
oli vielä vaikein tehtävä jäljellä, pakoittaa Lucifer päästämään vapaiksi ne henget, 
jotka halusivat palata Jumalan luo. 

» Nämä molemmat tehtävät olivat sekä Mooseksella että Kristuksella jyrkästi 
eroitetut toisistaan. 

» Mitä Moosekseen tuli, niin täytyi hänen ennen kaikkea pitää puoliaan faaraota 
vastaan, ei taipua eikä antaa uhkausten eikä viekoittelujen estää häntä 
suorittamasta Jumalan määräämää tehtävää eikä ehdoin tahdoin tehdä tyhjäksi 
Jumalan pelastussuunnitelmaa. Israelin kansalla oli oma tehtävänsä, sen piti haluta 
pois Egyptistä ja olla valmiina lähtöön. Jumala salli heidän Sitten lopullisesti voittaa 
faaraon, niin että Israelin kansan vapautus todellakin toteutui. Millä tavalla Jumala 

antoi heille tämän voiton, sitä ei Mooseksen yhtä vähän kuin kansankaan tarvinnut 
tietää. Se oli Jumalan salaisuus. 

» Samoin oli Kristuksenkin laita. Hänenkin oli turha ilmaista kansalle, millä tavalla 
lunastuksen tuli tapahtua. Hänen piti vain julistaa heille, että pelastuksen aika 
lähestyi, että heidän piti valmistua pelastukseen ja että Jumala oli lähettänyt hänet 
pelastamaan heidät. 

» Kristuksen tuli omasta puolestaan huolehtia siitä, ettei hän joutunut pahan 
voiman valtaan, joka koetti kaikin keinoin saada hänet luopumaan Jumalasta sekä 
jumalallisesta tehtävästään. Kristuksen, samoinkuin Mooseksenkin, piti olla 
varuillaan, etteivät ne, jotka hänen tuli voittaa, voittaisi häntä. Jos hän pysyisi lujasti 
puolustusasemassaan Luciferin hyökkäyksiä vastaan, niin Jumala määräisi, millä 
tavalla hän voittaisi hänet ja hänen hyökkäyksensä. Olihan luonnollista, ettei Kristus 
ihmisenä voinut hyökätä henkiä vastaan. Ihmiset voivat vain puolustautua pahojen 
henkien hyökkäyksiä vastaan, kun nämä kuiskauksin, viekoituksin, pelotuksin tai 
ulkonaisin keinoin sekä inhimillisten kätyrien avulla koettavat houkutella heitä. 
Kristus saattoi siis hyökätä pahaa henkeä vastaan vain henkiolentona maallisen 
kuolemansa jälkeen. Sitten vasta saatettiin sanoa: "Astui alas Tuonelaan". 

» Oien sanonut sinulle, että Kristus ihmisenä olisi voinut joutua Luciferin valtaan. 
Silloin Pimeyden ruhtinas olisi voittanut Jumalan esikoisen. Siinä tapauksessa Jumala 
olisi antanut jonkun muun korkeimmista taivaanruhtinaista tulla ihmiseksi ja sallinut 
hänen täyttää lunastustyön, mikä Jumalan esikoiselta heikkona ihmisenä oli 
epäonnistunut. 

» Sinä kauhistut sitä ajatusta, että Kristus olisi voinut joutua pahan hengen 
valtaan. Ja kuitenkin se on totta. Te ette osaa antaa oikeata arvoa taivaallisen Isänne 
rajattomalle rakkaudelle, Hänen, joka ei säälinyt esikoistaan, vaan rakkaudesta 
teihin pani alttiiksi hänet, vaikka Hän olisi voinut kadottaa hänet samoinkuin 
toisetkin poikansa. Te ette voi myöskään kuvailla mielessänne, miten kova se 
taistelu oli, jota Kristuksen täytyi teidän tähtenne käydä Tuonelaa vastaan, 
voidakseen lunastaa teidät. Paha henki voi silmänräpäyksessä saada teidät 
luopumaan Jumalasta. Sen ei tarvitse muuta kuin tarjota teille kourallinen rahaa, 
inhimillinen kunnianosoitus tai aistillinen nautinto, voittaakseen teidät. — Mutta 
Kristusta, teidän vanhinta veljeänne vastaan hyökkäsi koko Tuonelan väki ja heidän 
mukanaan itse Lucifer. Eikä sitä tapahtunut vain kerran ja hetken aikaa, vaan yhä 
uudestaan ja uudestaan koko ihmiselämän ajan. Pimeyden vallat lähettivät toisen 
joukon toisensa jälkeen tätä ihmisenpoikaa vastaan ja lopuksi he käyttivät aseenaan 
suurinta inhimillistä kidutusta mitä voi mielessään kuvitella, kunnes hän heitti 

henkensä ristillä. Ihmisenä he ottivat hänet hengiltä, mutta he eivät voineet saada 
häntä luopumaan Jumalasta. Lucifer ei voinut saada mitään aikaan. Ja kuitenkin hän, 
jota vastaan koko pimeyden valta hyökkäsi, oli ihminen niinkuin tekin kaikessa 
teidän kaltaisenne. 

» Tämä on oikea kuva Lunastajasta ja näin hän suoritti lunastustyönsä. 

» Samoinkuin Mooseksen tuli kaikkein ensimmäiseksi ilmoittaa israelilaisille, että 
Jumala oli lähettänyt hänet ja määrännyt hänet pelastajaksi ja käskenyt hänen 
todistaa sanansa ihmetöillä - samoin Kristuksenkin velvollisuus oli ilmoittaa kansalle, 
kuka hän oli ja mikä hänen tehtävänsä oli. Hänenkin piti todistaa ihmetöillä 
lunastustehtävänsä. 

» Kuka oli Kristusja keneksi hän itsensä ilmoitti? - "Minä ölen Kristus, elävän 
Jumalan poika". — Näin hän todisti itsestään. Ja samaa Jumalakin todisti hänestä: 
"Tämä on minun rakas poikani, johon minä ölen mielistynyt". - Kristus oli siis 
Jumalan poika eikä hän tahtonutkaan olla mitään muuta. Hän ei ollut Jumala. Hän ei 
koskaan sanonut: Minä ölen Jumala. Hän ei koskaan väittänyt olevansa Jumalan 
kaltainen missään suhteessa. Hän ei koskaan väsy vakuuttamasta, ettei hän voi 
mitään itsestään tehdä, ettei hän itse puhu eikä voi itse suorittaa ihmetekoja. Isä 
antaa hänelle voimaa parantaa sairaita ja herättää kuolleita. Kaikessa hän seuraa 
Isän tahtoa ja kaikki hän tekee sinä hetkenä, jonka Isä on määrännyt. 

» Samoinkuin maaherra, jonka hallitsija on asettanut virkaansa, hänen nimessään 
ja hänen käskystään suorittaa tehtäväänsä ja saa toimia vain hänelle annettujen 
tehtävien rajoissa, samoin Kristuskin. Ja vaikka hallitsija siirtäisi koko valtansa 
maaherralle, niin ei maaherralla itsellään sittenkään ole valtaa. Hallitsija voi hänet 
milloin hyvänsä eroittaa toimesta. Siten Joosef oli faaraon maaherra. Hän oli saanut 
rajattoman vallan. Merkiksi siitä, että faarao oli siirtänyt kuninkaallisen valtansa 
Joosefille, hän oli antanut hänelle sinettisormuksensa sekä kuninkaalliset vaatteet. 
Sormuksella Joosefin piti painaa sinetti asiakirjoihinsa, jotta ne olisivat kuninkaallisia 
asiakirjoja. Puvultaan hän oli faaraon kaltainen. Mutta hän ei ollut ylin hallitsija. Se 
oli faarao ja sinä hän pysyi. Joosef oli Egyptin hallitsijan nimittämä maaherra, joskin 
hänellä oli täysi kuninkaan valta. Hänellä ei ollut kuninkaan valtaa itsestään. 

Kuningas oli vapaasta tahdostaan sen hänelle antanut. Kuningas saattoi sitä 
mielensä mukaan rajoittaa tai riistää sen kokonaan Joosefilta ja antaa jollekin 
muulle. 

» Tämä kuva selittää yksinkertaisimmalla ja selvimmällä tavalla Kristuksen 
suhteen Jumalaan. Jumala on kaiken Herra ja Luoja. Hän on myöskin Jumalan pojan 

Herraja Luoja. Jumala on itsessään, ikuinen, kaikkivaltias ja kaikkitietävä. Poika ei 
sitä ole. Isä on asettanut pojan luomakunnan herraksi ja ennen kaikkea vihkinyt 
hänet lunastustyöhön. Mutta itsestään ei pojalla ole mitään, ei olemassaoloaan, ei 
maaherran virkaansa eikä mitään voimaa. Kaikki Isä on hänelle antanut. Vaikka 
pojalla taivaassa onkin jumalallinen valta, niin on hän yhtä vähän Jumala kuin Joosef 
oli faarao. 

» Tämä totuus esiintyy raamatussa niin selvästi, että täytyy ihmetellä, mitenkä 
ihmiset ovat voineet tehdä Kristuksesta "Jumalan", vaikka Isä ja kaiken luodun Herra 
vakuuttaa juhlallisesti: "Minä ölen Herra eikä muuta Jumalaa ole". 

» Kristilliset kirkot, jotka tunnustavat Kristuksen Jumalaksi ja kaikessa Isän 
vertaiseksi, eivät uskalla väittää, että Kristus itse olisi sanonut olevansa "Jumala". 
Mutta he vetoavat siihen, että hän nimitti itseään "Jumalan pojaksi". He 
arvostelevat samoinkuin ylimmäiset papit, kirjanoppineet ja fariseukset, joista 
raamatussa sanotaan: "Sen tähden he vielä enemmän tavoittelivat häntä 
tappaaksensa, kun hän ei ainoastaan kumonnut sabattia, vaan myös sanoi Jumalaa 
Isäkseen, tehden itsensä Jumalan vertaiseksi". (Joh. 5: 18.) 

» Kristus ei kuitenkaan vastustanut sitä syytöstä, että hän aivan erikoisella tavalla 
väitti olevansa Jumalan poika. Hän oli "Jumalan poika" toisella tavalla kuin kukaan 
muu "Jumalan pojista" tai Jumalan henkiolennoista. Hän ei ollut ainoastaan korkein 
Jumalan luomista henkiolennoista, vaan myöskin ainoa henkiolento, jonka 
hengellisen ruumiin Jumala on luonut. Toiset Jumalan pojat olivat saaneet vain 
henkensä Jumalalta, mutta heidän hengellisen ruumiinsa oli Jumalan esikoinen 
luonut. Kristus ei ollut siis ainoastaan Jumalan "esikoinen", vaan myöskin ainoa, joka 
koko olemukseltaan oli Jumalan suoranainen luoma, "Esikoinen". 

» Myöskin toisesta syystä hän oli aivan erikoisella tavalla Jumalan poika. Hänelle 
yksin Jumala oli uskonut luomisen työn. Hän oli antanut hänelle valtakunnassaan 
saman aseman kuin faarao Joosefille Egyptissä. 

» Siinä siis juutalaiset olivat oikeassa: Kristus nimitti itseään aivan erikoisessa 
merkityksessä Jumalan pojaksi. Hän oli Jumalan oma poika. 

» Mutta sen sijaan Kristus vastusti mitä jyrkimmällä tavalla juutalaisia, kun he 
väittivät, että hän sanoi itseään Jumalan vertaiseksi. Kristus vakuutti kerta toisensa 
jälkeen, ettei hän itsestään ollut mitään eikä voinut mitään tehdä. Se, joka itsestään 
ei voi mitään, se ei myöskään voi olla Jumala, sehän on selvää. Niin johdonmukaisia 
täytyi toki ylimmäisten pappien ja kirjanoppineitten olla. He käsittivätkin mitä Jeesus 
tarkoitti, kun hän sanoi olevansa "Jumalan poika". Mutta he eivät tahtoneet olla 

ymmärtävinään. Hehän etsivät jotakin syytä voidakseen hänet tappaa. Eivätkä he 
voineet keksiä parempaa kuin väittää, että Kristus tekeytyi Jumalaksi nimittäessään 
itseään Jumalan pojaksi. Tästä tekosyystä he eivät tahtoneet mistään hinnasta 
luopua. Siksi olivatkin Kristuksen selitykset aivan turhat. 

» Se on totta, että Kristuksella oli kaikki valta taivaassa ja maan päällä. Mutta 
hänellä ei ollut itsellään siihen sen enempää oikeutta kuin Joosefilla siihen valtaan, 
mikä hänellä oli Egyptissä. Samoin yhtä vähän kuin Joosef ei ollut faarao, ei 
Kristuskaan ollut Jumala. 

» Isä yksin on Jumala eikä muuta Jumalaa ole. Isällä on kaikki valta eikä 
kenelläkään muulla. Isä voi mielensä mukaan siirtää valtansa jollekin henkiolennolle 
ja vaikuttaa hänessä ja hänen kauttansa. Jumala olisi siis voinut antaa sen vallan, 
jonka hän antoi Kristukselle, jollekin muullekin henkiolennolle. Hänen ei tarvinnut 
antaa sitä esikoiselleen. Ja samoja suuria ihmeitä, joita Kristus teki, olisi jokainen 
muukin voinut suorittaa, jos Jumala olisi antanut hänelle siihen voimaa. Kristushan 
itse sanoo, ettei ainoastaan hän voi ihmeitä tehdä, vaan jokainen, joka uskoo. "Joka 
uskoo minuun, myös hän on tekevä niitä tekoja, joita minä teen, ja suurempiakin, 
kuin ne ovat, hän on tekevä". (Joh. 14: 12.) Se joka uskoo Kristukseen, uskoo 
Jumalaan, mutta ei siksi, että Kristus itse olisi Jumala, vaan koska hän julistaa 
Jumalan oppia. "Sillä en minä itsestäni ole puhunut, vaan Isä, joka on minut 
lähettänyt, on itse antanut minulle käskyn, mitä minun pitää sanoman ja mitä 
puhuman". (Joh. 12: 49.) 

» Isän ja Kristuksen välillä vallitsee voimakas rakkauden side. Jokainen Jumalan 
luoma voi päästä tähän yhteyteen Isän kanssa. Sitähän Kristus rukoilee Jumalalta 
myöskin opetuslapsillensa. "Että he olisivat yhtä niinkuin me olemme yhtä - minä 
heissä ja sinä minussa - että he olisivat täydellisesti yhtä". (Joh. 17: 22-23.) 

» Sinä huomaat, miten järjetön sinun entinen kirkkosi on, kun se todistaessaan 
Kristuksen jumaluutta, nojautuu lauseeseen: "Isä ja minä olemme yhtä" - koska 
kuitenkin kaikki uskovaiset, voivat tulla yhteyteen Isän kanssa samoinkuin poikakin. 

» Kun liitätyhteen Kristuksen sanat, joissa hän puhuu suhteestaan Isäänsä, niin 
huomaat, miten väärin on sanoa Kristusta Jumalaksi, väittää häntä antajaksi, kun 
hän kuitenkin on vain vastaanottaja ja voi toisille antaa ainoastaan sen, minkä hän 
itse on saanut Jumalalta. - Samalla tavalla kuin juutalaiset syyttivät Kristusta 
jumalanpilkkaajaksi väittäen, että hän piti itseään Jumalan vertaisena, samoin 
pilkkaavat nykyään Jumalaa ne, jotka sanovat Kristusta Jumalaksi, vaikka hän itse ei 
sitä koskaan väittänyt. 

» Kristuksen oppi hänen omasta persoonastaan, hänen oppinsa alkuperästä ja 
hänen omasta vallastaan ja voimastaan, oli siis se, että kaikki oli Jumalasta lähtöisin. 
Itsestään hän ei ollut mitään. Hän ei ole Jumala. 

» Kaikkea valtaa Isä ei ollut antanut hänelle. Osan Hän oli pidättänyt itselleen. 
Sebedeuksen pojille Kristus sanoi: "Minun oikealla ja vasemmalla puolellani 
istuminen ei ole minun annettavissani, vaan se annetaan niille, joille minun Isäni on 
sen valmistanut". (Mat. 20: 23.) 

» Tuomiopäivää ei poika myöskään tiedä, ainoastaan Isä. "Mutta siitä päivästä ja 
hetkestä ei tiedä kukaan, eivät taivasten enkelit, eikä myöskään poika, vaan Isä 
yksin". (Mat. 24: 36.) 

»Jumala ei sallinut myöskään Kristuksen vapautua ristinkuoleman kidutuksesta. 
Siksi ei hänen rukouksensa tullut kuulluksi, kun hän Getsemanen puutarhassa 
rukoili, että Isä ottaisi pois häneltä tämän kärsimyksen kalkin. 

»Jeesuksen omaiset, apostolitja uskovaiset tunnustivat hänet vain "profeetaksi" 
- "Jumalan lähettämäksi". Hänen äitinsä tiesi kai enkelin ilmoituksen johdosta, että 
Jeesus oli yksi "Jumalan pojista". Mutta hän tiesi myöskin, että hän oli ihminen 
inhimillisine heikkouksineen. Hän ei hyväksynyt sitä tapaa, millä Jeesus julkisesti 
esiintyi ja julisti oppiaan. Hän tiesi myöskin, että Jeesuksen usko erosi suuresti 
juutalaisten opista. Mutta hän oli huolissaan siitä, että Jeesus saarnasi julkisesti 
oppiaan kansalle. Hän oli kuvitellut mielessään hänen tehtävänsä aivan toiseksi. Ja 
kun hän kuuli, että Jeesus saarnatessaan vastusti jyrkästi juutalaisten hengellisiä 
johtajia ja julkisesti väitti vääräksi moniaita kohtia heidän perinnäis-uskossaan, niin 
hän yhdessä poikiensa kanssa koetti estää häntä saarnaamasta. Hän koetti saada 
Jeesuksen palaamaan kotiin. Hän luuli siten voivansa hyvittää pappeja, 
kirjanoppineita ja fariseuksia, joita Jeesus oli loukannut. "Kun hänen omaisensa sen 
kuulivat, menivät he ottamaan häntä huostaansa; sillä he sanoivat: Hän on poissa 
suunniltaan". (Mark. 3: 21.) -"Sillä hänen veljensäkään eivät häneen uskoneet". 

(Joh. 7: 5.) 

On inhimillisesti ymmärrettävää, että Jeesuksen äiti ja veljet suhtautuivat täten 
hänen julkiseen esiintymiseensä. He pitivät juutalaisen kirkon oppia oikeana. He 
olivat siihen kasvatetut nuoruudestaan saakka. Heidän esi-isänsä olivat eläneet ja 
kuolleet tässä uskossa. Ja nyt heidän poikansa ja veljensä saarnasi julkisesti, että 
tämä usko monin kohdin oli väärä, - se oli näiden yksinkertaisten ja kokemattomien 
ihmisten mielestä sietämätöntä. He pitivät oikeana sitä, mitä papit heille sanoivat. 
Mutta toisaalta he pelkäsivät myös ihmisiä. Toiset osoittivat heitä sormella, koska he 

olivat sen miehen omaisia, joka hyökkäsi heidän isiensä uskontoa vastaan. Heidän 
kotiseutunsa synagogan esimies moitti heitä usein sen johdosta. He pelkäsivät 
myöskin, että se vaikuttaisi epäedullisesti heidän toimeentuloonsa. Erikoisen ankara 
isku oli se tieto, että kirkon ylin johto oli julistanut Jeesuksen pannaan ja uhkasi 
samoin myös kaikkia niitä, jotka pitivät hänen puoliaan ja tunnustivat hänet 
Messiaaksi. "Juutalaiset olivat jo sopineet keskenään, että se, joka tunnusti hänet 
Kristukseksi, oli erotettava synagogasta". (Joh. 9: 22.) 


»Juutalaiset papit varoittivat kansaa uskomasta Jeesukseen ja hänen oppiinsa. 

He käyttivät parjausta aseenaan. He nimittivät häntä "vääräksi profeetaksi", 
"riivatuksi", "kansan villitsijäksi", "juomariksi", "turmeltuneeksi ihmiseksi", joka söi 
ja joi syntisten ja publikaanien kanssa. Millä keinolla hyvänsä he koettivat tehdä 
vaarattomaksi sen, joka uhkasi heikontaa heidän vaikutusvaltaansa kansaan. He 
eivät voineet sietää, että kansan suuri joukko tunnusti uskonnolliseksi totuudeksi 
muuta kuin mitä he saarnasivat. Kansan piti uskoa heitä. Mitä he eivät uskoneet, sitä 
ei kansakaan saanut uskoa, muuten he olivat kirottuja. "Onko kukaan 
hallitusmiehistä uskonut häneen tai kukaan fariseuksista? Mutta tuo kansa, joka ei 
lakia tunne, on kirottu". (Joh. 7: 48, 49.) 


» Tämän vanhan virren kaikkien uskontokuntien papit virittävät, kun joku 
totuudenjulistaja uhkaa tuhota heidän vaikutusvaltansa kansaan. 

» Sinäkin saat kuulla tuota virttä veisattavan vielä paljoa kiihkeämmin kuin ennen, 
niin pian kuin ölet julkaissut ne totuudet, jotka ölen sinulle ilmoittanut. Silloin saat 
nähdä, miten kaikki se toistuu, mikä ennenkin tapahtui. Sillä palvelija ei ole parempi 
isäntäänsä. Sinua tullaan nimittännään luopioksi, vääräksi profeetaksi, mielisairaaksi, 
riivatuksi, turmeltuneeksi ihmiseksi. Omaisesikin tulevat sinua moittimaan. He 
sanovat sinulle, että sinun olisi pitänyt jättää kaikki ennalleen, ja että sen, mikä 
muille papeille kelpaa, pitäisi kelvata sinullekin. Mutta älä pelkää! Luota Jumalaan! 
Mitä ihmiset sinulle voivat? Mutta myös monelle sinä teet hyvän työn välittämällä 
heille totuutta. Monet papitkin. jotka lukevat kirjaasi, tulevat vakuuttuneiksi siitä, 
että se sisältää totuuden, vaikka he eivät uskallakaan sitä julkisesti tunnustaa. 
Samoin oli Kristuksenkin aikana. "Kuitenkin useat hallitusmiehistäkin uskoivat 
häneen, mutta fariseusten tähden he eivät sitä tunnustaneet, etteivät joutuisi 
synagogasta erotetuiksi. Sillä he rakastivat ihmiskunniaa enemmän kuin Jumalan 
kunniaa". (Joh. 12: 42, 43.) 


» Apostolitkaan eivät aina ymmärtäneet Mestariaan. Hekin olivat kuvitelleet 
Messiasta toisenlaiseksi. Hekään eivät tienneet, että "Jumalan poika" oli Jeesus 
Nasaretilaisena syntynyt maailmaan, kunnes he Pietarin tunnustuksen kautta eräänä 

päivänä pääsivät siitä selville. "Sinä ölet Kristus, elävän Jumalan poika". (Mat. 16: 
16.) Tähän vakaumukseen ei Pietari ollut kuitenkaan tullut Kristuksen sanojen ja 
tekojen eikä myöskään oman järkensä nojalla. Vaan Jumala oli sen hänelle 
ilmoittanut: "Ei liha eikä veri ole sitä sinulle ilmoittanut, vaan minun Isäni, joka on 
taivaissa". (Mat. 16: 17.) 

» Oien jo viitannut sinulle, millä tavalla Kristus sai vastaanottaa sanomia 
Jumalalta. Tahtoisin kuitenkin puhua siitä lähemmin, koska se on välttämätöntä, 
jotta voisit täydellisesti ymmärtää Kristuksen elämää ja toimintaa. Siten huomaat, 
ettei Kristuksessa tässäkään suhteessa ilmene mitään, mikä olisi täydel lisesti uutta 
eikä sellaisia, mitä ei koskaan ennen olisi tapahtunut. 

» Sinun tulee vain ajatella, millä tavalla Jumala aikaisemmin antoi työntekijöilleen 
tarvittavia ilmoituksia ja tehtäviä. Miten hän puhui Aabrahamille, lisakille ja 
Jaakobille. Miten Moosekselle ja Joosualle. Miten tuomareille, kuninkaille ja 
profeetoille. Miten Sakariaalle, Marialle ja Joosefille. Samalla tavalla Kristuksellekin. 
Siinä suhteessa Kristuksella ei ollut mitään etuja, joita ei edellisilläkin lähettiläillä ja 
työntekijöillä olisi ollut. Jumala salli henkimaailmansa tulla yhteyteen hänen 
kanssansa niinkuin kaikkien muidenkin, ja ilmoitti heidän kauttansa kaiken sen, mikä 
oli välttämätöntä Kristukselle, jotta hän voisi täyttää tehtävänsä. 

» Aivan samat edellytykset olivat tarpeen, jotta Kristus pääsisi yhteyteen 
henkimaailman kanssa, kuin yleensä ihmisten pyrkiessä henkien yhteyteen. 
Luonnollisestikin hänen mediumistiset kykynsä olivat erikoisen suuret. Sillä olihan 
hän korkein ja puhtain Jumalan luomista hengistä ihmisruumiissa. Sisäinen 
keskittyminen ja hengellinen syventyminen, josta ölen puhunut sinulle medioitten 
kehittämisen yhteydessä, oli Kristuksessa niin voimakas, ettei sitä samassa määrin 
ole kukaan ihminen saavuttanut. Ei kenelläkään mediolla ole myöskään ollut yhtä 
puhdasta ruumiillista elämänvoimaa kuin Kristuksella. Siksi hänelle oli annettu 
suurempia edellytyksiä päästä Jumalan henkimaailman yhteyteen kuin kenellekään 
muulle ihmiselle. 

» Kristuksella oli suoritettavanaan Jumalan valtakunnan hyväksi suurin tehtävä, 
mitä koskaan ihmiselle on annettu. Siksi täytyi Jumalan lähettää hänen avukseen 
suuri joukko henkiolentoja, joilla oli myöskin voimaa ja kykyä runsaassa määrin. 

» Hänen luokseen saapuivat voiman henget antamaan hänelle uutta voimaa, kun 
hänen oma voimansa taistelussa pahoja henkiä vastaan oli ehtynyt. Usein heidän 
mukanaan seurasivat toivon, ilon ja sielunrauhan henget. Toisen kerran taas 
Miikaelin sotajoukot tulivat hänen luokseen, kun Luciferin sotajoukot yrittivät saada 

Jeesuksen lankeamaan ja hänen hyökkäyksensä oli niin ankara, että se uhkasi tuhota 
kaiken inhimillisen vastustusvoiman. Totuuden ja älyn henget olivat toimessa, kun 
hänelle oli opetettava niitä oppeja, joita hänen tuli ilmoittaa kansalle Jumalan 
sanana tai kun hänen tuli saada selityksiä omiin kysymyksiinsä ja tehtäviinsä. 
Viisauden henget neuvoivat hänelle oikean tien, miten suorittaa yksityisiä 
tehtäviään. Mutta se tapahtui vasta Sitten, kun hän oli jännittänyt omat henkiset 
voimansa ylimmilleen löytämättä oikeaa tietä. Hänenkin tuli, niinkuin jokaisen 
ihmisen, auttaa itseään, jotta Jumala auttaisi häntä. Käytä ensin omia voimiasi 
pyrkiessäsi päämäärään, ja jos ne eivät riitä, Sitten vasta Jumala henkimaailmansa 
välityksellä auttaa sinua. Jumala ei salli kenenkään saada hyvää eikä voittaa hyvää 
vaivattomasti. Hän vaatii, että jokainen käyttää omaa persoonallista voimaansa. Sitä 
hän vaati Kristukseltakin. 

» Kun kysymyksessä oli sairaiden parantaminen, niin parantavat henget auttoivat 
häntä, jollei hänen oma luontainen kykynsä riittänyt parantamaan sairaan 
heikontunutta elämänvoimaa. Hänen tavattoman suuri persoonallinen 
parantamiskykynsä oli monessa sairaustapauksessa kyllin voimakas parantaakseen 
taudin, niin ettei parantavien henkien tarvinnut auttaa häntä. 

» Kuitenkaan ei Kristus parantanut kaikkia, jotka tahtoivat tulla parannetuksi. 
Monessa tapauksessa tauti on Jumalan rangaistus, jota sairaan tulee kestää 
lyhyemmän tai pitemmän aikaa. Selvänäköisyytensä tai selvätuntoisuutensa avulla 
Kristus tiesi joka tapauksessa, tuliko parantumisen tapahtua vai ei. Myöskin 
parantumisen ehtona oli usko Jumalaan ja Kristukseen, Jumalan lähettämään 
auttajaan. 

» Kaikki eivät myöskään pysyneet terveinä. Monet sairastuivat uudestaan 
entiseen tautiinsa, niin pian kuin he luopuivat uskostaan Jumalaan ja Kristukseen. 
Sillä parantumisen piti ensi sijassa olla todistuksena siitä totuudesta, jota Kristus 
julisti. 

» Mitä Kristuksen "kuolleista herättämiseen" tulee, täytyy minun sanoa jotain, 
mikä varmaankin hämmästyttää sinua suuresti. Kaikissa niissä tapauksissa, joissa 
puhutaan "kuolleista herättämisestä" niin hyvin Vanhassa kuin Uudessakin 
Testamentissa, ei ole kysymys ihmisistä, joiden henki on jo siirtynyt toiselle puolelle. 
Kuollut ei voi enää palata maan päälle. Hänen henkensä ei voi uudestaan tunkeutua 
ruumiiseen, josta hän maallisen kuoleman kautta on eronnut. Se on jumalallinen 
laki, josta ei ole poikkeusta. Niin pian kuin henki on toisella puolella, on maallinen 
elämä päättynyt. Ihmisen tämänpuolinen kohtalo on lopullisesti määrätty. Hän voi 
tulla uudestaan ihmiseksi vain jälleensyntymisen kautta. 

»Joka kerta kun Kristus herätti ihmisiä kuolleista, oli kysymys sellaisista, joiden 
henki tosin oli eronnut ruumiista, mutta sittenkin heikko elämänvoimanside yhdisti 
sen aineelliseen ruumiiseen. Tämä elämänvoimanside oli niin heikko, ettei eronnut 
henki olisi omin voimin eikä inhimillisin herätyskeinoin voinut palata ruumiiseen, ja 
siksi todellisen kuoleman olisikin pitänyt tapahtua niin pian kuin side olisi katkennut. 
Lasaruksella tämä elämänvoimanside oli niin heikko, ettei hänen ruumiissaan ollut 
enää senkään vertaa elinvoimaa, mikä olisi ollut tarpeen mätänemisprosessin 
ehkäisemiseksi. Ei siis ruumiinhaju eivätkä kuolemantäplät ole varmoja kuoleman 
merkkejä. 

» Kristuksen herättäessä kuolleita oli kysymys ainoastaan valekuolleista, sen 
todistivat hänen omat sanansa, kun hän herätti Jairuksen tyttären: "Tyttö ei ole 
kuollut, vaan nukkuu". (Mat. 9: 24.) Te arvelette, että Kristus ei tarkoittanut mitä 
hän sanoi. Mutta hän ei laskenut leikkiä silloin, kun hänen oli määrä antaa kansalle 
todistuksia jumalallisesta lähetystyöstään. — Puhuessaan apostoleilleen 
Lasaruksesta hän viittasi myös siihen, ettei ollut kysymys todellisesta kuolemasta. 
Sillä kun hän kuuli Lasaruksen sairastuneen, sanoi hän heille: "Ei tämä tauti ole 
kuolemaksi, vaan Jumalan kunniaksi". (Joh. 11: 4.) Ja kun Lasarus inhimillisesti 
katsoen oli kuollut, sanoi Jeesus jälleen: "Ystävämme Lasarus nukkuu, mutta minä 
menen herättämään hänet unesta". Mutta kun hänen apostolinsa eivät häntä oikein 
ymmärtäneet ja koska tuntui turhalta puhua siitä sen pitemmältä, niin Kristus sanoi: 
"Lasarus on kuollut". Siten hän ei tosin antanut oikeaa selitystä Lasaruksen 
tilanteesta. Mutta se oli ainoa selitys, jota opetuslapset saattoivat ymmärtää. Sillä 
tällä hetkellä Lasarus makasi jo haudassa, ja ihmiset luulivat hänen kuolleen. Jos 
kuolema olisi ollut todellinen, niin Kristus ei olisi muutamia päiviä aikaisemmin 
voinut sanoa, ettei Lasaruksen tauti ollut kuolemaksi. Ei hän myöskään olisi voinut 
sanoa sen jälkeen, kun Lasarus jo oli pantu hautaan: "Ystävämme nukkuu". 
Kummassakin tapauksessa Kristus puhui totta, koska ei ollut kysymys todellisesta 
kuolemasta, vaan valekuolleesta. 

» Mutta siitä huolimatta ei itse herättäminen ole sen pienempi teko, sillä sitä ei 
voitu ihmisvoimin suorittaa, ainoastaan Jumalan avulla. Samaa on sanottava kaikista 
niistä tapauksista, jolloin Kristus herätti kuolleita. Ihmisvoima ei riittänyt siihen. 
Jumalan henkiolennot olivat apuna. Heidän avullaan henki saattoi jälleen palata 
ruumiiseen. Kristus selvänäköisenä saattoi seurata henkiolentojen työtä, ja hänen 
kutsustaan valekuolleen henki palasi jälleen ruumiiseen, ja valekuollut heräsi. 

» Te ihmiset ette ajattele, että sellaista voi tapahtua Jumalan säätämien lakien 
mukaan. Se ei pidä paikkaansa ainoastaan niissä tapauksissa, joissa on kysymys 

kuolleista herättämisestä, vaan soveltuu Jeesuksen muihinkin ihmetöihin. Kun hän 
muutti veden viiniksi, niin silloinkin Jumalan henkimaailma suoritti työn. Siksi ei 
Kristus voinutkaan sitä tehdä sinä hetkenä, jolloin hänen äitinsä sitä toivoi. Hänen 
aikansa ei ollut vielä tullut siksi, että henkimaailma ei ollut vielä lopettanut siihen 
vaadittavaa työtä. Henkiolentojen työ vie aikaa. 

» Koska te ette ymmärrä näitä tapahtumia, niin on myöskin monen raamatun 
kohdan merkitys teille epäselvä ja siksi te käännätte ne väärin omalle kielellenne. 
Niinpä raamatun kertomuksessa Lasaruksen herätyksestä on lause, joka 
käännöksenä tuntuu teistä varmaan aivan käsittämättömältä. Se kuuluu: "Kun 
Jeesus näki Marian itkevän ja hänen kanssaan tulleiden juutalaisten itkevän, joutui 
hän hengessään syvän liikutuksen, valtaan ja vapisi". (Joh. 11: 33.) Toiset käänsivät: 
"Joutui hän kuohuksiin". Miksi Kristus joutuisi kuohuksiin tai vihastuisi, kun hän näki 
sisarten ja ystävien itkevän? - Ei, pitää olla: "Hänen henkensä värisi ja vapisi". Sillä 
kun henkiolennot lähestyvät teitä ja heidän voimakas elämänvoiman säteilynsä 
vaikuttaa teihin, silloin teidän ruumiinne värisee ja nytkähtelee. Se on mieluista 
nytkähtelyä, kun hyvät henkiolennot vaikuttavat teihin ja epämieluista, kun alhaiset 
henget toimivat. Sellainen värähtely vapisutti myöskin Kristuksen ruumista. 
Henkiolentojen väkevät elämänvoiman säteilyt toimivat hänessä ja vuodattivat 
häneen voimaa, ja kun hän huusi ääneensä: "Lasarus, tule ulos!" niin tämä säteily 
vaikutti valekuolleeseen. 

» Kristus saattoi täten herättää kuolleista vain silloin, kun hän Jumalan lähettien 
kautta oli saanut tietää, että se oli Jumalan tahto. Sillä kaikki Jumalan voimateot 
ilmenivät vain silloin, kun ne olivat Jumalan valtakunnan leviämiselle tai Hänen 
lähetilleen ja opilleen erikoisella tavalla hyödyksi. 

» Kristus ei puhunut julkisuudessa koskaan yhteydestään Jumalan henkimaailman 
kanssa. Vain silloin, kun hänen oli pakko mainita sitä, hän sen teki. Niinpä hän sanoi 
juutalaisille, kun nämä syyttivät hänen ajavan ulos henkiä riivatuista pahan voimalla, 
että hän teki sen Jumalan hengen voimalla. "Mutta jos minä Jumalan Hengen 
voimalla ajan ulos riivaajia, niin on Jumalan valtakunta tullut teidän tykönne". (Mat. 
12: 28.) 

» Harvinaisen korkealle kehittyneen selvänäköisyyden yhteydessä oli Jeesuksella 
myöskin kyky tuntea, millainen ihmisen hengellinen tila oli ja lukea hänen 
ajatuksensa. Kaikkina aikoina on ollut ihmisiä, joilla on ollut tämäntapainen lahja. 
Teidän aikanne ei sitä ymmärrä eikä varsinkaan ole selvillä siitä, että tällaiset ilmiöt 
riippuvat ikuisesti voimassa olevista laeista. 

» Kristuksessakin kaikki tämä tapahtui näiden lakien mukaisesti. Näitä lakeja hän 
otti myös huomioon valitessaan ajan ja paikan siten, että edellytykset henkien 
yhteyteen pääsemiseksi olivat mahdollisimman suotuisat. Hän, joka kehoitti 
ystäviään rukoilemaan hiljaisessa kammiossa, nousi itse vuorille viileinä ilta-jayö 
hetkinä. Sillä valo ja lämpö ja melu vaikuttavat epäedullisesti elämänvoiman 
muodostumiseen, jota tarvitaan henkimaailman yhteyteen pyrittäessä. Siksi hän etsi 
metsän tai puutarhan hiljaisuutta, pimeyttä ja yön viileyttä. 

» Kaiken senkin, mitä Kristus ennusti tulevista asioista, hän sai tietää ollessaan 
yhteydessä Isänsä henkimaailnnan kanssa. 

» Te olette tähän saakka olettaneet, että Jeesuksen ihmetyöt ja ennustukset 
todistavat hänen jumaluuttansa. Siinä te teette hyvin väärän johtopäätöksen. Te 
sekoitatte työntekijän ja työaseen toisiinsa. Jumala on työntekijä. Hänen tehtävänsä 
näkyvänä työaseena voi jokainen ihminen olla, jota vastoin näkymättömiä työaseita 
ovat ne Jumalan henkiolennot, jotka Hän on antanut ihmisille avuksi. Jos te 
ajattelisitte vain hiukankin, niin pitäisi teidän se itsekkin ymmärtää. Kun sinä 
saarnasit "Kristuksen jumaluudesta" ja koetit sitä todistaa hänen ihmeittensä ja 
ennustustensa nojalla, niin eikö sinun mieleesi juolahtanut verrata häntä niihin, joita 
Jumala aikaisemmin oli lähettänyt maan päälle? Eivätkö he suorittaneet samanlaisia 
ihmetekoja kuin Kristuskin? Olivatko Mooseksen ihmetyöt vähemmän arvoisia kuin 
Jeesuksen? Olivatko sellaiset ihmetyöt vähäisiä, kun sauva muuttui käärmeeksi ja 
vesi vereksi, kun egyptiläiset esikoiset surmattiin, kun israelilaiset kulkivat 
Punaisenmeren yli, kun Mooses iski sauvallaan vettä kalliosta, olivatko nuo 
Mooseksen ihmetyöt vähemmän arvoisia kuin Jeesuksen, kun hän muutti veden 
viiniksi, käveli merellä ja asetti myrskyn? Teidän tulisi pitää Moosestakin Jumalana, 
jos väitätte, että Jeesuksen teot todistivat hänen jumaluuttansa. Eivätkö monet 
ihmiset, jotka olivat Jumalan työaseita, parantaneet sairaita ja herättäneet 
"kuolleita"? Siinä tapauksessa pitäisi heidän kaikkien olla myös jumalia. Silloin 
Joosua, Elias, Elisa ja muut suuret Jumalan profeetat olivat myös jumalia. Silloin 
apostolitkin olivat jumalia, koska hetekivät samoja ihmetöitä kuin Kristus ja hänen 
sanojensa mukaan tulisivat tekemään vielä suurempia kuin hän itse. Te ette voi 
mainita minkäänlaisia Jeesuksen ihmetekoja, joita eivät muut ihmiset olisi Jumalan 
lähetteinä suorittaneet samalla tai samantapaisella tavalla. Te ette käsitä mikä 
tarkoitus Jumalalla on antaessaan lähettiensä suorittaa näitä ihmetekoja. Te ette 
tule ajatelleeksi, että Jumalan täytyy ikäänkuin valtuuttaa heidät työaseikseen 
antamalla heidän suorittaa ihmetöitä ennenkuin Hän voi vaatia, että ihmiset 
tunnustaisivat heitä Jumalan työaseiksi. 



221 


» Kaikki Jumalan lähetit ovat saaneet kärsiä paljon täyttäessään tehtäviänsä. 
Kaikilla oli katkera kärsimyksentie kuljettavanaan. He olivat Jumalan valon ja 
totuuden kantajia. Mutta pimeyden vallassa olevat ihmiset eivät sietäneet valoa. Se 
häikäisi heidän synnin sokaisemia silmiään. He kääntyivät pois valosta ja koettivat 
tuhota ne ihmiset, jotka olivat Jumalan valonkantajia. Siten on ollut kaikkina aikoina. 
Samoin on nykyäänkin, ja siten tulee olemaan niin kauan kuin on synnin sokaisemia 
ihmisiä, joiden silmät eivät siedä totuuden valoa. Pahat voimat ja pahuuden 
orjuuttamat ihmiset vihaavat valoa ja valonkantajia ja yrittävät kaikin voimin tuhota 
heidät. 

» Miten äärettömällä vimmalla pahuuden voima nousikaan maailman suurinta 
valonkantajaa vastaan voidakseen tehdä hänet vaarattomaksi! Miten katkera 
olikaan Kristuksen kärsimyksentie! 

» Ei kukaan ollut näkemässä Kristuksen taistelua pahaa vastaan. Siksi ei raamattu 
myöskään puhu siitä. Siinä annetaan vain niukka selostus Jeesuksen kiusauksesta 
erämaassa. Ja kuitenkin pahan hengen hyökkäykset olivat niin ankaria, ettei kukaan 
aikaisemmista Jumalan läheteistä olisi jaksanut pysyä uskollisena Jumalalle, jos Hän 
olisi sallinut Pimeyden voimien hyökätä yhtä suurella voimalla heitä kuin Jeesusta 
vastaan. 

» Mutta ne ruumiillisetkin kärsimykset, joita Jeesus sai kärsiä viimeiseen 
hengenvetoonsa saakka ristillä, olivat sellaisia, etteivät muut olisi jaksaneet niitä 
kestää, varsinkaan kun niihin yhtyi samalla sieluntuskiakin. 

» Kristukselle merkitsi kuitenkin hänen kärsimyksentiensä jotakin paljon 
korkeampaa kuin muille Jumalan profeetoille. Heidän tehtävänsä päättyi samalla 
kuin heidän maallinen elämänsäkin, jos he pysyivät uskollisina Jumalalle. Kristukselle 
merkitsi hänen maallinen kärsimyksensä vain hänen tehtävänsä osittaista 
täyttymistä. Tämän tehtävänsä pääosan hänen tuli täyttää maallisen kuolemansa 
jälkeen voittamalla pimeyden vallat. Ristinkuolema oli vain tämän voiton edellytys. 

Ei kuitenkaan ristinkuolema sellaisenaan, vaan se seikka, että hän jaksoi kestää 
ristinkuoleman luopumatta Jumalasta. Kristushan olisi voinut, vielä viimeisenä 
silmänräpäyksenä riippuessaan ristillä, luopua Jumalasta ja antautua pahan valtaan. 
Siinäkin tapauksessa hän olisi kuollut ristillä, mutta luopiona ja pahan hengen 
voittamana. Mutta hän seisoi lujana loppuun saakka vastustaen Luciferin helvetillisiä 
hyökkäyksiä. Jos Kristus ei olisi jaksanut vastustaa Luciferia, niin kaikki olisi ollut 
hukassa. Lunastussuunnitelma olisi epäonnistunut, ja Kristus olisi joutunut Pimeyden 
ruhtinaan valtaan. 

» Mutta kun Tuonelan voimat eivät voineet voittaa Kristusta ihmisenä enempää 
sielullisilla tuskilla kuin hirveillä ruumiillisillakaan kärsimyksillä, niin pelastustaistelun 
toinen osa alkoi niin pian kuin Jeesus oli eronnut maallisesta ruumiistaan. Hän, joka 
ihmisenä oli jaksanut puolustautua Tuonelan voimia vastaan, hyökkäsi nyt 
henkiolentona heitä vastaan voittaakseen heidät lopullisesti. Ratkaisevaa taistelua 
varten hän "astui alas Tuonelaan". 

Tahtoisin kuitenkin puhua vielä pitemmältä tämän maailman tärkeimmän taistelun 
ensimmäisestä osasta. Tahtoisin yhdessä sinun kanssasi käydä läpi ne ihmisenpojan 
kärsimykset, joita te "passioniksi" nimitätte. Te ihmiset panette aivan liian vähän 
arvoa niihin äärettömiin kärsimyksiin, joita Kristus sai teidän lunastukseksenne 
kärsiä. 

» lllalla ennen kuolemaansa oli Kristus opetuslapsineen koolla nauttiakseen 
ehtoollista. Pääsiäisateria, jota hän heidän kanssaan nautti, oli samalla 
jäähyväisateria. Mutta ken voi mitata ja tuntea sitä suurta sieluntuskaa, joka täällä 
vavisutti koko hänen olentoaan! - Jumalan henkiolentojen kautta hän oli saanut 
tietää, että kaikki valmistukset oli tehty hänen vangitsemisekseensa ja pikaiseen 
ristiinnaulitsemiseensa. Hän tiesi, että eräs hänen opetuslapsistaan oli hieronut 
kauppaa ylimmäisten pappien kanssa ja luvannut 30 hopearahasta toimittaa 
Mestarinsa heidän käsiinsä. Ja tässä petturi lepäsi nyt Kristuksen kanssa saman 
pöydän ääressä. He eivät näet istuneet pöydässä niinkuin te oletatte ja esitätte 
kuvissanne, vaan lepäsivät aina kolme yhdessä pienten pöytien ääressä 
eläintenvuodilla ja nojasivat toista kättä pielukseen ja toisella söivät, mitä heidän 
eteensä tuotiin. Kristuksen kanssa saman pöydän ääressä lepäsi Johannes ja Juudas: 
Johannes hänen vasemmalla puolellaan, nojaten päätään Mestarin rintaan, ja 
Juudas oikealla. Juudas ei uskaltanut nostaa katsettaan Mestariin, vaan hän ikävöi 
vain hetkeä, jolloin hän huomaamatta voisi poistua salista. 

» Miten Mestarin sydäntä vihlaisikaan, kun hän näki edessään pettäjänsä, jonka 
kamalan kuoleman hän tiesi jo edeltäkäsin. "Parempi olisi sille ihmiselle, että hän ei 
olisi syntynyt". - Jeesuksen silmiin nousivat kyyneleet hänen katsellessaan häntä. 
Hän rakasti tätä kadotettua veljeä. Hänen silmiensä eteen nousi näky, joka toteutuisi 
jo muutaman tunnin kuluttua. Hän näki Juudaan, joka tunsi pahan tekonsa, seisovan 
epätoivoissaan nuora kädessä puun alla, johon hän hirtti itsensä, ja hänen 
vieressään Luciferin valmiina riistämään syvyyteen sen hengen, jonka hän oli 
viekoitellut puoleensa. - Tämä näky sai Mestarin vapisemaan kauhusta. 

» Entä toiset apostolit? Lohduttivatko ja auttoivatko he häntä vaikeina 
kärsimyshetkinä? Hän näki kohtalonsa viimeisen päivän kulkevan sielunsa silmien 

ohi. Hän näki heidän kaikkien pakenevan hänen luotaan, hän näki Pietarin seisovan 
kuolemantuskasta vapisevana ovenvartijan edessä ja kieltävän Mestarinsa. Hän näki 
pahojen henkien tunkeutuvan ehtoollissalin ovelle ottaakseen valtaansa 
opetuslapset niin pian kuin he poistuivat salista, jotta heidän luottamuksensa 
Mestariin katoaisi eivätkä he voisi kuolemaantuomittua tukea eikä auttaa. 

- "Saatana on tavoitellut teitä valtaansa seuloakseen teitä niinkuin nisuja". - Miksi 
Lucifer sen teki? - Nyt vasta Lucifer oli Jumalan ilmoituksen kautta saanut tietää, 
mitä hän tässä taistelussa saattoi kadottaa. Vanhurskaudessaan Jumala ei salannut 
Luciferilta enää mitään, mitä hänen ja Kristuksen välisessä taistelussa tulisi 
ratkaistuksi, voisiko Tuonela pitää vallassaan langenneet henget. Jumala ilmoitti 
hänelle, että Kristus, jos hän kestäisi kuolemantuskansa, hyökkäisi henkiolentona 
yhdessä taivaallisten sotajoukkojen kera Tuonelaa vastaan, voittaisi hänet 

— Tuonelan ruhtinaan — ja riistäisi häneltä suuren osan hänen hallitsijaoikeuksiaan. 
Tämä tieto sai Luciferin vapisemaan. Hän vaati nyt, että Jumala, joka 
vanhurskaudessaan oli antanut hänelle rajattoman vallan langenneitten henkien yli, 
pysyisi täysin puolueettomana tässä ratkaisevassa taistelussa. Jumalan piti riistää 
kätensä Jeesukselta eikä suoda hänelle mitään inhimillistäkään apua, mutta sen 
sijaan antaa Luciferille itselleen täysin vapaat kädet. Jos Jumala suostuisi tähän 
vaatimukseen, niin Lucifer toivoi, ponnistamalla kaikki voimansa, voivansa vielä 
viime hetkessä lannistaa Jeesus Nasarealaisen ja saattaa hänet epätoivon valtaan. 

»Jumala täytti Luciferin vaatimuksen, mutta pidätti itselleen oikeuden vahvistaa 
Jeesuksen ruumiillista elämänvoimaa. Sillä ilman tätä vahvistusta Kristus olisi jo 
Getsemanessa kuollut eikä olisi voinut täyttää elämäntehtäväänsä. 

» Luciferin vaatimuksesta saivat kaikki sielulliset ja ruumiilliset kärsimykset 
keräytyä hänen vastustajansa pään päälle ja samalla hänen joukkonsa hyökätä koko 
voimallaan häntä ja hänen ystäviään vastaan. Kristukselle, joka seisoi nyt aivan yksin, 
oman opetuslapsensa pettämänä ja toisten hylkäämänä sekä heitettynä Jumalan 
avutta Luciferin armoille, valmistettiin siten loppu, joka oli vain Juudaksen arvoinen. 

»Jo tällä hetkellä, kun Juudas oli poistunut, ja Jeesus jakoi apostoleille leipää ja 
viiniä kuolemansa muistoksi sekä lausui heille jäähyväissanansa, vuosi hänen 
sydämensä verta. Hän oli ihminen, niinkuin tekin, eikä missään suhteessa 
paremmassa asemassa kuin tekään. Päinvastoin, hänellä ei ollut edes mitään 
sellaista, mikä tavallisesti kärsimyksen hetkinä tuottaa ihmisille lohdutusta ja antaa 
heille sisäistä voimaa. 

» Hän lähtee nyt keskellä yötä Getsemanen puutarhaan. Yö ei ole ihmisten 
ystävä, ei varsinkaan sen, joka kärsii. Opetuslapset, joihin pahat henget jo 

vaikuttavat, astuvat ääneti hänen rinnallaan odottaen pelolla, mitä on tapahtuva. 
Kristuskin on vaiti suuren sieluntuskansa painostamana. 

» Puutarhassa, yksinäisellä paikalla, jonka Kristus on valinnut rukouspaikakseen, 
odottaa jo Lucifer joukkonsa kera masentaakseen yhteisin voimin hänen mielensä. 
Nyt hetki on tullut, jonka Jumala on suonut Pimeyden ruhtinaalle. 

» Inhimillisin sanoin on mahdotonta tulkita niitä kauhuja, joilla Pimeyden ruhtinas 
nyt uhkaa uhriaan. Samalla tavalla Lucifer kiusatessaan erämaassa tätä 
ihmisenpoikaa näytti hänelle kaikki maailman valtakunnat ihanuudessaan, koettaen 
siten viekoitella hänet luopumaan Jumalasta, samalla tavalla hän nyt tuo hänen 
silmiensä eteen mitä hirvittävimmät kauhunkuvat. Hän antaa Jumalaa pilkkaavan ja 
pahuuteen vajonneen ihmiskunnan kulkea hänen silmiensä ohi kaikkine 
jumalattomine ja irstaine kuvineen. Toinen kaamea kuva seuraa toista.J Hän 
koettaa uskotella Jeesukselle millaisia hänen monivuotisen toimintansa hedelmät 
Jumalan valitun kansan keskuudessa ovat olleet, ja osoittaa pilkallisesti nauraen 
hänen opetuslapsiaan, joista yksi on tulossa pettääkseen hänet, ja toiset nukkuvat 
muutaman askeleen päässä kykenemättä tänä tuskallisena hetkenä sanallakaan 
lohduttamaan Mestariansa tai valvomaan hänen kanssaan. "Ja sellaisen 
ihmiskunnianko puolesta sinä tahdot kuolla oppisi todistukseksi?" — hän kuulee 
Luciferin kysyvän. "Ihmiskunnan puolesta, joka on herjannut Isääsi ja pitää sinua 
narrina, kun uhraat henkesi sellaisten rikollisten puolesta. -Ja millä tavalla sinä 
kuolet?" - Ja Sitten hän loihtii vapisevan uhrinsa silmien eteen hänen kärsimyksensä: 
vangitsemisen, opetuslasten paon, Pietarin, joka kieltää hänet, kansan, joka huutaa 
verenhimosta, vaikka se vielä muutamia päiviä aikaisemmin oli tervehtinyt häntä 
Hoosiannaa veisaten Jerusalemissa, kuolemantuomion, ruoskimisen, hirveät 
kidutukset, orjantappurakruunun, ristintien, ristiinnaulitsemisen — kaikki nuo 
kauhunkuvat, jotta hän masentuisi sieluIIisesti ja joutuisi epätoivon valtaan. Ja 
samalla toivottomuuden ja tuskan henget jyskyttivät kaameita ajatuksia tämän 
yksinäisen miehen aivoihin. Hänen suonensa kuohuvat, hänen ruumiinsa vapisee 
kuin kuumeenväreissä ja sydän on haljeta. Kuolemantuska valtaa hänet ja 
tuskanhien mukana tihkuu huokosista veripisaria, jotka valuvat maahan. 
Opetuslapset nukkuvat sillä aikaa kuin heidän Mestarinsa saa kestää niin ääretöntä 
tuskaa. 

» Teidän raamattunne kuvaa Jeesuksen kärsimyshistorian muutamalla piirteellä, 
joten ette saa läheskään oikeata käsitystä siitä, mitä sielullisia ja ruumiillisia 
kärsimyksiä Vapahtajan oli kestettävä. Pahimpia kidutuksia ei teidän raamatussanne 
lainkaan mainita. Niinpä sivuutetaan vaitiololla ne hirvittävät hetket, jotka Jeesus 

vietti maaherran maanalaisissa kellareissa. Näihin kosteisiin, ummehtuneisiin luoliin, 
joissa vilisi inhottavia eläimiä, sotamiehet laahasivat Jeesuksen sen jälkeen, kun 
häntä oli ruoskittu ja pilkattu, orjantappurakruunu painettu hänen päähänsä, suolaa 
ripotettu niihin syviin haavoihin, joita ruoskaniskut olivat repineet hänen 
ruumiiseensa, ja hänen kätensä sidottu, jotta hän ei voisi poistaa suolaa haavoista 
eikä saada lievitystä äärettömille tuskilleen. 

» Ei koskaan kukaan ihminen ole kärsinyt sellaista kidutusta kuin tämä ihmiseksi 
tullut Jumalan poika. Tuonelan henget olivat maallisten kätyriensä välityksellä 
tuottaneet hänelle kauheaa kärsimystä, sillä he tiesivät, että hän oli heidän pahin 
vihollisensa maan päällä. Mutta ruumiilliset tuskat eivät vetäneet vertoja niille 
sielullisille tuskille, joita hän sai kestää. Vieläpä ruumiilliset ja sielulliset kärsimykset 
ahdistivat häntä samalla kertaa. Kaiken lisäksi hänellä ei ollut ketään, joka viime 
hetkinä olisi lohduttanut häntä ja, mikä vieläkin pahempaa, ei edes Jumala auttanut 
häntä. Jumala oli riistänyt häneltä voimakkaan kätensä ja jättänyt hänet avuttomana 
Luciferin armoille. Kun hän kuoleman kanssa kamppaillessaan huusi ristillä: 
"Jumalani, Jumalani, miksi minut hylkäsit?" niin se ilmaisee, miten suuri sinä hetkenä 
oli hänen ruumiillinen tuskansa ja miten syvä hänen yksinäisyytensä. Lucifer ei 
saanut sanoa, ettei hän voinut voittaa tätä ihmistä siksi, että hän oli saanut apua 
Jumalalta. Luciferin täytyi tunnustaa, että hänen oli mahdotonta saada Kristus 
luopumaan Jumalasta, vaikka hänet oli heitetty oman voimansa varaan ja häntä oli 
kidutettu sekä sieluIIisesti että ruumiillisesti. 

» Raamattunne erehtyy sanoessansa, että Jeesuksen äiti ja Johannes seisoivat 
ristin juurella. Hänelle ei suotu edes tätä ulkonaista lohdutusta. Ei kukaan kaikista 
niistä, jotka olivat hänelle rakkaimmat, ollut ristiinnaulitsemistilaisuudessa läsnä. He 
eivät olisi voineet kestää sitä näkyä. Kuka maallinen äiti voisi olla näkemässä, kun 
hänen lapsensa naulataan ristiin? Ja teidän olettamuksenne mukaan Maria olisi vielä 
jaksanut seisoa ristin juurella. Jos hän olisi ollut läsnä, niin hän ei olisi seisonut, vaan 
lyyhistynyt tajuttomana maahan. 

» Siksi ei pidä myöskään paikkaansa se, että Jeesus olisi ristiltä lausunut äidilleen 
ja Johannekselle sanat: "Vaimo, katso poikasi! - Poika, katso äitisi!" - Tosin hän 
lausui tämäntapaisia sanoja äidilleen ja Johannekselle, kun hän Pilatuksen julistettua 
kuolemantuomion, astui ulos maaherran asunnosta ja näki, miten sotamiehet 
raastoivat hänet pois, kun he olivat tarttuneet kiinni häneen. Äiti ja opetuslapset 
olivat oikeudenistunnossa. Äiti oli yhä vielä toivonut onnellista ratkaisua. Hänen 
täytyi alati ajatella Aabrahamia, jonka pojan Jumala myös viime hetkessä oli 
pelastanut kuolemasta. Ei teilläkään mikään äiti pysy poissa oikeudenistunnosta, kun 

hänen lapsensa elämästä ja kuolemasta on kysymys. Mutta ei mikään äiti mene 
mestauspaikalle katsomaan lapsensa mestausta. 

»Jeesuksen sydäntä vihloi, kun hän näki äitinsä horjuvan tuskan ja kauhun 
vallassa, siksi hän pyysi Johannesta viemään hänet kotiinsa, kunnes kaikki oli ohi. Ja 
hän kehoitti äitiään hellin sanoin seuraamaan Johannesta ja rukoilemaan Jumalalta 
voimaa, jotta hän voisi kestää tämän raskaan hetken. Sillä se, mikä nyt tapahtui, oli 
hänen taivaallisen isänsä tahto. Kolmen päivän kuluttua hän saisi nähdä hänet 
jälleen. 

»Johannes täytti Mestarin toivomuksen ja vei äidin asuntoonsa. Tuhannet 
tuskanmiekat olivat lävistäneet äidin sydämen ja vain suurella voimanponnistuksella 
hän pysyi pystyssä. Mutta Johannes ei siitä hetkestä ottanut häntä kotiinsa, niinkuin 
teidän käännöksenne kuuluu, vaan vei hänet tämän tuskallisen hetken jälkeen 
asuntoonsa, jonne vähitellen kerääntyivät kaikki Jeesuksen ystävät. Myöhemmin, 
kun voitiin olettaa, että ristiinnaulitseminen oli päättynyt, läksivät jotkut, muitten 
mukana myöskin Maria Magdalena, ulos, jonne ristiinnaulitsemispaikka näkyi, ja 
ilmoittivat, että Jeesus oli kuollut. 

»Jeesuksen äiti jäi Johanneksen luo vain siksi aikaa, kun hän oleskeli 
Jerusalemissa. Sitten hän palasi Nasaretiin. Siellähän olivat hänen toiset lapsensa ja 
siellä oli hänen kotinsa. Mutta tietenkin hän kävi usein Jerusalemissa apostolien 
luona, varsinkin Johanneksen, niin kauan kuin he siellä oleskelivat. 

» Samoinkuin Kristuksen eläessä hänet oli tunnusmerkein todistettu Jumalan 
lähetiksi, samoin hänen kuollessaankin. Aurinko pimeni kolmeksi tunniksi. Se ei ollut 
mikään luonnollinen pimennys, vaan Jumalan voiman aikaansaama. Ja sinä hetkenä, 
jolloin Kristus heitti henkensä, repesi temppelin esirippu kahtia ylhäältä alas saakka 
merkiksi siitä, että Jeesuksen kuoleman kautta väliseinä Jumalan ja Luciferin 
valtakunnan välillä oli kadonnut. — Maa järisi ja kalliot halkesivat. Mutta se mitä 
raamattunne kertoo Matteuksen evankeliumissa kuolleista, jotka nousivat 
haudoistaan ja ilmestyivät monelle Jerusalemissa, ei ole alkuperäisen oikean tekstin 
mukaista. Siinä sanotaan: "Silloin temppelin esirippu repesi ylhäältä alas asti, maa 
järisi, kalliot halkesivat, haudat aukenivat ja nukkuneiden ruumiit viskautuivat ulos. 
Monet, jotka kaupungista olivat saapuneet, näkivät ruumiiden makaavan maassa" 

- Tästä oikeasta tekstistä käy siis esille luonnollinen tapahtuma, miten 
maanjäristyksestä kallioihin hakatut hautakammiot aukenivat ja ruumiit viskautuivat 
ulos. Koska paljon väkeä oli kaupungista saapunut katsomaan ristiinnaulitsemista, 
niin ne, jotka kulkivat auenneiden hautojen ohi, saattoivat nähdä ruumiit. 

» Tässä on jälleen eräs niistä monista esimerkeistä, jotka todistavat, miten 
vanhoina aikoina ehdoin tahdoin väärennettiin raamattua. Julistettiin sellaista 
väärää oppia, että ihmisten aineellisetkin ruumiit myöhemmin nousevat kuolleista. 
Että tätä oppia voitaisiin raamatunlauseella vahvistaa, väärennettiin muun muassa 
tämä kohta siten, että oikean tekstin sanat: "Nukkuneiden ruumiit viskautuivat 
ulos", vaihdettiin sanoihin: "Monta nukkuneiden pyhien ruumista nousi ylös". Sana 
"pyhien" oli jo senkin vuoksi lisättävä, koska ei voitu sanoa, että Jeesuksen kuollessa 
sellaistenkin ruumiit nousivat ylös, jotka eivät olleet pyhiä. - Mutta tätä väärennystä 
tehtäessä oli toinen vieläkin suurempi vaikeus voitettava. Kirkon opin mukaan oli 
näet mahdotonta, että kuolleiden ruumiit voisivat nousta jo ennenkuin Kristus oli 
noussut kuolleista. Sillä Kristushan ensimmäisenä nousi kuolleista. Siksi lisättiin 
sanat: "He tulivat hänen ylösnousemisensa jälkeen pyhään kaupunkiin ja ilmestyivät 
monille". Väärentäjät eivät tulleet ajatelleeksi, että edellä on jo aivan suoraan 
sanottu, että kuolleiden ruumiit nousivat ylös jo Pitkänäperjantaina, siis kolme 
päivää ennen Kristuksen ylösnousemista. Ei merkitse siis mitään, ilmestyivätkö he 
Jerusalemin asukkaille Pitkänäperjantaina vai Pääsiäissunnuntaina. Mutta - missä 
nuo kaikesta päättäen jo Pitkänäperjantaina ylösnousseet ruumiit oleskelivat näinä 
välipäivinä? Ja minne hejoutuivat Pääsiäissunnuntain jälkeen? Palasivatko he 
takaisin hautoihinsa vai mitä he tekivät? - Omituista, etteivät muut evankelistat 
tiedä mitään kuolleiden ruumiiden ylösnousemisesta Pitkänäperjantaina. Mutta 
Matteuskaan ei ole mitään sellaista sanonut, niinkuin huomaat minun 
korjauksestani. 

» Kristus oli kuollut. Hänen henkensä oli eronnut ruumiillisesta kuorestaan. 
Ihmisenä hän oli jaksanut voittaa kaikki Tuonelan hyökkäykset. Siten hän oli 
suorittanut ensimmäisen osan Messias tehtäväänsä. Tuonelan voimat eivät olleet 
voittaneet häntä. Mutta hän ei ollut silti vielä voittanut vihollista, jonka hyökkäykset 
hän oli torjunut luotaan. Sillä kun kaksi taistelee keskenään, ja toinen torjuu luotaan 
toisen hyökkäykset, niin ei hän silti ole vielä voittaja. Voidakseen saavuttaa voiton 
tulee hänen itse hyökätä ja musertaa toinen, jotta toinen tunnustaisi olevansa 
voitettu. 

» Samoin oli Kristuksenkin laita. Ihmisenä hän oli torjunut voimakkaan 
vastustajansa kaikki hyökkäykset. Muuta hän ei ihmisenä voinut tehdä. Mutta nyt, 
kun hän oli vapaa maallisesta ruumiistaan, saattoi hän henkiolentona hyökätä 
vihollistansa Pimeyden ruhtinasta vastaan. Hän astui alas Tuonelaan luottaen 
Jumalan kaikki voittavaan voimaan, jonka hän ihmisenä, pysyessään uskollisena 
Jumalalle, oli ansainnut. Jumala lähetti nyt taivaalliset sotajoukot hänen avukseen. 
Tämä taistelu oli yhtä ankara kuin sekin, jolloin Lucifer taisteli joukkoineen taivaan 

sotajoukkoa vastaan suurena vallankumouspäivänä Jumalan henkimaailman 
valtakunnassa. Kristuksen taistelu tapahtui Luciferin valtakunnassa. Se oli sekä 
kaksintaistelu Kristuksen ja Luciferin välillä, että samalla joukkotaistelu taivaallisten 
ja Pimeyden valtakunnan sotajoukkojen välillä. Tämä valtava taistelu jatkui Tuonelan 
syvimpiin kuiluihin saakka, jonne Luciferin ja hänen ystäviensä oli pakko vetäytyä. 
Kun Luciferin häviö oli täysin varma, niin monet, jotka tähän saakka olivat olleet 
Luciferin alamaisia, mutta katuneet luopumistaan Jumalasta, siirtyivät taivaallisten 
sotajoukkojen puolelle ja taistelivat yhdessä heidän kanssaan tähänastisia sortajiaan 
vastaan. Ja näiden luopioiden luku kasvoi joka hetki. 

» Kun Lucifer näki, että kaikki oli menetetty, rukoili hän armoa. Hän, joka 
kiusatessaan Jumalan poikaa erämaassa oli tarjonnut hänelle kaikki maailman 
valtakunnat, seisoi nyt vavisten hänen edessään. Nyt hän ajatteli kauhulla, että 
Jeesus Nasaretilainen riistäisi häneltä koko vallan ja että hetki oli koittanut, jolloin 
hänet joukkoineen suljettaisiin Tuonelaan. Sillä oli ennustettu, että hänet kerran 
kuolemanvaltakunnan ruhtinaana heitettäisiin joukkoineen syvyyteen ja 
tuomittaisiin täydelliseen voimattomuuden tilaan ja että häneltä riistettäisiin valta 
hallita Jumalasta luopuneita henkiä. 

» Kristus ilmoitti hänelle kuitenkin, ettei häneltä riistettäisi koko hänen valtaansa, 
vaan että hän saisi edelleen hallita niitä, jotka tahtoivat olla hänen alamaisiaan. 
Mutta hänen tuli päästää vapaaksi ne, jotka halusivat palata hänen valtakunnastaan 
Jumalan luo. Heitä hän ei saisi enää pitää alamaisinaan. Tosin hän saattoi viekoitella 
heitä puoleensa, mutta ei pidättää heitä väkivallalla valtakunnassaan. 

» Lucifer suostui siihen, — hänen oli pakko suostua. Hän oli pelännyt paljon 
ankarampia ehtoja. Hänen oikeutensa, jotka Jumala aikoinaan oli määrännyt, 
muutettiin nyt sellaisiksi kuin Kristus voittajana ne määräsi. Ja Jumala, jonka nimessä 
voittaja sopi Luciferin kanssa ehdoista, on oikeudenmukainen ja kaikkivaltias Herra, 
joka vaatii, että rauhansopimusta on tarkasti seurattava. Hänellähän on valta 
kaikkialla. Myöskin Tuonelassa. Hänen käskyjään on niidenkin toteltava, jotka ovat 
Hänen vihollisiaan. 

» Siten oli lunastuksen suuri työ päättynyt. Jumalan lunastussuunnitelma oli jo 
pääasiallisesti toteutunut. Pimeyden ja Jumalan valtakunnan välisen kuilun yli oli 
rakennettu silta. Jokainen, joka tästä lähin tahtoi palata Luciferin 
muukalaislegioonasta Jumalan luo, saattoi kulkea sillan yli. Tuonelan vartija ei voinut 
estää häntä rajan yli kulkemasta. 

» Henkimaailman joukkojensa riemuitessa Kristus nousi Luciferin valtakunnasta 
entiseen paratiisiin. Ja kerubit, jotka siihen saakka olivat vartioineet paratiisia, 
laskivat alas liekehtivät miekkansa ja tervehtivät Kristusta, kuningastansa ja 
Herraansa ja hänen voittoisaa henkimaailman sotajoukkoaan. He viipyivät 
paratiisissa siihen päivään saakka, jolloin Kristus heidän kanssaan saapui taivaaseen. 

» Mutta Kristus, yhtä vähän kuin hänen henkimaailman joukkonsakaan, ei ollut 
tänä aikana toimeton. Täältä käsin oli julistettava koko Jumalan luomakunnalle, että 
Vapahtaja oli voittanut, ja kutsuttava kotiin kaikki ne, joilla oli hyvä tahto. Varsinkin 
niitä lukemattomia Manalassa kärsiviä henkiolentoja oli opetettava, lohdutettava ja 
rohkaistava ja kehoitettava seuraamaan sitä tietä, jonka Kristus oli avannut Isän 
kotiin. Kristus itse johti näiden veljiensä opetusta, jotta nyt jo niin monet kuin 
suinkin löytäisivät tien. Tähän viittaa Pietari kirjeessään seuraavin sanoin: "Hengessä 
hän meni pois ja saarnasi vankeudessa oleville hengille, jotka muinoin eivät olleet 
kuuliaiset, kun Jumalan pitkämielisyys odotti Nooan päivinä, silloin kun valmistettiin 
arkkia". (1 Piet. 3: 19, 20.) 

» Kristus näyttäytyi ruumiillistuneena niille, jotka olivat häntä ihmisenä lähinnä 
olleet ja olivat kärsineet paljon hänen kanssaan ja hänen tähtensä: äidilleen, 
apostoleille, ystäville, ja opetti heitä 40 päivää ennen taivaaseen-astumistaan (Apt. 

1. 9-11.) 

» Sitten koitti päivä, jolloin Kristus, lausuttuaan jäähyväiset ystävilleen ja 
annettuaan kullekin tehtävänsä, palasi odottavien henkimaailman joukkojensa luo. 
Se tapahtui taivaaseenastumis-päivänä. Voittajana hän saapui suuren 
henkimaailman joukkonsa kera taivaaseen. 

» Kristuksen lunastustyön päätyttyä saavat Jumalasta luopuneet sielut itse 
päättää, tahtovatko he käyttää hyväkseen lunastusta. Kristus on avannut Tuonelan 
vankileirit. Vangit voivat palata kotiin. Heistä itsestään riippuu, palaavatko he vai 
eivät. Kristus on rakentanut sillan, joka johtaa kotiin. Mutta jokaisen yksityisen tulee 
vapaasta tahdostaan palata kotiin. Hänen ei pidä pelätä niitä vaivoja, joita hän 
kotimatkalla saa kestää. Miten paljon vaivaa teidän vankinne saivatkaan 
maailmansodan aikana kestää päästäkseen rauhanteon jälkeen kotimaahansa! 
Siperian kaukaisilta aroilta saakka he vaelsivat verisin jaloin viikon toisensa jälkeen 
päästäkseen isänmaansa rajalle. 

» Samoin Luciferin vankienkin tulee lähteä liikkeelle löytääkseen tien, joka johtaa 
Jumalan valtakuntaan. Kotimatkan monien rasitusten aikana Kristus ja hänen 
henkimaailmansa auttavat heitä. Hänen lähettinsä opastavat, vahvistavat. 

virkistävät, lohduttavat heitä ja nostavat pystyyn matkan varrella kompastuneet ja 
väsyneet. Heidän pitää vain varoa, etteivät palaa vihollisen luo eivätkä luovu 
Jumalasta, muuten kestää kauan, ennenkuin he uudestaan päättävät: "Minä nousen 
ja menen isäni tykö!" - Jokaiselle koittaa kerran päivä, jolloin hän ei voi enää 
tyydyttää onnen ja rauhan nälkäänsä pahan hengen ravinnolla, vaan lähtee 
kotimatkalle. 

» Toiselle riittää kotimatkaan vain yksi ainoa ihmiselämä. Toiset pysyvät 
Jumalasta loitolla ja kiusaavat itseään satoja, jopa tuhansiakin vuosia etsien onnen 
kultaa pimeyden rahapajoista, pahan hengen virvatulten viekoitellessa heitä toisesta 
erheestä toiseen. He saavat syyttää itseään, jos heidän on pakko yhä uudestaan 
syntyä ihmisiksi ja vasta myöhään löytävät valon tien, jonka Jumala, yhdessä 
poikansa, langenneen luomakunnan suuren pelastajan kera on rakentanut. » 


Kristuksen oppi ja uuden ajan kristillisyys. 


Katsokaa, ettei kukaan saa teitä saaliikseen 
järkeisopeilla ja tyhjällä petoksella, pitäytyen 
ihmisten perinnäissääntöihin ja maailman 
alkeisvoimiin eikä Kristukseen. (Kol. 2: 8) 


» Ensimmäisessä spiritistisessä istunnossa, jossa olin läsnä, olin tehnyt seuraavan 
kysymyksen medion kautta puhuvalle henkiolennolle: » Mistä johtuu, ettei 
kristinuskolla näytä enää olevan minkäänlaista vaikutusta nykyajan ihmisiin? » 

- Minulle vastattiin, että me emme omista enää Kristuksen oppia alkuperäisessä 
puhtaudessaan ja kirkkaudessaan, vaan että aikojen kuluessa kristinuskoon on 
tunkeutunut paljon inhimillisiä erehdyksiä. Myöhemmin minulle yksityiskohtaisesti 
selitettiin, mikä ero oli olemassa Kristuksen oikean uskon ja nykypäivien kristillisten 
kirkkojen opin ja varsinkin katolisen kirkon uskon välillä, jonka palveluksessa minä 
olin. Selitys kuului: 

» Millä kohtaa puron vesi on puhtainta ja kirkkainta? Lähteen vai sen laskunko 
kohdalla? - Varmastikin lähteen. Sillä kun lähdevesi purona virtaa edelleen, 
kadottaa se raikkautensa, puhtautensa ja kirkkautensa. Sumeat vedet sekaantuvat 

siihen oikealta ja vasemmalta. Se imee itseensä ihmisten asumusten likavedet, 
ihmisten ja eläinten inhimillisten askartelujen lian. Ken haluaa sammuttaa janoaan, 
ei saa siitä vedestä virkistystä. Hän juo sitä vain vastenmielisesti ja hätätilassa, jos 
lähdevettä ei ole tarjona. 

» Samoin käy totuudenkin. Jos sitä ammennetaan itse lähteestä, niin se on 
ihmishengelle virkistävä, vahvistava juoma, joka antaa uutta eloa. Mutta jos sitä 
ammennetaan purosta, joka on juossut hyvän matkaa inhimillisten erehdysten ja 
intohimojen notkojen läpi, on se kadottanut tuoreutensa ja puhtautensa. Joukkoon 
sekaantuneitten valheitten ja erehdysten kautta se on saanut pahan sivumaun. 
Janoinen totuudenetsijä juo sitä vain vastahakoisesti. Hän ammentaa vettä tästä 
sumeasta purosta vain siinä tapauksessa, että totuuden lähdevesi on häneltä 
kielletty. 

» Myöskin Kristuksen opin on käynyt samoinkuin lähdeveden, joka purona 
juoksee ihmisten asuinpaikkojen läpi. Sekin kadotti puhtautensa kulkiessaan 
ihmisten sydänten läpi. Ihmisten pahuus ja ympäröivät pahat voimat ovat siinä 
määrin samentaneet Kristuksen puhtaan opin ja hävittäneet niin suuressa määrin 
sen raikkauden, että se on kadottanut elähdyttävän voimansa. 

» Totuuden lähde on Jumala. Tämän lähteen partaalle ei ihminen maallisena 
olentona kohoa. Hänen täytyy turvautua totuuden vedenkantajiin, jotka 
ammentavat vettä tästä lähteestä. Vedenkantajia ovatJumalan henkimaailman 
lähetit. Heillä yksin on pääsy tälle lähteelle. Heillä yksin on niin puhtaat astiat, että 
he voivat niissä kuljettaa totuuden raittiina ja puhtaana ihmiskunnalle. 

» Ensimmäinen ja suurin totuudenvälittäjä oli Kristus henkiolentona ennen 
ihmiseksi tuloaan. Osittain hän itse, osittain hänen palvelijansa, ojensivat 
henkimaailman välityksellä totuudenjuoman ensimmäisille ihmisille. Sen johdosta ol 
vanhan liiton väsähtänyt ja sairas maailma niin vilkkaassa yhteydessä 
henkimaailman kanssa. Siksi uuden liiton alussa totuudenhenget kulkivat niin usein 
näkyväisen ja näkymättömän maailman väliä, ammensivat alituisesti totuuden vettä 
Jumalan lähteestä ja Kristuksen käskystä kuljettivat sitä totuutta janoaville 
ihmissieluille. 

» Siksi todellisen kristinuskon perusoppi on se, etteivät ihmiset itsestään voi olla 
totuudenjulistajia. Ihmiset voivat vain olla Jumalan henkimaailman työaseita. 

» Kristuskaan ei ihmisenä voinut itsestään kohota totuudenlähteelle. Ihmisenä 
hän ei itsestään tiennyt totuudenlähteestä enempää kuin muutkaan ihmiset. Hänen 
tietoisuutensa, joka oli peräisin siitä ajalta, jolloin hän ensimmäisenä kaikista 

luoduista eli Jumalan luona, oli sammunut hänen tultuaan ihmiseksi ja jouduttuaan 
aineelliseen ruumiiseen, samalla tavalla kuin kaikkien muidenkin ihmisten tietoisuus, 
vaikka hekin kerran elivät Jumalan henkiolentoina Isän luona. Aineellisuus, joka 
hävittää muiston entisestä olotilasta, vaikutti ihmiseksi tulleeseen Kristukseen 
samalla tavalla kuin jokaiseen ihmiseksi ruumiillistuneeseen henkeen. 

» Siksi täytyi Kristuksenkin ihmisenä turvautua henkiolentoihin, jotka Isä lähetti 
hänen luokseen. Sen hän todisti seuraavin sanoin: "Te saatte nähdä Jumalan 
enkelien nousevan ylös ja laskeutuvan alas ihmisen pojan päälle". (Joh. 1: 51.) Hän 
oli vain Jumalan lähetti eikä hän tässä suhteessa eronnut entisistä Jumalan 
läheteistä. Sillä heitäkin Jumalan henkiolennot opettivat. Sellaiset kuin Eenok, 
Mooses, kaikki vanhan liiton profeetat eivät puhuneet itsestänsä. Kaikkiin soveltui 
Pietarin sana: "Pyhän hengen johtamina ihmiset ovat puhuneet sen, minkä saivat 
Jumalalta". Jumalan henkiolento ilmaisi heille, mitä heidän tuli puhua. 

» Kristus itse viittaa yhä uudestaan siihen, että hän ei puhu itsestään mitään, 
vaan että hän puhuu vain sitä, mitä hän Isältä on kuullut. Isä antoi hänelle 
tarpeelliset opetukset henkimaailman lähettiensä kautta, jotka alituisesti nousivat 
ylös ja laskeutuivat alas ihmisen pojan päälle. "Silloin te ymmärrätte, etten minä 
itsestäni tee mitään, vaan puhun sen mukaan, kuin minun Isäni on minulle 
opettanut". (Joh. 8: 28.) "Ja minkä minä ölen kuullut häneltä, sen minä puhun 
maailman kuulla". (Joh. 8: 26.) 

» Samasta totuudenlähteestä, josta Kristus ammensi, piti myös kaikkien niiden 
yhä uudestaan ammentaa, jotka levittivät hänen oppiaan. Siis ensi sijassa hänen 
apostoliensa. Heidän ei pitänyt ainoastaan oman käsityksensä mukaan selostaa 
muille sitä, mitä he Kristukselta olivat kuulleet. Sillä kun ihmiset toistavat sen, mitä 
toinen on sanonut, niin tunkeutuu joukkoon helposti väärinkäsityksiä. Kun sata 
henkilöä kuulee samaa asiaa esitettävän, niin jokainen näistä sadasta esittää 
jälkeenpäin tämän asian jossakin suhteessa eri tavalla kuin mitä ensimmäinen 
puhuja on sanonut tai tarkoittanut. Siksi piti totuudenhenkien uudestaan ilmoittaa 
apostoleillekin se, minkä he olivat kuulleet Kristukselta, jotta ei väärinkäsitysten 
vuoksi syntyisi erehdyksiä. Heidän tuli Jumalan henkiolentojen välityksellä saada 
todistuksia Kristuksen opista sekä myös kuulla uusia totuuksia, joita Kristus ei ollut 
ilmoittanut heille joko siksi, että Jumalan lunastussuunnitelman mukaan ei ollut lupa 
julistaa ennen lunastajan kuolemaa tai siksi, etteivät apostolit olleet vielä kypsät 
niitä ymmärtämään. 

» Tämän väitteen todistaa Kristus itse todeksi seuraavin sanoin: "Minä ölen 
rukoileva Isää, ja hän antaa teille toisen Puolustajan olemaan teidän kanssanne 

iankaikkisesti, totuuden Hengen". (Joh. 14: 16.) -"Minulla on vielä paljon 
sanottavaa teille, mutta te ette voi nyt sitä kantaa. Mutta kun hän tulee, totuuden 
Henki, johdattaa hän teidät kaikkeen totuuteen". (Joh. 16: 12, 13.) - "Mutta 
Puolustaja, Pyhä Henki, jonka Isä on lähettävä minun nimessäni, hän opettaa teille 
kaikki ja muistuttaa teitä kaikesta, minkä minä ölen teille sanonut". (Joh. 14: 26.) 
Näiden sanojen mukaan oli siis totuudenhengillä kaksi eri tehtävää. Ensiksi heidän 
tuli uskovaisille muistuttaa, mitä Kristus ihmisenä oli heille opettanut. Heidän tuli 
todistaa se todeksi. Mutta heidän piti myös jatkaa Kristuksen aloittamaa opetusta ja 
julistaa heille myöskin ne totuudet, joita Kristus edellä mainittujen syiden vuoksi 
ehdoin tahdoin oli jättänyt opettamatta. Sen lisäksi tuli Jumalan henkiolentojen aina 
olla heidän luonaan. Sillä pahan voima ja inhimillinen heikkous oli niin suuri, että 
erehtymisen vaara saattoi aina uhata. Myöhempien polvien ei pitänyt siis jäädä esi 
isien uskonnollisten perimätietojen varaan. Sillä sellaiset perimätiedot eivät ole 
minään vakuutena totuudesta. He eivät olisi niistä voineet tietää, mikä oli peräisin 
Jumalan totuudenlähteestä, mikä inhimillisestä erheestä. 

» Niinpä, niinkuin Kristus oli luvannut, saapui hänen kuolemansa jälkeen 
alituisesti Jumalan lähettiläinä totuudenhenkiä. Heihin apostolit vetoavat alituisesti, 
kun he vaativat ihmisiä uskomaan heidän oppiaan. Varsinkin Paavalin kirjoituksissa 
mainitaan yhä uudestaan totuudenhenkiä. "Minun puheeni ja saarnani ei ollut 
kiehtovia viisauden sanoja, vaan Hengen ja voiman osoittamista, ettei teidän 
uskonne perustuisi ihmisten viisauteen, vaan Jumalan voimaan... Jumala on sen 
ilmoittanut Henkensä kautta... Me emme ole saaneet maailman henkeä, vaan sen 
Hengen, joka on Jumalasta... Me emme puhu inhimillisen viisauden opettamilla 
sanoilla, vaan Hengen opettamilla, selittäen hengelliset hengellisesti. Luonnollinen 
ihminen ei ota vastaan sitä, mikä Jumalan Hengen on; sillä se on hänelle hullutus, 
eikä hän voi sitä ymmärtää, koska se on tutkisteltava hengellisesti". (1 Kor. 2: 4-14.) 
-Te olette Kristuksen kirje, meidän palvelustyöllämme kirjoitettu, ei musteella, vaan 
elävän Jumalan Hengellä". (2 Kor. 3: 3.) - "Sillä minä teen teille tiettäväksi, veljet, 
että minun julistamani evankeliumi ei ole ihmisten mukaista; enkä minä olekkaan 
sitä ihmisiltä saanut, eikä sitä ole minulle opetettu, vaan Jeesus Kristus on sen 
minulle ilmoittanut". (Gal. 1: 11-12.) 

» Mutta eivät vain apostolit saaneet opetusta Jumalan henkiolentojen 
välityksellä, vaan myöskin "mediot", joita tavattiin kaikkialla seurakunnissa. Heitä 
nimitettiin, niinkuin tiedät, "profeetoiksi". Paavali kirjoittaa, että Kristuksen 
salaisuudet ovat nyt "Hengessä ilmoitettu hänen pyhille apostoleilleen ja 
profeetoille". (Ef. 3: 5.) - Näiden medioitten kautta, jotka olivat hyvien henkien 
välittäjiä, saattoivat uskovaiset aina päästä selville, oliko jokin pappi oikea ja miten 

sitä oli ymmärrettävä. Siksi Paavali kirjoittaa Filippiläisille: "Jos teillä jossakin kohden 
on toinen mieli, niin Jumala on siinäkin teille ilmoittava, kuinka asia on". (Fil. 3: 15.) 
He saattoivat jumalanpalveluksissaan kysyä Jumalalta ja saivat vastauksen Jumalan 
henkiolentojen välityksellä, jotka puhuivat medioitten kautta. 

» Pietari sanoo sekä aikaisemmista profeetoista että niistä, jotka hänen aikanaan 
julistivat hyvää sanomaa, että he ovat "taivaasta lähetetyssä Pyhässä Hengessä 
evankeliumia julistaneet". (1 Piet. 1: 12), ja hän lisää eräässä toisessa kirjeessä: "Ei 
koskaan ole mitään profetiaa tuotu esiin ihmisen tahdosta, vaan Pyhän Hengen 
johtamina ihmiset ovat puhuneet sen, minkä saivat Jumalalta". (2 Piet. 1: 21.) 
Raamatussa niin usein käytetty sana "profetia" ei merkitse, niinkuin te otaksutte, 
ennustusta, vaan niitä sanomia, joita Jumalan henkiolennot ilmaisevat medioitten 
kautta. 

» Vanhan liiton aikana Jumala kehoittaa ihmisiä etsimään Häneltä totuutta: 
"Kysykää Jumalalta!" -ja Hän vastasi heille henkimaailman lähettiensä kautta. 

Kristus sai ihmisenä, niinkuin hän itse tunnustaa, kuulla totuuden Jumalan 
henkiolentojen kautta. Hän lupaa apostoleilleen, että he saavat tietää totuuden 
totuudenhenkien kautta. Apostolit todistavat, että Kristuksen lupaus on heissä 
käynyt toteen, että he siis ovat saaneet oppinsa Jumalan henkiolentojen kautta. 

» Mistä nykypäivien kristinusko ammentaa totuutta? Voivatko eri uskontokuntien 
papit sanoa itsestänsä, että joku Jumalan henkiolennoista puhuu heidän suunsa 
kautta? Voivatko he yhdessä Paavalin kanssa todistaa, että heidän oppinsa ei ole 
ihmisiltä eikä perustu inhimilliseen viisauteen, vaan Kristuksen ilmoitukseen? - Ei, 
sitä he eivät voi. He ovat kirkkonsa palvelijoita. Kirkon uskon he ovat oppineet 
ihmisten kautta, kouluissa, seminaareissa, yliopistoissa. He ovat omistaneet itselleen 
ihmisviisautta - professorien viisautta kaikkine erehdyksineen, ja saarnaavat sitä 
uskovaisille. Heillä ei ole aavistustakaan Jumalan läheteistä eikä totuudenjulistajista. 
Heidän mielestään, käyttääkseni Paavalin sanoja, on hullutusta odottaa, että vielä 
nykyäänkin joku Jumalan henkiolento opettaisi jotakin. Se ei heidän mielestään ole 
nykyään enää tarpeellista. He arvelevat, että se ennen oli tarpeen, kun ihmiskunta 
kaikesta päättäen oli paljoa tietämättömämpi kuin teidän valistuneena 
aikakautenanne. Sellaisen miehen kuin Mooseksen täytyi vielä olla yhteydessä 
Jumalan henkimaailman kanssa ja "kysyä Jumalalta" päästäkseen perille totuudesta. 
Suurille profeetoille, Kristukselle ja apostoleille se oli myös tarpeen. Mutta nykyään 
kaikki sellainen on vanhentunutta. Tehän olette siinä määrin edistyneet, että osaatte 
kaikki lukea ja kirjoittaa ja teillä on miljoonia kirjoja. Niistä te ammennatte. Sitä 
paitsi teillä on niin paljon oppineita teologeja, tohtoreita ja professoreita. Täytyyhän 



235 


heidän tietää, mikä totuus on. Mutta todellisuudessa nuo "pyhän uskonopin" 
tohtorit ja professorit ovat opettaneet niitä oppeja, joista Paavali varoittaa seuraavin 
sanoin: "Katsokaa, ettei kukaan saa teitä saaliikseen järkeisopilla ja tyhjällä 
petoksella, pitäytyen ihmisten perinnäissääntöihin ja maailman alkeisvoimiin eikä 
Kristukseen". (Kol. 2: 8.) - "He tahtovat olla lainopettajia, vaikka eivät ymmärrä, 
mitä puhuvat ja minkä varmaksi väittävät". (1 Tim. 1:7.)- "Nämä ovat ne, jotka 
eriseurat tekevät, lihalliset, joilla ei henkeä ole". (Juud. 19.) 

»Jumalan henkimaailman ovat kristilliset kirkot jo kauan Sitten hyljänneet. Kirkon 
johtajat ovat sammuttaneet pyhän hengen. Mutta sinne, mistä Jumalan 
henkiolentojen on ollut pakko poistua, tunkeutuu toisia henkivoimia, joista Paavali 
kirjoittaa Timoteukselle: "Mutta Henki sanoo selvästi, että tulevina aikoina moniaat 
luopuvat uskosta ja noudattavat villitseviä henkiäja riivaajien oppeja". (1 Tim. 4: 1.) 

» Hyvien henkien sijasta alkoivat pahat voimat toimia. Ne ovat aina halukkaat 
himmentämään ja vääristämään totuutta. Ne käyttävät hyväkseen kaikkia ihmisten 
heikkouksia saavuttaakseen päämääränsä. Inhimillistä turhamaisuutta ja ylpeyttä, 
vallan-, kunnian-, rahan-ja hekumanhimoa. Kaikkien niiden avulla nevoivat 
väärentää viisauden, rakkauden ja Jumalan armon totuudet ja takoa niistä kahleita, 
joilla kirkon johtajat vangitsevat kokemattomat ihmisetja käyttävät heitä 
hyväkseen. 

» Kaiken pahan alku on ahneus - rahanhimo. Teidän kristillisissä kirkoissannekin 
on rahalla suuri merkitys. Lucifertiesi mitä hän teki, kun hän pani rahan ansaksi 
uskontoonkin. Hän tiesi, että hän saattoi siten kaikkein varmimmin sitoa hengelliset 
johtajat syntiin kiinni. Hän tiesi, ettei kukaan helposti luopuisi edullisesta kirkon 
virasta, vaikka hän käsittäisikin saarnaavansa väärää oppia. 

» Sen jälkeen, kun siis ei enää pyritty Jumalan henkimaailman yhteyteen ja 
luovuttiin siitä ainoasta tiestä, jolla totuus on saavutettavissa, tunkeutui monenlaisia 
ja seurauksiltaan raskaita erehdyksiä kristinuskoon. Vuosisadasta vuosisataan asia 
vain paheni. Erehdykset karkoittivat ja turmelivat toisen totuuden toisensa jälkeen. 
Ja mikä oli seurauksena? - Nykyään kristinusko on jakaantunut lukemattomiin eri 
uskontokuntiin, jotka kaikki julistavat jotakin muuta kuin totuutta, ja joista jokainen 
väittää omaa uskontunnustustaan Kristuksen oikeaksi opiksi. Ja Sitten te vielä 
ihmettelette, että niin vääristetyllä ja rikkirevityllä kristinuskolla ei ole mitään 
vaikutusta ihmisiin? Antakaa ihmisille ensimmäisten kristittyjen usko jälleen! 
Poistakaa henkiset kuormat, jotka te maallisilla säädöksillänne olette 
vallanhimossanne laskeneet heidän hartioillensa ja saattakaa ihmiskunta jälleen 

Jumalan totuuden yhteyteen - niin te saatte hämmästykseksenne huomata, kuinka 
syvästi todellinen kristinusko voi vaikuttaa nykyiseen ihmiskuntaan. 

» Katolinen kirkko koettaa selittää kirkon hajaantumista moniin niin sanoakseni 
kristillisiin "lahkoihin" siten, että kaikki muut kristilliset seurakunnat ovat eronneet 
katolisesta kirkosta, joka on yksin oikea ja autuaaksitekevä. Mutta minä osoitan 
sinulle, ettei katolinenkaan kirkko ole säilyttänyt juuri mitään Kristuksen ja 
apostolien aikuisesta kristinuskosta. 

» Katolinen kirkko on kuitenkin hankkinut ensimmäisten kristittyjen aikana 
vaikuttaneille Jumalan henkiolennoille inhimillisen vastineen. Se asetti 
"erehtymättömän paavinistuimen". Siten totuuden kysymys oli yksinkertaisimmalla 
tavalla ratkaistu. Nyt Kristuksen ei tarvinnut enää lähettää erehtyväisten ihmisten 
avuksi totuudenhenkiä, niinkuin hän oli luvannut. Hänen ei tarvinnut myöskään 
täyttää sitä lupausta, että hän itse olisi uskovaistensa kanssa joka päivä maailman 
loppuun asti. Sillä paavi oli "Kristuksen sijainen" maan päällä. Ja missä on sijainen, 
siellä ei tarvita sitä, jonka sijaisena toinen esiintyy. 

» Kun oppi Kristuksen erehtymättömästä sijaisesta maan päällä astui voimaan, 
niin joutui jumalallisten totuuksien välitys kokonaan erehtyvien ja syntisten ihmisten 
käsiin ja Jumalan totuudenhenget syrjäytettiin. Siten inhimillinen mielivalta ja 
maallinen vallanhimo pääsi vallalle. Tosin te selitätte, että paavinvallassakin "pyhä 
henki" vaikuttaa. Mutta te ette voi mainita ainoatakaan tapausta, jossa Jumalan 
henki olisi määrännyt paavin virkaansa. Vai onko koskaan paavinvaalissa Jumalan 
henki jonkin valitsijan kautta ilmoittanut, kuka on valittava paaviksi, niinkuin 
ensimmäisissä kristillisissä seurakunnissa Jumalanhenget medioitten kautta 
ilmoittivat, kuka oli valittava vanhimmaksi tai piispaksi? Tutki paavinvallan 
historiasta paavinvaaleja. Eikö niissä vaalin suoritus ollut usein varsin kiero? Eikö 
niissä usein käytetty kaikenlaisia inhimillisiä juonia? Eikö turvauduttu aseihinkin, 
jotta voitaisiin laskea määrättyjen perheiden ystävien ja suosikkien päähän tiara? 
Eivätkö monet paavit olleet teoissaan ja koko elämässään pikemmin Tuonelan 
kätyreitä kuin "Kristuksen sijaisia"? - Mutta voidaksenne kumota tämän väitteen te 
olette keksineet ihmeellisen selityksen. Te erotatte toisistaan paavin ihmisenä ja 
"Kristuksen sijaisena". Te väitätte, että huonoinkin ihminen, niin pian kuin hän on 
paavi, on Kristuksen sijainen ja erehtymätön. Siis samalla pahan hengen kätyri ja 
Kristuksen sijainen! Eikö se ole suurin häväistys, mitä voitte Jumalalle ja Kristukselle 
osoittaa? Voisiko kukaan ihminen määrätä pahimman vihollisensa hetkeksikään 
sijaiseksensa? Eipä vaan. Ja Jumala ja Kristusko sen voisivat tehdä? Jumalako uskoisi 
korkeat armonlahjansa Tuonelan palvelijalle? Sanoohan terve järkenne teille, että se 

on mahdotonta. Jumalan henkiolennot tuovat lahjojaan ainoastaan uskovaiselle ja 
viipyvät hänenkin luonaan vain niin kauan kuin hän pysyy uskollisena. Sen voit 
huomata kuningas Saulin kertomuksesta. Niin kauan kuin tämä armoitettu kuningas 
totteli Jumalaa, oli hän joka päivä Jumalan henkimaailman yhteydessä ja saattoi 
"kysyä Jumalalta", jos hän jossakin kohdassa ei ollut selvillä totuudesta, ja sai aina 
Jumalan vastauksen totuudenhenkien välityksellä. Mutta kun hän tuli Jumalalle 
uskottomaksi, loppui heti yhteys Jumalan henkimaailman kanssa. Kysyessään 
Jumalalta hän ei saanut enää vastausta. Jumalan henkimaailman lähettien asemasta 
valtasivat pahat henget hänet. Kaikki suuret lahjat riistettiin häneltä. 

» Huono ihminen ei voi koskaan saada Jumalan pyhiä lahjoja - ei myöskään 
huono paavi. Siis huonot paavit eivät ainakaan olleet erehtymättömiä. Mutta koska 
te ette koskaan voi varmuudella tietää kenestäkään paavista, yhtä vähän kuin 
kenestä muustakaan ihmisestä, onko hän sielussaan Jumalan ystävä vai vihollinen, 
niin ette voi myöskään koskaan tietää, onko paavin oppi oikea vai väärä. 

»Jumala siis yksin valitsee ihmiset, joille Hän lähettää totuudenhenkiä. 
Inhimillinen valinta ei voi tehdä ihmistä Jumalan totuuden kantajaksi. Ei edes Kristus 
valinnut oman mielensä mukaan apostoleja. Sillä apostolien teoissa, alkuperäisen 
tekstin mukaan, sanotaan, että hän valitsi heidät "pyhän hengen opastamana". Siitä 
seuraa, ettei Jumala voi suoda erehtymättömyyden lahjaa ihmiselle, olkoon hän 
vaikka paavikin. 

» Aivan väärät ovat myöskin ne selitykset, joilla te monessa kohden (Jutta 
Testamenttia koetatte todistaa paaviuden erehtymättömyysoppia. Te viittaatte 
Kristuksen sanoihin Pietarille: "Sinä ölet Pietari, ja tälle kalliolle minä rakennan 
seurakuntani, ja tuonelan portit eivät sitä voita. Minä ölen antava sinulle taivasten 
valtakunnan avaimet, ja minkä sinä sidot maan päällä, se on oleva sidottu taivaissa, 
ja minkä sinä päästät maan päällä, se on oleva päästetty taivaissa". (Mat. 16: 18, 19.) 
— Näiden sanojen johdosta te teette sen johtopäätöksen, että Pietari ihmisenä oli 
Kristuksen kirkon perusta; ettei hän tämän kirkon johtajana voinut erehtyä totuutta 
julistaessaan ja että oli saanut vallan sitoa ja päästää kirkon jäsenet. Pietarin virka on 
siirtynyt sittemmin hänen jälkeläisilleen. Ja nämä hänen jälkeläisensä ovat 
roomalaiset paavit. Sen vuoksi olisi heilläkin samat lahjat ja sama valta kuin 
Pietarilla. 

» Nämä johtopäätökset ovat aivan vääriä. 

» Kristus ei nimittänyt Pietaria itseään kallioksi, jolle hän tahtoi rakentaa 
kirkkonsa. Kalliona oli vain Pietarin usko. Pietarin usko Kristukseen, Jumalan 

lähettämään Messiaakseen, on kestäväja katoamaton, sitä eivät pahat henget voi 
voittaa — mutta ei Pietarin persoonallisuus. Pahat henget saivat Pietarin hyvinkin 
pian valtaansa sen jälkeen, kun hän oli kolmasti kieltänyt Kristuksen. Juuri Pietarista 
me näemme, miten vähän Jumala voi luottaa ihmiseen ja rakentaa armon oppiaan 
kenenkään ihmisen varaan. Se olisi hiekalle rakentamista. Vain yksi on 
muuttumaton: totuus ja usko Jumalan henkiolentojen välittämään totuuteen. 
Pietarillekin olivat Jumalan lähetit ilmoittaneet sen totuuden, että Kristus oli 
Messias. Sillä Kristus sanoi hänelle: "Ei liha eikä veri ole sitä sinulle ilmoittanut, vaan 
minun Isäni, joka on taivaissa". Ja koska Pietari oli saanut kuulla tämän totuuden 
Jumalan henkiolennoilta, niin hän uskoi siihen. Tämä hänen uskonsa seisoi 
horjumattomalla kalliopohjalla. Sillä Jumalan henkimaailma ei valehtele. Ja jokainen, 
joka tekee samoinkuin Pietari, seisoo samalla kalliolla, jolla Pietarikin. Se, joka on 
valmis ottamaan vastaan Jumalan totuuden Jumalan totuudenhenkien kautta, hän 
kuuluu Kristuksen kirkkoon. Se on siis hengellinen kirkko. Se ei kuulu ulkonaisesti 
mihinkään maalliseen kirkkojärjestöön. Se ei tunne pappeja eikä piispoja, joilla olisi 
yksinvallan valtuudet, minkä katolisen kirkon hengelliset paimenet ovat anastaneet 
itselleen. Se ei tunne erehtymätöntä paavia. Kristuksella ei ole sijaista maan päällä. 
Kristuksen kirkkoon kuuluu ihmisiä kaikista maailman uskontokunnista. 

» Kristuksen hengellistä kirkkoa ei pahuuden voima voi koskaan voittaa. Sillä se 
on totuudenlähde, eikä totuutta voida voittaa. Sen totuudenhenget eivät ole ihmisiä 
- ei paaveja, piispoja eikä pappeja - vaan Jumalan henkiolentoja. 

» "Taivaanvaltakunnan avaimet", jotka Kristus lupasi antaa Pietarille hänen 
uskonsa vuoksi, ovat Jumalan totuudet. Niillä hänen tuli sitoa ja päästää, 
ojentamalla totuuden avaimet niille, jotka olivat kahlehditut syntiin. Ken ei ottanut 
vastaan tätä avainta eikä uskonut totuutta, joutui vielä lujemmin synnin kahleisiin. 
Mutta ken oli halukas tarttumaan ojennettuun avaimeen, siltä kirposivat synnin 
kahleet. Sitominen ja päästäminen tarkoittivat sekä maallista että varsinkin 
kuolemantakaista elämää. 

» Kristus käyttää myös vertausta "taivaanvaltakunnan avaimista" puhuessaan 
silloisten juutalaisten hengellisille johtajille. 

» Nämä olivat väärän oppinsa kautta antaneet kansalle väärän avaimen, jolla ei 
voitu avata taivaan valtakunnan ovea. Ja oikean avaimen, jota Johannes Kastaja ja 
Kristus itse tarjosivat kansalle, riistivät juutalaiset papit heidän käsistään, vaikka 
kansa oli halukas ottamaan sen vastaan. Siksi Kristus huudahti: "Voi teitä, 
kirjanoppineet ja fariseukset, te ulkokullatut, kun suljette taivasten valtakunnan 

ihmisiltä! Sillä itse te ette mene sisälle, ettekä salli meneväisten sisälle mennä". 

(Mat. 23: 13.) 

» Sanat: "Kaitse minun lampaitani!" - jotka Kristus ylösnousemuksensa jälkeen 
lausui Pietarille, selitätte te myöskin siten, ikäänkuin niillä olisi tarkoitettu Pietarille 
jotakin etuoikeutta. Se on kuitenkin väärin. Pietari oli kieltänyt kolmasti Mestarinsa. 
Ihmisjärjen mukaan olisi Kristuksen pitänyt erottaa uskoton opetuslapsensa ja ottaa 
häneltä pois apostolinvirka. Pietari itsekin oli vakuutettu, että Mestari hylkäisi hänet, 
sillä olihan hän sanonut: "Joka kieltää minut ihmisten edessä, sen minä kiellän Isäni 
edessä, joka on taivaissa". - Te ihmiset olisitte ainakin sellaisessa tapauksessa sen 
tehneet. — Mutta Kristus armahti katuvaista Pietaria. Hän kohotti hänet jälleen 
toisten apostolien tasalle ja uskoi hänellekin paimentehtävän. Hänenkin piti, 
uskottomuudestaan huolimatta, samoinkuin hänen apostolitoveriensa, saattaa 
lähimmäisensä totuuden laitumelle. Hänen kolminkertaisen kysymyksensä: "Pietari, 
rakastatko minua?" tuli muistuttaa langenneelle Pietarille hänen kolminkertaista 
kieltoaan ja saattaa hänet käsittämään, miten suuri Jumalan hyvyys oli, koska Hän 
kaikesta huolimatta salli hänen pysyä Jumalan valtakunnan julistajana ja Jumalan 
henkimaailman palvelijana. 

» Sinä näet, miten väärin sinun tähänastinen kirkkosi on selvittänyt näitä 
raamatunkohtia, eikä se voi myöskään vetoamalla niihin saada minkäänlaista 
todistusta väitteelleen, että Pietari olisi ollut erikoisasemassa, ja että roomalainen 
paavi olisi erehtymätön. Tuonelan henget ovat aikoja Sitten voittaneet tämän kirkon 
ja ne ovat myöskin keksineet erehtymättömyysopin. Sillä koska tämän kirkon 
useimmat opit ovat vääriä, koettavat pahuuden voimat pidättää ihmiskuntaa 
mahdollisimman kauan näissä erehdyksissä. Parhaiten se onnistuu heiltä 
erehtymättömyysopin avulla. Kirkkohan ei voi enää korjata näitä erehdyksiä, koska 
se opettaa erehtymättömyyden varjolla. Niistä luopuminen merkitsisi itse kirkon 
hävittämistä. 

» Paavinopissa on joukoittain erehdyksiä. Niinpä sekin on historiaMinen erehdys, 
että roomalainen piispa olisi ollut Pietarin suoranainen seuraaja apostolinvirassa. 
Sillä ensimmäisissä kristityissä seurakunnissa eivät apostolit eivätkä yleensä 
seurakunnan jäsenet valinneet piispoja virkoihinsa, vaan ne valittiin Jumalan 
henkiolentojen ilmoituksen mukaan. Ja kun poikkeustapauksessa apostoli valitsi 
jonkun piispanvirkaan, niin hän teki sen vasta Sitten, kun Jumalan henkiolento oli 
ensiksi määrännyt piispan. Sitä paitsi ei toinen piispa ollut sen korkeammassa 
asemassa kuin toinenkaan eikä toisella apostolilla ollut enemmän valtaa kuin 
toisella. "Millaisia (apostolit) lienevät olleet, ei kuulu minuun" — sanoo Paavali; 

"Jumala ei katso henkilöön". (Gal. 2: 6.) Ja samassa kohdassa hän kertoo, miten hän 
kerran oli jyrkästi vastustanut apostoli Pietaria ja koko seurakunnan edessä 
moittinut häntä siitä, ettei hän elänyt evankeliumin totuuden mukaisesti. 

»Jos se olisi riittänyt, että Jumala olisi apostoli Pietarille ensimmäisenä 
erehtymättömänä paavina ilmoittanut totuuden, niin ei Jumalan henkiolentojen olisi 
lainkaan tarvinnut ilmestyä ensimmäisille kristityiIle. Sillä heillähän olisi ollut Pietari, 
totuuden erehtymätön lähde. Ja miksikä ei siis Paavalia lähetetty Pietarin luo, 
saadakseen oppia häneltä totuutta? Olihan Pietari hänen lähimmässä 
läheisyydessään. Miksi Kristus sen sijaan itse opetti häntä, niinkuin Paavali todistaa? 

» Nyt tahtoisin sinulle esittää pääpiirteissään Kristuksen opin yksityiskohdat ja 
verrata niitä nykyisen kristinuskon varsinkin siihen oppiin, jota sinä tähän saakka ölet 
katolisena pappina saarnannut. Siten täytän kauan Sitten lausumasi toiveen. Samalla 
tulevat vääriksi todistetuiksi kaikkien muittenkin kristillisten kirkkojen opit, jotka 
eroavat Kristuksen oikeasta opista. 

» 1. Kristus opetti, että Jumala, taivaan ja maan luoja, oli yksi persoona. Hän ei 
tunnustanut kolmiyhteistä Jumalaa, niinkuin katolinen kirkko sekä muut kristilliset 
kirkot opettavat. Vain Isä on Jumala. Ei kukaan muu ole hänen kaltaisensa, yhtä 
vähän poika kuin se, jota te nimitätte "pyhäksi hengeksi". Ylösnousemuksensa 
jälkeen Kristus sanoi: "Minä menen ylös minun Isäni tykö ja teidän Isänne tykö, ja 
minun Jumalani tykö ja teidän Jumalanne tykö". (Joh. 20: 17.) - Kristuksen sanojen 
mukaan Isä on kaiken yläpuolella. "Minun Isäni, joka on lampaani minulle antanut, 
on suurempi kaikkia, eikä kukaan voi ryöstää heitä minun Isäni kädestä". (Joh. 10: 
29.) - Koska Isä on suurempi kaikkia, niin ei ole ketään, joka olisi Hänen vertaisensa. 
Silloin Hän on suurempi kuin poikakin. Sen Kristus todistaa seuraavin sanoin: "Isä on 
minua suurempi". (Joh. 14: 28.) Myöskin hän sanoo, että Isä yksin on hyvä. Jos joku 
puhutteli Jeesusta "hyväksi Mestariksi", oli hänellä tapana sanoa: "Miksi sanot 
minua hyväksi? Ei kukaan ole hyvä paitsi Jumala yksin". 

» Koska Jumala on kaiken yläpuolella, niin Hän voi myös antaa vallan kenelle Hän 
haluaa. Kaiken vallan Hän on antanut pojalle. "Sinä ölet antanut hänen valtaansa 
kaiken lihan, että hän antaisi iankaikkisen elämän kaikille, jotka sinä ölet hänelle 
antanut". (Joh. 17: 2.) 

» Puhuessani sinulle Kristuksen elämästä ja tehtävästä ölen jo raamattuun 
nojautumalla tarkasti esittänyt, että Kristus ei ole Jumala. 

» Myöskin apostolien opin mukaan on Isä yksin Jumala eikä poika. Sillä Paavali 
kirjoittaa: "Me tiedämme, ettei... ole muuta Jumalaa kuin yksi. Sillä vaikka olisikin 




241 


niin sanottuja jumalia, olipa heitä Sitten taivaassa tai maassa, ja niitä on paljon 
semmoisia jumalia ja herroja, niin on meillä kuitenkin ainoastaan yksi Jumala, Isä, 
josta kaikki on ja johon me olemme luodut". (1 Kor. 8: 4-6.) 

» Edelleen Paavali nimittää Isää "Kristuksen Jumalaksi". "Meidän Herramme 
Jeesuksen Kristuksen Jumala antakoon teille viisauden hengen". (Ef. 1: 17.) Hänen 
sanojensa mukaan Kristus on ilmestyvä Hänen tahdostaan, joka on "ainoa valtias, 
jolla ainoalla on kuolemattomuus; joka asuu valkeudessa, mihin ei kukaan taida 
tulla". (1 Tim. 6: 15, 16.) Jos Isällä yksin on kuolemattomuus, niin ei pojalla sitä ole. 
Jos Isä on ainoa valtias, niin poika ei ole. Silloin pojalla ei ole itsestään myöskään 
kaikkea valtaa. Siis poika ei ole Jumala, vaan hän on se, joksi hän itsensä on sanonut 
ja joksi apostolit yksimielisesti häntä myös sanovat - hän on "Jumalan poika", 
vähempi kuin Isä, Isän luoma. 

» Koko raamattu, niin hyvin vanha kuin uusikin testamentti tuntee vain yhden 
Jumalan yhtenä persoonana. Isä on Jumala ja yksin Jumala. Ei kukaan pojista ole 
Jumala, yhtä vähän esikoinen kuin toisetkaan Jumalan pojat. 

» Koska te olette tehneet Kristuksesta Jumalan, on teidän hyvin vaikea ymmärtää 
Jeesuksen persoonaa, elämää, kärsimystä ja kuolemaa. Se estää teitä ymmärtämästä 
hänen suhdettaan Isään sellaisena kuin se todellisuudessa on: nimittäin Jumalan 
luoman olennon suhdetta Luojaansa, joskin hän luoduista on kaikkein korkein. 

» Kuinka mielettömiin selityksiin teidän teologienne on täytynytkään turvautua 
voidakseen saattaa Jeesuksen todellisen elämän ja hänen omat sanansa sekä hänen 
oletetun jumaluutensa keskinäiseen sopusointuun. He sommittelevat Jeesuksen 
persoonan siten, että Kristuksessa ihmisenä olisi muka ollut kaksi henkeä: 
jumalallinen ja inhimillinen henki. Sen vuoksi Kristuksella olisi ollut kaksi tahtoa ja 
kaksi älyä: jumalallinen ja inhimillinen tahto ja jumalallinen ja inhimillinen äly. Siitä 
huolimatta muodostivat nuo molemmat henget yhden persoonallisuuden. - Tuo 
kaikki on tyhjää luuloa. Jokainen henkiolento on itsenäinen persoonallisuus, eikä 
edes Jumala voi sulattaa yhteen kahta henkeä yhdeksi persoonaksi, yhtä vähän kuin 
Hän voi yhdistää kahta ihmistä yhdeksi. Hän ei voi sitä tehdä huolimatta kaikki 
vallastaan, koska se ajatus itsessään on väärä, että kaksi voisi olla yksi. Teidän terve 
järkenne sanoo varmaankin teille, että jos Kristus olisi ollut Jumala, niin hän ei olisi 
voinut ristillä huutaa: "Jumalani, miksi minut hylkäsit?" Eihän Jumala voi hyljätä 
itseään. Ja kun raamatussa sanotaan, että Kristus heräsi kuolleista Jumalan voimalla, 
niin miksikä Jumalan voimaa olisi tarvittu, jos Kristus itse olisi Jumala? Tehän 
opetatte, että hän maallisen kuolemansa jälkeen oli riisunut yltään kaiken 
inhimillisen ja oli vain yksinomaan Jumala ja sellaisena kaikessa Jumalan kaltainen. 

Hänellä oli siis sama voima kuin Isälläkin. Miksi hän siis olisi käyttänyt hyväkseen 
toisen voimaa, kun hänellä oli se itsellään? Tällaista ristiriitaahan on mahdoton 
ratkaista. - Ja miten te voitte edelleen selittää, ettei Kristus kertaakaan sano: "Minä 
ölen Jumala - kaikessa Isän vertainen". Onhan hän lukemattomissa kohdin puhunut 
suhteestaan Jumalaan, eikä kuitenkaan koskaan ilmaissut totuutta, sitä nimittäin, 
että hän itse oli Jumala. Mutta hän nimittää itseään vain "Jumalan pojaksi" ja 
vakuuttaa, että hän kaikessa on Isästä riippuvainen. Hän selittää juhlallisesti. Tämä 
on iankaikkinen elämä, että he tuntevat sinut, joka yksin ölet totinen Jumala, ja 
hänet, jonka sinä ölet lähettänyt, Jeesuksen Kristuksen. Hän on vain Jumalan 
lähettämä - mutta ei Jumala. Paavali nimittää häntä "luomakunnan esikoiseksi". 
Jumala on siis hänet luonut ja hän on siis Jumalan luoma ja yhtä vähän Jumala kuin 
kaikki muutkaan Jumalan lapset. 

» Koska ei voitu Uudesta Testamentista löytää kiinnekohtaa sille väärälle opille, 
että Kristus olisi Jumala, niin ruvettiin väärentämään useita raamatunkohtia, jotta 
saataisiin todistuksia Kristuksen jumaluudesta. Esitän sinulle joitakin: 

» Kirjeessään roomalaisille Paavali kirjoittaa alkutekstin mukaan (9: 3-5): "Minä 
soisin itse olevani erossa Kristuksesta, jos voisin siten pelastaa veljeni, minun 
sukulaiseni lihan puolesta; he ovat israelilaisia, jotka Jumala on valinnut omaksi 
kansakseen ja antanut heille kirkkauden ja liitot ja lait, jumalanpalveluksen ja 
lupaukset: heidän ovat esi-isät, ja heidän keskeltään on Kristus syntynyt. Kaiken yllä 
oleva Jumala olkoon ylistetty iankaikkisesti. Aamen". - Paavali lausuu tässä 
ylistyksensä Jumalalle, niinkuin hän usein kirjeissään tekee, kiittäen Häntä siitä, että 
Messias on syntynyt samasta kansasta kuin hän itsekin. Tämän kohdan loppuosa on 
väärennetty täten: ". .. heistä on Kristus lihan puolesta, hän, joka on yli kaiken, 
Jumala, ylistetty iankaikkisesti". Täten väärentäen Kristus on leimattu Jumalaksi. 

» Samantapainen väärennys on tehty Paavalin kirjeessä Tiitukselle (2: 13.), joka 
kohta alkutekstissä kuuluu: ".. .odottaessamme autuaallisen toivon täyttymistä ja 
meidän suuren Jumalamme ja meidän Vapahtajamme Jeesuksen Kristuksen 
kirkkauden ilmestymistä". — Paavali puhuu tässä suuren Jumalan kirkkaudesta, 
jonka saavuttaminen on koko aineellisen luomakunnan päämääränä - sekä meidän 
Vapahtajamme Jeesuksen Kristuksen kirkkaudesta, jonka kautta meidät saatetaan 
Jumalan kirkkauteen, niinkuin Kristus sanoo: "Ei kukaan pääse Isän tykö muutoin 
kuin minun kauttani". Paavali eroittaa siis toisistaan Isän kirkkauden ja Kristuksen 
kirkkauden. Tämä kohta on nyt käännetty täten: "Odottaessamme autuaallisen 
toivon täyttymistä ja suuren Jumalan ja Vapahtajamme Kristuksen kirkkauden 

ilmestymistä". Tällä käännöksellä tahdotaan lukijassa herättää se käsitys, että Kristus 
on suuri Jumala, jonka kirkkautta meidän on odotettava. 

» Tällaiset väärennykset selviävät tosin heti sille, joka on perehtynyt apostoli 
Paavalin kirjeihin. Sillä hän tietää, miten tarkasti tämä apostoli kaikissa kirjeissään 
eroittaa Kristuksen persoonan Jumalan persoonasta, että hän nimittää Isää 
"Kristuksen Jumalaksi" ja Kristusta vain "Herraksi", jonka Isä on asettanut virkaansa; 
että hän opettaa, että Jumala on alistanut kaikki viholliset pojan jalkojen alle, vieläpä 
viimeiseksi kuolemanruhtinaankin, Luciferin itsensä; mutta että poikakin alistetaan 
sen valtaan, joka on alistanut hänen valtaansa kaiken, jotta Jumala olisi kaikki 
kaikessa. (1 Kor. 15: 27, 28.) - Hänen tervehdyksensä kuuluu aina: "Armo teille ja 
rauha Jumalalta, meidän Isältämme, ja Herralta Jeesukselta Kristukselta". Hän ei 
sano koskaan: "Ja pojalta Jumalalta" - Jos siis jostakin nykyisen raamattunne 
kohdasta käy ilmi jotakin muuta kuin se totuus, että Isä yksin on Jumala, niin joko 
käännös on väärä tai väärennys on tehty siihen kreikkalaiseen tekstiin, josta teidän 
raamattunne on käännetty. Joskus voi samassa kohdassa olla väärennys 
kreikkalaisessa tekstistä sekä erehdys käännöksessä. Sellainen kohta on Paavalin 
kirjeessä filippiläisille, joka teidän nykyisessä käännöksessänne kuuluu: "Olkoon 
teillä se mieli, joka myös Kristuksella Jeesuksella oli, joka ei, vaikka hänellä olikin 
Jumalan muoto, katsonut saaliiksensa olla Jumalan kaltainen, vaan teki itsensä 
kaikesta tyhjäksi ja otti orjan muodon". (Fil. 2: 5-7.) Oikea teksti kuuluu: "Olkoon 
teillä sama mieli, joka myös Kristuksella oli, sillä vaikka hän ulkonaisesti olikin 
Jumalan muotoinen, niin hän ei pitänyt sitä ryöstönä itseään kohtaan, vaikka hän 
nöyrtyi Jumalan edessä, vaan hän alensi itsensä ja otti orjan muodon". Se on totta, 
että Kristus hengellisessä ruumiissaan oli muodoltaan Jumalan kaltainen, ja kaikki 
henkiolennot, jotka näkevät hänet ensi kerran, luulevat näkevänsä Jumalan - niin 
ihanaksi on Jumala luonut esikoisensa. Karkea väärennys tässä kohdassa on se, että 
sanojen asemasta; "nöyrtyä Jumalan edessä" sanotaan: "olla Jumalan kaltainen". 

» Koska tässä käytetään sanamuotoa: "hän oli Jumalan muotoinen", niin tahtoisin 
tässä yhteydessä mainita kohdan Johanneksen evankeliumin alusta, joka teidän 
mielestänne niinikään todistaa Kristuksen jumaluutta: "Alussa oli sana, ja sana oli 
Jumalan tykönä, ja sana oli Jumala". — Ensiksikään ei tarkoiteta, että Jumala oli 
sana, vaan että sana oli "jumalallinen" olento. Johannes käyttää "Jumala" sanaa 
siinä merkityksessä kuin sitä senaikuisessa kielenkäytössä käytettiin erikoisista 
Jumalan palvelijoista, jotka Jumalan lähetteinä olivat yhteydessä ainoan totisen 
Jumalan kanssa. Samassa merkityksessä käytti Jumala tätä sanaa puhuessaan 
Moosekselle, suurelle Jumalan lähetille ja Kristuksen esikuvalle: "Aaron on puhuva 
sinun puolestasi; niin hän on oleva sinulle suuna - ja sinä ölet oleva hänelle 

"jumalana". (2 Moos. 4: 16.) Samaa sanoo Kristus juutalaisille, jotka moittivat häntä 
siitä, että hän asetti itsensä Jumalan vertaiseksi, väittäessään että hän oli "Jumalan 
poika". Hän kysyi heiltä: "Eikö teidän laissanne ole kirjoitettuna: Minä sanoin: te 
olette jumalia? Jos hän sanoo jumaliksi niitä, joille Jumalan sana tuli — ... niin 
kuinka te sanotte sille, jonka Isä on pyhittänyt ja lähettänyt maailmaan: Sinä pilkkaat 
Jumalaa, sen tähden, että minä sanoin: Minä ölen Jumalan poika?" - Kristus sanoo 
siis näillä sanoilla: "Miten te voitte sanoa, että minä väitän olevani Jumalan 
vertainen, kun sanon, että ölen Jumalan poika? Vaikkapa olisin sanonut itseäni 
"jumalaksi", niin se ei olisi ollut Jumalan pilkkaamista. Sillä niitä, jotka aikaisemmin 
esiintyivät Jumalan lähetteinä, on sanottu "jumaliksi", koska he julistivat Jumalan 
sanaa. Kuinka paljoa suuremmalla syyllä minä voisin sanoa itseäni "jumalaksi", koska 
minulle on uskottu korkein tehtävä, mitä koskaan kellekään Jumalan lähetille on 
annettu. Mutta minä väitän ehdoin tahdoin "Jumala" nimitystä, jotta ei tätä sanaa 
ymmärrettäisi väärin, ja sanon itseäni "Jumalan pojaksi", joka minä todellakin ölen". 
- Samoin kirjoittaa Paavali: "Sillä vaikka olisikin niin sanottuja jumalia, olipa heitä 
Sitten taivaassa tai maassa, ja niitä on paljon semmoisia jumalia ja herroja - niin on 
meillä kuitenkin ainoastaan yksi Jumala, Isä, ... ja yksi Herra, Jeesus Kristus". (1 Kor. 
8: 5-6.) Paavali siis kielsi, etteivät kristityt enää käyttäisi nimitystä "Jumala" väärässä 
merkityksessä, siis ei myöskään Jumalan luoduista olennoista, vaan käyttäisivät sitä 
ainoastaan totisesta Jumalasta, "Isästä" ja nimitystä "Herra" ainoastaan 
Kristuksesta. He eivät saaneet siis nimittää "Jumalaksi" Jeesusta Kristustakaan. 

» Toinen väärennys on Johanneksen kirjeessä. Se kohta kuuluu oikeassa 
muodossaan: "Me tiedämme, että Jumalan Poika on tullut antamaan meille 
ymmärrystä, jotta tuntisimme totisen Jumalan; ja me olemme totisen Jumalan 
yhteydessä, koska olemme hänen poikansa yhteydessä. Hän on totinen ja 
iankaikkinen elämä". (1 Joh. 5: 20.) Väärennettäessä on paitsi muita virheitä 
viimeiseen lauseeseen lisätty sana "Jumala", niin että se kuuluu: "Hän on totinen 
Jumala ja iankaikkinen elämä". - Johannes opettaa tässä samaa mitä Kristus ja 
apostolit niin monissa kohdin ovat sanoneet, nimittäin: Jumala on totinen. Mutta 
poika on myöskin totinen, sillä hän ilmoittaa Jumalan sanan. Hän opettaa vain sitä, 
mitä Isä on käskenyt. Hän on siis kaikissa opetuksissaan yhtä totinen kuin Isä itse. 

Ne, jotka siis ovat pojan yhteydessä, ovat hänen kauttaan myös totisen Jumalan 
yhteydessä. Ja koska Jumala on antanut pojalle iankaikkisen elämän, niin merkitsee 
poika kaikille, jotka ovat hänen yhteydessään, myöskin iankaikkista elämää. 

» Tärkeimpänä todistuskappaleena sille opille, että Jumala on kolme persoonaa, 
jotka yhdessä muodostavat vain yhden Jumalan, on apostoli Johanneksen kirjeeseen 
tehty karhea väärennys. Oikea teksti kuuluu: "Sillä kolme on, jotka todistavat: Henki 

ja vesi ja veri, ja ne kolme todistavat yhdessä". (1 Joh. 5: 7, 8.) Väärentäjä on tähän 
lisännyt lauseen: "Sillä kolme ovat, jotka todistavat taivaassa: Isä, Sana ja Pyhä 
Henki, ja ne kolme yksi ovat."* Teidän katoliset teologinne tietävät, että koko tämä 
viimeinen lause on lisäys. Siitä huolimatta se on edelleen säilytetty katolisissa 
raamatuissa, jota vastoin toiset kristilliset kirkot ovat jättäneet sen pois. 

(* Tämä lause sisältyy vanhaan suom. käännökseen, mutta on jätetty pois uudesta. 
Suom. muist.) 

» Paitsi tätä väärennystä ei koko Uudessa Testamentissa ole, eikä minkäänlaista 
kiinnekohtaa sille opille, että se, mitä te nimitätte "Pyhäksi Hengeksi", olisi Jumala 
niinkuin Isä. Uudessa Testamentissa tarkoitetaan "pyhällä hengellä" hyvän 
henkimaailman yhteyttä. Jumala on pyhä henki. Hän on korkein ja pyhin kaikista 
hengistä. Jumalan poika on pyhä henki. Hän on korkein ja pyhin luoduista hengistä. 
Korkeat taivaanruhtinaat, sellaiset kuin Miikael, Gabriel, Raafael ja monet muut ovat 
pyhiä henkiä. Myöskin Luciferoli ennen lankeemustaan pyhä henki. Kaikki ihmisetja 
koko aineellinen luomakunta olivat kerran pyhiä henkiä. - Se suuri väärinymmärrys, 
jonka "Pyhän Hengen" nimitys on saanut aikaan, johtuu siitä, että Uuden 
Testamentin kreikkalaista tekstiä on käännetty väärin. Siinä missä pyhästä hengestä 
puhuttaessa käytetään epämääräistä artikkelia tarkoittaen sillä sitä henkeä, joka 
hallitsee kaikkea, on se muutettu määrätyksi ikäänkuin kysymyksessä olisi Jumala 
Henkenä, persoonana. Se on varsin hämmästyttävä erehdys, koska kääntäjät 
osasivat kreikankieltä ja tiesivät, miten tarkka erotus tehdään juuri kreikankielessä 
määrätyn ja epämääräisen artikkelin välillä. 

» Sinähän ölet aikaisemmin opiskellut sitä kreikankieltä, jolla Uusi Testamentti on 
teille kopioitu. Ja kai sinä ymmärrät vielä sen verran kreikkaa, että voit vertaamalla 
kreikankielistä Uutta Testamenttia todeta väitteeni. Tahdon esittää tässä vain 
joitakin esimerkkejä. 

» Ottakaamme käsille Matteuksen evankeliumi. Siinä sanotaan heti 
ensimmäisessä luvussa Mariasta, että hän oli raskaana pyhästä hengestä. 
Kreikkalaisessa tekstissä on käytetty epämääräistä artikkelia ja tarkoitetaan siinä siis 
sitä henkeä, joka hallitsee kaikkea - eikä persoonallista Jumalan Henkeä. Ja 
muutamia rivejä alempana, kun sanotaan, että lapsi on siinnyt pyhästä hengestä, on 
käytetty samoin artikkelia eikä määrättyä. 

» Kun luet Luukkaan evankeliumia, teet aivan saman huomion. Siinäkin 
alkuperäisesti on käytetty epämääräistä artikkelia pyhästä hengestä, kun sanotaan: 
"Pyhä henki tulee sinun päällesi ja korkean hengen voima varjoaa sinut"; mutta 

teidän käännöksenne kuuluu: "Pyhä Henki tulee sinun päällesi ja Korkeimman voima 
varjoaa sinut". Siinä ei siis tarkoiteta, että Jumalan persoonallinen Henki tulee hänen 
päällensä, vaan koko ihmiskuntaa hallitseva henki. Kääntäjä on erehtynyt myöskin 
kääntäessään "korkean hengen voiman" "Korkeimman voimaksi", sillä siinä ei 
tarkoiteta Jumalaa, vaan Jumalan henkiolentoja. Samoin tarkoitetaan sitä henkeä, 
joka hallitsee kaikkea, kun samassa luvussa sanotaan Johannes Kastajasta: "Hän on 
oleva täytetty pyhällä hengellä hamasta äitinsä kohdusta"; tai Elisabetista: "Elisabet 
täytettiin pyhällä hengellä"; tai Sakariasta: "Sakarias täytettiin pyhällä hengellä". 

» Selittäessäni 1 Korinttolaiskirjeen 12:tta ja 14:ttä lukua ölen jo huomauttanut 
sinulle niistä karheista käännösvirheistä, joiden johdosta teissä on herännyt se 
käsitys, että olisi olemassa vain yksi ainoa pyhä henki ja että se olisi jumalallinen 
persoona, joka on yhtä Isän kanssa; siten sinun entinen kirkkosikin opettaa. 

» Aina kun kreikkalaisessa tekstissä käytetään epämääräistä artikkelia pyhästä 
hengestä puhuttaessa, tarkoitetaan henkeä sellaisenaan, eikä mitään 
henkipersoonaa. Te muutatte siis itse käsitteen vääräksi, kun te epämääräisen 
artikkelin asemasta käytätte määrättyä. Mutta noissa kirjoissa on sellaisiakin kohtia, 
joissa käytetään määrättyä artikkelia. Näissä kohdissa tarkoitetaan joko henkeä 
aineen vastakohtana, niinkuin lauseessa: "Henki tosin on altis, mutta liha on heikko", 
- tai Jumalan henkeä siis Jumalaa itseään - tai erikoisia henkiolentoja niin kuin: 
valon, pimeyden, totuuden, lohdutuksen henkeä. Sillä ei ole sanottu, että olisi 
olemassa vain yksi ainoa valon, pimeyden, totuuden, lohdutuksen, voiman henki. 
Tässä onkin käytetty yksikköä monikon asemasta. Se on samanlainen sanontatapa 
kuin teillä on nykyäänkin kielessänne. Tekin sanotte sairaalle: Minä käyn hakemassa 
lääkärin. Sillä ette tahdo väittää, että olisi olemassa vain yksi ainoa lääkäri. Samoin 
te käytätte yksikköä sanoessanne: Maanviljelijällä on tänä vuonna hyvä vuodentulo, 
vaikka tarkoitatte koko maanviljelijäsäätyä. Samoin myöskin käytätte nimityksiä: 
käsityöläinen, asianajaja, taiteilija, teologi, vaikka tarkoitatte kaikkia käsityöläisiä, 
juristeja, taiteilijoita, teologeja. 

» Kun siis Kristus sanoo: "Minä lähetän teille totuudenhengen", - niin hän 
tarkoittaa totuudenhenkiä. Sillä sinä tiedät, että Jumalan henkiolennot ovat 
tehtäviensä mukaan jaetut. On suojelushenkiä, taisteluhenkiä, lohduttajahenkiä, 
voimanhenkiä, viisaudenhenkiä ja paljon muita henkiä. Totuudenhengellä on aivan 
toiset tehtävät ja sen vuoksi myöskin toiset kyvyt kuin Miikaelin legioonaan 
kuuluvalla hengellä. Sotajoukkoon kuuluva henki ei voi suorittaa lohduttajahengen 
tai viisauden- tai totuudenhengen tehtäviä. Jokaisella hengellä on oma määrätty 
toimensa sekä tähän tehtävään tarvittavat kyvyt ja voimat. Luciferikin on jakanut 

henkijoukkonsa niiden tehtävien mukaan. Hänelläkin on sotajoukkonsa, 
valheenhenkiä, epätoivon-, itaruuden-, ylpeyden-, kateuden-, koston-, 
irstaisuudenhenkiä ja paljon muita pahoja henkiä. — Erilaiset niin hyvin hyvät kuin 
pahat henget ovat erikoistuntijoita kukin omalla alallaan ja he osaavat kehittää niitä 
ihmisiä, joiden joukossa he työskentelevät, joko hyvää tai pahaa erikoisalaansa 
varten. 

» Sinä huomaat, että oppi kolmiyhteisestä Jumalasta sotii tervettä järkeä vastaan, 
eikä sille voi löytää minkäänlaista tukea raamatustakaan. 

» Vaikka siis Isä yksin on Jumala ja poika sekä muut henkiolennot ovat hänen 
luomiaan, niin on sittenkin läheinen yhteys olemassa Isän ja pojan ja hyvän 
henkimaailnnan välillä. Siinä on tahdon ja työn yhteys. Mitä Isä tahtoo, sitä tahtoo 
myös poika sekä hänen allaan olevat henkiolennot. Jumala on koko hengellisen ja 
aineellisen luomakunnan Herraja hallitsija. Kaikki on Hänen omaansa. Pojalle Hän 
on luovuttanut luomakunnan johdon samoinkuin usein teidän tehtailijanne 
luovuttavat tehtaan johdon vanhimmalle pojalle ja alistavat hänen alaisekseen koko 
tehdashenkilökunnan. Sellaisessa tapauksessa asianomainen poika vastaanottaa 
isältä neuvoja ja tehtäviä ja on hänestä kaikessa riippuvainen. Sillä isä on tehtaan 
omistaja ja herra, ja poika voi johtaa tehdasta ainoastaan isänsä neuvojen mukaan. 
Mutta tehtaan palvelusväen ja työläisten silmissä poika on "herra", jonka käskyjä 
heidän tulee noudattaa. Ja kaikkien heidän toiveittensa, joita he haluavat esittää 
isälle tehtaanomistajana, tulee käydä pojan kautta, joka on tehtaanomistajan 
asiamies ja sijainen. - Aseta tämän inhimillisen esimerkin sijalle Isän ja Jumalan 
pojan suhde toisiinsa, niin kaikki se, mitä Kristus on lausunut suhteestaan Jumalaan, 
Isäänsä, selviää sinulle. Kaiken vallan, jota poika Isän sijaisena tarvitsee voidaksensa 
johtaa Jumalan luomakuntaa, on hän saanut Isältä. Se ei ole hänestä itsestänsä. 
Kaikki on alistettu pojan alle, mutta vain Isän määräyksestä. Kaikki, mitä Isä tahtoo 
saada tehdyksi luomakunnassaan, Hän suorittaa pojan kautta, jonka Hän on 
tehtävään määrännyt, ja kaikki jotka tahtovat päästä Isän luo, voivat päästä vain 
pojan kautta. Siksi Kristus sanoo: "Ei kukaan pääse Isän tykö muutoin kuin minun 
kauttani". Poika vastaanottaa Isältä tehtävät. Ne tehtävät, joita hänen ei tarvitse itse 
suorittaa, hän antaa sellaisille henkiolennoille, jotka erikoisten kykyjensä nojalla 
voivat ne suorittaa. Nämä suorittavat ne pojan suoranaisesta käskystä ja välillisesti 
Isän tahdosta. Sitä tarkoittivat myös ne sanat, joita Kristus käytti lähettäessään 
apostolit maailmalle ja joita teidän raamattunne ei tulkitse aivan tarkalleen. 
Alkutekstin mukaan hän sanoi: "Menkää siis ja tehkää kaikki kansat 
opetuslapsikseni, kastamalla heidät Isän ja pojan nimeen pyhässä hengessä". (Mat. 
28: 19.) Tehtävän, jonka hän apostoleille antoi, hän oli saanut Isältä. Siksi apostolit, 

täyttäessään tämän tehtävän, toimivat välillisesti Isän nimessä. Ja koska he olivat 
saaneet sen suoranaisesti pojalta, niin he suorittivat sen pojan nimessä. Mutta koska 
tämän tehtävän suorittaminen oli mahdollinen vain siinä tapauksessa, että Jumalan 
henkiolento auttoi heitä voimallaan, niin tapahtui se pyhän hengen voimalla eli 
"pyhässä hengessä". Ne pyhät henget, joiden apua apostolit tarvitsivat, lähetti 
Kristus itse heille. Siksi apostolit julistaessaan oppiaan vetoavat aina myös heihin ja 
huomauttavat, että he ovat vastaanottaneet totuuden pyhän hengen kautta. 

— Samoin on laita kaikkien niiden tehtävien, jotka Jumala on antanut teille. Te 
suoritatte ne täyttäen Jumalan tahdon - siis Isän nimessä; Jumalan tahdon ilmaisee 
poika, siis te toimitte myöskin pojan nimessä; ja voiman, jota te siihen tarvitsette, te 
saatte pyhän hengen kautta. Te suoritatte siis työnne pyhässä hengessä. 

» 2. Jumalan luomistyöstä ja luotujen kohtalosta ei Uusi Testamentti sisällä 
paljoakaan. Henkiolentojen luominen, Luciferin ja hänen liittolaistensa lankeemus, 
Jumalan luomat kehitys-asteet, joita langenneet henget tarvitsevat voidakseen 
palata Jumalan luo, henkien ruumiillistuminen, kaikki ne olivat silloisina aikoina yhtä 
vaikeasti tajuttavia totuuksia kuin nykyaikanakin. - Ei apostolien kirjeissäkään niistä 
puhuta paljon. Sillä kirjeissä oli hyvin hankala selittää näitä totuuksia. Vain suullisesti 
esitettynä uskovaiset saattoivat oppia niitä ymmärtämään. 

» Paavali viittaa kuitenkin eri kirjeissään näihin totuuksiin. Te ette ymmärrä 
hänen selityksiään, sillä ne ovat vieraat teidän uskonnolliselle käsityksellenne. Niinpä 
hän kirjoittaa kirjeessä roomalaisille (8: 19-23.) "Luomakunta Jumalan lapsina ikävöi 
hartaasti verhostaan riisuutumista. Sillä luomakunta on alistettu katoavaisuuden alle 

- ei omasta tahdostaan, vaan sen, joka on alistanut sen alleen — pelastuksen 
toivossa. Koska itse luomakuntakin tulee vapautetuksi turmeluksen orjuudesta ja 
siten pääsee vapauteen, jossa Jumalan lapset elävät kirkkaudessa. Sillä me 
tiedämme, että koko luomakunta kaikkialla huokaa ja tuskissaan odottaa uutta 
syntymistä. Eikä ainoastaan se, vaan myös me itse, jotka olemme saaneet hengen 
esikoislahjan, mekin sisimmässämme ikävöimme Jumalan lapseksi-ottamista, 
odottaen meidän hengellisen ruumiimme heräämistä*. 

*Tämä kohta on käännetty saksalaisen tekstin mukaan, joka tulkitsee tarkemmin 
kuin suomalainen sitä kysymystä, josta tässä on puhe. suom. muist. 

» Minun opetuksieni nojalla sinä ymmärrät mistä tässä on puhe. Paavali sanoo, 
että koko luomakunta ikävöi verhosta riisumista. Sitä odottavat kivet, kasvit, yrtit, 
kukat, eläimet, ihmiset. Vain olento, jossa henki on ruumiillistunut, voi ikävöidä. 

Koko luomakunnassa on siis aineen kaikkiin eri lajeihin verhoutuneita henkiä. Ne 
ovat aikoinaan kapinaan nousseita henkiä, jotka aluksi elivät kirkkaudessa ja 

loistossa Jumalan tottelevaisina lapsina ja pyhinä henkinä, mutta rikkoivat Sitten 
Jumalan tahtoa vastaan ja joutuivat eroon Jumalan kodista. Mutta Jumalan lapsia he 
ovat vielä tänäkin päivänä, joskin hyljättyjä lapsia. He ikävöivät isän kotiin ja 
taistelevat päästäkseen vapaaksi siitä aineen verhosta, joka heitä ympäröi, 

- samoin kuin lapsi synnytystuskissa taistelee päästäkseen vapaaksi äidin kohdusta. 
Nämä henget eivät ole itse rakentaneet itselleen tätä verhoa, vaan Jumala 
armossaan on antanut sen heille, jotta he puhdistuksen ja koetuksen kautta 
pelastuisivat. Kaikki aineelliset olennot ikävöivät tätä pelastusta, joskaan he eivät 
tunne pelastuksen tietä eivätkä päämäärää, ja toivovat sen päivän koittavan, jolloin 
he puhdistuessaan Jumalan lapsiksi voivat riisua yltään aineellisen verhon. Tätä 
ikävöivät etenkin uskovaiset ihmiset. Sillä vaikkapa he, niinkuin ensimmäiset 
kristityt, ovat jokapäiväisessä yhteydessä taivaallisen Isän kodin henkimaailman 
lähettien kanssa, ja ovat heidän kauttaan vastaanottaneet esikoislahjan ja päässeet 
Jumalan valtakunnan esimakuun, niin eivät he sittenkään kuulu tähän valtakuntaan 
niin kauan kuin he elävät vielä aineellisessa ruumiissa. 

» 3. Paavali viittaa luonnon-asteiden kehitykseen kirjeessään efesolaisille 
seuraavin sanoin: "Tehden meille tiettäväksi sen tahtonsa salaisuuden, että hän, 
päätöksensä mukaan, jonka hän oli nähnyt hyväksi itsessään tehdä - siitä 
armotaloudesta, minkä hän aikojen täyttyessä aikoi toteuttaa, - oli yhdistävä 
Kristuksessa yhdeksi kaikki, mitä on taivaissa ja mitä on maan päällä". (Ef. 1: 9, 10.) 
Mutta maan päällä ei ole ainoastaan ihmisiä. He muodostavat vain aivan pienen 
osan maan päällä elävistä olennoista. Jos siis Jumala yhdistää Kristuksessa, joka on 
kaiken pää, kaiken sen, mitä maan päällä on, niin siitä seuraa, että kaikessa on 
henkeä, ja että kaikki, seuraten Jumalan kehitysjärjestelmiä kohoavat yhä 
korkeammalle, kunnes he puhtaina henkinä ovat yhdistetyt Kristuksessa, johon he 
ennen lankeemustaan kuuluivat. 

» Paavali sanoo kirjeessään roomalaisille (11: 25-32), että Jumalan 
pelastussuunnitelman mukaan kaikki palaavat Jumalan luo, ei ainoastaan ihmiset, 
vaan koko muu luomakuntakin: "Sillä minä en tahdo, veljet, salata teiltä tätä 
salaisuutta, että te ette omahyväisessä viisaudessanne luottaisi omaan järkeenne: 
Israelilaisia on osaksi kohdannut paatumus — hamaan siihen asti, kunnes pakanat 
täysilukuisina ovat tulleet Jumalan valtakuntaan. Silloin koko Israel pelastuu. .. Sillä 
Jumala on sulkenut kaikki tottelemattomuuden vuoksi, koska hän tahtoo kaikkia 
armahtaa". — Minä ölen maininnut tämän kohdan alkutekstin mukaan. Viimeinen 
lause, sellaisena kuin se on raamatussasi, kuuluu: "Sillä Jumala on sulkenut kaikki 
tottelemattomuuteen, että hän kaikkia armahtaisi". Siinä kääntäjä on erehtynyt 
sanoessansa: "Sulkenut kaikki tottelemattomuuteen" - vaikka pitäisi olla: "Hän on 

sulkenut kaikki tottelemattomuuden vuoksi". Jumala on näet sulkenut kaikki 
aineelliseen verhoon, mikä tarkoittaa yksityisiä kehitys-asteita. Jumala ei sulje 
ketään tottelemattomuuteen. Päinvastoin Hän tahtoo, että kaikki ne olisivat jälleen 
tottelevaisia, jotka tottelemattomuuden vuoksi suljettiin pois Jumalan 
valtakunnasta. - Israel oli menneinä vuosisatoina se kansa, jolle Jumalan puhdasta 
oppia opetettiin. Sen tuli levittää tätä Jumalan oppia muulle maailmalle ja siten 
vaikuttaa totuuden hapatuksena. Uskollisesti täytettyään tämän tehtävänsä se 
pääsisi, niin pian kuin lunastustyö oli suoritettu, ensimmäisenä Jumalan 
valtakuntaan, jonka portit lunastaja oli avannut. Suurin osa Israelin kansaa ei 
kuitenkaan kelvannut tähän tehtävään. Siksi pääsevät ne, jotka eivät ole israelilaisia, 
ensiksi armosta osallisiksi, vaikka he eivät aikaisemmin ole tunteneet Jumalaa. Ja 
vasta kun kaikki ne, jotka eivät ole israelilaisia, ovat tulleet Jumalan luo, pelastetaan 
ne, jotka tunsivat aikaisemmin Jumalan, mutta eivät seuranneet Hänen oppiansa 
elämässään. "Ensimmäiset tulevat viimeisiksi ja viimeiset ensimmäisiksi". Mutta 
kaikki erotuksetta pelastuvat. 

» Apostoli Paavali selittää lyhyesti, mutta selvästi Jumalan pelastustyön kulkua 
ensimmäisessä kirjeessään korinttolaisille (15: 22-28.): "niinkuin kaikki kuolevat 
Aadamissa, niin myös kaikki tehdään eläviksi Kristuksessa, mutta jokainen 
vuorollaan: esikoisena Kristus, Sitten Kristuksen omat hänen tulemuksessaan; Sitten 
tulee loppu, kun hän antaa valtakunnan Jumalan ja Isän haltuun, kukistettuaan 
kaiken hallituksen ja kaiken vallan ja voiman. Sillä hänen pitää hallitseman siihen 
asti, kunnes hän on pannut kaikki viholliset jalkojensa alle. Vihollisista viimeisenä 
kukistetaan kuolema. Sillä kaikki hän on alistanut jalkojensa alle. Mutta kun hän 
sanoo: kaikki on alistettu, niin ei tietenkään ole alistettu se, joka on alistanut kaiken 
hänen allensa. Ja kun kaikki on alistettu hänen valtaansa, silloin itse Poikakin 
alistetaan sen valtaan, joka on alistanut hänen valtaansa kaiken, että Jumala olisi 
kaikki kaikessa". — Siis kaikki palaavat Jumalan luo, jotka ovat olleet erossa 
Jumalasta ja ovat hengellisesti "kuolleina" olleet hengellisen kuoleman ruhtinaan 
alaisia. Kristus saattaa kaikki takaisin Jumalan luo. Hän oli ensimmäinen, joka palasi 
Tuonelasta, kuolemanruhtinaan valtakunnasta, lähdettyään sinne taistelemaan 
Luciferia vastaan ja voitettuaan hänet. Se oli ensimmäinen ylösnousemus 
hengellisesti kuolleista. Vähitellen palaavat kaikki hengellisesti kuolleet niin pian 
kuin he tulevat Jumalan rakkauden tuntemukseen - jokainen vuorossansa. Jokaisen 
vuoro riippuu hengellisesti kuolleesta itsestään. Se, joka kiiruhtaa ja parhaansa 
mukaan etsii Jumalaa ja koettaa elää Jumalan tahdon mukaan, pääsee pikemmin 
vuoroonsa kuin se, joka ei yleensä ajattele paluutaan tai on huolimaton ja hidas. 
Kaikki riippuu jokaisen vapaasta tahdosta. Se, joka epäonnistuu yhä uudelleen 

tutkinnossansa, pääsee vasta myöhään päämääräänsä. Siten käy inhimillisessä 
elämässä, siten tälläkin puolen. - Viimeinen, joka palaa Jumalan luo, on 
kuolemanruhtinas itse — Lucifer. Paavali nimittää häntä "kuolemaksi". Hänhän on 
syynä koko lankeemukseen sekä hengelliseen kuolemaan. "Hän on murhaaja alusta 
asti", hän on syynä kaikkien Jumalasta eronneitten hengelliseen kuolemaan ja hän 
on miljoonien vuosien kuluessa koettanut kaikin voimin estää alamaistensa paluuta 
elämän valtakuntaan Jumalassa. Siksi hän merkitsee eroa Jumalasta - hän on 
ruumiillistunut kuolema. Kun siis Johanneksen ilmestyksessä (20: 13) sanotaan: 
"Kuolema antoi kuolleet" - niin se ei merkitse muuta kuin että "kuolemanruhtinas 
Lucifer luovutti valtakunnastaan hengellisesti kuolleet". - Kun minä sanoin, että 
langenneiden henkien vapaasta tahdosta riippuu, missä järjestyksessä kukin palaa, 
niin täytyy minun mainita yksi ainoa poikkeus tässä suhteessa: Lucifer yksin ei voi 
palata Jumalan luo ennenkuin viimeinen harhaan joutuneista on saavuttanut 
päämääränsä - Jumalan. Hän ei voi palata, vaikka hän muuttaisi mielensä. Hän ei saa 
myöskään, vaikkapa hän aikaisemmin olisi huomannut erehdyksensä, yllyttää 
langenneita henkiä tekemään parannusta eikä auttaa heitä oikeaan ymmärrykseen, 
jotta hän itse pääsisi nopeammin Jumalan luo. Se on oikeudenmukainen kohtalo, 
johon hänen entisenä johtajana täytyy alistua ja jota hänen on mahdotonta 
muuttaa. 

» Kaikkien Jumalasta langenneiden pelastus - myös Luciferin — on se ilosanoma, 
jota ei vain Paavali julista kirjeissään vaan myöskin vanhan liiton profeetat ovat 
ennustaneet. Se on se ilosanoma, johon Johannes ilmestyksessään viittaa seuraavin 
sanoin: "Niinä päivinä, jolloin seitsemännen enkelin ääni kuuluu hänen 
puhaltaessaan pasuunaan, Jumalan salaisuus käy täytäntöön sen hyvän sanoman 
mukaan, jonka hän on ilmoittanut palvelijoillensa profeetoille". (Ilm. 10: 7.) - Jos 
olisi totta, että Tuonelan valta on ikuinen, niinkuin te nykyään opetatte, niin mikä 
Sitten olisi se "ilo", jonka Jumala on luvannut parannussuunnitelmansa päätökseksi? 
Jos päämäärä olisi se, että lukemattomat henget joutuisivat kadotukseen, niin se ei 
tosiaankaan olisi mikään ilonpäivä, vaan kauhistuksenpäivä koko Jumalan 
luomakunnalle. - Miten kävisi sen totuuden, että kaikki pelastuvat, josta Paavali niin 
usein ja niin hartaasti puhuu? Miten kävisi Jumalan lupauksen Jesajalle: " ... kaikkien 
polvien tulee notkistua Hänen edessään ja jokaisen kielen valansa vannoman 
hänelle, että kaikki tulevat hänen tykönsä, nekin, jotka ovat palaneet vihasta häntä 
vastaan?" Mitenkä täyttyisivät kaikki ne lupaukset, joista edellä ölen maininnut 
sinulle? Jumalan kaikki viholliset. Kristus saattaa Isän jalkojen juureen, ei väkivallalla, 
vaan armahtavassa rakkaudessa, jota Luciferkaan ei ajan pitkään voi vastustaa. 
Jumala ei pakota langennutta henkeä jalkojensa juureen. Jos Hän tahtoisi sen tehdä. 

niin Hänen ei tarvitsisi näin kauan odottaa. Hän olisi voinut sen tehdä jo kauan 
Sitten. Tuonela on aikojen alusta ollut Jumalan kaikkivallan alainen. Kun Tuonela 
kerran nöyrtyy Jumalan edessä, tapahtuu se vapaasta tahdosta, katuen se todistaa 
Jumalan vanhurskauden, rakkauden ja pitkämielisyyden. 

» Te pidätte hämmästyttävän sitkeästi kiinni "iankaikkisen kadotuksen" opista, 
jota ensimmäiset kristityt eivät tunteneet. Tästä pelotuskeinosta te ette näytä 
haluavan luopua. Luuletteko voivanne vaikuttaa ihmisparkoihin pikemmin julmalla 
valheella kuin rakkauden ja armon totuuksilla? Ja miten ponnekkaasti te koetatte 
perustella tätä väärää oppia! Te sanotte, että niin sanottua "kuolemansyntiä" seuraa 
iankaikkinen rangaistus. Sillä kuolemansynti on kauhea loukkaus Jumalaa vastaan. 
Nuo ovat vääriä ja ihmisten keksimiä käsitteitä. Ihmisolento ei voi kauheasti loukata 
Jumalaa eikä siis myöskään ansaita kauheaa rangaistusta erehdyksensä johdosta. 
Mitä alempana ihminen on, joka loukkaa sinua, sitä vähäpätöisemmältä loukkaus 
sinusta tuntuu. Mutta mitä on kurja ihminen Luojaansa verrattuna? Tomuhiukkanen, 
— Teidän loukkauksenne ei ulotu Jumalaan saakka. — Ja jos kuolemansynti olisi 
kauhea loukkaus Jumalaa vastaan, niin eihän sitä voitaisi antaa anteeksi teidän 
maallisessakaan elämässänne. Mutta jos teidän oppinne mukaan maalliset ihmiset 
voivat saada sen anteeksi, niin miksikä eivät siis myöskin henkiolennot toisella 
puolen. Hengelle on mielenmuutos yhtä mahdollinen näkymättömässä kuin 
näkyväisessäkin maailmassa. 

» Ihmiset etsivät todistuksia raamatusta iankaikkiselle helvetinrangaistukselle. He 
takertuvat kiinni sanaan "iankaikkinen", jota teidän raamatunkäännöksissänne 
käytetään näkymättömän maailman rangaistuksen yhteydessä. Mutta mikä 
alkuperäisessä kreikkalaisessa tekstissä on se sana, joka vastaa sanaa 
"iankaikkinen"? Sillä asia ei riipu teidän käännöksistänne, vaan sen sanan 
merkityksestä, jota alkuperäisessä tekstissä on käytetty. - Kaikissa kohdissa, joissa 
raamatunkäännöksessä on käytetty sanaa "iankaikkisuus" tai "iankaikkinen", on 
kreikkalaisessa tekstissä sana "eon". Tekin käytätte tätä sanaa ja puhutte 
"eooneista". Te tarkoitatte sillä suuria ajanjaksoja. Kreikankielessä ei sana "eon" 
merkitse koskaan "iankaikkisuutta" eikä "ikuista" käsitettä. Siinäkin se merkitsee 
ainoastaan määräämätöntä ajanjaksoa. Vanha aika oli "eooni", keski-aika oli 
"eooni", nykyaika on "eooni". Roomalaisten käsityksen mukaan "eooni" oli sata 
vuotta. 

» "Eooni" on siis aikakausi, joka voi olla joko pitempi tai lyhyempi. Ihmis-ikääkin 
sanotaan joskus "eooniksi". Mutta sillä ei koskaan tarkoiteta loppumatonta 

aikakautta. Sinun ei pidä siis koskaan kääntää sanaa "eooni" "iankaikkisuudeksi" tai 
"iankaikkiseksi", vaan käytä käsitettä "aika"ja "ajallinen". 

» Nyt tahtoisin kaikkein ensiksi huomauttaa sinulle siitä merkillisestä tosiseikasta, 
että teidän kääntäjänne ovat monissa kohdin raamattua kääntäneet aivan oikein 
sanan "eooni" ja siitä muodostetun laatusanan sanalla "aika" ja "ajallinen", koska 
sana "iankaikkinen" paikoissa olisi ollut ajatuksenvastainen. Vain silloin kun kysymys 
on näkymättömän maailman rangaistuksesta, he käyttävät sanaa "iankaikkinen". 
Huomaa selvästi, että he ovat niiden kristillisten uskontokuntien vaikutuksen alaisia, 
jotka opettavat iankaikkista helvetinrangaistusta. 

» Tarkastakaamme nyt joitakin niistä monista raamatunkohdista, joissa sana 
"eooni" on käännetty sanalla "aika" ja "ajallinen". Niinpä sanotaan, että hänelle, 
joka tekee syntiä henkeä vastaan, ei anneta anteeksi, ei tässä eikä toisessa 
"eoonissa", siis ei tässä maailmassa eikä tulevassa. Eihän voitu kääntää: Hänelle ei 
anneta anteeksi tässä eikä tulevassa iankaikkisuudessa. Sillä ei ole olemassa kahta 
iankaikkisuutta. - Vertauksessa kylväjästä sanotaan, että tämän "eoonin" huolet 
tukahduttivat jotkut siemenet, mikä on oikein käännetty "elämän" huoliksi. 
Tässäkään ei voi olla kysymys "iankaikkisuudesta". Vertauksessa lusteesta nisun 
seassa Kristus sanoo, että elonaika on tämän "eoonin" loppu, siis tämän ajan tai 
maailman loppu. Tässäkään se ei voi merkitä "iankaikkisuutta". Tässä kohdassa 
käytetään sanaa "eooni" vielä kahdesti ajallisuuden merkityksessä. - Mainitsen vielä 
joitakin kohtia apostolien kirjeistä. "Älkää mukautuko tietämättömyytenne "eoonin" 
mukaan". - "Me emme puhu tämän "eoonin" viisautta emmekä tämän "eoonin" 
valtiasten, vaan Jumalan salattua viisautta, jonka Jumala on edeltä määrännyt ennen 
kaikkia "eooneja". 

» Näistä kohdista, joiden lisäksi voisi mainita paljon muitakin samantapaisia, sinä 
huomaat, että sama "eooni" ei merkitse "iankaikkisuutta", vaan rajoitettua 
aikakautta. Nyt on käytetty samaa sanaa niissäkin kohdin, joissa puhutaan 
näkymättömän maailman rangaistuksesta. Kuinka teillä on oikeus kääntää sama 
sana, joka niin monissa muissa kohdissa on käytetty "ajan" ja "ajallisen" 
merkityksessä, sanalla "iankaikkinen" juuri niissä kohdin, joissa puhutaan helvetin 
rangaistuksesta? Voisipa melkein luulla, että iloitsisitte erikoisesti helvetin 
rangaistuksesta. 

» Kristus sanoo teidän käännöksenne mukaisesti: "Parempi on sinulle, että 
käsipuolena tai jalkapuolena pääset elämään sisälle, kuin että sinut, molemmat 
kädet tai molemmat jalat tallella, heitetään "iankaikkiseen" tuleen". - Se mitä tässä 
sanotaan "iankaikkiseksi" tuleksi, on myöskin vain sellainen tuli, joka kestää 

"eoonin", siis ajallisesti. Ja ihmeellistä kyllä, tällä kohtaa ei alkuperäisessä tekstissä 
ole edes sanaa "eooni", vaan se on siihen väärennetty. Sillä alkutekstissä sanotaan: 
"Helvetin tuleen" - eikä: "iankaikkiseen tuleen". Myöskin toisissa paikoissa on 
myöhemmin tehty samanlaisia väärennyksiä. Niinpä sanotaan teidän nykyisissä 
käännöksissänne: "Menkää pois minun tyköäni, te kirotut, "iankaikkiseen tuleen"! 

- jota vastoin oikeassa tekstissä sanotaan: "Menkää pois minun tyköäni, te kirotut, 
syvimpään pimeyteen!" - Luullakseni ölen esimerkkieni nojalla saanut sinut 
vakuutetuksi siitä, että te ette löydä raamatusta todistusta "iankaikkisen" helvetin 
väärälle opille. 

» Miten pitkä on kunkin hengen rangaistusaika, riippuu kokonaan hengestä 
itsestään. Mitä kauemmin hän kieltäytyy palaamasta, sitä kauemmin ero ja 
rangaistus kestävät. Ei Jumalakaan tiedä, milloin kukin palaa takaisin, sillä paluu 
riippuu henkiolennon vapaasta tahdosta; olenhan sanonut sinulle, ettei Jumala voi 
edeltäkäsin tietää, miten vapaat henkiolennot tulevaisuudessa päättävät tehdä. 

» Myöskin se, minkä te käännätte "iankaikkiseksi elämäksi", merkitsee vain 
elämää tulevissa "eooneissa" eli tulevina aikoina. Miten kauan tämä elämä Jumalan 
luona kestää, riippuu teistä itsestänne. Jos te pysytte aina uskollisina Jumalalle, 
silloin tämä elämä on loputon, siis todellakin "iankaikkinen". Mutta kuka voi tietää, 
vaikka myöhemmin tapahtuisi henkien lankeemus Jumalasta, johon tekin ottaisitte 
osaa, samoinkuin te otitte osaa Luciferin johtamaan ensimmäiseen lankeemukseen. 
Sillä taivaan henkiolennoilla on vapaa tahto silloin samoinkuin ennenkin, ja vapaan 
tahdon väärinkäytön mahdollisuus on silloin yhtä suuri kuin ensimmäisen 
lankeemuksen aikana. Tuleeko sellainen lankeemus tapahtumaan, sitä ei 
Jumalakaan tiedä siitä syystä, jonka ölen jo sinulle selittänyt. 

» Te voitte siis yhtä vähän puhua "iankaikkisesta autuudesta" kuin "iankaikkisesta 
rangaistuksestakaan". 

» Kun raamatussa puhutaan helvetin "tulesta", niin sillä tarkoitetaan niiden 
äärettömiä tuskia, jotka saavat kärsiä rangaistuksensa helvetissä. Tekin puhutte 
polttavasta tuskasta, vaikka ette tarkoitakaan oikeaa tulta. - Helvetin tuskat ovat 
niin suuret, että te ette voi kuvailla niitä mielessänne. Kristus sanoo; "Jokainen 
ihminen on tulella suolattava". Samoinkuin suola tunkeutuu kaiken läpi, samoin 
tuskakin tunkeutuu näiden henkien läpi. Mutta Kristus lisää tässä kohdassa: "Suola 
on hyvä". Samoin on tuskakin hyväksi henkien pelastukseen nähden, vaikka se 
tuntuukin julmalta, ja ihmisten on vaikea sitä käsittää siksi, että se heidän 
mielestään ei ole sopusoinnussa Jumalan laupeuden kanssa. Ja kuitenkin Jumalan 
rakkaus ilmenee helvetin tuskissakin. Kun äiti vie lapsensa lääkärin luo, jotta hän 

tuskallisella leikkauksella parantaisi lapsen, niin tekee hän sen äidinrakkaudessaan. 
Hänen täytyy valita näin tuskallinen parannuskeino, koska muuta ei ole. Samoin 
henkiolentojenkin mieli voi kirkastua vain siten, että he saavat kärsiä kovia tuskia 
syvyydessä. Muuta keinoa ei ole. Mutta kaikille, yksin kaikkein paatuneimmillekin 
koittaa hetki, jolloin he kuin onnettomat lapset lähtevät kotiin Isän luo. 

» Nykyinen kristinusko ei ymmärrä luomakunnan kohtaloa, siksi näkymätöntä 
elämää koskevat tärkeimmät kysymykset saattavat sen kerrassaan ymmälle. Siksi se 
ei voi selittää ihmishengen alkuperää eikä sitä syntiä, joka painostaa ihmishenkeä 
sen luovuttua Jumalasta, yhtä vähän kuin aineellisen luomisen tarkoitustakaan. 
Kaikkiin näihin kysymyksiin perustuvat opit ovat aivan harhaanjohtavia. 

» 4. Kun nykyisiä kristillisiä kirkkoja pyytää selittämään ihmishengen alkuperää, 
niin he vastaavat teille: "Jumala luo ihmisen hengen samassa hetkessä, kun ihminen 
siitetään. Henki on kuitenkin synnin, niin sanotun "perisynnin" raskauttama, koska 
maallinen esi-isä Aadam teki syntiä maallisessa paratiisissa ja tämä synti menee 
perintönä kaikille hänen jälkeläisilleen". 

» He eivät käsitä, miten järjetön tällainen oppi on. He eivät ajattele, että kaikki, 
mitä Jumala luo, lähtee puhtaana ja virheettömänä Hänen kädestään ja että hengen 
saasta voi johtua vain yksilöllisestä synnistä; siksi ihmishenki, kun Jumala sen luo, on 
aivan puhdas ja tahraton. Tässä tapauksessa ei voi olla kysymystäkään mistään 
"perisynnistä". Rankaisisiko Jumala Aadamin jälkeläisiä synnin orjuudella ja 
erottaisiko Hän heidät Jumalan valtakunnasta siksi, että esi-isä on tehnyt syntiä? 
Rankaisisiko Jumala heitä siten, vaikka Hän on sanonut: "Se sielu, joka syntiä tekee 
— sen on kuoltava. Poika ei kanna isän syntivelkaa, eikä isä kanna pojan 
syntivelkaa". (Hes. 18: 19, 20.) Sen mukaan ei Jumala rankaise Aadamin jälkeläisiä 
heidän esi-isiensä synnin vuoksi, jolleivät he itse ole olleet mukana tässä 
lankeemuksessa. Mutta - niinkuin ölen jo sinua opettanut - he ovat persoonallisesti 
kapinoineet Jumalaa vastaan, kun he henkinä seurasivat Aadamin esimerkkiä, ja 
samoinkuin hänkin oman syynsä vuoksi tulivat erotetuksi Jumalan valtakunnasta ja 
saavat kärsiä synnin kauheista seurauksista. 

» Se on siis oikein, että ihmishenki on syntymästään saakka sen synnin orja, jota 
syntiä te nimitätte "perisynniksi". Mutta se teidän opissanne on väärää, että ihmisen 
henki siirtyy elämään vasta silloin kun hänet inhimillisesti siitetään ja että hän, 
persoonallisesti syntiä tekemättä, on syntinen. 

» Mitenkä teidän väärä oppinne voi edelleen selittää kaiken sen kärsimyksen, 
mitä maailmassa on? Olisiko Jumala luonut olentoja kärsimään ja antanut heidän 

kärsimyksissään kuolla, vaikka he eivät olisi persoonallisesti tehneet mitään väärää? 
Ajattele niitä miljoonia lapsia, jotka vuosittain kuolevat, kärsittyään mitä hirveimpiä 
tuskia! Millä he ovat sen ansainneet? Ovatko he tässä olomuodossaan loukanneet 
Jumalaa, koska heitä rangaistaan niin kovasti? Eiväthän he olevielä kyenneet 
lainkaan tekemään syntiä; he eivät ole voineet vielä erottaa hyvää pahasta. Voisiko 
kuitenkin hyvä ja vanhurskas Jumala antaa viattomien lasten kärsiä? Missä ilmenisi 
Sitten Hänen hyvyytensä ja ennen kaikkea Hänen vanhurskautensa? Niin julma ja 
epäoikeudenmukainen ei ole edes raa'in maallinen isä, että hän rankaisisi viatonta 
lasta, joka ei ole tehnyt mitään pahaa. Jumalako sitä Sitten tekisi? Vaikka te 
koettaisitte keksiä puolustukseksenne mitä tekosyitä hyvänsä, niin ette voi 
sittenkään selittää tätä julmaa vääryyttä. Samaa on sanottava ihmiskohtaloista 
yleensä. - Mutta kun te tiedätte, että teidän henkenne saapuu syntisenä 
aikaisemmasta olotilastaan tähän elämään, niin kaikki kohtalon arvoitukset ovat 
yhdellä iskulla ratkaistut. Silloin te ymmärrätte ihmishenkien luopumisen Jumalasta 
sekä myöskin edelliset olotilat, joissa ihminen on tehnyt itsensä syypääksi syntiin ja 
jonka vuoksi hänen tulee nyt tässä elämässä kärsiä rangaistuksensa ja sovittaa 
rikoksensa. Kun te sitä ajattelette, niin se kysymys, joka niin usein nousee mieleenne 
kärsimyksen hetkinä, ei kohoa enää huulillenne: "Miten minä ölen tämän 
ansainnut?" Jos Jumala vastaisi kysymykseen näyttämällä teille kuvissa koko 
aikaisemman elämänne, niin te mykistyisitte kauhusta. 

» Teille selviäisi myöskin niin moni raamatun kohta, mikä nyt on epäselvä. Te 
voisitte silloin itse ratkaista sen näennäisen ristiriidan, joka tuntuu olevan Vanhassa 
Testamentissa, kun siinä sanotaan: "Poika ei kanna isän syntivelkaa" -ja toisen 
kerran: "Minä kostan isien pahat teot lapsille kolmanteen ja neljänteen polveen". 

Jos Jumala kostaa isien synnit lapsille, niin se ei tapahdu siten, että antaisi viattoman 
lapsen kärsiä isän synnin tähden. Se olisi väärin. Pikemmin Hän sallii lapsissa 
ruumiillistua sellaisten henkien, jotka itsessään ovat ansainneet kovan kohtalon, 
mutta samalla tämä kohtalo on myöskin rangaistus lapsen isälle. Ja koska isä voi 
korkeintaan nähdä lapsensa kolmannessa tai neljännessä polvessa, niin voi tämä 
hänen rangaistuksensa kestää neljänteen polveen saakka. 

» Miten sinä selität seuraavan raamatun kohdan tähänastisen oppisi nojalla, että 
ihmishenki luodaan samassa hetkessä kuin siittäminen tapahtuu: "Jumala voi näistä 
kivistä herättää lapsia Aabrahamille." Sinä sanot ehkä, että Jumala 
kaikkivaltiudessaan voi luoda kivistä ihmisiä. Mutta sellaiset lapsethan eivät olisi 
Aabrahamin lapsia. Sillä ihmiset voivat tulla Aabrahamin lapsiksi vain siinä 
tapauksessa, että heidän inhimilliset esi-isänsä polveutuvat Aabrahamista. Mutta 
miten voivat kivet siittämisen kautta tulla Aabrahamin lapsiksi? Kaikesta teologisesta 

viisaudestanne huolimatta te ette voi sitä selittää. Mutta jos tiedät, että kivissä, 
niinkuin yleensäkin kaikessa aineessa, on henkiä ruumiillistuneina, niin selitys on 
luonnollinen. Silloin käsität, että Jumala voi kivissä ruumiillistuneet henget riisua 
verhostaan ja sallia niiden ruumiillistua Aabrahamin jälkeläisten ruumiisiin. 

» Samaa tarkoittavat Kristuksen sanat: "Minä sanon teille: jos nämä olisivat vaiti, 
niin kivet huutaisivat". (Luuk. 19: 40.) Kivet voivat tietenkin huutaa vain siinä 
tapauksessa, että niissä on henki. 

» 5. Samoinkuin teidän oppinne perisynnistä, on yleensä teidän käsityksenne 
synnistä aivan väärä. 

» Raamattu asettaa eri tasolle "luopumisen Jumalasta" ja uskovaisten synnit. 

» Apostoli Johanneksen ensimmäisessä kirjeessä on kohta, jonka selittäminen 
tuottaa teille paljon vaikeutta. Se kuuluu: "Jos joku näkee veljensä tekevän syntiä, 
joka ei ole kuolemaksi, niin rukoilkoon, ja hän on antava hänelle elämän, niille 
nimittäin, jotka eivät tee syntiä kuolemaksi. On syntiä, joka on kuolemaksi; siitä minä 
en sano, että olisi rukoiltava. Kaikki vääryys on syntiä. Ja on syntiä, joka ei ole 
kuolemaksi". (1 Joh. 5: 16, 17.) Tässä Johannes erottaa siis toisistaan synnin, joka on 
kuolemaksi ja synnin, joka ei ole kuolemaksi. Ja - mikä teistä näissä apostolin 
sanoissa on käsittämätöntä - teidän ei tarvitse rukoilla sen puolesta, joka tekee 
sellaista syntiä, joka on kuolemaksi. 

» Näiden sanojen merkityksen voin parhaiten selittää sinulle esimerkin avulla. 
Sotamiesten, astuessaan sotapalvelukseen, tulee vannoa uskollisuudenvala 
hallitsijalleen. Siten heistä tulee isänmaansa puolustajia. Mutta sotamiehet voivat 
tehdä itsensä syypääksi virheisiin, joiden johdosta sotalaki rankaisee heitä, mutta he 
ovat silti yhä isänmaan puolustajia. Mutta on olemassa sellainen rikos, jonka 
tehtyään sotilas ei ole enää isänmaan puolustaja ja josta rangaistaan kuolemalla. Se 
on, kun sotilas pakenee lippunsa luota isänmaan vihollisen puolelle. Se, joka sen 
tekee, on isänmaalleen kuollut. Sotilaalliselta kannalta katsoen se on 
"kuolemansynti". Ja jos sellaisen luopion äiti rukoilee maan hallitsijalta armoa 
petturi pojalleen, niin on se turhaa. Sillä sellainen sotilas ei ole enää oman valtionsa 
alamainen, vaan on tullut vihollis-valtion ja sen lakien alaiseksi. Tämä valtio ei päästä 
häntä enää vapaaksi, vaikkapa karkulainen haluaisikin lähteä. Mutta hän ei 
haluakaan takaisin vanhaan kotimaahansa. — Äidin on siis aivan turha pyytää armoa 
omalta hallitsijaltaan. 


» Käyttäkää tätä esimerkkiä selittäessänne suhdettanne Jumalaan. Hurskaina 
ihmisinä te olette Jumalan valtakunnan alamaisia. Vaikkapa te heikkoudessanne joka 

päivä tekisittekin pienempiä tai suurempia erehdyksiä, joista Jumala rankaisee teitä, 
niin te ette sittenkään lakkaa niiden vuoksi olemasta Jumalan valtakunnan alamaisia. 
Mutta jos te käännätte selkänne Jumalalle kieltämällä Jumalan ja eläen kuin ei 
Jumalaa olisikaan, niin te karkaatte lippunne alta. Se on synti, joka erottaa teidät 
Jumalan valtakunnasta ja karkottaa teidät pahojen, Jumalaa vastustavien voimien 
valtakuntaan. Te ette tottele enää Jumalaa samoinkuin se, joka karkaa lippunsa alta, 
ei tottele maansa lakia. Te olette Jumalan valtakunnalle kuolleet. Te olette tehneet 
"kuolemansynnin". - Mitä toisen rukous voisi auttaa sellaista luopiota? Eihän hän 
tahdo tietää Jumalasta mitään eikä palata Hänen luokseen. Jumalan pitäisi siis 
teidän rukouksenne vuoksi pakottaa hänet palaamaan. Sitä ei Jumala voi tehdä, sillä 
jokaisella on vapaa tahto eikä Jumala koskaan sekaannu ihmisen vapaaseen 
valintaan. Jokaisen pitää työskennellä vapaasti pelastumisensa puolesta. 

» Ensimmäinen "kuolemansynti" tapahtui silloin, kun Luciferin johtamassa 
suuressa henkien vallankumouksessa henget hylkäsivät lippunsa. 

» 6. Kuolleista ylösnousemus merkitsee sitä, että hengellisesti kuolleiden 
valtakunnasta henkiolennot palaavat katuvaisina Jumalan valtakuntaan. He palaavat 
kuin luopiot vanhaan kotimaahansa. He saavat kiittää Lunastajaa siitä, että he voivat 
palata takaisin ja että Jumalaa vihaavan valtakunnan ruhtinas — Lucifer - väkivallalla 
ei pidätä heitä. Lunastaja, voitettuaan kuolemanvaltakunnan ruhtinaan, asetti sen 
vaatimuksen, että ne henkiolennot, jotka katuisivat lankeemustaan, saisivat palata 
Jumalan luo. Hän itse oli ensimmäinen, joka astui alas Tuonelaan kuulumatta 
Jumalasta langenneiden joukkoon. Hän oli myös ensimmäinen, joka nousi 
Tuonelasta taivaaseen. Sitä ei ainoakaan syvyydenhenki ollut tehnyt. Ken kerran oli 
tullut Tuonelaan, ei päässyt sieltä kohoamaan. Kristuksen paluu Tuonelasta oli 
ensimmäinen "kuolleista ylösnousemus". Siihen Paavali viittaa usein kirjeissänsä. 
Niinpä hän kirjoittaa efesolaisille: "Mutta että hän astui ylös, mitä se on muuta, kuin 
että hän oli astunut alaskin, maan alimpiin paikkoihin". (Ef. 4: 9.) Hän tarkoittaa sillä 
Tuonelan maailmoja. Ne ovat, niinkuin toisessa tilaisuudessa ölen opettanut sinulle, 
syvemmällä kuin aineellinen maailma. - Ja kolossalaisille hän kirjoittaa (2: 15): "Hän 
riisui aseet haIIituksilta ja valloilta ja asetti heidät julkisen häpeän alaisiksi; hän sai 
heistä hänen kauttaan voiton riemun". Nämä ovat ne Tuonelan vallat, joita vastaan 
hän taisteli yhdessä taivaallisten sotajoukkojen kanssa ja voitti heidät, ja voitettuaan 
vaati heidän ruhtinaansa, Luciferin, luovuttamaan ne alamaisensa, jotka eivät 
halunneet viipyä kuolemanvaltakunnassa. Siihen Paavali viittaa kirjeessään 
kolossalaisille seuraavin sanoin: "Ollen haudattuina hänen kanssaan kasteessa, jossa 
te myös hänen kanssaan olette herätetyt uskon kautta, jonka vaikuttaa Jumala, joka 
herätti hänet kuolleista... ja teidät, jotka olitte kuolleet... teidät hän teki eläviksi 

yhdessä hänen kanssaan". (Kol. 2: 12, 13.) Kolossalaiset olivat myös kerran olleet 
hengellisesti kuolleet ja Luciferin alamaisia. Mutta myöhemmin he uskoivat 
Kristukseen ja Jumalan valtakuntaan. Tämän uskon kautta he kuuluivat Kristukselle 
ja tulivat yhdessä hänen kanssaan osallisiksi Jumalan valtakunnasta. Kun tässä 
sanotaan Kristuksesta, että Jumala herätti hänet kuolleista, niin sitä ei pidä käsittää 
siten, että Kristus olisi ollut hengellisesti kuollut. Mutta hän oli hengellisesti 
kuolleiden valtakunnassa ja ulkonaisesti erossa Jumalan valtakunnasta. Näennäisesti 
oli Kristus Tuonelassa hengellisesti kuolleitten kaltainen, vaikkei hän itse ollutkaan 
hengellisesti kuollut. Jumala teki hänet taas eläväksi antaessaan hänelle voimaa 
voittaa kuolemanvaltakunnan vallan ja vei hänet takaisin taivaallisen elämän 
valtakuntaan. 

» "Kuolleista ylösnouseminen" ei ole siis millään tavalla tekemisessä maallisten 
ruumiitten henkiinherättämisen kanssa. "Ruumiin ylösnousemista", josta kristillisissä 
uskontunnustuksissa puhutaan, ei ole olemassa. Ensimmäisten kristillisten 
vuosisatojen uskontunnustuksessa ei sanottukaan "ruumiin ylösnouseminen", vaan 
"ylösnouseminen kuolleista". Tämä sanontatapa ei sisältänyt muuta kuin sen 
lohdullisen totuuden, että kaikki hengellisesti kuolleet, myöskin Lucifer, palaavat 
jälleen Jumalan luo. Myöhemmin nämä sanat muutettiin, kun se väärä oppi pääsi 
valtaan, että kuolleiden maalliset ruumiit tulevat jälleen eläviksi, vaikka Paavali 
esittääkin oikean opin sanoessansa: "Kylvetään luonnollinen, nousee hengellinen 
ruumis". (1 Kor. 15:44.) 

» Ei Kristuksen maallinen ruumis myöskään noussut. Se oli samoinkuin kaikki 
muutkin aineelliset ihmisruumiit syntynyt maan elämänvoimasta ja palasi 
samoinkuin nekin maahan takaisin. Mutta se ei sulanut maalliseen elämänvoimaan, 
vaan henkimaailma dematerialisoi sen. Samalla tavalla kuin Kristuksen ruumis suli 
myöskin Eenokin ja Eliaan ruumis maan elämänvoimaan. Maan elämänvoimasta on 
jokainen ruumis syntynyt, ja maan elämänvoimaan jokainen ihmisruumis palaa. 

Tästä laista ei ole mitään poikkeusta olemassa. 

» Nykyaikojen kristityt kuvittelevat mielessään, että "ylösnousemus kuolleista" 
merkitsee maallisen ruumiin uudestaan eläväksi tuloa. Ja että Kristuksen 
ylösnousemus pääsiäissunnuntaina merkitsee hänen henkensä yhdistymistä 
ruumiiseen, joka kolme päivää on maannut haudassa. Ne ovat suuria erehdyksiä. 

Sillä Kristuksen ylösnousemus kuolleista — toistaakseni sen vielä kerran - merkitsee 
vain hänen paluutaan hengellisesti kuolleiden valtakunnasta, paluuta Tuonelasta, 
jonne hän henkiolentona oli astunut. Apostolinen uskontunnustus sanoo tämän 
aivan oikein seuraavin sanoin: "Astui alas Tuonelaan, kolmantena päivänä nousi ylös 

kuolleista". Selvemmin sanoen sanat kuuluisivat: "Astui alas kuolleitten luo, 
kolmantena päivänä palasi kuolleitten luota". 

» Sanontatapa "ylösnousemus kuolleista" vaikuttaa niin hämmentävästi teidän 
käsitteisiinne siksi, että sana "kuolema" merkitsee teille vain maallista kuolemaa ja 
sana "kuollut" tuo mieleen vain ruumiita, hautoja ja hautausmaita. Te ette ota 
huomioon sitä merkitystä, mikä tällä sanalla on raamatussa; sen mukaan "kuolema" 
merkitsee eroa Jumalasta ja "kuolleet" Jumalasta eronneita. 

» Erinäisten raamatun kohtien väärä käännös on myös osaltaan vaikuttanut tähän 
väärinymmärrykseen. Niinpä sanotaan Matteuksen evankeliumissa, niinkuinjo 
aikaisemmin ölen sinulle selittänyt, että Jeesuksen kuollessa kuolleet lähtivät 
haudoistaan, vaikka alkutekstissä sanotaan, että maanjäristyksessä ruumiit 
viskautuivat haudoistaan. 

» Kristuskin puhuu kuolleista, jotka ovat haudoissaan ja kuulevat hänen äänensä, 
mutta hän tarkoittaa noilla sanoilla Luciferin vankiloissa olevia "hengellisesti 
kuolleita", jotka hän astuessaan Tuonelaan tahtoi pelastaa, jos he kallistaisivat 
korvansa Lunastajan äänelle. 

» Sekin tosiseikka, että Kristus maallisen kuolemansa jälkeen ilmestyi 
aineellisessa hahmossa ystävilleen, on nostattanut sen väärän luulon, että hän olisi 
verhoutunut entiseen inhimilliseen ruumiiseensa. Totuus on se, että hän näyttäytyi 
samalla tavalla kuin henkiolennot aina näyttäytyvät, nimittäin materialisoimalla 
hengellisen ruumiinsa. Eivätkö monet henkiolennot ole tehneet sitä ennen 
Kristusta? Eikö eräänä päivänä saapunut kolme täysin inhimillistä hahmoa 
Aabrahamin luo ja aterioinut aivan samoinkuin Kristuskin kuolemansa jälkeen 
opetuslastensa kanssa? Eikö arkkienkeli Raafael kulkenut inhimillisessä hahmossa 
viikkomääriä nuoren Tobiaksen kanssa, syönyt ja juonut hänen kanssaan, niin että 
tämä luuli häntä tavalliseksi ihmiseksi? Oliko siinä siis mitään ihmeellistä, että Kristus 
ilmestyi opetuslapsilleen kuolemansa jälkeen ja puhui, söi ja joi heidän kanssaan? 
Sellaisia ruumiillistumia te näette vielä nykyäänkin. Alhaisetkin henget voivat 
samalla tavalla ruumiillistua. 

» Kuolleista ylösnousemuksen todellisen merkityksen selittivät Jumalan 
henkiolennot apostoleille ja uskovaisille vasta Kristuksen taivaaseennousun jälkeen. 
Sillä niin usein kuin Kristus maallisen elämänsä aikana puhuikin apostoleille 
"kuolleista nousemisestaan", eivät he ymmärtäneet, mitä hän sillä tarkoitti. "He 
tutkistelivat keskenään, mitä kuolleista nouseminen oli". (Mark. 9: 10.) - Apostolien 
teoissa mainitaan, mikä käsitys "kuolleista nousemisesta" oli silloisen juutalaisen 

kansan kirkon johtajilla: "Saddukeukset sanovat, ettei ylösnousemusta ole, ei enkeliä 
eikä henkeä, mutta fariseukset tunnustavat kumpaisetkin". (Ap. t. 23: 8.) 

» Voidakseen palata hengellisesti kuolleitten valtakunnasta Jumalan 
valtakuntaan ei kukaan tarvitse minkäänlaisia inhimillisiä laitoksia, ei ulkonaisia 
kirkkojärjestöjä, ei pappeja, niinkuin kirkot nykyään, varsinkin katolinen, väittävät. 
Jumalasta harhaan joutunut voi kaikkina aikoina tulla sisäiseen yhteyteen Jumalan, 
Isän kanssa ja saa ilman inhimillisiä välittäjiä Häneltä anteeksiannon ja voiman elää 
Jumalan tahdon mukaisesti. 

» 7. Sinun tähänastinen kirkkosi opettaa päinvastoin, että niin sanotut 
"sakramentit" ovat välttämättömiä, jotta voitaisiin päästä armosta osalliseksi. Ja 
koska näitä sakramentteja voivat jakaa ainoastaan papit, jotka piispat ovat vihkineet, 
niin on sakramenttioppi katolisen kirkon kaikkein vahvin keino, jolla se kahlehtii 
uskovaisia kirkkoonsa. Sillä tämän kirkon opin mukaan ei papin välityksettä ole 
mahdollista päästä Jumalan luo. 

» Lukiessasi Uutta Testamenttia huomaat varmaan, ettei Kristuksen ja apostolien 
opissa ole ainoatakaan sanaa, jolle te voisitte perustaa sakramenttiopin. Teidän 
sakramenttinne, siinä merkityksessä kuin niitä teille opetetaan, ovat inhimillisiä 
keksintöjä, niinkuin nyt tahdon osoittaa sinulle. 

» a. Ensimmäinen ja teidän mielestänne tärkein sakramentti on vesikaste. Te 
väitätte, että käste itsessään, siis ilman kastettavan myötävaikutusta, tekee Jumalan 
vihollisesta Jumalan lapsen, koska se muka poistaa sekä niin sanotun perisynnin, 
että myös kaikki persoonalliset synnit. Siksi te kastatte myös lapsia, jotka eivät edes 
tiedä, että heidät kastetaan. — Se on aivan väärä käsitys kasteen merkityksestä. Sillä 
ensimmäisenä kristillisenä aikana ei käste ollut mitään muuta kuin sisäisen mielialan 
merkkinä suoritettu ulkonainen toimitus. Kasteen kautta ei saatu siis mitään uutta 
aikaan, niinkuin te opetatte, vaan se ilmaisi vain ulkonaisesti kastetun sisäisen 
mielialan. Niinpä Johanneksen käste merkitsi kastetuille julkista todistusta siitä, että 
he uskoivat suuren katumussaarnaajan sanoihin ja tahtoivat luopua aikaisemmasta 
huonosta elämästänsä. Oleellisinta oli se, että käste toimitettiin julkisesti. Kaikkien 
piti nähdä kuka tuli kastetuksi. 

» Sinä voisit nyt ajatella, että tällainen sisäisen mielialan ulkonainen merkki ei olisi 
tarpeellinen. Mutta te ihmiset erehdytte niin usein todellisesta mielialastanne ja 
pääsette siitä Sitten vasta selville, kun teidän pitää julkisesti se tunnustaa. Silloin käy 
usein ilmi, ettei se hyvä, mitä te otaksutte itsessänne olevan, olekkaan hyvää. 

» Niiden parissa, jotka tulivat Johanneksen luo ja kuuntelivat hänen saarnaansa, 
oli myös useita, jotka luulivat, että heissä oli tapahtunut mielenmuutos. Mutta kun 
heidän piti kaiken kansan nähden vastaanottaa käste mielenmuutoksen ulkonaisena 
todistuksena, niin he peräytyivät. He pelkäsivät ihmisiä ja se pelko oli voimakkaampi 
kuin se hyvä, mikä heissä oli. He pelkäsivät ihmisten pilkkaa, ensi sijassa juutalaisten 
pappien, jotka eivät tunnustaneet Johannesta Jumalan lähetiksi. Jollei ulkonaista 
merkkiä olisi ollut eikä heidän olisi tarvinnut päättää, tahtoivatko he ottaa kasteen 
vastaan vai kieltäytyä siitä, niin he eivät koskaan olisi päässeet selville siitä, etteivät 
he olleet kypsiä Jumalan valtakuntaa varten. Sillä ken ei ihmisten vuoksi uskalla 
julkisesti vastata siitä, mitä hän pitää totena ja oikeana eikä kestä tällaisen 
tunnustuksen seurauksia, häneen ei voida luottaa. Hän ei kelpaa Jumalan asiaa 
ajamaan; sillä hän asettaa maalliset seikat korkeammalle. 

» Samasta syystä Kristuskin antoi Johanneksen kastaa itsensä. Hänkin tahtoi 
julkisesti tunnustaa, että hän uskoi Johanneksen saarnaamaan totuuteen. 

» Niille, jotka tunnustivat Johanneksen opin ja tahtoivat parantaa elämänsä, oli 
hän valinnut ulkonaiseksi merkiksi kasteen siinä muodossa, että heidät upotettiin 
veteen. Hän olisi voinut valita jonkin toisenkin merkin. Mutta tällainen veteen 
upottaminen oli hänen saarnansa kaunein vertauskuva. Hän opetti, että ihmisen tuli 
puhdistautua synnistä muuttamalla tähänastinen syntinen mielialansa. Samoinkuin 
ihminen, joka upotetaan veteen, puhdistuu ulkonaisesti liasta ja tavallaan nousee 
uutena ihmisenä vedestä, samoin tuli totuuden uskon puhdistaa hänet sisäisesti, 
jotta hän voisi uutena ihmisenä olla elämässään Jumalalle kuuliainen. 

» Samasta syystä on Kristuskin säilyttänyt vesikasteen merkkinä siitä, että hänen 
oppinsa on tullut vastaanotetuksi. 

» Mitä ensimmäisten kristittyjen täytyi ulkonaisesti kärsiä sen johdosta, että he 
tunnustivat kristinopin ottamalla vastaan julkisen kasteen, siitä teillä ei nykyään voi 
olla oikeaa käsitystä. Kristinuskoon kääntyneet juutalaiset joutuivat entisten 
uskonveljiensä, varsinkin juutalaisten pappien vihan ja vainon alaisiksi, ja saivat 
kärsiä taloudellisia vahinkoja. Heitä häväistiin kaduilla, laahattiin vankiloihin ja 
kivitettiin. Paavalin ja Stefanuksen kertomuksista voi huomata, miten 
kiihkomielisesti silloiset juutalaiset vainosivat juutalaiskristityitä. - Yhtä ankarat 
olivat pakanoiden vainot. Pakanoiden uskonto oli valtion uskonto. Epäjumalien 
palvelu, epäjumalien juhlat ja uhrit olivat lakien määräämät. Se, joka pysytteli poissa 
epäjumalien palveluksesta ja uhrijuhlista, loukkasi suuresti valtiota ja hallitsijaa. 
Häntä rangaistiin kuolemalla ja hänen omaisuutensa takavarikoitiin. Mutta kristitty 
ei voinut tietenkään enää ottaa osaa epäjumalien juhliin eikä uhriaterioihin. Jos 

hänet annettiin ilmi, niin saattoi hänelle tapahtua pahinta. Sinä tiedät, miten 
kauheat olivat kristittyjen vainot pakanuuden aikana. Lukuisat kristityt tuomittiin 
kuolemaan ja heidän omaisuutensa takavarikoitiin. 

» Kuinka monet nykyisistä niin sanotuista kristityistä olisivat valmiit ottamaan 
vastaan kasteen, jos se vaikuttaisi täten heidän elämäänsä ja omaisuuteensa? Mutta 
se, joka ei uskalla uhrata kaikkea uskonsa vuoksi, ei ole oikea kristitty. 

» Kaste ei siis antanut kastetulle mitään sisäistä armoa, vaan se oli merkkinä siitä, 
että hän oli taipuvainen kestämään kaikkia niitä seurauksia, joita tällainen julkinen 
tunnustustoi mukanaan. 

» Mitä tästä siis seuraa? - Ennen kaikkea, että kasteella ei ole mitään merkitystä 
alaikäisille lapsille. He eivät voi ymmärtää totuutta eikä tunnustaa sitä. Siksi eivät 
kristityt ensimmäisinä vuosisatojen aikana koskaan kastaneet lapsia. Siksi Kristuskin 
kehoitti apostolejaan ensin opettamaan ja Sitten vasta kastamaan niitä, jotka ottivat 
vastaan totuuden. Edelleen käy tästä selville, miten väärin kristilliset kirkot 
opettavat väittäessään, että käste puhdistaa lapsen perisynnistä ja että lapset, jotka 
kastamatta kuolevat, eivät pääse Jumalan valtakuntaan. Synneistä puhdistuminen 
tapahtuu vain siten, että ihminen luopuu pahasta eikä minkään ulkonaisen toimen 
välityksellä. 

» Paavali kertoo joistakin kristityistä, että he antoivat kastaa itsensä vainajien 
puolesta. Se oli liiallista uskoninnostusta. Ei kukaan voi toisen puolesta tulla 
kastetuksi. Jokaisen täytyy itse ansaita armo. Siinä ei voi sijaisuus tulla kysymykseen. 
Nuo kristityt tarkoittivat parasta. He tahtoivat siten näyttää toteen, että heidän 
vainajansa, jos he olisivat vielä olleet maan päällä, olisivat myöskin omaksuneet 
Kristuksen opin ja ulkonaiseksi merkiksi antaneet kastaa itsensä. He tekivät sen 
rakkaudesta vainajiaan kohtaan. 

» b. Sinun kirkkosi toinen sakramentti on "kasteen liiton vahvistaminen". Piispa, 
jakaessaan tätä "sakramenttia", laskee kätensä asianomaisen päälle, voitelee häntä 
öljyllä ja rukoilee hänen puolestansa. Tämän ulkonaisen toimituksen sanotaan 
vaikuttavan sen, että "pyhä henki" laskeutuu hänen päälleen samoinkuin apostolien 
helluntaijuhlassa. 

» Se on totta, että Kristus ylösnousemuksensa jälkeen lupasi lähettää uskovaisten 
luo Isänsä henkiolentoja. Mutta Jumalan henkien vuodatusta hän ei ollut yhdistänyt 
piispan ulkonaisten juhlamenojen yhteyteen. Jumalan lähettien oli määrä tulla 
kaikkien luo, jotka sisäisesti olivat niin kehittyneitä, että he saattoivat ottaa heidät 
vastaan. Ja jos Apostolien teoissa mainitaankin kätten päälle panoa Jumalan hengen 

vuodatuksen yhteydessä, niin olivat nämä toimitukset sittenkin aivan toisenlaisia 
kuin mitä te nykyään oletatte. Seurakunnan johtaja laski kätensä kastetun tai 
kääntyneen päälle merkiksi siitä, että hänet otettiin seurakunnan jäseneksi. Koska 
johtajilla oli mediumistista voimaa, niin kätten päällepano vahvisti äsken kastetun 
elämänvoimaa, jos hän itsekin oli mediumistinen, ja silloin sattui usein, että saatiin 
sanomia Jumalan henkiolentojen välityksellä. Siihen ei tarvittu varsinaista transsia, 
vaan henkimaailma vaikutti usein samalla lailla kuin niin sanottuihin 
"kirjoitusmedioihin". Tässä tilassa olevat rukoilivat silloin tai ylistivät Jumalaa, ja sitä 
nimitettiin ensimmäisten kristillisten vuosisatojen aikana "hengessä rukoilemiseksi". 
Usein he lausuivat myöskin varoituksia tai opetuksia, jotka suuresti järkyttivät 
läsnäolevia. - Edelleen ne, joilla oli erikoinen tehtävä täytettävänään kristillisissä 
seurakunnissa, käyttivät kätten päällepanoa ilmaistaksensa, että Jumalan 
henkimaailman lähetit olivat määränneet heidät Jumalan työaseiksi. 

» Kun siis apostoli Paavali sanoo työtoverilleen Timoteukselle, ettei hänen tule 
olla liian kerkeä panemaan kättään kenenkään päälle, niin tarkoittaa hän sillä kahta 
eri seikkaa: ensiksikään hänen ei pidä auttaa ketään, joka koettaa kehittyä medioksi. 
Jollei hän edeltäkäsin ole ottanut selvää hänen sisäisestä mielentilastaan ja uskon 
lujuudesta, jotta ei vaara uhkaisi, että medio myöhemmin antautuisi alhaisten 
henkien valtaan ja siten tuottaisi suurta hengellistä vahinkoa seurakunnalle. 

Edelleen hänen ei tule panna kättään kenenkään päälle merkiksi siitä, että hänet on 
julkisesti tunnustettu määrättyä tehtävää suorittamaan, jollei Jumalan 
henkimaailman lähetti ole erikoisesti määrännyt häntä tähän tehtävään. Sitä, joka 
oli saanut parantamisen voiman, oli käytettävä yksinomaan sairasten parantamiseen 
eikä opetustyöhön. Sillä opetustyöhön häntä ei oltu kutsuttu eikä hänellä ollut siihen 
kykyä. - "Eivät suinkaan kaikki ole apostoleja?" - kysyy Paavali 
korinttolaiskirjeessään. - "Eivät kaikki profeettoja? Eivät kaikki opettajia? Eiväthän 
kaikki tee voimallisia tekoja? Eihän kaikilla ole parantamisen armolahjoja? Eiväthän 
kaikki puhu kielillä? Eiväthän kaikki kykene niitä selittämään?" (1 Kor. 12: 29, 30.) 

-Ja kun Paavali samaiselle Timoteukselle sanoo, että hänen ei tule laiminlyödä sitä 
armolahjaa, joka hänelle annettiin vanhinten pannessa kätensä hänen päälleen, niin 
tarkoitti hän sillä opettamisen lahjaa. Jumalan henkimaailman lähetin neuvosta ja 
vanhinten pannessa kätensä hänen päälleen, oli Paavali juhlallisesti vihkinyt 
Timoteuksen tähän toimeen ja lähettänyt hänet maailmalle. Mutta suuret 
vaikeudet, joita hän sai kestää suorittaessaan opetustyötään, tekivät hänet araksi ja 
masensivat hänen rohkeutensa. 

»Jos vertaat henkiolentojen vaikutusta ensimmäisenä kristillisenä aikaa siihen, 
mitä te nykyään siitä opetatte, niin huomaat, miten kauaksi te siinäkin suhteessa 

olette eksyneet totuudesta. Jumalan henkeä eivät ihmiset voi mielensä mukaan 
jakaa ulkonaisten toimien välityksellä. Se tulee niille, jotka sisäisesti sen ansaitsevat 
ja sitä ikävöivät, - ilman piispaa ja piispallista voitelua. Jumalan henki puhaltaa missä 
se tahtoo eikä siellä, missä ihmiset tahtovat. 

» Ennenkuin Kristus suoritti lunastustyönsä, oli koko ihmiskunnan yli vuodatettu 
pimeyden henki. Pahojen voimien valta ihmisiin oli kauhea. Sen huomaat niistä 
monista kohdista raamatusta, joissa kerrotaan Kristuksen parantaneen riivattuja. 
Toisille pahat henget tuottivat vaikeita ruumiillisia vammoja. Te luette raamatussa 
sellaisista, jotka pahojen henkien vaikutuksesta olivat mykkiä, kuuroja, sokeita, 
kaatuvatautisia. -Toisinaan yksi ainoa paha henki syöksyi uhrinsa kimppuun, 
toisinaan niitä oli koko joukko. "Leegio on minun nimeni, sillä meitä on monta", 

— sanoi eräs näistä hengistä. 

» Vaikka suurin osa ihmisiä ei saanutkaan kokea pahan voimaa yhtä julkisella 
tavalla kuin ne, joita alhaiset henget kiusasivat ruumiillisesti, niin oli heissäkin pahan 
voima niin ylivoimainen, että se esti heitä ymmärtämästä totuutta ja hyvyyttä ja 
paadutti heidän sydämensä. 

» Lunastustyö ei ole myöskään muuttanut alhaisten henkien vaikutusta niiden 
parissa, jotka epäuskonsa kautta ovat vapaasta tahdostaan jääneet pahuuden 
valtaan. Ne, jotka mieleltään ovat pahalle hengeile alttiita, ovat samassa määrässä 
kuin ennenkin hänen vallassaan. Teidänkin parissanne on nykyään paljon riivattuja. 
Te nimitätte heitä mielenvikaisiksi, mutta kaikki ne, joilla ei ole varsinaista vikaa 
aivoissa, ovat riivattuja. 

» Mutta kaikki ne, jotka uskovat Jumalaan ja tottelevat häntä, on Lunastaja 
vapauttanut pahan vallasta. Tosin heidänkin täytyy edelleen taistella ja he 
tarvitsevat, niinkuin Paavali sanoo, Jumalan koko sota-asun, voidakseen vastustaa 
kiusaajan ovelia hyökkäyksiä. "Meillä ei ole taistelu verta ja lihaa vastaan, vaan 
hallituksia vastaan, valtoja vastaan, tässä pimeydessä hallitsevia maailmanvaltiaita 
vastaan, pahuuden henkiolentoja vastaan taivaan avaruuksissa". (Ef. 6: 12.) 

» c. Katolisen kirkon kolmas sakramentti on nimeltään "alttarin sakramentti". 
Toiset kristilliset kirkot nimittävät sitä "ehtoolliseksi" Paavali sanoo sitä "Herran 
ateriaksi". Siitäkin on vuosisatojen kulussa tehty jotakin aivan muuta kuin mikä 
Kristuksen tarkoitus oli. 

» Uhriateriat olivat juutalaisilla ja pakanoilla jumalanpalvelukseen kuuluvia 
tapoja. Ne muodostivat oleellisen osan heidän jumalanpalveluksestaan. He 
teurastivat pyhitetyillä paikoilla eläimiä, kaatoivat eläimen veren jumalankuvan 

eteen, polttivat osan uhrilihasta jumalien kunniaksi ja söivät loput lihasta yhteisellä 
aterialla. Mutta he eivät uhranneet ainoastaan eläimiä, vaan myöskin hedelmiä, 
leipää, öljyä ja viiniä ja muuta senkaltaista. Niistäkin osa poltettiin jumalien 
kunniaksi ja loput syötiin uhriaterialla. Se, mikä poltettiin jumalien kunniaksi sekä 
kaadettiin jumalankuvien eteen, synnytti tarvittavan voimavirran henkimaailman 
sanomien saamista varten. 

» Mutta sitäkin, jota epäjumalien palvelijat söivät, pidettiin siunattuna ja jumalien 
pyhittämänä. Uhrijäännösten syöminen ja juominen oli vertauskuvana siitä 
sisäisestä yhteydestä, jossa ihmiset olivat jumalien kanssa. Samoinkuin siunatut 
ruoat ja juomat yhtyessään nauttivan ruumiiseen tulivat hänen kanssaan yhdeksi, 
samoin väitettiin, että uhriateriaan osallistuvat olivat myös hengeltään ja 
mielialaltaan yhtä jumalien kanssa ja täyttivät heidän tahtonsa. Tällainen merkitys 
oli sekä juutalaisten että pakanoiden uhriaterioilla. 

»Juutalaisten passah-ateria ennen heidän lähtöään Egyptistä oli vertauskuvana 
siitä, että he tahtoivat pysyä yhteydessä sen Jumalan kanssa, joka Mooseksen kautta 
oli ilmoittanut olevansa heidän pelastajansa. Hänen neuvojaan he tahtoivat 
tulevaisuudessakin totella. 

» Israelilaisten passah-ateria oli myöskin vertauskuvana heidän pelastumisestaan 
Egyptin orjuudesta, josta Mooses, Jumalan lähettinä, heidät johdatti. 

» Kristus oli Mooseksen ennustama ja lupaama suuri Jumalan lähetti, jonka piti 
vapauttaa ihmiskunta Pimeyden valtakunnan vankeudesta ja Tuonelan faaraon 
vallasta. Sen päivän aattona, jolloin hänen piti kuolla ja voittaa Tuonelan valta 
voidakseen vapauttaa ihmiskunnan, hän nautti uskollisten ystäviensä kera 
samanlaisen aterian kuin Mooses ennen Juudaan kansan vapautusta. Tämän aterian 
tuli ensiksikin olla vertauskuvana hänen ruumiillisesta kuolemastaan ja toiseksi 
heidän alituisesta hengellisestä yhteydestään. 

» Vertauskuvalliseksi merkiksi hän valitsi leivän ja viinin. Hän otti leipäpalan, 
mursi ja ojensi sen opetuslapsilleen sanoen: "Ottakaa ja syökää. Tämä on minun 
ruumiini, joka teidän edestänne annetaan. Tehkää se minun muistokseni!" 

- Samoinkuin hän nyt mursi leipäpalan, samoin hänen maallinen ruumiinsa murtui 
kuolemassa ja erosi elämästä. 

» Samoin hän otti maljan ja antoi jokaisen juoda sanoen: "Tämä malja on uusi 
liitto minun veressäni, joka teidän edestänne vuodatetaan". Samoinkuin viini 
juotaessa vuotaa maljasta, samoin Kristuksen kuolinpäivänä vuosi veri hänen 
ruumiistansa. 

» Mutta pääasiallisesti tämä ateria oli vertauskuvana hengellisestä yhteydestä, 
joka maallisesta erosta huolimatta säilyi Kristuksen ja hänen uskollisten ystäviensä 
välillä. Samoinkuin opetuslasten kesken jaettu leipä oli ollut kokonainen leipäpala ja 
viini oli maljassa muodostanut yhteyden, samoin piti opetuslasten olla sekä 
Kristuksen kanssa että keskenään hengessä ja rakkaudessa yhtä. Tätä yhteyttä 
Kristus rukoili hartaasti sinä iltana. Heidän piti säilyttää sydämissään rakkaus 
Mestariinsa ja siten pysyä yhtenä hengellisenä ruumiina hänessä. Kristus on pää ja 
he jäseniä. Tätä tuli opetuslasten muistaa aina kun he tulivat yhteen ja aterioida 
hänen muistoksensa samoinkuin he olivat nyt yhdessä viettäneet tätä 
jäähyväisateriaa. Heidän ei pitänyt unohtaa, että se oli rakkauden-ateria, jota he 
olivat nauttineet yhdessä Herransaja Mestarinsa kanssa iltaa ennen hänen maallista 
kuolemaansa; ja että vain se saa ottaa osaa senkaltaiseen ateriaan, joka 
rakkaudensiteillä on yhdistetty Jumalaan ja lähimmäisiinsä. Kenellä ei tätä rakkautta 
ole, ei voi käydä tälle rakkauden muisto-aterialle. Se, joka aterialla ollessaan tuntee 
sydämessään vihaa, suuttumusta, kateutta ja muita syntejä lähimmäisiään kohtaan, 
on suuri teeskentelijä. Se olisi ääretön loukkaus häntä kohtaan, joka on asettanut 
tämän aterian rakkauden muistoksi. Siksi tulee jokaisen, joka tahtoo vastaanottaa 
tämän rakkauden-aterian, edeltäkäsin tutkia itseään, rakastaako hän Jumalaa ja 
lähimmäisiään, koska tämä ateria muuten on häväistys Kristusta vastaan. 

» Tämä on Kristuksen ehtoollisen ja hänen muistokseen vietetyn aterian 
todellinen merkitys. 

»Ja mitä on vuosisatojen kuluessa tehty tästä ateriasta? - On säädetty sellainen 
oppi, että Kristus niillä sanoillaan, jotka hän lausui ojentaessaan leivän ja viinin, 
muutti leivän todelliseksi ruumiikseen ja viinin todelliseksi verekseen. Leipä ja viini 
eivät siis olleet vain vertauskuvia, vaan leipä muuttui Kristuksen eläväksi ruumiiksi ja 
viini hänen eläväksi verekseen. Tosin ei tätä muutosta voitu ulkonaisesti todeta. 
Mutta tämän muutoksen sanotaan tapahtuvan vielä nykyäänkin joka kerta, kun 
pappi siunaa Kristuksen sanoilla leivän ja viinin. 

» Tämä oppi on kaikkein järjettömin mitä koskaan on vaadittu ihmisjärkeä 
uskomaan. Tämän opin mukaan olisi siis Kristuksen persoona tämän viimeisen 
aterian aikana ja samana hetkenä ollut moninkertaisesti läsnä Jerusalemissa. Hän 
istui ihmishahmossa opetuslasten edessä; ja jokainen leipäpala ja jokainen 
viinikulaus, jota kaikki yksitoista apostolia nauttivat, oli muka Kristuksen ruumisja 
sielu, hänen lihansa ja verensä. 

» On käsittämätöntä, miten voidaan uskotella sellaista järjettömyyttä ihmisille. Ei 
kukaan ihminen yhtä vähän kuin henkikään voi monistaa itseään. Ei Jumalakaan. Ei 

kukaan - ei Jumalakaan — voi persoonana olla useammalla paikalla yhtä aikaa. Ei 
kukaan voi muuttaa itseänsä joksikin toiseksi ja samalla pysyä sinä mikä hän on. 
Kristus ei voinut istua apostoliensa joukossa ihmisenä ja samalla muuttua leiväksi ja 
viiniksi. 

» En keksi mitään ihmiskielen sanaa, joka voisi tulkita tätä ääretöntä inhimillistä 
sokeutta. 

» Sen lisäksi te opetatte, että papit joka päivä uudelleen suorittavat tämän 
muutoksen. Kun he siunaavat leivän ja viinin sanoen: "Tämä on minun ruumiini — 
tämä on minun vereni!" - niin kaikki leipäpalat ja viinipisarat muuttuvat muka 
Kristuksen persoonaksi. Teidän pappinne anastavat siten itselleen sellaisen voiman, 
jota ei edes Jumalalla ole, koska hän ei voi tehdä mahdolliseksi sitä, mikä itsessään 
on mahdotonta. 

» Vaikka te miten usein hyvänsä vakuuttaisitte, että se on käsittämätön salaisuus 
ja nimittäisitte sitä uskon salaisuudeksi, niin se ei muuta teidän väärää oppianne. 
Sanalla "salaisuus" voi peittää kaikki inhimilliset valheet. Sanoja voi aina keksiä, 
vaikka niissä ei olisi vähintäkään järkeä. 

» Eräs seikka ihmetyttää minua erikoisesti tässä opissa: Tehän luette kuitenkin 
raamattua. Eikö teidän mieleenne ole koskaan juolahtanut, ettei koko Uudessa 
Testamentissa ole pienintäkään jälkeä teidän väärästä opistanne? Jos Herran 
ehtoollisella leipä ja viini olisivat muuttuneet Kristuksen ruumiiksi ja vereksi, niin 
apostolit olisivat varmaankin yhä uudestaan viitanneet kirjeissään muisto-ateriaan, 
ja evankeliumit olisivat laajasti kertoneet tästä ihmeitten ihmeestä. Mutta ei 
missään mainita siitä sanaakaan. Apostoli Johannes, joka ehtoollisen aikana, lepäsi 
Mestarinsa vieressä ja kaikkein ensimmäisenä sai palan tätä siunattua leipää, ei 
mainitse lainkaan evankeliumissaan, että Kristus tarjosi heille leipää ja viiniä. Olisiko 
hän jättänyt kertomatta tämän ihmeellisimmän ja käsittämättömimmän 
tapahtuman Jeesuksen elämässä? Apostolit eivät mainitse kirjeissään mitään 
ehtoollisesta. Apostolien teoissa sanotaan vaan, että ensimmäiset kristityt pysyivät 
apostolien opetuksessa ja keskinäisessä yhteydessä ja leivän murtamisessa ja 
rukouksessa. Tässä siis mainitaan ehtoollista "leivän murtamisena", mutta ei sinä, 
miksi te sen nykyään olette tehnyt. He mursivat leipää Kristuksen kuoleman ja 
rakkauden vertauskuvaa, jota he toistensa kanssa ja Kristuksen yhteydessä tekivät. 
Leipää he mursivat ja söivät. Mutta nauttiessaan tätä leipää he olivat ajatuksineen ja 
rukouksineen hänen luonaan, joka heille oli sanonut: "Missä kaksi tai kolme on 
kokoontunut minun nimeeni, siinä minä ölen heidän keskellänsä". Leivän ja viinin 

nauttiminen oli heille pyhä vertauskuva heidän hengellisestä yhteydestään 
Kristuksessa. 

» Apostoli Paavali, joka kirjoitti suuren joukon kirjeitä seurakunnille, on ainoa, 
joka ensimmäisessä kirjeessään korinttolaisille mainitsee ehtoollisesta. Mutta 
hänkään ei olisi sanonut siitä mitään, jolleivat ulkonaiset asianhaarat olisi 
pakottaneet häntä siihen. Hänelle ilmoitettiin näet, että Korinton seurakunta 
käyttäytyi huonosti ehtoollisaterioittensa aikana. 

» Ensimmäisten kristittyjen parissa muodostui ehtoollinen täydelliseksi ateriaksi, 
samoinkuin Kristuksenkin ehtoollisateria Jerusalemissa oli. Sillä ennenkuin Kristus 
ojensi opetuslapsilleen leipää ja viiniä, jota heidän tuli nauttia hänen muistoksensa, 
olivat he syöneet hänen kanssaan pääsiäislammasta kaikkine siihen kuuluvine 
lisäkkeineen ja juoneet viiniä. Samoin kristitytkin ehtoollisateriallaan söivät ensin 
liharuokaa ja joivat viiniä. Vasta kaikkein viimeiseksi he mursivat leipää ja joivat 
viiniä yhteisestä maljasta Kristuksen muistoksi. 

» Nämäkin kristityt olivat heikkoja ihmisiä ja heillä oli samat viat kuin teilläkin. Se 
ilmeni ikävä kyllä ehtoollisaterian yhteydessä Korintossakin. Ehtoollista nautittiin 
yksityistaloissa. Talon isäntä ei voinut tarjota kaikille koko ateriaa, sillä ensimmäiset 
kristityt olivat enimmäkseen köyhiä. Siksi täytyi jokaisen tuoda ruokansa ja 
juomansa mukanaan tavallista ateriaa varten, joka nautittiin ennen ehtoollista. 
Sattuipa nyt, että köyhillä oli vain kehnoa ruokaa tai he eivät syöneet yhtään mitään, 
vaan ottivat osaa ainoastaan varsinaiseen ehtoollisateriaan. He saivat usein vain 
sivusta katsella, kun varakkaammat nauttivat runsaan ateriansa ja joivat viiniä, 
joskus niin runsaastikin, että he eivät pysyneet kohtuudessa, vaan humaltuivat. 
Sellaista oli tietenkin mahdoton sietää; ei vain siksi, että se loukkasi köyhiä, vaan 
etenkin sen johdosta, että se soti ehtoollisjuhlan henkeä vastaan. 

» Kun siis Paavali kuuli, että sellaista oli tapahtunut Korinton seurakunnassa, 
moitti hän ankarasti korinttolaisia. Samalla hänen oli myös pakko puhua 
ehtoollisaterian oikeasta tarkoituksesta. Kaikkein ensiksi hän moitti heidän huonoa 
käytöstään ehtoollisaterioiden aikana. "Kun te näin kokoonnutte yhteen, niin ei se 
ole Herran aterian nauttimista, sillä syömään ruvetessa kukin rientää ottamaan 
eteensä omat ruokansa, ja niin toinen on nälissään ja toinen juovuksissa. Eikö teillä 
Sitten ole muita huoneita, niissä syödäksenne ja juodaksenne? Vai halveksitteko 
Jumalan seurakuntaa ja tahdotteko häväistä niitä, joilla ei mitään ole? Mitä minun 
on teille sanominen? Tässä kohden en kiitä". (1 Kor. 11: 20-22.) - Sitten hän puhuu 
ehtoollisen merkityksestä. Hänen ei tarvinnut käyttää pitkiä puheita, sillä hän oli jo 
aikaisemmin suullisesti selittänyt sitä. Hän mainitsee vain ne sanat, jotka Kristus 

lausui ensimmäisellä ehtoollisaterialla ja lyhyesti selittää niiden merkityksen sanoen: 
Niin usein kuin te syötte leipää ja juotte maljan, te julistatte Herran kuolemaa, siihen 
asti kuin hän tulee. Ehtoollisateriassa leipä ja viini ovat siis vertauskuva Kristuksen 
kuolemasta, joka rakkaudesta langenneita henkiolentoja kohtaan uhrasi henkensä. 
Se, joka siis Kristuksen muistojuhlassa käsittelee niin arvottomalla tavalla 
Vapahtajan ruumiin ja veren vertauskuvia kuin monet kristityt tekivät Korintossa, ei 
tee syntiä vain näitä vertauskuvia, vaan Kristusta itseäänkin vastaan. Sillä ken 
häpäisee hallitsijan kunniaksi vietettyä juhlaa, hän häpäisee itse hallitsijaa ja häntä 
rangaistaan majesteettirikoksesta. "Joka kelvottomasti syö tätä leipää tai juo Herran 
maljan, hän on oleva vikapää Herran ruumiiseen ja vereen". Siksi ei pidä kenenkään 
nauttia leipää ja viiniä Kristuksen ruumiin ja veren vertauskuvana, joka ei edeltäkäsin 
ole koetellut itseään nähdäkseen onko hänen mielialansa Kristuksen mielialan 
kaltainen. "Koetelkoon siis ihminen itseänsä, ja niin syököön leipää ja juokoon tästä 
maljasta, sillä joka syö ja juo kelvottomasti, hän syö ja juo tuomion itsellensä". Se, 
joka käsittelee välinpitämättömästi leipää ja viiniä luomisen suurimman ja 
pyhimmän rakkaudentyön vertauskuvina ja nauttii niitä juovuspäissään sekä 
pahennusta herättävissä tilanteissa, saa kärsiä Jumalan rangaistuksen. Sillä ette edes 
te ihmiset siedä sitä, että joku häpäisee teidän lahjoittamaanne muistoa. Näitä 
Kristuksen kuoleman ja rakkauden vertauskuvia häpäisevät myöskin ne, jotka 
sopimattomassa mielentilassa ottavat osaa ehtoollisateriaan. Kun rakkauden 
muistojuhlaa vietetään, niin läsnäolevien sydämessä pitää vallita rakkaus. Se, jonka 
sydämessä vallitsee riita, viha, katkeruus ja rakkaudenpuute lähimmäistä kohtaan, ei 
voi ottaa osaa rakkauden ateriaan. Siinäkin suhteessa korinttolaiset olivat tehneet 
syntiä. Sillä Paavali mainitsee ensimmäisenä syynä sen, miksi ehtoollisenvietto ei 
tuota heille siunausta, että heidän parissaan vallitsee riitaisuutta ja erimielisyytä eikä 
siis rakkautta lähimmäisiä kohtaan. 

» Ei ole ihmeteltävää, että Korinton seurakunnassa, jossa ehtoollisjuhlaa vietettiin 
sekä ulkonaisesti että sisäisesti niin kelvottomasti, osanottajat apostolin sanojen 
mukaan olivat "heikkoja ja sairaita" ja että monet olivat vajonneet 
välinpitämättömyyden henkiseen uneen, mikä on pahinta kaikesta. 

» Niinkuin näet, Paavali ei käsitä leipää ja viiniä miksi muuksi kuin Kristuksen 
ruumiin ja veren vertauskuviksi. Jos leipä ei olisi leipää, niinkuin te opetatte, vaan 
Kristuksen ruumis, niin Paavali olisi sen aivan selvästi sanonut. Kuinkahan ankarasti 
tämä kiivas Kristuksen opetuslapsi olisikaan puhunut korinttolaisille, jos 
ehtoollisleipä olisi ollut Kristuksen ruumis. 

»Jo aikaisemmin oli Paavali samassa kirjeessään, puhuessaan epäjumalien 
uhreista, maininnut kristittyjen ehtoollisen. Hän vertaa siinä epäjumalien kunniaksi 
pidettyjä uhriaterioita Kristuksen kunniaksi pidettyyn ehtoollis-ateriaan. Hänen 
sanansa merkitsevät seuraavaa: Pakanat, nauttimalla epäjumalille uhrattua lihaa, 
asettuvat pahojen henkien yhteyteen. Uhriliha sellaisenaan ei ole mitään erikoista. 
Se on lihaa joka pysyy lihana niinkuin kaikki muukin liha. Mutta mielenlaatu, jossa 
pakanat uhraavat ja nauttivat lihaa, saattaa heidät pahojen henkien yhteyteen. 
Kristityt, jotka nauttivat leipää ja viiniä, joutuvat Kristuksen yhteyteen. Leipä ja viini 
eivät silti muutu miksikään, vaan pysyvät leipänä ja viininä. Vain mieliala, jonka 
vallassa he nauttivat siunatun leivän ja siunatun viinin, saattaa heidät Kristuksen 
yhteyteen. Siksi kristitty ei saa ottaa osaa pakanoiden uhriaterioihin, koska hän siten 
voisi joutua pahojen henkien yhteyteen. "Ette voi juoda Herran maljasta ja riivaajien 
maljasta, ette voi olla osalliset Herran pöydästä ja riivaajien pöydästä". (1 Kor. 10: 
21.) - Yhtä vähän kuin pakanoiden uhriliha muuttuu pahoiksi hengiksi, yhtä vähän 
kristittyjen ehtoollis-ateriassa leipä ja viini muuttuvat Kristukseksi. Kummassakin 
tapauksessa joudutaan henkimaailman yhteyteen, pakanat joutuvat alhaisten 
henkien yhteyteen uhrilihan ja uhriviinin vertauskuvien kautta; kristityt joutuvat 
Kristuksen yhteyteen leivän ja viinin vertauskuvien kautta. Samoinkuin pakanoiden 
uhriaterioilla osanottajat eivät joutuneet ainoastaan niiden alhaisten henkien 
yhteyteen, joiden kunniaksi he viettivät uhriateriaa, vaan koko alhaisen 
henkimaailman yhteyteen, joka muodostaa yhtenäisen kokonaisuuden. - Samoin 
eivät kristitytkään nauttiessaan leipää ja viiniä joutuneet yksistään Kristuksen 
yhteyteen, vaan Jumalan valtakunnan kaikkien henkiolentojen yhteyteen, joiden 
kuningas Kristus on. Paavali puhuessaan tästä suuresta yhteydestä, käyttää 
sanamuotoa "Herran ruumis". Kristus on pää ja koko hyvä henkimaailma ja siihen 
kuuluvat uskovaiset ihmiset ovat tämän hengellisen ruumiin jäseniä. Se, joka siis on 
Kristuksen yhteydessä, hän on myöskin Kristuksen jäsenten yhteydessä. 
Ehtoollisateriassa on leipä erikoisesti tämän yhteyden vertauskuvana. Samoinkuin 
nautittu leipä aikaisemmin oli yksi leipä, samoin ne monetkin, joille se jaettiin, 
tulevat yhdeksi rakkauden siteen kautta. "Koska leipä on yksi, niin me monet 
olemme yksi ruumis; sillä me olemme kaikki tuosta yhdestä leivästä osalliset". (1 
Kor. 10: 17.) 

» Paavali käyttää usein kirjeissään sitä kuvaa, että kaikki, jotka kuuluvat 
Kristukselle, muodostavat hengellisen ruumiin. Se on samaa, mitä te 
uskontunnustuksessanne nimitätte "pyhien henkien yhteydeksi". 

» Voidaksenne puolustaa sitä väärää oppianne, että leipä ja viini muuttuu 
Kristuksen ruumiiksi ja vereksi, te takerrutte kiinni niihin sanoihin, joita oletetaan 

Kristuksen omiksi: "Tämä on minun ruumiini - tämä on minun vereni". Te painotatte 
sitä seikkaa, että sanotaan se "on" eikä se "merkitsee". Mutta mistä te tiedätte, että 
Kristus puhuessaan käytti sanaa, joka vastaa teidän "on" sanaa? Te ette tunne 
lainkaan arameankieltä, jota Kristus käytti, ettekä te omista enää myöskään (Juden 
Testamentin alkuperäistä kreikkalaista tekstiä. Todellisuudessa Kristus 
ehtoollisaterian aikana puhui vain leivästä ja viinistä kuoleman vertauskuvina sillä 
hänen oli määrä kuolla seuraavana päivänä ja lunastustyönsä kautta pelastaa 
maailma. 

» Mutta jos me olettaisimmekin, että hän todella olisi sanonut: "Tämä on minun 
ruumiini, tämä on minun vereni!" niin jokainen raamatuntutkija tietää kuitenkin, 
että Kristus puhui yksinomaan vertauksissa, minkä hän itse todistaa seuraavin 
sanoin: "Tämän minä ölen puhunut teille vertauskuvin; mutta tulee aika, jolloin minä 
en puhu teille enää vertauskuvin". (Joh. 16: 25.) Milloin hän lausui nämä sanat? 
niinkuin voit itsekin todeta, juuri viimeisen ehtoollisaterian aikana, muutamia 
tunteja ennen kuolemaansa. Ihmisenä hän puhui aina vertauskuvin. "Tämän kaiken 
Jeesus puhui kansalle vertauksilla, ja ilman vertausta hän ei puhunut heille mitään". 
(Mat. 13: 34.) - Jäähyväis-iltanaan hän ei puhunut opetuslapsilleen vain leivästä ja 
viinistä kuolemansa vertauskuvina, vaan hän selitti myös toisella vertauskuvalla 
suhdettaan opetuslapsiinsa: "Minä ölen viinipuu, te olette oksat". (Joh. 15: 5) Jos te 
ette pidä leipää ja viiniä vertauskuvina, niin ette saa myöskään käsittää sanoja 
viinipuusta ja oksista kuvaannollisesti, vaan teidän tulee sanoa: Koska Kristus lausui 
nämä sanat: Minä ölen viinipuu, te olette oksat — niin Kristus muuttui viinipuuksi ja 
hänen opetuslapsensa oksiksi. Sillä kummassakin tapauksessa on sanontatapa sama, 
eikä toinen muutos ole sen vaikeampi kuin toinenkaan: nimittäin molemmat ovat 
yhtä mahdottomat. 

» On helppo käsittää, miksi katolinen kirkko kerää kaikki etsityimmätkin kohdat 
raamatusta mahdottoman oppinsa todistukseksi. Niinpä se käsittää sananmukaisesti 
muitakin vertauksia, joissa Kristus nimittää itseään "leiväksi", joka on tullut taivaasta 
tai sanoo, että hänen lihansa on totinen ruoka ja hänen verensä totinen juoma. Tätä 
kaikkea on käsitettävä hengellisesti, niinkuin Kristus itsekin aina painottaa. "Henki 
on se, joka eläväksi tekee; ei liha mitään hyödytä. Ne sanat, jotka minä ölen teille 
puhunut, ovat henki ja ovat elämä". (Joh. 6: 63.) Hän sanoo itsessään, että hänen 
"ruokansa" on se, että hän tekee lähettäjänsä tahdon. Samarialaiselle naiselle 
Jaakobin lähteellä hän lupasi antaa elävää "vettä". Kaikki nämä ovat kuvaannollisia 
sanontatapoja, joita ei saa koskaan käsittää sanallisesti, koska siitä muuten seuraa 
paljon väärinkäsityksiä. Kristus ei ole mikään viinipuu eivätkä hänen opetuslapsensa 
oksia. Ehtoollisleipä ei ole hänen ruumiinsa eikä viini hänen verensä. Kaikki on 

ymmärrettävä hengellisesti ja kuvaannollisesti. Ja siten apostolitkin ja kaikki 
ensimmäisten vuosisatojen kristityt ymmärsivät ne. 

»Jumalanpalvelusta, jonka keskipisteenä on niin sanottu leivän ja viinin 
muuttuminen Kristuksen lihaksi ja vereksi, katoliset nimittävät "messuksi". Sitä 
nimitetään myöskin Kristuksen ristinkuoleman uusiintumiseksi. Se ei ole mikään 
Kristuksen ristinkuoleman uusiintuminen - ei edes verettömän. Miten te oikeastaan 
kuvittelette mielessänne veretöntä ristinkuolemaa? Luultavasti te ette ajattele siinä 
yhtään mitään, koska siinä ei voi ajatella mitään järjellistä. 

» Messu on syntynyt siten, että ensimmäisen kristillisen ajan ehtoollisaterian 
viettoon kuuluvia rukouksia laajennettiin. Vuosisatojen kuluessa siitä on kuitenkin 
kadonnut kaikki se, mikä teki ehtoollisen yhteiseksi ateriaksi ja Herran 
muistoateriaksi. Niinpä ei niin sanottuun messuun nykyään kuulu mitään muuta kuin 
joukko rukouksia, joita jokainen yhtä hyvin voi rukoilla omassa kammiossaan. Siksi 
katolisen kansan luja luottamus maksettujen messujen voimaan on vain itsepetosta. 

» Antakaa kansalle jälleen apostolisen ajan ehtoollisen vietto! Sillä tämä vietto on 
pyhä ja siunausta tuottava toimitus. Viettäkää sitä usein. Siihen soveltuvat varsinkin 
korkeat juhla-aatot tai itse juhlapäivät. Myöskin muina merkkipäivinä voitte 
kokoontua sellaisen viettoon. Te voitte sen tehdä vieraatta avutta, oman perheenne 
keskuudessa. Te ette tarvitse siihen niin sanottuja "pappeja" tai muita 
kirkonpalvelijoita eikä kirkkoja. Kaikkien uskovaisten parissa on aina joku, joka osaa 
suorittaa ehtoollistoimituksen arvokkaasti. 

» Asian tärkeyden vuoksi haluaisin kuvata sinulle, miten sitä on vietettävä. 

» Happamaton leipä on tähän soveliain. Täyttäkää lasi- tai kristallipikari puna- tai 
myöskin valkoviinillä. Asettakaa ne valkoisella liinalla katetulle pöydälle. Peittäkää 
viinipikari, kunnes sitä käytetään, jotta viini pysyisi puhtaana. Samoin peittäkää 
leipäkin puhtaalla liinalla. Asettakaa samoinkuin ensimmäiset kristitytkin pöydälle 
yksinkertainen risti. Ristin taakse seitsemän kynttilää ja keskimmäinen aivan ristin 
kohdalle. 

» Kun te määrätunnilla kokoonnutte, niin aloittakaa vietto laulamalla sopiva laulu. 
Sitten johtaja rukoilee rukouksen omin sanoin ja lukee jonkin sopivan psalmin. 
Myöskin hän voi useammasta psalmista valita sopivia säkeistöjä. Jos joku 
läsnäolevista voi pitää lyhyen puheen, on sekin hyväksi. 

» Sen jälkeen läsnäolevat hiljenevät hetkeksi ajateilen syntejään ja vikojaan ja 
katuvaisina rukoilevat Jumalalta anteeksiantoa. Sitten johtaja tai kaikki yhdessä 
rukoilevat psalmin sanoilla: "Syvyydestä minä huudan sinua". (Ps. 130.) Tämän 

katumuspsalmin jälkeen astuu johtaja pöydän luo ja rukoilee omin sanoin Jumalaa 
siunaamaan leivän ja viinin, jotta niiden nauttiminen tuottaisi kaikille siunausta. 
Sitten hän murtaa jokaiselle läsnäolijalle palan leivästä ja ojentaa sen kullekin 
sanoen: Ottakaa ja syökää! tämä on Kristuksen, meidän Vapahtajamme ruumiin 
vertauskuva, joka pelastukseksenne kuoli ristillä. Hän sanoo nuo sanat vain kerran ja 
hitaasti ja samalla kun hän ojentaa leipäpalat, jotka osanottajat ottavat käteensä ja 
syövät. Viimeisenä jakaja ottaa itse palan ja syö sen. Samoin hän ojentaa maljan 
jokaiselle sanoen: Juokaa tästä kaikki! Tämä on meidän Herramme Jeesuksen 
Kristuksen veren vertauskuva, joka on vuodatettu meidän syntiemme 
anteeksiantamiseksi. Viimeisenä hän juo siitä itse. Sitten hän lukee kiitosrukouksen. 
Vietto loppuu lauluun. 

»Jos läsnäolevien parissa on syvätranssi-medio, niin hänen kauttaan puhuva 
henki johtaa viettoa ja antaa määräykset. 

» Ei ole laisinkaan kiellettyä järjestää ehtoollisen yhteyteen maallista juhla-ateriaa 
ja olla yhdessä iloisen mielialan vallitessa. Sillä teidän tulee olla iloisia ja ilmaista 
sisäistä iloanne ulkonaisestikin. Teidän tulee ilomielin kiittää Jumalaa sekä 
hengellisistä että maallisista lahjoista, kuitenkin ylittämättä sopivaisuuden rajoja. 

» d. Katolinen kirkko tunnustaa katumuksen sakramentin. Uuden Testamentin 
mukaan "katumus" merkitsee "mielenmuutosta". Johannes Kastaja saarnasi 
parannusta syntien anteeksisaamiseksi. Ja Kristuksesta sanotaan: "Siitä lähtien 
Jeesus rupesi saarnaamaan ja sanomaan: Tehkää parannus, sillä taivasten valtakunta 
on tullut lähelle!" (Mat. 4:17). Sanat: "Tehkää parannus!" merkitsevät raamatussa 
sananmukaisesti käännettynä; "Muuttakaa mielenne!" Katumus on siis hengellinen 
mielenmuutos, kääntyminen pahasta hyvään ja paluu Jumalan luo. Se, joka luopuu 
siitä pahasta, jota hän tähän saakka on tehnyt ja rupeaa tekemään hyvää, jota hän 
tähän saakka on laiminlyönyt, on muuttanut mielensä. Hän katuu. 

» Katoliset yhdistävät katumuksen sakramenttiin paljon laajemman käsitteen. He 
eivät tyydy siihen, että ihminen muuttaa mielensä ja tekonsa: katolinen kirkko vaatii 
tämän mielenmuutoksen ja sovituksen välttämättömänä ehtona sen, että 
asianomainen tunnustaa kaikki syntinsä katoliselle papille. Sen opin mukaan papilla 
yksin on valta Jumalan sijaisena antaa synnit anteeksi. Jollei pappi anna syntejä 
anteeksi, niin ei ole synninpäästöä. Siten uskovaiset tulevat lujasti sidotuksi 
pappeihin ja kirkkoon. Näine hengellisine valtakeinoineen kirkko itsevaltaisesti 
hallitsee sieluja. 

» "Kuka voi antaa syntejä anteeksi paitsi Jumala yksin". Näillä sanoilla 

kirjanoppineet lausuivat totuuden. Ei kukaan ihminen eikä pappi voi antaa syntejä 
anteeksi. Ei Kristuskaan voinut sitä tehdä. Tosin Jumala voi käyttää ihmistä 
välittäjänään määrätyssä tapauksessa, ja sallia hänen sanoa syntiselle, että Jumala 
on antanut hänelle hänen syntinsä anteeksi. Sellaisen tehtävän Jumala antoi 
profeetta Naatanille. Hän lähetti hänet Daavidin luo ilmoittamaan hänelle, että 
Jumala oli antanut hänelle anteeksi aviorikoksen ja murhan. Samoin Jumala antoi 
Kristuksellekin erikoistapauksissa toimeksi ilmoittaa syntisille, että heidän syntinsä 
olivat anteeksiannetut. Kristus ei antanut synninpäästöä itsestään eikä oman 
mielensä mukaan. Hän sanoi sen vaan silloin, kun Jumala henkimaailman lähettiensä 
kautta ilmoitti hänelle, että ihminen ansaitsi syntien anteeksisaamisen. Sen Kristus 
todistaa sanoessaan suoraan vastustajilleen, että Isä on antanut hänelle sen 
tehtävän. Ei joka tapauksen varalta, ei Kristuksen oman mielen mukaan, vaan 
jokaisessa yksityisessä tapauksessa erikseen. 

» Katolinen pappi väittää saaneensa piispaltaan vallan antaa oman inhimillisen 
järkensä nojalla synninpäästön uskovaisille tai kieltää sen heiltä. Mutta miten hän 
voi tietää, onko Jumala toisille antanut synnit anteeksi ja toisilta evännyt? Vai 
oletteko te niin järjettömiä, että luulette Jumalan antavan jollekin synnit anteeksi 
siksi, että pappi on antanut hänelle synninpäästön ja eväävän sen toiselta siksi, että 
pappi on sen evännyt? Vai ilmoittavatko katolisille papeille Jumalan lähetit, 
samoinkuin Naatanille ja Kristukselle, missä tapauksessa synnit on annettava 
anteeksi, milloin ei? Vai onko hänellä joku muu yliluonnollinen lahja, jonka nojalla 
hän voi sen tietää? Voiko hän nähdä rippilapsensa sydämeen ja tietää, onko Jumala 
antanut hänelle anteeksi? Katolisten pappien täytyy tunnustaa, ettei heillä ole 
mitään sellaista kykyä. Miten he voivat Sitten toisille ilmoittaa, että Jumala antaa 
heille synnit anteeksi, kun heillä ei ole vähintäkään takuuta siitä, että heidän 
ilmoituksensa on oikea? Pappi ei voi nähdä syntisen sydämeen eikä myöskään tietää 
Jumalan tahtoa. Ja kun te sanotte, että synninpäästö annetaan vain siinä 
tapauksessa, että rippilapsi todellakin katuu syntinsä ja että hänellä on vakava tahto 
parantaa itsensä, niin papillisen synninpäästön mielettömyys on juuri siinä, ettei 
pappi missään tapauksessa voi tietää, täyttääkö rippilapsi tämän ehdon vai ei. Hän ei 
voi siis missään tapauksessa sanoa: "Minä annan sinulle syntisi anteeksi". 
Korkeintaan hän voi sanoa: "Jumala antakoon sinulle syntisi anteeksi!" Voidakseen 
lausua tällaisen toivomuksen syntisille, ei tarvitse olla pappi. Sen voi jokainen tehdä. 
Se on vain toivomus, joka ei vaikuta mitään. Mutta pappi sanoo suoraan: "Minä 
annan sinulle syntisi anteeksi". Hän lausuu siten tuomion, vaikka hän ei tiedä, 
antaako Jumala anteeksi vai ei. Mitä te sanoisitte maallisesta tuomarista, joka 
julistaisi tuomiota, vaikka hän ei tietäisi, onko hänen tuomionsa oikea vai ei. Sehän 

olisi naurettavaa peliä. Samaa voi sanoa katolisten pappienkin synninpäästöstä, 
niinkuin sinun terve järkesi varmaankin sanoo. Totuus on tämä: sille, joka 
vilpittömästi katuu syntinsä ja kääntyy Jumalan puoleen, sille Jumala antaa anteeksi, 
samantekevää onko pappi antanut hänelle anteeksi tai ei. Sille, joka ei kadu, sille ei 
Jumala anna anteeksi, vaikkapa papit miten usein hyvänsä antaisivat hänelle 
synninpäästön. Teidän oppinne synninpäästöstä on sen vuoksi suurimpia inhimillisiä 
erehdyksiä, mitä aikojen kuluessa on tunkeutunut kristinuskoon. 

» Katolinen kirkko vetoaa väärennettyyn raamatunkohtaan voidakseen todistaa, 
että katolisilla papeilla on oikeus jakaa synninpäästöä. Tästä väärennyksestä 
mainitsin sinulle jo silloin, kun me puhuimme yhdessä ensimmäisen kerran. Kohta 
on tämä: "Joiden synnit te anteeksi annatte, niille ne ovat anteeksi annetut: joiden 
synnit te pidätätte, niille ne ovat pidätetyt". (Joh. 20: 23.) Sinä tiedät jo, että siinä 
kohdassa on kreikkalaisesta tekstistä jätetty pois sana, yksi ainoa pieni sana ja siten 
koko merkitys on tullut vääristellyksi. Sanan "niille" asemasta olivat alkutekstissä 
sanat "teille itsellenne". Kohta kuuluu siis oikeassa muodossaan näin: "Jos te 
annatte synnit toisille anteeksi, niin ne annetaan teille itsellenne anteeksi. Jos te ne 
pidätätte (tai ette anna anteeksi), niin ne pidätetään teiltä itseltänne (tai ei anneta 
anteeksi)". Näillä sanoilla Kristus julistaa samaa oppia, joka sisältyy Isä meidän 
rukoukseen: "Anna meille meidän syntimme anteeksi, niinkuin mekin anteeksi 
annamme meidän velallisillemme", ilmaisten saman ajatuksen myöskin seuraavilla 
sanoilla Isä meidän rukouksen yhteydessä: "Jos te annatte anteeksi ihmisille heidän 
rikkomuksensa, niin teidän taivaallinen Isänne myös antaa teille anteeksi; mutta jos 
te ette anna ihmisille anteeksi, niin ei myöskään teidän Isänne anna teille anteeksi 
teidän rikkomuksianne". (Mat. 6: 14, 15.) 

» Koska oikeutta synninpäästöön, sellaisena kuin katolinen kirkko on sen itselleen 
anastanut, ei ole eikä voi olla, ei sitä myöskään koskaan opetettu eikä käytetty 
ensimmäisinä kristillisinä aikoina. Siksi eivät kristityt aikaisemmin myöskään koskaan 
tunnustaneet syntejään papille. Ensimmäisiä kristittyjä kehoitettiin vain Kristuksen 
opin mukaan tunnustamaan syntinsä toisilleen; nimittäin sellaiset synnit, joita he 
olivat tehneet toisiaan vastaan. Heidän tuli tunnustaa lähimmäisilleen se vääryys, 
jonka he olivat heille tehneet ja siten saada sovinto aikaan. Sehän onkin ainoa ja 
nopein tie sovintoon. Jos joku on loukannut sinua ja hän tulee luoksesi 
tunnustamaan erehdyksensä, niin sinä ojennat hänelle kernaasti kätesi sovintoon. 
Siihen Kristuskin kehoittaa sanoessaan: "Jos tuot lahjasi alttarille ja siellä muistat, 
että veljelläsi on jotakin sinua vastaan, niin jätä lahjasi alttarin eteen ja käy ensin 
sopimassa veljesi kanssa, ja tule Sitten uhraamaan lahjasi". (Mat. 5: 23, 24.) 

»Jos syntien tunnustaminen papille ja synninpäästö olisi tarpeen, niin Kristus ja 
apostolit olisivat viitanneet siihen. Sillä se olisi ollut tärkeintä koko kristillisessä 
opissa, koska ilman syntien anteeksiantoa ei kukaan voi päästä Jumalan 
valtakuntaan. Mutta Kristus, yhtä vähän kuin apostolitkaan, eivät mainitse mitään 
ripityksestä papeille tai heidän synninpäästöstään. 

» Rippi ja pappien synninpäästö ovat ihmisten määräyksiä, jotka eivät helpota 
pääsyä Jumalan luo, vaan suuresti vaikeuttavat sitä, koska ne tuudittavat ihmisen 
väärään huolettomuuteen. Ihminen tunnustaa syntinsä ja pappi antaa hänelle 
synninpäästön, ja Sitten hän arvelee, että Jumalan ja hänen välinsä ovat taas selvät. 
Siten hän joutuu suuren erheen uhriksi. Jokainen erehdys armontotuuksissa on 
verrattava väärään tiehen, joka ei johda vaeltajaa lähemmäksi päämäärää, vaan yhä 
kauemmaksi siitä. 

» Sinun tähänastinen uskontosi panee myös suurta painoa niin sanottuihin 
ulkonaisiin "katumusharjoituksiin". Se kieltää teitä syömästä erinäsiä ruokia 
määräpäivinä, määrää paastopäivät, pitää ruumiillista kidutusta täydellisyyden 
korkeimpana asteena, suosittelee pyhiinvaellusmatkoja ja vaatii papeiltaan ja 
munkeiltaan aviottomuutta täydellisyyden korkeimpana asteena. Kaikilla näillä 
seikoilla ei ole mitään tekemistä oikean katumuskäsitteen ja sisäisen täydellisyyden 
kanssa. Kristus ei koskaan vapaaehtoisesti paastonnut eikä kiduttanut ruumistaan. 
Kun hän paastosi erämaassa, teki hän sen pakosta, johon hänen täytyi alistua. Sillä 
erämaassa ei ollut mitään syötävää. Siksi te ette löydä Kristuksen opissa tai 
apostolien kirjeissä ainoatakaan sanaa, joka kehottaisi ihmisiä kieltäytymään 
jostakin ruoasta tai kiduttamaan ruumistaan. Päinvastoin sellaista pidetään turhana. 
Niinpä sanoo Paavali korinttolaisille: "Ruoka ei lähennä meitä Jumalaan". (1 Kor. 8: 
8.) Ja kolossalaisille hän kirjoittaa: "Jos te olette Kristuksen kanssa kuolleet pois 
maailman alkeisvoimista, miksi te, ikäänkuin eläisitte maailmassa, sallitte määrätä 
itsellenne säädöksiä: Älä tartu, älä maista, älä koske! - sehän on kaikki tarkoitettu 
katoamaan käyttämisen kautta — ihmisten käskyjen ja oppien mukaan. Tällä kaikella 
tosin on viisauden maine itse valitun jumalanpalveluksen ja nöyryyden vuoksi ja sen 
tähden, ettei se ruumista säästä; mutta se on ilman mitään arvoa, ja se tapahtuu 
lihan tyydyttämiseksi". (Kol. 2: 20-23.) 

» Ihmisille määrätyt ulkonaiset säädökset eivät ole Kristuksen antamia, vaan 
niinkuin Paavali sanoo Timoteukselle, niiden antamia, jotka "luopuvat uskosta ja 
noudattavat villitseviä henkiä ja riivaajien oppeja valheenpuhujain ulkokultaisuuden 
vaikutuksesta, joiden omatunto on poltinraudalla merkitty ja jotka kieltävät 
menemästä naimisiin ja nauttimasta ruokia, mitkä Jumala on luonut niiden 

nautittavaksi kiitoksella, jotka uskovat ja ovat tulleet totuuden tuntemaan. Sillä 
kaikki, minkä Jumala on luonut, on hyvää, eikä mikään ole hyljättävää, kun se 
kiitoksella vastaanotetaan; sillä se pyhitetään Jumalan sanalla ja rukouksella". (1 
Tim. 4: 1-5.) 

» Katolinen kirkko kuuluu myös niihin jotka kieltävät syömästä erinäisiä ruokia 
määräpäivinä. Se määrää paastosäädöksissään, että on syötävä vain kerran päivässä. 
Papeiltaan ja munkeiltaan se kieltää naimisen ja julistaa munkkikunnan 
täydellisimmäksi säätykunnaksi. Se on myöskin omistanut itselleen sellaisia oppeja, 
jotka ovat demoonien säätämiä. Ne ovat kaikki ihmisten lisäyksiä, joilla apostolin 
sanojen mukaan tosin on viisauden maine itse valitun hurskauden ja ulkonaisen 
nöyryyden ja ruumiinkidutuksen vuoksi, mutta ne ovat ilman todellista arvoa. Ne 
eivät merkitse mitään ihmisten sielunautuudelle ja siksi ei millään kirkolla ole 
oikeutta pakottaa sellaisia säädöksiä uskovaisilleen eikä merkitä niiden rikkomista 
"raskaiksi synneiksi". 

» Tosin kirkkosi, kieltäessään papeiltaan ja munkeiltaan naimisen, vakuuttaa, 
ettei se pakota siihen ketään. Sillä se ei pakota kenenkään rupeamaan papiksi eikä 
liittymään munkkikuntaan. - Aivan oikein, se ei pakota ketään rupeamaan papiksi, 
munkiksi tai nunnaksi. Mutta jos joku uskoo, että hänen kutsumuksensa on ruveta 
papiksi ja julistaa armontotuuksia, niin kirkko pakottaa hänet naimattomuuteen, ja 
silloin hänen on joko luovuttava kutsumuksestaan tai alistuttava naimattomuuteen, 
jota Jumala ei ole säätänyt ainoastaan kirkko määrännyt. Hän joutuu siis 
ankarimman hengellisen pakon alaiseksi, mitä ihmiselle voidaan panna. Ja vaikka 
kirkko ei ketään ulkonaisesti pakotakkaan liittymään hengelliseen säätyyn ja sen 
vuoksi elämään naimattomana, niin harjoittaa se sittenkin suurinta sielullista 
painostusta väittämällä munkkielämää täydellisyyden ihanteeksi. Juuri parhaat 
ihmiset pitävät velvollisuutenaan saavuttaa täydellisyyden ihanteen. Mutta koska 
täksi ihanteeksi heille asetetaan naimattomuus, niin pyrkiessään täydellisyyteen he, 
eläessään naimattomana, tuntevat olevansa raskaan painostuksen alla. 

» Ei pidä väittää, että Jumala suo voimaa pysyä naimattomana sille, joka tuntee 
papintoimen tai munkkikuntaan liittymisen kutsumuksekseen. Se on vain 
itsepetosta. Jumala suo voimaa täyttää Jumalan tahdon, mutta ei sellaista, mihin 
ihmiset itse valitsemassaan ulkonaisessa nöyryydessään vastoin Jumalan tahtoa 
pakottavat joko itsensä tai toiset. Hyvää ja täydellistä on vain se, mikä on Jumalan 
tahdon mukaista ja jota ihmiset joka hetki vapaasta tahdostaan haluavat. Hyvää ja 
täydellistä ei ole koskaan se, mikä tapahtuu jonkinmoisesta pakosta tai johon ehkä 
ensi hetkessä on vapaasta tahdosta ryhdytty, mutta jota on kärsittävä ulkonaisena 

pakkona elämän loppuun saakka. Ei edes Jumala pakota ihmisiä täyttämään Hänen 
tahtoansa. Mitenkä siis kirkko voisi Jumalan nimessä riistää ihmiseltä 
itsemääräämisoikeuden, jota Jumala ei ole koskaan riistänyt? Paha hallitsee aina 
pakon ja orjuuden kautta, hyvyys vapauden. Vain pahuus on tuonut uskontoihin 
pakon ja orjuuden. Hallitsemishalusta on katolinen kirkko ruvennut korkeamman 
täydellisyyden nimessä sortamaan persoonallista vapautta. Naimaton pappiskunta 
samoinkuin munkki-kuntakin ovat köyhyyden, naimattomuuden ja tottelevaisuuden 
lupauksineen hengellisiä esimiehiään kohtaan voimakkaimmat ulkonaiset keinot, 
joilla katolinen uskonto vahvistaa kirkkonsa valtaa. Ei Kristus enempää kuin 
apostolitkaan tunne sellaista pappiskuntaa kuin katolisen kirkon; he eivät tunne 
hengellisiä veljeskuntia. Heillä ei ole sellaisia oppeja eikä asetuksia. Heille eivät 
köyhyyden, aviottomuuden eivätkä tottelevaisuuden lupaukset hengellisiä 
esimiehiään kohtaan merkitse täydellisyys-ihannetta. 

» He eivät tunne vapaaehtoista köyhyyttä siinä merkityksessä kuin katolinen 
kirkko opettaa. He eivät perustaneet veljeskuntia eivätkä myöskään opettaneet, että 
sellaisia oli perustettava, jotta ihmiset liittyisivät niihin ja luovuttaisivat niille 
omaisuutensa. Ovatko siis munkit todellakin köyhiä? Eivätkö he pikemmin ole koko 
elämänsä ajaksi vapautetut elatushuolista? Eikö pöytä ole joka päivä heille katettu 
valmiiksi? Jos kaikilla ihmisillä olisi niin paljon kuin heillä, ei köyhiä enää olisi. Ja jos 
köyhyys kuuluu täydellisyyden ihanteeseen, niin miksi niin monet luostarit omistavat 
niin paljon maallista tavaraa? Jos köyhyyden tulee olla yksityisen ihmisen ihanne, 
niin tulee sen olla myöskin munkkikunnan ihanne. Ja miksi siis teidän pappinne eivät 
itse ole köyhiä, vaikka he saarnaavat, että vapaaehtoinen köyhyys on täydellisyyden 
korkein aste? Ihanteen julistajan tulee toki toteuttaa ihanne omassa elämässään. Vai 
onko teidän pappiskuntanne ehkä köyhä? Onko paavi köyhä? Ovatko piispat köyhiä? 
Ovatko papit köyhiä? Jos kaikki ihmiset eläisivät niin huolettomasti kuin köyhyyden 
ihanteen saarnaajat, niin ei olisi enää köyhyyttä. 

» Te vetoatte Kristuksen sanoihin rikkaalle nuorukaiselle voidaksenne todistaa, 
että vapaaehtoinen köyhyys kuuluu täydellisyyteen. Mutta te selitätte näitä sanoja 
aivan väärin. Kun Kristus sanoi rikkaalle nuorukaiselle: "Jos tahdot olla täydellinen, 
niin mene, myy, mitä sinulla on, ja anna köyhille, niin sinulla on oleva aarre taivaissa; 
ja tule ja seuraa minua" - niin tarkoitti tämä kehoitus ainoastaan tätä nuorukaista. 
Sillä hänen sydämensä oli kiintynyt rahaan ja tavaraan. Se oli hänelle paulana ja esti 
hänen pääsyään Jumalan valtakuntaan. Kun nuorukainen tämän kehoituksen 
kuultuaan käänsi selkänsä Kristukselle, sanoi Mestari opetuslapsilleen: "Kuinka 
vaikea onkaan niiden, joilla on tavaraa, päästä Jumalan valtakuntaan". — Ei 
jokainen, jolla on paljon tavaraa, ole Kristuksen käsityksen mukaan rikas, vaan 

ainoastaan se, jonka sydän on kiinni mammonassa pitäen hänet loitolla Jumalasta. 
Aabraham, lisak, Jaakob, Job, Daavid omistivat paljon maallista tavaraa. Eivätkä he 
kuitenkaan olleet rikkaita Kristuksen käsityksen mukaan. Heidän rikkautensa ei ollut 
heille esteenä pääsyyn Jumalan luo. Heitä ei Kristus koskaan olisi käskenyt myymään 
kaikkea, jotta he olisivat täydelliset. Toisin oli rikkaan nuorukaisen laita. Hänen 
rikkautensa esti häntä seuraamasta Jumalan kutsua. Hän luopui mieluummin 
Jumalasta kuin rikkaudestaan. 

» Kaikilla ihmisillä on esteitä, kun kysymyksessä on Jumalan lähestyminen. Mutta 
esteet ovat yhtä erilaisia kuin ihmisetkin. Jokaisen tulee poistaa se este, joka on 
hänen tiellään. Sitä tarkoittavat myöskin Kristuksen sanat: "Jos sinun oikea silmäsi 
viettelee sinua, repäise se pois ja heitä luotasi". Jos jokin elämässäsi estää sinua 
täyttämästä Jumalan tahtoa, olkoon se sinulle yhtä rakas kuin silmäsi, niin eroa siitä. 
Rikkaalla nuorukaisella rikkaus oli esteenä. Siksi hänen tuli siitä erota, myydä kaikki 
ja antaa köyhille. Mutta jos rikkaus ei jollekin ole esteenä pääsyyn Jumalan luo, niin 
hänen ei tarvitse myöskään erota tavarastaan. Ja jos kaikkien pitäisi myydä 
tavaransa ollakseen täydellisiä, niin ei kukaan saisi koota tavaraa. Sillä jos rahan ja 
tavaran omistaminen olisi jokaiselle esteenä täydellisyyteen, niin olisi myöskin 
maallisen omaisuuden ansaitseminen esteenä täydellisyyteen. Silloin eivät 
varsinkaan kirkot ja luostarit saisi hankkia eikä omistaa tavaraa. 

» Ei Kristuskaan ollut ennen julkista esiintymistään köyhä. Hän omisti useita 
taloja, jotka hän oli hankkinut itselleen ahkeralla työllä. Hän möi ne ennenkuin hän 
ryhtyi opetustoimeensa ja antoi rahat niille ystävilleen, joiden luona hän asui 
julkisen toimintansa aikana. Joskaan hän opetustoimensa aikana ei omistanutkaan 
enää mitään, ei hänen tarvinnut kuitenkaan kerjätä. 

» Myöskin täydellinen siveys naimattomuuden muodossa kuuluu tähänastisen 
kirkkosi täydellisyysihanteeseen. Täydellisen siveä tulee jokaisen olla ja jokainen 
voikin sitä olla. Mutta se ei riipu millään tavalla naimattomuudesta. Sillä avioliitto ei 
ole epäsiveä. Naimisissa olevat voivat olla hyvin siveellisiä ja naimattomat hyvin 
epäsiveellisiä, vaikkapa he olisivat pappeja tai munkkeja. 

» Todellinen siveys on sitä, että on kohtuullinen kaikessa, mikä koskee 
sukupuolielämän luonnonlakia. Samoinkuin kohtuus syömisessä ja juomisessa ei ole 
sitä, että hillitsee nälkäänsä ja janoansa, vaan sitä, että syödessä ja juodessa ei riko 
luvallisuuden rajoja - samoin on sukupuolielämänkin laita. Luoja on antanut kaikille 
luontokappaleille sukupuolivietin, joka ilmenee heissä luonnonlakina. Ja se minkä 
Jumala on luonut, on hyvä, eikä ihmisten tule sitä väkivallalla hillitä, vaan käyttää 
Jumalan määräämissä rajoissa. 

» Lisääntymisen laki koskee kaikkia ihmisiä. Perheen perustaminen on Jumalan 
antama tehtävä, jota ei kukaan rankaisematta saa olla täyttämättä. Sillä ruumiillinen 
siittäminen on se tie, jota myöten Jumalasta luopuneitten henkiolentojen tulee 
kohota yksityisiä kehitysasteita myöten, päästäkseen täydellisyyteen. Jumala 
viisaudessaan on määrännyt, että ne langenneet henget, jotka ovat kohonneet 
määrätylle maalliselle asteelle, voivat ruumiillisen lisääntymisen kautta auttaa 
sisaruksiaan kohoamaan syvemmiltä kehitysasteilta. — Kun maalliset sisarukset 
syöksyvät yhdessä kuoppaan, niin se, joka ensimmäisenä pääsee ylös, ojentaa toisille 
kätensä, jotta toisetkin pelastuvat. Se on sisarusten velvollisuus. 

» Tältä Jumalan viisauden ja armon näkökannalta teidän tulee käsittää 
sukupuolielämän laki. Jumala on luonut sukupuolivietin niin voimakkaaksi siksi, että 
lisääntyminen on osa Jumalan lunastussuunnitelmaa, ja etteivät luodut niin helposti 
voisi laiminlyödä velvollisuuttaan ja olla ottamatta osaa tämän suunnitelman 
täyttämiseen. 

» On siis selvä, että tässä on kysymys velvollisuudesta, jonka täyttämisestä vain 
raskauttavat syyt voivat vapauttaa ihmisen. Siksi on naimattomuuden lupaus suuri 
rikkomus Jumalan tahtoa vastaan. Ei katolisella papilla yhtä vähän kuin veljeskuntien 
jäsenillä ole Jumalan edessä syytä pysyä naimattomina. 

» Minä tiedän, että naimattomuuden puolustukseksi viitataan ensimmäisen 
Korinttolaiskirjeen seitsemänteen lukuun. Paavali esittää siinä erilaisia syitä, joiden 
nojalla olisi parempi pysyä naimattomana. Hän neuvoo siinä, että vain ne menisivät 
naimisiin, joille naimattomuus voi koitua vaaraksi. 

» Tämän apostolin käsitys on väärä. Kristus ei antanut hänelle myöskään 
tehtäväksi julistaa tällaista oppia. Siitä Paavali oli itsekin aivan selvillä. Lukiessasi 
ensimmäisen Korinttolaiskirjeen seitsemättä lukua sinun huomiosi kiintyy näet 
erääseen seikkaan, jota et muuten missään apostolin kirjeissä tapaa: hän painostaa 
näetyhä uudestaan sitä seikkaa, että hän esittää vain oman mielipiteensä 
korinttolaisille eikä puhu Kristuksen käskystä. Siksi hän alituisesti toistaa. "Sanon 
minä". — "Naimattomille ja leskille minä taas sanon". - "Naimisissa oleville minä 
julistan, en kuitenkaan minä, vaan Herra". "Mutta muille sanon minä, eikä Herra". 

- "Mutta neitsyistä minulla ei ole Herran käskyä, vaan minä sanon ajatukseni". - Ja 
luvun lopussa hän painostaa vielä kerran: "Se on minun mielipiteeni!" - Hänen 
mielipiteensä oli väärä, vaikkakin hän lisäsi, että hän luulee, että hänelläkin on 
Jumalan Henki. 

» Paavali itse oli naimaton. Hänellä oli mielestään kylliksi syytä pysyä 
naimattomana siksi, että hänen opetustoimensa ulottui laajalle alalle ja että hänen 
piti matkustaa paljon. Jos hänellä olisi ollut perhe, ei hän olisi voinuttehdä sellaisia 
matkoja. Hän ei olisi voinut ottaa mukaansa vaimoa ja lapsia, mutta ei myöskään 
jättää heitä yksin kuukausi- ja vuosimääriksi. Sen johdosta, että hän itse oli 
naimaton, tuli hän tässä suhteessa yksipuoliseksi ja intoilijaksi. Ihmisten parissa te 
tapaatte aina vikoja. Apostolienkin viat teidän on otettava kaupanpäällisiksi. 

» Paavalin väärän käsityksen avioliitosta Kristus myöhemmin korjasi. Paavali sai 
näet toimekseen oikaista sen kirjeessä, jonka hän kirjoitti yhteisesti kaikille 
seurakunnille. Jo ensimmäisenä iltana, jolloin me puhuimme yhdessä, kerroin sinulle 
tästä kirjeestä. Paavali oikaisi siinä myös useita muita varhemmissa kirjeissään 
esiintyviä kohtia, jotka saattoivat antaa aihetta väärinymmärrykseen. Minä sanoin, 
että tämä kirje myöhemmin hävitettiin, koska siinä esiintyvät selitykset ja oikaisut 
eivät soveltuneet myöhemmän kirkon oppiin. 

» Missä määrin Paavali näiden Mestarinsa selitysten ja oikaisujen johdosta muutti 
mielipidettään naimattomuudesta, voitte nähdä hänen kirjeistään Timoteukselle ja 
Tiitukselle. Hän, joka toivoi, että kaikki korinttolaiset olisivat naimattomia 
samoinkuin hän itsekin - ei sallinut kenenkään naimattoman saada tointa 
seurakunnan keskuudessa. Hänen korinttolaiskirjeensä nojalla voisi otaksua, että 
hän juuri seurakunnan palvelukseen halusi etusijassa naimattomia. Vaan ei 

- kaikkien piti olla naimisissa. - "Niin tulee siis seurakunnan kaitsijan olla nuhteeton, 
yhden vaimon mies... sellainen, joka oman kotinsa hyvin hallitsee ja kaikella 
kunniallisuudella pitää lapsensa kuuliaisina; sillä josjoku ei osaa hallita omaa 
kotiaan, kuinka hän voisi pitää huolta Jumalan seurakunnasta?" 

- "Seurakuntapalvelija olkoon yhden vaimon mies, lapsensa ja kotinsa hyvin 
hallitseva". (1 Tim. 3: 2-12.) - Tiitukselle hän sanoo myöskin, ettei hänen pidä 
asettaa seurakunnan vanhimmaksi naimatonta miestä, vaan ainoastaan sellaisia, 
jotka ovat yhden vaimon miehiä ja joilla on uskovia lapsia. (Tiit. 1: 6.) - Sen sijaan 
että hän kirjeessään korinttolaisille toivoo, että lesket pysyisivät naimattomina, 
sanoo hän Timoteukselle: "Minä tahdon, että nuoret lesket menevät naimisiin, 
synnyttävät lapsia ja hoitavat kotiansa". (1 Tim. 5: 14.) 

» Kun Paavali puhuu niin suurella painolla "yhden vaimon miehestä", niin ei se 
tarkoita, ettei mies saisi mennä useamman kerran naimisiin. Sillä koska hän 
suosittelee leskivaimolle uutta avioliittoa, niinkuin käy ilmi hänen kirjeestään 
Timoteukselle, niin epäilemättä hän suo saman oikeuden miehellekin. Sanamuoto 
"yhden vaimon mies" johtuu seuraavasta syystä: Useilla pakanoilla, jotka kääntyivät 

kristinuskoon, oli aikaisemmin oman vaimonsa rinnalla myöskin sivuvaimoja. Se oli 
julkinen asia. Niiden riitaisuuksien vuoksi, jotka saattoivat siitä syntyä, Paavali ei 
sallinut tällaisten miesten suorittaa seurakuntatyötä. Hän tahtoi siihen vain 
naimisissa olevia miehiä, joilla sekä kristittyjen että ulkopuolisten parissa oli hyvä 
maine. Sen hän sanoo suoraan Timoteukselle: "Hänellä tulee myös olla hyvä todistus 
ulkopuolella olevilta, ettei hän joutuisi häväistyksen alaiseksi eikä perkeleen 
paulaan". (1 Tim. 3: 7.) 

» Vuosituhannen aikana oli avioliitto, jonka Paavali asetti ehdoksi oman aikansa 
vanhimmille, piispoille ja työtovereille, myöskin luvallinen katolisille papeille. Ei 
mikään korkeampi uskonnollinen näkökanta ollutsyynä siihen, että paavi kielsi 
papeilta avioliiton. Sellainen näkökanta ei voinut yleensä tulla kysymykseenkään, 
muuten olisi jo ensimmäinen kristillinen kirkko vaatinut naimattomuutta. Puhtaasti 
maallinen näkökanta ratkaisi myöhemmin tämän kysymyksen, nimittäin 
paavinvallan vahvistaminen. Sillä pappi, joka on vapaa kaikista perhesiteistä, on 
paljoa taipuvaisempi työase kirkon palveluksessa, kun se, jolla vaimossaan ja 
lapsissaan on sekä sielullista että aineellista tukea. Sen lisäksi oli vielä mahdollisuus, 
että naimaton pappi jättäisi omaisuutensa kirkolle. 

» Naimattomuuden vaarat, joiden vuoksi apostoli Paavali kieltää ottamasta 
naimattomia kirkon palvelukseen, ovat kaikkina aikoina samat. Ne eivät olleet silloin 
suurempia kuin nykyään. Kun väitetään, että naimattomat papit olisivat 
siveellisempiä ja hartaammin antautuisivat Jumalaa palvelemaan, on sevain 
tekosyy, joka aina on osoittautunut petolliseksi. 

» Samaa mitä on sanottu köyhyyden lupauksesta ja naimattomuuden 
siveellisyydestä, soveltuu myöskin siihen lupaukseen, jonka nojalla on ehdottomasti 
toteltava maallisia esimiehiä. Sekin on Jumalan tahtoa vastaan ja inhimillisen 
vallanhimon keksintö. 

»Jumala on jokaiselle luodulle hengeile antanut korkeimpana lahjana tahdon 
vapauden. Jumala ei koskaan estä ketään vapaasti ratkaisemasta mitä hän tekee tai 
jättää tekemättä. Hän ei myöskään tahdo, että ihmiset sitä rajoittaisivat. Sillä 
jokainen ihminen on teoistaan joka hetki persoonallisesti vastuussa. Edesvastuuta ei 
kukaan voi häneltä riistää. Hän ei voi koskaan Jumalan edessä vedota siihen, että 
hän on alistanut oman tahtonsa ja persoonallisen ratkaisunsa toisen tahdon 
alaiseksi. Niin pian kuin ihmisen järki on kypsynyt, ei hän saa koskaan sokeasti 
alistua toisen ihmisen, yhtä vähän maallisen kuin hengellisen esikunnan tahdon 
alaiseksi. Sokeasti on vain Jumalaa toteltava. Kun raamatussa sanotaan: "Kuuliaisuus 
on parempi kuin uhri", niin tarkoittavat nämä sanat vain kuuliaisuutta Jumalaa, 

mutta ei koskaan ihmisiä kohtaan. Tosin inhimillinen esivalta, varsinkin hengellinen, 
vetoaa kernaasti tähän raamatunlauseeseen, vaatiessaan sokeaa kuuliaisuutta 
alaisiltaan. Sekin oppi on väärä, että sokea kuuliaisuus hengellistä esimiestä kohtaan 
voi vapauttaa asianomaisen kaikesta persoonallisesta edesvastuusta, jos hän 
tottelee vaan toisen käskyä. Vain yhtä ainoaa syntiä katolinen kirkko kieltää 
kuuliaisuudesta tekemästä. Sekin on suuri erehdys. Sillä ihminen ei ole 
persoonallisesti edesvastuussa ainoastaan siitä pahasta, jonka hän tekee, vaan 
myöskin hyvästä, jonka hän jättää tekemättä. Niin, hyvän tekemättä jättäminen voi 
usein olla paljoa suurempi synti kuin väärä teko. Jos hengellinen esimies käskee 
alaisensa varastamaan, niin teidän oppinne mukaan alainen ei saa sitä tehdä. Mutta 
jos hän esim. kieltää alaistaan auttamasta lähimmäistä, jota hän voisi auttaa, niin 
pitäisi alaisen silloinkin totella. Ja kuitenkin voi tämä la im in lyönti olla Jumalan 
silmissä paljoa suurempi synti kuin varkaus. Tällaisessa tapauksessa alainen ei voi 
Jumalan edessä vedota siihen, ettei hän kuuliaisuudestaan esimiestään kohtaan 
voinut tehdä sitä hyvää, jota hänen omatuntonsa vaati. Hänen tulee kaikissa 
olosuhteissa seurata omantuntonsa ääntä. Toisen omatunto ei voi koskaan korvata 
toisen omaatuntoa. Jumala antaa kullekin ihmiselle erikoisen tehtävän. Se on hänen 
täytettävä eivätkä inhimilliset käskytja määräykset saa häntä estää. Siitä seuraa, 
ettei kukaan saa alistua toisen tahtoon kuuliaisuuslupauksen nojalla. 
Kuuliaisuuslupaus, jonka teidän pappinne ja veljeskuntanne jäsenet tekevät, on siis 
Jumalan tahtoa vasten. 

» Myöskin maallisia vallanpitäjiä on toteltava vain siinä tapauksessa, että heidän 
maalliset lakinsa eivät ole ristiriidassa Jumalan lakien kanssa. 

» Te vetoatte apostoli Paavalin sanoihin Roomalaiskirjeen 13 luvun alussa ja 
niiden perusteella pidätte velvollisuutenanne totella inhimillistä esivaltaa. Mutta te 
ette ole lainkaan ymmärtäneet näiden sanojen tarkoitusta, vaan olette kääntäneet 
ne kerrassaan väärin. Sillä Paavali ei puhu siinä maallisista valloista, vaan 
hengellisistä, joita Jumala antaa jokaiselle. Jokaiselle ihmiselle annetaan avuksi ja 
opastukseksi Jumalan henkiolentoja, toiselle suuremmassa, toiselle vähemmässä 
määrässä. Se riippuu sen tehtävän suuruudesta, joka ihmisen tulee Jumalan tahdon 
mukaisesti täyttää. Näiden Jumalan henkiolentojen tehtävänä ei ole ainoastaan 
suojella teitä, sisäisesti varoittaa, kehoittaa, opettaa ja kannustaa hyvään. Heillä on 
myöskin oikeus teitä rangaista. He käyttävät Jumalan rangaistuksen miekkaa. Sillä 
Jumala rankaisee henkiolentojen välityksellä. Senhän sinä tiedät monesta raamatun 
kohdasta. 

» Nyt tahtoisin esittää nuo apostoli Paavalin sanat oikeana käännöksenä: 

»Jokainen sielu olkoon alamainen henkimaailman valloille, jotka johtavat häntä. 
Sillä ei ole muita Jumalan asettamia henkimaailman valtoja kuin ne, jotka Jumala on 
siihen määrännyt. Joka siis asettuu tätä henkimaailman valtaa vastaan, se nousee 
Jumalan tahtoa vastaan. Ja jotka nousevat vastaan, tuottavat itsellensä tuomion ja 
rangaistuksen. Sillä nämä vallat eivät ole pelon välikappaleina niille, jotka tekevät 
hyvää, vaan niille, jotka tekevät pahaa. Jos siis tahdot olla sellaista valtaa 
pelkäämättä, niin tee sitä, mikä hyvää on, ja sinä saat siitä kiitoksen. Sillä se on 
Jumalan palvelija, joka on sinulle hyvästä annettu. Mutta jos teet pahaa, niin on 
sinulla syytä pelkoon. Se ei turhaan miekkaa kanna. Sillä pahakin on Jumalan 
palvelija, joka tekee oikein kostaessaan Jumalan vihan sille, joka tekee pahaa. Siksi 
on sitä toteltava, ei ainoastaan Jumalan vihan pelosta, vaan omantunnon äänen 
pakotuksesta. Siksi uhratkaa myös teille määrätyt hengelliset uhrit! Sillä nuo vallat 
ovat Jumalan lähettejä, jotka tässä tarkoituksessa alati ovat teidän luonanne. 
Täyttäkää kaikille velvollisuutenne! Jos joku vaatii teiltä uhria, niin uhratkaa; jos joku 
vaatii tehtävän suorittamista, niin tehkää se; jos joku saattaa teidät pelkäämään 
jotain, niin pelätkää sitä; jos hän näyttää teille jotakin hyvää, niin pitäkää se hyvänä! 
Älkää jättäkö tekemättä mitään, mitä teidän on kullekin tehtävä. Te teette 
velvollisuutenne kaikessa, kun rakastatte toisianne. Sillä joka rakastaa toista, hän 
täyttää lain. 

» Mitenkä te saatoitte kohdistaa nämä sanat maallisiin hallitsijoihin? Luuletteko 
siis todellakin, että Jumala on asettanut kaikki inhimilliset esivallat? Olivatko kaikki 
ne monet kuninkaat ja ruhtinaat, jotka tähän saakka ovat eläneet ja niin monessa 
tapauksessa olivat pahan työaseita "Jumalan armosta", vai eivätkö ne pikemmin 
olleet "pahan hengen armosta"? Soveltuvatko kaikkiin niihin, jotka ovat kansaansa 
sortaneet ja kohdelleet heitä julmuudella ja vääryydellä, seuraavat sanat 
yllämainitusta kohdasta: "Sillä se on Jumalan palvelija, joka on sinulle hyvästä 
annettu". Te ihmiset annatte maallisille ja hengellisille vallanpitäjille heidän 
asemansa ihmisten määräysten mukaan — ei Jumalan. Jumalan henkiolento ei ole 
mukana, kun te kruunaatte ruhtinaitanne tai valitsette paavejanne ja piispojanne. 

» Ylläolevassa kohdassa teidän käännöksessänne puhutaan "veroista ja tulleista" 
ja kun te sen johdosta luulette, että on kysymys maallisista hallitsijoista, joille teidän 
on niitä maksettava. Niin te unohdatte, että on hengellisiä maksuja, joita te olette 
Jumalalle velkaa. Ne ovat hengen hedelmiä. Samoinkuin puu joka vuosi kantaa 
hedelmää, samoin on teidänkin annettava Jumalalle ne hedelmät, joita teidän 
apunanne olevat Jumalan henkiolennot ovat kypsyttäneet teissä. 

» Niinkuin näet, ovat kaikki katolisen kirkon täydellisyysihanteet: veljeskuntien 
vapaaehtoinen köyhyys, naimattomuutta vaativa siveellisyys ja sokea kuuliaisuus 
hengellistä esimiestä kohtaan - suuria erehdyksiä, joita ensimmäiset kristityt eivät 
tunteneet. 

» Entisen kirkkosi katumus-ja synninpäästö- opin yhteydessä tulee minun vielä 
mainita eräs tämän kirkon hyvin merkillinen opinkappale. Se on aneoppi. Se liittyy 
läheisesti synninpäästö-oppiin. Sillä jos kirkko voi antaa synnit anteeksi, niin miksi se 
ei voisi myöskin vapauttaa ihmistä synnin rangaistuksesta. Se anastaa siten itselleen 
armahdusoikeuden. Mutta samoinkuin Jumala yksin voi antaa synnit anteeksi, 
samoin voi vain Jumala armahtaa. Erikoisen merkillisellä tavalla katolinen kirkko 
selittää armahdusoikeutensa. Se puhuu "kirkko-aarteesta", jonka Kristuksen ja 
pyhimysten ylimääräiset ansiot muodostavat. Ja näitä ansioita se aneitten muodossa 
käyttää tasoittaakseen katuvien syntisten puuttuvat ansiot, tai vapauttaakseen 
syntiset joko kokonaan tai osittain rangaistuksesta. Täydellisen synninpäästön voi 
heidän oppinsa mukaan saada täydellisellä aneella ja osittain epätäydellisellä 
aneella. 

» Ane-oppi on monesta syystä järjenvastainen. 

» Ensiksikään ei mikään Jumalan luoma voi enemmän suorittaa, kuin mitä hän on 
Jumalalle velkaa, yhtä vähän henkiolento kuin ihminenkään. Jumalan edessä, josta 
sanotaan, ettei edes taivas ole puhdas Hänen silmissään, on täydellisinkin 
henkiolento ainoastaan orja, joka täyttää velvollisuutensa, jos hän tekee parastaan. 
Ylimääräisiä ansioita ei ole, Kristuskaan ei suorittanut enempää kuin mitä hänen tuli 
tehdä. Jos hän olisi tehnyt vähemmän, niin hän ei olisi voinut täyttää korkeaa 
tehtäväänsä. Pimeyden valta olisi voittanut hänet ja hän olisi luopunut Jumalasta. Ei 
kukaan voi tehdä enempää kuin täyttää Jumalan tahdon. Ja jos hän sen täyttää, niin 
hän tekee vain velvollisuutensa. Hän ei voi luovuttaa mitään toisille, jotka eivät täytä 
velvollisuuttaan. Jokaisen täytyy itse huolehtia autuudestaan. Tämä on toinen syy, 
minkä vuoksi ei kukaan voi koskaan käyttää hyväkseen toisen ansiota. Se, mikä 
teidän inhimiMisten lakienne mukaan on mahdotonta, on samassa määrässä myös 
mahdotonta vanhurskaalle Jumalalle. Samoinkuin teidän maalliset tuomarinne eivät 
koskaan voi lieventää lainrikkojan rangaistusta siksi, että toinen ei ole sitä rikkonut, 
samoin ei syntinen voi koskaan päästä vapaaksi rangaistuksesta siksi, että toinen on 
totellut Jumalan käskyjä. Mitenkä muuten kävisi Jumalan vanhurskauden? 

»Ja millaiseksi te oikeastaan kuvittelette mielessänne tuollaista ylimääräisten 
ansioiden kirkko-aarretta? Arveletteko ehkä, että Jumalan tahdon mukainen 
hengellinen elämä voitaisiin sulkea aarreaittaan samoinkuin teidän maalliset 

kirkkoaarteenne, ja ottaa se esille kunkin tarpeen mukaan? Miten järjettömiä te 
ihmiset usein olette! Ja miten järjetön on tuo sinun entisen kirkkosi aneitten 
kaupittelu. Voitteko te järkevinä ihmisinä pitää mahdollisena, että syntien 
anteeksianto riippuisi niin naurettavista ulkonaisista ehdoista? Luuletko saavasi 
lievennystä rangaistukseesi, jos rukoillessasi käytät siunattua rukousnauhaa, mutta 
että se kielletään sinulta, jos rukoilet Jumalaa ilman rukousnauhaa? Luuletko voivasi 
päästä täydellisesti vapaaksi rangaistuksesta, jos määräpäivinä ja määrätyssä 
kirkossa rukoilet määrättyä rukousta, mutta et pääse siitä vapaaksi, jos rukoilet 
saman rukouksen tai ehkäpä vielä paremman omassa kammiossasi? Luuletko 
pääseväsi kuolinhetkelläsi vapaaksi kaikesta synnin rangaistuksesta, jos sinulla on 
siunattu risti kädessäsi tai siunattu munkkikaapu ylläsi, joka sinun kirkkosi opin 
mukaan kuuluu niin sanottuun täydelliseen aneeseen? Luuletko todellakin, että risti 
ja kaapu voivat pelastaa sinut, mutta ilman niitä joudut Jumalan tuomioistuimen 
eteen? Voitko tosiaankin uskoa, että vapaudut rangaistuksesta, jos rukoilet 
määrättyjä rukouksia, teet pyhiinvaellusretkiä ja muuta sellaista, jota kirkkosi 
mielensä mukaan voi määrätä? Eikö pikemmin ole vain suuren ja pyhän Jumalan 
solvausta, kun Hänen armonsa ja rakkautensa osoitukset yhdistetään tuollaisiin 
vähäpätöisyyksiin? - Eivät ihmiset, papit eivätkä piispat voi vapauttaa ketään synnin 
rangaistuksesta, Jumala yksin palkitsee kullekin hänen tekojensa mukaan. 

» Syntisen sisäinen kääntyminen Jumalan puoleen ja hänen rakkaudentyönsä 
ovat ne mittapuut, joiden mukaan Jumala antaa anteeksi ja armahtaa. Se, joka 
katuen kääntyy Jumalan puoleen, saa syntinsä anteeksi; ja jos yrittää suorittaa 
rakkaudentöitä siten, että hän antaa anteeksi kanssaihmisilleen ja auttaa heitä 
voimiensa mukaan, niin hänet vapautetaan niistä rangaistuksista, jotka hän 
syntiensä vuoksi on ansainnut. Siksi Kristus sanoi Maria Magdaleenasta: "Tämän 
paljot synnit ovat anteeksi annetut, hänhän näet rakasti paljon; mutta jolle vähän 
anteeksi annetaan, se rakastaa vähän". Tässä ei tietystikään tarkoiteta 
sukupuolirakkautta, vaan Jumalan ja lähimmäisen rakkautta. Sille, joka osoittaa 
paljon rakkautta lähimmäisilleen, sille armossa annetaan anteeksi suuri osa siitä 
rangaistuksesta, jonka hän syntiensä vuoksi on ansainnut. Toiseen vaakakuppiin 
lasketaan syntien rangaistukset ja toiseen rakkaudentyöt. Niin paljon raskaampi kuin 
rangaistusten vaakakuppi on rakkaudentöiden vaakakuppia, niin paljon syntisen 
tulee sovittaa. Se jolle ei tarvitse antaa paljon anteeksi, ei ole myöskään tehnyt 
paljon hyvää. 

» Maria Magdaleena oli tehnyt paljon syntiä. Mutta hän oli myös aina valmis 
palvelemaan, milloin avun tarpeessa olevia tai viattomia sorrettuja oli autettava. 

Siksi hän, sen jälkeen, kun hän oli luopunut syntisestä elämästään, sai osakseen 
paljon armoa. 

» Mutta Kristus puhuu myöskin synnistä, jota ei anneta anteeksi ei tässä eikä 
tulevassa maailmassa. Sana antaa anteeksi merkitsee tässä, niinkuin niin monessa 
muussakin kohdassa raamattua, "armahtamista". Sitä syntiä, josta Kristus puhuu, ei 
armahdeta. Rangaistus on kokonaan kestettävä, "viimeinenkin ropo on maksettava". 
Tämän synnin hän ilmaisee seuraavin sanoin: "Jokainen synti ja pilkka annetaan 
ihmisille anteeksi, mutta Hengen pilkkaamista ei anteeksi anneta. Ja jos joku sanoo 
sanan Ihmisen Poikaa vastaan, niin hänelle annetaan anteeksi; mutta jos joku sanoo 
jotakin Pyhää Henkeä vastaan, niin hänelle ei anteeksi anneta, ei tässä maailmassa 
eikä tulevassa". (Mat. 12: 31, 32.) Se joka on oppinut tuntemaan Jumalan hengen 
vaikutuksen, jonka sielu on sen totuuden kirkastama, jonka Jumalan lähetit ovat 
hänelle ilmaisseet Jumalan johdolla — ja joka siitä huolimatta maallisten syiden 
vuoksi kieltää totuuden, hän tekee syntiä pyhää henkeä vastaan, ja hänen täytyy 
kärsiä rangaistus. Itse synnin luonne on syynä siihen, ettei siinä anneta armoa. Sillä 
jollei ihminen ota vastaan korkeampia totuuden todisteita, joita Jumalan 
henkiolennot voivat välittää, vaikka hän sisimmässään tunnustaa ja tuntee 
totuuden, — niin mitä muuta keinoa on Sitten käytettävä, jotta hänet saataisiin 
ottamaan totuus vastaan? Yksi ainoa keino on vain jäljellä: hänen pitää kärsiä raskas 
rangaistus tämän syntinsä vuoksi, jotta hän ensin sisäisesti pehmenisi. Hänen täytyy 
tulla yhtä kurjaksi ja nälkäiseksi kuin tuhlaaja-poika. Vasta Sitten hän on kypsä siihen, 
että Jumala uudestaan tarjoaa hänelle totuuden. 

»Juutalaiset papit, fariseukset ja kirjanoppineet tekivät syntiä pyhää henkeä 
vastaan. He kuulivat Kristuksen opin ja näkivät joka päivä silmiensä edessä hänen 
oppinsa todisteita, kun hän Jumalan henkiolentojen välityksellä paransi sairaita, 
herätti kuolleita ja teki muita ihmetöitä. Suurempia totuuden todisteita ei voitu 
antaa. Mutta siitä huolimatta hänen vastustajansa eivät ottaneet vastaan totuutta. 
He pilkkasivat Jumalan henkiolentoja, jotka Kristuksessa vaikuttivat, väittäen heitä 
"riivaajiksi". 

» Samoin sinäkin tekisit syntiä pyhää henkeä vastaan, jos sen jälkeen, kun ölet 
saanut näin valtavia todisteita hyvältä henkimaailmalta, hylkäisit nämä totuudet 
ihmisten vuoksi tai muista syistä. 

» Kaikkien muiden syntien suhteen Jumala käyttää armokeinoja paljon 
runsaammin kuin mitä ihmiset ansaitsevat, kunhan heillä vain on hyvä tahto ja he 
yrittävät pyrkiä hyvyyteen. Kaikki ihmiset ja syntiin langenneet henkiolennot ovat 
tästä armosta osallisia. Sillä ei ainoakaan ihminen ole synnitön eikä astu 

tahrattomana näkyvästä maailmasta näkymättömään. Siksi ei myöskään ole "pyhiä" 
ihmisiä siinä merkityksessä kuin sinun entinen kirkkosi opettaa. 

» Katolinen kirkko tarkoittaa "pyhillä" jotain aivan toista kuin ensimmäiset 
kristityt. Apostolit käyttivät usein kirjeissään sanaa "pyhät". He tarkoittavat, sillä 
jokaista, joka otti vastaan Kristuksen opin jumalallisena totuutena ja koetti järjestää 
elämänsä tämän opin mukaan. Siksi he sanovat kristittyjen seurakuntien jäseniä 
"pyhiksi". Sillä he eivät tahdo väittää, että ensimmäiset kristityt olisivat olleet 
synnittömiä. Päinvastoin he moittivat melkein jokaisessa kirjeessään heitä synneistä 
ja inhimillisistä erehdyksistä. He tiesivät, ettei kukaan ole synnitön. "Jos sanomme, 
ettei meillä ole syntiä, niin me eksytämme itsemme, eikä totuus ole meissä" -sanoo 
apostoli Johannes. 

» Sinun kirkkosi on tässä suhteessa toista mieltä. Se väittää, että ne, joita se 
kunnioittaa "pyhinä", joko ovat koko elämänsä ajan olleet synnittömiä, niinkuin 
Jeesuksen äiti, tai etteivät he ainakaan kääntymyksensä päivästä saakka ole tehneet 
enää syntiä. Se opettaa, että nämä "pyhät" erotessaan maallisesta elämästä, 
joutuivat heti Jumalan kasvojen eteen ja että Jumala oli todistanut heidän 
pyhyytensä ihmeitten kautta. Edelleen se väittää voivansa erehtymättömästi 
arvostella, ketä on "pyhänä" kunnioitettava. 

» Pyhyys riippuu ihmisen tahdosta ja mielentilasta. Koska ei kukaan, ei edes 
paavi, voi tuntea eikä erehtymättömästi arvostella ihmisen mielentilaa, niin siinä on 
jo kylliksi todistusta, ettei ihminen voi julistaa toista pyhäksi. Jumala yksin tietää, 
kuka on pyhä. Jumala yksin tuntee ihmissydämen. Te ette voi kenestäkään päättää, 
ansaitseeko hän Jumalan rakkautta vai vihaa. Osoittaa ääretöntä inhimillistä 
omahyväisyyttä, jos joku väittää voivansa erehtymättömästi sanoa, miten toinen 
ihminen suhtautuu Jumalaan. Sillä todellisen pyhyyden rinnalla on tekopyhyyttä; ja 
usein on vaikea niitä eroittaa toisistaan. 

»Ja mitä niihin ihmeisiin tulee, joita väitetään Jumalan tehneen pyhien kautta, 
niin suuri osa näistä ihmeistä on mielikuvitusta. Jotkut tapahtumat heidän 
elämässänsä, jotka tuntuvat teistä ihmeellisiltä, johtuivat erilaisista psyykillisistä 
lahjoista, joiden välityksellä he pääsevät henkimaailman yhteyteen, vaikka te ette 
voikaan enää tietää, olivatko he hyvän vai alhaisen henkimaailman yhteydessä. 
Mooseksen aikuiset loihtijat Egyptissä ja noita Simon Samariassa, jota hänen 
aikalaisensa nimittivät "suureksi Jumalan voimaksi", ovat tehneet enemmän ihmeitä 
kuin ainoakaan katolisen kirkon pyhimys. Ja kuitenkin heissä vaikuttivat alhaiset 
henget, joskin hyvien henkien varjolla. 

»Jumala ei halua ihmeitten kautta ilmoittaa teille, kuka on pyhä. Sillä Hän ei 
hyväksy pyhimysten eikä pyhäinjäännösten palvomista, ei pyhiinvaellusta 
pyhimysten haudoille tai muihin pyhiin paikkoihin. Sillä se kaikki on salaista 
epäjumalanpalvelusta. Miksi paholainen halusi saada Mooseksen ruumiin? Hän 
tahtoi luovuttaa sen israelilaisille, jotta he palvoisivat sitä samoinkuin tekin 
"pyhimystenne" jäännöksiä. Ja miksi Miikael taisteli paholaisen kanssa riistääkseen 
häneltä Mooseksen ruumiin? Samasta syystä kuin ei teidänkään pidä palvoa 
pyhimyksiä eikä pyhänjäännöksiä eikä tehdä pyhiinvaellusretkiä. Israelilaiset olisivat 
siten riistäneet Jumalalta suuren osan kunniaa ja ruvenneet palvomaan Mooseksen 
ruumista samoinkuin te nykyään palvotte pyhimysten jäännöksiä. Vaikkapa te 
väitättekin, että te kunnioitatte itse pyhää Jumalaa, niin on se vain näön vuoksi. 
Todellisuudessa katoliset kohdistavat pyhimyksiin, heidän kuviinsa, patsaisiinsa ja 
jäännöksiinsä suuren osan sitä hartautta, minkä pitäisi tulla yksin Jumalalle. Yhtä 
hyvin Jumalakin olisi voinut luovuttaa Mooseksen ruumiin israelilaisille. 

» Ensimmäisten kristillisten vuosisatojen aikana ei tunnettu pyhimysten 
palvontaa, ei myöskään Marian palvelusta, mikä sinun kirkossasi, niinkuin kai itsekin 
saatoit huomata, oli yleisempi kuin Jumalan kunnioittaminen. Paljoa useammin te 
rukoilette: "Tervehditty olkoon Maria" kuin "Isämeidän" rukousta. Ajattelehan sitä 
rukousta, jota rukoilette rukousnauha kädessä ja jota käytetään rukouksen 
korvikkeena kaikissa tilaisuuksissa. 

» Kristus ja apostolit sekä ensimmäiset kristityt kunnioittivat yksin Jumalaa 
eivätkä Jumalan valtakunnan henkiolentoja. Heidänkin parissaan oli silloin ihmisiä, 
jotka heidän käsityksensä mukaan olivat kuollessaan suuria "pyhimyksiä": Johannes 
Kastaja, josta Kristus sanoi, ettei vaimoista syntyneiden joukossa ole noussut 
suurempaa kuin hän — Stefanus, joka kuoli marttyyrinä - apostoli Jaakob, 
mainitakseni vain joitakin, jotka kuolivat raamatullisina aikoina. Mutta apostolien 
mieleen ei juolahtanut koskaan julistaa heitä pyhimyksiksi, puhumattakaan siitä, 
että heitä olisi palvottu, niinkuin nykyään tapahtuu. Apostolit eivät myöskään 
koskaan mainitse Mariaa. Koko pyhien palvonnan ovat ihmiset paljoa myöhemmin 
keksineet. Apostoli Paavali moittii niitä, jotka palvelevat "enkeleitä". "Enkeleillä" hän 
tarkoittaa kaikkia Jumalan uskollisia henkiolentoja, siis samaa kuin mitä te "pyhillä" 
tarkoitatte. 

» Ei kenelläkään Jumalalle uskollisella henkiolennolla ole mitään itsestänsä 
eivätkä he voi itsestänsä antaa yhtään mitään ihmiselle. Kaikki tulee Jumalalta. Siksi 
Jumalalle yksin olkoon kunnia! Se on myöskin syynä siihen, miksi Jumalan hyvät 

henkiolennot, ilmestyessään teille, torjuvat luotaan teidän kiitoksenne. Joka kerta, 
kun tahdot kiittää heitä, saat vastaukseksi: "Kiitä Jumalaa!" 

» e. Katolisella kirkolla on sakramentti, jota te nimitätte "viimeiseksi voiteluksi". 
Myöskin ensimmäiset kristityt voitelivat öljyllä sairaitaan. Mutta sillä oli aivan toinen 
tarkoitus kuin teidän "viimeisellä voitelullanne". Te käytätte voitelua vain silloin, kun 
on kysymyksessä hengenvaarallinen tauti ja toivotte, että sairas saisi syntinsä 
anteeksi. Siinä sivussa sen tarkoituksena on myöskin parantaa sairaan tilaa. 
Ensimmäiset kristityt käyttivät voitelua sairaan ruumiin parannuskeinona, jonka 
vaikutus riippui siitä, karkoittiko sairas synnin sydämestänsä. 

» Apostoli Jaakobin kirjeessä sanotaan: "Jos joku teistä sairastaa, kutsukoon 
tykönsä seurakunnan vanhimmat, ja he rukoilkoot hänen edestään, voidellen häntä 
öljyllä Herran nimessä. Ja uskon rukous pelastaa sairaan ja Herra antaa hänen 
nousta jälleen; ja jos hän on syntejä tehnyt, niin ne annetaan hänelle anteeksi. 
Tunnustakaa siis toisillenne syntinne ja rukoilkaa toistenne puolesta, että te 
parantuisitte; vanhurskaan rukous voi paljon, kun se on harras". (Jak. 5: 14-16.) 

» Niin sanotut "vanhimmat" ensimmäisissä seurakunnassa olivat armoitettuja 
miehiä. Heillä oli parantamisen voima, ja käynti sairasten luona oli heidän 
tärkeimpiä tehtäviään. Öljyllä voidellessaan ja rukoillessaan he siirsivät parantavaa 
voimaa sairaaseen. Rukoillessaan ihminen joutuu läheisesti Jumalan yhteyteen, joka 
on parannusvoiman lähde. Ja mitä läheisempi tämä yhteys, sitä suurempi voima, 
joka virtaa rukoilijaan tästä voimalähteestä. 

» Sinä tiedät Kristuksen parannustöistä, että monet sairaudet ovat syntien, 
varsinkin lähimmäisenrakkautta vastaan tehtyjen syntien rangaistuksia. Siksi Kristus 
sanoi yhä uudelleen parantuneille: "Älä enää syntiä tee, ettei sinulle jotakin 
pahempaa tapahtuisi". Siksi oli ensin poistettava synti, joka oli sairauden syy: Se 
tapahtui siten, että sairas tunnusti syntinsä sille, jota vastaan hän oli rikkonut. Hän 
kutsutti hänet, jos mahdollista, sairasvuoteensa ääreen ja Sitten seurasi sovinto. 

Siksi apostoli Jaakobkin kehoittaa: "Tunnustakaa siis toisillenne syntinne, että te 
parantuisitte". Syntiä ei pitänyt tunnustaa kenelle hyvänsä, ei myöskään papille, 
vaan sille, jota vastaan oli rikottu. Jos sovinto oli saatu aikaan, silloin Jumalakin antoi 
anteeksi sairaalle hänen syntinsä, ja vanhin paransi hänet, sillä parannusvoimalla, 
joka rukouksen ja öljyvoitelun aikana siirtyi sairaaseen ruumiiseen. 

» Nämä apostolin sanat kuvaavat kaikkein korkeinta parannuskeinoa, joka 
ihmisille on tarjona. Se paransi sairaan sekä ruumiin että sielun. 

»Ja mitä te olette nykyään tehneet tästä sairaiden voitelusta ja parannuksesta? 
Teidän oppinne mukaan öljyn tulee olla piispan siunaama. Vain piispan vihkimä 
pappi saa toimittaa öljyllä voitelun, ja samalla hänen tulee lukea piispan määräämä 
rukous. Ja silloin te luulette, että sellainen voitelu tuo sairaalle synninpäästön. Te 
voitelette tajutontakin sairasta ja luulette, että tällaisessakin tilassa oleva sairas voi 
saada synninpäästön. Pitäisihän toki teidän terveen järkenne sanoa teille, että 
tällainen voitelu ei voi vaikuttaa mitään tajuttoman ihmisen sieluntilaan. 
Ensimmäisten kristittyjenkään aikana ei voitelu tuottanut synninpäästöä, vaan 
edelläkäypä syntien anteeksianto poisti parantumisen esteen, niin että voitelu 
saattoi parantaa sairaan. - Koska teiltä nykyään, kun te annatte sairaalle voitelun, 
tavallisesti puuttuvat kaikki ne edellytykset, joita ensimmäisillä kristityillä oli, niin on 
niin sanottu "viimeinen voitelu" enimmissä tapauksissa vain puhtaasti ulkonainen 
meno, jolla ei ole mitään sisäistä voimaa. 

» f. Ei myöskään "pappien vihkiminen" tullut kysymykseen varhaiskristillisyyden 
aikana. Pappeja vastasivat presbyteerit eli "vanhimmat". Heillä ei kuitenkaan 
tarkoitettu iältään vanhimpia, vaan niitä, jotka olivat sisäisesti kypsyneimmät uskon 
asioissa. Heihin soveltuvat sanat Viisauden kirjasta. (4: 8-9): "Kunnioitettu vanhuus 
ei ole sama kuin pitkä ikä, eikä sitä mitata vuosien luvulla, vaan ymmärtäväisyys on 
ihmisen oikea harmaapäisyys, ja nuhteeton elämä oikea vanhuus". Siksi eivät 
ihmiset valinneet ensimmäisten kristillisten kirkkojen presbyteerejä, koska ihmiset 
eivät voi arvostella kanssaihmistensä sisäistä arvoa. Vaan Jumalan henkiolennot, 
jotka olivat saapuvilla kristittyjen jumalanpalveluksissa, ilmoittivat, keitä Jumala oli 
valinnut. Kristil listen seurakuntien jäsenet antoivat tunnustuksensa niille, jotka 
Jumalan käskystä hoitivat tointansa, panemalla juhlallisesti kätensä heidän 
päällensä. 

» Mikä oli presbyteerien toimena? Oliko heillä ehkä suurempia hengellisiä 
oikeuksia kuin muilla kristityillä? Oliko heillä hengellisiä valtuuksia toisiin kristittyihin 
ja käyttivätkö he niitä siten, että kristityt suhteessaan Jumalaan ja päästäkseen 
osallisiksi armosta, olivat heistä riippuvaisia? - Ei lainkaan. Siihen aikaan ei tunnettu 
vielä pappiskuntaa sellaisena kuin se nykyään on. Silloin ei papeilla ollut erikoista 
hengellistä valtaa, jota he yksin olisivat voineet käyttää. Ei ollut pappeja, jotka 
olisivat jakaneet niin sanottuja sakramentteja, antaneet syntejä anteeksi tai 
välittäneet muita hengellisiä armoja. Ei ollut piispoja, jotka olisivat vihkineet toisia 
papeiksi ja antaneet heille hengellisiä valtuuksia. "Vanhimpien" tai "presbyteerien" 
tehtävä oli aivan toinen. 

» Kun ihmiset kokoontuivat yhteen määrätyssä tarkoituksessa, niin pitää olla 
johtaja, joka ylläpitää ulkonaista järjestystä ja huolehtii siitä, että kaikki käy 
määrätyn tarkoituksen mukaisesti. Samoin tekivät ensimmäiset kristityt. He 
kokoontuivat jumalanpalvelukseen, ehtoollisen viettoon sekä vahvistaakseen ja 
kohottaakseen toisiaan uskossa. Silloin oli tarpeen, että joku valmisti nämä 
kokoukset, määräsi kokoontumisajan, johti kaikkea ja huolehti siitä, että yhdessäolo 
kävi hyvässä järjestyksessä ja sovussa. Sillä Jumala ylläpitää järjestystä koko 
luomakunnassaan. Samoinkuin Hän on määrännyt henkimaailman johtajat ja 
ohjaajat, jotka valvovat Hänen säädöksiensä noudattamista, samoin Hän vaatii, että 
inhimillisessäkin armonjärjestyksessä on johtajia, jotka huolehtivat siitä, että 
armonyhtymän jäsenet saavat mahdollisimman runsaasti hengellistä hyvyyttä. 

» Se oli presbyteerien tehtävänä. He huolehtivat ensi sijassa ulkonaisesta 
järjestyksestä. He määräsivät, missä kodissa jumalanpalvelukset oli pidettävä, 
katsoivat, että huone oli sopivassa järjestyksessä ja että siellä oli kaikkea, mitä 
tarvittiin; he määräsivät kokousten ajan ja pitivät kaikesta huolen. 

» Mutta seurakunnan sisäisessä elämässä heillä oli vieläkin tärkeämmät tehtävät. 
Jumalanpalveluksissa läsnäolevat henkiolennot antoivat paljon määräyksiä, jotka 
olivat tärkeitä seurakunnan hengelliselle kehitykselle. Presbyteerin piti nyt huolehtia 
siitä, että näitä määräyksiä ja tehtäviä tarkasti ja tunnollisesti suoritettiin. 

» Koska todellinen uskonto on lähimmäisen rakkautta, niin kristityt pitivät hyvin 
tärkeänä sitä apua, joka oli annettava todellisessa avuntarpeessa oleville 
seurakunnan jäsenille. Siksi presbyteerin piti olla alituisesti seurakuntansa perheiden 
yhteydessäja neuvotella heidän kanssaan kaikesta, mikä ruumiillisesti ja henkisesti 
painosti heitä. Hän oli kaikkien uskollinen ystävä. Kaikki luottivatkin häneen aivan 
rajattomasti, koska Jumalan henkimaailman lähetit olivat määränneet hänet siksi, 
jonka tuli ottaa osaa kaikkiin heidän iloihinsa ja suruihinsa ja jolle he saattoivat 
uskoa kaikki huolensa. Koska henkimaailma oli valinnut hänet tehtäväänsä, niin hän 
saattoi myöskin antaa heille parhaat neuvot. Hän otti selkoa, missä apu oli eniten 
tarpeen, hän kävi sairaiden ja yksinäisten, leskien ja orpojen luona ja huolehti siitä, 
että toiset kristilliset perheet auttoivat heitä. 

» Ensimmäiset kristityt toivat kokouksiinsa paljon erilaisia lahjoja ja antoivat ne 
vanhimmalle, jotta hän jakaisi ne apua tarvitsevien kesken. 

» Koska vanhimmilla oli myöskin parantamisen voima ja hän saattoi siis auttaa 
sairaita, niin on luonnollista, että hän työssään voitti myöskin uskonveljiensä 
rakkauden ja ystävyyden. Kaikki luottivat häneen niin suuresti, että he puhuivat 

hänelle myöskin henkisistä vaikeuksistaan ja tunnustivat hänelle erehdyksiään ja 
kysyivät häneltä neuvoa. Hän rohkaisi, lohdutti ja kehotti heitä, rukoili heidän 
kanssansa ja oli kaikkien hengellinen isä ja paimen. 

» Ensimmäiset kristityt seurakunnat olivat naapuruus-seurakuntia. Määrätty 
määrä perheitä, jotka asuivat määrätyllä alueella, muodosti seurakunnan. Se ei 
saanut olla liian suuri, sillä muuten he eivät olisi voineet pitää kokouksiaan 
yksityiskodeissa. Siksi suuremmilla paikkakunnilla tai suuremmissa piireissä oli 
seurakuntien luku hyvin suuri. Kullakin oli oma presbyteerinsä. Sattui usein, että 
toiseen seurakuntaan kuului melkein yksinomaan varakkaampia perheitä ja toiseen 
melkein vain avuntarpeessa olevia perheitä. Ja koska juuri varakkaat perheet 
halusivat tehdä paljon hyvää, mutta heillä ei ollut siihen tilaisuutta omassa 
seurakunnassaan, niin oli välttämätöntä, että yksityiset seurakunnat joutuivat 
keskenään kosketukseen ja että valittiin joku henkilö, joka asettui yhteyteen koko 
piirin presbyteerien kanssa. Hänen tuli ottaa selko, miten paljon avuntarpeessa 
olevia oli ja minkä verran avustusta oli tarjona. Siten voitiin tasaisesti jakaa lahjoja ja 
apua. Sillä presbyteerit pitivät tarkkaa luetteloa sekä köyhien lukumäärästä että 
avustuksesta, jota heidän seurakuntansa saattoi antaa. 

» Sitä henkilöä, joka huolehti koko piirin varojen ja avustusten jakelusta piirin eri 
seurakunnille, nimitettiin "episcopukseksi", josta nykyinen sana "piispa" on saanut 
alkunsa. Se merkitsee: "johtaja". "Episcopus" ei joutunut tekemisiin eri seurakuntien 
jäsenten kanssa. Hänen tehtävänään oli työskennellä yhdessä oman piirinsä 
presbyteerien kanssa, keskustella heidän kanssaan avustusten järjestämisestä ja 
jakaa avustukset yksityisille presbyteereille, jotka lähettivät ne edelleen. Itsestään 
on luonnollista, että noissa neuvotteluissa presbyteerit ja "episcopus" eli piispa 
keskustelivat myöskin tärkeistä sielunhoitoa koskevista asioista. 

» Piispaa, samoinkuin presbyteeriäkään, eivät ihmiset valinneet, vaan Jumalan 
henkiolennot määräsivät hänet. Hänen vaikutuksensa kristillisten seurakuntien 
elämässä oli luonnollisestikin hyvin suuri. Mutta hän vaikutti sisäisellä olemuksellaan 
ja esimerkiksi kelpaavalla elämällään. Siksi hänen neuvoaan kysyttiin kaikissa 
tärkeissä kysymyksissä. Henkimaailmakin kehotti presbyteerejä kääntymään piirinsä 
piispan puoleen kaikissa seurakuntien yhteisissä kysymyksissä. Ja hänelle Jumalan 
henkiolennot neuvoivat, mitä hänen tuli tehdä. 

» Samoinkuin te ihmiset usein käytätte väärin vaikutustanne kanssaihmisiinne, 
samoin kävi myöskin kristillisten seurakuntien. Aika koitti, jolloin Jumalan 
henkiolennot karkotettiin kristillisestä kirkosta. Sen jälkeen ei henkimaailma enää 
määrännyt presbyteerejä eikä piispoja, vaan vaikutusvaltaiset ihmiset. Vallanhimo ja 

muut inhimilliset paheet tunkeutuivat seurakuntien pariin. Sillä missä Jumalan 
henkiolennot eivät toimi, sinne tunkeutuvat muut henget, jotka eivät tarkoita 
ihmisten parasta, vaan johtavat heidät turmioon. Hyvyys vaatii vapautta - pahuus 
pakkoa. Ensimmäinen kristillinen kirkko, jossa Jumalan henkiolennot hallitsivat, oli 
vapaa Jumalan lasten kirkko. Myöhemmän ajan kirkko, joka sulki yhteydestään 
Jumalan henkiolennot, tuli hengellisen orjuuden kirkoksi, jonka keskuudessa alhaiset 
henget toimivat ja jossa johtajat vastoin Jumalan tahtoa anastivat itselleen vallan ja 
siten sulkivat uskovaisilta tien Jumalan luo. Täten on vielä nykyäänkin katolisen 
kirkon laita. Katoliset ovat lujasti sidotut katolisen pappiskunnan takinliepeisiin. Sillä 
tämän kirkon opin mukaan ei ilman pappiskunnan välitystä ole syntien 
anteeksiantoa, ei Jumalan hengen vuodatusta, ei Herran ehtoollista, ei sairaiden 
voitelua eikä laillista avioliittoa. Avioliitonkin on katolinen kirkko julistanut 
sakramentiksi, mutta siitä minulla ei entisten esitysteni lisäksi ole mitään 
sanottavaa. 

»Jos Kristus palaisi maan päälle, täytyisi hänen vielä kerran valittaa: "Minun käy 
sääliksi!" kansaa - Jos nykyiset kristilliset kirkot tahtovat jälleen olla Kristuksen 
oikean opin kannattajia, niin heidän tulee palata ensimmäisen kristillisen kirkon 
jumalanpalvelukseen. Tosin ei ole toivoa, että nykyisten kristillisten kirkkojen 
johtajat palaisivat Kristuksen kristinuskoon. Sen täytyy lähteä kansasta. Kansan, 
jonka hartioille on kasattu niin paljon ihmissäädöksiä uskonnon nimessä, täytyy 
jälleen oppia etsimään Jumalaa ja täyttämään Hänen tahtonsa samalla tavalla kuin 
ensimmäiset kristityt Jumalan henkiolentojen välityksellä. Sillä tänäänkin vielä ovat 
voimassa ne sanat, jotka ensimmäinen kristillinen kirkko valitsi ojennusnuorakseen: 

» Missä Jumalan henget ovat, siellä on totuus! » 


NE LJ ÄS OSA. 


Yhteys henkimaailman kanssa apostolien ajan jälkeen 

ja nykyaikana. 

Huomautuksia. 

Sen jälkeen, kun olin saanut ne tiedot, joita ölen esittänyt tämän teoksen toisessa 
osassa ja jotka selittävät niitä lakeja, joiden välityksellä voidaan päästä 
henkimaailman yhteyteen sekä sitä tapaa, jolla raamatun aikana vastaanotettiin 
henkimaailman sanomia, annettiin minun omin päin tutkia muita samankaltaisia 
tapauksia ihmiskunnan historiassa ja verrata niitä henkimaailmalta saamiini 
tietoihin. 

Minua kehoitettiin erikoisesti tutkimaan nykyisiä spiritistisiä istuntoja sekä 
ottamaan selkoa, mitä nykyinen tiede sanoo » medioista »ja heidän 
välittämistään sanomista. 

Kernaasti olisin myöskin tutkinut entisten aikojen kirjailijoiden, niin hyvin 
pakanallisten kuin kristittyjenkin, tiedonantoja, sen verran kuin ne käsittelevät 
pyrkimystä henkimaailman yhteyteen. Minun olisi siinä tapauksessa ollut pakko 
tutkia vanhojen kreikkalaisten ja roomalaisten filosofien, runoilijoiden ja 
historiankirjoittajien teoksia. Minun olisi pitänyt tutustua kaikkiin kirkko-isien ja 
kirkollisten kirjailijoiden teoksiin apostolien jälkeisestä ajasta laskien aina keskiajan 
mystikkoihin saakka. En olisi voinut syrjäyttää myöskään katolisten pyhimysten 
elämää ja toimintaa koskevia teoksia, jotta työni olisi ollut täydellinen. Lisäksi minun 
olisi pitänyt tutkia sitä laajaa » okkultistista » aineistoa jota nykyään on käsitelty 
kirjallisuudessa ja aikakauslehdistössä. 

Jo ensi silmäyksellä selvisi minulle, että sellainen työ vaatisi koko ihmiselämän. 

Niinpä päätin liittää vain kolme lukua kirjani täydennykseksi. Niissä tahdoin omasta 
puolestani lyhyesti osoittaa, että henkimaailman yhteyteen pyrkiminen oli 
apostolien jälkeisenä aikana yleisesti tunnettu ja tunnustettu tosiasia, ja että sitä 
harjoitetaan nykyaikanakin, joskaan nykyinen ihmiskunta ei vielä anna sille 
tunnustustaan, -ja että henkimaailman yhteyteen pyrkiminen tapahtuu edelleen 
samojen lakien alaisena kuin tässä kirjassa on esitetty ja että nämä lait kaikkina 
aikoina ovat olleet ja aina tulevat olemaan samat. 

Siten syntyivät seuraavat luvut: » Yhteys henkimaailman kanssa apostolien 
jälkeisenä aikana » - » Mitä henkiolennot vaikuttivat erään luterilaisen ja erään 
katolisen papin elämään 19: llä vuosisadalla » - » Spiritismi nykyisen tieteen 
valossa ». 

Yhteys henkimaailman kanssa apostolien jälkeisenä 

aikana. * 


"Josjotakin on, josta sanotaan: "Katso, 
tämä on uutta", niin on sitä kuitenkin 
ollut jo ennen, ammoisina aikoina, 
jotka ovat olleet ennen meitä". Saarn. 1: 10. 


Valtava taistelu syttyi kristinuskon ja pakanamaailnnan välillä, kun kristinusko 
tunkeutui siihen. Tässä taistelussa elämästä ja kuolemasta vallitsi apostolien 
jälkeisen ajan kristittyjen kesken yleisesti se vakaumus, että pahat henget hallitsivat 
koko pakanallista maailnnaa ja että maalliset hallitsijat ja heidän alamaisensa olivat 
vain pahojen voimien inhimillisiä kätyreitä. Pimeyden valta pelkäsi, että kristinuskoa 
edustama hyvä henkimaailma voisi riistää ihmiskunnan sen vallasta. » Tässä oli 
kysymys taistelusta korkeampaa valtiasta kuin Rooman keisaria, suurempia voimia 
kuin keisarin maaherroja ja virkamiehiä vastaan. Nämä vallat olivat jo ennen 
Rooman valtakuntaa olemassa. Ne ulottuivat myöskin valtakunnan pimeihin 
maakuntiin, joissa Rooman valta oli vain nimellinen. Ne ulottuivat ihmisten sydämiin 
ja heidän ajatuksiinsa, jotka eivät ole minkään vallan alaisia. » 

» Valtio samoinkuin yksityisetkin pitivät yhteyttä henkimaailman kanssa, ja näitä 
henkiä pakanat nimittivät jumaliksi, sankareiksi tai demooneiksi. Valtion elämä oli 
heidän suojeluksensa alainen. Suuri osa julkista toimintaa tarkoitti heidän 
palveluaan uhrein ja juhlin. » (Weinei: s. 2 ja 3.) 

*) Tässä luvussa käytetyt tiedot on otettu Weinelin teoksesta: Die Wirkungen des 
Geistes und der Geister im nachapostolischen Zeitalter bis auf Irenaeus. J. C. B. 
Mohr-Freiburg i. B. - Milloin siis mainitsen Weinelin nimeä, tarkoitan tätä kirjaa. 

» Vaikka epäjumalien kuvat olivatkin ulkonaisesti kuolleita, niin oltiin silti 
vakuuttuneita siitä, että noissa kivisissä ja puisissa kuvissa eli todellisia 
henkiolentoja, jotka ilmaisivat itsensä ihmisille. Niistä sanoo kristitty marttyyri 
Justinus: » Noilla kuvilla on pahojen demoonien muoto ja nimi. » - Näitä 

demooneja pakanat palvelivat. » Vanhoina aikoina ilmestyi demooneja 
(ihmismedioissa) ja he harjoittivat naisten kanssa aviorikoksia, saastuttivat nuoria 
poikia ja pelästyttivät kauhunkuvilla ihmisiä, jotka eivät ymmärtäneet mistä oli 
kysymys; ihmiset nimittivät niitä jumaliksi ja antoivat niille nimiä, jotka demoonit 
omistivat itselleen. He tekivät sen pelosta, sillä he eivät tienneet, että ne olivat 
pahoja demooneja. » (Justinus 1: 5, 2.) 

Mutta pahat henget eivät toimineet vain entisaikoina, vaan ensimmäisinä 
vuosisatoina kristitytkin näkivät joka päivä omin silmin pahojen henkien ilmiöitä. 

Ensiksikin oli kaikenlaisia tauteja sairastavia ihmisiä, joiden kautta vieras henki 
puhui ja toimi. Mielenvikaisessa oli demooni. Hysteerikko ja kaatuvatautinen oli 
pahan hengen valtaama. Näin uskoivat yleisesti sekä juutalaiset, pakanat että 
kristityt. 

Nämä näkymättömät henkiolennot puhuivat myöskin inhimillisten medioitten 
kautta. Kristitty Tatianus kuvailee Apollon naispuolista mediota seuraavin sanoin: » 
Kun hän on juonut vettä, joutuu hän raivon valtaan, suitsutus saattaa hänet pois 
järjiltään, ja hän ennustaa. » (Tatianus 19 s. 86.) - Raivoaminen on aina merkkinä 
siitä, että alhainen henkiolento on vallannut medion. Korkeat henget ilmestyvät aina 
levollisina ja rauhallisina. 

Baalin pappien raivo, josta raamatussa kerrotaan, bakanttien kiihkeät liikkeet 
roomalaisten ja kreikkalaisten epäjumalien juhlissa, nykyaikaisten dervissien tanssit 
sekä monet nykyajan medioissa ilmenevät samantapaiset ilmiöt johtuvat kaikki 
pahojen henkiolentojen vaikutuksesta. 

Myöskin senaikuiset selvänäkijät saattoivat nähdä näitä henkiolentoja. Henkilöitä, 
joilla oli selvänäköisyyden lahja tai muita mediumistisia kykyjä, joiden välityksellä he 
saattoivat päästä henkien yhteyteen, nimitettiin siihen aikaan » pneumatikoiksi ». 
Tämä sana on peräisin kreikkalaisesta sanasta » pneuma », joka merkitsee » 
henkeä ». Nykyaika, joka ei tunne enää niitä lakeja, jotka tekevät mahdolliseksi 
yhteyden henkien kanssa, selittää, että sana » pneumatikko » merkitsee henkilöä, 
jolla on henkisiä kykyjä ja jonka oma henki siis saa ihmeitä aikaan. Mutta 
todellisuudessa » pneumatikot » olivat joko täysin kehittyneitä medioita tai 
ihmisiä, joilla oli mediumistisia taipumuksia tai jotka olivat selvänäköisiä ja 
selväkuuloisia. » Pneumatikkoja » eivät olleet siis ainoastaan ne, jotka olivat 
hyvän henkimaailman yhteydessä, vaan nekin, jotka seurustelivat pahojen 
henkiolentojen kanssa. Lait, jotka tekivät mahdolliseksi tämän yhteyden, olivat 
samat kummassakin tapauksessa. 

» Ihmiset voivat nähdä demooneja, ne näyttäytyvät, jotta ihmiset uskoisivat, että 
ne ovat todellisia. » - » Kuitenkin vaan "pneumatikot" voivat nähdä heidän ilma ja 
tuliruumiitaan; mutta tosiasia on, että niitä nähdään varsin usein » - sanoo 
Tatianus. (Logos, 15 s. 70.) 

Tässä mainitut demoonien ilma ja tuliruumiit ovat hengellisiä ruumiita. Kaikilla 
henkiolennoilla on hengellinen ruumis. Mutta kaikilla on erilaiset ruumiit riippuen 
siitä maailmasta, missä he oleskelevat. 

Epäjumalankuvat puhuivat myöskin itse ja tekivät ihmeitä. Sitä eivät kristitytkään 
voineet kieltää, sillä sen kaikki tiesivät. Juuri tämän johdosta pakanat olivat 
vakuuttuneet, että epäjumalankuvat, joita he palvelivat, olivat elollisia ja 
voimakkaita henkiolentoja. He sanoivat: » Mistä syystä jotkut kuvat tekisivät 
ihmeitä, elleivät ne olisi jumalia, joille me pystytämme kuvapatsaita. Eihän ole 
luultavaa, että elottomissa, liikkumattomissa kuvissa voisi olla voimaa, ellei joku sitä 
heille antaisi? » Kristitty Athenagoras vastaa: » Me kristityt emme kiellä, että 
erinäisissä paikoissa ja kaupungeissa ja kansojen keskuudessa tapahtuu ihmeitä 
epäjumalankuvien nimessä, mutta me emme pidä niitä jumalina. » (Athenagoras 
Leg. 23 s. 116.) - Erään Neryllinuksen kuvapatsaasta Troiassa kertoo hän: » ihmiset 
luulevat, että se ennustaa ja parantaa sairaita. Sen vuoksi Troian asukkaat uhraavat 
sille ja koristavat sitä kullalla ja seppeleillä. Samoin kerrotaan, että toinen Parionissa 
olevista Aleksanterin ja Proteuksen kuvapatsaista ennustaa; mutta toista, 
Aleksanterin patsasta palvellaan valtion kustannuksella uhrein ja juhlin aivan kuin 
jumalaa, joka kuulee ihmisten rukoukset. » Athenagoras ei kiellä näitä ilmiöitä. 
Mutta hän sanoo, että alhaiset henget saavat ne aikaan. 

» Siten nähtiin ja kuultiin ilmiöitä, jotka todistavat, että salaperäinen 
henkimaailma oli tämän maailman ulkopuolella olemassa - henkimaailma, jonka 
olennot olivat voimakkaampia ja tietorikkaampia, mutta samalla ilkeämpiä kuin 
ihmiset. Rooman valtakunnan yläpuolella oli valtakunta, jonka hallitsija oli maailman 
todellinen herra - Zeus, saatana. Ja juuri tämä Rooman valtakunta, jonka johtavat 
piirit vastustivat niin ankarasti kristinuskoa, näytti olevan henkimaailman mahtavin 
turva. » (Weinei: s. 12.) 

Kauhukseen saivat kristityt kärsiä tämän näkymättömän maailmanhallitsijan ja 
hänen kätyriensä kidutuksia. 

Ja mitä varten Lucifer ja hänen kätyrinsä vainosivat kristittyjä? Lucifer tahtoi 
vieroittaa heidät Jumalasta ja viekoitella epäjumalia palvelemaan. Hän tahtoi tuhota 
heidän hengellisen elämänsä ja syöstä heidät hengelliseen kuolemaan. » Sillä niin 

sanotut demoonit eivät halunneet muuta kuin vieroittaa ihmisiä heidän Jumalastaan 
ja Luojastaan ja Jumalan esikoisesta, Kristuksesta. Mutta ne, jotka eivät jaksaneet 
kohota maata korkeammalle, kiintyivät ihmisten tekemiin esineihin (kuvapatsaihin) 
ja tekevät sitä yhä edelleen. » (Justinus: 1, 58.) » Demoonit ovat saaneet sen 
aikaan siten, että keksimällä myyttejä ja mysteerioita he ovat jäljitelleet sitä 
lunastussuunnitelmaa, jonka Jumala loi ihmiskunnan pelastukseksi. Omilla kuvillaan 
he hankkivat niille, jotka pyrkivät Jumalan yhteyteen, mieluisan, mutta sielua 
turmelevan korvikkeen todellisen ilmestyksen asemasta. » (Justinus: 1, 56.) 

Ne pahat henget, jotka epäjumalien juhlissa puhuivat epäjumalankuvien kautta, 
saivat äänensä kuuluville siten, että he loivat » suoranaista ääntä »tarjona olevan 
elämänvoiman välityksellä. He koettivat jäljitellä Jumalaa, joka puhui 
ilmestysmajassa liiton arkin yläpuolella leijailevasta elämänvoiman pilvestä. Sillä 
silloin kuului » suoranainen ääni », niinkuin edelläkäyvistä selityksistäni käy 
selvästi esille. Ja samoinkuin Jumalan puhuessa elämänvoiman pilvi syntyi uhriveren 
ja suitsutuksen elämänvoimasta, samoin olivat myöskin pakanallisten uhrien veri ja 
suitsutus se elämänvoiman lähde, jota pahat henget käyttivät voidakseen luoda » 
suoranaista ääntä ». 

Koska Lucifer ja hänen joukkonsa alituisesti uhkasivat kristityitä, niin oli heidän 
keskuuteensa levinnyt kauhu näitä Pimeyden valtoja vastaan. Siinä ei ollut kysymys 
haamuista eikä mielikuvitteluista niinkuin monet nykyajan ihmiset olettavat, eikä 
myöskään piintyneistä, todistamattomista uskonkappaleista, joihin kristityt nykyään 
uskovat; vaan pahat henget olivat todellisia, joka päivä ilmeneviä voimia, jotka salaa, 
mutta suurella väellä ja voimalla sekaantuivat ihmisten elämään. (Weinei: s. 24.) 

» Kuvailkaamme mielessämme kristittyä, jonka talon seiniltä laarit ja penaatit 
(epäjumalien kuvat) irvistelivät ja kaduilla ja toreilla uhkailivat häntä; tai pitivät 
salaista peliään temppelien pimeissä suojissa, valoisien pilarikäytävien takana, 
viekoitellen ihmisiä puoleensa. Näiden kuvien parissa oli useita, joiden inhottavatja 
luonnottomat, puoleksi ihmis-, puoleksi eläinruumiit herättivät kauhua niissä, jotka 
tiesivät, että niihin oli kätkeytynyt elävä henkiolento. Paljoa vaarallisemmat olivat 
kuitenkin demoonit, jotka huokuivat henkeä säihkyvään marmoriin, niin että 
kreikkalaisten jumalien ja jumalattarien kauneutta uhkuvat jäsenet viekoittelivat 
ihmisiä aistillisuuteen ja pahan hengen orjiksi. Kristityt näkivät kauhukseen, että 
tämä elämää uhkuva kauneus oli Jumalalta varastettu, jotta sitä voitaisiin käyttää 
syntiin; että epäjumalien kuvia ympäröivä ylevyys oli ryöstetty Jumalalta, joka 
hallitsee ihmissydämiä. 

»Ja kun kristitty perheen piirissä, kaupunki-tai maaseutujuhlissa kauhukseen 
huomasi, miten suuri oli Jumalasta luopumisen voima; kun hän näki, miten tällaisissa 
juhlissa demoonit ja puolijumalat harjoittivat mitä häpeällisintä rivoutta, miten 
vanhojen ja nuorten, aikuisten ja alaikäisten silmien edessä ihmiset ja jumalat 
päästivät valloilleen ahneutensa, vihansa, kostonhimonsa ja aistillisuutensa, kaikki 
ne intohimot, joiden vanavedessä kulkevat sodat, murhat ja aviorikokset; niin hänen 
sydämessään nousi inho ja viha niitä kohtaan, jotka ilveillään ja kauhunkuvillaan 
olivat vieroittaneet ihmiset tosi Jumalasta ja Hänen hyvyydestään ja puhtaudestaan. 

» Onnellinen se kristitty, jonka mielessä ei muunlaisia tunteita herännyt. Mutta 
jos kuvien ja ihmisten kauneus ja näytelmien aistillinen kiihotus tunkeutui hänen 
sydämeensä, jos gladiaattorien taistelut herättivät hänenkin mielessään uinuvan 
verenhimon, niin hän kauhukseen totesi samojen synkkien voimien kiihottavan 
hänenkin viettejään ja kuuli niiden viekoittelevan häntä milloin imelin imarteluin, 
milloin hurjin houkutuksin. Eikä hän vain kuullut niiden houkutteluja. Mitä enemmän 
hän kiinnitti huomiotaan itseensä, mitä syvemmälle hän vajosi henkimaailman 
kokemuksiin, mitä suuremmassa määrässä hänestä tuli "pneumatikko", sitä 
selvemmin ja useammin hän kuuli näitä ääniä, niin, näkipä pahoja henkiä ja 
ruumiillisestikin tunsi niiden kiusaavan läsnäolon. 

»Ja jos hän pysyi Jumalalle uskollisena, niin saattoi käydä vieläkin pahemmin. 
Vainojen aikana Luciferin ja hänen seuralaistensa voima oli korkeimmillaan. "Inholla 
ja kauhulla hän näki, miten nämä väkivaltaiset viholliset kiduttivat hänen ystäviään, 
tai hänen oma ruumiinsa sai kestää kiduttavaa tuskaa". (Weinei: s. 24 ja 25.) 

Mistä kristityt saivat voimaa voittaa alhaiset henkiolennot? Kristityt itse vastaavat 
meille: Pyhä henki, Jumalan henki sen heille antaa. Jumalan henkiolennot saapuivat 
heidän luokseen samalla tavalla kuin ensimmäisten kristillisten seurakuntien. Niinpä 
Justinus sanoo oman aikansa kristityistä: » He vastaanottavat lahjoja, kukin 
ansionsa mukaan, Kristuksen nimessä. Sillä toinen vastaanottaa ymmärryksen 
hengen, toinen järjen hengen, kolmas voiman ja neljäs parannuksen, viides 
ennustuksen, kuudes opin hengen ja seitsemäs jumalanpelon hengen. » (Justinus: 
Dial. 88 s. 318.) 

Keskustelussa juutalaisen Tryphonin kanssa sanoo Justinus: » Meidän 
parissamme on aina tähän saakka ilmennyt profeetallisia lahjoja, josta te voitte 
huomata, että samat kyvyt, jotka vanhoina aikoina olivat ominaisia teidän 
heimollenne, ovat nyt tulleet meille. Ja samoinkuin pyhien profeettojen eläessä 
teidän keskuudessanne, oli vääriäkin profeettoja, samoin meilläkin on nykyään 
vääriä opettajia. » (Justinus: Dial. 82 s. 296.) 

Irenaeus vastusti niitä, jotka tahtoivat poistaa Jumalan henkien sanomat 
uskonnosta. Hän tuo esiin koko senaikuisen kristillisen kirkon kannan väittäessään 
alogien uskontokannasta: » He hukkaavat hengen lahjan, joka viimeisinä aikoina 
vuodatettiin Jumalan tahdosta koko ihmissukukunnalle. He eivät hyväksy P. 
Johanneksen evankeliumia, jossa sanotaan, että Herra on luvannut lähettää meille 
totuuden hengen. He hylkäävät evankeliumin sekä profetoivan hengen. » 

Kun Irenaeus käyttää sanamuotoa » viimeisinä aikoina », niin kristityt 
tarkoittivat sillä aikaa Kristuksen ilmestymistä aina maailman loppuun saakka. » 
Profetoivalla hengellä »tarkoittivat kristityt henkeä, joka inhimillisen medion 
kautta ilmoitti Jumalan totuuksia, niinkuin tapahtui ensimmäisissä kristillisissä 
seurakunnissa. Ensimmäiset kristityt opettivat, ettei kukaan muu kuin Jumalan henki 
voinut ilmaista totuutta. Tämä heidän periaatteensa ilmeni seuraavassa sanan 
parressa: Totuus tulee julki siellä, missä Jumalan armolahjoja viljellään. 

Koska pääsy sekä hyvien että alhaisten henkien yhteyteen riippui ja riippuu yhä 
edelleenkin aivan samoista laeista, niin ovat kummankin henkimaailman sanomat 
ulkonaisesti aivan samanlaiset. Vain sanomien sisällöstä ja siitä tavasta, millä 
henkiolennot esiintyvät medioitten välityksellä, voidaan huomata, ovatko ne 
kotoisin hyvästä vai pahasta, korkeasta vai alhaisesta henkimaailmasta. Mutta 
juutalaiset, pakanatja kristityt, katolisetja ei-katoliset olivat kaikki vakuuttuneet 
siitä, että nämä sanomat olivat näkymättömien henkiolentojen lähettämiä. 

»Jos kristitty näkee näyssä enkelin tai demoonin, Kristuksen tai pahan hengen, 
jos pakana tai gnostikko näkee näyn, niin ei se, mikä kristitylle on elämys, ole 
juutalaiselle itsepetosta, niinkuin monet uuden ajan teologit väittävät, vaan kussakin 
tapauksessa on sen ajan käsityksen mukaan yliluonnollisia, näkymättömiä 
henkiolentoja ilmestynyt. Ja tämä eläymys voi joka kerta ilmestyä aivan samassa 
muodossa. (Weinei: s. 64.) 

» Mutta pyhän hengen ja demoonien välittämät ilmiöt eivät yleensä vain ole 
samankaltaisia, vaan yksi ja sama ilmiö voi olla sekä hyvän että alhaisen hengen 
välittämä, riippuen kunkin kirjoittajan uskonnollisesta kannasta. Se henkimaailman 
ilmiö, jota gnostikko (kristillinen lahkokunta) pitää hyvänä ja pyhänä, voi katolisen 
mielestä olla demoonien silmänlumetta ja päinvastoin. » (Weinei: s. 64.) 

» Kaikki pneumatiset ilmiöt samalla psykofyysillisellä alalla ovat kaikkina 
vuosisatoina aina olleet hämmästyttävän samanlaisia. Mystikko keskiajan 
luostareissa, kveekari protestanttisessa Englannissa, inspiroitu hugenotti, 19:nnen 

vuosisadan ihmelääkäri, kaikki he toimivat aivan samoinkuin pneumatikko kirkon 
alkuaikoina. » (Weinei: s. 65.) 

» Kristillisen käsityksen mukaan toimiva henki, joka välittää ilmiöitä, on aina joko 
hyvä tai paha. » (Weinei: s. 67.) 

Apostolien jälkeisenä aikana henget toimivat aivan samalla tavalla kuin tässä 
kirjassa on esitetty medioita käsittelevissä luvuissa. 

Henget puhuivat medioitten kautta. Oli sekä » puolitranssimedioita », joiden 
oma henki kuuli sen, mitä vieras henkiolento hänen kauttansa puhui, että » 
syvätranssi-medioita », joiden kautta toinen henki puhui medion itsensä ollessa 
tajuttomuuden tilassa. Eräs medio, joka puhui puolitranssissa, kuvailee tilaansa 
seuraavin sanoin: »Joka kerta minä tunsin erikoista mielenylennystä, ja siksi voin 
vakuuttaa, ettei kukaan voi lahjoa eikä viekoitella minua minkään maallisen edun 
vuoksi puhumaan muuta kuin mitä henki tai Jumalan enkeli sanoo käyttäessään 
hyväkseen minun elimiäni. Hurmiossa ollessani annan hänen yksin käyttää kieltäni 
samalla kun oma henkeni kääntyy Jumalan puoleen, ja minä koetan painaa mieleeni 
niitä sanoja, joita suuni lausuu. Minä tiedän, että korkeampi voima puhuu silloin 
kauttani. En koskaan edeltäkäsin tiedä, mitä puhun. Sen vuoksi sanani tuntuvat 
minusta ikäänkuin toisen puheelta, mutta ne jättävät syvän vaikutuksen minun 
sieluuni. » (Weinei: s. 77-78.) 

Usein henki rukoilee myöskin puolitranssissa olevan medion kautta. Selvänä 
esimerkkinä tällaisesta » rukouksesta hengessä » on Polykarpuksen 
marttyyrikuolema. Siinä kuvataan myöskin sattuvasti voimakasta hurmostilaa. 
Polykarpus saapuu eteiseen talon yläkerrasta, jonne hänet oli piilotettu, käskee 
antaa sotamiehille ruokaa ja pyytää Sitten saada häiritsemättä rukoilla tunnin aikaa. 
» Kun se hänelle luvattiin, rukoili hän heidän kuultensa Jumalan armon (hengen) 
läpitunkemana niin hartaasti, ettei hän kahteen kokonaiseen tuntiin voinut vaieta; 
kaikki läsnäolijat joutuivat pelon valtaan ja monet katuivat, että he olivat tulleet 
vangitsemaan näin Jumalan armoittamaa vanhusta. » Hän ei voinut vaieta. Sillä hän 
ei puhunut itse, vaan joku muu puhui hänen kauttaan eikä sallinut hänen vaieta. 
Rukoillessaan hänellä ei ollut aavistustakaan siitä, mitä hänen ympärillään tapahtui. 
Hän ei tuntenut väsymystä, vaikka hän ei muuten jaksanutkaan seisoa. Kaikki 
läsnäolijat näkivät, ettei Polykarpus itse puhunut, vaan että toinen puhui hänen 
kauttansa. Tuollainen tapaus herättää aina katselijassa kauhua, niinkuin yleensä 
aina, kun henkimaailma joutuu ihmisten yhteyteen aistein ymmärrettävällä tavalla, 
varsinkin kun ihminen ensi kertaa kokee jotakin sellaista. 

Samanlainen rukoilija kuin Polykarpus oli varmaankin myös schwabilainen pappi 
Blumhardt, jonka rukoillessa sairaat tunsivat taudin henkien väistyvän. » (Weinei: s. 
83.) 

Samanlaiseen syvätranssiin eli varsinaiseen » hurmostilaan » lankesivat myöskin 
montanistien mediot. Montanuksen vastustaja Eusebius kertoo kuulleensa, että » 
Montanus oli uudesti kastettu ja että hän rajattoman kunnianhimon villitsemänä oli 
antanut paholaisen tunkeutua sieluunsa. Henki oli vallannut hänet ja hän oli äkkiä 
ruvennut hurmoksissaan, jonkinmoisessa kiihotustilassa puhumaan, lausuen outoja 
sanoja. Myöskin kaksi hänen herättämäänsä naista alkoi äkkiä "tajuttomuuden 
tilassa" puhua ja sama paha henki valtasi heidät kuin Montanuksenkin. » 

Montanuksen kautta puhuva henki selittää tätä mediumistista tilannetta seuraavin 
sanoin: » Katso, ihminen on kuin lyyra (soittokone) ja minä lennän sen luo kuin 
plektrum (jolla soittokonetta soitettiin). » Siten henkiolento aivan oikein selittää, 
missä suhteessa medion kautta puhuva henki on häneen. Medio on vain välikappale 
hengen kädessä. Hän on soittokone, ja vieras henki on soittaja. Siten on laita 
kaikkien rehellisten medioitten. 

Tuomitessaan yllämainituin sanoin montanistien keskuudessa esiintyviä henki 
ilmiöitä Eusebius tuo ilmi uskonnollisen vastustajan käsityskannan. Ja niinkuin 
tiedämme, ovat uskontotaistelut aina kaikkein katkerimmat, sillä vastustajat ovat 
kaikkina aikoina käyttäneet aseinaan valhetta ja panettelua ja totuuden vääristelyä. 
Montanistien henkimaailman ilmiöt eivät voineet olla sellaisia kuin miksi heidän 
katoliset vastustajansa niitä leimasivat, sen todistaa jo se seikka, että Tertullianus, 
senaikuinen oppinut ja vakava kirkonopettaja, kääntyi katolisesta uskosta 
montanismiin. Se, joka tuntee tämän kirkonopettajan teokset, ymmärtää ilman 
muuta, että montanistien parissa ilmenneet henkimaailman ilmiöt olivat 
vakavalaatuisia ja pyhiä, muuten Tertullianus ei olisi voinut liittyä heihin. 

Koska henkimaailman ilmiöt montanistien keskuudessa herättivät kristittyjenkin 
huomiota ja tekivät paljon vahinkoa silloiselle kristilliselle seurakunnalle, jota 
nimitettiin katoliseksi, niin katolisen kirkon silloinen johtaja antoi äkkiä sellaisen 
julistuksen, ettei mikään oikea Jumalan palvelija voinut puhua hurmiossa, siis 
syvätranssissa. Ja kuitenkin tiedettiin yleisesti, että kaikkina aikoina lukemattomat 
ihmiset olivat Jumalan palvelijoina puhuneet hurmostilassa. Niinpä sanoo katolinen 
Athenagoras samaan aikaan: » Profeetat, ollessaan hurmostilassa ja jumalallisen 
hengen vaikutuksen alaisina, puhuivat hengen innoittamina, jolloin pyhä henki käytti 
heitä kuin huilunsoittaja huiluaan. (Athenag. Leg. 9 s. 42.) Ja toisessa kohtaa hän 
sanoo, että henki » liikutti profeettojen puhe-elimiä kuin soittokonetta. » 

Justinuksen teoksessa Oratio pro Graceos sanotaan: » Taivaasta tullut jumalallinen 
plektron käsitteli hurskaita miehiä kuin soittokonetta, sitraa tai lyyraa. » Myöskin 
Justinus ja Theophilus käyttivät samoja kuvia. Siis samaa kuin Montanuksen kautta 
puhunut henki sanoi. Montanistit saivat henkimaailman sanomat aivan samalla 
tavalla kuin ensimmäiset kristityt seurakunnat. 

» Hermaksen paimen », joka on lävitsensä spiritistinen kirja, oli apostolien 
jälkeisenä aikana niin suuressa arvossa, että sitä verrattiin raamattuun. Siinä 
selitetään myöskin perinpohjaisesti, mitenkä voi erottaa hyvien henkien puhemediot 
alhaisista. Hänen selityksistään käy selvästi esille, ettei » korkeata henkeä » voi 
itse puhetavasta erottaa maallisesta hengestä. Paitsi puheen sisällöstä voidaan 
Hermaksen mukaan hyvät henget tuntea seuraavien tuntomerkkien nojalla: » 
Jumalan lähettämä henki ei salli mitään kysyttävän. » Hän ei siis salli uteliaitten 
ihmisten käyttää itseään Oraakkelina. Tietysti ihminen saa tehdä kysymyksiä 
sellaisten asioiden johdosta, joita Jumalan henki on hänelle ilmoittanut, ellei hän 
ymmärrä sanomaa tai jos jokin kohta on jäänyt hänelle epäselväksi. Hyvät henget 
kehoittavatkin sellaisessa tapauksessa kuulijoita tekemään kysymyksiä. Hänhän 
jakelee oppiaan, neuvoaan ja kehoituksiaan läsnäolijoiden hyväksi ja toivoo sen 
vuoksi hartaasti, että hänen sanansa ymmärrettäisiin oikein. Siksi hän pyytää, että 
tarpeen vaatiessa häneltä kysyttäisiinkin. Usein henget kehoittavat kysymään 
vieläpä sellaistakin, mikä ei ole suoranaisessa yhteydessä esitettyyn asiaan. Se 
tapahtuu silloin, kun henkiolento tietää, että joku läsnäolijoista haluaa kysyä jotakin, 
mutta nämä kysymykset eivät saa koskaan käsitellä puhtaasti maallisia asioita. 
Toinen hyvän hengen tuntomerkki on seuraava: » Ihmiset eivät voi vaatia 
henkiolentoa puhumaan eikä myöskään määrätä aikaa, hän puhuu vain silloin, kun 
Jumala sallii hänen puhua. » Hyvän henkimaailman yhteydessä ollessa ei voida siis 
pakottaa mediota menemään transsiin, jotta saataisiin sanomia. Se tapahtuu vain 
silloin kun sen tulee tapahtua. Ihmiset eivät voi sitä määrätä. Tosin ihmiset voivat, 
erittämällä tarpeellisen määrän elämänvoimaa, luoda henkimaailman ilmiöille 
sopivan ilmapiirin, mutta heistä itsestään ei riipu, saadaanko henkimaailman 
sanomia vai ei. 

Mitenkä se oikeastaan tapahtuu, sen Hermas selittää seuraavin sanoin: » 
Profeetallisen hengen enkeli valtaa ihmisen, ja ihminen, täynnä pyhää henkeä, 
puhuu seurakunnalle mitä Herra sallii hänen puhua. » 

Montanistien syvätranssi-medioitten tilanteesta, mikä on sama kaikilla syvätranssi 
medioilla, sanotaan: » He kumartavat kasvonsa maahan. » Näillä sanoilla kaikesta 
päättäen tarkoitetaan syvätranssin alkamista. Sillä kun medion oma henki eroaa, 

niin ruumis painuu eteenpäin, ja vieras henki, vallatessaan hänet, kohottaa hänet 
taas pystyyn. Medion hengen eroamista ja poistumista kuvaa tarkalleen sana » 
ekstaasi », sillä se merkitsee » poistempaisu ». Kun vieras henki on vallannut 
medion, niin sanomien välitys käy rauhaIlisesti siinä tapauksessa, että henkiolento 
on hyvä. Mutta kun alhainen henki valtaa hänet, niin sattuu usein tilanteita, jotka 
tekevät asiaan perehtymättömäänkin demoonisen vaikutuksen. » Raivo on 
demooneille ominaista », sanoo kristitty Tatianus. 

Ensimmäisten vuosisatojen aikana esiintyi myöskin kristittyjen parissa 
selvänäköisyyttä ja- kuuloisuutta sekä selvätuntoisuutta, joiden yhteyteen kuuluvat 
myöskin maku-ja haju-ilmiöt. 

Hermaksen kirjassa puhutaan laajalti selvänäköisyydestä ja- kuuloisuudesta. Sillä 
enimmät seikat Hermas toteaa selvänäön ja- kuulon välityksellä. Naisolento, jonka 
hahmon hän näkee ja äänen kuulee, selittää hänelle tuonpuoleisia totuuksia. Hän on 
Hermaksen opas, niinkuin Beatrice oli selvänäkijä Danten opas. Sillä Dantekin näki 
näkyinä suurimman osan »jumalallisesta näytelmästään ». 

Marttyyri Polykarpus näkee näyssä kuolemansa. Maatilalla, jonne hän oli paennut, 
hän oleskeli muutamien harvojen kera ja » rukoili kaiket päivät ja yöt » kaikkien 
ihmisten ja koko maailman kaikkien seurakuntien puolesta, niinkuin hänen tapansa 
oli. Ja rukoillessaan hän kolmena päivänä ennen vangitsemistaan näki tyynynsä 
tulessa. Hän kääntyi silloin taakseen ja sanoi ystävilleen: »Jumala on määrännyt, 
että minut elävältä poltetaan. » 

Useimmiten kristityt selvänäkijät näkevät henkiolentoja ja maisemia ja yleensä he 
näkevät henkimaailman aivan sellaisena kuin näkyvänkin maailman, sillä erotuksella 
vain, että se on hengellinen eikä aineellinen. 

Luonnollisesti pakanallisillakin selvänäkijöillä oli samankaltaisia näkyjä. Sillä 
selvänäköisyys on hengellinen lahja, joka riippuu ihmisen henkeä ympäröivän 
elämänvoiman laadusta, niin että hän näkee samoinkuin henkiolento. Se mitä 
selvänäkijä näkee, on yhtä totta kuin ne näkyvän maailman kuvat, joita ruumiillinen 
silmämme näkee. Henkiolennot voivat mielensä mukaan näyttää näitä kuvia 
selvänäkijälle. Elämänvoima on se aine, josta ne muodostetaan. Selvänäkijän 
sisäisestä mielenlaadusta riippuu, avustaako hyvä vai alhainen henkimaailma häntä 
näitä kuvia näkemään. Sen sijaan selvänäkijän sisäinen mieliala ei vaikuta mitään 
niihin näkyihin, jotka käsittelevät tämän puolisia asioita ja jotka ovat riippuvaisia 
maallisten olentojen elämänvoiman säteilystä. Siksi pakanalliset selvänäkijät 

saattoivat yhtä hyvin nähdä maallisia kohtaloita kuin kristitytkin, vaikka kristityt 
väittivätkin, että nekin olivat demoonien aiheuttamia. 

Ensimmäisten kristillisten vuosisatojen aikakirjoissa puhutaan paljon 
selvänäköisyyttä ja- kuuloisuutta käsittelevistä ilmiöistä. Kun Polykarpus Smyrnassa 
kärsi marttyyrikuoleman, niin Irenaeus, joka samaan aikaan oleskeli Roomassa, kuuli 
torven äänen sanovan: » Polykarpus on verellään todistanut uskonsa. » 

Mitä automaattiseen kirjoitukseen tulee, väittävät monet senaikuiset kristityt 
kirjoittaneensa henkimaailman innoittamina. 

Medioitten kehittäminen apostolien jälkeisenä aikana kävi samoinkuin 
ensimmäisten kristil listen seurakuntienkin keskuudessa. Se tapahtui 
jumalanpalveluksissa. Hermas kertoo erään profeetan joutuneen pneumatiseen 
tilaan seurakunnan rukoillessa. Rukoillessaan seurakuntalaiset pitivät toisiaan 
kädestä kiinni yhteyden vertauskuvana. Siten syntynyt yhtenäinen elämänvoiman 
virta eritti henkimaailmalle ainesta, jota se tarvitsi medioitten kehittämiseen sekä 
sanomien välittämiseen medioitten kautta. - Ken itse on nähnyt, miten medioita 
kehitetään, hän käsittää täysin senaikuisia mediumistisia ilmiöitä koskevat 
tiedonannot. Sillä ne olivat samat silloin kuin nytkin. 

Kun Eusebius sanoo, ettei kirkko sallinut ihmisiä kehitettävän medioiksi tai heidän 
itsensä kehittävän itseään omin päin, niin asiantuntija käsittää hyvin mistä on 
kysymys. Sillä yhtä hyvin kuin ihminen saattoi jumalanpalveluksessa kehittyä 
medioksi, kävi se myös päinsä, kun mediumistinen henkilö piti yksityisjumalan 
palvelusta muutamien muiden kera tai yksin istui yrittäen hengellisesti kehittyä. 

Siinä oli vain se ero, että medion kehitys kävi nopeammin suuremman 
sopusointuisen seurakunnan parissa kuin vain harvojen seurassa tai aivan yksinänsä. 
Sillä henkiolentojen työ on paljon tehokkaampaa, jos he voivat käyttää suuremman 
seuran keskittynyttä elämänvoimaa kuin pienemmän joukon monta vertaa 
heikompaa tai yhden ainoan henkilön elämänvoimaa. Mutta jos osaa vain 
hengellisesti keskittyä, niin yksityisenkin elämänvoima voi tulla niin voimakkaaksi, 
että hänestä kehittyy medio, joskin siihen kuluu enemmän aikaa. 

Myöhempien aikojen kirkot tai lähemmin sanoen katolinen kirkko ei sallinut 
seurakuntalaisten itse kehittää itseään medioksi eikä myöskään toisten avulla yrittää 
sitä tehdä. Tämä kielto on peräisin ajalta, jolloin henkimaailman ilmiöitä ei enää 
esiintynyt jumalanpalveluksissa sen vuoksi, että kirkko oli ne väkivallalla 
tukehduttanut. 

Samoin nykyäänkin kristilliset kirkot vastustavat spiritismiä. Kirkko on muuttunut 
niin suljetuksi maalliseksi järjestöksi, etteivät sen johtajat voi suvaita henkimaailmaa 
kilpailijanaan. 

Jo Irenaeuksen aikana oli kirkko muuttunut lujaksi maalliseksi laitokseksi. 
Hengelliset virkailijat hallitsivat uskovia. Piispojen nimityksessä ei seurattu enää 
Jumalan henkien neuvoja, vaan ihmiset nimittivät ja valitsivat heidät. He eivät 
myöskään tyytyneet enää ensimmäisten kristittyjen tavoin palvelemaan, vaan pitivät 
itseään perinnäisten uskontotuuksien oikeudenmukaisina tulkitsijoina. Mutta kun 
ihmiset anastavat itselleen pyhän tehtävän, johon Jumalan henget eivät ole heitä 
valinneet, tulee pyhyys häväistyksi. Samaa on sanottava myöhemmän ajan » 
presbyteereistä » verrattuna apostolien ajan » presbyteereihin. » 

Jos tahtoo puhtaasti uskonnollishistorialliselta kannalta muutamin sanoin 
määritellä, mikä ero oli olemassa varhaiskristillisyyden ja myöhemmän » katolisen 
kirkon » välillä, on sanottava: » Varhaiskristillisyyden aikana Jumalan henget 
määräsivät kaikki eikä ihmisillä ollut mitään sanomista. » 


Mitä henkiolennot vaikuttivat erään Luterilaisen ja erään 
katolisen papin elämään 19: llä vuosisadalla. 

Johann Blumhardtista, joka oli Saksan huomattavimpia luterilaisia pappeja 19.llä 
vuosisadalla ja eli 1805 - 1880, on Friedrich Zuendel kirjoittanut elämäkerran, *) 
jossa hän laajalti kertoo Blumhardtin elämästä ja toiminnassa ilmenneistä 
henkimaailman ilmiöistä. Nämä tosiseikat ovat hyvin tärkeitä nykyaikaisten 
henkimaailman ilmiöiden ymmärtämiseksi, siksi että niiden aitoutta ei voi 
vähäisimmässäkään määrässä epäillä ja että ne ovat aivan samanlaisia kuin yleensä 
kaikkina aikoina on saavutettu. 

Blumhardt on antanut kirkon esimiehilleen totuudenmukaisen selostuksen näistä 
kokemuksistaan lisäämättä niihin mitään tai jättämättä mitään pois. Se käy selville 
esipuheesta, jonka hän liitti selostukseensa: 

» Samalla kun jätän mukana seuraavan kirjoituksen kirkon viranomaisille, on 
minun pakko ilmaista, etten vielä koskaan ole kenellekään niin rohkeasti ja suoraan 
puhunut kokemuksistani. .. Koska siis suurin osa niistä on tähän saakka pysynyt 
salassa ja olisin siis voinut säilyttää ne omina tietoinani aina hautaan saakka, niin 
olisin varsin hyvin voinut kirjoituksestani jättää osan pois ja laatia sen sellaiseksi, 
ettei se ketään olisi loukannut. Mutta sitä minun oli mahdotonta tehdä; ja vaikka 

melkein joka kohdassa pelkäsin olleeni liian varomaton ilmaistessani totuuden 
peittelemättä, niin kuulin alati sisäisen äänen kehoittavan minua puhumaan kaikki 
julki. 

» Rohkaisen siis mieleni ja teen sen Jeesuksen nimessä. En ole rehellinen ja 
vilpitön vain siksi, että se on velvollisuuteni kunnioitettavia kirkon viranomaisia 
kohtaan, joilla on oikeus vaatia suoruutta minun puoleltani, vaan myöskin Herraani 
Jeesusta kohtaan, jonka puolesta minä taistelen. Puhuessani nyt ensi kerran aivan 
suoraan, toivon kuitenkin, että tiedonantojani pidettäisiin yksityisluontoisina, 
ikäänkuin ystävän ilmaisemana salaisuutena ystävälle. 

» Vielä toinenkin pyyntö: toivoisin, että arvoisat lukijat lukisivat kertomukseni 
moneen kertaan ennenkuin langettavat tuomionsa. Minä luotan Häneen, joka 
ymmärtää ihmissydämet, ja olkoon arvostelu millainen hyvänsä, voin lohduttaa 
itseäni sillä, että ölen puhunut totta ja että kaiken lisäksi tiedän, että Jeesus on 
Voittaja! » 

Puolustuskirjoituksessaan tohtori de Valentia vastaan Blumhardt selittää edelleen 
selostustaan seuraavin sanoin: 

» Arvellaan ehkä, että olisin voinut olla viisaampi ja jättää pois selostuksestani sen 
osan, jota on pidetty rajattoman omahyväisenä. Koska jo kauan on totuttu pitämään 
järjettöminä sellaisia juttuja, jotka käsittelevät demooni-ilmiöitä ja varsinkin unitila 
näkyjä. Mutta sen kaiken ölen täysin ymmärtänyt eikä pidä suinkaan luulla, että 
tyhmyydestä ölen ollut rehellinen. Koska sain käskyn selostaa näitä kokemuksiani, 
niin en tahtonut salata totuutta väittämällä koko asiaa demoonin petkutukseksi, 
jommoisista viime vuosikymmeninä niin usein on kuultu. 

*) Friedrich Zuendel: Johann Christoph Blumhardt. Elämänkerta. Brunnen-Verlag, 
Giessen 1926 

- Tässä luvussa esitetyt tosiasiat ölen ottanut tästä kirjasta ja sivumäärät 
kohdistuvat siihen. 


Tekijä 


Minusta olisi ollut häpeällistä lukeutua yltiöpäisten seikkailijoiden joukkoon, jotka 
niin usein käyttävät toisen maailman ilmiöitä ja tapahtumia riettaita tarkoituksia 
varten; minulle tämä asia oli sydämen asia, ja koska se muuttui vakavammaksi kuin 
samantapaiset seikat tavallisesti ovat, niin oli minun jo sen vuoksi pakko omaksi 

puolustuksekseni ilmoittaa se viranomaisille. Jos kerran ilmoitin jotain tästä asiasta, 
täytyi minun ilmoittaa kaikki, ja niinpä minä kerroin avoimesti ja mitään 
peittelemättä, mitä olin tehnyt ja ajatellut; niinpä saatoin sitä rauhallisemmin 
odottaa seurauksia, ja jos olin väärässä tai itserakas, niin piti minun viranomaiseni 
saada se tietää ja ratkaista asia. Sillä en halua itsepäisesti salata tätä asiaa, niinkuin 
nykyaikana monet väärät koulukunnat ja demooniset papit tekevät hautoen salaa 
mielessään asioita, joita he eivät ilmaise muille kuin omille liittolaisilleen. Minun 
kokemuksiani on tutkittava - mutta on muistettava, että teen tunnustukseni vain 
viranomaisille. Heihin minä luotan enkä toistaiseksi keneenkään muuhun. Oien 
pitänyt sanani. » 

Blumhardtin seurakunnassa asui eräs köyhä Dittus niminen perhe. Heitä oli viisi 
sisarusta: kolme sisarta ja kaksi veljeä. Yksi sisarista oli nimeltään Gottliebin ja hän 
oli 25 vuoden vanha. Keväällä 1840 sisarukset olivat muuttaneet Blumhardtin 
seurakuntaan ja asuivat kehnon talon maakerroksessa Möttlingenissä. Ei kestänyt 
kauan ennenkuin Gottliebin Dittus oli huomaavinaan ihmeellisiä ilmiöitä. Hän oli 
näkevinään ja kuulevinaan kaikenlaista kaameaa kodissa. Jo ensimmäisenä päivänä 
heidän muutettuaan taloon oli Gottliebin, kun pöydässä luettiin ruokarukousta, 
saanut kohtauksenja kaatunut tajuttomana lattialle. Usein kuultiin meluaja liikettä 
makuuhuoneesta, tuvasta ja keittiöstä. Nämä äänet pelottivat sekä Dittus-sisaruksia 
että yläkerrassa asuvaa isäntäväkeä. Mutta ei kukaan uskaltanut puhua siitä. 
Gottliebin tunsi öisin, miten hänen kätensä väkivallalla asetettiin toistensa päälle. 
Hän näki myös haamuja ja valoja. 

Pastori Blumhardt kuuli vain silloin tällöin näistä tapahtumista, eikä kiinnittänyt 
niihin suurempaa huomiota. 

Tätä kummittelua oli kestänyt jo kaksi vuotta, kun Gottliebinin sukulaiset kertoivat 
Blumhardtille tytön surkuteltavasta tilasta ja vetosivat hänen apuunsa. Melu oli sillä 
välin käynyt talossa niin hirvittäväksi, että se kuului kauaksi naapuritaloihinkin, aivan 
kuin käsityöläisiä olisi ollut työssä. Gottliebin näki usein pari vuotta aikaisemmin 
Möttlingenissä kuolleen vaimon hahmon, jolla oli kuollut lapsi sylissään. Tämä 
vaimo, jonka nimeä Gottliebin ei aluksi tahtonut mainita, seisoi aina samalla paikalla 
tytön vuoteen edessä, astui joskus aivan hänen viereensä ja toisti usein seuraavat 
sanat: » Tahdon päästä rauhaan » - tai » anna minulle paperia, niin en palaa 
enää! » 

Blumhardt pyysi nyt erästä Gottliebinin ystävätärtä nukkumaan öisin hänen 
kanssansa, jotta tytön ajatukset kääntyisivät muualle. Mutta ystävätärkin kuuli 
melua yöllä. Molemmat näkivät lekottavaa valoa. He seurasivat valoa ja löysivät 

vuoteen alta nokisen paperiarkin. He eivät voineet lukea mitä siihen oli kirjoitettu. 
Paperiarkin vieressä oli kolme taalaria sekä muita papereita, jotka olivat myöskin 
sisäpuoleltaan nokiset. 

Sen jälkeen oli talossa rauhallista. Blumhardt luuli jo kummitusjutun päättyneen 
tähän. 

Kahden viikon jälkeen alkoi melu kuitenkin uudestaan ja kävi päivä päivältä yhä 
kovemmaksi. Tohtori Späth, jolle Gottliebin uskoi huolensa, oli kahtena yönä hänen 
luonaan yhdessä muutamien muitten henkilöitten kanssa. Hänen kokemuksensa 
voittivat kaikki hänen odotuksensa. Juttu herätti yhä suurempaa huomiota, ja 
uteliaita ihmisiä saapui paikalle sekä läheltä että kaukaa, niinkuin tapana on, kun 
jostain tämäntapaisesta asiasta on kysymys. 

Silloin Blumhardt päätti tehdä lopun häiriötä herättävästä tapahtumasta ja ryhtyä 
ratkaisevaan toimenpiteeseen. Yhdessä kuuden vakavan ja luotettavan 
seurakuntalaisen kanssa hän päätti tutkia tapausta. Eräänä iltana hän läksi yhdessä 
heidän kanssaan taloon. Hän jäi itse makuuhuoneeseen voidakseen pitää 
Gottliebiniä silmällä. Muut asettuivat kaksittain muihin suojiin. Sinä iltana, kolmen 
tunnin kuluessa, nämä seitsemän miestä kuulivat 25 iskua huoneen nurkasta ja nuo 
iskut olivat niin kovia, että tyhjä tuoli liikahti, ikkunat tärisivät ja välikatosta rapisi 
kalkkia lattialle. Kaikki paikkakuntalaiset kuulivat myös nuo kaameat iskut, jotka 
paukkuivat ulkosalla kuin uudenvuoden pyssynlaukaukset. 

Gottliebin näki jälleen saman vaimon ja kuolleen lapsen hänen sylissään, mutta 
kun hän kysyi Blumhardtilta, tahtoiko hän tietää, kuka vaimo oli, niin tämä kielsi 
tyttöä jyrkästi mainitsemasta hänen nimeään. 

Seuraavana päivänä ilmoitettiin Blumhardtille, että Gottliebin oli tajuttomana ja 
kuoleman kielissä. Blumhardt kiiruhti paikalle ja näki tytön makaavan aivan jäykkänä 
vuoteella, kasvotja käsivarret olivat polttavan kuumat, ja hän haukkoi ilmaa 
ikäänkuin hän olisi ollut tukehtumaisillaan. Huone oli täynnä ihmisiä, ja 
naapuripitäjän lääkäri, joka sattui olemaan kylässä, koetti elvyttää sairasta, mutta 
poistui päätään pudistaen ja neuvottomana talosta. Puolen tunnin kuluttua tyttö 
heräsi. Hän kertoi Blunhardtille, että hän oli taaskin nähnyt saman vaimon hahmon 
ja lapsen, mutta heti kaatunut tunnottomana maahan. 

Nyt Blumhardt siirsi tytön pois kotoa ja uskoi hänet erään luotettavan perheen 
huostaan. Sinne ei kukaan, eivät edes hänen sisaruksensa päässeet häntä 
katsomaan. 

Sisäistä mielialaansa Blumhardt kuvailee seuraavin sanoin: » Minua kauhistuttivat 
varsinkin unitilan ilmiöt, jotka niin usein herättävät harmillista huomiota ja joista 
tähän mennessä on ollut niin vähän hyötyä. Ja koska tällaiset ilmiöt ovat vaarallisia 
ja salaperäisiä, niin käännyin rukouksissani Jumalan puoleen ja pyysin Häntä 
varjelemaan minua ja kaikkia muitakin niiltä erehdyksiltä ja hairahduksilta, joihin me 
saatamme joutua. Suuresti me olimme huolissamme sen johdosta, että pahalla 
hengellä on yhä niin paljon valtaa ja että hän saattaa virittää tällaisia pirullisia 
verkkoja ihmisille. Meidän säälimme ei kohdistunut vain tuohon tyttö raukkaan, 
jonka me näimme kärsivän, vaan me säälimme ja surkuttelimme myös niitä 
miljoonia ihmisiä, jotka ovat luopuneet Jumalasta ja joutuneet noituuden 
salaperäiseen paulaan. Me rukoilimme, että Jumala ainakin tässä tapauksessa 
antaisi meille voiton ja polkisi pahan hengen jalkojemme alle. » 

Mutta toisessakin talossa, jossa Gottliebin nyt asui, alkoivat häiriöt uudelleen. Niin 
pian kuin melua ja iskuja kuului, joutui Gottliebin heti kouristuksen valtaan, ja ne 
kävivät yhä ankarammiksi ja pitkäaikaisemmiksi. 

Eräänä päivänä, jolloin kouristukset olivat niin ankaria, että vuode hajosi, sanoi 
lääkäri Späth kyynelten noustessa hänen silmiinsä: » Voisi luulla, ettei 
paikkakunnalla ole pappia, kun annetaan sairaan täten maata. Tämä on aivan 
luonnotonta. » 

Nämä lääkärin sanat iskivät Blumhardtin sydämeen ja hän kävi entistä useammin 
tytön luona. Kerran ollessaan yhdessä tohtori Späthin kanssa siellä, alkoi sairas 
vapista ja jokainen lihas hänen kasvoissaan ja käsivarsissaan värisi, vaikka hän 
tavallisesti oli aivan jäykkä, hänen suustaan vuosi vaahtoa. Tuossa tilassa hän oli jo 
ollut useita tunteja. Lääkäri, joka ei koskaan ennen ollut nähnyt mitään tämän 
tapaista, oli aivan neuvoton. Äkkiä tyttö heräsi, nousi istualleen, joi vettä; tuskin 
häntä olisi voinut uskoa samaksi henkilöksi. 

Päivä päivältä Blumhardt tuli yhä enemmän vakuuttuneeksi siitä, että tässä oli 
jotakin demoonista. Sisäisen tunteen pakottamana hän eräänä päivänä saapui 
sairaan luo, ja kun tämä oli jälleen samanlaisessa tilassa, asetti hän väkisin hänen 
jäykät kätensä ristiin, huusi tainnoksissa olevaa tyttöä nimeltä ja sanoi: » Risti 
kätesi ja rukoile: Herra Jeesus, auta minua! Me olemme jo kyllin kauan nähneet, 
mitä paha henki voi tehdä; nyt haluamme nähdä, mitä Jeesus voi tehdä. » Hetken 
kuluttua tyttö heräsi, lausui nuo samat sanat, ja kaikkien läsnäolijoiden suureksi 
ihmeeksi kouristukset lakkasivat. 

Tämä merkitsi käännekohtaa Blumhardtin elämässä, niinkuin hän itse tunnustaa. 
Sen jälkeen oli sairaalla monen tunnin rauha. Sitten kouristukset uudistuivat jälleen 
entistä vielä ankarampina. Taaskin Blumhardt käski tytön rukoilla: Herra Jeesus, auta 
minua! Ja taaskin kouristukset lakkasivat. 

Myöhemmin, kun Blumhardt tuli jälleen tytön luo, ilmestyi toisenlaisia kohtauksia. 
Sairas suhtautui häneen vihamielisesti ja koetti lyödä häntä, kajoamatta kuitenkaan 
häneen. Vihdoin hän laski kätensä vuoteelle, jolloin näytti siltä kuin hengellistä 
voimaa olisi virrannut sormienpäistä. Sitä kesti jonkin aikaa, kunnes hän rauhoittui. 

Mutta rauhaakaan ei kestänyt kauan. Kuului sormien koputusta hänen 
ympärillään, Sitten hän sai iskun rintaansa ja vaipui tyynylle. Hän näki jälleen saman 
naishahmon kuin entisessäkin asunnossaan. Tällä kertaa Gottliebin mainitsi 
Blumhardtille hahmon nimen. Se oli muutamia vuosia Sitten kuollut leski, jonka 
Blumhardt muisti hyvin. Hän oli eläissään ollut kovin masentunut ja oli etsinyt 
rauhaa löytämättä sitä kuitenkaan. 

Silloin Blumhardt rukoili ääneensä ja mainitsi Jeesusta nimeltä. Heti paikalla 
Gottliebinin silmät alkoivat pyöriä päässä, hän huitoi käsillään, ja outo ääni alkoi 
puhua. Ääni ei ollut soinnultaan vieras, mutta sanat olivat oudot. Se huusi: » En 
tahdo kuulla tuota nimeä! » Kaikki läsnäolijat kauhistuivat. Blumhardt kirjoittaa: » 
En ollut koskaan kuullut mitään senkaltaista ja käännyin kaikessa hiljaisuudessa 
Jumalan puoleen rukoillen häneltä viisautta ja ymmärrystä. Vihdoin kysyin: "Etkö saa 
rauhaa haudassasi?" Ääni vastasi: "En" -"Miksikä et?" Vastaus: "Se on tekojeni 
palkka, ölen murhannut kaksi lasta ja haudannut heidät peltoon". — "Etkö löydä 
mitään apua? Etkö osaa rukoilla?" - Vastaus: "En voi rukoilla". - "Tunnetko 
Jeesuksen, joka antaa synnit anteeksi?" Vastaus: "En voi kuulla hänen nimeään 
mainittavan" - "Oletko yksin?" Vastaus: "En". — "Kuka on luonasi?" Ääni epäröi, 
Sitten hän huusi kiivaasti: "Kaikkein pahin". - Ääni kertoi Sitten, että hän oli 
harjoittanut noituutta ja sen vuoksi joutunut paholaisen valtaan. Hän sanoi jo 
seitsemän kertaa eronneensa Gottliebinin ruumiista, mutta nyt hän ei aikonut jättää 
häntä. Minä kysyin, saisinko rukoilla hänen puolestansa, ja hetken epäröityään hän 
antoi suostumuksensa. Minä sanoin hänelle, ettei hän saisi jäädä Gottliebinin 
ruumiiseen. Ensin hän rukoili hartaasti, etten kieltäisi sitä häneltä, Sitten hän alkoi 
taas uhmailla. Mutta minä käskin hänen poistua, ja silloin Gottliebinin kädet 
vaipuivat alas ja hän oli taas vapaa. » 

Muutamia päiviä myöhemmin valtaus uudistui jälleen. Näytti siltä kuin satoja 
demooneja olisi lähtenyt tytöstä, ja joka kerta hänen kasvonsa muuttuivatja hän 
uhkaili Blumhardtia. Myöskin miehet, jotka olivat seuranneet Blumhardtin mukana, 

saivat iskuja ja lyöntejä, vaikkeivät he voineetkaan nähdä sitä, joka heitä löi. 
Blumhardtia itseään demoonit eivät saaneet kajota, niinkuin he väittivät. Gottliebin 
repi hiuksiaan, löi rintaansa, iski päänsä seinään ja koetti kaikella tavalla vahingoittaa 
itseään. Kohtaukset näyttivät käyvän yhä kauheammiksi, ja tuntui siltä kuin 
Blumhardtin sekaantuminen olisi vain ollut pahaksi. » En voi sanoin selittää - sanoo 
hän - mitä minä sekä sielullisesti ja ruumiillisesti sain kestää. » 

» Yhä kiihkeämnnin toivoin, että tämä juttu päättyisi. Mutta vaikka joka kerta 
saatoin tyytyväisenä poistua paikalta, koska demooninen voima näytti vähitellen 
väistyvän, ja tyttö aina tuli taas entiselleen, niin sittenkin tuo synkkä voima vain 
vahvistui ja koetti eksyttää minut umpikujaan vahingoksi itselleni ja virkatoimilleni. 
Kaikki ystäväni kehoittivat minua luopumaan yrityksistäni. Mutta minä ajattelin 
kauhulla, miten tytön kävisi, jos jättäisin hänet oman onnensa nojaan, ja miten 
kaikki minua tuomitsisivat, jos hänelle tapahtuisi jotakin pahaa. Tunsin joutuneeni 
ansaan, ja minun oli mahdotonta vapautua siitä vahingoittamatta sekä itseäni että 
muita, vain luopumalla taistelusta. Sitä paitsi olisin hävennyt sekä itseni että 
Vapahtajani edessä, jota olin niin hartaasti rukoillut ja joka oli auttanut minua niin 
suuresti, jos olisin antautunut paholaisen armoille. Kuka on Herra? täytyi minun 
usein kysyä. Ja luottaen Herraan, kuulin äänen alati käskevän: Eteenpäin! meidän 
täytyy saavuttaa päämäärä, vaikkapa olisi pakko laskeutua syvimpään kuiluun, 
vaikkapa ei olisi totta, että Jeesus on polkenut rikki käärmeen pään. » 

Oireet, jotka ilmaisivat demoonien lähtevän sairaasta, kiihtyivät. Mutta samalla 
ilmeni myös muita kaameita ilmiöitä, joita saattoi ruumiillisestikin tuntea. Niinpä 
eräänä yönä kesken uniaan Gottliebin tunsi polttavan käden tarttuvan häntä 
kaulaan, johon ilmestyi palohaavoja. Vaikka hänen tätinsä, joka nukkui samassa 
huoneessa, sytytti heti tulen, oli kaulan ympäri ennättänyt jo nousta palorakkoja. 
Lääkäri, joka seuraavana aamuna tuli taloon, ei voinut kyllikseen ihmetellä sitä. Tyttö 
sai muutenkin sekä päivällä että yöllä iskuja kylkeensä tai päähänsä tai hänen 
jalkoihinsa tartuttiin kiinni, niin että hän äkkiä kadulla kompastui tai putosi portaissa 
saaden kuhmuja tai muita vammoja. 

Kesäkuun 25 päivänä 1842, Blumhardtin palattua kotiin lastenjuhlasta, kerrottiin 
hänelle, että Gottliebin oli tullut melkein mielisairaaksi. Hän läksi tytön luo, ja tyttö 
näytti pian taas tointuvan. Mutta iltapäivällä tauti sai merkillisen käänteen. Kohtaus 
oli niin ankara, että sairas makasi aivan kuin kuollut vuoteellaan; Sitten demooneja 
poistui jälleen hänen ruumiistaan, tällä kertaa paljon suuremmassa määrässä kuin 
aikaisemmin, niin että Blumhardt toivoi niiden pysyvän kauan poissa. Useampaan 

viikkoon ei tapahtunutkaan mitään, ja Gottliebin saattoi liikkua aivan vapaasti missä 
hänen mielensä teki. 

Eräänä päivänä sairas tuli kalpeana ja tuskissaan Blumhardtin luo ja tunnusti 
hänelle jotain, jota hän tähän saakka oli kainoudesta salannut. Hän kertoi nyt 
tuskista, joita hän kärsi joka keskiviikko ja perjantai ja joiden yhteydessä ilmeni niin 
ankaraa verenvuotoa, että jollei se lakkaisi, hän varmaankin menehtyisi. Tähän 
liittyviä muita ilmiöitä on mahdotonta kertoa, sillä Blumhardtin sanojen mukaan ne 
todistivat kansan pimeintä taikauskoa. » Kesti kauan » - kirjoittaa Blumhardt, » 
ennenkuin saatoin rauhoittua ja käsittää, miten suuri valta pimeyden voimalla 
saattaa olla ihmisiin. Sitten ajattelin: "Nyt en voi enää tehdä mitään, sillä minun oli 
mahdotonta taistella noituutta ja taikauskoa vastaan!" Mutta nähdessäni tytön 
epätoivon, kauhistutti minua se ajatus, että tällainen pimeyden voima todellakin oli 
olemassa ja ettei sitä voitu millään voittaa. Samassa muistin kuulleeni ihmisistä, 
joiden arveltiin voivan salaisin keinoin vastustaa demooneja, sekä taikakonsteista, 
joihin sekä korkeat että alhaiset luottivat. Pitäisikö minun ehkä turvautua sellaisiin 
keinoihin! Se merkitsisi, niinkuin jo kauan olin ollut vakuuttunut, paholaisen 
karkottamista paholaisen avulla. 

» Eikö hurskas rukous voisi voittaa paholaisen valtaa, ilmaantuipa se missä 
muodossa hyvänsä? Mitä me ihmisparat voimme tehdä, jollemme voi saada apua 
suoraan taivaasta? Jos on noituutta ja taikaa olemassa, niin eikö ole väärin antaa 
näiden voimien riehua, jos niitä vastaan voidaan vakavasti taistella? » 

Niinpä Blumhardt huusi sairaalle: » Meidän on rukoiltava, käyköön miten 
hyvänsä, meidän täytyy yrittää. Rukous ei ainakaan haittaa. Ja raamatussakin meille 
vakuutetaan melkein joka sivulla, että rukoukset tulevat kuulluiksi; Jumala täyttää 
lupauksensa! » 

Blumhardt tuli seuraavana päivänä sairaan luo. Tämä oli unohtumaton päivä sekä 
hänelle että muille läsnäolijoille. Pitkällisen kuivuuden jälkeen nousi ukkonen. 
Gottliebin yritti väkivallalla lopettaa elämänsä. Hän kulki raivoten huoneissa ja pyysi 
veistä. Sitten hän juoksi ullakolle, nousi ikkunalaudalle ja pidellen vain toisella 
kädellään kiinni hän seisoi puoleksi ilmassa. Samassa salama iski häntä suoraan 
kasvoihin, ja huutaen ääneensä hän heräsi. Tultuaan tajuihinsa hän sanoi: » Herran 
tähden, sitä minä en tahdo. » Mutta valoisa hetki katosi jälleen ja jouduttuaan taas 
järjiltään hän sieppasi nuoran, solmi siihen juoksevan silmukan ja kiinnitti nuoran 
ikkunapieleen. Hän oli jo miltei saanut päänsä pujotetuksi silmukkaan, kun toinen 
salama iski häneen ja hän tointui jälleen. Seuraavana aamuna, kun hän näki nuoran 
ikkunapieleen sidottuna, vuosivat kyyneleet virtana hänen silmistään. Täydessä 

tajussaan hän ei parhaalla tahdollakaan olisi osannut sitoa silmukkaa yhtä 
taidokkaasti. 

Samana päivänä, kello 8 illalla, Blumhardt kutsuttiin tytön luo, ja hän tapasi hänet 
ylt'yleensä veressä. Muista hirveistä kärsimyksistä on turha puhuakaan, Blumhardt 
alkoi hartaasti rukoilla koetettuaan turhaan lohduttaa sairasta. Ulkona ukkonen 
jyrisi, ja se vaikutti niin voimakkaasti tyttöön, että kaikki oireet katosivat. Tajuntakin 
palasi pian, ja Blumhardt poistui huoneesta siksi aikaa, kun sairaalta vaatteet 
vaihdettiin. 

Tyttö sai odottamatta taas uuden kohtauksen, samanlaisen kuin aikaisemminkin, 
jolloin demoonit olivat vallanneet hänet. Äkkiä demoonien raivo ja viha puhkesi 
täyteen voimaansa, ja kuului tämäntapaisia valittavia huudahduksia: Nyt kaikki on 
hukassa; meidät on petetty, sinä tuhoat meidät; koko joukkomme hajaantuu; kaikki 
on lopussa, kaikki on täydessä sekasorrossa; sinä oletsiihen syypää, kun alituisesti 
rukoilet; sinä karkotat meidät täältä. Voi surkeutta, kaikki on hukassa; meitä on 1067 
ja vielä paljon enemmän on elossa; heitä olisi varoitettava; voi heitä, he ovat 
hukassa, he kapinoivat Jumalaa vastaan, he ovat ikuisesti kadotetut. » 

» Demoonien huudot, leimahtelevat salamat, rankat sadekuurot, läsnäolijoiden 
vakavuus, minun rukoukseni, jonka johdosta demoonit raivosivat - kaikki nuo 
yhdessä muodostivat näytelmän, jota toisten on mahdotonta kuvailla mielessään. » 

Vaikka nämä kiusaukset lakkasivatkin, niin ilmestyi taas toisia demoonisia ilmiöitä. 
Kuitenkin nämä demoonit olivat toisenluontoisia kuin edelliset. He uhkasivat ja 
vihasivat Blumhardtia, ja lausuivat sanoja, joita olisi kannattanut merkitä muistiin. 

He pelkäsivät perikatoa, jonka he näkivät silmiensä edessä, ja sanoivat: » Sinä ölet 
meidän pahin vihollisemme; mutta mekin vihaamme sinua; kunpa vain voisimme 
tehdä mitä mielemme tekee. Oi, kunpa ei Jumala olisi taivaassa! » Samalla he 
syyttivät itseään perikadosta. Aivan kauheasti käyttäytyi eräs demooni, joka ennen 
Gottliebinin tuloa taloon oli siellä nähty ja tunnusti nyt olevansa valapatto. Hän 
väänteli kasvojaan, kohotti kolme sormeaan ilmaan, lyyhistyi äkkiä kokoon ja ähkyi. 
Tällaisia näytäntöjä, joita Blumhadt kernaasti olisi suonut useitten muittenkin 
näkevän, sattui tuhkatiheään. Enimmät demooneista, jotka ilmestyivät elokuun 
1842 ja helmikuun 1843 välisenä aikana ja myöhemminkin, olivat sellaisia, jotka 
kiihkeästi toivoivat pääsevänsä vapaaksi paholaisen vallasta. He puhuivat myöskin 
useita eri kieliä, useimmat niistä eivät olleet eurooppalaisia. Merkillistä ja väliin 
naurettavaakin oli kuulla, kun demoonit yrittivät puhua saksaa tai toisin sanoin 
selittää sellaisia käsitteitä, joiden saksalaista vastinetta he eivät tunteneet. Sillä välin 
kuului sanoja, joita Blumhardtin käsityksen mukaan nämä demoonit eivät voineet 

lausua, sillä ne tuntuivat olevan kotoisin korkeammista maailmoista. Ne olivat 
opettavia ja Jumalaan kohdistuvia sanoja, jotka osittain olivat tarkoitetut 
läsnäoleville, osittain itse demooneille, varoittaakseen heitä jumalattomasta 
vehkeilystään. 

Blumhardt ei pitkään aikaan tiennyt miten suhtautua näihin erilaisiin 
henkiolentoihin, varsinkin kärsiviin henkiin, jotka rukoilivat häneltä apua. » Pitkään 
aikaan en kallistanut korvaani heidän puheilleen, » sanoo Blumhardt, »ja olin 
usein kovin onneton nähdessäni heidän tuskalliset kasvonilmeensä, rukoukseen 
kohdistetut kätensä ja kiihkeät kyyneleensä ja kuullessani epätoivoisia ja tuskallisia 
sanoja ja rukouksia, jotka olisivat voineet pehmittää kivenkin. Vaikka en mitenkään 
olisi halunnut ruveta pelastajaksi, koska se olisi ollut vastoin järkiperäistä 
protestanttista uskoani, niin lopulta en voinut sittenkään olla yrittämättä, varsinkin 
kun en voinut, en uhkauksin enkä kehoituksinkaan, saada demooneja väistymään. 
Ensimmäinen, jonka kanssa yritin kokeilla, oli samainen nainen, joka oli ollut 
alkusyynä kaikkeen. Hän valtasi jälleen Gottliebinin ja vakuutti, että hän tahtoi olla 
Vapahtajan oma, eikä paholaisen. Sitten hän kertoi, miten suuria muutoksia nämä 
äskeiset taistelut olivat saaneet aikaan henkimaailmassa, ja että minulle oli onneksi, 
että olin turvautunut vain Jumalaan ja rukoukseen. Jos olisin käyttänyt salaisia 
keinoja, niinkuin ihmisten on usein tapana, ja jota demoonit olivat myös odottaneet, 
niin olisin joutunut turmioon. Sen hän sanoi kohottaen varoittavasti kättään ja 
lopetti puheensa seuraavin sanoin: » Taistelusi on kauhea! » Sitten hän pyysi 
kiihkeästi, että rukoilisin hänen puolestaan, jotta hän voisi vapautua täydellisesti 
paholaisen vallasta. 

Blumhardt tuli päivä päivältä yhä enemmän vakuuttuneeksi siitä, että kärsivät, 
mutta hyväntahtoiset henget olivat jumalallisen johdon alaisia. Eräs henkiolennoista 
pyysi; että hänet päästettäisiin hetkeksi kirkkoon. Blumhardt vastasi: »Sinä 
huomaat, että Jumala viitottaa sinulle tien, eikä se siis minusta riipu. Mene, minne 
Jumala käskee sinun mennä. » Sitten henkiolento sanoi: » Enkö saisi mennä teidän 
kotiinne? » Tämä pyyntö hämmästytti Blumhardtia, ja ajatellen vaimoaan ja 
lapsiaan hänen ei tehnyt mielensä myöntyä pyyntöön. Mutta hän malttoi kuitenkin 
mielensä ja sanoi: »Jollet kenellekään tuota rauhattomuutta ja jos Jeesus sen sallii, 
niin mene. » Silloin ääni huusi sairaan suun kautta: » Ei katon alle! Jumala on 
leskien ja orpojen holhooja! » Henkiolento alkoi itkeä ja pyysi, että hänen 
sallittaisiin mennä edes Blumhardtin puutarhaan, johon taivaallinen kontrolli näytti 
suostuvan. Näytti siitä kuin tämä henki eläissään maan päällä olisi riistänyt kodit 
leskiltä ja orvoilta. 

Ne kokemukset, joista Blumhardt edelleen kertoo, on Zuendel ehdoin tahdoin 
jättänyt pois Blumhardtin elämäkerrasta. Hän perustaa tämän sillä, että asiaan 
perehtymättömät voisivat luulla, että nuo pimeyden voimien kauheat ja tuskalliset 
vehkeet vähentävätja heikontavat Jumalan antamaa apua. Olisi kuitenkin ollut 
parempi, jos Zuendel olisi kertonut kaikki. Sillä totuuden ei tarvitse koskaan karttaa 
päivän valoa. 

Siinä osassa, jonka hän on jättänyt pois, kerrotaan alhaisten henkien 
ruumiillistumisista ja monenlaisista materialisaattioista, niinkuin apporteista eli 
esineitten kuljettamisesta paikasta toiseen, tai muista samankaltaisista ilmiöistä, 
joista ölen jo aikaisemmin puhunut tässä kirjassani. Varmastikin esiintyi myös 
fysikaalisia ilmiöitä ja » suoranaista ääntä », joita alhaiset henget niin usein saavat 
aikaan. 

» Vihdoin » - kertoo Blumhardt - » kun näistä ilmiöistä ei tullut loppua, 
ponnistin kaikki sisäiset voimani ja rukoilin Jumalaa, että Hän, jolla oli ollut voimaa 
luoda kaikki tyhjästä, tekisi myös tyhjäksi nämä ilmiöt, jotta paholaisen vehkeet 
tuhoutuisivat. Täten minä taistelin useita päiviä, ja Herra, joka on sanonut: "Mitä 
hyvänsä te anotte minun nimessäni, sen minä teen", piti sanansa. Se onnistui. » 

Mutta vielä sittenkin, vaikka kaikki näytti nyt loppuneen, ilmeni Gottliebinissä 
hirveitä sairausoireita, jotka suorastaan uhkasivat lopettaa hänen elämänsä. Kun 
hän kerran oli haavoittanut itseään aivan kaamealla tavalla, paranivat haavat kuin 
ihmeen kautta. Mutta äkkiä ne taas aukenivat, ja eräs hänen ystävänsä kiiruhti 
kauhuissaan Blumhardtin luo ilmoittamaan, että kuolema oli joka hetki 
odotettavissa. » Silloin minä heittäydyin polvilleni huoneessani » - kertoo 
Blumhardt — »ja aloin rohkeasti puhua. Olin tullut niin voimakkaaksi, etten 
tahtonut myöntää paholaiselle edes sitä tyydytystä, että olisin itse mennyt sairaan 
luo, vaan käskin Gottliebinin tulla minun luokseni. Hän voi sen tehdä, jos hänellä 
vain on luja usko, sanoin hänen ystävättärelleen. Eikä kestänytkään kauan 
ennenkuin hän astui portaita ylös. Mutta ei kukaan voi aavistaa, miltä minusta silloin 
tuntui. » 

Kertomuksensa Blumhardt päättää seuraavin sanoin: » Kaikki mikä aikaisemmin 
oli tapahtunut, näytti jälleen uudistuvan. Pahinta oli se, että Gottliebinin puolisokea 
veli ja sisar Katharina näyttivät myös joutuvan näiden synkkien voimien alaisiksi, ja 
minun piti käydä tätä epätoivoista taistelua kaikkien kolmen kanssa, jolloin 
huomasin selvästi, miten läheisessä yhteydessä nämä tapaukset olivat toisiinsa. En 
voi enää tarkalleen esittää kutakin yksityistapausta erikseen, sillä vaiheita oli niin 
monenlaisia. Mutta monet päivät olivat sellaisia, etten toivoisi koskaan eläväni niitä 

uudelleen. Asiat olivat näet kehittyneet niin pitkälle, että minun niin sanoakseni piti 
panna kaikki yhden heiton varaan, ikäänkuin olisi ollut kysymyksessä joko "voittaa 
tai kuolla". Mutta vaikka ponnistukseni olivatkin hyvin suuret, niin tunsin olevani 
Jumalan suojeluksen alainen. Veli vapautui heistä ensiksi ja saattoi sen jälkeen olla 
minulle suureksi avuksi. Suurinta työtä ja vaivaa ei tällä kertaa tuottanut Gottliebin, 
joka lopulta, kovan taistelun jälkeen, näytti myös päässeen vapaaksi, - vaan hänen 
sisarensa Katharina, joka aikaisemmin ei ollut kokenut mitään, mutta joutui nyt siinä 
määrin raivon valtaan, että vain vaivoin saimme pidätetyksi hänet aisoissa. Hän 
uhkasi repivänsä minut tuhansiin kappaleihin, niin etten uskaltanut tulla hänen 
lähelleen. Hän yritti monta kertaa omalla kädellään raastaa rikki ruumiinsa ja vilkaisi 
väijyen ympärilleen ikäänkuin hän olisi aikonut tehdä jotakin kaameaa niille, jotka 
pitelivät häntä kiinni. Samalla hän kiroili ja piti niin pahaa ääntä, että olisi voinut 
luulla tuhansien parjaajien puhuvan hänen kauttansa. Merkillistä oli se, että hän oli 
koko ajan tajuissaan, jotta saattoi puhua hänen kanssaan. Mutta vaikka häntä olisi 
moitittu miten paljon hyvänsä, niin hän vain vakuutti, ettei hän voinut muulla tavalla 
puhua eikä toimia. Täytyi vain pitää häntä niin lujasti kiinni, ettei mitään pahaa 
tapahtuisi. Perästäpäinkin hän muisti kaikki, yksinpä hirveimmät murha-aikeensakin, 
ja hän oli sen johdosta niin masennuksissa, että minun piti useamman päivän 
kuluessa hoivata häntä, kunnes hartaasti ja vakavasti rukoiltuamme hän vähitellen 
unohti kaikki kaameudet. Eräs demooni puhui kuitenkin edelleen hänen kauttansa, 
mutta hän ei sanonut olevansa elämästä eronnut ihmishenki, vaan korkea pimeyden 
voima, kaiken noituuden ylin johtaja. Hän väitti, että jos hänet ajettaisiin syvyyden 
kuiluun, niin samalla kun noituus saisi kuoliniskunsa, tyttö heittäisi myös henkensä. 
Äkkiä sydänyön aikana tyttö alkoi epätoivoissaan huutaa; sitä kesti kerrallaan aina 
neljännestunnin ja huuto oli niin kovaa, että luuli talon sortuvan. Mitään 
kaameampaa ei voi mielessään kuvitella. Puolet paikkakunnan asukkaista kuuli sen 
kauhukseen; ja kesken kaikkea Katharina vapisi niin kovasti, että hänen jäsenensä 
olivat irtaantua ruumiista. Tuskan ja epätoivon valitusten kesken kuului uhkaava 
demooninen ääni, joka vaati Jumalaa antamaan hänelle merkin, jotta hänen ei 
tarvitsisi yhtä kurjana kuin muut syntiset luopua tehtävästään, vaan saisi kunnialla 
palata Manalaan. Tuskinpa tällaista ilkeyttä, epätoivoa, uhmaa ja ylpeyttä missään 
muualla on saatu kokea. Vihdoin koitti järkyttävin hetki, jommoista ei kukaan, joka ei 
itse ole seilaista nähnyt ja kuullut, voi sitä mielessään kuvailla. Kello 2 aamulla alkoi 
pimeyden henki karjua äänellä, jonka ei olisi luullut voivan lähteä ihmiskurkusta, ja 
taivuttaessa tytön päätä ja yläruumista tuolin selkänojan yli, hän sanoi: »Jeesus on 
voittaja! - Jeesus on voittaja! » Nuo sanat kuuluivat selvästi kauaksi ja tekivät 
moneen syvän vaikutuksen. Demoonin voima näytti nyt murtuvan. Hän puhui yhä 
hiljaisemmin ja levollisemmin, ei liikuttanut enää tytön ruumista ja katosi lopulta 

aivan huomaamatta niinkuin kuolevan elämä sammuu. Se tapahtui kuitenkin vasta 
kello 8 aamulla. » 

Siihen kaksi vuotta kestänyt taistelu päättyi. 

Nämä Blumhardtin kokemukset olivat medioitten välittämiä pahoja ja alhaisia 
henkimaailman ilmiöitä. Itsessään niissä ei ollut mitään uutta. Blumhardt ei vain 
ollut ennen kokenut mitään senkaltaista. Jollei hän olisi ottanut huolehtiakseen 
näistä pimeyden valtaan joutuneista medioista, niin heidän olisi käynyt samoinkuin 
niin monen nykyään, jotka ymmärtämättä itse asiaa jätetään omiin hoteihinsa. He 
olisivat joutuneet joko mielisairaalaan tai lopettaneet itse elämänsä. 
Mielisairaaloitten potilaat ovat enimmäkseen osaksi alhaisen henkimaailman uhreja. 
Ja samat kaameat voimat ovat usein myöskin syynä itsemurhiin. 

Gottliebin Dittus oli » syvätranssimedio ». Millä tavalla hän oli siksi kehittynyt, se 
ei käy esille Blumhardtin tiedonannoista. Luultavaa on, että hän yhdessä 
sisarustensa kanssa oli pöydän avulla pyrkinyt henkimaailman yhteyteen ja että 
hänen luontainen mediumistinen kykynsä oli siten vähitellen kehittynyt. 

Hän meni tajuttomaksi aina silloin, kun vieraat henkiolennot karkoittivat hänen 
oman henkensä ja vieraat henget valtasivat hänet. Oman hengen poistuessa hän 
kaatui kuin kuollut maahan, ja hänet kohotti jälleen pystyyn demoonien henki, joka 
oli vallannut hänen ruumiinsa ja puhui hänen kauttansa. 

Kovat äänet synnytti Gottliebinin elämänvoima, jota hän eritti henkiolennoille, ja 
sen välityksellä nämä saivat aikaan kumajavia iskuja, jotka tuntuivat läsnäolijoiden 
mielestä aivan käsittämättömiltä. Iskut olivat sitä kovemmat, mitä enemmän 
elämänvoimaa medio eritti, ja medion elämänvoimaa lisäsi myöskin läsnäolijoista 
säteilevä elämänvoima. Koska Blumhardtillakin oli varsin suuressa määrin 
mediumistista voimaa, vaikka hän ei itse sitä tiennyt, niin olivat henkimaailman 
ilmiöt hänen läsnäollessaan voimakkaammat kuin hänen poissa ollessaan. Myöskin 
demoonien materialisaattio - ja valoilmiöt syntyivät Gottliebinin mediumistisen 
elämänvoiman välityksellä. 

Gottliebinin sisar, Katharina ei ollut syvätranssimedio, hän meni vain 
puolitranssiin. Sen vuoksi ei hänen henkensä eronnut kokonaan ruumiista, vaan hän 
kuuli kaikki, mitä vieras henki hänen kauttansa puhui ja muisti myös jälkeenpäin 
kaikki tapahtumat, joskaan hän ei voinut estää ilmiöitä, koska hän oli kokonaan 
vieraan henkiolennon vallassa. 

Vähitellen Blumhardt oppi erottamaan toisistaan erilaiset henget. Ennen kaikkea 
hänelle selvisi se tärkeä seikka, että korkeampien sekä kärsivien hyväntahtoisten 



321 


henkiolentojen ilmestyessä oli aina jumalallinen kontrolli läsnä, niin että kaikki kävi 
hyvässä järjestyksessä. Tämä kontrolli määräsi, mitkä henget saivat tulla esille. Siksi 
ne kärsivät henget, jotka kontrolli päästi esille, eivät totelleet, kun Blumhardt aluksi 
yritti lähettää heidät pois suomatta heille apua. Hehän olivat korkeamman luvalla 
vallanneet medion, jotta Blumhardt opettaisi heitä ja neuvoisi heitä turvaamaan 
Jumalaan. Heillä oli siis oikeus saada opetusta, ja Blumhardtin velvollisuus oli 
suostua heidän pyyntöönsä. Ikävä kyllä Blumhardt ymmärsi tämän velvollisuutensa 
vasta myöhemmin. 

Näiden ilmiöiden välityksellä Blumhardt oppi, että yhteys henkimaailman kanssa 
oli mahdollinen. Ilmiöt, joita hän näki omin silmin, eivät olleet silmänlumetta eikä 
niitä voitu väittää valheiksi. Sillä ne tapahtuivat aivan julkisesti, ja monet 
silminnäkijät saattoivat todistaa niitä. 

Juuri siksi, että nämä ilmiöt olivat tosia, kirkon viranomaiset kehoittivat 
Blumhardtia antamaan heille selostuksen tapahtumista. 

Blumhardt näki vain tosiasiat, ja vasta vähitellen hänelle selvisi, mikä tarkoitus 
niillä oli. Mutta ne ikuiset lait, jotka tekevät mahdolliseksi yhteyden henkimaailman 
kanssa, näyttävät aina hänen kuolemaansa saakka olleen hänelle tuntemattomat. 
Siksi hän ei myöskään ollut selvillä siitä, millä tavalla sekä israelilaiset että 
ensimmäiset kristityt pääsivät hyvän henkimaailman yhteyteen. Järkyttävällä tavalla 
hän sai todeta, että alhaiset ja kärsivät henget kykenevät puhumaan medioitten 
välityksellä. Mutta häneltä jäi kokematta ne ihmeelliset sanomat, joita Jumalan 
korkeat henget julistavat puhemedioitten suun kautta. Silläkin on syvempi syynsä, 
sillä kaikella on aikansa. Varmaankaan ei niissä oloissa, joissa Blumhardt eli, ollut 
helppoa yrittää päästä henkien yhteyteen, sillä luultavaa on, ottaen huomioon 
kirkon kannan, että hän siinä tapauksessa olisi kadottanut virkansa ja 
vaikutusvaltansa. Saihan hän jo ilmankin kärsiä vihamielisyyttä kirkon viranomaisten 
puolelta, kun myöhemmin hyvät henget alkoivat vaikuttaa häneen ja hänen 
seurakuntalaistensa parissa. Jos hän olisi ruvennut pitämään spiritistisiä istuntoja, 
niin epäilemättä luterilaisen kirkon johtajat olisivat ankarasti moittineet häntä. 
Jumalan henkimaailmakin sovittaa työnsä olosuhteitten ja ajan mukaan. 

Jos Blumhardt näkikin pimeyden henkeä vuodatettavan mitä pelottavimmalla 
tavalla ihmiskunnan yli, niin sai hän vielä paljon ihmeellisemmällä tavalla nähdä 
Jumalan henkeä vuodatettavan itsensä ja seurakuntansa yli. Tämä tapaus muistuttaa 
hyvän hengen vuodattamista ensimmäisinä kristillisinä aikoina. 

Voitettuaan ankaran taistelun Blumhardt sai sen suuren armon, että hänen 
seurakuntansa ja koko ympäristön siunaukseksi katumuksen ja mielenmuutoksen 
henki valtasi ihmiset. Vähitellen tulivat kaikki seurakuntalaiset vastustamattoman 
sisäisen voiman pakottamina tunnustamaan hänelle syntinsä. Jumalan henkiolento 
ilmoitti Blumhardtille, keile hänen tuli antaa synninpäästö. Siinä ei siis ollut kysymys 
mistään tavallisesta synnintunnustuksesta eikä anteeksiannosta, mikä katolisessa 
kirkossa on tavallista, vaan syntien puhdistuksesta Jumalan hengen ilmestyttyä 
heille. Siksi Blumhardt tämän jälkeen omaksui seuraavan mielilauseen: » 
Rukoilkaamme ja toivokaamme uutta pyhän hengen vuodatusta. » 

Blumhardt sai myöskin parantamisen kyvyn. Kätten-päällepanolla, rukouksella ja 
läsnäolollaan hän paransi vaikeimmatkin taudit. Samalla kävi ilmi, että alhaiset 
henget aiheuttivat useimmat pitkäaikaiset taudit, niinkuin raamatussakin opetetaan. 
Jos nämä henget luopuivat sairaasta, parani tauti heti. Näistä ihmeellisistä 
tapauksista Zuendel kertoo seikkaperäisesti kirjassaan. 

Lopetan selostukseni alhaisen ja hyvän henkimaailman vaikutuksesta Blumhardtin 
elämään hänen omilla sanoillaan, jotka ölen ottanut eräästä hänen kirjeestään: 

»Jos joku haluaisi ottaa selkoa, onko kaikki se, minkä Herra minulle tekee, vain 
minua varten vai voivatko muutkin sitä saada, niin täytyy minun tunnustaa, että 
taistelemalla ölen saavuttanut jotakin sellaista, jota ei kuka hyvänsä voi käden 
käänteessä voittaa. Oien kuitenkin vakuuttunut siitä, että sitä voidaan 
yleisemminkin saavuttaa ja että on lupa rukoilla, että ihmiset saisivat jälleen 
jumalallisia lahjoja. Minä ölen ainakin saanut todistuksen siitä, että sellaista on lupa 
rukoilla. Mutta ellei taivas heti kuule rukousta eikä saada vastausta, niin on väärin 
luulla, että vain uskomalla voitaisiin saada kaikkea sitä, mitä apostolisena aikana 
omistettiin. Ei, nuo voimat ovat todellakin otetut pois ja vain hitaasti ne voidaan 
jälleen voittaa. Seurauksena kristikunnan epäuskosta ja luopumuksesta 
vuosituhannen aikana on ollut se, että Jumala on riistänyt meiltä armonsa, ja että 
pahat voimat ovat saaneet ylivallan keskuudessamme. Siksi emme voi vain ilman 
muuta aloittaa; jos yritämme, niin kohtaamme hyvin pian vastustusta. Tästä 
huomaatte, miten suuresti eroan irvingianeista, jotka ottamatta huomioon 
kristikunnan nykyistä tilaa, tahtovat saada kaiken entisen takaisin. Tärkeintä aluksi 
on se, että kristikunnassa tapahtuu täydellinen muutos. Jotta se voisi tapahtua, on 
vakavammin taisteltava, saarnattava enemmän raamatun mukaan ja hartaammin 
rukoiltava. Jos katumuksen henki vuodatetaan suuressa määrässä, niinkuin minä 
näin sen tapahtuvan pienessä määrässä seurakuntani keskuudessa, jolloin 
hengellisten lahjojen ensimmäiset oireet heti ilmenivät, niin vähä kerrallaan kaikki 

muukin tapahtuu ja apostolinen aika palaa jälleen, joskin sen rinnalle ilmestyy 
antikristus. » 

Nämä Blumhardtin selostukset ovat hiukan epäselviä ja vain osittain oikeita. 
Totuus on se, että jokainen ihminen, olkoon kristitty tai ei, voi tulla Jumalan hyvän 
henkimaailnnan yhteyteen, jos hän vakavissaan siihen pyrkii ja sillä tavalla kuin tässä 
kirjassa on selitetty. Ne opetukset, joita jokainen vastaanottaa hyvältä 
henkimaailmalta, johtavat oikealle tielle, Jumalan luo. Hänelle opetetaan totuutta. 
Rupeavatko hänessä vaikuttamaan muutkin Jumalan hyvät voimat, riippuu siitä, 
seuraako hän elämässään ja missä määrin niitä totuuksia, joita hänelle on opetettu. 
Ken vain kuuntelee henkimaailman julistamaa totuutta, mutta ei elä sen mukaan, ei 
saa sen enempiä lahjoja ylhäältä. Pikemmin hän kadottaa hyvien henkien yhteyden, 
johon hän aluksi on päässyt, eivätkä hyvät henget enää tule hänen luokseen. Mutta 
ken ottaa vastaan totuuden ja koettaa sisäisesti elää sen mukaan, hänessä ilmenee, 
samoinkuin ensimmäisissä kristityissä, hengellisiä lahjoja, jotka soveltuvat hänen 
elämäntehtäväänsä. Sillä ensimmäisillä kristityilläkään ei ollut samanlaisia lahjoja. Ei 
myöskään ollut tarkoituksena, että se, joka sai jonkin lahjan, käyttäisi sitä omaksi 
hyödykseen, vaan että hän palvelisi sillä koko seurakuntaa. Tätä seikkaa apostoli 
Paavalikin alituisesti painottaa. Nykyäänkin Jumalan henget suovat pienimmällekin 
seurakunnalle, jonka jäsenet ovat uskovaisia ja etsivät Jumalaa, samoja lahjoja kuin 
ensimmäisille kristityille. Ehtona on vain, että kaikin voimin pyritään hyvyyteen ja 
vältetään pahaa. Jumalan henkimaailma ei koskaan kiinnitä huomiota siihen, onko 
piiri, joka tämän vaatimuksen täyttää, suuri vai pieni. 

Samatsekä alhaisen että hyvän henkimaailman ilmiöt, joita luterilainen pastori 
Blumhardt koki elämässänsä, sai myöskin Vianey niminen katolinen pappi kokea. 

Jean Baptiste Marie Vianey eli vv. 1786-1840. *) Hänen elämänsä kohdistuu 
suureksi osaksi samaan aikaan kuin pastori Blumhardtinkin. Sillä välin kuin 
Blumhardt harjoitti siunauksellista toimintaansa Möttlingenin seurakunnassa 
Saksassa, eli ja työskenteli Vianey pienessä Ars'in seurakunnassa Ranskassa. 
Vähäisten lahjojensa vuoksi Vianey oli vain suurilla ponnistuksilla suorittanut papin 
tutkinnon. 

*) Joseph Vianey: Leben und Wirken des hl. Johannes Baptista Vianey, Plaffer von 
Ars. 1930. Kustantaja Gebrüder Steffen, Limburg a. d. Lahn. 

Jo lapsena Vianey keskittyi joka päivä rukoukseen. Tätä sisäistä keskittymistä hän, 
samoinkuin Blumhardtkin, harjoitti koko elämänsä ajan. Siten hänen mediumistiset 

lahjansa kehittyivät, mikä on välttämätöntä, jotta henkimaailma voisi päästä 
ihmisten yhteyteen. Samaa on sanottava Blumhardtistakin. 

Sen sijaan että luterilainen pappi Blumhardt joutui kaikkein ensiksi näkemään 
demoonisia ilmiöitä Gottliebin Dittuksen välityksellä omassa seurakunnassaan ja 
vasta myöhemmin pääsi itse sekä hyvän että alhaisen henkimaailman yhteyteen, 
Vianey koki itse kaikki henkimaailman ilmiöt Ars'issa. Muilla henkilöillä hänen 
ympäristössään ja seurakunnassaan ei ollut mitään senkaltaisia kokemuksia. 

Muuten ilmiöt kummassakin tapauksessa ovat aivan samat. Sekä Blumhardtin että 
Vianeyn kokemukset demooneista olivat samanlaiset. Molemmat olivat 
selvänäkijöitä ja saattoivat nähdä entisiä, nykyisiä ja tulevia tapauksia. 

Kumpainenkin näki hengellisellä silmällään mitä muiden mielessä liikkui. Kummankin 
seurakunnan yli vuodatettiin ihmeellisellä tavalla pyhä henki, joka vähitellen levisi 
yhä laajemmalle aina kaukaisiin seutuihin saakka. Kumpaisenkin luo pyhiinvaelsi 
tuhansia synninkuorman raskauttamia ihmisiä tunnustamaan erehdyksiänsä ja 
saamaan Jumalalta anteeksi. Kummallekin sisäinen ääni ilmaisi, keile he saattoivat 
antaa synnit anteeksi. Yhtäläisyydet näiden miesten elämässä ulottuvat pienimpiin 
yksityiskohtiinkin, niin että voi todeta, että kummassakin tapauksessa vallitsi 
jumalallinen laki. Myöskin demooniset ilmiöt kummassakin tapauksessa seurasivat 
samoja jumalallisia lakeja. 

Mutta sallikaamme nyt Vianeyn elämässä ilmenneiden tosiasioiden puhua 
puolestansa. 

Aloittakaamme demoonisilla ilmiöillä. Se osa Vianeyn elämäkertaa, jossa puhutaan 
demoonisista ilmiöistä, alkaa sanoin: » Sanottakoon kaikkein ensiksi sana niille, 
jotka epäilevät tai ivaavat sitä, mitä tässä kerrotaan. He eivät ole ensimmäisiä, jotka 
sen tekevät. He eivät voi edes ajatella tai sanoa tämän johdosta mitään sellaista, 
mitä ei jo aikaisemmin Vianeyn eläessä olisi ajateltu tai sanottu ja jota eivät papit 
vieläkin suuremmalla painolla kuin maallikot olisi silloin sanoneet. Tuskin huhu oli 
levinnyt, että Ars'in pappi oli nähnyt paholaisia, kun valtava nauru räjähti kaikissa 
lähiseudun pappiloissa. Heti "hyvät" virkaveljet väittivät, että Ars'in pastori oli suuri 
uneksija ja mielipuoli; että Manala, josta hänen demooninsa olivat kotoisin, oli aivan 
yksinkertaisesti vain lihapata, jossa hänen perunansa homehtuivat. "Rakas pastori", 
sanoivat he hänelle, "viettäkää samanlaista elämää kuin muutkin; syökää parempaa 
ruokaa; Sitten päänne paranee ja saatte nähdä, että paholaiset katoavat". » 

Vianey eli näet hyvin vaatimattomasti, melkein yksinomaan perunoilla, joita hän 
keitti koko viikon tarpeeksi ja söi Sitten kylminä; usein viikon lopulla perunat olivat 
homehtuneet. 

» Vianey ei ollut mikään heikko henki, joka olisi joutunut sellaisten houreitten 
valtaan kuin hänen virkaveljensä väittivät; päinvastoin hän ei ollut lainkaan 
herkkäuskoinen, eikä aluksi tahtonut uskoa, että pahat henget häntä kiusasivat. 
Vasta Sitten, kun hän turhaan oli etsinyt syytä niihin omituisiin ääniin, jotka vähä 
väliä yöllä häiritsivät häntä, hän käsitti mistä ne lähtivät. 

» Eräänä päivänä hän kuuli kovaa jyskettä ulko-ovelta. Hän avasi ikkunan ja kysyi: 
"Kuka siellä?" Ei kukaan vastannut. Kun kolkutus uudistui, kysyi hän uudestaan. 
Taaskaan ei vastausta. Koska siihen aikaan hänen kirkkonsa oli saanut lahjaksi 
komeita pukuja, joita hän säilytti pappilassa, luuli hän varkaiden yrittävän murtautua 
sisälle. Hän päätti ryhtyä varokeinoihin, ja pyysi muutamia rohkeita miehiä 
vartioimaan taloa. He olivatkin useita öitä vahdissa ja kuulivat saman melun. Mutta 
hekään eivät nähneet ketään. Vartijoita asetettiin myöskin kellotapuliin, mutta yhtä 
huonolla menestyksellä. Kuultiin vain kiivaita iskuja, mutta ei nähty mitään. Vartijat 
olivat hyvin peloissaan. Vieläpä pastorikin kävi levottomaksi. Eräänä talvi-yönä, kun 
hän jälleen kuuli kovaa jyskettä ovella, hän nousi kiireesti vuoteeltaan ja meni 
pihalle, sillä hän oli aivan varma, että pahantekijät, jos siellä niitä oli käynyt, olivat 
jättäneet jälkensä vastasataneeseen lumeen, ja että heidät nyt vihdoinkin saataisiin 
kiinni. Mutta hän ei nähnyt ketään, ei kuullut enää mitään eikä jälkiäkään ollut 
lumessa. Silloin hän ei enää epäillyt, vaan tiesi, että pahat henget kiusasivat häntä. 

» Hänen pelkonsa väheni niin pian kuin hän pääsi selville siitä, että yölliset 
rauhanhäiritsijät olivat demooneja. 

» Demoonien tarkoituksena oli epäilemättä estää hänen työtänsä seurakunnan 
keskuudessa häiritsemällä hänen yöuntansa ja riistämällä häneltä tarpeellisen levon. 
Nämä rauhanhäiritsijät näyttivät erikoisesti pitäneen silmällä sitä, että nukkuminen 
kävi aivan mahdottomaksi. Enimmäkseen Vianey kuuli sellaista yksitoikkoista ääntä, 
mikä pahemmin kuin mikään muu häiritsi unta. Milloin ikäänkuin lankkua olisi 
sahattu tai reikiä porattu. Milloin taas ikäänkuin nauloja olisi hakattu seinään. Joskus 
tuntui siitä kuin kokonainen rykmentti sotamiehiä olisi marssinut hänen ovensa ohi; 
lammaslauma kulkenut hänen päänsä yläpuolella; hevonen ravannut huoneessa; 
joku rummuttanut pöytää; rautavannetta hakattu tynnyrin ympärille; kaikki Lyonin 
ajopelit ajaneet lattian poikki; meluava ihmisjoukko keskustellut vieraalla kielellä 
hänen pihallaan. Tätä viimeistä kiusantekoa jatkui monena yönä. Kerran hän kuuli 
oven avautuvan ja vihaisesti huudettavan häntä nimeltä. Sitten hänelle heitettiin 

hävyttömyyksiä vasten kasvoja, useimmiten haukuttiin "perunansyöjäksi". Myöskin 
hänen huonekalujaan siirrettiin paikasta toiseen. Ikkunaverhoja raastettiin niin 
suurella voimalla, että hän pelkäsi niiden repeytyvän. » (s. 66-70.) 

Hän sai myös kestää sielullisia tuskia, joilla paholaiset koettivat saattaa hänet 
epätoivoon. 

Blumhardt sai kestää aivan samanlaisia kärsimyksiä. Ikävä kyllä ne demooniset 
ilmiöt, jotka kohdistuivat häneen itseensä ja joista hän kertoo selostuksessaan, on 
tahallisesti jätetty pois hänen elämäkerrastaan, niinkuin jo aikaisemmin mainitsin. 

Näiden demoonisten ilmiöiden tarkoituksena, joita sekä Blumhardt että Vianey 
saivat kokea, oli estää heitä johdattamasta ihmisiä Jumalan luo tai ainakin rajoittaa 
heidän työtään. Siksi he koettivat Gottliebin Dittuksen välityksellä kietoa 
Blumhardtin valtaansa, ja kun se ei onnistunut, saattaa hänet harhaan kiusaamalla 
häntä sekä ulkonaisesti että sisäisesti. Koettaessaan saattaa Vianeyn epätoivoon ja 
masennuksiin, he käyttivät apunaan naapuriseurakuntien katolisia pappeja, jotka 
kymmenen vuoden kuluessa panettelivat ja syyttivät Ars'in pastori raukkaa niin 
halpamaisella tavalla, ettei kukaan muu olisi kestänyt sellaista hyökkäystä. Kun 
tämäkään ei onnistunut, yrittivät demoonit heikontaa hänen terveyttään 
häiritsemällä hänen yöuntaan. Tätä kiusaa kesti koko hänen elämänsä ajan. Vasta 
viimeisinä elinvuosinaan hän näytti saaneen yöllä rauhaa. 

Vieläkin enemmän samanlaisia olivat ne ilmiöt, joita nämä molemmat miehet 
saivat kokea hyvän henkimaailman puolelta. 

Molemmat saivat osakseen korkeita Jumalan lahjoja vasta Sitten, kun he olivat 
voittaneet vaikeat koettelemuksensa taistellessaan alhaisia henkiä ja niiden 
inhimillisiä kätyreitä vastaan. Tämä taistelu on jokaisen kestettävä, joka tahtoo 
työskennellä Jumalan työaseena lähimmäistensä hyväksi ja saavuttaa tätä 
tarkoitusta varten tarvittavan jumalallisen voiman. Kristuksenkin piti kestää tämä 
taistelu. Hänen julkinen toimintansa, jolloin Jumalan voima puhkesi hänessä ilmi, 
alkoi vasta Sitten, kun hän oli taistellut 40 päivää ja 40 yötä pahaa henkeä ja hänen 
kiusauksiaan vastaan ja voittanut ne. Palvelija ei ole suurempi isäntäänsä. 

Sielujen kääntyminen, joka tapahtui katumuksen hengen vuodatuksen kautta, 
tapahtui samoin Blumhardtin pappilassa kuin Vianeynkin. Ja molemmista pappiloista 
se levisi samalla tavalla aina kaukaisimpiinkin seutuihin. Katumuksen henget 
herättävät kaikkein ensiksi ihmisten sydämissä sisäisen kauhun entisiä syntejä ja 
erehdyksiä kohtaan, jotka ovat olleet syynä Jumalasta loittonemiseen. Tämä sisäinen 
kauhu, jonka katumuksen henki on herättänyt ihmisissä, on niin suuri, etteivät he 

saa enää rauhaa ennenkuin ovat sydämensä avanneet jollekin hurskaalle ihmiselle ja 
kuulleet hänen tuomionsa. Näkymätön voima työskentelee heissä lakkaamatta, 
kunnes he tuntevat Jumalan läheisyyden ja tulevat vakuuttuneiksi siitä, että synnit 
ovat annetut heille anteeksi. Silloin heidän sydämiinsä vuotaa niin suuri onnen 
tunne, ettei sitä voi sanoin selittää. Näiden molempien miesten elämäkerroista voi 
todeta, mitä nämä kääntyneet ihmiset tunsivat. 

Jo ensi silmäyksellä Vianey huomasi, mitkä sielut eivät tarvinneet hänen apuaan. 
Hän pyysi ystävällisesti, etteivät he hukkaisi hänen aikaansa, ja monelle hän sanoi: 

» Menkää rauhassa kotiin, te ette tarvitse minua. » 

Ars'in pastorin päätehtävänä oli parantaa niitä sieluja, joiden oma voima oli 
heikko. Ruumiin parantaminen oli hänen mielestään paljon vähemmän tärkeää. 

Monelle Vianey kertoi heidän omaistensa kohtalosta toisella puolen, niin pian kuin 
se oli hyödyllistä heidän sielunelämälleen. Mutta hän saattoi myöskin nähdä 
tulevaisuuteen. Voidaan sanoa, että yhtä paljon kuin hänen eläissänsä puhuttiin 
hänen taistelustaan alhaisia henkiä vastaan, yhtä paljon hänen kuolemansa jälkeen 
puhuttiin hänen ennustuksistansa. Hänen ennustuksensa tarkoittivat melkein aina 
vain yksityisten parasta. Monelle kääntyneelle hän ilmoitti edeltäkäsin lähestyvän 
hänen kuolinhetkensä. Toisissa tapauksissa hän ilmoitti sen kysymyksessä olevan 
henkilön omaisille, jotta he olisivat siihen valmistuneet. 

Hän näki myös hengessään kaukaisia tapahtumia, jotka koskivat hänen luonaan 
olevia henkilöitä. Kun hän eräänä päivänä huomasi miehen odottavan häntä keskellä 
ihmisjoukkoa, sanoi hän: » Palatkaa nopeasti Lyoniin, teidän talonne palaa! »Ja 
niin olikin. Toisen kerran Vianey lähetti nopeasti kotiin erään talonpoikaisvaimon, 
joka juuri oli ripittänyt itsensä hänelle, sillä käärme oli hiipinyt hänen taloonsa. 
Vaimo kiiruhti kotiin ja etsi joka paikasta, mutta ei löytänyt käärmettä. Vihdoin hän 
keksi ravistaa myös olkipatjaansa, jonka hän oli asettanut aurinkoon tuulettumaan. 
Käärme ryömi esille patjasta. Erään nuoren tytön hän käski nopeasti lähteä kirkosta 
kotiin, sillä häntä kaivattiin siellä. Kun tyttö tuli kotiin, makasi hänen sisarensa 
kuolleena vuoteellaan, vaikka hän vähää aikaisemmin oli ollut aivan terve. - Ars'iin 
tuli kerran ripittämään itseään eräs vaimo, joka oli saanut "noidalta" pullollisen 
ihmenestettä. Kun Vianey oli kuullut hänen synnintunnustuksensa, huomautti hän: 

» Ettehän te kerro minulle mitään pullosta, jonka kätkitte pensaaseen tullessanne 
tänne. » 

Vielä useammin hän saattoi lukea toisten sisimmät ajatukset ja tunteet. Tämä 
kyky esiintyi aina silloin, kun kysymyksessä oli jokin erityisen vaikea tapaus. Melkein 

joka päivä sattui, että hän tuli rippikammiosta esille ja viittasi luokseen juuri ne 
henkilöt, joilla oli hyvin küre tai jotka olivat kaikkein onnettomimmat, jotta he 
pääsisivät ensimmäisinä esille. 

Sattui myös sellaisia tulemaan, jotka tahtoivat panna hänen kykynsä koetukselle. 
Häpeissään he saivat poistua. Eräs tunnusti hänelle pahoja syntejä, jotka hän oli vain 
keksinyt. Vianey kuunteli häntä levollisesti ja sanoi Sitten: » Teillä on suuri 
synnintaakka; mutta te ette ole syypää niihin synteihin, joita juuri tunnustitte 
minulle, vaan niihin ja niihin », ja Sitten Vianey paljasti petturin suureksi 
hämmästykseksi kaikki hänen entiset pahat tekonsa. 

Vianey paransi sairaita, antoi hyviä neuvoja, lohdutti ja käännytti ihmisiä, jotka 
eivät voineet itse tulla hänen luoksensa, vaan lähettivät välittäjiä tai kirjoittivat 
hänelle. 

Kaikki ne yksityiskohdat, joita tähän mennessä on kerrottu Vianeyn kautta 
ilmenneestä henkimaailman voimasta, ovat lajiltaan, voimaltaan, voisipa sanoa 
pienimpiä yksityiskohtiaan myöten samanlaiset kuin Blumhardtin. Ja vaikea on 
sanoa, oliko niiden tuhansien ihmisten määrä, jotka vaelsivat Vianeyn luo ja saivat 
apua häneltä, suurempi kuin niiden, jotka saapuivat Blumhardtin luo. 

Molemmat saivat myös kokea jotakin, jota voitaisiin nimittää ihmeelliseksi leivän 
lisääntymiseksi. Kun Blumhardtin luo saapui paljon vieraita, joita hänen 
seurakuntalaisensa majoittivat koteihinsa, niin ruoasta tuli joskus puute. Mutta 
aterioilla oli aina ihmeellinen siunaus. Eräs perhe, jolla ei ollut ruokaa edes 14 
hengelle, ravitsi samalla ruoka määrällä 42 henkeä ja sittenkin jäi ruokaa jäljelle. 
Vianeystä kerrotaan vieläkin suurempi ihme, jonka koko hänen seurakuntansa 
saattoi todistaa. Hän oli perustanut kodin köyhiä lapsia varten. Eräänä päivänä kaikki 
ruokavarat olivat lopussa. Aitassa oli vain kourallinen jyviä. Raskain mielin hän oli jo 
päättänyt lähettää lapset luotaan. Hän rukoili Jumalaa vielä kerran ja pyysi apua. 

Kun hän Sitten meni aittaan, oli siellä jyvähinkalo aivan täynnä jyviä. Tämä tapaus 
herätti suurta huomiota koko paikkakunnalla. Piispakin tuli taloon katsomaan, miten 
täynnä hinkalo oli ollut. 

Jos nyt asetamme nämä Jumalan työaseet rinnatusten, niin eräs hyvin tärkeä asia 
herättää huomiotamme. Tässä on kaksi miestä, jotka tunnustavat oleellisesti hyvin 
erilaisia kirkonoppeja. Toisella puolen katolinen pappi, pyhimysten ja 
pyhäinjäännösten palvoja, joka uskoo parantamisen voimaan, mies, joka suorittaa 
messua ja pitää rippiä synninpäästön välttämättömänä sakramenttina, joka uskoo 
että Kristus on ruumiillisesti läsnä ehtoollis-sakramentissa ja pitää kiinni kaikista 

muista kirkkonsa opinkappaleista - ja toisella puolen luterilainen pastori Blumhardt, 
joka vastustaa jyrkästi pyhimysten ja pyhäinjäännösten palvelua, messua ja 
ehtoollis-sakramenttia, rippiä ja synninpäästöä, paavin valtaa ja kaikkea mikä sen 
yhteydessä on, koska se ei ole Jumalan säätämää vaan ihmisten laatima. Ja kuitenkin 
he ovat molemmat Jumalan kädessä samanarvoisia työaseita, jotka vapauttavat 
ihmiskunnan synnistä ja pahan hengen vallasta ja saattavat heidät Jumalan luo. 
Kumpikin saa osakseen kaikkein korkeimmat lahjat, mitä Kristus on luvannut niille, 
jotka häneen uskovat, vaikka heidän kirkollinen uskontunnustuksensa onkin 
vastakkainen. 

Yksi kohta on kuitenkin heille yhteinen: heidän luja uskonsa ja luottamuksensa 
Jumalaan sekä heidän suuri rakkautensa Jumalaan ja ihmisiin. Kaikki muu siis, mikä 
sisältyy ihmisen kirkolliseen uskoon, on arvotonta Jumalan edessä. Se on vain 
ulkonainen puku, johon ihminen on verhottu ja joka ei vaikuta hänen hengelliseen 
persoonallisuuteensa, jos usko ja rakkaus Jumalaan on hänessä elävä. Jumala sallii 
ihmisen käyttää tätä pukua, joka on kudottu inhimillisten erehdysten säikeistä, niin 
kauan kuin se ei estä sitä tehtävää, joka ihmiselle on annettu. 

Jos nyt kysytään, miksikä hyvä henkimaailma ei selitä näille miehille heidän 
uskonnollisen käsityksensä erehdyksiä eikä ilmaise heille totuutta, niin siihen on 
helppo vastata. 

Ensiksikään ei sellaista selitystä tarvittu, koska uskonnolliset erehdykset eivät 
estäneet sitä työtä, johon Jumala oli heidät määrännyt. Heidän piti herättää heidän 
läheisyydessään ja ympäristössään asuvia ihmissieluja ja saattaa heidät Jumalan luo. 
Siinä työssä ei katolinen enempää kuin luterilainenkaan uskontunnustus ollut 
esteenä. 

Mutta ennen kaikkea ei henkimaailma voinut ruveta selittämään uskonnollisia 
erehdyksiä sen vuoksi, että se olisi estänyt niin hyvin Blumhardtin kuin Vianeynkin 
tapaista miestä täyttämästä tehtäväänsä. Seurauksena olisi ollut, että luterilaisen 
pastori Blumhartin olisi ollut pakko muuttaa opetuksensa niin pian kuin hän oli tullut 
uuteen totuudentuntemukseen. Ja silloin hän olisi joutunut eroon luterilaisesta 
kirkosta ja kadottanut sekä virkansa että vaikutusvaltansa. 

Tämä koskee vieläkin suuremmassa määrin Vianeytä, joka oli katolinen pappi. Jos 
hänen uskonsa olisi yhdessä ainoassakaan kohdassa eronnut hänen kirkkonsa opista, 
niin hänet olisi hyvinkin pian erotettu virastaan. 

Katolisten parissa saattoi sielujen pelastukseksi työskennellä vain se, joka oli 
verhottuna katolisen uskon pukuun. Samoin Blumhardtilla saattoi vain luterilaisen 
uskon edustajana olla menestystä uskonveljiensä keskuudessa. 

Siitä huolimatta kummankin miehen virkaveljet vainosivat heidän työtään, vaikka 
kumpainenkin pysyi uskollisena omalle kirkolleen. Minkälainen taistelu olisikaan 
heitä vastaan noussut, jos he olisivat jossakin kohdassa eronneet kirkkonsa opista? 

Varsinkaan Vianeyhin nähden hänen virkaveljensä hyökkäyksillä ei ollut rajoja. 
Niinkuin jo aikaisemmin on sanottu, he vainosivat, panettelivat, pilkkasivat, 
syyttivät, vieläpä käyttivät ulkonaista väkivaltaakin. Kun lähiseudun papit näkivät, 
miten heidänkin seurakuntalaisensa kiiruhtivat Vianeyn luoja panivat suurempaa 
arvoa hänen neuvoihinsa kuin omien pappien, niin he alkoivat kadehtia häntä. He 
sättivät häntä typeräksi papiksi, joka vain suurella vaivalla oli oppinut hiukan latinaa 
ja vähällä ollut tulla karkoitetuksi pappisseminaarista. Varsinkin se ihailu, jolla kaikki 
puhuivat Ars'in papista, sai toisten pappien vihan vuotamaan yli reunojen. He 
panettelivat ja parjasivat häntä mitä halpamaisimmalla tavalla. Papit kielsivät 
seurakuntalaisiaan menemästä Ars'iin ripitettäviksi, ja jos he sittenkin sen tekivät, 
niin he uhkasivat kieltävänsä heiltä sekä sakramentit että synninpäästön, vieläpä 
kuolinhetkelläkin. Joka pyhä he saarnastuolista käsin herjasivat Ars'in pappia. Vianey 
sanoi kerran myöhemmin: » Saarnatessaan he jättivät evankeliumin rauhaan. 

Mutta sen sijaan he hyökkäsivät Ars'in pappi raukan kimppuun. » Toiset pilkkasivat 
hänen tietojensa vähyyttä, toiset syyttivät häntä huonosta elämästä. Hän sai 
joukoittain nimettömiä kirjeitä, joissa mitä inhottavimmalla tavalla häntä syytettiin 
alhaisista teoista. Papit yrittivät myöskin yllyttää kansaa häntä vastaan. Kun hän 
aamuisin avasi talonsa oven, löysi hän siihen liimattuna paperiliuskan, jossa häntä 
syytettiin epäsiveellisestä elämästä yön aikana. Vianeytä samoinkuin Blumhardtiakin 
syytettiin aivan samaten kuin juutalaiset papit syyttivät Kristusta. » Katso syömäriä 
ja viininjuojaa, publikaanien ja syntisten ystävää. » 

Näiden molempien pappien kohtalo todistaa myöskin, että »papillista kateutta » 
on olemassa ja että ihmiset voivatvihata pappia kuin pahaa henkeä. 

Vaikka Blumhardtin virkaveljet eivät hyökänneetkään häntä vastaan yhtä kiihkeästi 
kuin Vianeyn virkaveljet, niin sai hänkin kestää paljon kärsimystä ja vainoa heidän 
puoleltaan. 

Kun näitä molempia miehiä, jotka kaikesta huolimatta pysyivät kirkolleen 
uskollisina, ahdistettiin näin kovasti, niin mitähän olisi tapahtunut, jos heitä olisi 
voitu syyttää harhaopista? 

Jumala ja hänen henkimaailmansa, valitessaan ja kehittäessään työaseitaan, ottaa 
myös huomioon olosuhteet ja uskonnollisen ilmapiirin, joka vallitsee siinä 
ympäristössä, jossa heidän on työskenneltävä. Jumalan henkimaailma ei kajoa 
ihmisten mielipiteisiin eikä heidän erehdyksiinsä niin kauan kuin ne eivät ole esteenä 
sille päämäärälle, joka heille on asetettu. Hyvät henget, jotka ilmestyivät Vianeylle, 
eivät yrittäneet poistaa ainoatakaan hänen vääristä uskonkäsityksistään koska ne 
eivät olleet sen tehtävän esteenä, jota hänen tuli käyttää. Vain silloin kun hän alkoi 
kiusata ruumistaan katumusharjoituksilla, joiden hän luuli olevan Jumalalle 
mieluisia, esti henkimaailma hänet siitä. Se teki sen siksi, että hänen 
ruumiinvoimiensa heikontuessa hänen työnsä olisi myös heikontunut. Käskevä ääni, 
jonka hän kuuli, muistutti häntä hänen varsinaisesta työstään. Vianey itse kertoo 
siitä: » En tiedä, kuulinko oikean äänen vai uneksinko; mutta olkoon miten 
hyvänsä, se herätti minut. Tämä ääni sanoi, että Jumalalle on yhdenkin syntisen 
sielun pelastaminen mieluisampi kuin kaikenlaiset uhrit. Olin näet silloin omaksi 
pyhityksekseni ruvennut harjoittamaan katumusharjoituksia. » 

Katolinen kirkko julisti Vianeyn pyhimykseksi. Jos ihmiset yleensä voivat julistaa 
toisen pyhäksi, niin olisi ollut syytä julistaa luterilainen pappi Blumhardt pyhäksi. 

Sillä hänen uskonsa, tehtävänsä ja hämmästyttävät lahjansa olivat yhtä suuret kuin 
hänen katolisen virkaveljensäkin. 

Näiden molempien miesten elämänkerroista käy ilmi, että alhaiset henkiolennot 
toimivat ihmisten parissa samalla tavalla kuin varhaisinakin aikoina ja seuraavat 
samoja lakeja kuin silloinkin. 


Spiritismi nykyisen tieteen valossa. *) 

*) Anglo-saksilaisissa maissa käytetään nimitystä spiritualismi 
Spiritualismi eli hengellisyys. (kustantajan huomautus). 

Aikaisemmin, jolloin en ollut vielä henkimaailman yhteydessä, ei minulla ollut 
aavistustakaan sellaisen yhteyden mahdollisuudesta. En ollut lukenut kirjoja enkä 
aikakauslehtiä, jotka olisivat käsitelleet näitä asioita. En myöskään sinä aikana, 
jolloin sain vastaanottaa tähän kirjaan kokoamani hengelliset opetukset, ollut 
toisten spiritististen piirien yhteydessä enkä lukenut spiritististä kirjallisuutta. 
Pappina kiinnitin koko harrastukseni niihin totuuksiin, joita mediot viikko viikolta 
minulle ilmoittivat muuttaen perinpohjin uskonnollisen käsityskantani. Minun 
tutkimiseni kohdistui raamattuun. Tahdoin ottaa selkoa, pitivätkö raamatun opin 
kanssa yhtä ne uudet totuudet, jotka mullistivat kerrassaan minun uskonkäsitykseni. 

Raamattu oli minun koetuskiveni. Henkimaailma kehoitti myös alituisesti minua 
vertaamaan uusia oppeja raamattuun. Jumalanpalveluksissamme ilmestyvä 
henkiolento viittasi aina raamattuun ja selitti sen sisällystä. 

Kun kuitenkin jonkin ajan kuluttua olin omaksunut itselleni tämän uuden 
totuuden, niin että se oli muuttunut minulle lujaksi vakaumukseksi, kehoitettiin 
minua tutustumaan nykyaikaisiin spiritistisiin ilmiöihin. Siten minulla olisi tilaisuutta 
tutkia ja selittää näitä ilmiöitä niiden lakien nojalla, joita minulle oli ilmoitettu. Jos 
kokisin sellaista, mitä en voinut ymmärtää, saisin siihen selityksen omissa 
kokouksissani. 

Jo alusta alkaen olin selvillä siitä, että minun piti tutkia vain sellaisia ilmiöitä, joiden 
aitoutta ei tarvinnut epäillä. 

Niinpä tutustuin vuoden 1928 alussa tieteelliseen aikakauskirjaan, jonka avustajina 
olivat monet arvossapidetyt professorit ja joka käsitteli sellaisia ilmiöitä, joita ei 
voitu selittää toistaiseksi tunnettujen luonnonlakien nojalla. Aikakauslehden nimi oli: 
» Zeitschrift für Parapsychologie*. Parapsykologia on tieteen haara, jonka esineenä 
ovat tavallisen psykologisen kokemuksen ulkopuolella olevat sielunilmiöt. 

Tämän aikakauskirjan ensimmäiset vuosikerrat, 1926 ja 1927 otin nyt vertailevan 
tutkimukseni kohteeksi. Niissä esitettyjen tosiasioitten ainekset ovat tavallaan 
todistetut aidoiksi, niin ettei ollut syytä epäillä niitä. Ne käsittävät kaikkia 
mahdollisia henkimaailman ilmiöitä. Tosin niissä esitetään vain tosiasiat. Miten ne 
ovat selitettävissä, siitä mielipiteet ovat hyvin eroavat. Nykyinen tiede ei tahdo 
kuulla puhuttavankaan siitä, että tuollaiset ilmiöt olisivat henkimaailman 
aiheuttamia, ja vain jokunen tiedemies saattaa joskus arasti huomauttaa, että 
henkiolentojen vaikutuskin voisi olla mahdollinen. Sen sijaan koetetaan antaa 
selityksiä, joiden täytyy tuntua järjettömiltä tavallisen ihmisen mielestä. 

Koska "mediot" ovat ne voimanlähteet, joita henkimaailma käyttää erilaisten 
ilmiöiden aikaansaamiseksi, niin ryhmitän seuraavassa nykyaikana saadut ilmiöt 
niiden medioitten mukaan, joista yllämainitussa aikakauslehdessä puhutaan; itse 
ilmiöt ovat myös siitä otetut, ja jokaisen osaston loppuun ölen liittänyt oikeat 
selitykset. 

* Zeitschrift für Parapsychologie, kustantaja Oswald Mutze, Leipzig 

Medio Kluski Warsovassa. (Zeitschrift für Parapsychologie, vuosik. 1926, s. 5-22.) 

- F. W. Pawlowski, anatomian professori Michiganin yliopistossa, U.S.A., selostaa 
perinpohjaisesti kokemuksiaan medio Kluskin istunnoissa Warsovassa. Hän 
kirjoittaa: 

» llmiöt, jotka näin Kluskin istunnoissa, olivat tavattoman ihmeellisiä ja ne 
voittavat kaiken sen mitä siihen mennessä olin lukenut ja kuullut. 

» Ennenkuin medio Kluskin istunnot alkoivat, tutkittiin tarkasti istuntohuone sekä 
siinä olevat esineet. Ikkunat ja ovet suljettiin ja sinetöitiin ja liimattiin 
vahapaperiliuskoilla, joihin osanottajat merkitsivät salaisia merkkejä sekä nimensä. 
Medio oli alasti, jos joku niin toivoi ja jos naisia ei ollut läsnä. 

» Niin pian kuin kaikki osanottajat istuivat pöydän ympärillä ja muodostivat 
ketjun, vaipui medio syvään transsiin. Tavallisesti ilmiötkin aivan heti ilmaantuivat. 
Ketju muodostettiin siten, että jokainen tarttui pikkusormellaan naapurinsa 
pikkusormeen. Siten osanottajat saattoivat vapaasti liikuttaa muita sormiaan, siis 
kirjoittaa, tunnustella ja kosketella rikkomatta ketjua. 

» Istuntoja pidettiin joko täydessä pimeydessä tai punaisessa valossa. 
Kummassakin tapauksessa oli pöydällä omavaloisia levyjä. Nämä levyt ovat noin 
neliöjalan suuruiset ja tehdyt ohuesta laudasta, ja niissä on kädensija, 
samantapainen kuin käsipeileissä. Toinen puoli on maalattu omavaloisella värillä. 

» Usein on aivan turhaa sammuttaa valkea valo huoneessa, sillä niin pian kuin 
medio menee transsiin, sammuu valkea valo itsestään ja punainen valo syttyy. Ne, 
jotka usein ovat läsnä istunnoissa, väittävät, että valo sammuu ja syttyy hitaasti ja 
asteittaisesti. 

» Omasta kokemuksestani, ensikädessä saamieni tietojen ja täysin luotettavien 
silminnäkijöiden kertomusten nojalla voin vakuuttaa, että seuraavat ilmiöt ovat 
ilmenneet medio Kluskin välityksellä: 

a) » Koputuksia tai iskuja, jotka ovat hyvin luonteenomaisia ja esittävät jotakin 
aivan omaperäistä. Oien kuullut niitä usein ja heti huomannut ne kenenkään muun 
huomauttamatta niistä minulle. Saatoin selvästi kuulla tai vielä paremmin tuntea, 
ettei ääni lähtenyt pöydän eikä seinän pinnasta, vaan niiden sisästä. Mainitsen sen 
erikoisesti, sillä yritin useamman kerran jäljitellä näitä kolkutuksia. Mutta minun ei 
onnistunut lainkaan saada aikaan samanlaista ääntä kuin kuulin Kluskin istunnoissa. 

b) » Levitatsioneja (ihmisruumiin liitelyä ilmassa) en nähnyt itse. Mutta kuulin, 
että sellaista tapahtui usein Kluskin istunnoissa. Ei vain pöytä kaatunut ja kohonnut 
ilmaan, vaan medio sekä joku tai jotkut läsnäolijoista nostettiin lattialta usean jalan 
korkeuteen. 

c) » Erikoisuuksia Kluskin istunnoissa ovat osittaiset tai useimmiten täysin 
kehittyneet muodot eli hahmot. Osittaiset materialisaattiot ovat enimmäkseen 



334 


päitä. Nämä materialisaattiot ilmestyvät aivan äkkiä medion yläpuolelle tai taakse ja 
vieläkin useammin läsnäolijoiden taakse tai väliin. Ensiksi kuuluu selvästi kiivaita 
iskuja pöytää tai seinää vasten, Sitten ilmestyy loistavia tähtiä tai kipinöitä, jotka 
kohoavat pöydästäja liikkuvat kattoa kohti. Siniset valokipinät ovat joko herneen tai 
pähkinän kokoisia ja usein niitä on tusinankin verran. Ne liikkuvat kaikki yhtä aikaa ja 
varsin nopeasti läsnäolijoiden yläpuolella, kulkien paikasta toiseen joko ryhmissä tai 
kaksittain. Toiset katoavat, toiset laskeutuvat pareittain aivan läsnäolijoiden lähelle. 
Kun ne olivat noin 16 tuuman päässä minusta, näin suureksi hämmästyksekseni 
kaksi ihmissilmää, jotka katselivat minua. Silmänräpäyksessä tuo silmäpari 
muodostui täydelliseksi pääksi, jota niinikään materialisoitu, valoa säteilevä käsi 
valaisi. Käsi kohosi pään yläpuolelle valaisten sitäjoka puolelta, jotta läsnäolijat 
voisivat sen nähdä. Samalla silmät tuijottivat läsnäolijoihin, ja kasvoilla kuvastui 
ystävällinen, hymyilevä ilme. Näin joukon tuollaisia päitä, joskus kaksi samalla 
kertaa, ja ne liitelivät kuin ilmapallot toisesta toiseen. Ja kun joku sanoi: Tulehan toki 
minunkin luokseni! niin ne kiitivät kaukaa lyhintä tietä puhujan luo, usein suoraan 
pöydän yli ja yhtä nopeasti kuin tähdenlento. 

d) » Hahmoja, joita emme voineet nähdä, mutta joiden askelten narinan 
kuulimme lattialla, ne ilmestyivät myöskin, ja niiden elolliset, pehmeät kädet ja 
sormet koskettelivat kasvojani, käsiäni ja koko ruumistani. Ei epäilystäkään siitä, 
ettei käsi olisi ollut elävä ja inhimiMinen. Nämä näkymättömät hahmot tuovat 
pyydettäessä huoneen eri osista esineitä, mutta pimeydestä huolimatta eivät 
koskaan astu harhaan, eivät kolahda mihinkään eivätkä kosketa läsnäolijoita, vaikka 
he siirtävät paikasta toiseen niinkin raskaita esineitä kuin 15 kilon painoisen 
pronssikuvan tai 12 kilon painoisen parafiinillä täytetyn padan. 

e) » Hahmoja punaisessa valossa. Nämä hahmot ottivat tavallisesti käteensä 
pöydällä olevan valolevyn, käänsivät pimeän puolen läsnäoleviin ja valaisivat itseään 
kulkiessaan toisen luota toisen luo, sallien jokaisen tarkastaa heitä aivan läheltä. 
Valolevystä virtaava valo oli niin kirkas, että saattoi nähdä huokoset ja 
epätasaisuudet hahmojen kasvoissa ja käsissä. Erään vanhan miehen nenässä 
saatoin selvästi nähdä hienot, kaarevat suonet. Samoin näin hahmojen pukujen 
kudoksen. Näin nämä hahmot niin läheltä, että kuulin heidän hengittävän ja tunsin 
heidän hengityksensä huokuvan vasten kasvojani. 

» Kaikkein vaikuttavimmat ja vakuuttavimmat olivat hahmojen silmät ja kasvot ja 
heidän elävä ilmeensä. Kun läsnäolijat tekivät heille kysymyksiä, kuvastui vastaus 
heidän kasvoillaan ja ystävällinen hymy karehti suun ympärillä. 

f) » Eläinhahmoista ovat tavallisimmat oravat, koiratja kissat. Kerran jalopeura 
ilmestyi ja toisella kertaa iso lintu, kotka tai hiirihaukka. Minä itse näin molemmat 
ensin mainitut. Ne käyttäytyivät aivan luonteensa mukaisesti. Orava hyppi aivan 
luonnollisesti pöydällä. Koira juoksi häntäänsä heilutellen pöydän ympäri, hyppäsi 
erään läsnäolijan syliin ja nuoli hänen kasvojaan. Sanalla sanoen se käyttäytyi aivan 
kuin hyvin kasvatettu koira ainakin. Jalopeura, niinkuin minulle kerrottiin, käyttäytyi 
uhkaavammin; se iski hännällään huonekaluja. Pelästyneet läsnäolijat eivät voineet 
hillitä sitä. He keskeyttivät istunnon herättämällä medion. - Hiirihaukka lensi pitkin 
huonetta kosketellen siivillään seiniä ja kattoa. Mutta kun se vihdoin kävi istumaan 
medion olkapäälle, otettiin siitä salamavalokuva, sillä valokuvauskone oli asetettu 
medion eteen. 

» Yllämainittuun ilmiölajiin kuuluu myöskin eräs harvinainen hahmo, jota 
istunnon osanottajat nimittivät pithecanthropokseksi. Hän esiintyi näet usein Kluskin 
istunnoissa. Koska hän ilmestyi vain pilkkopimeässä, niin häntä oli vaikea tarkemmin 
tutkia. Hän oli ulkomuodoltaan karvaisen miehen tai ison apinan näköinen. Kasvot 
ovat karvaiset, otsa melko korkea; hänellä on pitkät, vahvat käsivarret ja hän 
käyttäytyy hyvin töykeästi ja pitää kovaa melua. Hän yrittää silitellä läsnäolijoiden 
käsiä tai kasvoja, ja tavallisesti lopettaa siten istunnon, tai läsnäolijoiden on pakko se 
tehdä, koska he eivät voi hillitä häntä. Minä näin tai oikeastaan tunsin hänet vain 
kerran, kun hän hieroi itseään minua vasten. Samalla tunsin omituista hajua, jota en, 
sillä hetkellä voinut selittää, mutta ne, jotka ovat tottuneet näihin ilmiöihin, 
väittivät, että hänellä oli märän koiran haju. Sillä kertaa hän kulki minun selkäni 
takaa erään naisen luo, joka piteli medion kättä. Hän rikkoi ketjun ja keskeytti 
istunnon tarttumalla tuon naisen käteen ja hieromalla sitä kasvojansa vasten. Tästä 
nainen pelästyi niin pahasti, että huusi ääneensä. 

g) » Useilla hahmoilla on loistavat kädet, se on, käden sisäpuoli on loistava. Tämä 
vaikea, hiukan vihertävä valo on niin voimakas, että kun hahmot kohottavat kätensä 
pään tai kasvojen kohdalle tai kuljettavat niitä pitkin vartaloa, niin voi nähdä kaikki 
yksityiskohdat yhtä selvästi kuin valaisemalla omavaloisella levyllä. Siten he 
valaisevat itseään, jotta läsnäolijat voisivat katsella heitä. Mutta he valaisevat joskus 
käsillään myöskin osanottajia. Sellaisessa tilaisuudessa saatoin huomata, ettei valo 
koko ajan ollut aivan tasainen, vaan että se värähteli erivahvuisena, vaikka käsi 
kaiken aikaa oli yhtä valoisa. Näin myöskin loistavia kipinöitä tai säteitä, jotka 
kulkivat ristiin ja rastiin ranteesta sormenpäihin. Samalla levisi loistavasta kädestä 
voimakas otsonin haju. 

h) » Harvinaisia, mutta kaikkein korkeimpia ilmiölajeja on vanhan miehen hahmo, 
joka on täysin omavaloinen. - Sellaisen ölen nähnyt vain kahdesti. Tämä ilmiö 
muistuttaa valopilaria. Minulle on väitetty, että sellainen ilmestyy usein Kluskin 
istunnoissa. Siitä virtaava valo on niin voimakas, että se valaisee kaikki läsnäolijat, 
vieläpä kaikki esineet istuntohuoneessakin. Käsien sisäpuoli ja sydämen seutu 
loistavat voimakkaammin kuin muut ruumiinosat, sillä kertaa, kun minä sen näin. 
Hahmo ilmestyi varsin kaukana meistä, huoneen keskellä. Pöytä, jonka ääressä me 
istuimme, oli huoneen nurkassa, ja medio itse istui nurkkauksessa. Vanhalla miehellä 
oli omituinen, korkea päähine ja yllään pitkä, laskosteltu viitta. Hän lähestyi meitä 
juhlallisin askelin ja hänen pukunsa liehui hänen astuessansa. Käsillään hän teki 
kolmiomaisia kuvioita muistuttavia liikkeitä. Samalla hän puhui syvällä, juhlallisella 
äänellä. Hän seisoi noin kymmenen sekunnin ajan selkäni takana ja puhui 
lakkaamatta. Sitten hän vetäytyi syvemmälle huoneeseen ja katosi. Hänen 
mukanaan virtasi huoneeseen otsonimaista ilmaa ja sitä tuntui vielä kauan istunnon 
jälkeenkin. Hahmo oli hyvin vanha harmaapartainen mies. Hän puhui kurkku äänellä, 
emmekä me voineet häntä ymmärtää, vaikka osanottajat puhuivat vähintään 12 eri 
kieltä. Mutta tähän asti ei kukaan ole vielä voinut määritellä, mitä kieltä hän puhui, 
yhtä vähän kuin on voitu saada selkoa siitä, kuka hän on. Osanottajat nimittävät 
häntä assyrialaiseksi papiksi, mikä soveltuukin hyvin hänen ulkoasuunsa. 

i) » Hahmot valmistivat parafiinimuotteja. Niin pian kuin hahmot näkivät pöydällä 
padan, jossa oli sulaa parafiinia, lähestyivät he sitä mielihyvin ja valmistivat 
pyynnöstä erikoisenmuotoisia, monimutkaisia muotteja. He pistivät kätensä 
parafiiniin ja pudottivat pöydälle hansikkaanmuotoisia muotteja. Kun hahmokäsi on 
omavaloinen, niin se uiskentelee sulassa parafiinissa kuin kultakala akvaariossa. 
Hahmot käsittelivät varsin huolimattomasti näitä parafiinihansikkaita. Kerran 
hansikaspari putosi pöydältä minun syliini ja sieltä lattialle. Minä huomautin siitä 
toisille läsnäolijoille ja pyysin, etteivät he liikuttaisi jalkojaan, jotta muotit eivät 
turmeltuisi. Eräs osanottajista pyysi hahmoa nostamaan muotit pöydälle, mikä 
tapahtui heti. Samalla tartuttiin lujasti minun nilkkaani ja jalkani työnnettiin syrjään, 
sillä pöydän alla, missä oli 14 jalkaa, oli varsin ahdasta. Hahmo tarvitsi 1/2 - 3/4 
minuuttia muotin valmistamiseen. Kun yritin itse valmistaa muottia, kului useita 
minuutteja ennenkuin parafiini jäähtyi ja sittenkin oli mahdotonta irrottaa kädestä 
hansikasta rikkomatta sitä. En voinut edes saada irrotetuksi muottia yhdestä 
ainoastakaan sormesta, jonka kastoin toista niveltä myöten parafiiniin. 

» Kun sulatin parafiinin kipsijäljennöksestä kastamalla sen kuumaan veteen, 
huomasin joukon karvoja vedessä. Ne olivat aivan tavallisia karvoja, jommoisia on 
kädenselässä ja sormien kolmannen nivelen kohdalla. Koska tiesin ottaneeni aivan 

puhdasta vettä sekä valkean porsliinivadin tätä koetta varten, hämmästytti tämä 
seikka minua suuresti. Tarkastin siis uudestaan jo aikaisemmin valmistettuja 
muotteja, ja näin ohuen parafiinikerroksen läpijoitakin karvoja parafiinissä. 

Minulla oli kerran hyvin erikoinen kokemus. Eräässä kipsijäljennöksessä on käsi 
nyrkissä ja peukalo pistää etu-ja keskisormen välistä esiin. Sillä kertaa pyydettiin 
hahmoa valmistamaan jotakin monimutkaista ja omaperäistä, jotakin sellaista, jota 
olisi vaikea jäljitellä. Me sanoimme kuitenkin, että hän saisi tehdä mitä hän itse 
haluaisi. Hän näytti hetken aikaa miettivän, koettaen keksiä jotakin sopivaa. Sitten 
hän upotti kätensä parafiiniin ja puristi sormensa kokoon. Ennenkuin täytin kipsillä 
tämän muotin, saatoin hansikkaan sisällä nähdä useita epäsäännöllisiä parafiini-osia. 
Ne vastasivat sormien välisiä syvennyksiä. 

j) » Näin vain harvoja apportteja, ja silloinkin vain pieniä esineitä. Mutta minulle 
väitettiin, että raskaitakin esineitä oli kuljetettu istuntosaliin varsin kaukaakin, 
toisista huoneista. Ihmeellisin ilmiö oli se, kun Kluski itse katosi lukitusta ja sinetillä 
suljetusta huoneesta. Hämmästyneet läsnäolijat löysivät hänet nukkumasta 
huoneuston toisessa päässä. 

k) » Totesin, että istuntohuoneessa lämpö aleni varsin huomattavasti. Me 
tunsimme selvästi kylmänväristystä istunnon lopussa, jotka olivat kestäneet tunnin, 
puolitoista, jopa kaksikin tuntia. Huoneessa olevat lämpömittarit osoittivat lämmön 
istunnon lopussa alentuneen 6-8 astetta. Tämä on aivan tavallisuudesta poikkeavaa, 
sillä suljetussa huoneessa, jossa seitsemän henkilöä pitemmän aikaa oleskelee, 
lämpömäärä tavallisesti kohoaa, varsinkin kun kysymyksessä oleva huone oli 
keskikokoinen. 

l) » Hahmojen ilmestyessä näin loistavaa savua tai sumua leijailevan medion pään 
yläpuolella aivan kuin siinä olisi ollut pieni pilvi. Se siirtyi sivulle ja äkkiä siitä 
muodostui ihmisen pää. Tai se levisi suoraan alaspäin ja siitä kohosi kokonainen 
ihmisolento, joka heti alkoi liikkua huoneessa. 

» Hämmästyttävintä ja kiintoisinta ja niin sanoakseni minulle tärkeintä oli se, että 
nämä hahmot käyttäytyivät aivan kuin ihmiset. Olisi voinut luulla heidän olevan 
kutsuissa. He kulkivat ympäri pöydän ja tervehtivät hymyillen tuttuja, mutta 
tuntemattomia he katselivat hyvin tarkkaavasti. On vaikea kuvailla sitä uteliasta 
ilmettä, joka kuvastui heidän silmissään. Näytti siitä kuin he olisivat koettaneet 
ymmärtää meidän katseitamme, hymyilyämme, kysymyksiämme ja vastauksiamme 
ja käytöksellään koettaneet vakuuttaa meille, että he olivat todellisia olentoja eikä 
mielikuvitteluja tai hallusinaatioita. 

» Hahmot eivät aina ole luonnollisen kokoisia. Istunnon lopussa, kun medio alkaa 
uupua tai jos hän jo ennen istunnon alkua on vähemmän hyvässä vireessä, eivät 
hahmot ole luonnollista kokoa, vaan ainoastaan kolmanneksen tai puolet 
tavallisesta koostaan. Kun ensi kerran näin sellaisen hahmon, luulin sitä lapseksi; 
mutta lähemmin tarkastellessani huomasin ryppyisistä kasvoista, että siinä olikin 
vanha nainen tai vanha mies, joskin tavallista pienempää kokoa. 

» Istunnon johtajalla oli silloin tapana sanoa: "Auttakaamme mediota". Ja hän 
alkoi tahdissa koputtaa, jolloin kaikki läsnäolijat hengittivät syvään ja tasaisesti. 
Vaikutus oli ihmeellinen. Pienikokoinen hahmo kasvoi ja parissa sekunnissa hän 
saavutti täyden kokonsa. 

» Kluskin istunnoissa hahmot ovat eri kansallisuutta ja puhuvat tavallisesti 
äidinkieltään. Siitä huolimatta he ymmärtävät kaikki, mitä heille toisilla kielillä 
puhutaan. Heillä näyttää olevan kyky lukea toisten ajatukset, sillä ei ole tarpeellista 
lausua julki toivomusta tai kysymystä. Ajatus riittää, jotta se tulisi täytetyksi. Ei 
tarvitse muuta kuin ajatuksissaan pyytää, että hahmo tekisi jotakin, niin pyyntö tulee 
täytetyksi tai evätyksi. Jotkut kieltäytyvät todellakin joskus täyttämästä 
läsnäolijoiden pyyntöjä tai he selittävät, etteivät he voi sitä suorittaa tai eivät 
ainakaan sillä hetkellä tehdä tai lupaavat tehdä sen toiste tai ainakin yrittää sitä 
tehdä. 

» Eivät kaikki hahmot osaa puhua. Monet vastaavat kernaammin kolkuttamalla, 
mikä on hyvin ikävää ja hidasta, koska täytyy aina alkaa aakkosten alusta saakka. 

» Äänet ovat aivan selvät ja luonnollisen vahvuiset. Ne muistuttavat äänekästä 
kuiskausta. 

» Hahmojen puhuessa heidän kasvojaan elävöittävä ilme on hyvin vakuuttava. 
Kerrankin saatoin aivan selvästi huomata jännittyneen ilmeen erään turkkilaisen 
hahmon kasvoilla, kun hän kumarsi minulle ja sanoi: "Chokyash Lehistan". 
Huomatessaan, etten ymmärtänyt häntä, hän toisti samat sanat ystävällisesti 
hymyillen. En tiennyt sittenkään mitä hän halusi, mutta koska ihailin hänen 
ritarillista kansaansa, niin sanoin hänelle: "Vive la Turquie" (Eläköön Turkki.) Saatoin 
selvästi nähdä, miten nuo sanat ilahduttivat häntä. Hän hymyili, hänen silmänsä 
loistivat, hän laski kätensä ristiin rinnalle, hän kumarsi ja katosi. Kirjoitin muistiin 
hänen sanansa, ja seuraavana päivänä eräs turkinkieltä osaava henkilö käänsi ne 
minulle. Silloin sain tietää, että ne merkitsivät: "Eläköön Puola!" 


Tosiasioiden selitykset. Professori Pawlowskin persoonalliset kokemukset Kluskin 
istunnoissa antavat vahvistuksen kaikelle sille, mitä minulle on opetettu niistä 

laeista, jotka saattavat yhteyden henkimaailman kanssa mahdolliseksi, ja joita 
erikoisesti on selitetty tämän kirjan elämänvoimaa käsittelevässä luvussa. 

Medio, ajattelevana ja toimivana henkilönä ei millään tavalla ota osaa kaikkeen 
siihen, mitä Kluskin istunnoissa tapahtuu. Hän on yksinomaan vain se voimanlähde, 
josta ilmestyvät henget keräävät elämänvoimaa ilmiöitä varten. Jollei medio voi 
erittää kylliksi elämänvoimaa siksi, ettei hän ole terve tai että hän jo aikaisemmin on 
erittänyt siksi paljon elämänvoimaa, että hänen voimansa on heikontunut, niin 
ilmiöt ovat joko epätäydellisiä tai eivät onnistu lainkaan. 

» Professori Pawlowski näki elämänvoiman loistavana savuna tai pilvenä tai 
kipinöinä tai liekkeinä. Hän näki siinä silmiä ja kasvoja, jotka kehittyivät kokonaisiksi 
olennoiksi siinä tapauksessa, että elämänvoimaa oli riittävästi. 

Ne ovat aivan samoja ilmiöitä kuin raamatussa kerrotut palavat pensaat, 
israelilaisten pilvi-ja tulipatsaat, ilmestysmajan yläpuolella leijaileva pilvi, pilvi 
Taborin vuorella ja tuliset kielet helluntaijuhlassa. Raamattu puhuu näiden 
yhteydessä aina henkimaailman ilmiöistä, niinkuin edellisissä luvuissa on jo 
perusteellisesti todistettu. 

Kun yllämainitussa selostuksessa sanotaan, että pienikokoiset henkiolennot 
kehittyivät luonnolliseen kokoonsa niin pian kuin läsnäolijat hengittivät tahdissa 
syvään ja tasaisesti, niin on se aivan luonnollista siihen nähden mitä jo on sanottu. 
Sillä medio ei yksin eritä elämänvoimaa henkimaailmalle, vaan kaikki läsnäolijat, 
toinen enemmän, toinen vähemmän, varsinkin jos he ovat jo useamman kerran 
olleet läsnä tällaisissa istunnoissa. He ovat tavallaan medion apulaisia. Osanottajien 
elämänvoiman erittäminen lisääntyy suuresti, kun syvään ja tasaisesti hengitetään. 
Sen vuoksi on hengittämisen taidolla niin tärkeä osa fakiirien esityksissä. 

Aivan luonnollista on myöskin, että istunnon lopussa lämpö alenee, eikä niinkuin 
voisi olettaa, kohoaa. Luvussa, jossa puhutaan elämänvoimasta, sanotaan, että 
inhimillisin aistimuksin voidaan huomata vain tiivistynyt elämänvoima ja että 
henkiolennot voivat vaikuttaa aineeseen ainoastaan tiivistyneellä elämänvoimalla. 
Edelleen sanotaan, että elämänvoiman tiivistymiseen käytetään kylmiä voimavirtoja 
sen yleisesti voimassa olevan luonnonlain mukaan, että kylmyys tiivistää. Näiden 
kylmien virtojen tulee erikoisesti vahvistua kokouksen loppupuolella, koska 
läsnäolevien ihmisten lämmönsäteily vaikuttaa turmiollisesti elämänvoiman 
tiivistymiseen. Kylmät voimavirrat saavat aikaan lämpömäärän alenemisen. 

Professori Pawlowski ihmettelee, että ruumiillistuneet henkiolennot ovat niin 
inhimillisiä, että hän voi katsoa heitä silmiin ja kasvoihin, kosketella heidän 

ruumistaan ja kuulla heidän hengityksensä, sydämentykytyksensä ja äänensä. Mutta 
jos pidämme mielessämme, mitä aikaisemmin on jo sanottu, nimittäin että 
henkiolennot ovat yhä samoja persoonia kuin eläessään ihmisinä maan päällä. Että 
heillä henkiolentoina on samat elimet kuin meilläkin, sillä erotuksella vain, että ne 
heillä ovat hengelliset ja meillä ruumiilliset, niin ymmärrämme täydesti, että henkien 
materialisaattioissa ruumiillistunut henkisydän tykyttää siten, että me voimme sen 
kuulla, ja että hengitys, joka kohoaa henkiolennon ruumiillistuneista keuhkoista, 
toimii aivan samalla tavalla kuin meidänkin. 

Samoin erilliset jäsenetkään, eivät ole muuta kuin vastaavien henkijäsenten 
ruumiillistumia. Kädet, jotka upottautuivat parafiiniin, olivat henkiolennon 
ruumiillistuneita käsiä, ja ne olivat samanlaiset kuin henkiolennon kädet hänen 
eläessään vielä maallisessa ruumiissaan. Siksi ovat ruumiillistuneen henkikäden 
sormenjäljet aivan samanlaiset kuin hänen ruumiilliset sormensakin. Siksi myös 
kaikki muutkin erikoisuudet, jotka olivat ominaisia henkiolennolle hänen eläessään 
maan päällä, ilmenevät aivan samanlaisina, kun henkiolento ruumiillistuu medion 
tiivistyneen elämänvoiman välityksellä. Siis ilmestyy myöskin käsien ja sormien 
karvoja, jos hänellä ihmisenä ollessaan oli niitä käsissään. On myöskin aivan 
luonnollista, että joitakin karvoja löytyi jäljestäpäin jäähtyneestä parafiinistä. Sillä 
kun ihminenkin pistää sormensa kuumaan parafiiniin, niin löytyy siitä jälkeenpäin 
joitakin karvoja, jos hänellä on niitä sormissaan. 

Tähän on kuitenkin lisättävä hyvin tärkeä huomautus. Ne erikoisuudet, jotka olivat 
ominaisia henkiolentojen maalliselle ruumiille, pysyvät muuttumattomina vai niin 
kauan kuin he henkimaailmassa ovat samalla kehitysasteella kuin eläessään ihmisinä 
maan päällä. Mutta niin pian kuin he kehittyvät korkeammalle, muuttuu heidän 
hengellinen ruumiinsakin kauniimmaksi ja jalommaksi ja heidän maallisen ruumiinsa 
viatja puutteet katoavat. Mutta nekin henkiolennot jotka ovattoisella puolella 
kehittyneet korkeammalle ja siis saaneet toisen, kauniimman ruumiin, ilmestyvät 
spiritistisissä istunnoissa tavallisesti kuitenkin siinä muodossa, mikä heillä ihmisenä 
oli, muodostaen sen silloin keinotekoisesti. Sen he tekevät vain siinä tapauksessa, 
että istunnoissa on läsnä heidän sukulaisiaan tai ystäviään, jotta nämä tuntisivat 
heidät. He tahtovat siten heille todistaa, että he edelleen ovat samat kuin eläessään 
ihmisinä heidän parissansa. 

Parafiinimuotteja, joista professori Pawlowski puhuu, saattoivat henkiolennot 
luoda vain siten, että he upottivat materialisoidun käden juoksevaan parafiiniin, ja 
kun seos oli jäähtynyt joko kokonaan tai osittain, niin käsi dematerialisoitui eli suli. 
Jotta henkiolento voisi irrottaa kätensä parafiinimuotista vioittamatta sitä, ei hänen 



341 


tarvitse muuta, kun osittain dematerialisoida kättään, siis ohentaa niveliä ja hiukan 
lyhentää sormia. Materialisaattion ei tarvinnut parafiinikylvyn aikana olla sen 
tiheämpi kuin paksu sumu, jotta juokseva parafiini tulisi käden muotoiseksi. Jos 
henkiolennon hengellinen ruumis on sen verran tiivistynyt, saattaa se tunkeutua 
kiinteänkin aineen läpi. Henkikäsi, joka on tiivistynyt ainoastaan sumun paksuiseksi, 
voi siis irtaantua parafiinimuotista materialisoidun henkikäden liukenematta. 
Katselija ei siis tässä tapauksessa voi huomata, että ruumiillistunut henkikäsi 
muuttuu. 

Henkiolento voi siis kolmella eri tavalla luoda parafiinimuotteja ja irtaantua niistä. 
Joko hän dematerialisoi täysin ruumiillistuneen kätensä tai dematerialisoi sen vain 
osittain ohentamalla ja lyhentämällä kättään, tai hän käyttää hyväkseen paksuksi 
sumuksi tiivistynyttä elämänvoimaa ja kättään muuttamatta luo parafiinimuotit ja 
irrottaa ne kädestä vioittamatta niitä. Tässä tapauksessa henkikäsi kulkee 
esteettömästi jäähtyneen parafiinin läpi, tarttuu muottiin ulkoapäin ja laskee sen 
pöydälle. 

Kun professori Pawlowski väittää, että henkiolennot käsittelevät varomattomasti 
muotteja ja kerran pudottivat ne lattiallekin, joskin hän samalla sanoo, että he ovat 
erittäin ystävällisiä ja kohteliaita, niin käy tästä ilmi, että eräs hyvin tärkeä seikka on 
hänelle tuntematon. Hän ei näytä tietävän, ettei henkiolennon käsi voi pysyä 
materialisoituna niin kauan kuin hänen mielensä tekee. Hän on kokonaan 
riippuvainen hänen käytettävänään olevasta elämänvoimasta ja elämänvoiman 
tiivistymisestä. Lämpö niinkuin tiedämme haihduttaa elämänvoiman. Siksi myös 
kuuma tai hyvin lämmin parafiini sulattaa nopeasti siinä olevan materialisoidun 
henkikäden, ja useasti, kun parafiinimuotit otetaan pois kylvystä, ei elämänvoima 
ole enää kylliksi tiivistynyt, jotta henkikäsi voisi laskea muotin varovasti pöydälle. Se 
putoaa, ei siksi, ettei henkiolento olisi kyllin varovainen, vaan sen vuoksi, ettei ole 
riittävästi eikä kylliksi tiivistynyttä elämänvoimaa. 

Me käsitämme, että myöskin eläinten henget voivat ruumiillistua, kun tiedämme, 
että eläimen kuollessa eläinhenki eroaa maallisesta ruumiista samalla tavalla kuin 
ihmishenki ihmisen kuollessa. Eroavaisuus eläinhengen ja ihmishengen välillä riippuu 
vain kehityksen asteesta, mutta ei itse hengen laadusta. Eläimessä ovat alemmat 
henget ruumiillistuneet, ihmisessä seilaiset, jotka ovat jo korkeammalle kehittyneet. 

Se seikka, että Kluskin istunnoissa eläinhenkiä ruumiillistui, todistaa, että näitä 
istuntoja yleensä hallitsee alempi henkimaailma, joskin silloin tällöin ilmestyy 
korkeampiakin henkiä, sellaisia kuin » assyrialainen pappi ». Nämä ovat tavallisesti 
medion suojeluhenkiä, jotka heikontavat alhaisten henkien vaikutusta sen verran 

kuin heillä on siihen voimaa. Suuria he eivät voi saada aikaan, jolleivät medio ja 
osanottajat itse pyri korkeiden ja hyvien henkien yhteyteen ja vältä kaikkea alhaista. 
Yhteydestä alhaisen henkimaailman kanssa kärsii eniten medio itse, ei vain 
henkisesti, vaan ruumiillisestikin. Minulle on opetettu, että alhaiset henget eivät 
korvaa sitä elämänvoimaa, jota he mediosta erittävät. Niinpä professori Pawlowski 
kertoo medio Kluskista, että hän jokaisen istunnon jälkeen on täydellisesti lamassa, 
ja että hänet usein on vietävä vuoteeseen, jo ennenkuin hän on tullut tajuntaan, 
mikä joskus tapahtuu vasta useamman tunnin kuluttua. Siksi Kluski ei kernaasti pidä 
istuntoja kuin kerran kahdessa viikossa, koska ne rasittavat häntä suuresti. 

Alhainen henki, joka kerran on päässyt tunkeutumaan tällaiseen istuntoon, siksi 
että medion ja osanottajien oma mielenlaatu on alhainen ja että he ovat 
myötämielisesti ottaneet vastaan hänen ilmiönsä, ei enää väisty syrjään. Hän tekee 
mitä häntä haluttaa välittämättä osanottajien mielipiteistä, harjoittaa kaikenlaista 
vallattomuutta ja järjestää pelottavia kohtauksia, jotka saadaan loppumaan vain 
keskeyttämällä istunto. Tässä pitävät paikkansa seuraavat runoilijan sanat: » En 
eroon pääse hengistä, jotk' itse manasin. » Ennen kaikkea medion terveys 
turmeltuu vähitellen. Siksi monet voimakkaat mediot riutuvat jonkun ajan kuluttua 
kokonaan, sillä alhaiset henget erittävät heistä istunnoissa kovin paljon 
elämänvoimaa, korvaamatta sitä millään tavalla. Kun medion elämänvoima on 
kadonnut, niin ilmiöt lakkaavat myöskin. Ja silloin mediot joutuvat uudelle vaaralle 
alttiiksi. Ne, joita on kehuttu eteviksi medioiksi, eivät ole kyllin nöyriä ja rehellisiä 
myöntääkseen kadottaneensa mediumistisen voimansa, vaan koettavat petollisin 
keinoin salata puuttuvaa voimaansa, kunnes heidät paljastetaan. Nämä paljastukset 
vaikuttavat sen, että asiaa ymmärtämättömät pitävät petoksena ja huijauksena 
jokaista yritystä päästä henkimaailman yhteyteen. Sen vuoksi ovat suuressa 
edesvastuussa kaikki ne, jotka pitäessään spiritistisiä istuntoja eivät heti alusta 
alkaen huolehdi siitä, että kaikki kävisi Jumalan nimessä ja että alhaiset henget 
pidettäisiin loitolla. Jos istuntoja johdetaan jumalanpalveluksena, niin osanottajien 
ei tarvitse pelätä demoonien läsnäoloa. Hyvät voimat vartioivat ja sallivatvain 
Jumalan tahdon tapahtuvan. Siksi ei voida kyllin vakavasti varoittaa kaikkia 
ottamasta osaa sellaisiin istuntoihin, joita pidetään vain sensaattiohalusta tai 
tieteellisen uteliaisuuden tyydyttämiseksi ja joissa ei pyritä hyvän henkimaailman 
välityksellä lähemmäksi Jumalaa. 

Kun professori Pawlowski selostuksessaan sanoo, että korkeampien 
henkiolentojen elämänvoiman haju on hyvin miellyttävä, jota vastoin tuntui 
vastenmieliseltä märän koiran haju ja kun iso apina ruumiillistui, niin tämä huomio 
todentaa sen, mitä aikaisemmin tässä kirjassa on sanottu elämänvoiman hajusta. 

Professori Pawlowski lopettaa selostuksensa seuraavin sanoin: » Ei kukaan voi 
kieltää eikä hyljätä näitä ilmiöitä. Ja mahdotonta on niitä selittää 
silmänkääntökujeiksi. Minä myönnän kyllä, että monen on vaikea niitä uskoa, että 
on vaikea käsittää, miten muutannassa hetkessä elävät olennot voivat ilmestyä, 
joiden luut tunnusteltaessa tuntuvat ihon läpi, joiden sydämen tykytyksen voi kuulla 
ja tuntea... minä myönnän, että kaikki tämä on meidän ymmärryksemme yläpuolella. 
Uudenaikaisen tieteen ihmeet ovat pilanneet meidät. Me voimme vain uskoa 
luonnollisia ilmiöitä, joita me näemme täydessä kauneudessansa, mutta me emme 
voi uskoa koko luomakunnan elämän salaisuutta, jumalallista salaisuutta, joka niin 
tarkasti on meiltä kätketty. Jos myöntäisimme, että kaikki tämä voi olla mahdollista, 
niin muuttaisi se täydellisesti meidän käsityksemme sekä elämästä että kuolemasta 
samoinkuin, filosofiasta ja tieteistä. 

» Tiede tulee antamaan tunnustuksensa sille suurelle kokeiluaineistolle, joka jo 
nykyään on olemassa, ja se tunnustaa totuuden kiinnittämättä huomiota niihin 
moralisteihin, joiden mielestä psyykillisten ilmiöiden hyväksyminen on vahingoksi 
siveellisyydelle ja uskonnolle. Henkinen pelkuruus, on enemmän tai vähemmän 
anteeksiannettavaa moralisteille, joiden pikkumainen ajatuskanta kohdistuu 
pääasiallisesti ajallisiin ja katoaviin asioihin. 

» Tiedemies, totuudenetsijä ei saa asettua tälle kannalle. Totuus pääsee lopulta 
vallalle ja hallitsee kaikkea; mutta sitä ei tarvitse pelätä eikä myöskään väheksyä sitä. 

Carlos Mirabelli, brasilialainen medio. (Zeitschrift für Parapsychologie, vuosik. 

1927, s. 450-462.) — Vuonna 1927 ilmestyi Santosissa, Brasiliassa teos nimeltä: » O 
Medium Mirabelli ». Se sisältää 74 sivuisen selostuksen medio Mirabellin 
istunnoissa todetuista ilmiöistä. Ne ilmestyivät kaikki päivänvalossa tai ainakin 
keinotekoisessa valossa. Joskus oli läsnä 60 todistajaakin, Brasilian ensimmäisiä 
tiedemiehiä ja parhaitten seurapiirien jäseniä. 

Koska tässä selostuksessa kerrotaan niin ihmeellisiä seikkoja, jommoisia ei missään 
muualla ole todettu, niin kääntyi » Zeitschrift der Parapsychologien »toimitus 
Brasilian konsulaatin puoleen Münchenissä tiedustellen, tunsiko konsuli niiden 
henkilöiden nimiä ja mainetta, joista kirjassa » O Medium Mirabelli » puhutaan. 
Konsulin vastaus oli myönteinen ja hän sanoi henkilökohtaisesti tuntevansa 14 
mainituista todistajista, mm. tasavallan silloisen presidentin, joka oli toiminut 
riidanratkaisijana eräässä jutussa Mirabellia vastaan. Samoin hän tunsi 
valtionsihteeri Reynaldo Porchatin, senaattori Muniz Sodren ja lääketieteen tohtori 
Olegario de Mouran, joka toimi professorina Sao Paulon yliopistossa. Konsuli sanoi, 
että vaikka vain nämä neljä miestä, jotka olivat tunnettuja tiedemiehiä ja 

arvossapidettyjä henkilöitä, todistaisivat jonkun asian puolesta, niin hänellä ei olisi 
oikeutta epäillä heitä. 

Medio Mirabellia tutki 557 todistajaa. Näiden parissa oli 452 brasilialaista ja 105 
ulkomaalaista, 2 yliopiston professoria, 72 lääkäriä, 18 apteekkaria, 12 insinööriä, 36 
asianajajaa, 8 kielenkääntäjää, 3 maanviljelijää, 22 hammaslääkäriä, 5 kemistiä, 20 
kirjailijaa, 89 valtiomiestä, 25 upseeria, 52 pankkiiria, 128 liikemiestä, 9 
teollisuudenharjoittajaa, 18 sanomalehtimiestä ja 32 eri aloilla toimivaa virkailijaa. 
Myöskin useita hengellisiin uskontokuntiin kuuluvia henkilöitä oli kokouksissa läsnä. 

Mirabelli on yleis-medio. Hänen elämänvoimansa riittää kaikkiin henkimaailman 
mitä erilaisimpiin ilmiöihin. 

Hän on puhemedio. Transsissa hän puhuu paitsi äidinkieltään ja useita sikäläisiä 
murteita myös seuraavia kieliä: saksaa, ranskaa, hollantia, englantia, neljää 
italialaista murretta, tshekinkieltä, arabiankieltä, japania, venättä, espanjaa, 
turkinkieltä, hepreaa, albaniankieltä, afrikkalaisia murteita, latinaa, kiinankieltä, 
uuskreikkaa, puolankieltä, Syyrian egyptiläisiä murteita ja vanhaa kreikkaa. 
Normaalissa tilassa hän osaa vain äidinkieltään. Transsissa ollessaan hän pitää 
esitelmiä asioista, joita hän tavallisessa olossaan ei tunne. Hänen esitelmänsä 
käsittelevät lääketiedettä, lakitiedettä, sosiologiaa, kansantaloutta, politiikkaa, 
teologiaa, psykologiaa, historiaa, luonnontieteitä, tähtitiedettä, filosofiaa, logiikkaa, 
musiikkia, spiritismiä, okkultismia ja kirjallisuutta. 

Medio itse väittää, että kaikki se, mitä hän transsissa puhuu, ei ole hänen omia 
tietojaan, vaan että henget puhuvat hänen kauttansa. Hän nimittää heidän nimensä 
ja sanoo heitä henkisiksi johtajikseen. 

Mirabelli on myöskin kirjoitusmedio. Tähän mennessä hän on transsissa 
kirjoittanut 28 eri kielellä ja niin suurella nopeudella, ettei kukaan luonnollisessa 
tilassa voi sellaista nopeutta saavuttaa. Niinpä hän kirjoitti seuraavat kirjoitukset: 
puolankielellä »Jälleensyntynyt Puola », 5 siv. 15 minuutissa; tshekinkielellä » 
Tshekko-Slovakian riippumattomuus », 9 siv. 20 min.; hepreaksi » Parjaus », 4 
siv. 12 min.; saksaksi » Suursaksa, sen kukistuminen ja jälleensyntyminen », 20 
min.; persiankielellä » Suurten keisarikuntien kestämättömyys », 25 siv. 40 min.; 
latinaksi » Kuuluisia käännöksiä », 4 siv. 15 min.; japaniksi » Venäläis-japanilainen 
sota », 5 siv. 12 min.; Syyrian kielellä » Allah ja hänen profeettansa », 15 siv. 22 
min.; kiinankielellä » Buddhalainen apologia », 8 siv. 15 min.; syyrian-egyptin 
kielellä » Lainsäädännön perusteista », 8 siv. 15 min.; ja 32 minuutissa 3 sivua 
hieroglyfejä, joita tähän mennessä ei ole vielä voitu tulkita, j.n.e. 

Mirabellin kirjoittaessa automaattisesti läsnäolevat oppineet käyttivät seuraavia 
varokeinoja. Medion saattoi istuntohuoneeseen kaksi osanottajaa ja siellä hänen 
ruumiinsa ja vaatteensa tutkittiin tarkasti. Pienelle pöydälle, jossa ei ollut 
minkäänlaisia laatikoita, asetettiin paperia ja kynä. Mirabelli, joka ennen tällaisia 
istuntoja on kiihoittuneessa tilassa, käy tuolille istumaan huoneen ollessa täysin 
valoisa. Tarkastajat ja osanottajat muodostavat piirin hänen ympärilleen ja 
seuraavat tarkoin hänen liikkeitään. Istunnon johtaja kehoittaa läsnäolijoita olemaan 
hiljaa, kunnes henki-johtaja saapuu. 

Medio haltioissaan rukoilee äänekkäästi Jumalan apua ja yhä transsissa ollen 
aloittaa virren. Käsi tarttuu kynään, heittää sen useampaan erään luotaan, tarttuu 
siihen jälleen ja alkaa Sitten kuumeisella kiihkolla kirjoittaa. Lyijykynä kiitää 
lakkaamatta salaman nopeudella paperia pitkin. Kirjoittaessaan Mirabelli kohottaa 
katseensa ja huokaa, kynän vauhdin vähääkään hiljentymättä. Sitten medio kääntää 
kirkastuneet kasvonsa ylöspäin, sanoo näkevänsä henkisen oppaansa, joka kuljettaa 
hänen kättään, ja puhuu hänelle hellästi. Medion vieressä seisova sihteeri kerää 
täyteen kirjoitetut lehdet ja järjestää ne. 

Joskus medion olotila muuttuu, hurmiosta se vaihtuu tylsyydeksi ja muuttuu 
jälleen joksikin muuksi mielentilaksi. Hän ei voi enää hallita mielteitään. Hän nauraa, 
itkee, laulaa, lausuu joitakin nimiä, vastaa kysymyksiin, kääntelee ja vääntelee 
itseään kuin nuorallatanssija, sylkee, asettuu rivoihin asentoihin, yrittää iskeä päänsä 
seinään ja juoda kemikalioita, huitoo ympärilleen vaahdon vuotaessa hänen 
suustaan. Sitten hän rauhoittuu ja istunto voidaan lopettaa. 

Ylläkuvatut ilmiöt vaativat selitystä. Haltioitumistila, jossa medio on ennen 
istunnon alkua, johtuu siitä, että suuri joukko henkiolentoja, sekä hyviä että alhaisia, 
ympäröi hänet. He tietävät, että kirjoittaminen nyt alkaa. He tunkeutuvat väkivallalla 
esille, saadakseen johtaa medion kättä. Syntyy taistelu hyvien ja alhaisten henkien 
välillä. Tämä taistelu ilmenee siinä, että käsi tarttuu kynään, heittää sen luotaan ja 
jälleen tarttuu siihen. Jos alhainen henki pääsee hetkeksikin voitolle, niin se käyttää 
medion ruumista kaikenlaiseen pahuuteen. Alhainen henki koettaa ruumiillisesti ja 
siveellisesti turmella mediota, joka palvelee hyviä henkiä. Mirabelli tekee parhaansa 
vetääkseen puoleensa vain hyviä henkiä ja palvellakseen heitä. Sitä todistaa hänen 
rukouksensa ja avunpyyntönsä. Mutta hän erehtyy suostuessaan pitämään myös 
sellaisia istuntoja, joihin osanottajat saapuvat vain tieteellisestä harrastuksesta tai 
sensaattiohalusta, sillä siten alhaiset henget saavat suuren vallan hänen ylitseen. Jos 
hän pitäisi sellaisia istuntoja, jotka tarkoittavat Jumalan palvelemista, ja siten 
omistaisi mediumistiset kykynsä yksinomaan hyvän palvelukseen, niin ei alhaisilla 

hengillä olisi mitään valtaa häneen eikä mitään inhottavia ja iljettäviä kohtauksia 
sattuisi. Hänen mediumistinen kykynsä säilyisi myöskin, jota vastoin on pelättävissä, 
että se vähitellen katoaa, jos hän edelleen suostuu mediona palvelemaan maallisia 
tarkoituksia. Sillä alhaiset henget heikontavat ajan pitkään hänen elämänvoimaansa 
siinä määrin, ettei hän kykene toimimaan enää mediona, ja sitä paitsi hänen 
terveytensä turmeltuu kokonaan tai hän joutuu vielä pahempien kärsimysten 
alaiseksi. Lukija verratkoon tätä tapausta siihen, mitä muualla kirjassani on puhuttu 
alhaisten henkien vaikutuksesta medioihin. 

Miten alhaiset henget joskus koettavat vastustaa hyviä henkiäja estää heidän 
työtänsä, käy raamatusta esille. Kun korkea henki Gabriel lähetettiin Danielin luo 
ilmoittamaan hänelle tulevia tapahtumia, koetti alhainen henki, jonka vallassa oli 
epäjumalia palveleva Persian valtakunta, estää häntä ja taisteli hänen kanssaan 21 
päivää, kunnes enkeli Miikael tuli Gabrielin avuksi ja vapautti hänet alhaisten 
voimien hyökkäyksiltä. (Dan. 10: 13.) 

Mirabelli on fysikaalinen medio. Assisin apteekissa, Rue 15 de Novembro, N:o 9 
Sao Paulossa, irtaantuivat äkkiä medion läsnäollessa lasiruudut näytelaatikosta. 
Pääkallo, jolla oli liikkuvat nivelet, tuli laboratoriosta, leijaili ilmassa, aukoi ja sulki 
leukaluitaan, viskeli esineitä, lensi sinne ja tänne ja putosi lopulta lattialle 
menemättä rikki. 

Istunnossa, joka pidettiin eräänä kansallisena juhlapäivänä, kuulivat useat 
läsnäolijat sekä monet muut lähellä asuvat henkilöt marssin tahdissa pärisevää 
rummutusta ja torventoitotusta. Samalla salissa olevat lasit ja pullot helisivät ja 
soivat, vaikkei kukaan niihin koskenut ja esittivät suurella taituruudella sotaväen 
marssin. 

Mirabelli pelasi biljaardia koskematta biljardikeppiin. Se pelasi itsestään. Pääkallo 
liikutteli leukaluitaan; hattu, joka pantiin hänen päähänsä, kohosi ilmaan ikäänkuin 
hän olisi tervehtinyt. 

Eräässä istunnossa Sao Vicentessä, jossa oli suuri määrä osanottajia läsnä sekä 
kunniajäseninä tohtorit Mario Alvin ja Annibal des Meneses, tapahtui seuraavaa: 
Mirabelli istui tuolilla ja kaikki läsnäolijat pitivät häntä tarkasti silmällä. Äkkiä tuoli 
alkoi liikkua siirtäen medion toiseen paikkaan, vaikka, niinkuin läsnäolijat todistivat, 
Mirabelli ei työntänyt jaloillaan. Hän kohotti katseensa ylöspäin, levitti käsivartensa 
ja näytti hurmaantuneelta. Hän rukoili hetken aikaa ääneti, ja Sitten tuoli nytkähti 
jälleen ja kohosi pari senttimetriä lattiasta. Toiset tarkkasivat jännittyneinä medion 
jalkoja ja käsivarsia. Tuoli kohosi medion kera yhä korkeammalle ilmaan, heilui sinne 

tänne ja kohosi vihdoin kaksi metriä lattian yläpuolelle. Läsnäolijat tutkivat huonetta 
uudelleen. Kohoamista (levitatsionia) kesti täsmälleen 120 sekuntia. Tarkastajat 
seurasivat ilmassa liitelevää tuolia, jolla ei ollut minkäänlaista tukea. Se liikkui 
määrättyyn suuntaan ja joutui lopuksi 2.30 metrin päähän alkuperäisestä paikastaan 
ja laskeutui Sitten hitaasti lattialle. Medio oli koko ajan transsissa ja puheli eri 
henkiolentojen kanssa. Herättyään ei hän muistanut mitään. 

Niinkuin jo » medioita » käsittelevässä luvussa on sanottu, aiheuttavat 
enimmäkseen alhaiset henget fysikaalisia ilmiöitä, vaikka nämä eivät aina olekkaan 
pahoja henkiä. Yleensä hyvät henget eivät ryhdy sellaisiin kokeihin kuin mainitut 
Mirabellin fysikaaliset ilmiöt ovat. Vain poikkeustapauksissa he ottavat sellaisiin 
osaa, jos niillä on vakava tarkoitus, esimerkiksi, jos Jumalaa etsivälle ihmiselle 
tahdotaan antaa todistus henkiolentojen olemassaolosta. 

Mirabelli apportti-mediona. Revolveri, joka oli suljettuna matkalaukkuun, 
kuljetettiin Pinto de Queiron asunnosta Sao Paulossa herra Watsonin asuntoon. 
Edelleen kuljetettiin täydessä päivänvalossa kuva herra Watsonin asunnosta 
useamman kilometrin päähän erääseen vakuutusyhtiön toimistoon, missä se putosi 
kovalla kolinalla lattialle, herättäen ääretöntä hämmästystä. 

Mirabelli oli juuri lähdössä yhdessä useiden muiden kanssa da Luzin asemalta 
Santosiin, kun hän äkkiä katosi. Noin 15 minuuttia myöhemmin saapui puhelintieto 
Sao Vicentestä 90 km:n päästä da Luzista, että medio oli ilmestynyt sinne täsmälleen 
kaksi minuuttia sen jälkeen, kun hän oli asemalta kadonnut. 

Eräässä istunnossa, jonka tutkintolautakunta järjesti tohtori Enrico de Goesin 
kunniaksi ja jossa oli läsnä paljon tiedemiehiä, Mirabelli katosi istuntohuoneesta 
avaamatta siteitään ja rikkomatta ovissa ja ikkunoissa olevia lyijyleimoja. Medio 
löydettiin viereisestä huoneesta sohvalla makaamasta. Hän oli yhä transsissa ja 
lauloi virttä. 

Niin sanotuissa » apporteissa » aine dematerialisoidaan ja uudelleen 
materialisoidaan. Se sulatetaan toisessa paikassa ja muutetaan elämänvoimaksi ja 
kuljetetaan siinä muodossa seinien ja lukittujen ovien läpi ja tiivistetään jälleen 
toisessa paikassa kiinteäksi aineeksi. Raamatussa kerrotaan useista tällaisista 
tapauksista. Profeetta Habakuk tuotiin pitkän matkan päästä jalopeuran luolaan 
Danielin luo. Opetuslapsi Ananias katosi äkkiä ja samassa silmänräpäyksessä hän oli 
kaukaisessa kaupungissa; samoin Pietari vapautettiin lukitusta vankilasta. Kaikissa 
näissä tapauksissa aine sulatettiin ja jälleen tiivistettiin niinkuin Mirabellinkin 
tapauksessa. 

Mirabelli materialisaattio-mediona. Materialisaattiot Mirabellin istunnoissa ovat 
kaikkein ihmeellisimpiä henkien ruumiillistumis-ilmiöitä, mitä nykyaikana on 
tapahtunut. 

Eräs istunto pidettiin tutkimuslautakunnan laboratoriossa Santosissa, jossa tohtori 
Estanislau de Camargo, Alberto Riveira ja J. F. Schmid olivat läsnä. Sitä paitsi oli siellä 
joukko muitakin huomattavia henkilöitä. Kello oli 9 aamulla. Koehuone oli 10 x 11 m. 
suuruinen. Se sijaitsi maakerroksessa. Kadun puoleiset ikkunat olivat rautasalvoin 
suljetut. Jokaista lattialautaa tutkittiin petoksen varalta. Kaikki oli järjestyksessä ja 
huoneeseen voitiin murtautua vain paksujen seinien läpi tai lukittujen ovien kautta. 

Mirabelli istui tuolissa. Hän kalpeni mennessään transsiin. Silmät pullistuivat ja 
hänen ruumiinsa kiemurteli ikäänkuin joku olisi kuristanut häntä kurkusta. 
Hikihelmet poreilivat hänen otsallaan. Äkkiä kuului pöytää vasten kolme iskua, ja 
lapsekas ääni huusi: » Isä! » Eräs läsnäolevista, tohtori Ganymed de Souza, sanoi 
syvästi liikutettuna, että ääni oli hänen tyttärensä, joka oli sairastanut influenssaa ja 
kuollut. Kaikki odottivat jännittyneinä ja vihdoin ilmestyi medion viereen tytön 
hahmo. Isä, joka töin tuskin saattoi hillitä ääntään, puhutteli tytärtään, lähestyi 
häntä ja sulki hänet syliinsä. Nyyhkyttäen tohtori de Souza vakuutti kerta toisensa 
jälkeen, että hän syleili omaa tytärtään ja että tytöllä oli yllään sama puku, jossa 
hänet oli haudattu. 

Tällä välin Mirabelli makasi kuin kuolemankamppailussa. Hän oli käpertynyt 
kokoon, kasvot olivat vahankeltaiset, lihakset aivan hervottomat ja hengitys heikko 
ja piipittävä. Valtasuonen tykytystä tuskin saattoi tuntea. 

Kapteeni Octavio Viana nousi paikaltaan vakuuttuakseen, että hahmo oli 
todellinen. Hänkin syleili pienokaista, tunnusteli hänen valtasuontaan, katsoi häntä 
silmiin ja teki hänelle kysymyksiä, joihin tyttö vastasi yksitoikkoisella, surullisella 
äänellä, mutta aivan järkevästi. Vianakin todisti, että hahmo oli todellinen. Tohtori 
de Souza keskusteli tyttärensä kanssa hänen lapsuudestaan ja sai täysin järkeviä 
vastauksia. Ilmiö valokuvattiin. Kuva liitettiin tutkimuslautakunnan selostukseen. 

Kun valokuva oli otettu, alkoi lapsi liitää huoneessa. Hän kohosi ilmaan ja liikkui 
kuin kala vedessä. Läsnäolijat kohosivat pystyyn ja seurasivat hahmoa, johon he 
saattoivat helposti kädellään ulottua. Medio teki käsivarsillaan samanlaisia liikkeitä 
kuin lapsikin. Liideltyään ilmassa muutamia sekunteja tyttö hävisi äkkiä. 
Materialisaattiota oli kestänyt 36 minuuttia täydessä päivänvalossa, ja läsnäolevat 
oppineet herrat todistivat, että he olivat nähneet edessään täysin kehittyneen 
ihmisolennon. 

Tohtori Ganymed de Souza kadotti lapsensa toistamiseen — niin syvästi tapaus 
vaikutti häneen.- 10 istunnossa läsnäolevaa lääkäriä allekirjoitti pöytäkirjan ja 
todisti sen oikeaksi. 

Yllä kerrotun ilmiön äärettömän hermojännityksen jälkeen medio oli vielä kauan 
aikaa uupunut ja hänen jäsenensä vapisivat. Hän ei ollut vielä täysin tointunut, kun 
alkoi kuulua kovia, kiivaita iskuja kaapista, jossa säilytettiin pääkalloa tutkimus 
tarkoituksia varten. Näkymätön voima viskeli vihoissaan pääkalloa edes ja takaisin, 
ikäänkuin se olisi yrittänyt murtaa auki kaapin. Eräs osanottajista lähestyi kaappia 
avatakseen sen. Samassa ovet avautuivat itsestään. Pääkallo tuli kaapista ulos ja 
hampaitaan kalisuttaen kohosi ilmaan. Tohtori Ganymed de Souza ihmetteli 
itsekseen, miksi ei päähän kuuluva luurankokin näyttäytynyt. Ikäänkuin vastaukseksi 
alkoi äkkiä muodostua kaulanikamia, Sitten rintakehä ja käsivarret, selkäranka, 
lantiot, reisi- ja sääriluut ja lopulta jalat kaikkine luineen. Läsnäolijat pitivät kiinni 
medion kummastakin kädestä, hänen suustaan virtasi vaahtoa ja hän heitteli 
ruumistaan tuolia vasten. Hänen suonensa paisuivat ja jyskyttivät. Hänestä levisi 
voimakas ruumiinhaju, joka tuntui läsnäolijoista hyvin kiusalliselta ja turmeli ilman 
huoneessa siinä määrin, ettei raitiskaan ilma voinut sitä poistaa. Luuranko kohosi 
pystyyn ja alkoi epävakaisin, pitkin askelin kävellä huoneessa. Se horjahti, mutta 
pääsi jälleen tasapainoon. Tohtori Ganymed de Souza kosketteli luurankoa 
tutkiakseen, oliko se oikea. Hän kolkutteli kovia, tahmeita luita, sai hermoiskun ja 
palasi jälleen paikalleen. Medio kiemurteli ja väänteli tuolillaan ja vain vaivoin hänet 
saatiin pysymään paikoillaan. Luuranko jatkoi kaameaa kiertokulkuaan. Läsnäolijat 
voittivat inhon tunteensa ja tohtori Ganymed de Souzan esimerkkiä seuraten nousi 
toinen toisensa jälkeen paikaltaan ja kosketteli kuoleman synkkää ruumiillistumaa. 
Kaikki olivat järkytetyt. Ruumiinhajua tuntui edelleen. Luurako alkoi vähitellen 
haihtua siten, että jalat katosivat ensin, kunnes vihdoin vain pääkallo liiteli ilmassa ja 
putosi pöydälle ja jäi siihen. 

Tämä tapahtui kello 9.45 aamulla kirkkaassa auringonpaisteessa, 22 minuutin 
kestäessä ja useitten sivistyneiden henkilöiden seuratessa ilmiötä suurella 
tarkkuudella. 

Sillä aikaa kun läsnäolijat vielä keskustelivat tästä ilmiöstä, joutui medio uudelleen 
kiihoitustilaan ja väitti näkevänsä huoneessa piispa Jose de Camargo Barrosin 
hahmon, joka oli hukkunut » Syrion » haaksirikossa. Keskustelu keskeytyi heti ja 
herrat Ataliba de Aranha ja Odassio Sampaio pitivät Mirabellia tarkasti silmällä. 
Makea ruusuntuoksu täytti ilman. Medio vaipui transsiin. 

Piirin sisäpuolella näkyi äkkiä hienoa sumua, johon kaikkien katseet kiintyivät. Se 
jakaantui ja tiivistyi, se loisti kuin kultainen pilvi, ja muutamien minuuttien kuluttua 
siitä muodostui hahmo, joka piispan hiippa päässään ja kaikkine arvomerkkeineen 
nousi hymyillen tuolilta ja lausui kaikkien kuullen nimensä: Tohtori Jose de Camargo 
Barros. Läsnäolijat tarkkasivat, ettei tapahtunut mitään petosta. Tohtori Ganymed 
de Souza nousi tuoliltaan, lähestyi hahmoa ja pysähtyi hänen eteensä. Tämä ei 
sanonut mitään, hän hymyili vain tiedemiehelle, joka kosketteli ja taputteli häntä ja 
koetteli hänen hampaitaan ja suu lakeaan nähdäkseen, oliko hänellä sylkeä. Hän 
kuunteli sydäntä ja hengitystä, painoi korvansa piispan vatsaa vastaan 
vakuuttautuakseen, että sisälmykset toimivat, tarkasti kynsiä, silmiä ja verisuonia ja 
palasi Sitten paikalleen. Ei epäilystäkään - hänen edessään seisoi ihminen. 

Muut läsnäolijat seurasivat tohtori Ganymed de Souzan esimerkkiä, ja 
salaperäinen vieras oli kaikille yhtä myötämielinen. Kaikki olivat vakuuttuneet, ettei 
ollut kysymystäkään mistään petoksesta, vaan että tosiaankin heidän edessään 
seisoi ihminen, jolla oli ihmisen elimet. Piispa keskusteli läsnäolijoiden kanssa 
puhtaalla, huolitellulla portugalinkielellä. Lopuksi hän sanoi: Pitäkää nyt silmällä 
millä tavalla minä katoan! Sitten hän lähestyi mediota, joka oli syvässä transsissa. 
Läsnäolijat seurasivat jännityksellä jokaista hänen liikettään, jotta mielenkiintoisin 
osa ilmiöstä dematerialisointi, ei tapahtuisi heidän huomaamattaan. 

Kun piispa saapui medion luo, joka yhä oli transsissa, kumartui hän hänen ylitseen, 
laski kätensä hänen päänsä päälle ja tarkasteli häntä hetken aikaa äänettömänä. 
Läsnäolijat asettuivat piiriin heidän ympärilleen. Piispan materialisoitu ruumis 
nytkähteli kiivaasti moneen kertaan, Sitten se alkoi haihtua ja pieneni 
pienenemistään. Medio, jonka kasvoille helmeili kylmä hiki, korisi ääneensä. Hahmo 
pieneni noin 30 sm. kokoiseksi ja katosi Sitten niin nopeasti, että sitä on mahdoton 
kuvailla. Taaskin vahva ruusunhaju täytti huoneen. Mirabelli tointui hitaasti. 
Tarkastus, mikä toimitettiin jälkeenpäin, ei johtanut mihinkään luonnolliseen 
selitykseen. 

Santosissa, akatemiakaupungissa, pidettiin iltapäivä-istunto kello 15.30. Tämän 
istunnon tapahtumat on 60 henkilöä todistanut. 

Kaikkein ensiksi ilmestyi erään naisen hahmo, joka keskusteli läsnäolijoiden kanssa; 
muutaman minuutin kuluttua kohosi kello ilmaan soiden hopeanheleällä äänellä. 
Mirabelli heräsi transsista ja sanoi näkevänsä pöydän vieressä valkopukuisen 
hahmon, jota loistava aura ympäröi. Kello soi lakkaamatta. Useat henkilöt, jotka 
istuivat syrjässä, nousivat paikoiltaan ja lähestyivät varsinaista piiriä, jonka 
tarkastuslautakunta oli muodostanut. Nyt kuului melua, ikäänkuin joku olisi 

kävellessään iskenyt korkonsa lattiaa vasten. Eversti Soares ja tohtori Octavio 
Moreira Cavalcanti sanoivat, että tunnettu lääkäri, tohtori Bezerra de Meneses, oli 
läsnä. Hahmo kääntyi läsnäolijoiden puoleen, keskusteli heidän kanssaan ja vakuutti 
olevansa todellakin se, joksi häntä väitettiin. Hänen puheensa ja käytöstapansa jätti 
syvän vaikutuksen kaikkiin. Megafoni kantoi hänen äänensä yli koko huoneen. 

Useita valokuvia otettiin. 

Tohtori Assumpcion ja Mendonca lähestyivät nyt valkopukuista hahmoa, tutkivat 
häntä 15 minuuttia ja vakuuttivat Sitten, että kysymyksessä oli inhimillinen olento, 
jolla oli kaikki luonnolliset elimet ja luut. Tämän todistivat myös läsnäolevat 
tiedemiehet. 

Kun hahmo oli puristanut kaikkien läsnäolijoiden kättä, ilmoitti hän lähtevänsä 
pois. Hän liiteli kuin lentokone ilmassa. Ensiksi katosivat jalat, Sitten sääret, lopuksi 
vatsa. Vain rinta, käsivarret ja pää näkyivät vielä. Tohtori Archimedes Mendonca, 
joka samoinkuin muutkin läsnäolijat, oli jännityksellä seurannut tapahtumaa, 
lähestyi ruumiillistunutta vartaloa ja tavoitteli sitä. Hän kaatui kuin kuollut maahan, 
ja hahmo katosi kokonaan. Toinnuttuaan tohtori Mendonca väitti tunteneensa 
tahmeaa ainetta käsissään ennenkuin hän kadotti tajuntansa. 

Herätessään Mirabelli oli hyvin uupunut. Siteet olivat koskemattomat. Samoin 
lyijyleimat ovissa ja ikkunoissa. 

Tutkimuslautakunnan selostukseen liittyy 34 kuvaa, joista kolme ensimmäistä 
esittää Mirabellin sitomista ja vartioimista. Erittäin ihmeellinen on kuva, jossa 
Mirabelli istuu valkeassa puvussa neljäntoista tutkijan keskellä. Hänen käsivartensa 
ovat dematerialisoidut, vasenta ei näy lainkaan ja oikean paikalla on vähäinen varjo. 
Kaikkein kiintoisimmat ovat kuitenkin ne 18 kuvaa, jotka esittävät 
henkiruumiillistumia. Useimmissa näkyy ruumiillistunut hahmo yhdessä medion 
kanssa. Joissakin kuvissa hahmo on yksin. Toisissa hahmo istuu yhdessä medion ja 
läsnäolijoiden kanssa pöydän ympärillä, ja voisi luulla häntä eläväksi ihmiseksi 
tutkimuslautakunnan jäsenten parissa. 

Zeitschrift für Parapsychologien toimitus sanoo täydellä syyllä: » Ei ole oikeutta 
ilman muuta olla kiinnittämättä huomiota tähän uuteen todistuskappaleeseen, joka 
perustuu näin laajoihin todistuksiin ja perinpohjaisiin tutkimuksiin sekä takaa 
mediumististen ilmiöitten aitouden. » 

Tarkastaessamme selostusta, joka käsittelee medio Mirabellin istunnoissa 
esiintyneitä ilmiöitä, meidän on helppo niitä ymmärtää kirjassa esitettyjen 
elämänvoiman lakien valossa. Kaikki käy muuttumattomien lakien mukaan, 



352 


yhdentekevää esiintyvätkö nämä ilmiöt Euroopassa tai Amerikassa tai jossakin 
muussa maanosassa ja ovatko selostukset laaditut vanhana tai uudempana aikana. 
Kolmen miehen tulo Aabrahamin luo, enkeli Raafaelin ruumiillistuminen hänen 
ilmestyessään Tobiakselle, Kristuksen ruumiillistuminen ylösnousemuksen jälkeen ja 
lukemattomat muut henkimaterialisaattiot olivat samojen lakien alaisia kuin 
ylläkuvatut materialisaattiot Mirabellin istunnoissa. Ainoa ero niiden välillä on se, 
että Jumalan korkeitten henkien ruumiillistumisissa materialisaattion elämänvoiman 
lähdettä ei ole mainittu, jota vastoin Brasiliassa tapahtuneissa materialisaattioissa 
Mirabelli oli pääasiallisena elämänvoiman lähteenä ja useimmat osanottajista olivat 
ainakin siinä määrin mediumistisia, että he saattoivat auttaa mediota erittämällä 
elämänvoimaa. Toisessa kohtaa on viitattu siihen tärkeään seikkaan, että korkeat 
henget, välittäessään Jumalan käskystä sanomia ihmisille, saavat käytettäväkseen 
tarpeellista elämänvoimaa rajattomassa määrässä, niin etteivät he ole riippuvaisia 
mediosta. Mutta lait, jotka tekevät sanomien välittämisen mahdolliseksi, ovat 
samat. 

Eri henkiolennot käyttävät Mirabellia välittäjänään silloin, kun hän puhuu vierailla 
kielillä ja kirjoittaa monenlaisista eri aineista. Apportit saadaan aikaan siten, että 
henkiolennot luovat medion elämänvoiman avulla voimavirtoja, joita tarvitaan 
aineen sulattamiseen ja jälleen tiivistämiseen. Henkien materialisaattiot ja 
dematerialisaattiot tapahtuvat samojen voimavirtojen avulla ja käyttämällä medion 
elämänvoimaa ja ruumiillista ainetta. Brasilialaisen selostuksen saksalaisessa 
otteessa ei ikävä kyllä mainita, miten paljon medion paino väheni 
henkiruumiillistumisen aikana. Kovat iskut, joita jotkut saivat, kosketellessaan 
haihtumistilassa olevia hahmoja, johtuivat niistä elämänvoimanvirroista, jotka 
aiheuttivat haihtumisen. Samoin voimavirrat vaikuttaisivat niihinkin, jotka 
yrittäisivät kosketella parhaillaan syntyviä ruumiillistumia. 

Se seikka, että ruumiillistuneilla henkiolennoilla on kaikki samat elimet kuin 
ihmiselläkin, saa selityksensä siitä, että henkiolennolla on samat henkielimet. Hänen 
ei tarvitse muuta kuin tiivistää niitä ihmisen elämänvoiman välityksellä, jotta hän 
voisi näyttäytyä inhimillisen ruumiin aineellisessa muodossa. Sama ilmiö tapahtui 
myöskin, kun Mirabelli katosi istuntohuoneesta lukittujen ovien läpi ja löydettiin 
makuulla viereisestä huoneesta. Katoaminen lukitusta huoneesta oli mahdollinen 
vain siksi, että hänen aineellinen ruumiinsa muuttui hengelliseksi ruumiiksi. Tämä 
hengellinen ruumis ruumiillistui Sitten uudelleen toisessa huoneessa aineelliseksi 
ruumiiksi samalla tavalla ja samojen lakien alaisena kuin henkiolentojen 
ruumiillistuminenkin tapahtuu. 

Se, mitä aikaisemmin on sanottu elämänvoiman hajusta, antaa selityksen, miksi 
korkeitten henkien elämänvoimalla on suloinen tuoksu ja alhaisilla hengillä ruumiin 
haju. 

Selvänäköisyyttä kuolinvuoteen ääressä. (Zeitschrift der Parapsyochologie, vuosik. 
1927, s. 475-476). - Eräs San Franciscossa asuva mies on kertonut, mitä hän näki 
viiden tunnin aikana vaimonsa kuolinvuoteen ääressä. Hänen kertomuksensa on 
seuraava: 

» En ole koskaan päässyt selville, olinko harhanäyn vallassa vai äkkiä tullut 
selvänäköiseksi niiden viiden tunnin aikana, jotka vietin vaimoni kuolinvuoteen 
ääressä. 

» Ennenkuin ryhdyn kertomaan kokemuksistani, tahtoisin vakuuttaa lukijalle, 
etten ollut nauttinut väkijuomia yhtä vähän kokaiinia tai morfiinia. En ole myöskään 
hermostunut enkä herkkä mielikuvitteluille. Pikemmin ölen kylmäverinen, 
rauhallinen ja järkevä ja täysin epäilevällä kannalla spiritismin suhteen. 

» Kaikki ystäväni tietävät, että vaimoni kuoli perjantaina 23 p. toukokuuta 1902 
neljännestä vailla 12 yöllä. Hänen ympärilleen olivat kerääntyneet jotkut lähimmät 
ystäväni sekä lääkäri ja kaksi tottunutta sairaanhoitajatarta. Minä istuin 
sairasvuoteen vieressä pidellen sairaan oikeaa kättä omassani. Siten kului kaksi 
tuntia eikä mitään muutosta tapahtunut. Palvelija kutsui aterialle. Mutta ei 
kenenkään tehnyt mieli syödä. Kello 34 7 minä kehoitin kuitenkin läsnäolijoita 
syömään, koska oli mahdotonta tietää, miten pitkälle yövalvonta jatkuisi. Niinpä 
kaikki poistuivat huoneesta. 

» Neljännestuntia myöhemmin vilkaisin vaistomaisesti ovelle ja huomasin, että 
kolme erillistä aivan selvää pilveä liiteli huoneeseen. Kukin pilvi näytti noin neljän 
jalan pituiselta ja kuuden jopa kahdeksan tuuman leveältä, ja alin niistä oli kaksi 
jalkaa lattian yläpuolella. Toiset näyttivät liikkuvan noin kuuden tuuman päässä 
toisistaan. 

» Ensimmäinen ajatukseni oli, että jotkut ystävistäni seisoivat makuuhuoneen 
oven takana tupakoiden ja että tupakansavu tunkeutui huoneeseen. Niinpä nousin 
ilmaistakseni heille mielipahaani. Mutta ei kukaan ollut oven takana, ei ketään 
käytävässäkään eikä viereisessä huoneessa. 

» Olin kovin hämmästynyt ja tarkastelin pilviä. Ne lähestyivät hiljalleen vuodetta, 
kunnes ne peittivät sen kokonaan. Tuijottaessani sumun läpi näin kuolemaisillaan 
olevan vaimoni pään vieressä naishahmon, joka oli kolmen jalan pituinen, läpinäkyvä 
ja niin kullanhohtava, että sitä on vaikea sanoin kuvata. Hän oli verhottuna 

kreikkalaiseen pukuun, jonka pitkät hihat laskeutuivat väljinä alaspäin. Päässä 
hänellä oli loistava kruunu. Täydessä loistossaan ja kauneudessaan olento seisoi 
liikkumattomana kädet ojennettuina vaimoni yli. Hän näytti lausuvan hänet 
tervetulleeksi kasvoillaan rauhallinen ja iloinen ilme. Kaksi muuta valkopukuista 
olentoa oli polvillaan vaimoni vieressä nojautuen häneen. Muitakin olentoja liiteli 
vuoteen yläpuolella, joista toiset olivat enemmän, toiset vähemmän selviä. 

» Vaimoni yläpuolella näkyi valkea alaston hahmo, ja side liitti sen hänen 
ruumiiseensa. Kaikesta päättäen se oli hänen hengellinen ruumiinsa. Ajoittain se 
pysyi aivan hiljaa, Sitten se kutistui kokoon, kunnes se oli vain 18 tuuman pituinen. 
Hengellinen ruumis oli aivan täydellinen, sillä oli kädet ja jalat ja kaikki muut osat. 
Kutistuessaan hengellinen ruumis väänteli puolelle ja toiselle, huitoi käsiään ja 
jalkojaan ja kaikesta päättäen yritti irtaantua ja päästä vapaaksi. Se vääntelehti niin 
kauan kunnes se tuntui aivan uupuvan. Sitten se taas rauhoittui ja laajeni ja aloitti 
uudelleen saman pelin. 

» Tämän näyn vai mitä se lieneekin ollut, näin selvästi viiden tunnin kuluessa 
ennenkuin vaimoni erosi elämästä. Tämä näky ei hävinnyt, vaikka keskustelin 
ystävieni kanssa, ja jos suljin silmäni ja käänsin pois pääni, niin näin sen jälleen, niin 
pian kuin käänsin katseeni taas kuolinvuoteeseen päin. Koko tänä aikana tunsin 
omituista painostusta. Raskas taakka painoi päätäni ja jäseniäni. Silmäni olivat 
raskaat ja uniset. Oloni tuntui niin merkilliseltä ja ilmiöt olivat niin eläviä, että luulin 
kadottavani järkeni. Moneen kertaan sanoin lääkärille: "Järkeni menee sekaisin, 
herra tohtori". 

» Vihdoin koitti kohtalokas hetki. Kuului korinaa, hengellinen ruumis vääntyi 
puolelle ja toiselle ja vaimoni lakkasi hengittämästä. Näytti siltä kuin hän olisi 
kuollut. Mutta hetkistä myöhemmin hän alkoi uudelleen hengittää, kaksi kertaa hän 
veti henkeä ja Sitten kaikki hiljeni. Viimeisen hengityksen kera side äkkiä katkesi ja 
hengellinen ruumis katosi. Samassa silmänräpäyksessä katosivat myöskin pilvet ja 
henkiolennot. Ja ihmeellistä kylläkin, painostava tunne, joka oli kaiken aikaa 
kiusannut minua, hävisi myöskin. Olin jälleen oma itseni, kylmäverinen, levollinen ja 
järkevä, ja niin pian kuin vaimoni oli kuollut, saatoin huolehtia kaikesta, jotta ruumis 
pääsisi viimeiseen lepoonsa. 

» Lukijani voivat nyt arvostella, oliko suru ja väsymys saattanut minut 
mielenhäiriöön, vai olisinkohan sittenkin saanut ruumiillisin silmin nähdä 
välähdyksen siitä henkimaailmasta, jossa kauneus, onni, rauha ja lepo vallitsee. » 

Nämä kuolinvuoteen ääressä kuvatut kokemukset eivät johtuneet mielenhäiriöstä, 
vaan ne olivat tosia. Kaksi seikkaa aiheutti sen, että kuolevan aviomies saattoi nähdä 
nuo henkiolennot. 

Ensiksikin täytyi aviomiehellä olla taipumusta selvänäköisyyteen, joskin tämä kyky 
oli hänessä vain epätäydellisesti kehittynyt. Toiseksi täytyi huoneessa olla niin paljon 
elämänvoimaa, että henkiolennot saattoivat sen avulla näyttäytyä. 

Elämänvoiman lähteenä oli ensi sijassa kuoleva itse. Kuollessa elämänvoimahan 
erittyy ruumiista. Mutta myöskin kuolevan aviomies eritti elämänvoimaa, koska hän 
oli mediumistinen. Painostava tunne, uneliaisuus ja väsymys johtuivat 
elämänvoiman erittämisestä, mutta tuo tunne katosi niin pian kuin henkimaailman 
ilmiö oli kadonnut ja erittynyt elämänvoima palasi jälleen hänen ruumiiseensa. 

Tässäkin tapauksessa elämävoima ilmeni pilvinä, jotka peittivät koko vuoteen. 
Niistä muodostuivat Sitten henkiolennot. Syynä siihen, ettei mies voinut selvästi 
nähdä kaikkia vuoteen yläpuolella leijailevia henkiolentoja, oli se, ettei 
elämänvoimaa ollut riittävästi, jotta kaikki läsnäolevat henkiolennot olisivat voineet 
selvästi näyttäytyä. 

Jokaisen kuolinvuoteen ääressä on aina henkiolentoja läsnä. Enimmäkseen 
ruumiista eronneita omaisia ja ystäviä, sekä ne henget, jotka elämän varrella ovat 
häntä suojelleet ja opastaneet. 

Monet kuolevat näkevät myöskin nämä henkiolennot. Sillä kuolevan henki on 
viimeisinä hetkinään jo puoleksi irtaantunut ruumiista ja kykenee siis näkemään 
hengellisellä silmällään. Hän tuntee niiden henkien hahmot, jotka tulevat hänen 
luokseen ja nimittää heitä nimeltä. 

Näiden henkien tehtävänä ei ole ainoastaan saattaa kuoleva toiselle puolelle, vaan 
myöskin auttaa kuolevan hengen irtaantumista ruumiista. 

Kaikkialla, missä useampia henkiolentoja ilmestyy määrätyssä tarkoituksessa, on 
heidän mukanaan korkeampi johtaja. Tässä tapauksessa oli johtajana ihana 
naishahmo, jonka aviomies näki liitävän kuolevan vaimon vuoteen yläpuolella. Hän 
johti työtä, jota hänen alaistensa henkiolentojen tuli suorittaa kuolevan luona. 

Tuo valkea, alaston hahmo, joka liikkui puolelle ja toiselle kuolevan yläpuolella, oli 
hänen hengellinen ruumiinsa; se vastasi täydellisesti hänen aineellista ruumistaan. 
Hengellisen ruumiin levoton liikehtiminen johtui siitä, että kuolevan hengen täytyi 
ponnistella hengellisessä ruumiissa, jotta side, joka liitti hänet yhä aineelliseen, 
ruumiiseen, katkeaisi, vaikka hengellinen ruumis muuten olikin jo vapaa. 

Aviomieskin näki tämän siteen aivan selvästi. Tällainen side on hyvin luja eikä sitä voi 
helposti katkaista. 

Erikoisia selvänäköisyystapauksia. (Zeitschrift für Parapsychologie, vuosik. 1926, s. 
22-25.) Yllämainitussa aikakauskirjassa selostaa professori Oesterreich joitakin 
selvänäköisyys-tapauksia, joita meksikolainen tohtori Pagenstecher on todennut 
potilaissaan, Maria Reyes de Z:ssä, ja joita myöskin amerikkalainen Prince on 
tutkinut ja todennut oikeiksi. Professori Oesterreich kirjoittaa: 

» Ne ilmiöt, joita Pagenstecher ja Prince ovat tutkineet, käsittelevät ensi sijassa 
selvänäköisyyttä ja psykometriaa. Heidän tutkimustensa tulokset ovat täysin 
vakuuttavia. Meidän olisi vaikea käsittää, miten Pagenstecher, joka on lähtöisin 
materialistisesta koulukunnasta, on voinut tulla vakuuttuneeksi tällaisten ilmiöiden 
aitoudesta, ellei hän olisi itse niitä kokenut. Näitä kokemuksiaan hän Sitten kerran 
selosti Meksikon lääkäriseuralle. Hänen virkaveljensä pudistivat päätään, ja monet 
epäilivät kai myöskin hänen järkeään. Sittemmin valittiin lautakunta, jonka jäsenet 
ovat todenneet Pagenstecherin väitteet oikeiksi. » 

Mitkä ovat ne ilmiöt, jotka todettiin oikeiksi Maria Reyes de Z:n selvänäköisyyttä 
tai pikemmin selvätuntoisuutta tutkittaessa? 

a) Transsissa ollessaan hän tunsi aivan samaa kuin häntä vastapäätä istuva 
Pagenstecher. Hänestä tuntui, ikäänkuin hän olisi tunkeutunut Pagenstecherin 
ruumiiseen. Mutta tällainen tunne valtasi hänet vain silloin, kun Pagenstecher ei 
ollut hänestä kuin korkeintaan kolmen metrin päässä. 

b) Hän näki silloin värillistä säteilyä sekä loistavan siteen, joka yhdisti hänet 
Pagenstecheriin. 

c) Pidellessään kädessään meteorikiveä, tuntui ikäänkuin hän olisi lentänyt vuoroin 
kylmiä, vuoroin lämpimien avaruuksien läpi ja pudonnut pohjattomiin syvyyksiin. 

d) Hänelle annettiin kirje käteen. Hän ei tiennyt, kuka sen oli kirjoittanut, mutta 
hän tunsi, näki ja kuvaili mitä haaksirikossa oli tapahtunut ja selitti tarkasti 
kirjeenkirjoittajan ikäänkuin hän olisi nähnyt hänen seisovan uppoavalla laivalla. Hän 
tunsi myöskin, miten laiva upposi mereen ja jälleen nostettiin ylös. Kirje oli ollut 
pullossa, joka löydettiin merestä. 

Näiden ilmiöiden selityksen voimme löytää luvusta, joka käsittelee elämänvoiman 
lakeja. 

Elämänvoima välittää sekä ruumiillisia että sielullisia tunteita. Koska elävän 
olennon henki on elämänvoiman välittäjä, niin kaikki hengen ajatukset ja tunteet 

ilmenevät elämänvoiman vastaavissa värähtelyissä. Elävän olennon oman hengen 
ajatukset ja tunteet eivät kuitenkaan yksin vaikuta hänen elämänvoimansa 
värähtelyihin, vaan myöskin toisen elävän olennon elämänvoiman värähtelyt, jonka 
elämävoiman säteilyn hän vastaanottaa. Jos siis niin sanotut » selvänäkijät » 
tulevat jollakin tavalla tarpeellisessa määrässä toisen henkilön elämänvoiman 
säteilyn yhteyteen, niin he voivat myöskin omistaa itselleen toisen tunteet. Tähän 
lakiin perustuu kyky ymmärtää toisen tunteita, luonnetta, mielialoja ja kohtaloa. 

Kun siis » selvätuntoinen » nainen saattoi joutua samojen tunteiden valtaan kuin 
Pagenstecher ja ikäänkuin tunkeutui hänen ruumiiseensa, niin Pagenstecherin 
elämänvoiman säteily välitti nämä tunteet. Pagenstecherin elämänvoiman säteily ei 
ulottunut kuitenkaan pitemmälle, kuin kolmen metrin päähän. Pitemmän matkan 
päässä se ei ollut enää kyllin voimakas voidakseen vaikuttaa » selvätuntoisen » 
naisen elämänvoiman värähtelyihin. Selvätuntoiset henkilöt ovat sellaisissa 
tapauksissa puolitranssin tapaisessa tilanteessa, jolloin oma henki osittaisesti 
irtaantuu ruumiista. 

Värillinen elämänvoiman side, jonka nainen näki itsensä ja Pagenstecherin välillä, 
merkitsi sitä elämänvoiman säteilyä, joka kulki Pagenstecheristä häneen. Luvussa, 
joka käsittelee elämänvoiman oppia, on myöskin sanottu, että jokaisella 
elämänvoiman säteilyllä on väri. Sillä värikin riippuu elämänvoiman värähtelyistä 
samoinkuin sävelet, haju, maku, tunto ja kaikki muut elämän ilmaisumuodot, joiden 
välittäjänä on aina henki. Kaikki tämä on mitä kiinteimmässä yhteydessä toistensa 
kanssa. 

Myöskin meteori on elollinen olento, sillä kaikessa, mitä on olemassa, on henki. 
Siksi meteorilla on myöskin omat elämänvoiman värähtelynsä, ja avaruudessa 
olevien taivaankappaleitten elämänvoiman säteily vaikuttaa siihen sekä sen 
lentäessä avaruudessa että pudotessa pohjattomiin syvyyksiin. Elävän olennon 
kaikki elämänvoiman värähtelyt jättävät elämänvoimaan saman vaikutelman kuin 
laulajan sävelten värähtelyt gramofonilevyyn, niin että niitä voidaan jälkeenpäin yhä 
uudestaan soittaa. 

Se mikä aineellisessa muodossa tapahtuu fonografilevylle, tapahtuu myöskin 
hengellisessä muodossa silloin, kun selvätuntoiset ihmiset saavat toiselta 
vaikutelmia niin pian kuin he joutuvat kyllin läheisesti jonkin elävän olennon 
elämänvoiman hengellisen levyn yhteyteen; siten syntyvät heidän omassa 
elämänvoimassaan samat värähtelyt ja samat tunnelmat kuin kysymyksessä 
olevassa elämänvoiman levyssä. 

Tämä selittää myöskin Pagenstecherin selvätuntoisen medion kyvyn nähdä 
kirjeenkirjoittajan kohtalo ja persoonallisuus uppoavassa laivassa. On kuitenkin 
selitykseksi vielä lisättävä, ettei tuollainen hengellisen elämänvoinnan levy ole vain 
fonografilevyn kaltainen, vaan että se samalla esittää myöskin valokuvauslevyä. Se 
on, ettei se toista yksinomaan tunnelmia, vaan antaa myös kuvan siitä henkilöstä, 
josta elämänvoinnan säteily lähtee. Sillä kuvakin on riippuvainen elämänvoiman 
värähtelyistä. Uusimmat keksinnöthän pyrkivät myös siihen, että voitaisiin samalla 
nähdä sen henkilön kuva, joka käyttää puhelinkonetta. Tämäkin riippuu 
elämänvoiman värähtelyistä, jotka maallisissa tapauksissa ovat aineellisesti 
tiivistetyt ja hengellisissä tapauksissa ilmenevät hengellisessä muodossa. 

Pagenstecherin ja hänen selvätuntoisen medionsa kokeiluissa todettiin painon 
keskimäärin laskeutuvan 100 grammaa. Sekin seikka on helposti selitettävissä, sillä 
elämänvoimaa eritettäessä paino aina laskee. Pagenstecherin paino laski sen vuoksi, 
että hänestä säteili medioon suuri määrä elämänvoimaa. Ja medio kadotti yhtä 
paljon elämänvoimaa sen vuoksi, että hän muutti ja muodosti vastaanottamaansa 
elämänvoimaa. Jokaiseen työhön, myöskin hengelliseen, kuluu määrätty määrä 
elämänvoimaa. Samoinhan te, esittäessänne uudelleen fonografilevyn, tarvitsette 
määrättyä voimavirtaa, joka panee levyn tarpeellisen nopeaan liikkeeseen, jotta ääni 
syntyisi. 

Kaikessa inhimillisessä työssä paino laskee elämänvoiman vähentyessä. Jos 
punnitsee itseään sekä ennen työhön rupeamistaan että sen jälkeen, niin huomaa, 
että paino on laskenut joko suurenmassa tai pienemmässä määrässä riippuen siitä, 
miten suuri ruumiillinen tai henkinen ponnistus on ollut. Vaikkapa työn kestäessä ei 
minkäänlaista ruumiin tyhjentymistä olisikaan ollut. Myöskin magnetopatit, kun he 
magnetisoidessaan potilaitaan erittävät elämänvoimaa, kadottavat painoa 
vastaavassa määrässä. 

Samaa on sanottava kaikista selvätuntoisuuden ilmiöistä, esiintyköötpä ne miten 
erilaisissa muodoissa hyvänsä. 


Loppusanat. 

Kaikkeen siihen, mikä eroaa entisistä tiedoistamme, me tavallisesti suhtaudumme 
torjuvasti. Se kuuluu ihmisluonteeseen. Tottumus on vahvin voima sekä yksityisen 
että kansojen elämässä. Siksi ihminen riippuu niin lujasti kiinni tavoissa ja 
tottumuksissa, jotka hän on perinyt vanhemmiltaan ja jotka ovat hänelle 
tutunomaisia nuoruudestaan saakka. 

Vielä suuremmassa määrässä tämä pitää paikkansa, kun on kysymys vanhempien 
kodista periytyneestä uskonnosta. Ei ole helppoa hävittää sellaista, mitä isä ja äiti 
ovat lapseile opettaneet ja pitäneet pyhänä ja jumalallisena, mitä he itse ovat 
harjoittaneet uskonnollisena velvollisuutenaan ja herättäneet saman velvollisuuden 
lapsenkin mielessä. Ja vaikka me käytännöllisessä elämässä emme eläkkään sen 
mukaan, niin on se meistä sittenkin jotakin niin kunnioitettavaa, että suhtaudumme 
siihen jonkinmoisella arkuudella emmekä halua ainakaan ulkonaisesti siitä kokonaan 
luopua. Me tahdomme tulla haudatuiksi isiltä perityn tavan mukaan, vaikka emme 
eläisikään isien uskon mukaisesti. Sen verran me mielestämme olemme velkapäät 
perheen ja uskon perinnäistavoille. Jokaiseen on lapsuudesta asti tarttunut niin 
paljon lapsuudenkodin ja samaan uskontokuntaan kuuluvien uskonnollisia ajatuksia 
ja tunteita, että jotakin niistä on yhä vielä jäljellä, joskin epäuskonnollinen arkielämä 
on kuluttanut niistä suurimman osan pois. 

Tottumuksen voima on totuuden suurin vihollinen kaikilla aloilla, mutta varsinkin 
uskonnon. Se ei vain estä ihmistä itseään etsimästä totuutta, vaan sen voima on niin 
suuri, että se saa ihmisen ilman muuta työntämään luotaan kaiken sen, mikä eroaa 
hänen tähänastisesta käsityskannastaan. 

Ei mikään muu voi siinä auttaa kuin oma kokemus, joka vie totuuden perille. 

Minunkin kävi samalla tavalla niihin totuuksiin nähden, joita tämä kirja sisältää. 

Uskontoni opetti minulle, että oli olemassa Jumala ja henkimaailma. Siksi olin siitä 
myös täysin vakuuttunut. Mutta kirkkoni oppi hylkäsi kokonaan sen ajatuksen, että 
voisi päästä henkimaailman yhteyteen ihmisaistein havaittavin keinoin. Siksi pidin 
sitä oletusta hulluutena. Kun minun siis eräänä päivänä oli pakko ottaa selko 
asioista, joita väitettiin henkien sanomiksi, olin mielessäni aivan varma siitä, että 
voisin suurimmalla helppoudella paljastaa koko jutun petokseksi. Tosin käsitin, että 
tuollainen tutkiminen voisi olla pätevä vain siinä tapauksessa, että se suoritettaisiin 
tieteellisten periaatteiden mukaisesti, jota meidän on kaikilla aloilla seurattava, 
päästäksemme totuuden perille. Nimittäin ottaen huomioon syyn ja seurauksen lait. 
Ne ovat yleisesti hyväksytyt poikkeuksetta. Sillä mitään seurausta ilman vastaavaa 
syytä ei voi olla millään alalla. Niinpä pitää silloin, kun joku ajatus lausutaan selvästi 
ilmi, olla myöskin sen ilmaisija - ajatteleva » minä ». Jos siis jonkun ihmisen kautta 
ilmaistaan ajatuksia, joista hänellä itsellään ei ole eikä ole koskaan ollut 
aavistustakaan - jos hän puhuu ja kirjoittaa vierailla kielillä, joiden äänteitä hän ei 
koskaan ennen ole kuullut, niin tämän ihmisen » minä » ei voi saada aikaan 
sellaisia vaikutteita. Sitä vähemmän, jos puhuminen ja kirjoittaminen tapahtuvat 
täydellisessä tajuttomuuden tilassa. On aivan järjenvastaista, että täysin tajuton 

ihminen yleensä voisi pitää selvästi ajateltua, vaikeita asioita käsittelevää ja 
tuntikausia kestävää esitelmää ja antaa perusteellisia vastauksia ja selityksiä 
kysymyksiin ja välikysymyksiin. Vielä vähemmän tajuton ihminen voi puhua tai 
kirjoittaa kieltä, jota hän ei ole koskaan kuullut eikä oppinut. Tajuttoman ihmisen 
» minä » ei sellaisessa tapauksessa voi olla näiden sanomien ilmaisija, vaan joku 
toinen ajatteleva olento käyttää tajuttoman ihmisen ruumista puhumiseen ja 
kirjoittamiseen. Myöskin täsmällisen tieteen periaatteiden mukaan on meidän 
tehtävä tämä johtopäätös. 

Kun edelleen nämä ajattelevat olennot, joita me emme voi nähdä, vakuuttavat 
meille yhä uudestaan, että he ovat ruumiittomia henkiä ja kun he tarkalleen 
selittävät ne lait, joiden nojalla he voivat päästä ihmisten yhteyteen, niin meillä on 
keino, jolla tutkia heidän tiedonantojensa pätevyyttä. Meidän tulee vain täyttää ne 
ehdot, jotka ovat tarpeelliset yhteyden aikaansaamiseksi henkimaailman kanssa. Jos 
seuraamalla näitä lakeja todellakin voidaan päästä henkimaailman yhteyteen, 
vieläpä kaikkialla ja joka tapauksessa - silloin yhteys henkimaailman kanssa on 
totuus, jota ei voi kieltää yhtä vähän kuin sitä tosiasiaa, että seuraamalla radion 
lakeja saamme sanomia pitkien matkojen päästä. Laki on sama kummassakin 
tapauksessa. Lait, jotka tekevät mahdolliseksi äänen kulkemisen radion välityksellä, 
eivät ole vasta nyt laaditut. Ne ovat yhtä vanhat kuin itse luomakunta. Mutta niistä 
on vasta nykyään päästy selville. Samoin ovat aina olleet olemassa ne lait, jotka 
tekevät mahdolliseksi henkimaailman pääsyn ihmisten yhteyteen. Ne eivät ole 
meidän aikamme keksimiä, vaan ihmiset kaikissa maissa ja kaikkina aikoina ovat 
tunteneet ne ja päässeet näiden lakien avulla näkymättömän maailman yhteyteen. 

Ornat kokemukseni tällä alalla, samoinkuin tuhansien muitten, vieläpä useitten 
tiedemiesten ja tutkijoidenkin, eivät ole kuvitteluja, hallusinaatioita eikä muunlaisia 
harhaolettamuksia. Ne ovat todellisia tapahtumia. Itse ölen näitä kokemuksiani 
tutkinut selvällä järjellä. Minulla ei ole psyykillisiä kykyjä, en ole selvänäkijä enkä 
selväkuulija enkä millään tavalla herkkätuntoinen. Itse en ole ollut transsitilassa. 
Oien ruumiillisesti terve ja hermoni ovat hyvät, ja ölen tutkinut näitä seikkoja 50 
vuoden ikäisenä, sen jälkeen kuin viiden kolmatta vuoden kuluessa olin toiminut 
katolisena pappina ja oppinut sielunpaimenena tuntemaan ihmiselämää sekä 
kukkuloilla että syvyyksiä. Virantoimituksessani olin joka päivä tavannut 
lukemattomia hysteerisiä, hermoheikkoja, mielenvikaisia ja kaatuvatautisia ihmisiä. 
Mutta ne tapaukset, joita henkimaailman yhteydessä ölen nähnyt ja joista tässä 
kirjassa ölen kertonut, olivat aivan toisenlaisia. Ne eivät vähimmässäkään määrässä 
muistuttaneet epänormaalisia tapauksia sielunelämän alalla. 

Minun oli pakko tutkia näitä ilmiöitä mitä syvimmällä vakavuudella ja suurimmalla 
tunnontarkkuudella jo senkin vuoksi, että siitä riippui koko elämäni. Pappina minulla 
oli toimeentuloni, niin että olin vapaa kaikista taloudellisista huolista. On itsestään 
luonnollista, ettei kukaan luovu hyvästä virastaan ja kaikista tuloistaan muuten kuin 
hyvin pätevien syiden nojalla. Mutta minun oli pakko niistä luopua, jos kävisi ilmi, 
että psyykilliset kokemukseni olivat tosia. Sillä ne tiedot, joita siten sain, vastustivat 
sitä uskoa, jota minun katolisena pappina tuli saarnata uskonveljilleni ja opettaa 
sielunhoidossani. Jos siis henkimaailman tiedotukset olivat tosia, niin minun piti 
luopua katolisen papin toimestani. 

Vielä tahtoisin antaa neuvon tämän kirjan lukijalle. Tahtoisin vastata kysymykseen, 
onko jokaisen pakko pyrkiä Jumalan henkimaailman yhteyteen, sillä tavalla kuin sitä 
tässä kirjassa neuvotaan? Vastaus kuuluu: Ei. - Sillä, se, joka uskoo Jumalaan, 
luottaa Häneen ja tekee sen, minkä hän tietää Jumalan tahdoksi, pääsee Jumalan 
luo. Hänen ei tarvitse sitä varten tulla havaittavalla tavalla Jumalan henkimaailman 
yhteyteen. Mutta sillä, joka epäilee Jumalan olemassaoloa, joka tahtoo päästä 
selvyyteen, onko hänen kirkkonsa oppi oikea vai väärä, joka haluaa saada selitystä 
sekä näkyvän että näkymättömän elämän suuriin kysymyksiin, sillä ei ole 
käytettävänään kuin yksi tie totuuteen: yhteys hyvän henkimaailman kanssa. 

Paavalin sanojen mukaan on jokaisen ihmisen velvollisuus selvittää suhteensa 
Jumalaan ja tulevaan elämään ja päästä täyteen vakaumukseen: » Kukin olkoon 
omassa mielessään täysin varma... Pidä sinä itselläsi Jumalan edessä se usko, mikä 
sinulla on... Sillä kaikki, mikä ei ole uskosta, on syntiä. » (Room. 14: 23.) 

Rehelliselle totuudenetsijälle totuus on se aarre, josta Kristus vertauksessaan 
sanoo: » Taivasten valtakunta on peltoon kätketyn aarteen kaltainen, jonka mies 
löysi ja kätki, ja siitä iloissaan hän meni ja myi kaikki, mitä hänellä oli, ja osti sen 
pellon. » (Mat. 13: 44.) 


Tämä teos, "Der Verkehr mit der Geister weit", antaa siitä uskonnosta, joka käy 
spiritualismin nimellä, selvemmän selostuksen kuin mikään muu kirja. Se on, 
niinkuin tekijä itsekin sanoo, korkean hengen sanelema ihmisille opetukseksi ja 
opastukseksi Jumalan luo. 

Kirjan tekijä, tohtori Johannes Greber, oli saksalainen katolinen pappi, joka 
virkansa ohella harjoitti laajaa hyväntekeväisyystoimintaa. Ensimmäisen 
maailmansodan aikana hän työskenteli turvattomien lasten hyväksi ja hänen 
välityksellään sijoitettiin 14.000 saksalaista puoleksi nälkiintynyttä lasta 

hollantilaisiin perheisiin virkistymään. Hänen työnsä sairaanhoidon järjestäjänä 
Saksan maaseudulla saavutti niinikään suurta tunnustusta ja kansainvälisissä 
huoltoväen kongresseissa sitä mainittiin esimerkkinä muille. 

Erottuaan papin virastaan uskonnollisen herätyksensä jälkeen, tohtori Greber 
muutti Yhdysvaltoihin ja kirjoitti tämän teoksensa omien kokemusten nojalla. Sen 
jälkeen hän on uudestaan kääntänyt kreikan kielestä (Juden Testamentin saksaksi, ja 
rupesi Sitten kirjoittamaan (Jutta Testamenttia valaisevia selityksiä jotka perustuivat 
henkimaailman välittämiin tiedonantoihin, mutta kuolema keskeytti tämän työn 
v.1944. 



